
- Ak! O, Jėzau galingas! 

- Kas, Mere, kas? 

- Negi nematei? 

Ji atsisuko į Piterį, ir nuožmioje dykumos saulės šviesoje jis pamatė, 
kad Merės veidas pasidarė bespalvis; liko tik nudegimo saulėje žymės 
skruostuose ir palei antakius, kur net stiprus apsauginis kremas negalėjo 
jos visiškai apginti. Merė buvo labai šviesaus gymio ir lengvai nusvilda- 
vo saulėje. 

- Ant to ženklo. Ant greitį ribojančio ženklo. 

- Kas buvo ant to ženklo? 

- Negyva katė, Piteri! Prikalta ar priklijuota, ar dar galai žino kaip 
pritvirtinta. 

Piteris spustelėjo stabdžių pedalą. Merė tuojau pat sugriebė jį už pe- 
ties. 

- Nė nemėgink galvoti pasukti atgal. 

- Bet... 

- Bet ką? Ar nori ją nufotografuoti? Nieko nebus, Chosė. Jei priversi 
dar kartą į ją pažvelgti, apsivemsiu. 

- Ar ta katė buvo balta? 

Galinio vaizdo veidrodyje Piteris matė kelio ženklo - to paties greitį 
ribojančio ženklo, apie kurį kalbėjo Merė - užpakalinę pusę, bet nieko 
daugiau. O tuo metu, kai jie važiavo pro ženklą, Piteris žiūrėjo į kitą 
pusę - į paukščius, skrendančius kalnų link. Čia nereikėjo kas sekundę 
atidžiai stebėti, kas dedasi greitkelyje; Nevados valstijoje šią 50-osi0s 
automagistralės atkarpą vadino “nuošaliausia Amerikos automagistrale", 
ir, Piterio Džeksono nuomone, vadino labai taikliai. Zinoma, jis buvo 
kilęs iš Niujorko ir tikėjosi, jog jį kamuos susikaupę šiurpai. Dykumų 
agorafobija, pokylių salių sindromas ar dar kažkas panašaus. 

- Ne, ji buvo dryžuota kaip tigras, - atsakė Merė. - Ar tai turi kokią 
nors reikšmę? 

- Pamaniau, jog dykumoje gali būti įsikūrusi Šėtono garbintojų sek- 
ta, - paaiškino Piteris. - Čia turėtų knibždėte knibždėti visokiausių pa- 
trakėlių. Ar ne taip aiškino Marielė? 

- Ji pavartojo žodį “intensyvūs", - atsakė Merė. - “Centrinėje Neva- 
doje yra daugybė intensyvių žmonių“ - citatos pabaiga. Geris irgi 
kalbėjo panašiai. Tačiau kadangi mes, perkirtę Kalifornijos valstijos ri- 
bą, nematėme nė vieno žmogaus... 

- Palauk, o Falone... 

- Sustojimas poilsio aikštelėje nesiskaito, - pertraukė Merė. - Nors ir 
ten žmonės... - Merė pažvelgė į jį juokingu, bejėgišku žvilgsniu, kurį 

pastaruoju metu, po Merės persileidimo, Piteris išvysdavo gana dažnai. 
- Kodėl jie čia gyvena, Pytai? Turiu omenyje, jog galiu suprasti, kad jie 
įsikūrė Las Vege ir Reno, netgi Vinemukoje ar Vendoveryje... 

- Iš Jutos atvykstantys lošti kazino tą miestelį vadina Bendoveriu*, 

Merė į šiuos Pyto žodžius nekreipė dėmesio. 

- Tačiau likusi valstijos dalis... žmonės, kurie čia gyvena, ko jie čia 
atvyksta ir kurių galų čia būna? Žinau, jog gimiau ir užaugau Niujorke, 
todėl galbūt negaliu suprasti, bet... 

- Ar tu esi fikra, jog tai nebuvo balta katė? Arba juoda? 

Jis pažvelgė į galinio vaizdo veidrodėlį, tačiau važiuojant beveik 
septyniasdešimties mylių per valandą greičiu kelio ženklas buvo išnykęs 
smėlio, sauskrūmių ir lėkštų rusvų kalnų fone. Pagaliau jiems iš paskos 
pasirodė dar vienas automobilis; Pytas matė, kaip nuo jo priekinio stik- 
lo atsispindi karštos saulės blyksniai. Mašina buvo gal už kokios mylios. 
Gal už dviejų. 

- Ne, dryžuota lyg tigras. Aš jau sakiau. Atsakyk į mano klausimą. 
Kas yra centrinės Nevados mokesčių mokėtojai ir ką jie čia randa? 

Piteris trūktelėjo pečiais. 

- Čia nėra daug mokesčių mokėtojų. Falonas - didžiausias miestas 
palei 50-ąjį greitkelį, ir jame gyvena daugiausia fermeriai. Kelionių va- 
dove rašoma, kad jie pasistatė užtvanką ir dabar dirbtinis tvenkinys 
drėkina jų laukus. Čia daugiausia auginamos kantalupos. Be to, manau, 
netoliese yra karinė bazė. Falonas buvo pašto arklių stotis, ar tai žinojai? 

- Aš išvažiuočiau iš čia, - atsakė ji. - Nuimčiau savo kantalupas ir 
išvažiuočiau. 

Pytas dešine ranka lengvai palietė jos kairę krūtį. 

- Čia puikus kantalupų komplektas, mem. 

- Ačiū. Ir ne tik iš Falono. Aš išvažiuočiau iš bet kurios valstijos, kur 
bet kuria kryptimi negali išvysti nei namo, nei netgi medžio ir kur kates 
prikala vinimis prie kelio ženklų. 

- Tai priimtinumo diapazono klausimas, - atsakė Pytas, atidžiai pa- 
rinkdamas žodžius. Kartais jis neįstengdavo atspėti, ar Merė kalba rim- 
tai, ar tiesiog purkštauja, ir dabar buvo kaip tik vienas iš tokių kartų. - 
Kadangi tu užaugai miesto aplinkoje, negali suvokti tokių vietų kaip Di- 
dysis baseinas, štai ir viskas. Beje, aš irgi. Jau vien nuo dangaus mano 
kūnas eina pagaugais. Tiesiog jaučiu, kaip jis mane slegia. 

- Aš taip pat. Jo čia yra velniškai per daug. 

- Ar gailiesi, kad pasirinkome šį kelią? 

Piteris pažvelgė į galinio vaizdo veidrodėlį ir išvydo dabar jau gero- 
kai prie jų priartėjusį automobilį. Ne sunkvežimį, išskyrus kurį jie be- 


* Čia žodžių žaismas: bend over - angl. atstatyk užpakalį (vert. past.). 


veik nieko daugiau ir nematė išvažiavę iš Falono (be to, visos mašinos 
riedėjo priešinga kryptimi - į vakarus), o lengvąjį automoblį. Ir jis lėkė 
gana dideliu greičiu. 

Merė susimąstė dėl Pyto klausimo, po to papurtė galvą. 

- Ne. Gerai, kad susitikome su Gariu ir Mariele, pamatėme Tahoės 
ežerą... 

- Jis žavus, ar ne? 

- Neįtikėtinai. Net ir čia... - Merė pažvelgė pro langą, - yra savotiško 
grožio, negaliu šito paneigti. Ir manau, jog visą gyvenimą jį prisiminsiu. 
Tačiau jis... 

-... kelia šiurpą, - užbaigė už ją Pytas. - Ypač kilusiems iš Niujorko. 

- Velniškai teisingai, - pritarė Merė. - Miestietiškas priimtinumo dia- 
pazonas. Net jei ir būtume pasirinkę 80-ąjį greitkelį, vis tiek jis vestų 
per dykumą. 

- Taip. Besiritinėjantys vėjaričių žolių kuokštai. 

Jis vėl pažvelgė į veidrodėlį, ir jo vairuotojo akinių stiklai suspin- 
do saulėje. Besiartinantis automobilis buvo policijos mašina, lekianti ne 
mažiau kaip devyniasdešimties mylių per valandą greičiu. Pytas pasi- 
traukė prie šalikelės, ir jo mašinos dešinės pusės ratai ėmė dardėti per 
žvirgždą, spjaudydami dulkių kamuolius. 

- Pytai? Ką tu darai? 

Jis dar kartą pažvelgė į veidrodėlį. Didžiulė chromuota orkaitė, spar- 
čiai artėjanti ir atspindinti tokį didžiulį laukinės saulės stačiakampį, kad 
Pytas turėjo net prisimerkti... tačiau jam pasirodė, jog automobilis yra 
baltos spalvos, o tai reiškė, kad čia ne valstijos policija. 

- Stengiuosi būti nuolankus, - atsakė Piteris. - Mažytėlaitis, kriauk- 
lelėn sulindęs padarėlis. Mums iš paskos atskuba faras. Gal jau užmetė 
meškerę ant... 

Policijos mašina pralėkė pro šalį tokiu greičiu, kad nuo oro gūsio net 
susvyravo Piterio seseriai priklausanti “Acura". Automobilis iš tiesų bu- 
vo baltas ir apdulkėjęs nuo apačios iki pat durelių rankenų. Ant šono 
pasimatė emblema, tačiau mašina pravažiavo greičiau, nei Piteris spėjo 
ką nors perskaityti. Kažkas panašu į DES. Gal Desteris. Toks pavadini- 
mas visai tiktų miestui, įsikūrusiam šioje Nevados dykynėje. 

-... Vyruko, kuris prikalė katę prie greitį ribojančio ženklo, - užbaigė 
Piteris. 

- Tad kodėl jis važiuoja taip greitai ir išsijungęs švyturėlį? 

- Ir ką jie čia galėtų vytis? 

- Pavyzdžiui, - atsakė Merė, vėl nužvelgdama jį tuo keistai juokingu 
žvilgsniu, - mus. 

Pytas prasižiojo atsakyti, po to vėl užčiaupė burną. Merė buvo teisi. 
Faras matė juos tiek pat laiko, kiek jie matė jį, o gal ir ilgiau, tad kodėl 

jis neįjungė švyturėlio? Taip būtų saugiau. Žinoma, Piteris buvo pakan- 
kamai patyręs, kad užleistų farui kiek įmanoma daugiau vietos kelyje, 
tačiau vis dėlto... 

Staiga suspindo užpakaliniai policijos automobilio žibintai. Piteris 
mašinaliai nuspaudė stabdžių pedalą, nors jau ir taip buvo sumažinęs 
greitį iki šešiasdešimties mylių per valandą, o patrulinis automobilis nu- 
tolo pakankamai, tad negalėjai su juo susidurti. Po to patrulinis automo- 
bilis pasuko į priešingą kelio juostą. 

- Ką jis daro? - paklausė Merė. 

- Tiksliai nežinau. 

Tačiau suprantama, kad jis žinojo: policininkas lėtino greitį. Nuo 
aštuoniasdešimt penkių ar devyniasdešimties mylių per valandą jis 
sulėtino iki penkiasdešimties. Susiraukęs, nenorėdamas pasivyti polici- 
jos automobilio ir nežinodamas kodėl, Piteris dar labiau sumažino greitį. 
Deirdros automobilio spidometro rodyklė nukrito iki keturiasdešimties. 

- Piteri? - sunerimusiu balsu ištarė Merė. - Piteri, man tai nepatinka. 

- Nesijaudink, - atsakė jis. 

Tačiau ar iš tiesų nereikėjo jaudintis? Jis spoksojo į farų mašiną, 
lėtai slenkančią priešinga kelio juosta jam iš kairės, ir spėliojo. Piteris 
pamėgino įžiūrėti žmogų, sėdintį už vairo, tačiau jam nepavyko. Patru- 
linio automobilio galinis stiklas buvo apaugęs dykumos smėliu. 

Jo užpakaliniai žibintai, taip pat apnešti smėliu, trumpam blyks- 
telėjo, kai automobilis dar labiau sulėtino greitį. Dabar jis riedėjo vos 
trisdešimt mylių per valandą. Keliu nusirideno vėjaričių žolių kuokštas 
ir pateko po patrulinio automobilio ratais. Pervažiuoti augalai Piteriui 
Džeksonui priminė sulaužytus pirštus. Staiga Piteris išsigando, tiesą pa- 
sakius, jo vos neapėmė siaubas, ir Pytas visai nesuprato kodėl. 

Marietė sakė ir Garis pritarė, jog Nevadoje pilna intensyvių žmonių, 
o būtent šitaip ir elgiasi intensyvūs žmonės. Trumpai tariant - klaikiai. 

Žinoma, visa tai šūdas. Nieko klaikaus čia nėra, bent jau labai klai- 
kaus, nors... 

Farų automobilio žibintai ir vėl sumirksėjo. Reaguodamas Piteris 
nuspaudė savąjį stabdžių pedalą, nė sekundę nesusimąstydamas, ką da- 
ro, po to pažvelgė į spidometrą ir pamatė, jog važiuoja dvidešimt penkių 
mylių per valandą greičiu. 

- Ko jis non, Pytai? 

Dabar jau buvo visiškai aišku. 

- Vėl atsidurti už mūsų. 

- Kodėl? 

- Nežinau. 

- Kodėl jis paprasčiausiai nesustoja kelkraštyje ir neleidžia prava- 
žiuoti, jei iš tiesų nori mus praleisti? 

- Ir šito nežinau. 


- Ką tu ketini... 

- Pralenkti, ką daugiau, - ir po to visiškai be jokios priežasties 
pridūrė: - Galų gale mes neprikalėme tos prakeiktos katės prie greitį ri- 
bojančio ženklo. 

Jis paspaudė akceleratorių ir akimirksniu ėmė artėti prie apdulkėju- 
sio patrulinio automobilio, kuris dabar slinko ne greičiau kaip dvidešimtį 
mylių per valandą. 

Merė stipriai sugriebė jam už peties, ir Pytas pro marškinius pajuto 
jos trumpus nagus. 

- Ne, nedaryk šito. 

- Mere, ne kažin ką daugiau aš galiu padaryti. 

Šio pokalbio visiškai nereikėjo, nes Pytas jau susilygino su policijos 
mašina. Deirdros “Acura" pravažiavo greta apdulkėjusio “Caprice", o po 
to jį pralenkė. Piteris žiūrėjo pro savo akinius, tačiau ne kažin ką teišvy- 
do. Didžiulę žmogystą ir beveik nieko daugiau. Ir dar pajuto, kad poli- 
cijos automobilyje sėdintis vairuotojas žiūri į jį. Piteris dirstelėjo į em- 
blemą, priklijuotą prie automobilio durų iš keleivio pusės. Dabar jis 
turėjo pakankamai laiko perskaityti užrašą: žemiau miesto herbo, vaiz- 
duojančio šachtininką, spaudžiantį ranką vežikui, auksinėmis raidėmis 
buvo parašyta “DESPERACIJOS POLICIJOS DEPARTAMENTAS". 

“Desperacija, - pagalvojo Piteris. - Dar geriau nei Desteris. Kur kas 
geriau". 

Kai tik Piteris atsidūrė priekyje, baltasis automobilis siūbuodamas 
pervažiavo į rytų kryptin vedančią kelio juostą ir ėmė didinti greitį, pri- 
siklijuodamas prie “Acuros"' užpakalinio buferio. Šitaip jie keliavo tris- 
dešimt, gal keturiasdešimt, sekundžių (Piteriui tai pasirodė kur kas il- 
giau). Po to ėmė žybčioti melsvos ant “Caprice" stogo pritvirtinto švy- 
turėlio šviesos. Piteris pajuto tuštumą skrandyje, tačiau nenustebo. Vi- 
siškai. 

Merė vis dar buvo nusitvėrusi jo peties, o kai Piteris pasuko šali- 
kelėn, vėl suleido nagus. 

- Ką tu darai? Piteri, ką tu darai? 

- Stabdau. Jis įjungė švyturėlį ir liepia sustoti. 

- Man tai nepatinka, - tarė Merė ir nervingai apsidairė. Aplinkui nie- 
ko nebuvo, tik dykuma, kalnai ir žydro dangaus plynė. - Ką mes pa- 
darėme? 

- Logiška būtų manyti, jog viršijome greitį. 

„Pytas žiūrėjo pro šoninį veidrodėlį. Virš jame išgraviruotų žodžių 
“DEMESIO, DAIKTAI GALI BŪTI ARČIAU NEI ATRODO“' Piteris 

pamatė atsidarančias baltas, dulkėtas farų automobilio dureles. Išlindo į 
chaki spalvos kelnes įgrūsta koja. Pasirodęs šios kojos savininkas 
užtrenkė patrulinio automobilio dureles bei užsimaukšlino ant galvos 
plačiakraštę skrybėlę (Piteris pagalvojo, kad policininkas negalėjo dėvėti 
šios skrybėlės automobilio viduje - automobilis buvo per žemas). Merė 
atsisuko pasižiūrėti. Iš nuostabos ji net išsižiojo. 

- Dieve šventas, jis stambus kaip futbolo žaidėjas! 

- Ne mažiau, - pritarė Piteris. 

Mintyse jis bandė įvertinti policininko ūgį, atskaitos tašku pasirink- 
damas automobilio stogą, kuris buvo maždaug penkių pėdų aukštyje. Pi- 
teris nusprendė, jog besiartinantis prie Deirdros “Acuros"* faras turėjo 
būti ne mažiau kaip šešių pėdų ir penkių colių ūgio. Ir svėrė per du šim- 
tus penkiasdešimt svarų. O gal net ir per tris šimtus. . 

Merė paleido Piterio petį ir susigūžė kamputyje, prisišliedama prie 
durelių ir stengdamasi atsidurti kuo toliau nuo besiartinančio milžino. 
Ant vienos faro šlaunies tabalavo pistoletas, toks pat didelis kaip ir jo sa- 
vininkas, tačiau rankos buvo tuščios - nei lentelės dokumentams priseg- 
ti, nei įstatymų sąvado knygelės. Piteriui tai nepatiko. Jis nežinojo, ką tai 
reiškia, tačiau jam nepatiko. Per visą Piterio vairavimo karjerą, kurios 
metu, dar būdamas paauglys, užsidirbo keturis talonus už greičio viršiji- 
mą ir vieną baudą už vairavimą apsvaigus (po dėstytojų Kalėdų pokylio 
prieš trejus metus), prie jo niekada nebuvo priėjęs faras tuščiomis ranko- 
mis, ir Piteriui tai visiškai nepatiko. Jo ir taip greičiau nei normaliai pla- 
kanti širdis suspurdėjo dar labiau. Ji dar nesidaužė, tačiau Piteris pajuto, 
jog gali pradėti daužytis. Kad ji labai lengvai gali pradėti daužytis. 

“Esi kvailas ir tą žinai, ar ne? - aiškino jis pats sau. - Tiesiog viršijai 
greitį, ir viskas, paprasčiausiai viršijai greitį. Kelio ženkluose nurodyta 
greičio riba yra juokai, ir tą žino kiekvienas. O kai reikia išrašyti baudos 
taloną, geriausios aukos yra atvykėliai iš kitų valstijų. Tu tą žinai. Tai- 
gi... kaip vadinasi tas senas Van Haleno albumas? “Suėsk juos ir šypso- 
kis?" 

Faras sustojo greta Piterio langelio. Jo “Sam Browne“ firmos diržo 
sagtis buvo Piterio akių lygyje. Faras nepasilenkė, tik iškėlė kumštį (Pi- 
teriui jis atrodė kumpio konservų skardinės dydžio) ir ėmė jį sukalioti 
tarsi automobilio užvedimo rankeną. 

Piteris nusiėmė savo apvaliais stiklais be rėmelių akinius, susigrūdo 
juos į kišenę ir nuleido šoninį stiklą. Jis labai gerai girdėjo tankų Merės 
šnopavimą, sklindantį iš keleivio sėdynės. Atrodė, lyg Merė šokinėtų per 
virvutę ar mylėtųsi. 

“ Faras iš lėto ir giliai pritūpė, sulenkdamas kelius, nuleisdamas savo 
didžiulį ir bereikšmį veidą į Džeksono regėjimo lauką. Ant jo antakio 
nuo raitosios policijos stiliaus skrybėlės standžios atbrailos krito šešėlis. 

Policininko veido oda buvo nejaukiai rausva, ir Piteris spėjo, kad, nepai- 
sant viso stambumo, šis vyriškis su saule bendravo ne ką geriau už Merę. 
Jo akys buvo šviesiai pilkos, žvilgsnis tiesus, tačiau bejausmis. Bent jau 
Piteris neįžvelgė jokių emocijų. Tačiau jis sugebėjo kažką užuosti. Pite- 
ris pamanė, jog tai galėtų būti skutimosi losjonas “Old spice". 

Faras tik trumpai dėbtelėjo į jį, po to ėmė žvalgytis po “Acuros" sa- 
loną, pirmiausiai žvilgsniu ištyrinėdamas Merę (amerikietiška žmona, 
baltoji, gražus veidas, patraukli figūra, nedaug nuvažinėta, nesimato 
randų), po to apžiūrėdamas ant užpakalinės sėdynės fotoaparatus, 
krepšius ir per kelionę susikaupusias šiukšles. Tų šiukšlių dar buvo ne- 
daug; iš Oregono valstijos jie išvažiavo tik prieš tris dienas, iš kurių pus- 
antros praleido su Gariu ir Mariele Sodersonais, klausydamiesi senų 
plokštelių ir kalbėdamiesi apie senus laikus. 

Faro žvilgsnis užsilaikė ties ištraukta pelenine. Piteris spėjo, kad po- 
licininkas bando užuosti ilgiau išliekantį hašišo ar marichuanos kvapą, ir 
pajuto palengvėjimą. Jis jau beveik penkiolika metų nerūkė žolės, nieka- 
da nemėgino kokaino ir beveik metė gerti, kai po Kalėdų pokylio įkliu- 
vo neblaivus vairuodamas automobilį. Retkarčiais per roko koncertus 
pauostydavo kanapių - pastaruoju metu vienintelė “draugystė" su narko- 
tikais, o Merė apskritai niekada jais nesidomėjo - kartais ji save vadin- 
davo “narkotiškai skaisčia“. Ištrauktoje peleninėje nebuvo nieko, išsky- 
rus porą į gumulėlį susuktų kramtomosios gumos popierėlių, o ant užpa- 
kalinės sėdynės nesivoliojo nei tuščios alaus skardinės, nei vyno buteliai. 

- Pareigūne, Žinau, jog važiavau truputėlį per greitai... 

- Buvote per daug nuspaudęs akceleratorių, ar ne? - mandagiai pa- 
klausė faras. - Ar galėčiau pamatyti jūsų vairuotojo pažymėjimą ir auto- 
mobilio dokumentus? 

- Žinoma, - atsakė Piteris, ištraukdamas piniginę iš užpakalinės kel- 
nių kišenės. - Tačiau mašina ne mano. Sesers. Mes varome ją į Niujor- 
ką. Iš Oregono valstijos. Ji studijavo Ryde. Rydo koledže Portlende. 

Piteris suprato, jog kvailai vapalioja, tačiau neabejojo, kad sugebės 
liautis. Keista, kad faras sugeba tave priversti šitaip taukšti niekus, tar- 
tum savo automobilio bagažinėje vežiotumeisi į gabalus sukapotą lavo- 
ną ar pagrobtą vaiką. Piteris prisiminė, jog elgėsi lygiai taip pat, kai fa- 
ras jį sustabdė Long Ailendo greitkelyje po Kalėdų pokylio, tiesiog 
tarškėjo be paliovos, - tra - ta - ta - ta, - o faras tuo metu neištarė nė 
žodžio, tik metodiškai dirbo savo darbą, iš pradžių patikrindamas Pite- 
rio dokumentus, o po to melsvo plastmasinio kvapų analizatoriaus turinį. 

- Mare? Ar gali iš pirštinių skyrelio išimti mašinos registravimo do- 
kumentus? Jie yra plastmasiniame voke kartų su Di draudimo dokumen- 
tais. 

Iš pradžių Merė nė nekrustelėjo. Atsisegęs piniginę ir ieškodamas 
joje vairuotojo pažymėjimo, Piteris akies krašteliu pastebėjo, jog Merė 

sėdi nejudėdama. Jo vairuotojo pažymėjimas, didelis kaip gyvenimas, 
turėjo būti viename iš skyrių su skaidria pertvara, tačiau Piteris neįsten- 
gė jo surasti. 

- Mare? - vėl paklausė Piteris, truputėlį sudirgęs ir kiek išsigandęs. 

O jeigu jis kur nors pametė tą prakeiktą vairuotojo pažymėjimą? Gal 
jis nukrito ant grindų pas Garį namuose, kai Piteris perkraustinėjo visą 
šlamštą (žmogus visada nešiojiesi su savimi kur kas daugiau šlamšto, 
kai keliauji) iš vienų džinsų į kitus? Žinoma, jog jis nieko nepametė, ta- 
čiau ar nebūtų tai tiesiog tipiškas... 

- Gal truputėlį man padėtum, Mare? Gal ištrauktum tuos prakeiktus 
registravimo dokumentus? Prašau. 

- Ak. Žinoma, tuoj pat. 

Ji pasilenkė tarsi koks senas surūdijęs įrengimas, kurį gyvenimui 
prikėlė staigus elektros smūgis, ir atidarė pirštinių skyrelį. Merė pradėjo 
jame raustis, išimdama kai kuriuos daiktus (pusiau ištuštintą maišelį su 
sveiko maisto šokoladukais, Boni Reit kasetę, patyrusią persileidimą 
Deirdros automobilio magnetofone, Kalifornijos žemėlapį), kad galėtų 
pasiekti skyriaus gale esančius dokumentus. Ant jos kairio smilkinio Pi- 
teris išvydo smulkius prakaito lašelius. Merės trumpų juodų plaukų 
sruogos buvo sudrėkusios, nors jos pusėje esantis kondicionieriaus ven- 
tiliatorius pūtė šaltą orą tiesiai į veidą. 

- Aš ne... - prabilo Merė, po to su palengvėjimu užbaigė: - Ak, štai 
jie. 
zitines korteles, ir išvydo savo vairuotojo pažymėjimą. Piteris neprisi- 
minė, kad būtų ten jį dėjęs, - ir kodėl, vardan Dievo, turėtų ten jį kišti, - 
tačiau pažymėjimas buvo būtent tame skyriuje. Nuotraukoje jis atrodė 
labiau panašus į netekusį darbo smulkų tarnautoją (ir žudiką maniaką), 
nei į Niujorko universiteto anglų kalbos asistentą. Tačiau tai buvo Pite- 
ris, jį buvo įmanoma atpažinti, ir Piteris pajuto, kaip jo nuotaika ima kil- 
ti. Jie turėjo dokumentus, Dievas viešpatavo danguje, ir viskas pasauly- 
je vėl sugrįžo į normalias vėžes. 

“Be to, - pagalvojo Piteris, paduodamas farui savo vairuotojo pa- 
žymėjimą, - pats Žinai, jog čia - ne Albanija. Galbūt tai yra už tavo 
priimtinumo zonos ribų, tačiau jokiu būdu ne Albanija“. 

- Piteri? 

Jis atsisuko, paėmė iš Merės rankų voką ir mirktelėjo jai. Ji pabandė 
atsidėkodama nusišypsoti, tačiau jai nelabai pavyko. Vėjo gūsis pakėlė 
smėlio sūkurį ir bloškė į mašiną. Smulkios kruopelytės sugėlė Piteriu: 
veidą, ir jis užsimerkė. Staiga Piteriui kilo noras atsidurti už dviejų 
tūkstančių mylių nuo Nevados. 

Jis paėmė Deirdros automobilio registracijos dokumentus ir padavė 
juos farui, tačiau šis vis dar apžiūrinėjo Piterio vairuotojo pažymėjimą. 

- Matau, jog esate organų donoras, - tarė faras, nepažvelgdamas į Pi- 
terį. - Ar jūs iš tiesų manote, jog tai išmintinga? 

Piteris sumišo. 

- Ką gi, aš... 

- Ar tai automobilio registracijos pažymėjimas, sere? - pertraukė jį 
faras. 

Dabar jis žiūrėjo į kanarėlių spalvos geltonumo popieriaus lapą. 

- Taip. 

- Prašau paduoti jį man. 

Piteris per langelį padavė pažymėjimą. Dabar faras, vis dar tebesi- 
markstydamas nuo saulės it indėnas, vienoje rankoje laikė Piterio vai- 
ruotojo, o kitoje - Deirdros automobilio registracijos pažymėjimą. At- 
rodė, jog jis labai ilgai paeiliui apžiūrinėja tai vieną, tai kitą dokumentą. 
Piteris ant savo šlaunies pajuto lengvą prisilietimą ir krūptelėjo anksčiau 
nei suvokė, jog tai Merės ranka. Jis palietė ranką, ir Merės pirštai aki- 
mirksniu apsivijo Piterio delną. 

- Jūsų sesers? - galiausiai paklausė faras, pažvelgdamas į juos abu 
savo šviesiai pilkomis akimis. 

- Taip... 

- Jos pavardė Fini, o jūsų Džeksonas. 

- Deirdra buvo metus laiko ištekėjusi - baigusi mokyklą ir iki įstojo 
į koledžą, - paaiškino Merė. Jos balsas buvo tvirtas, malonus, bebaimis. 
Piteris šiuo balsu būtų visiškai pasitikėjęs, jei Merė negniaužytų jo 
pirštų. - Ji pasiliko vyro pavardę. Štai kas. 

- Metus, hmm? Baigusi mokyklą ir iki įstojo į koledžą. Ištekėjusi. 

Faro galva vis dar buvo palinkusi ties dokumentais. Piteris matė, 
kaip virpa faro plačiakraštės skrybėlės viršus, kol jis apžiūrinėjo doku- 
mentus. 

Piterį apėmęs palengvėjimo jausmas ėmė slopti. 

- Baigusi mokyklą ir iki įstojo į koledžą, - pakartojo faras, nepakel- 
damas galvos ir paslėpęs savo veidą, o Piterio galvoje nuaidėjo jo žo- 
džiai “Matau, jog esate organų donoras. Ar iš tiesų manote, kad tai 
išmintinga?" 

Faras pažvelgė į jį. 

- Gal malonėtumėte išlipti iš automobilio, misteri Džeksonai? 

Merės pirštai įsitempė, jos nagai sulindo į Piterio ranką, tačiau degi- 
nantis jausmas buvo kažkur toli. Staiga jis patyrė, kaip iš baimės susi- 
traukia kiaušiai ir skrandis. Piteris vėl pasijuto mažu vaiku, sutrikusiu 
vaiku, kuris žino tik viena - jog padarė kažką bloga. 

- Ko... - prabilo jis. 

Desperacijos miesto patruliniu automobiliu atvažiavęs faras atsisto- 
jo. Žiūrint į jį atrodė, jog kyla krovininis liftas. Iš pradžių dingo galva, 

po to atsegta apykakle marškiniai ir žvilgantis ženklas, dar vėliau “Sam 
Browne“ firmos diržo perpetė. Piteris vėl žiūrėjo į masyvią diržo sagtį, 
ginklą ir chaki spalvos klostę ant vyriškio kelnių antsiuvo. 

Tai, kas dabar atsklido iš automobilio viršaus, jau nebebuvo manda- 
gus prašymas. 

- Lipkite iš mašinos, misteri Džeksonai. 


L) 


Piteris sugriebė rankenėlę, ir faras pasitraukė į šalį, kad leistų atida- 
ryti mašinos dureles. Faro galva buvo pasislėpusi už “Acuros" stogo. 
Merė dar stipriau suspaudė Piterio ranką, ir šis atsisuko į ją. Saulės nu- 
svilintos dėmės skruostuose ir palei antakius dabar dar labiau išryškėjo, 
nes Merės veidas tapo beveik pelenų spalvos. Jos akys buvo išplėstos. 

- Nelipk iš mašinos, - tik lūpomis ištarė Merė. 

- Privalau, - taip pat be garso atsakė Piteris ir pastatė savo koją ant 
50-osi0s automagistralės asfalto. 

Kurį laiką Merė buvo prigludusi prie Piterio ir įsikibusi į jo ranką, 
kol galiausiai Piteris išsilaisvino ir išlindo iš mašinos visu ūgiu, atsisto- 
damas ant asfalto, kuris atrodė keistai nutolęs. Faras iš savo aukštumų 
žvelgė į Piterį. “Šešios pėdos ir septyni coliai, - pagalvojo Piteris, - 
turėtų būti ne mažiau“. Ir staiga prieš jo akis kaip pagreitintame filme 
ėmė bėgti įvykiai: didžiulis faras išsitraukia savo pistoletą, nuspaudžia 
gaiduką ir ištaško išmokslintus Piterio smegenis ant “Acuros" stogo, po 
to išvelka iš mašinos Merę, suriečia ją, atremdamas veidą į bagažinės 
dangtį ir išprievartauja greta automagistralės svilinančioje dykumos 
saulėje, jo plačiakraštė skrybėlė vis dar tvirtai užmaukšlinta ant galvos, 
o faras siūbuodamas ir grūsdamas savąjį įnagį šaukia: “Norėjote donoro 
organo, ledi? Štai jis! Štai jis!" 

-- Ką visa tai reiškia, pareigūne? - paklausė Piteris, pajutęs, kaip jam 
staiga išdžiūvo burna. - Manau, jog turiu teisę Žinoti. 

- Prieikite prie mašinos galo, misteri Džeksonai. 

Faras apsisuko ir nuėjo prie “Acuros" galo, nesivargindamas patik- 
rinti, ar Piteris ketina paklusti. Piteris pakluso, tačiau jam vis dar atrodė, 
kad kojos junta signalus per kažkokius telekomunikacinius įtaisus. 

Faras sustojo palei bagažinę. Kai Piteris prie jo priėjo, policininkas 
bakstelėjo savo didžiuliu pirštu. Piteris akimis pasekė piršto judesį ir pa- 
matė, jog ant Deirdros automobilio nebuvo galinio numerio - ten, kur jis 
turėjo būti, bolavo tik šiek tiek šviesesnis stačiakampis. 

- Šūdas! - susikeikė Piteris. 

Susierzino bei nusivylė taip pat nuoširdžiai, kaip ir pajuto pa- 
lengvėjimą. Galų gale paaiškėjo, jog visa tai turi prasmę. Ačiū Dievui. 

Atsisukęs Piteris pažvelgė į automobilio priekį ir visai nenustebo 
išvydęs, kad durelės vairuotojo pusėje dabar buvo uždarytos. Merė jas 
uždarė. Jis buvo taip paskendęs šiame... įvykyje... nutikime... šiame, kad 
ir kaip jį pavadintum... kad net negirdėjo, kaip trinktelėjo durelės. 

- Mare! Ei, Mare! 

Ji iškišo pro langelį savo nusvilintą saulėje, įsitermpusį veidą ir paž- 
velgė į Piterį. 

- Nukrito mūsų prakeiktas registracijos numeris! - paaiškino Piteris 
vos nenusijuokdamas. 

- Ką? 

- Ne, nenukrito, - įsiterpė faras iš Desperacijos miestelio. 

Jis vėl prisimerkė - ramiai, iš lėto - ir pakišo ranką po buferiu. 

Kurį laiką policininkas, nudūręs savo pilkas akis į horizontą, graba- 
liojo toje vietoje, kur tvirtinami numeriai. Piterį apėmė keistas jausmas, 
lyg visa tai būtų gerai pažįstama: jį ir jo žmoną sustabdė vyriškis iš 
“Marlboro" reklamos. 

- Štai, - ištarė faras ir atsistojo. 

Ranka, kuria jis kažką grabaliojo, buvo sugniaužta į kumštį. Polici- 
ninkas ištiesė ją priešais Piterį ir atgniaužė. Ant delno gulėjo kelio pur- 
vais apneštas varžto gabalėlis (jis atrodė labai mažytis didelio rausvo 
delno fone). Varžtas blizgėjo toje vietoje, kur buvo nupjautas. 

Piteris pažvelgė į varžtą, po to į farą. 

- Nieko nesuprantu. 

- Ar buvote sustoję Falone? 

- Ne... 

Girgžtelėjo Merės atidaromos durelės, po to pasigirdo duslus trink- 
telėjimas, kai Merė jas uždarė, dar vėliau sugurgždėjo į šalikelės smėlį 
Merės sportiniai bateliai. 

- Žinoma, kad buvome sustoję, - tarė Merė. 

Ji pažvelgė į metalo gabalėlį, gulintį didžiuliame delne (Deirdros au- 
tomobilio registracijos ir Piterio vairuotojo pažymėjimai vis dar tebebu- 
vo kitoje faro rankoje), po to farui į veidą. Dabar Merė jau nebeatrodė 
išsigandusi, - bent jau ne taip smarkiai išsigandusi, - ir tai nudžiugino Pi- 
terį. Jis jau spėjo save išvadinti idiotu, paranojiku, tačiau žmogus pri- 
valėjai pripažinti, jog toks artimas susidūrimas su faru turėjo savų 

(ar jūs iš tiesų manote, kad tai išmintinga) 

keistų ypatybių. 

- Piteri, nejau neprisimeni, kaip buvome sustoję poilsio aikštelėje? 
Mums nereikėjo benzino, tu pasakei, jog galėsime jo užsipilti Elyje, ta- 
čiau nusipirkome vaisvandenių, kad nejausdami kaltės galėtume pasi- 
naudoti tualetu, - Merė pažvelgė į farą ir pabandė nusišypsoti. Ji turėjo 
atsilošti, kad pamatytų policininko veidą. Piteriui Merė priminė mažą 

mergaitę, bandančią priversti nusišypsoti savo tėtuką, sugrįžusį po bjau- 
rios darbo dienos. - Tualetai buvo labai švarūs. 

Policininkas linktelėjo. 

- Ar jūs sustojote “Užsipilk greičiau ir daugiau“, ar Berko “Conoco" 
degalinėje? 

Merė sutrikusi pažvelgė į Piterį. Šis sumojavo rankomis lyg malūno 
sparnais. 

- Neprisimenu, - atsakė Piteris. - Po velnių, aš net buvau pamiršęs, 
kad mes apskritai sustojome. 

Faras nusviedė per petį niekam nereikalingą varžto gabalėlį į dyku- 
mos smėlį, kur jis gulės neliečiamas milijoną metų, jei neatkreips kokio 
smalsaus paukščio dėmesio. 

- Tačiau kertu lažybų, jog prisimenate ten šmirinėjančius vaikus. 
Daugiausia vyresnio amžiaus. Kai kurie iš jų gal net per dideli, kad pa- 
vadintum vaikais. Jaunesnieji turėjo būti su riedlentėmis arba ratu- 
kinėmis pačiūžomis. 

Piteris linktelėjo. Jis prisiminė, kaip Merė klausė, kodėl žmonės čia 
gyvena - ko jie atvyko ir kodėl pasiliko. 

- Tai buvo “Užsipilk greičiau ir daugiau". 

Piteris pažvelgė į farą, norėdamas ant jo marškinių kišenės pamatyti 
ženklą su pavarde, tačiau tokio ženklo neišvydo. Ką gi, kol kas šis vy- 
riškis turės būti tiesiog faras, primenantis “Marlboro" vyrą iš žurnalų re- 
klamos. 

- Alfis Berkas nebeleidžia jiems šlaistytis. Visus išvijo po velnių. 
Tie vaikigaliai yra pririję drignių. 

- Ar jie susibūrę į gaują? - paklausė Piteris. 

Jis vis dar negalėjo suprasti, kurlink krypsta kalba. 

- Taip, matuojant tokio mažo miestelio, kaip Falonas, mastais, - at- 
sakė faras. Jis pasikėlė Piterio vairuotojo pažymėjimą prie akių, pa- 
sižiūrėjo į Jį, po to vėl nuleido, tačiau neatidavė Piteriui. - Dauguma jų - 
visuomenės atmatos. Ir vienas iš mėgiamiausių užsiėmimų - vogti iš kitų 
valstijų atvykusių automobilių registracijos numerius. Tai savotiškas 
iššūkis. Manau, kad jie nukniaukė jūsiškį, kol pirkote vaisvandenius ar 
naudojotės tualetu. 

- Jūs tai žinote, o jie vis tiek daro savo? - paklausė Merė. 

- Falonas - ne mano miestas. Aš ten retai nuvykstu. Manęs nedomi- 
na tenykštės policijos darbo metodai. 

- Ką mums daryti dėl dingusio registracijos numerio? - paklausė Pi- 
teris. - Tai tikra velniava. Automobilis įregistruotas Oregono valstijoje, 
tačiau mano sesuo sugrįžo gyventi į Niujorką. Ji nekentė Rydo... 

- Iš tiesų? - pertraukė jį faras. - Še tau! 

Piteris pajuto, kaip Merės žvilgsnis nukrypo į jį. Merė tikriausiai 
norėjo pasidalyti užėjusia linksmumo akimirka, tačiau Piteriui atro- 

dė, jog tam dabar ne pats tinkamiausias metas. Toli gražu ne tinka- 
miausias. 

- Ji sakė, jog studijos tame universitete panašios į koncertą miru- 
siems pagerbti, - tęsė Piteris. - Kaip ten būtų, sesuo parskrido į Niujor- 
ką. Su žmona pagalvojome, kad būtų visai smagu nuvykti į Oregoną ir 
parvaryti seseriai mašiną į Niujorką. Deirdra prikrovė bagažinėn savo 
daiktų... daugiausia rūbų... 

Piteris pajuto, jog vėl tarška lyg boba, ir prisivertė užsičiaupti. 

- Tad ką man daryti? Juk negalime važiuoti per visą šalį be užpaka- 
linio numerio, ar nę? 

Faras labai ryžtingai nuėjo prie “Acuros" priekio. Rankoje jis vis dar 
tebelaikė Piterio vairuotojo pažymėjimą ir Deirdros kanarėlių geltonumo 
automobilio registracijos pažymą. Jo “Sam Browne“ firmos diržas su- 
gurgždėjo. Priėjęs prie automobilio priekio, faras susidėjo rankas už nu- 
garos ir susiraukęs ėmė kažką apžiūrinėti. Piteriui jis priminė susi- 
domėjusį meno galerijos lankytoją. “Drignių", - prieš kurį laiką buvo 
ištaręs faras. “Pririję drignių“. Piteriui atrodė, jog jis niekada nebuvo 
girdėjęs tokio posakio. 

Faras priėjo prie jų. Merė prisišliejo prie Piterio, tačiau atrodė, jog 
jos baimė jau buvo išgaravusi. Merė susidomėjusi žvelgė į stambų vy- 
riškį, ir tiek. 

„ - Nuimkite priekinį numerį, - pasiūlė faras. - Pritvirtinkite jį gale. 
Sitaip be problemų nuvažiuosite iki Niujorko. 

- Ak, - atsiduso Piteris. - Gerai. Puiki mintis. 

- Ar turite raktą bei atsuktuvą? Manau, visi mano įrankiai yra gara- 
že, ant lentynos, - nusišypsodamas paaiškino faras. Šypsena nušvietė vi- 
są jo veidą, suteikė išraiškos akims, padarė visiškai kitu žmogumi. - Ak, 
tiesa, čia jūsų dokumentai. 

Policininkas ištiesė vairuotojo pažymėjimą ir registracijos pažymą. 

- Greičiausiai bagažinėje yra nedidelis įrankių komplektas, - pasakė 
Merė. Ji kalbėjo tarsi apsvaigusi. Taip pat jautėsi ir Piteris. Jis tikėjosi, 
Jog šį jausmą sukėlė užėjęs begalinis palengvėjimas. - Mačiau jį, kai 
dėjau savo kosmetikos reikmenų krepšelį. Tarp šoninės sienelės ir atsar- 
ginės padangos. 

- Pareigūne, noriu jums padėkoti, - ištarė Piteris. 

Stambusis policininkas linktelėjo. Tačiau jis nežiūrėjo Piterio pusėn; 
jo pilkos akys tikriausiai buvo nukreiptos į kairėje stūksančius kalnus. 

- Tiesiog atlieku savo pareigą. 

Piteris nuėjo prie automobilio durelių vairuotojo pusėje, stebėdama- 
sis, ko jie su Mere iš pradžių buvo taip išsigandę. 

“Tai nesąmonė“, - ištarė jis pats sau, ištraukdamas iš spynelės rak- 
telius. Jie buvo pritvirtinti prie grandinėlės su besišypsančio žmogaus 
veidu, kas atitiko gyvenimo būdą - bent jau Deirdros gyvenimo būdą. 

Misteris Šypsnys (taip sesuo pavadino raktų grandinėlę) buvo Deirdros 
firminis ženklas. Ji beveik visuose savo laiškuose Piteriui nupiešdavo 
geltoną besišypsantį veidą, kartais, jei Deirdrai diena nenusisekdavo, ji 
nupiešdavo žalią fizionomiją nuvėpusia burna ir iškištu liežuviu. “Ne, aš 
nebuvau išsigandęs. Merė taip pat." 

Stop! Melas. Jis buvo išsigandęs, o Merė... ką gi, Merę buvo beveik 
apėmęs siaubas. 

“Gerai, gal mes ir buvome truputėlį išsigandę, - pagalvojo Piteris, 
surasdamas bagažinės raktelį ir vėl žingsniuodamas prie automobilio ga- 
lo, - tad teiskite mus“. Stovinčios prie didžiulio faro Merės vaizdas at- 
rodė tarsi optinė apgaulė; jos viršugalvis vos siekė policininko krūtinę. 
Piteris atidarė bagažinę. Kairėje gulėjo tvarkingai sudėti (ir uždengti 
plastmasiniais, šiukšlėms skirtais maišais) Deirdros rūbai. Viduryje - 
Merės kosmetikos reikmenų krepšelis, o du lagaminai - jo ir jos - buvo 
įsprausti tarp žalių ryšulių ir atsarginės padangos. Piteris pagalvojo, jog 
žodis “padanga" čia per daug skambus. Tai buvo vienas iš tų pripūstų 
riestainių, su kuriais tegali nuvažiuoti iki artimiausios aptamavimo sto- 
ties. Jei lydės sėkmė. 

Piteris pasirausė tarp to riestainio ir šoninės bagažinės sienelės. Ten 
nieko nebuvo. 

- Mare, aš nerandu... 

- Ten, - parodė ji pirštu. - Tas pilkas daiktas. Jis tiesiog užslinko už 
atsarginės padangos. 

Piteris galėjo įkišti ranką į plyšį, tačiau jam pasirodė patogiau pakel- 
ti tą nepripūstą guminį riestainį. Lenkdamasis per buferį jis išgirdo, kaip 
Merė aiktelėjo, lyg kas būtų įžnybęs ar kumštelėjęs. 

- Ei, - švelniai ištarė faras, - o kas gi čia? 

Merė ir policininkas žvelgė į bagažinės vidų. Faras atrodė susi- 
domėjęs ir kiek sutrikęs. Merės akys iš siaubo buvo išsiplėtusios. Jos 
lūpos virpėjo. Piteris atsisuko ir sekdamas jų žvilgsnį dar kartą pa- 
sižiūrėjo bagažinėn. Kažkas gulėjo atsarginei padangai skirtoje nišoje. 
Tas daiktas buvo pakištas po atsargine padanga. Kurį laiką Piteris arba 
negalėjo, arba nenorėjo suprasti, kas tai, po to pilvo apačioje pajuto tą 
keistą jausmą. Šį kartą atrodė, jog žiedinis raumuo ne atsipalaidavo, o 
tiesiog paleido pilvą, tarsi būtų užmigę raumenys, kurie turėjo jį laikyti 
įprastoje padėtyje. Piteris pajuto, jog suspaudė savo sėdmenis, tačiau ir 
tai vyko kažkur toli, kitoje laiko juostoje. Jis buvo beveik įsitikinęs, jog 
sapnuoja. Tai turėjo būti sapnas. 

Stambusis policininkas dėbtelėjo į Piterį savo keistomis, tuščiomis, 
pilkomis akimis, po to iš atsarginės padangos nišos ištraukė maišelį, di- 
delį, galono talpos, prigrūstą kažkokių žalsvai rudų žolių. Maišelis buvo 
užrištas juostele. Su priklijuotu lipduku. Misteriu Šypsniu. Puiki emble- 


19 


ma tokiems bukagalviams kaip Piterio sesuo, kurių gyvenimo nuotykius 
galima pavadinti “Po tamsiausias Amerikos kerteles raitomis ant tara- 
konų". Ji pastojo apsvaigusi nuo narkotikų, be abejonės, tokios pat būse- 
nos nusprendė ištekėti už Rodžerio Finio, ir Piteris tikrai žinojo, jog ji 
paliko Rydo koledžą (turėdama pažymių vidurkį, su kuriuo balansuoja- 
ma ties išmetimo riba) todėl, kad ten buvo labai lengva įsigyti narkotikų, 
o Deirdra nemokėjo pasakyti “ne". Sesuo bent jau buvo sutvarkiusi 
mašinos priekį, nes Piteris, prieš jiems išvažiuojant iš Portlendo, atidž- 
iai patikrino “Acuros" vidų, ieškodamas cigarečių su marichuana nuo- 
rūkų - sesuo būtų greičiau pamiršusi nuorūkas, nei tą maišelį, kurį iš 
tiesų paslėpė. Piteris laikė pakėlęs šiukšlėms skirtus plastmasinius 
maišus, į kuriuos buvo sudėti Deirdros rūbai, o Merė atidžiai iščiupinėjo 
drabužius (nė vienas iš jų garsiai neprisipažino, ko ieško, nors abu pui- 
kiai žinojo), tačiau jiems ir į galvą neatėjo paieškoti po tuo riestainiu. 

Prakeiktas riestainis. 

Faras milžinišku nykščiu spūstelėjo maišelį, tarsi tai būtų pomidoras. 
Paskui iš kišenės išsitraukė šveicarų armijos peiliuką ir atlenkė mažiau- 
sią geležtę. 

- Pareigūne, - pralemeno Piteris silpnu balsu. - Pareigūne, aš ne- 
žinau, ką... 

- Ššš, - nutildė jį faras ir maišelį šiek tiek įpjovė. 

Piteris pajuto, kaip Merė tempia jį už rankovės. Jis paėmė žmonos 
ranką į savąją. Staiga prieš akis iškilo blyškus ir gražus Deirdros veidas. 
Jos šviesūs plaukai, kurie vis dar natūraliomis garbanomis krito iki pat 
pečių. Jos akys, kurios visada atrodė šiek tiek sutrikusios. 

“Tu kvaila maža kale, - pagalvojo Piteris. - Turėtum jaustis labai 
dėkinga, kad esi ten, kur negaliu tavęs pasiekti“. 

- Pareigūne... - bandė aiškintis Merė. 

Faras rankos mostu ją nutildė, po to pakėlė prapjautą maišelį prie no- 
sies ir pauostė. Policininkas iš lėto užsimerkė. Netrukus vėl pravėrė akis 
ir nudelbė jas į maišelį. Faras ištiesė delną. 

- Duokite man raktelius, - paliepė. 

- Pareigūne, aš tai galiu paaiškinti... 

- Duokite šen raktelius. 

- Jei jūs tik... 

- Ar jūs kurčias? Atiduokite raktelius. 

Jis tik truputėlį pakėlė balsą, tačiau šito pakako, kad Merė pravirktų. 
Jausdamasis, lyg jo siela būtų palikusi kūną, Piteris numetė Deirdros au- 
tomobilio raktelius į ištiestą policininko delną ir ranka apgobė savo 
žmonos krūpčiojančius pečius. 

- Bijau, kad jums teks vykti su manimi, - pasakė faras, įsmeigdamas 
žvilgsnį į Piterį, po to į Merę, po to vėl į Piterį. Susidūręs su policininko 
akimis, Piteris suprato, kas jį šiame žvilgsnyje neramino. Faro akys bu- 

vo skaisčios kaip tos minutės prieš patekant saulei ūkanotą rytą, tačiau 
tuo pat metu kažkokios negyvos. 

- Prašau, - pralemeno Merė ašaringu balsu. - Tai nesusipratimas. Jo 
sesuo... 

- Lipkite mašinon, - paliepė policininkas, parodydamas į savo patru- 
linį automobilį. Ant jo stogo blyksėjo švyturėlis, kurio švytėjimo nenu- 
stelbė netgi akinanti dykumos saulė. - Tuojau pat. Prašau, pone ir ponia 
Džeksonai. 

Užpakalinėje sėdynėje buvo be galo ankšta (žinoma, jog taip ir 
turėjo būti, pagalvojo Piteris, toks stambus vyriškis privalėjo atitraukti 
priekinę sėdynę kiek įmanoma toliau). Ant grindų, už vairuotojo 
sėdynės, gulėjo krūvelė popierių (nuo faro svorio sėdynės atlošas buvo 
deformuotas), dar daugiau jų mėtėsi ant palangės. Piteris paėmė vieną 
popieriaus lakštą - ant jo buvo likęs žiedas nuo kavos puodelio - ir pa- 
matė reklaminį lapelį, skatinantį atsisakyti narkotikų. Jo viršuje buvo 
sėdinčio tarpduryje berniuko nuotrauka. Vaiko veido išraiška atrodė ap- 
svaigusi, tuščia (tiesą pasakius, būtent šitaip dabar jautėsi Piteris), o Žie- 
das nuo kavos puodelio virš vaiko galvos priminė aureolę. “VARTOTO- 
JAI YRA NEVYKĖLIAI", skelbė užrašas lapelyje. 

Galinę automobilio sėdynę nuo priekinės skyrė vielos tinklas, ir du- 
relėse nebuvo nei atidarymo, nei stiklo nuleidimo rankenėlių. Piteris pa- 
sijuto tarsi filmo herojus (atkakliausiai į galvą lindo filmas “Vidurnak- 
čio ekspresas“), o šios detalės tik sustiprino apėmusį jausmą. Piteris nu- 
sprendė, kad jis jau ir taip per daug priplepėjo, tad jam ir Merei bus kur 
kas geriau patylėti, bent jau kol nukaks ten, kur juos ketina nuvežti po- 
nas Draugingasis Pareigūnas. Gal tai ir buvo geras patarimas, tačiau la- 
bai sunkiai įvykdomas. Piteris pajuto nesuvaldomą poreikį paaiškinti po- 
nui Draugingajam Pareigūnui, jog įvyko siaubinga klaida - Piteris yra 
anglų kalbos asistentas, jo sritis - pokario Amerikos literatūra, neseniai 
jis paskelbė mokslinį straipsnį “Džeimsas Dikis ir naujoji Pietų realybė" 
(šis darbas sukėlė nemažą sumaištį tam tikruose sustabarėjusiuose aka- 
deminiuose sluoksniuose), be to, ir tai svarbiausia, Piteris jau nežinia 
kiek metų nebuvo surūkęs nė vienos cigaretės su narkotikais. Piteris 
norėjo paaiškinti farui, jog galbūt yra per daug išsilavinęs pagal Cen- 
trinės Nevados lygį, tačiau iš esmės jis - geras vyrukas. 

Jis pažvelgė į Merę. Jos akys buvo pilnos ašarų, ir Piteris staiga su- 
sigėdo dėl savo minčių - visada tik aš, aš ir aš. Jo žmona yra šalia; Pite- 
riui vertėtų šito nepamiršti. 

- Piteri, aš labai bijau, - sušnibždėjo Merė. Tai nuskambėjo vos ne 
kaip dejonė. 

Piteris pasilenkė ir pabučiavo ją į skruostą. Lūpomis pajuto, kad 
Merės veido oda šalta lyg molis. 

- Viskas bus gerai. Išsiaiškinsime. 

- Garbės žodis? 

- Garbės žodis. 

Įgrūdęs juos į galinę patrulinio automobilio sėdynę, faras sugrįžo 
prie “Acuros". Jis jau ne mažiau kaip dvi minutes spoksojo į bagažinę. 
Nieko joje neieškojo, netgi nieko nekilnojo, tiesiog spoksojo susidėjęs 
rankas už nugaros tarsi apkerėtas. Staiga jis krūptelėjo lyg netikėtai iš 
miegų pažadintas žmogus, užtrenkė “Acuros" bagažinę ir sugrįžo prie 
“Caprice". Kai policininkas lipo į automobilį, šis pasviro kairėn, ir vie- 
na iš amortizatoriaus spyruoklių išleido pavargusią, tačiau tuo pat metu 
kažkaip susitaikėlišką dejonę. Sėdynės atlošas dar truputėlį atsilenkė at- 
gal, ir Piteris susiraukė, staiga pajutęs spaudžiamus kelius. 

“Reikėjo Merei sėsti šion pusėn", - pagalvojo jis, tačiau dabar jau 
per vėlu. Tiesą pasakius, daug kas jau buvo per vėlu. 

Ėmė dūgzti patrulinio automobilio variklis. Faras įjungė pavarą ir 
išvažiavo į plentą. Merė atsigręžė pasižiūrėti, kaip tolsta nuo jų “Acura". 
Kai ji vėl atsisuko, Piteris pastebėjo, kad akyse susitvenkusios ašaros da- 
bar buvo nuriedėjusios ant skruostų. 

- Prašau išklausykite manęs, - kreipėsi Merė į kuokštą šviesių 
plaukų, susitelkusių ant milžiniškos galvos. 

Policininkas vėl pasidėjo greta savęs plačiakraštę skrybėlę, ir Pite- 
riui atrodė, kad faro galva tėra tik per ketvirtį colio nuo “Caprice" stogo. 

- Išklausykite, gerai? Pabandykite suprasti. Tai ne mūsų automobilis. 
Bent šitai turėtumėte suprasti. Žinau, jog suprantate, nes matėte regist- 
racijos pažymėjimą. Tai mano svainės mašina. Ji yra kvaiša. Pusė jos 
smegenų ląstelių... 

- Mare, - Piteris paėmė ją už rankos, tačiau Merė ją nusipurtė. 

- Ne! Nesiruošiu likusią dienos dalį praleisti atsakinėdama į klausi- 
mus kažkokioje sušiktoje policijos nuovadoje, o gal net kalėjimo kame- 
roje, vien todėl, kad tavo sesuo yra savanaudė ir užuomarša, ir... ir... kad 
ji viską sukrušo! 

Piteris atsilošė - jo kelius vis dar gana smarkiai spaudė vairuotojo 
sėdynės atlošas, tačiau Piteris pagalvojo, jog pajėgs tai ištverti - ir paž- 
velgė pro dulkėmis apneštą šoninį stiklą. Nuo “Acuros" jie jau buvo nu- 
tolę per mylią ar dvi į rytus, o priekyje, į vakarus vedančios juostos šali- 
kelėje, Piteris išvydo kažką stūksant. Kažkokį automobilį. Didelį. Galbūt 
sunkvežimį. 

Merė nukreipė savo žvilgsnį nuo faro pakaušio į galinio vaizdo veid- 
rodėlį, vildamasi susitikti su policininko akimis. 

- Pusė Deirdros smegenų ląstelių yra sudegusios, o kita pusė išvyku- 
si į amžinas atostogas Smaragdo mieste. Kalbant profesiniu žargonu, jos 

smegenys yra “perdegusios", ir esu tikra, pareigūne, kad jums teko sų- 
tikti panašių Žmonių... netgi čia. Po atsargine apdanga tikriausiai 
suradote narkotikus, jūs, ko gero, teisus, tačiau ne mūsų narkotikus! Ne- 
gi šito nesuprantate? 

Stovintis priekyje objektas, savo užtamsintu priekiniu stiklu žvel- 
giantis Falono, Karson Sičio ir Tahoės ežero kryptimi, buvo visai ne 
sunkvežimis, o iškylavimui skirtas mikroautobusas su miegamaisiais 
gultais. Ne iš tų tikrųjų dinozaurų, tačiau pakankamai didelis. Kreminės 
spalvos, su tamsiai žalia juosta ant šonų. Ta pačia tamsiai žalia spalva 
užrašyti žodžiai “KETURI LAIMINGI KELIAUNINKAI" puikavosi 
ant buko mikroautobuso priekio. Automobilis buvo apneštas kelio 
dulkėmis ir kažkaip nenatūraliai, nerangiai pakrypęs. 

Kai jie priartėjo prie mikroautobuso, Piteris išvydo keistą dalyką: vi- 
sos padangos iš jo pusės buvo nuleistos. Jis pagalvojo, jog tikriausiai bus 
nuleistos ir suporintos padangos iš keleivio pusės, tačiau tegalėjo vos 
akimirką į jas žvilgtelėti. Su tiek prakiurusių kaliošų mikroautobusas 
galėjo būti taip juokingai pasviręs, tačiau kaip galėjo iš karto nuleisti 
tiek daug kaliošų? Vinys ant kelio? Stiklo šukės? 

Piteris pažvelgė į Merę, tačiau ši aistringai žiūrėjo į galinio vaizdo 
veidrodėlį. 

- Jei mes būtume padėję tą maišelį su žole po padanga, - aiškino 
Merė, - jei jis būtų buvęs mūsų, tada kodėl, vardan Dievo, Piteris keltų 
tą padangą ir leistų jums pamatyti žolę? Tai yra, noriu pasakyti, jog jis 
galėjo išimti tą įrankių rinkinį ir nepakėlęs padangos. Galbūt kiek nepa- 
togu, tačiau vietos rankai įkišti užtektinai. 

Jie pravažiavo pro iškylavimui skirtą mikroautobusą. Šoninės du- 
relės buvo uždarytos, tačiau neužšautos. Kopetėlės nuleistos. Jų 
papėdėje dulkėse voliojosi lėlė. Jos suknelė plaikstėsi vėjyje. 

Piterio akys užsimerkė. Jis abejojo, ar pats užmerkė akis, ar jos užsi- 
merkė savaime. Nelabai kreipė į tai dėmesį. Piteris suprato tik viena: 
Draugingasis Pareigūnas prašvilpė pro mikroautobusą, tarsi jo nepa- 
stebėjęs... arba jau Žinojęs, kad jis čia stovi. 

Galvoje nuaidėjo žodžiai iš senos dainos: “Čia kažkas vyksta... tik 
neaišku kas... “ 

- Ar mes jums pasirodėme kvaili? - paklausė Merė, kai suluošintas 
mikroautobusas ėmė tolti nuo jų - taip pat, kaip ir prieš tai nutolo Deir- 
dros “Acura". - Ar apspangę nuo narkotikų? Negi jūs manote, kad esa- 
me... 

- Užsičiaupkite, - pertraukė ją faras. 

Jis kalbėjo tyliai, tačiau balse aiškiai nuskambėjo pykčio gaidelės. 

Merė sėdėjo palinkusi į priekį ir sugrūdusi pirštus į vielos tinklą, ski- 
riantį priekinę sėdynę nuo užpakalinės. Dabar jos rankos nusviro, ir 
Merė apstulbusi atsisuko į Piterį. Ji buvo dėstytojo žmona, poetė, kurios 

eilėraščiai nuo to laiko, kai prieš aštuonerius metus Merė pateikė savo 
pirmuosius bandymus, buvo išspausdinti daugiau nei dvidešimtyje 
žurnalų, ji du kartus per savaitę lankė moterų diskusijų klubą ir visai 
rimtai ketino prasidurti nosį. Piteris spėliojo, kada paskutinį kartą Merei 
buvo įsakyta užsičiaupti. Ir apskritai ar kas nors yra jai liepęs užsičiaupti? 

- Ką? - paklausė Merė, tikriausiai mėgindama atrodyti agresyvi, ta- 
čiau jos balsas nuskambėjo tik suglebusiai. - Ką jūs man pasakėte? 

- Aš areštuoju jus ir jūsų vyrą, kaltindamas, jog turite marichuanos, 
kurią ketinate parduoti, - atsakė faras. 

Jo balsas skambėjo abejingai, tarsi roboto. Pažvelgęs į priekį, Pite- 
ris išvydo greta prietaisų skydelio, tarp kompaso ir greičio matuoklio ek- 
rano, užkištą nedidelį plastmasinį meškiuką. Meškiukas buvo mažas, ne 
didesnis už prizus, kuriuos galima laimėti kramtomosios gumos automa- 
tuose. Jo kaklas styrojo pritvirtintas ant spyruoklės, o tuščios dažytos 
akys spoksojo į Piterį. 

“Tai - košmariškas sapnas, - pagalvojo Piteris, žinodamas, kad taip 
nėra. - Tai privalo būti košmariškas sapnas. Žinau, jog visa tai atrodo 
tarsi tikra, tačiau tai turi būti sapnas“. 

- Jūs nekalbate rimtai, - pasakė Merė, tačiau jos balsas buvo netvir- 
tas ir išsigandęs. Balsas žmogaus, suprantančio kur kas daugiau. Jos 
akys vėl prisipildė ašarų. - Žinoma, jog nekalbate rimtai. 

- Turite teisę nieko nesakyti, - sudundėjo stambusis faras roboto bal- 
su. - Jei nuspręsite kalbėti, visa, ką pasakysite, gali būti panaudota prieš 
jus teisme. Jūs turite teisę pasitelkti į pagalbą advokatą. Aš ketinu jus nu- 
žudyti. Jei neturite pinigų nusamdyti advokatą, mes jums jį surasime. Ar 
suprantate savo teises, kurias jums paaiškinau? 

Didžiulėmis, pilnomis siaubo akimis Merė pažvelgė į Piterį, be 
žodžių klausdama, ar jis išgirdo, ką faras įpynė tarp kitų žodžių, duden- 
damas tuo monotonišku roboto balsu. Piteris linktelėjo. Jis pridėjo ran- 
ką prie tarpušakio, įsitikinęs, jog ten pajus drėgmę, tačiau paaiškėjo, kad 
nebuvo pridaręs į kelnes. Bent jau kol kas. Piteris apkabino Merę ir pa- 
juto, kaip ji visa virpa. Jis vis tebegalvojo apie užpakaly likusį iškylau- 
tojų mikroautobusą. Praviros durys, gulinti veidu į purvą lėlė, per daug 
nuleistų padangų. O dar ta negyva katė, kurią Merė matė prikaltą prie 
greitį ribojančio kelio ženklo. 

- Ar suprantate savo teises? 

“Elkis normaliai. Nemanau, jog jis nors kiek suvokia, ką pasakė, tad 
elkis normaliai". 

Tačiau ką vadinti normaliu elgesiu, kai sėdi galinėje sėdynėje poli- 
cijos patrulinio automobilio, kurį vairuoja akivaizdus pamišėlis, tik ką 
pasakęs, jog tave nužudys? 

- Ar suprantate savo teises? - vėl pakartojo roboto balsas. 

Piteris pravėrė burną. Tačiau pasigirdo tik kažkoks švokštimas. 

Tada faras atsisuko. Policininko veidas, kuris tuo metu, kai juos su- 
stabdė, buvo rausvas, dabar tapo baltas it popierius. Akys išsiplėtė, jos 
virto iš akiduobių it marmuro kamuoliukai. Policininkas buvo prasi- 
kandęs lūpą, lyg būtų tramdęs siaubingą įsiūtį, ir kraujas plona čiurkšle- 
Ie tekėjo per smakrą. 

- Ar suprantate savo teises? - išrėkė atsisukęs į juos faras, aklomis 
lėkdamas dviejų juostų dykumos keliu daugiau nei septyniasdešimties 
mylių per valandą greičiu. - Ar suprantate savo sukruštas teises, ar ne? 
Ar taip, ar ne? Ar taip, ar ne? Atsakyk man, gudrus Niujorko žyde! 

- Suprantu! - suriko Piteris. - Mes abu suprantame, tik žiūrėkite į ke- 
lią, vardan Kristaus, žiūrėkite, kur važiuojate! 

Faras vis dar tebespoksojo į juos pro vielos tinklą. Kraujas varvėjo 
iš jo apatinės lūpos. “Caprice", kuri jau buvo beveik atsidūrusi priešin- 
gos kelio juostos pakraštyje, sugrįžo į savąją pusę. 

- Dėl manęs nesirūpinkite, - atšovė faras. Jo balsas vėl sušvelnėjo. - 
Neverta. Aš turiu akis pakaušyje. Beveik visur turiu akis. Patarčiau tai 
įsidėmėti. 

Staiga jis vėl nusisuko ir sumažino patrulinio automobilio greitį iki 
penkiasdešimties penkių mylių per valandą. Sėdynės atlošas vėl skaus- 
mingai prispaudė Piterio kelius. 

Piteris abiem rankomis suėmė Merės rankas. Ji veidu prigludo prie 
krūtinės, ir Piteris išgirdo tramdomą kūkčiojimą. Rauda tarsi vėtra 
blaškė Merę. Piteris pro žmonos petį pažvelgė į automobilio priekį. Prie 
priekinio skydelio pritvirtinto meškiuko galva lingavo ir kraipėsi ant 
spyruoklės. 

- Skylėmis aš matau lyg akimis, - pasakė faras. - Mano smegenyse 
jų pilna. 

Po to jis nepratarė nė žodžio, kol jie neatvyko į miestą. 

Paskutiniosios dešimt minučių Piteriui Džeksonui slinko kankinamai 
lėtai. Atrodė, jog policininko svoris, užgulęs Piterio kelius, augo su kiek- 
vienu jo laikrodžio sekundžių rodyklės apsisukimu, ir Piterio kojos 
žemiau kelių visai nutirpo. Jis nebejautė pėdų ir abejojo, ar pajėgs paei- 
ti, jei ši kelionė kada nors baigsis. Perpildyta šlapimo pūslė virpėjo. 
Maudė galvą. Piteris suvokė, jog jis ir Merė papuolė į tokią bėdą, kokio- 
je dar neteko būti per visą gyvenimą, tačiau nepajėgė viso šito sąmonin- 
gai suprasti. Kai tik pradėdavo kažką suprasti, galvoje įvykdavo trumpas 
sujungimas. Jie buvo pakeliui į Niujorką. Jų laukė. Kažkas laistė jų 
gėles. Tai, kas vyko dabar, negalėjo būti tikra. Absoliučiai negalėjo būti. 

Merė bakstelėjo jam į šoną ir parodė į langą savo pusėje. Ten matėsi 
skydas su užrašu “DESPERACIJA"'. Jo apačioje rodyklė rodė dešinėn. 

Faras sulėtino greitį, tačiau ne per daug, ir pasuko į dešinę. Automo- 
bilis ėmė slysti, ir Piteris pamatė, kaip Merė giliau įkvėpė oro. Ji buvo 
bepradedanti klykti. Piteris ranka užspaudė žmonos burną ir sušnibždėjo 
jai į ausį: “Jis suvaldys mašiną, esu tikras, mes neapsiversime“. Tačiau 
iš tiesų jis visai nebuvo tikras, kol patrulinio automobilio galas nenusto- 
jo slydęs ir tvirtai nesukibo su keliu. Netrukus jie jau lėkė pietų krypti- 
mi siaura juoda kelio juosta be vidurinės skiriamosios linijos. 

Nukeliavę maždaug mylią, jie pravažiavo ženklą su užrašų “DESPE- 
RACIJOS BAŽNYTINĖS IR PASAULIETINĖS ORGANIZACIJOS 
SVEIKINA JUS! " Žodžiai “BAŽNYTINĖS IR PASAULIETINĖS OR- 
GANIZACIJOS" buvo įskaitomi, nors ir užpurkšti geltonais dažais. Virš 
jų tais pačiais dažais nelygiomis spausdintomis raidėmis buvo parašyta 
“NEGYVI ŠUNYS". Apačioje buvo išvardytos bažnyčios ir pasaulie- 
tinės organizacijos, tačiau Piteris nesivargino jų perskaityti. Ant ženklo 
karojo vokiečių aviganis. Jo užpakalinės kojos lingavo pirmyn ir atgal 
per kokį colį ar du nuo žemės lopinėlio, patamsėjusio nuo šuns kraujo. 

Merės rankos tarsi žnyplės suspaudė Piterio rankas. Šis spaudimas 
jam buvo malonus. Piteris vėl palinko prie žmonos, įkvėpdamas saldų 
kvepalų aromatą, sumišusį su aitriu baimės sukelto prakaito kvapu, ir 
prispaudė lūpas prie jos ausies. “Neištark nė žodžio, neišleisk jokio gar- 
so, - sušnibždėjo jis. - Linktelėk, jei mane supratai“. 

Merė linktelėjo, ir Piteris vėl atsitiesė. 

Jie pravažiavo statinių tvora aptvertą treilerių parką. Dauguma trei- 
lerių buvo nedideli ir atrodė matę geresnius laikus - tikriausiai jie išdy- 
go dar tada, kai pirmą kartą eteryje pasirodė serialas “Būk sveikas". Pa- 
lei keletą treilerių karštame dykumos vėjyje liūdnai plaikstėsi skalbiniai. 
Priešais vieną jų buvo užrašas, kuris skelbė: 


ESU GINKLUOTAS, GERIANTIS “SNAPPLE" VAISVANDENIUS, 
SKAITANTIS BIBLIJĄ, PLIEKIANTIS KLINTONĄ 
KALĖS VAIKAS! 

NEKREIPKITE DĖMESIO Į ŠUNĮ, 

SAUGOKITĖS SAVININKO! 


Ant pakelėje stovinčio seno “Airstream" firmos treilerio styrojo pri- 
tvirtinta didelė juoda palydovinės televizijos antenos lėkštė. Šalia jos bu- 
vo kitas užrašas ant baltai nudažyto metalo lakšto su tarsi ašaromis nu- 
riedėjusiomis rūdžių dryžėmis. 

ŠIS TELEKOMUNIKACINIS ĮRENGINYS 


" “BARŠKUOLĖS" TREILERIŲ PARKO NUOSAVYBĖ 
PASALINIAMS ĮEITI DRAUDZŽIAMA! PATRULIUOJA POLICIJA! 

Už “Barškuolės" treilerių parko matėsi pailgas barakas aprūdijusio- 
mis gofruotos skardos sienomis ir stogu. Pastato priekyje kabėjo užrašas 
“Desperacijos kalnakasybos korporacija". Greta driekėsi automobilių 
stovėjimo aikštelė, ant kurios suskilinėjusio asfalto stovėjo apie tuzinas 
automobilių ir pikapų. Po to jie pravažiavo pro “Dykumų rožės" kavinę. 

Galiausiai atsidūrė pačiame mieste. Nevados valstijos Desperacijos 
miestelį sudarė dvi stačiu kampu susikertančios gatvės (jų sankryžoje ka- 
bantis šviesoforas dabar mirksėjo geltona spalva) ir du verslo pastatų 
kvartalai. Daugumos šių pastatų fasadai atrodė netikri. Piteris išvydo 
“Pelėdos klubo" kazino su kavine, maisto prekių parduotuvę, savitarnos 
skalbyklą, barą, kurio lange degė neoninis užrašas “KVIEČIAME PA- 
SIMĖGAUTI MŪSŲ LOŠINGUMU", ūkinių prekių bei pašarų parduo- 
tuves, kino teatrą, pavadintą “Amerikos Vakarai“ ir dar keletą pastatų. 
Neatrodė, jog kuris nors iš verslų čia klestėtų, o kino teatras kėlė seniai 
uždarytos įstaigos įspūdį. Vieniša suklypusi R raidė kybojo ant nešva- 
raus, aplamdyto kino teatro stogelio ties paradinėmis durimis. 

Statmena kryptimi, į rytus ir vakarus, matėsi keli surenkamų kon- 
strukcijų namai bei treileriai. Atrodė, jog niekas čia nejuda, išskyrus pat- 
rulinį automobilį ir vėjaričių žolių kuokštą, didžiuliais tingiais lankais 
besiritinėjantį Pagrindine gatve. 

“Pamatęs šį vyruką, aš taip pat dingčiau iš akių,- pagalvojo Piteris. - 
Po velnių, tikrai dingčiau". 

Už miesto stūksojo milžiniškas lenktas pylimas, kurio viršuje buvo 
ne mažiau kaip keturių juostų suplūktas kelias ir pora aikštelių 
mašinoms apsisukti. Ne mažiau kaip trijų šimtų pėdų aukščio pylimo 
šlaitus vagojo gilios tranšėjos. Piteriui jos priminė seno žmogaus odoje 
įsirėžusias raukšlių vagas. Kraterio apačioje (Piteriui atrodė, jog tai bu- 
vo krateris, kažkokių kalnakasybos darbų rezultatas), palei pailgą gof- 
ruotos skardos pastatą, iš kurio abiejų galų kyšojo konvejerio juosta, 
spietėsi sunkvežimiai, atrodantys lyg žaislai, palyginti su aukšta 
raukšlėta siena, kylančia tiesiai už jų. 

Jų šeimininkas vėl prabilo pirmą kartą po to, kai pasakė apie savo 
pilną skylių protą ar kažką panašiai. 

- “Barškuolė numeris 2“. Dar ją vadina “Kinijos duobe“, - policinin- 
kas kalbėjo tarsi gidas, kuriam vis dar patinka jo darbas. - Senoji kasyk- 
la Nr. 2 buvo pradėta eksploatuoti 1951 metais. Maždaug nuo 1962-ųjų 
iki 70-ųjų tai buvo didžiausia atviro tipo vario kasykla Jungtinėse Vals- 
tijose, o gal ir visame pasaulyje. Po to rūdos atsargos išseko. Prieš dve- 
jus metus kasyklą vėl ėmė eksploatuoti. Buvo sukurta nauja technologi- 
ja, kuri net liekanas pavertė vertingomis. Mokslas - jėga? O, Dieve! 

Tačiau šiuo metu kasykloje niekas nevyko, bent jau Piteris nematė 
jokio judėjimo, nors buvo šiokiadienis. Tik keletas sunkvežimių, susi- 

spietusių palei kažkokį įrenginį, tikriausiai rūšiavimo malūną, ir dar vie- 
nas sunkvežimis - pikapas - stovėjo grįsto kelio, vedančio į kalvos 
viršūnę, nuošalėje. Ilgo metalinio pastato galuose įtaisyti konvejeriai bu- 
vo sustabdyti. 

Pro mirksintį šviesoforą jie patraukė miestelio centro link. Merė du 
kartus spustelėjo Piterio rankas. Jis pasekė žmonos žvilgsnį ir viduryje 
gatvės, kertančios Pagrindinę, maždaug už pusantro kvartalo, išvydo tris 
dviračius. Dviračiai buvo sustatyti eile ratais į viršų, kurie gūsių pagauti 
sukosi tarsi vėjo malūno sparnai. 

Merė atsisuko į Piterį ir pažvelgė iš siaubo išplėstomis akimis. Jis 
vėl suspaudė žmonos rankas ir tyliai ištarė: 

- Sšš. 

Faras įjungė kairį posūkį - tuščioje gatvėje tai atrodė gana juokinga 
- ir įriedėjo į mažą, neseniai išgrįstą automobilių stovėjimo aikštelę, iš 
trijų pusių apsuptą plytų siena. Lygiame, nesutrūkinėjusiame asfalte 
matėsi ryškios baltos linijos. Ant galinės plytų sienos buvo užrašyta: 
“TIK MUNICIPALITETO IR MUNICIPALINIŲ ĮSTAIGŲ DARBUO- 
TOJAMS. PRAŠOME ŠIĄ AUTOMOBILIŲ STOVĖJIMO AIKŠTELĘ 
GERBTT". 

“Tik Navadoje įmanoma, kad kas nors tave prašytų gerbti automo- 
bilių stovėjimo aikštelę, - pagalvojo Piteris. - Niujorke toks užrašas tik- 
riausiai skambėtų: “NETEISĖTAI PASTATYTI AUTOMOBILIAI 
BUS PAVOGTI, O JŲ SAVININKAI SUVALGYTIT". 

Aikštelėje stovėjo keturi ar penki automobiliai. Vienas, aprūdijęs 
“Ford Estate Wagon“, buvo paženklintas užrašu “Gaisrinės viršininkas“. 
Ten taip pat buvo dar vienas policijos automobilis, geresnės būklės nei 
gaisrinės viršininko, tačiau ne toks naujas kaip šis, kurį vairavo jų pa- 
grobėjas. Aikštelėje viena vieta buvo pažymėta neįgaliems vairuotojams. 
Draugingasis Pareigūnas ten ir pastatė savo automobilį. Jis išjungė va- 
riklį ir sėdėjo nuleidęs galvą bei pirštais barbendamas į vairą ir tyliai 
niūniuodamas. Piteriui pasirodė, jog tai dainelė “Paskutinis traukinys į 
Klarksvilį". 

- Nežudykite mūsų, - ištarė Merė virpančiu, ašaringu balsu. - Pada- 
rysime viską, ką norite, tik prašau nežudyti mūsų. 

- Užčiaupk savo kvarkiančią žydišką burną, - atsakė faras. 

Jis nepakėlė galvos ir toliau bebarbeno į vairą savo dešros dydžio 
pirštais. 

- Mes nesame žydai, - išgirdo savo balsą Piteris. Jis skambėjo ne bai- 
liai, o aikštingai, piktai. - Mes esame... na, manau, presbiterionai. O dėl 
ko taip kliūna žydai? 

Merė su siaubu pažvelgė į savo vyrą, po to per vielos tinklą į farą, 
norėdama pamatyti, kaip jis į tai sureaguos. O šis iš pradžių niekaip ne- 
reagavo, tik sėdėjo nuleidęs galvą ir barbeno pirštais į vairą. Po to stvėrė 

savo skrybėlę ir išlipo iš mašinos. Piteris kiek pasilenkė pasižiūrėti, kaip 
faras maukšlinasi skrybėlę. Policininko šešėlis vis dar tebebuvo susi- 
traukęs, tačiau jau nebesusispietęs palei kojas. Piteris dirstelėjo į laikrodį 
ir pamatė, jog jau be kelių minučių pusė trijų. Truputį mažiau nei prieš 
valandą jį ir jo žmoną kamavo vienintelis klausimas - kur teks apsistoti 
nakčiai. Be to, Piteris nerimavo, jog pasibaigė rūgštingumą mažinančios 
tabletės. 

Faras pasilenkė prie galinių durelių kairėje pusėje. 

- Prašau išlipti iš automobilio, tautiečiai, - tarė. 

Jie išslinko iš mašinos. Piteris pirmas. Po to -abu stovėjo svilinami 
saulės ir nepatikliai žvelgė į vyriškį, dėvintį chaki spalvos uniformą, 
“Sam Browne" firmos diržą ir plačiakraštę skrybėlę. 

- Apeisime aplink, kad atsidurtume fasadinėje municipaliteto pasta- 
to pusėje, - pasakė faras. - Kai prieisime šaligatvį, reikės pasukti kairėn. 
O jūs man panašūs į žydus. Abu. Jūsų nosys didelės, o tai būdinga 
žydams. 

- Pareigūne... - prabilo Merė. 

- Ne, - atsakė šis. - Eikite. Sukite kairėn. Nebandykite mano kan- 
trybės. 

Jie nužingsniavo. Žingsniai garsiai aidėjo nuo šviežiai pakloto juo- 
do asfalto. Piteris vis dar tebegalvojo apie mažą plastmasinį meškiuką 
ant patrulinio automobilio prietaisų skydelio. Jo linguojančią galvą ir nu- 
dažytas akis. Kas jį davė farui? Mylimiausioji dukterėčia? Duktė? Drau- 
gingasis Pareigūnas nemūvėjo vestuvinio žiedo, Piteris tai pamatė, kai 
vyriškis barbeno pirštais į vairą, tačiau tai nereiškia, kad jis niekada ne- 
buvo vedęs. Ir mintis, jog ištekėjusi už šio žmogaus moteris kažkuriuo 
metu panorėjo su juo išsiskirti, Piteriui visai nepasirodė keista. 

Kažkur virš galvos pasigirdo monotoniškas girgždėjimas. Piteris pa- 
žvelgė į gatvę ir ant baro stogo išvydo smarkiai besisukančią vėtrungę. 
Tai buvo airišką piktąją dvasią vaizduojanti statulėlė su aukso puodu po 
pažasčia ir supratinga šypsena besisukiojančiame veide. Girgždesys skli- 
do būtent iš šios vėtrungės. 

- Suk į kairę, mulki, - paliepė faras. Jo balsas skambėjo greičiau nuo- 
lankiai nei nekantriai. - Ar Žinai, kur yra tavo kairė? Ar jūsų, Niujorko 
homopresbiterionių, nemoko atskirti kairę nuo dešinės, sakydami “šiau- 
dai“ ir “šienas""? 

Piteris pasuko kairėn. Jie vis dar ėjo su Mere susiglaudę klubais ir 
susikibę rankomis. Šitaip priėjo trijų pakopų akmeninius laiptus, vedan- 
čius modernių tamsinto stiklo dvigubų durų link. Pats pastatas nebuvo 
toks modernus. Ant nublukusių plytų kabėjo baltas užrašas, skelbiantis, 
jog čia yra DESPERACIJOS MUNICIPALITETO RŪMAI. Žemiau, ant 
durų, išvardytos tarnybos, kurias galima rasti pastato viduje: mero, mo- 
kyklos komiteto, priešgaisrinės apsaugos, policijos, sanitarinę, socialinės 

rūpybos, kalnakasybos ir žemės tyrinėjimo darbų departamentą. 
Dešiniųjų durų apačioje buvo parašyta: “MUNICIPALITETO ADVO- 
KATAS PRIIMA PENKTADIENIAIS 1 VAL. PO PIETŲ IŠ ANKSTO 
SUSITARUS". 

Faras sustojo laiptų papėdėje ir smalsiai nužvelgė Džeksonus. Nors 
čia buvo žiauriai karšta, galbūt netoli trisdešimt aštuonių laipsnių, neat- 
rodė, kad policininkas nors kiek prakaituotų. Jiems už nugarų monoto- 
niškai miesto tyloje girgždėjo vėtrungė. 

- Jūs - Piteris, - pasakė policininkas. 

- Taip, Piteris Džeksonas, - atsakė Piteris, aplaižydamas lūpas. 

Policininkas perkėlė savo žvilgsnį. 

- O jūs - Merė. 

- Teisingai. k 

- Tada kur yra Polas? - paklausė faras, maloniai pažvelgdamas į 
juos, aidint airiškos piktosios dvasios, besisukinėjančios ant baro stogo 
jiems už nugaros, girgždesiui. 

- K37 - paklausė Piteris. - Aš nesuprantu. 

- Kaip galima dainuoti “Penkis šimtus mylių" arba “Išvykstu reak- 
tyviniu lėktuvu" be Polo? - paklausė faras ir atidarė dešiniąsias duris. 

Pro jas plūstelėjo kondicionierių atvėsintas oras. Piteris pajuto jį ant 
savo veido, ir jam pakako laiko užfiksuoti, kaip tai yra malonu, malonu 
ir vėsu; tada suklykė Merė. Jos akys greičiau apsiprato su prietema pa- 
stato viduje, tačiau ir Piteris netrukus tai pamatė. Viduje, išsidriekusi ant 
laiptų, gulėjo maždaug šešerių metų mergaitė; ji buvo atsirėmusi į pas- 
kutiniąsias keturias pakopas. Viena ranka atmesta už galvos. Gulėjo ant 
laiptų delnu aukštyn. Mergaitės šiaudų spalvos plaukai buvo surišti į po- 
rą uodegėlių, akys plačiai atmerktos, o galva nenatūraliai atšlieta į šalį. 
Piterio galvoje nebeliko spėlionių, kam priklausė lėlė, kurią matė gulint 
prie iškylautojų mikroautobuso kopėtėlių. Mikroautobuso priekyje buvo 
užrašyta “KETURI LAIMINGI KELIAUNINKAI", tačiau šis užrašas 
aiškiai buvo pasenęs dabartiniams moderniems laikams. Dėl to taip pat 
nebeliko abejonių. 

- Viešpatie, - nuoširdžiai prisipažino faras. - Visai ją pamiršau! Ta- 
čiau žmogus juk negali visada viską prisiminti, ar ne tiesa? Kad ir kaip 
besistengtų! 

Merė vėl suklykė, prisikišo sugniaužtus kumščius prie burnos ir 
pamėgino žengti atatupsta laiptais. 

- Ne, nedarykite šito. Tai visai netikusi mintis, - sustabdė ją faras. 

Jis sugriebė Merę už peties ir stūmė pro duris, kurias laikė atvertas. 
Merė nuskrido nedideliu koridoriumi, mosuodama rankomis, kad išlai- 
kytų pusiausvyrą ir neužgriūtų ant negyvos mergaitės, dėvinčios džinsus 
ir marškinėlius su užrašu “MotoKops 2200“. 

Piteris norėjo žengti prie žmonos, tačiau faras sugriebė jį abiem ran- 
komis, užpakaliu prilaikydamas duris. Jis apglėbė Piterį per pečius. Po- 
licininko veidas atrodė atviras ir draugiškas. Svarbiausia, geriausia, šis 
veidas atrodė tarsi protingo Žmogaus - tarytum gerieji angelai būtų pa- 
siekę pergalę, bent jau tuomkart. Piteriui akimirksniu įsižiebė viltis, ir iš 
pradžių jis nesugebėjo suvokti, jog daiktas, įspraustas jam į pilvą - tai fa- 
ro siaubingas pistoletas. Piteris prisiminė tėvą, kuris kartais, duodamas 
pamokymus, įbesdavo pirštą jam į pilvą - naudodamasis pirštu lyg 
kamščiu, kuriuo norėdavo užkimšti savo aforizmus, kaip antai “Niekas 
nepastos, jei tokie kaip tu, Pytai, nenusimaus kelnių“. 

Piteris tol nesuprato, jog čia ne faro dešros dydžio pirštas, o pistole- 
tas, kol Merė nesušuko: 

- Ne! Ak, ne! 

- Ne... - pridūrė Piteris. 

- Man visai nesvarbu, žydas tu ar indusas, - pasakė faras, prisitrauk- 
damas prie savęs Piterį. Kaire ranka jis draugiškai suspaudė Piterio petį, 
o dešine atlaužė savo 0.45 kalibro pistoleto gaiduką. - Desperacijoje mes 
nelabai paisome tokių dalykų. 

Policininkas nuspaudė gaiduką bent tris kartus. Gal buvo ir daugiau, 
tačiau Piteris Džeksonas tegirdėjo tris šūvius. Pilvas juos prislopino, ta- 
čiau šūviai vis tiek nuaidėjo labai skardžiai. Neįtikėtinas karštis tuo pat 
metu užplūdo ir krūtinę, ir kojas, ir Piteris išgirdo kažką lašant ant batų. 
Jis vis dar tebegirdėjo Merės klyksmą, tačiau atrodė, jog garsas atsklin- 
da iš kažkur be galo toli. 

“Dabar aš atsibusiu savo lovoje, - pagalvojo Piteris, kai jam ėmė 
linkti keliai ir pasaulis pradėjo trauktis tolyn. Jis buvo toks ryškus kaip 
popietinės saulės atšvaitai nuo tolstančio geležinkelio vagono chromuo- 
to šono. - Dabar aš..." 

Tai buvo viskas. Paskutinioji Piterio mintis, prieš tamsai amžiams jį 
pasiglemžiant, iš tiesų buvo visai ne mintis, o meškiuko ant prietaisų 
skydo greta faro kompaso vaizdinys. Galva lingavo. Dažytos akys spok- 
sojo. Akys virto skylėmis, iš jų ėmė plūsti tamsa, ir po to Piteris iške- 
liavo. 


ANTRAS SKYRIUS 
1 


Ralfas Karveris buvo paskendęs gilioje tamsoje ir nenorėjo iš jos 
išnerti. Jis jautė, artėja fizinis skausmas - galbūt įspūdingos pagirios, nes 
Ralfas jautė galvos skausmą net per miegus - tačiau ne vien tai. Tai bu- 
vo kažkas kita. Tai buvo susiję su 

(Kirstena) 

šiuo rytu. Kažkas susiję su 

(Kirstena) . 

jų atostogomis. Tikriausiai jis nusigėrė, sukėlė siaubo spektaklį, Elė, 
be abejonės, ant jo supyko, tačiau netgi šito atrodė negana paaiškinti tą 
siaubingą savijautą... 

Klyksmas. Kažkas klykė. Tačiau toli. 

Ralfas stengėsi nugrimzti giliau į juodumą, tačiau dabar kažkokios 
rankos sugriebė jo petį ir ėmė purtyti. Kiekvienas krustelėjimas sukelda- 
vo siaubingą skausmo bangą, nuvilnijančią per jo vargšę pagirių kamuo- 
jamą galvą. 

- Ralfai! Ralfai, prabusk! Tu privalai prabusti! 

Tai Elė jį kratė. Negi jis pavėlavo į darbą? Kaip galėjo pavėluoti į 
darbą? Jie atostogauja. 

Po to, perverdami tamsą lyg galingo prožektoriaus spinduliai, pasi- 
girdo šiurpulingai garsūs šūviai. Iš pradžių trys, pauzė, po jos ketvirtas. 

Ralfo akys bemat atsimerkė, ir jis staigiai atsisėdo, nė akimirką ne- 
suprasdamas nei kur yra, nei kas čia vyksta, tik suvokdamas, jog klaikiai 
skauda galvą, kuri atrodė ištinusi lyg karnavalinis sunkvežimis per 
Meisės paradą, vykstantį Padėkos dieną. Vienoje veido pusėje pajuto 
kažką lipnaus, lyg džemą ar klevų sirupą. Elena žiūrėjo į jį. Viena žmo- 
nos akis buvo išplėsta ir paniškai bėgiojo į šalis, o kita buvo beveik 
pradingusi patinusiame melsvai juodame veide. 

Klyksmas. Kažkur. Klykia moteris. Jų apačioje. Gal... 

Ralfas pamėgino atsistoti, tačiau keliai nelaikė svorio. Jis kniūpsčias 
nuvirto nuo lovos, ant kurios sėdėjo (tik ten buvo ne lova, o gultas). 
Aštrus skausmas vėl pervėrė galvą, ir kurį laiką Ralfui atrodė, kad jo 
kaukolė skils lyg kiaušinio lukštas. Po to pro sulipusių plaukų kuokštus 
jis pažvelgė į savo rankas. Abi rankos buvo kruvinos, kairioji atrodė kur 
kas raudonesnė už dešiniąją. Kol Ralfas žiūrėjo į rankas, jo galvoje stai- 
ga atgijo prisiminimai, k 

(Kirstena, o Jėzau, Ele, pagauk ją) 

kurie sušvito tarsi fejerverkas, ir Ralfas taip pat suklykė; klykė ant sa- 
vo krauju ištepliotų rankų, klykė, nes tai, nuo ko jis stengėsi pasislėpti, 
įstrigo į smegenis tarsi į tvenkinį mestas akmuo. Kirstena nukrito nuo 
laiptų - 

Ne. Ją nustūmė. 

Tas išprotėjęs išpera, kuris atsitempė juos čia, nustūmė nuo laiptų 
Ralfo septynerių metų dukrą. Elė norėjo ją sulaikyti, tačiau tas išprotėjęs 
išpera kirto jo žmonai į akį ir parbloškė ant grindų. Tačiau Elė nukrito 
ant laiptų, o Kirstena nusirito jais žemyn išplėstomis iš siaubo ir nuosta- 
bos akimis, Ralfas nemanė, jog mergaitė supranta, kas čia dedasi, ir jei 
ji būtų galėjusi į ką nors įsikibti, būtų tai padariusi, viskas vyko per daug 

greitai, kad Kirstena iš tiesų būtų pajėgusi ką nors suprasti, ir tada jai 
smogė, mergaitė nuriedėjo žemyn, jos kojos iš pradžių išlėkė į viršų, po 
to nusileido žemyn, po to pasigirdo /as garsas. Tas siaubingas garsas, lyg 
neišlaikiusi ledo svorio būtų lūžusi medžio šaka, ir staiga viskas pasi- 
keitė, Ralfas pamatė šį pasikeitimą anksčiau nei Kirstena nusinto į laiptų 
apačią, kur gulėjo jau ne maža mergaitė, o kažkoks manekenas, maišas, 
prigrūstas šiaudų. 

Negalvok apie tai, negalvok apie tai, nedrįsk galvoti apie tai. 

Tačiau Ralfas privalėjo apie tai galvoti. Apie tai, kaip ji nusirito į 
apačią... kaip gulėjo laiptų papėdėje, atlošusi galvą į šoną... 

Ralfas pamatė, kad ant jo kairės rankos vėl ima teškėti kraujas. Ma- 
tyt, kažkas buvo negera tai galvos pusei. Ar faras smogė ir jam, gal su 
to siaubingo pistoleto rankena? Galbūt, tačiau Ralfas beveik nieko nepri- 
simena. Jis tik prisimena siaubingą salto, kurį padarė Kirstena, ir kaip j1 
slydo laiptais, ir kaip sustingo ta poza su keistai atlošta galva, ir tai bu- 
vo viskas. Kristau, negi dar šito negana? 

- Ralfai! - Elė tampė jį sunkiai alsuodama. - Ralfai, prabusk! Prašau 
prabusk! 

- Tėti! Tėveli, kelkis! - tai buvo Deividas, jo balsas skambėjo iš to- 
liau. - Mamyte, ar jam nieko nenutiko? Jis vėl kraujuoja, ar ne? 

- Ne... ne, jis... 

- Taip, jis kraujuoja, aš iš čia matau. Tėveli, ar tau neskauda? 

- Neskauda, - atsakė jis. 

Ralfas nuleido vieną koją žemyn, nusitvėrė už gulto ir svirduliuoda- 
mas atsistojo. Jo kairė akis buvo paplūdusi kraujais. Atrodė, lyg vokas 
būtų panardintas į alebastrą. Ralfas nusišluostė atžagaria ranka ir susi- 
raukė iš sugėlusio jį skausmo - kairioji veido dalis virš akies buvo tarsi 
tik ką išmuštas kepsnys. Ralfas pabandė atsisukti į tą pusę, iš kurios skli- 
do sūnaus balsas, ir susvirduliavo. Tarsi valtyje. Ralfas prarado sugebėji- 
mą išlaikyti pusiausvyrą ir net tada, kai liovėsi gręžtis. Galvoje išliko 
Jausmas, tarsi jis vis dar besisuktų, viskas aplink siūbavo, svyravo ir su- 
kosi ratu. Elė jį sugriebė ir padėjo žengti žingsnį į priekį. 

- Ji negyva, tiesa? - paklausė Ralfas. Jo springstantis balsas sklido iš 
pilnos sukrešėjusio kraujo burnos. Ralfas negalėjo patikėti, jog išgirdo 
tai, ką sakė jo balsas, tačiau tikėjosi, kad vėliau patikės. Tai buvo visų 
blogiausia. Vėliau jis patikės - Kirstena negyva. 

- Manau, jog taip, - šį kartą susvyravo Elė. - Įsikibk į grotas, Ralfai. 
Ar gali tai padaryti? Antraip parversi mane ant žemės. 

Jie buvo kalėjimo kameroje. Priešais Ralfą, toliau nei siekė rankos, 
stūksojo grotuotos durys. Grotų strypai nudažyti baltai, keliose vietose 
dažai susimetę į raukšles ir sukietėję. Ralfas puolė pirmyn ir įsitvėrė į 
strypus. Jis pažvelgė į rašomąjį stalą, stovintį kvadratinių grindų viduryje 
tarsi vienintelis butaforijos elementas minimalistiniame spektaklyje. Ant 

rašomojo stalo gulėjo popieriai, dvivamzdis šautuvas, krūvelė tepaluotų 
žalių šovinių. Senovinė medinė kėdė buvo su ratukais, o ant sėdynės 
gulėjo užmesta nublukusi mėlyna pagalvėlė. Viršuje kabėjo vielos tinklu 
apgaubtas šviestuvas. Nuo negyvų musių šviestuvo viduje sklido didžiu- 
liai groteskiški šešėliai. 

Iš visų trijų pusių šią patalpą supo kalėjimo kameros. Vidurinioji, 
tikriausiai skirta girtuokliams, - didelė ir tuščia. Ralfas ir Elė Karveriai 
atsidūrė mažesnėje. Antroji nedidelė kamera dešinėje taip pat buvo 
tuščia. Priešais save matė dar dvi rūbų spintos didumo kameras. Vieno- 
je iš jų buvo uždarytas vienuolikmetis Karverių sūnus Deividas ir vy- 
riškis žilais plaukais. Ralfas negalėjo įžiūrėti, kas yra šis vyriškis, nes jis 
sėdėjo ant gulto nuleidęs galvą ir užsidengęs ją rankomis. Kai apačioje 
vėl suklykė moteris, Deividas atsisuko į tą pusę, kurioje pro praviras du- 
ris matėsi laiptai, 

(Kirstena, griūnanti Kirstena, trakštelėjimas, kai lūžo jos sprandas) 

besileidžiantys iki pat gatvės grindinio, tačiau žilaplaukis vyriškis nė 
nekrustelėjo. 

Elė atsistojo greta Ralfo ir apkabino jį per liemenį. Ralfas surizika- 
vo atitraukti vieną ranką nuo strypų, kad galėtų paimti žmonos delną. 

Dabar ant laiptų pasigirdo besiartinantys bumpsintys garsai, sumišę 
su tempiamo žmogaus kojų dundėjimu į laiptus. Kažką vilko į viršų pas 
juos, tačiau toji moteris priešinosi. 

- Privalome jam padėti! - klykė ji. - Privalome padėti Piteriui! 
Mes... 

Jos žodžiai nutrūko, kai moteriškę įmetė į patalpą. Ji pralėkė patal- 
pą kažkaip keistai, baletiškai gracingai, tipendama ant pirštų galiukų sa- 
vo baltais lyg balerinos puantai sportbačiais, išskleidusi rankas, besi- 
plaikstančiais už nugaros plaukais. Moteriškė atsitrenkė į rašomąjį sta- 
1ą. Jos šlaunis trinktelėjo į stalo kraštą taip stipriai, kad stalas slinktelėjo 
prie kėdės, ir tada iš kito patalpos galo tarsi paukštis suklykė Deividas, 
kuris šokčiojo palei grotas. Deividas klykė tokiu laukiniu, panikos kupi- 
nu balsu, kokio Ralfas niekada nebuvo girdėjęs, net nesitikėjo, jog sūnus 
galėtų šitaip klykti. 

- Šautuvas, ponia! - šaukė Deividas. - Paimkite šautuvą, nušaukite jį, 
nušaukite jį, ponia, nušaukite jį! 

Zilagalvis vyras galiausiai pakėlė akis. Jo veidas buvo senas ir tam- 
siai įdegęs dykumos saulėje; gilūs maišeliai po vandeningomis alkoho- 
liko akimis teikė veidui pėdsekio šuns išraišką. 

- Paimkite jį! - sušvokštė senukas. - Vardan Kristaus, moterie! 

Džinsais ir darbiniais marškiniais vilkinti moteris pažvelgė į tą pusę, 
iš kur sklido berniuko balsas, po to per petį dirstelėjo į laiptus, kuriais 
dundėjo sunkūs artėjantys žingsniai. 

Džinsais ir darbiniais marškiniais vilkinti moteris sugriebė šautuvą. 

Iki Nevados viskas klostėsi puikiai. 

Jie, keturi laimingi keliauninkai, pajudėjo iš Ohajo Tahoės ežero 
link. Ten Elė Karver su vaikais dešimt dienų plaukios, vaikštinės po 
apylinkes, o Ralfas Karveris loš - lėtai, su malonumu ir nepaprastai su- 
sitelkęs. Tai bus jų ketvirtoji kelionė į Nevadą ir antroji prie Tahoės. 
Ralfas laikysis savo geležinės lošimo taisyklės: liausis lošęs, jei (a) pra- 
loš tūkstantį dolerių arba (b) laimės dešimt tūkstančių. Per ankstesnes 
tris keliones jis nepasiekė nei vienos iš šių ribų. Kartą sugrįžo atgal į Ko- 
lumbą su penkiais šimtais nepaliestų dolerių, iš tų, kurie buvo skirti 
lošimui, kitą kartą su dviem šimtais, o praėjusiais metais Ralfas parvežė 
savo šeimą namo, kairiojoje vidinėje laimingojo safario švarko kišenėje 
turėdamas daugiau nei tris tūkstančius dolerių. Šios kelionės metu jie 
nakvodavo ne savo iškylavimo mikroautobuse, o “Hiltono" ir “Šerato- 
no" viešbučiuose, ir vyresnieji Karveriai suguldavo pasimylėti kiekvie- 
ną suknistą naktį. Ralfas manė, jog tai gana fenomenalu žmonėms, 
artėjantiems prie keturiasdešimties metų ribos. 

- Tikriausiai tau jau atsibodo kazino, - pasakė Ralfas vasario mėnesį, 
kai jie pradėjo kalbėti apie šias atostogas. - Gal šį kartą patraukime į Ka- 
lifomniją? O gal į Meksiką? 

- Žinoma, kad visi pasigautume dizinteriją, - atsakė Elė. - Galėsime 
grožėtis Ramiuoju vandenynu per pertraukas tarp lakstymo į “casa de 
poo - poo", ar kaip jie ten vadina tualetą. 

- O ką pasakytum apie Teksasą? Galėtume nuvežti vaikus į Alamo. 

- Per karšta, per daug istorijos. Prie Tahoės bus vėsu net liepos 
mėnesį. Vaikams ten labai patinka. Man taip pat. Ir jei tu tik neprašysi 
iš manęs pinigų, kai būsi prašvilpęs savuosius... 

- Žinai, jog aš niekada šito nedarau, - atsakė jis apstulbęs. Ralfas iš 
tiesų jautėsi šiek tiek šokiruotas. Jie sėdėjo savo namo Kolumbo prie- 
miestyje, Ventvorte, virtuvėje prie bronzinės spalvos “Frigidaire" firmos 
šaldytuvo, kurio durelės buvo nusagstytos magnetinėmis saulutėmis; 
priešais juos esantis bufetas buvo užverstas kelionių reklaminiais pros- 
pektais, ir tuo metu nė vienas dar nežinojo, kad lošimas jau prasidėjo, ir 
jog pirmasis pralaimėjimas bus jų dukters netektis. - Žinai, ką tau sa- 
kiau... 

- Kai tik pasireiškia netramdomas azartas, tu baigi lošti, - pakartojo 
jo žodžius Elė. - Žinau, prisimenu, tikiu. Tau patinka Tahoė, man patin- 
ka Tahoė, vaikams patinka Tahoė. Tahoė yra puikiausia vieta. 

Tad Elė užsakė vietas, ir šiandien - jei vis dar buvo šiandien - jie ke- 
liavo 50-uoju JAV greitkeliu, vadinamu vienišiausia Amerikos automa- 
gistrale, kirsdami Nevadą vakarų kryptimi ir traukdami Sieros kalnų 
link. Kirstena žaidė su Brangute Melisa - jos mylimiausia lėle, Elė 


32 


snūduriavo, o Deividas sėdėjo greta Ralfo ir žiūrėjo pro langą, rankomis 
parėmęs smakrą. Prieš tai jis skaitė Bibliją, kurią padovanojo naujasis 
Deivido draugužis pastorius (Ralfas meldė Dievą, kad Martinas nebūtų 
pedas - vyriškis buvo vedęs, tai - geras ženklas, tačiau žmogus, po vel- 
nių, niekada nežinai), tačiau dabar jis pasižymėjo puslapį ir padėjo savą- 
ją Bibliją ant viršuje esančios lentynėlės. Ralfas ir vėl sugalvojo pa- 
klausti sūnaus, ką jis apie tai mąsto, apie ką ten rašoma Biblijoje, tačiau 
lygiai taip pat sėkmingai galėjo paklausti stulpo, apie ką šis galvoja. Dei- 
vidas (jis leidosi vadinamas Deiviu, bet niršdavo, kai jį pavadindavai 
Deivu) šiuo požiūriu buvo keistas vaikas, nepanašus nė į vieną iš tėvų. 
Tiesą pasakius, nepanašus ir į savo seserį. Šis staigus susidomėjimas re- 
ligija - Elena vadino jį “Dieviškąja Deivido kelione“ - buvo viena iš 
sūnaus keistenybių. Tikriausiai ji praeis, o kol kas Deividas necitavo 
Biblijos dėl to, kad tėvas lošė, keikėsi, ar dėl to, kad savaitgaliais vengė 
skustuvo, ir šito Ralfui visiškai pakako. Galų gale jis mylėjo šį vaiką, o 
meilė atleidžia daugelį keistenybių. Ralfas tikėjo, jog meilė tam ir skirta. 

Ralfas buvo beprasižiojąs paklausti, ar Deividas nenorėtų pažaisti 
“dvidešimties klausimų", - nuo to meto, kai jie ryte išvažiavo iš Elio, ne- 
buvo per daug į ką žiūrėti, ir Ralfui viskas beprotiškai atsibodo, - kai 
staiga Ralfas pajuto, kad nebeklauso jo “Wayfarer" mikroautobuso vai- 
ras ir išgirdo, kaip padangų dūzgimas į asfaltą virto pleškėjmu. 

- Tėti? - paklausė Deividas. Jo balsas atrodė susirūpinęs, tačiau 
nepanikuojantis. Tai buvo geras ženklas. - Ar nieko neatsitiko? 

- Laikykis, - atsakė tėvas, kelis kartus nuspausdamas stabdžių peda- 
14. - Tai gali būti šiek tiek nepatogu. 

Dabar, stovėdamas prie grotų ir stebėdamas apsvaigusią moterį, ku- 
ri gali būti vienintelė jų išsigelbėjimo iš šio košmaro viltis, Ralfas pagal: 
vojo: “Aš iš tiesų visiškai nenutuokiau, kaip bus nepatogu, ar ne' ži 

Nors nuo riksmo jam imdavo skaudėti galvą, Ralfas vis tiek suriko, 
net nesuvokdamas, jog kartoja savo sūnaus žodžius“ 

- Nušaukite jį, ponia, nušaukite jį! 

Merė Džekson prisiminė, kas privertė ją paimti šautuvą, nors ji nie- 
kada gyvenime nebuvo rankose laikiusi ginklo - šautuvo ar pistoleto; tai 
buvo faro įterpti į standartinį policininkų perspėjimą žodžiai: “Aš ketinu 
jus nužudyti". 

Ir jis iš tiesų ketino. O Dieve, iš tiesų. 

Merė pasisuko, rankose laikydama šautuvą. Didžiulis šviesiaplaukis 
faras stovėjo tarpduryje ir žvelgė į ją savo šviesiai pilkomis tuščiomis 
akimis. 

- Nušaukite jį, ponia, nušaukite jį! - šaukė vyriškis. 

Jis buvo kameroje Merei iš dešinės. Vyriškis stovėjo greta moters su 
taip stipriai sumušta akimi, jog mėlynė net driekėsi plonais siūleliais per 
skruostą, lyg kas po oda būtų suleidęs rašalo. Vyriškis atrodė dar 
liūdniau; kairę jo veido pusę dengė sukrešėjęs kraujas. 

Faras bėgo prie jos, sunkiais batais dundėdamas į kietmedžio grin- 
dis. Merė atsitraukė, slinkdama didelės tuščios kameros link, podraug 
nykščiu atlauždama abu šautuvo gaidukus. Po to ji pakėlė šautuvą prie 
peties. Merė neketino perspėti policininko. Jis ką tik šaltakraujiškai nu- 
žudė jos vyrą, ir Merė visiškai neketino perspėti šio niekšo. 

Ralfas kelis kartus užmynė stabdžio pedalą ir tvirtai suspaudė vairą, 
leisdamas jam tik šiek tiek sukinėtis. Jis jautė, kaip automobilis krypsta 
iš kurso. Ralfui buvo paaiškinę, jog norint suvaldyti dideliu greičiu važ- 
iuojantį iškylavimo autobusiuką, kuriam nuleido padangą, reikia leisti 
iškrypti iš kurso - bent jau truputėlį. Tačiau - bloga naujiena, vyručiai - 
atrodė, jog nuleido daugiau nei vieną padangą. 

Per galinio vaizdo veidrodėlį Ralfas pažvelgė į Kirsteną, kuri liovėsi 
žaidusi su Brangute Melisa ir dabar laikė prispaudusi lėlę prie krūtinės. 
Kirstė suprato, jog kažkas vyksta, tačiau nežinojo kas. 

- Kirstena, sėsk! - suriko Ralfas. - Prisisek diržu! 

Bet tuo metu jau viskas baigėsi. Ralfas, galynėdamasis su savuoju 
“Wayfarer", išsuko į kelkraštį, užgesino variklį ir atžagaria ranka nu- 
sišluostė nuo kaktos prakaitą. Kaip ten būtų, Ralfas pagalvojo, jog visai 
neblogai susitvarkė šioje situacijoje. Netgi neapvertė vazos su dykumos 
gėlėmis, kuri stovėjo ant stalelio autobusiuko gale. Elė su Kirste ryte pri- 
rinko šių gėlių palei motelį Elyje, kol jis su Deividu iš pradžių sukrovė 
daiktus, o po to atsiskaitė su motelių. 

- Šauniai vairavai, tėti, - dalykiškai pastebėjo Deividas. 

Elė dabar buvo atsisėdusi ir sutrikusi dairėsi į šalis. 

- Sustojimas nusilengvinti? - paklausė. - Kodėl mes taip pakrypę, 
Ralfai? 

- Mums nu... 

Ralfas nutilo viduryje žodžio ir pažvelgė į šoninį veidrodėlį. Link jų, 
mirksėdamas melsvomis švyturėlio šviesomis, lėkė policijos automobi- 
lis. Žvygindamas stabdžius, automobilis sustojo per kokį šimtą jardų nuo 
jų, ir dar niekada Ralfui nematyto stambumo policininkas vos neiššoko 
iš mašinos. Ralfas pamatė, kad faras išsitraukęs pistoletą, ir pajuto, kaip 
adrenalinas įkaitina visus kūno nervus. 

Faras apsidairė į kairę ir į dešinę, laikydamas pečių lygyje pistoletą, 
kurio vamzdis buvo nukreiptas į giedrą rytmečio dangų. Tada jis apsisu- 
ko ratu. Kai faras atsigręžė į iškylavimo mikroautobusą, jis žvelgė tiesiai 

į šoninį veidrodėlį, norėdamas susitikti Ralfo žvilgsnį. Faras pakėlė abi 
rankas virš galvos, po to jas energingai nuleido, vėl pakėlė ir vėl nulei- 
do. Buvo neįmanoma klaidingai suprasti šį gestą - “Nelipk iš automobi- 
lio, pasilik savo vietoje". 

- Ele, užrakink galines duris, - paliepė Ralfas, tuo pat metu nuspaus- 
damas greta savęs esantį šoninių durelių blokatorių. 

Deividas, kuris stebėjo tėvą, net nelieptas padarė tą patį savo pusėje. 

- Ką? - Elė sutrikusi pažvelgė į vyrą. - Kas čia dedasi? 

- Nežinau, tačiau užpakalyje mūsų stovi faras ir jis atrodo susijau- 
dinęs. 

“Užpakalyje, kur man nuleido padangą, - pagalvojo Ralfas, po to pa- 
sitaisė, - padangas." 

Faras pasilenkė ir kažką pakėlė nuo kelio. Tai buvo dygliuota juos- 
ta, nuo kurios lyg nuo moteriškos vakarinės suknelės žvynų atsispindėjo 
saulės atšvaitai: Policininkas nuvilko dygliuotą juostą, vieną jos galą 
užsimetęs ant peties, prie savo automobilio, kitoje rankoje tebelaikyda- 
mas kovai paruoštą pistoletą. Atrodė, jis stengiasi žiūrėti iš karto į visas 
puses. 

Elė pažvelgė pro pagrindines kabinos galines duris, po to vėl sugrįžo 
į priekį. 

- Kas čia, po galais, dedasi? 

- Jau sakiau tau, nežinau. Tačiau, supranti, visa tai nekelia pasitikėji- 
mo. 

Ralfas mostelėjo šoninio veidrodėlio pusėn. 

Elė pasilenkė, rankomis pasirėmusi į kelius, ir kartu su Ralfu 
stebėjo, kaip faras numeta dygliuotą daiktą ant galinės savo automobilio 
sėdynės, po to prieina prie durelių iš vairuotojo pusės, abiem rankomis 
laikydamas pistoletą. Tik vėliau Ralfui toptelės į galvą, jog yisas šis 
trumpas begarsis filmas buvo dėmesingai surežisuotas. 

Kirstė išlindo iš už Elės ir ėmė švelniai tapšnoti savo Brangutę Me- 
lisą į atstatytą mamos užpakalį. 

- Plekšt, plekšt, plekšt, - niūniavo mergaitė. - Mums patinka didelis 
ir puikus mamos užpakaliukas. 

- Liaukis, Kirste. 

Paprastai Kirstei būtų reikėję pakartoti du ar tris kartus, kad liautųsi, 
tačiau šį kartą mamos balse nuskambėjo kažkokios gaidelės, privertusios 
mergaitę liautis iš karto. Ji pažvelgė į brolį, stebintį savo šoninį veid- 
rodėlį taip pat įtemptai, kaip suaugusieji žiūrėjo į tėčio. Kirstena priėjo 
prie brolio ir pabandė įsikurti ant jo kelių. Šis švelniai, bet ryžtingai pa- 
statė ją ant kojų. 

- Ne dabar, Pyragėli. 

- Tai kas čia vyks/a? Dėl ko visi taip jaudinatės? 

- Niekas dėl nieko, - atsakė Deividas, nenuleisdamas akių nuo veid- 
rodėlio. 

Faras įlipo į savo patrulinį automobilį ir privažiavo prie “Wayfa- 
rer'io“. Jis vėl išlipo tebelaikydamas pistoletą, tik šį kartą jis buvo nu- 
leistas palei koją, o vamzdis nukreiptas į kelią. Policininkas vėl apsidairė 
į kairę ir į dešinę, po to priėjo prie Ralfo langelio. “Waifarer'yje" vairuo- 
tojo sėdynė buvo kur kas aukščiau nei paprastame automobilyje, tačiau 
faras buvo labai aukštas - ne mažiau kaip šešių pėdų ir septynių colių 
ūgio - tad vis tiek sugebėjo žvelgti iš viršaus į Ralfą, sėdintį už vairo sa- 
voje kapitono kėdėje. 

Faras pamojo savo laisvąja ranka. Ralfas pusiau nuleido šoninį stiklą. 

- Kas nutiko, pareigūne? 

- Keliese jūs esate? - paklausė policininkas. 

- Kas nut... 

- Sere, keliese jūs esate? 

- Keturiese, - atsakė Ralfas, dabar iš tiesų pradėdamas baimintis. - 
Žmona, du vaikai ir aš. Mums nuleido porą padangų... 

- Ne, sere, jums nuleido visas padangas. Jūs užvažiavote ant “kelio 
kilimo“. 

- Aš ne... 

- Tai juosta, prismaigstyta šimtais trumpų vinių, - paaiškino faras. - 
Kai tik galime, mes ją naudojame sustabdyti per greitai lakstančius - tai 
velniškai palengvina mūsų darbą, kai reikia ką nors sulaikyti. 

- Kodėl tokia juosta gulėjo ant kelio? - pasipiktinusi paklausė Elė. 

Faras atsakė: 

- Aš dabar atidarysiu savo automobilio galines dureles, tas, kurios 
yra arčiausiai jūsų autobusiuko. Kai pamatysite dureles atidarytas, noriu, 
kad visi išliptumėte iš savo automobilio ir persėstumėte į manąjį. Ir pas- 
kubėtumėte. 

Policininkas ištiesė kaklą, pamatė Kirsteną - dabar ji buvo įsikibusi 
į mamos koją ir atsargiai dairėsi - ir nusišypsojo jai. 

- Sveika, mergyte. 

Kirstė jam taip pat nusišypsojo. 

Faras trumpam perkėlė žvilgsnį į Deividą. Jis linktelėjo, ir Deividas 
taip pat vangiai linktelėjo. 

- Kas ten yra, sere? - paklausė Deividas. 

- Blogietis, - atsakė policininkas. - Tau pakanka tik tiek Žinoti, 
sūnau. Labai didelis blogietis. Tek! 

- Pareigūne... - kreipėsi Ralfas. 

- Sere, nors ir labai jus gerbiu, tačiau jaučiuosi lyg molinis balandis 
šaudykloje. Čia kažkur bastosi pavojingas žmogus, jis puikiai valdo šau- 
tuvą, o tas “kelio kilimas" byloja tą žmogų esant kažkur netoliese. Situa- 
ciją galėsime aptarti atsidūrę saugesnėje vietoje, suprantate? 

Tek? Ralfas spėliojo, ar tai nebus to blogiečio vardas. 

- Taip, bet... 

- Jūs lipsite primasis, sere. Pasiimkite savo mergytę. Po to bemiukas. 
Žmona paskutinė. Jums teks pasispausti, tačiau mano automobilyje tilp- 
site visi. 

Ralfas atsisegė saugos diržą ir atsistojo. 

- Kur mes keliausime? - paklausė jis. 

- Į Desperaciją. Šachtininkų miestelį. Maždaug už aštuonių mylių 
nuo čia. 

Ralfas linktelėjo. Pakėlė šoninį stiklą, po to paėmė ant rankų Kirs- 
teną. Mergaitė sunerimusi žvelgė į tėvą pritvinkusiomis ašarų akimis. 

- Tėti, ar čia misteris Didysis Bugimenas? - paklausė Kirstena. 

Misteris Didysis Bugimenas buvo pabaisa, apie kurią ji vieną dieną 
išgirdo mokykloje. Ralfas nežinojo, kuris iš vaikų papasakojo jo švelniai 
septynmetei dukrai apie tą paslaptingą pabaisą, besislapstančią spintose, 
tačiau buvo tikras, jog jį suradęs (Ralfas buvo tiesiog įsitikinęs, kad 
Amerikos mokyklose pabaisas išsigalvoja berniukai), su malonumu pa- 
smaugtų tą pederastą. Prireikė dviejų mėnesių, kol Kirstena šiek tiek nu- 
siramino dėl to pabaisos. O dabar štai vėl. 

- Ne, tai ne misteris Didysis Bugimenas, - atsakė Ralfas. - Tikriau- 
siai tiesiog paštininkas, kuriam pasitaikė nevykusi diena. 

- Tėti, tu dirbi pašte, - pastebėjo dukrelė, kol Ralfas nešė ją autobu- 
siuko viduryje esančių durų link, 

- Taip, - atsakė jis, pastebėdamas, jog Elė pasistatė Deividą priešais 
save ir ėjo uždėjusi rankas ant sūnaus pečių. - Tai toks pajuokavimas, 
supranti? ' 

- Kaip ir sakyti “bar-bar", bet nesibelsti į duris? 

- Taip, - vėl pakartojo Ralfas. 

Pažvelgęs pro iškylavimo autobusiuko kabinos langą, jis pamatė, jog 
faras jau atidarė galines savo patrulinio automobilio dureles. Ralfas taip 
pat pastebėjo, jog atidarytos “Wayfarer'io" durys uždengs policijos au- 
tomobilio dureles, ir šitaip bus padaryta apsauginė sienelė. Puiku. 

Žinoma. Nebent tik ta dykumos žiurkė, kurios ieško šis vyrukas, yra 
mūsų užpakalyje. Kristau visagali, ir kodėl mes nesugalvojome važiuoti 
į Atlantik Sitį. 

- Tėti? - tai buvo Deivido balsas. 

Jo inteligentiškas ir kiek keistokas sūnus pradėjo vaikščioti į bažny- 
čią praėjusį rudenį, po to, kai jo draugui Brajenui tai nutiko. Ne į sekma- 
dieninę mokyklą, ne į jaunimo grupę, susirenkančią kiekvieną ketvirta- 
dienio vakarą, o tiesiog į bažnyčią. O sekmadienių popietėmis jis 
kalbėdavosi su savo naujuoju draugu, pastoriumi. Kuris, beje, mirs lėta 
mirtimi, jei su Deividu dalinosi kuo nors daugiau nei savo mintimis. Pa- 

sak Deivido, jie tik kalbėdavosi, o po to, kas nutiko Brajenui, Ralfas pri- 
tarė, jog berniukui reikia su kuo nors pasikalbėti. Jis tik norėjo, kad Dei- 
vidas savo klausimus užduotų motinai arba tėvui, o ne kažkokiam šven- 
teivai, kuris, nors ir buvo vedęs, vis tiek galėjo... 

- Tėti? Ar viskas gerai? 

- Taip. Viskas puiku. 

Ralfas nežinojo, ar viskas gerai, iš tiesų jis nelabai suprato, su kuo 
jie čia susidūrė, tačiau vaikui juk kitaip neatsakysi, ar ne? Taip, puiku, 
gerai. Ralfas pagalvojo, jog net jei jis su Deividu sėdėtų lėktuve, kurio 
varikliai sugedo, jis vis tiek apsikabintų berniuką per pečius ir tvirtintų, 
kad viskas yra gerai iki pat to momento, kol jie nukristų žemėn. 

Ralfas atidarė dureles, kurios atsitrenkė į patrulinio automobilio vi- 
dinę durelių pusę. 

- Greičiau, paskubėkite, - paragino faras, nervingai dairydamasis į 
šalis. 

Ralfas nulipo laipteliais žemyn, ant kairės rankos laikydamas Kirs- 
teną. Jiem belipant, mergaitei iš rankų iškrito lėlė. 

- Melisa! - suriko mergaitė. - Aš numečiau Brangutę Melisą. Pakelk 
ją, tėti! 

- Ne, lipkite į mašiną, greičiau lipkite į mašiną! - užriko policinin- 
kas. - Aš pakelsiu lėlę! 

Ralfas įslinko į vidų, ranka palenkdamas Kirstenos galvą, kad mer- 
gaitė jos nesusitrenktų. Deividas atsekė paskui jį, po to Elė. Užpakalinė 
automobilio sėdynė buvo užversta popieriais, o priekinėje nuo faro svo- 
rio buvo išspausta varpo formos įduba. Kai tik Elė įtraukė į vidų dešinę 
koją, faras užtrenkė dureles ir bėgte apibėgo aplink patrulinį automobilį. 

- Lisa! - suriko Kirstė tikros agonijos pilnu balsu. - Jis pamiršo Lisą! 

Elė ištiesė ranką prie durų rankenėlės, norėdama pasilenkti ir pakel- 
ti Brangutę Melisą, - joks psichas su šautuvu nebūtų suspėjęs nusitaiky- 
ti per tą laiką, kol Elė pakeltų lėlę, - po to atsisuko į Ralfą. 

- Kur rankenėlės? - paklausė ji. 

Atsidarė patrulinio automobilio durelės iš vairuotojo pusės, ir faras 
tarsi bomba klestelėjo ant sėdynės. Sėdynės atlošas palinko atgal, pri- 
spausdamas Ralfo kelius, ir šis krūptelėjo, tačiau apsidžiaugė, kad 
Kirstės kojos tabalavo jo tarpukojyje. Tik Kirstė nesėdėjo ramiai. Ji 
rąžėsi bei sukaliojosi ant Ralfo kelių, ištiesusi į motiną rankas. 

- Mano lėlė, mamyte, mano /ė/ė/ Melisa! 

- Pareigūne... - tarė Elė. 

- Nėra kada, - atšovė faras. - Negaliu. Tek! 

Jis apsisuko kelyje ir nurūko į rytus, palikdamas už savęs dulkių 
stulpą. Automobilio galas kiek susvyravo. Kai mašina išsilygino, Ralfui 
atėjo į galvą mintis, jog viskas klostėsi be galo greitai - dar prieš dešimt 

minučių jie visi keliavo savo iškylavimo autobusiuku. Jis ketino pasiūly- 
ti Deividui pažaisti “dvidešimt klausimų" - ne todėl, kad būtų šito labai 
norėjęs, o todėl, kad jam buvo nuobodu. 

Dabar jau nebebuvo nuobodu, 

- Melisa Branguuuuute! - suklykė Kirstė ir pradėjo verkti. 

- Nusiramink, Pyragėli, - guodė ją Deividas. 

“Pyragėlis" buvo Deivido išgalvotas malonybinis vardas, kuriuo jis 
vadino savo seserį. Kaip ir daugelio kitų su Deividu susijusių dalykų nė 
vienas iš tėvų negalėjo paaiškinti, ką tai reiškia ir iš kur Deividas 
ištraukė šį vardą. Iš pradžių Elė manė, jog jis kilo iš “saldaus -pyragėlio", 
tačiau kai ji vieną vakarą paklausė Deivido, šis tik trūktelėjo pečiais ir 
nusišypsojo savo patrauklia šypsena. 

- Ne, ji yra tiesiog pyragėlis, - paaiškino Deividas. - Tiesiog py- 
ragėlis, ir tiek. 

- Bet Lisa guli sename purviname purve, - guodėsi Kirstė, ašaroto- 
mis akimis žvelgdama į savo brolį. 

- Mes sugrįšime, pakelsime ir nuvalysime ją, - tarė Deividas. 

- Pažadi? 

- Aha. Netgi padėsiu tau išplauti jos plaukus. 

- Su “Prell"" šampūnu? 

- Aha. 

Deividas pakštelėjo seseriai į skruostą. 

- O jei sugrįš tas blogas žmogus? - paklausė Kirstė. - Tas blogietis, 
kuris panašus į misterį Didįjį Bugimeną? O jei jis pagrobs Brangutę Me- 
lisą? 

Deividas užsidengė ranka burną, kad paslėptų lengvą šypsenėlę. 

- Ne, jis nesugrįš, - berniukas pažvelgė į galinio vaizdo veidrodėlį, 
stengdamasis sutikti policininko žvilgsnį. - Ar taip? 

- Nesugrįš, - pritarė faras. - Vyriškis, kurio mes ieškome, negrobia 
lėlių. 

Ralfas jo balse neišgirdo jokios pašaipos. Policininkas kalbėjo tarsi 
Džo Fraidis, sausai pateikdamas faktus. 

Faras trumpam sulėtino greitį, kai jie pravažiavo pro užrašą “DES- 
PERACIJA", po to vėl nuspaudė akceleratorių ir pasuko dešinėn. Ralfas 
įsitvėrė į sėdynę, mintyse melsdamasis, jog vyrukas žino ką daro ir jų 
neapvers. Mašina truputėlį kilstelėjo, po to vėl nusileido. Dabar jie va- 
žiavo į pietus. Horizonte dūlavo didžiulis žemės pylimas, kurio į saulę 
atsukta pusė buvo išraižyta plyšių ir vingiuojančių tranšėjų, primenančių 
juodus randus. 

- Tai ką jis daro? - paklausė Elė. - Kas yra tas vyrukas? Ir iš kur jis 
gavo tą daiktą, kuriuo jūs sulaikote viršijančius greitį vairuotojus? Kaip 
ten jį vadina? 

- “Kelio kilimu", mamyte, - priminė Deividas. 

Berniukas perbraukė pirštu vielos tinklą, skiriantį priekinę automo- 
bilio sėdynę nuo galinės; jo veidas buvo įsitempęs, susimąstęs ir sune- 
rimęs. Dabar jame šypsenos neliko nė ženklo. 

- Iš ten, iš kur gavo ginklus, kuriuos su savimi tamposi, ir automo- 
bilį, kurį vairuoja, - atsakė už vairo sėdintis vyriškis. 

Jie pravažiavo “Barškuolės" treilerių parką, po to Desperacijos kal- 
nakasybos korporacijos būstinę. Priekyje matėsi grupelė pastatų, kuriuo- 
se buvo įsikūrusios parduotuvės bei įvairios kompanijos. Šviesoforas 
mirksėjo geltona šviesa po šimtus tūkstančius mylių besidriekiančiu 
džinsų melsvumo dangumi. 

- Jis yra faras. Ir štai ką jums, Karveriai, pasakysiu: jei susidūrėte su 
pamišusiu faru, patekote į painią situaciją. 

- Iš kur žinote mūsų pavardę? - paklausė Deividas. - Jūs neprašėte 
tėčio parodyti vairuotojo pažymėjimą, tad iš kur žinote mūsų pavardę? 

- Pamačiau ją, kai tavo tėtis atidarė dureles, - paaiškino faras, 
žiūrėdamas į galinio vaizdo veidrodėlį. - Virš staliuko buvo nedidelė 
plokštelė su užrašu: “DIEVE, PALAIMINK MŪSŲ KLAJONIŲ NA- 
MUS. KARVERIAI". Patrauklu. 

Kažkas Ralfui ėmė kelti nerimą, tačiau kol kas jis nekreipė į tai 
dėmesio. Jo išgąstis virto grėsmės nuojauta, kuri tuo pat metu buvo ir 
stipri, ir neaiški, tad Ralfas jautėsi tarsi būtų suvalgęs užnuodyto mais- 
to. Ralfas pagalvojo, kad jo ranka nevirpėtų, jei pakeltų ją į viršų, tačiau 
tai neturėjo jokios įtakos augančiai baimei, kuri stiprėjo nuo pat to mo- 
mento, kai faras dideliu greičiu kažkaip klaikiai nerūpestingai pralėkė 
pro jų suluošintą iškylavimo autobusiuką. Tai buvo ne tokia baimė, nuo 
kurios ima virpėti rankos (“tai sausas išgąstis", - pagalvojo Ralfas su 
vos juntama humoro gaidele), tačiau ji buvo labai reali. 

“Faras", - svarstė Ralfas, galvodamas apie filmą, kurio vaizdo kasetę 
ne taip seniai buvo išsinuomojęs šeštadienio vakarui. Jis vadinosi “Faras 
maniakas". Virš filmo pavadinimo buvo užrašyta: “JŪS TURITE TEISĘ 
TYLĖTI. AMŽINAI". Juokinga, jog tokie kvaili dalykai įstringa žmo- 
gaus atmintyje. Tik dabar visa tai nebeatrodė juokinga. 

- Taip, faras, - patvirtino jy policininkas. 

Jo balsas nuskambėjo taip, tarsi policininkas šypsotysi. 

“Nejaugi? - pasišaipė iš savęs Ralfas. - /r kaipgi skamba besišypsan- 
čio žmogaus balsas?" 

Ralfas jautė, kad Elė žiūri į jį su kažkokiu įtemptu smalsumu, tačiau 
dabar buvo ne pats tinkamiausias momentas atsigręžti į žmoną. Ralfas 
nežinojo, ką jie perskaitys vienas kito žvilgsnyje, ir abejojo, ar nori tai 
sužinoti. 

Tačiau faras iš tiesų šypsojosi. Ralfas kažkaip buvo tuo įsitikinęs. 

Kodėl jis turėtų šypsotis? Kodėl turėtų būti juokinga, kad maniakas 
Jaras šlaistosi laisvėje, ar kad keturių asmenų šeima yra susigrūdusi ant 

užpakalinės sėdynės įkaitintame policijos automobilyje, kurio galinės 
durelės be žankenėlių, ar kad mano dukters mylimiausia lėlė už aštuo- 
nių mylių nuo čia guli numesta veidu į dulkes? Kas čia galėtų būti juo- 
kinga? 

Ralfas šito nežinojo. Tačiau faro balsas tikrai skambėjo taip, lyg po- 
licininkas šypsotųsi. 

- Jis yra valstijos policijos patrulis, ar ne taip sakėte? - paklausė Ral- 
fas, kai jie pravažiavo pro mirksintį šviesoforą. 

- Žiūrėk, mamyte! - džiugiai ištarė Kirstena, laikinai pamiršusi savo 
Brangutę Melisą. - Dviračiai! Ten, gatvėje, ir jie stovi ant galvų! Matai? 
Ar ne juokinga? 

- Taip, mieloji, aš juos matau, - atsakė Elė. 

Tačiau iš jos balso galėjai suprasti, jog Elei apversti aukštyn ratais 
dviračiai visai nekėlė tokio linksmumo kaip dukrelei. 

- Patrulis? Ne, aš taip nesakyčiau, - stambaus vyriškio, sėdinčio už 
vairo, balsas vis dar tebeskambėjo taip, tarsi jis šypsotųsi. - Ne valstijos 
patrulis, miesto faras. 

- Tikrai? - nusistebėjo Ralfas. - Nieko sau. Ir kiek gi jūs turite poli- 
cininkų tokiame mažame miestelyje kaip šis, pareigūne? 

- Ką gi, buvo dar du, - atsakė faras, ir jo balse dar labiau jautėsi šyp- 
sena, - bet aš juos nužudžiau. 

Policininkas atsisuko pasižiūrėti pro vielos tinklą, ir paaiškėjo, jog 
jis vis dėlto nesišypsojo. Policininkas buvo išsiviepęs. Jo dantys buvo to- 
kie dideli, jog veikiau priminė įrankius bei kaulus. Jie kyšojo iki pat 
gerklės. Virš dantų ir jų apačioje driekėsi ištisi rausvų dantenų akrai. 

- Dabar aš esu vienintelis teisėsaugos atstovas į vakarus nuo Pekoso. 

Ralfas išsižiojęs spoksojo į policininką. Faras dar kartą išsiviepė, 
vairuodamas atsisukęs į juos, ir tvarkingai pastatė automobilį priešais 
Desperacijos municipalinį pastatą, net nepasižiūrėdamas, kur važiuoja. 

- Karveriai, - ištarė iškilmingu balsu policininkas, vis dar plačiai 
išsiviepęs, - sveiki atvykę į Desperaciją. 

Po valandos faras vijosi moteriškę, dėvinčią džinsais ir darbiniais 
marškiniais; jo kaubojiški batai dundėjo į kietmedžio grindis, rankos 
ištiestos į šalis, tačiau šypsena...buvo išnykusi, ir Ralfas pajuto, kaip 
gerklėje kyla laukinio triumfo banga, tarsi kokia šlykštynė, varoma spy- 
ruoklės. Faras grėsmingai artėjo, tačiau moteriškei pavyko - tikriausiai 
daugiau laimingo atsitiktinumo nei sąmoningo sprendimo dėka - išsau- 
goti tokią padėtį, kad juos skirtų rašomasis stalas, ir tai galėjo turėti 1e- 
miamą įtaką. Ralfas pamatė, kaip moteris atlaužia gulėjusio ant rašomo- 
jo stalo šautuvo gaidukus, prisideda ginklą prie peties, kaip jos nugara 

atsitrenkia į didžiausios toje patalpoje kameros grotas, kaip moters 
pirštas apsiveja dvigubus gaidukus. 

Stambusis policininkas bėgo it patrakęs, tačiau tai jau nebegalėjo jo 
išgelbėti. 

“Nušaukite jį, ledi, - mintyse maldavo Ralfas. - Ne todėl, kad 
išgelbėtumėte mus, o todėl, jog jis nužudė mano dukrą. Suknežinkite jo 
sukruštą galvą“. 

Akimirką prieš Merei nuspaudžiant gaidukus, faras kitoje rašomojo 
stalo pusėje parkrito ant kelių, palenkdamas galvą, tarsi ruoštųsi melstis. 
Uždaroje patalpoje dvigubo šūvio garsas nuaidėjo siaubingai. Iš vamz- 
džių pliūptelėjo liepsna. Ralfas išgirdo suklykiant savo žmoną. “Trium- 
fuoja", - pagalvojo jis. Jei taip buvo iš tiesų, tai žmona triumfavo per 
anksti. Farui nuo galvos nulėkė plačiakraštė skrybėlė, tačiau užtaisas 
pralėkė per aukštai. Šratai atsitrenkė į galinę patalpos sieną ir bumpsėda- 
mi lyg šlapios snaigės, vėjo bloškiamos į langą, nulėkė žemyn tinkuota 
laiptine už atvirų durų. Durų staktos dešinėje kabojo skelbimų lenta, ir 
Ralfas pamatė, kaip prie jos prisegti popieriai buvo išvarpyti skylėmis. 
Iš faro skrybėlės teliko skutai, kuriuos laikė viename daikte tik plonas 
odinis kaspinas. Šautuvas buvo užtaisytas stambiais, o ne paukščių šra- 
tais. Pataikę farui į krūtinę, būtų sudraskę jį į skutelius. Tai suvokęs, Ral- 
fas pasijuto dar blogiau. 

Stambusis policininkas visu svoriu užgriuvo ant rašomojo stalo, ku- 
ris per patalpą nuslinko link kameros, Ralfo nuomone, skirtos girtuok- 
liams - kameros ir prie grotų prisispaudusios moteriškės. Kėdė buvo 
įstrigusi tarpe tarp stalo stalčiadėžių. Ji sukaliojosi į visas puses cypsėda- 
ma kojų ratukais. Moteris pamėgino atstatyti šautuvą, kad kėdė jos neu- 
žkliudytų, tačiau judėjo per lėtai. Kėdės atlošas trinktelėjo jai į šlaunis ir 
į pilvą, nustumdamas nuo grotų. Iš skausmo ir nuostabos moteriškė su- 
staugė. 

Stambusis policininkas išskėtė rankas tarsi besiruošiantis nugriauti 
šventyklą Samsonas ir sugriebė rašomojo stalo kraštus. Nors ausyse vis 
dar tebespengė nuo šūvio, Ralfas išgirdo, kaip pažastyse praplyšta faro 
maniako chaki spalvos uniforminių marškinių siūlės. Faras atitraukė 
rašomąjį stalą į vietą. 

- Mesk jį! - suriko policininkas. - Mesk šautuvą, Mere! 

Moteris nustūmė šalin kėdę, pakėlė šautuvą ir vėl atlaužė dvigubą 
gaiduką. Ji kūkčiojo iš skausmo ir įtampos. Akies krašteliu Ralfas pa- 
matė, kaip Elė rankomis užsidengė ausis, kai tamsiaplaukė moteriškė 
pirštu apkabino gaidukus, tačiau šį kartą tepasigirdo sausas spragtelėji- 
mas. Ralfas pajuto savo gerklėje kylantį kartų nusivylimą. Vos tik paž- 
velgęs į šautuvą, jis suprato, jog tai ne automatinis ginklas, tačiau vis 
tiek tikėjosi, kad jis iššaus, besąlygiškai tikėjosi, kad iššaus, tartum pats 

Dievas būtų galėjęs įstatyti šovinius į lizdus, pademonstruodamas “Vi- 
nčesterio“ stebuklą. 

Faras antrą kartą pastūmė stalą. Ralfas pastebėjo, jog moteriškė būtų 
galėjusi saugiau įsisprausti į tarpą tarp stalčiadėžių, tačiau kliudė kėdė. 
Tačiau kėdė Kliudė ir vėl trenkė moteriškei į pilvą, priversdama ją susi- 
lenkti pusiau ir šaižiai žagtelėti. 

- Mesk jį, Mere, mesk jį! - klykė faras. 

Tačiau moteriškė nenumetė šautuvo. Kai faras vėl prisitraukė 
rašomąjį stalą ("Kodėl jis paprasčiausiai nepuola? - pagalvojo Ralfas, - 
Negi nesupranta, jog tas prakeiktas šautuvas yra neužtaisytas?V", ant jo 
gulėjusios šovinių tūtelės išsibarstė į visas puses, moteriškė apsuko 
šautuvą, sugriebdama jį už vamzdžių. Tada moteris palinko į priekį ir 
smogė šautuvu tarsi vėzdu. Faras pamėgino nuleisti savo dešinį petį, 
tačiau iš riešutmedžio pagaminta šautuvo buožė kliudė jo raktikaulį. 
Policininkas suurzgė. Ralfas nesuprato, ar iš nuostabos ir skausmo, ar 
paprasčiausiai iš pykčio, tačiau šis garsas sukėlė pasitenkinimo šūksnį, 
atsklidusį iš priešingo patalpos galo, kur stovėjo Deividas, vis dar 
rankomis įsikibęs į savo kameros durų grotų strypus. Berniuko veidas 
buvo išblyškęs ir suprakaitavęs, akys spindėjo. Prie jo stovėjo žilagalvis 
vyriškis. 

Faras dar arčiau prisitraukė rašomąjį stalą - smūgis į petį nebuvo 
pakankamai stiprus, kad sukliudytų tai padaryti, - ir vėl stipriai pastūmė 
į priekį, kėde trenkdamas moteriškei ir priblokšdamas ją prie grotų. 
Moteris vėl šaižiai klyktelėjo. 

- Padėk šautuvą! - šaukė faras. Šis riksmas nuskambėjo kažkaip 
keistai, ir Ralfui net kilo viltis, jog tas niekšas vis dėlto buvo sužeistas, 
tačiau netrukus jis suprato, kad faras paprasčiausiai juokiasi. - Padėk jį, 
nes antraip iš tavęs padarysiu maltinį, patikėk! 

Tamsiaplaukė moteris - Merė - vėl pakėlė šautuvą, tačiau dabar ji 
dvejojo. Vienas jos marškinių kraštas buvo išlindęs iš džinsų, ir Ralfas 
palei liemenį bei pilvą pastabėjo ryškiai raudonas dėmes. Jis suprato, 
kad pamatytų tarsi ištatuiruotą kėdės atlošo siluetą, besidriekiantį iki pat 
liemenėlės, jei moteriškė nusivilktų marškinius. 

Moteriškė trumpam palaikė iškėlusi šautuvą, kurio inkrustuota 
buožė virpėjo, po to nusviedė jį šalin. Šautuvas nudardėjo prie kameros, 
kurioje buvo uždaryti Deividas ir žilagalvis vyriškis. Deividas pažvelgė 
į šautuvą. 

- Neliesk jo, sūnau, - patarė žilagalvis vyriškis. - Jis neužtaisytas. Pa- 
lik jį ramybėje. 

Faras pažvelgė į Deividą, po to į žilagalvį vyriškį. Po to džiugiai 
šypsodamasis pasižiūrėjo į moteriškę, stovinčią nugara į girtuoklių ka- 
meros grotas. Policininkas atitraukė nuo jos stalą, apėjo aplink ir nu- 
spyrė kėdę. Ji ant savo girgždančių ratukų nukeliavo per kietmedžio 

grindis ir bumptelėjusi sustojo prie greta Ralfo ir Elės esančios tuščios 
kameros. Faras apkabino tamsiaplaukę moterį per pečius. Jis beveik 
švelniai žvelgė į ją. Moteriškė atsakė tokiu niūriu žvilgsniu, kokio Ral- 
fui dar neteko savo gyvenime matyti. 

- Ar galite paeiti? - paklausė faras. - Ar niekas nelūžo? 

- Koks jums skirtumas? - atšovė moteris ir spjovė į policininką. - 
Nužudykite mane, jei ketinate tai padaryti, ir viskas bus baigta. 

- Nužudyti tave? Nužudyti tave? - faras atrodė apstulbęs, jo veido 
išraiška buvo panaši į žmogaus, kuris. per visą savo gyvenimą nieko 
nenužudė, išskyrus vapsvą. - Nesiruošiu tavęs žudyti, Mare! - policinin- 
kas trumpam prisiglaudė Merę prie savęs, po to nužvelgė visus aplinkui: 
Ralfą su Ele, Deividą ir žilaplaukį vyriškį. - Viešpatie, ne! Tik ne dabar, 
kai viskas darosi taip įdomu. 


TREČIAS SKYRIUS 
1 


Vyras, kurio nuotraukos kažkada puikavosi ant “People", “Time" ir 
“Premiere" žurnalų viršelių (kai vedė aktorę su smaragdais), kurio pa- 
vardė pasirodydavo pirmame laikraščio “The New York Times“ pusla- 
pyje (kai už romaną “Pasitenkinimas" gavo nacionalinės knygų draugi- 
jos premiją), kurio nuotykiai buvo aprašyti specialiame žurnalo “Inside 
View“ priede (kai buvo suimtas už tai, kad sumušė savo trečią žmoną, 
tą, kuri buvo prieš aktorę su smaragdais), turėjo nusišlapinti. 

Jis sustabdė savo motociklą 50-osios automagistralės kelkraštyje, to- 
je pusėje, kuri vedė į vakarus, metodiškai nutirpusia kaire koja keisda- 
mas pavaras ir leisdamas motociklui lėtai riedėti, kol sustos ant asfalto, 
pačiame pakraštyje. Gerai, kad čia beveik nebuvo jokio eismo, nes Di- 
džiojo Baseino rajone negalėjai savo “motoro" statyti ant žvyruoto kel- 
kraščio, net jei kažkada dulkinai geriausią Amerikos aktorę (nors tuo 
metu jos dantys jau buvo truputėlį per ilgi) ir sakei kalbą literatūrinės 
Nobelio premijos įteikimo proga. Jei pabandytum tai padaryti, tavo mo- 
tociklas pirmiausiai pasvirtų ant savo atramos, o po to nuvirstų ant šono. 
Kelkraštis atrodė tvirtas, tačiau tai buvo tik poza - ne kažin kuo besiski- 
rianti nuo pozos žmonių, kuriuos vyriškis būtų galėjęs įvardyti, įskaitant 
ir tą, kurį norint pamatyti jam būtų prireikę veidrodžio. Ir jūs pamėginki- 
te pakelti septynis šimtus svarų sveriantį parverstą “Harley Davidson'ą", 
ypač kai jums penkiasdešimt šešeri ir esatę praradęs formą. Pamėginkite. 

“Nemanau, jog tai būtų paprasta“, - pagalvojo vyriškis, žiūrėdamas 
į savo raudonai balsvos spalvos “Harley Softail", miesto gatvėmis va- 
žinėti skirtą motociklą, nuo kurio bet kuris turistas būtų nusukęs nosį, ir 

tyloje klausydamasis, kaip tiksi variklis. Daugiau nieko nesigirdėjo, tik 
karšto vėjo alsavimas ir švelnus smėlio kruopelyčių teškenimas į jo 
odinę striukę, už kurią Niujorke “Barneys" parduotuvėje sumokėjo dvy- 
lika šimtų dolerių. Su šia striuke jį turėjo fotografuoti pedas iš “Inter- 
view“ žurnalo, jei toks žumalas buvo apskritai. “Manau, jog tai galime 
praleisti, ar ne?" 

- Man visai nesvarbu, - garsiai ištarė vyriškis. 

Jis nusiėmė šalmą ir padėjo ant “Harley'o" sėdynės. Po to lėtai ran- 
ka pasitrynė veidą, kuris buvo toks pat karštas kaip vėjas ir stipriai nu- 
degęs. Vyriškis pagalvojo, jog dar niekada gyvenime nebuvo toks pa- 
vargęs ar praradęs formą. 


2 


Literatūros liūtas sustingusiom kojom nužengė į dykumos smėlį, jo 
ilgi pražilę plaukai trynėsi į odinės motociklininko striukės pečius, 
skurdūs sauskrūmiai plakėsi į odines kelnes (taip pat pirktas “Barneys" 
parduotuvėje). Jis atidžiai apsidairė, tačiau aplink nieko nesimatė. Maž- 
daug už mylios ar dviejų į vakarus stovėjo kažkoks automobilis, - sunk- 
vežimis, o gal namas ant ratų, - tačiau net jei ten ir buvo žmonių, jis abe- 
jojo, ar šie be žiūronų galėtų pamatyti, kaip šlapinasi garsenybė. Galų 
gale, jei jie ir stebėjo, tai kas? Juk šį triuką žino visi. 

Jis - Džonas Edvardas Marinvilis - žmogus, kurį “Harper's" žurna- 
las kažkada apibūdino kaip “rašytoją, kokiu visada norėjo tapti Norma- 
nas Meileris", žmogus, kurį Šelbis Futas kartą pavadino “vieninteliu gy- 
vu Amerikos rašytoju, prilygstančiu Džonui Steinbekui“, atsisegė kelnių 
užtrauktuką ir išsitraukė savo originalųjį plunksnakotį. Jis tikėjosi, jog 
šlapinsis tarsi lenktyninis žirgas, tačiau beveik minutę nieko nevyko; 
Džonas stovėjo dykumoje, savo rankoje laikydamas sausą pimpalą. 

Galiausiai šlapimas ištryško lanku ir nutamsino žalius dulkėtus mes- 
kitų lapus. 

- Garbė Jėzui, ačiū Tau, Viešpatie! - sustaugė vyriškis virpančiu, pa- 
našių į Džimio Svogarto balsu. 

Dėl sugebėjimo pamėgdžioti garsaus pamokslininko balsą Džonas 
buvo populiarus per kokteilių balius. Kartą Tomas Vulfas taip nuošir- 
džiai kvatojo, kad Džonis net išsigando, jog vyriškį ištiks insultas. 

- Vanduo dykumoje - tai nuostabu! Helou, Džulija! 

Kartais Džoniui atrodydavo, jog būtent tai yra jo “Aleliuja" versija, 
o ne nepasotinamas potraukis alkoholiui, narkotikams ir jaunesnėms mo- 
terimns, dėl ko garsi aktorė nustūmė jį girtą į plaukymo baseiną per spau- 
dos konferenciją “Bel-Air" viešbutyje... o po to kitoje vietoje nusiėmė 
savo smaragdus. 

Tas incidentas nebuvo jo nuosmukio pradžios ženklas, tačiau jis pa- 
žymėjo tašką, nuo kurio toliau nebebuvo galima ignoruoti šio nuosmukio 
- dabar jau Džoniui nebepasitaikydavo sumauta diena ar sumauti metai, 
visas jo gyvenimas buvo sumautas. Nuotrauka, kurioje jis lipa iš basei- 
no su savo permirkusiu baltu kostiumu ir girtai išsiviepusia burna pasi- 
rodė žurnalo “Esguire" “Abejotinų laimėjimų" priede, o po to jo nuo- 
traukos vos ne reguliariai atsirasdavo žurnalo “Šnipas" puslapiuose. 
Džonis pradėjo tikėti, jog “Šnipo" žurnalas yra ta vieta, kur miršta anks- 
čiau buvusi gera Žmonių reputacija. 

Tačiau šią popietę, kai Džonas stovėjo atsisukęs į šiaurę ir šlapino- 
si, 0 jo šešėlis buvo nusidriekęs į dešinę, šios mintys taip nebekankino 
kaip kai kuriais kartais. Kaip jos visada kankindavo Niujorke, kur dabar 
viskas sukelia skausmą. Dykuma kažkaip priverčia galvoti, jog išpūsta 
lyg burbulas Šekspyro šlovė yra ne tik trapi, bet ir beprasmė. Kai tampi 
savotišku literatūros Elviu Presliu, - senstančiu, nutukusiu ir užsibūnan- 
čiu pobūviuose, kai jau seniai turėtum būti namie, - tai nėra taip jau blo- 
gai. 

Džonas dar plačiau išskėtė kojas, lengvai palinko per liemenį ir pa- 
leido savo penį, kad galėtų pasimasažuoti juosmenį. Jis buvo girdėjęs, 
jog tai padeda prailginti čiurkšlės tekėjimą, tačiau žinojo, kad teks dar 
kartą šlapintis gerokai anksčiau, nei pasieks Ostiną, kuris buvo dar vie- 
na nedidelė Nevados šūdo krūva jo ilgoje kelionėje į Kaliforniją. Jo pro- 
stata aiškiai nebe tokia kaip anksčiau. Kai Džonas pastaruoju metu apie 
ją pagalvodavo (o taip atsitikdavo dažnai), jis įsivaizduodavo išsipūtusį 
dantytą daiktą, panašų į nuo radiacijos iškepusias milžiniškas smegenis 
iš šeštojo dešimtmečio siaubo filmų, kuriuos žiūrėdavai kino teatruose 
neišlipdamas iš automobilio. Džonas žinojo, jog privalo pasitikrinti, ir ne 
tik prostatą, bet išsitirti visas nuo galvos iki kiaušių. Žinoma, jog reikėtų, 
bet, klausykite, juk jis nesišlapino krauju, nei skundėsi dar kuo nors, o 
be to... 

Ką gi, gerai. Jis bijojo, tai ir buvo “o be to“. Per pastaruosius penke- 
rius metus ne tik jo literatūrinė šlovė ėmė slysti iš rankų - atsirado kur 
kas blogesnių dalykų, o nustojęs vartoti narkotikus ir piktnaudžiauti al- 
koholiu nepajuto to pagerėjimo, kurio tikėjosi. Kai kuriais požiūriais 
jautėsi netgi blogiau. Džonis pastebėjo, jog blaivumo bėda yra ta, kad 
žmogus prisimeni visa tai, kas tave gąsdina. Jis baiminosi, jog gydyto- 
Jas, įkišęs pirštą į apatiniąją literatūros liūto sritį, ras kai ką daugiau nei 
prostatą, savo dydžiu prilygstančią Smegenims iš Arauzo planetos; jis 
baiminosi, kad gydytojas ras prostatą, pajuodusią ir supuvusią lyg mo- 
liūgas ir taip apimtą vėžio... kaip kažkada buvo apimtas Frenkas Zapa. 
Ir net jei vėžys netūnojo ten, jis galėjo slypėti kur nors kitur. 

Pavyzdžiui, plaučiuose, ir kodėl gi ne? Dvidešimt metų jis suplėšda- 
vo po du pakelius “Camel" per dieną, po to dar dešimt metų sutraukda- 

vo po tris pakelius lengvų “Camel", tarsi lengvos cigaretės galėtų kaž- 
kaip viską sutvarkyti, išvalyti jo bronchus, išblizginti trachėją, atstatyti 
vargšes smala aplipusias alveoles. Šūdas! Jis jau dešimt metų neberūko 
nei lengvų, nei stiprių cigarečių, tačiau iki pat vidudienio švokščia it se- 
nas kuinas, o kartais vidurnaktį pabunda nuo kosulio priepuolio. 

Arba skrandyje! Taip, kodėl gi ne ten? Minkštame, rausvame, patik- 
liame - puikiausia vieta įsikurti nelaimei. Džonis užaugo godžių 
mėsėdžių šeimoje, kur lengvai apkeptas steikas reiškė, jog virėjas teturi 
lengvai į jį pūstelėti, o sąvoka “gerai iškeptas" apskritai neegzistavo; jis 
be galo mėgo aštrius padažus ir aštrius pipirus; nepripažino nei vaisių, 
nei salotų, išskyrus tuos atvejus, kai stipriai užkietėdavo viduriai; šitaip 
Džonis valgė visą savo sukruštą gyvenimą ir tikriausiai šitaip valgys ir 
toliau, kol vieną dieną jo nenutėkš į ligoninės lovą ir nepradės teisingai 
maitinti pro plastmasinį vamzdelį. 

Smegenyse? Įmanoma. Visiškai įmanoma. Auglys, o gal (tai buvo 
ypatingai džiuginanti mintis) neįprastai ankstyva Alzheimerio liga. 

Kasoje? Ką gi, šis vėžys bent jau greitai suėda. Skubus servisas, ne- 
reikia laukti. 

Infarktas? Cirozė? Insultas? 

Kaip tikėtinai visa tai skamba! Kaip logiškai! 

Daugelyje interviu Džonis tvirtino, jog visiškai nebijo mirties, tačiau 
tai buvo toks pat didelis šūdas, kurį jis skleidė per visą savo karjerą. 
Džonis siaubingai bijojo mirties, tai buvo tiesa. Ir dėl to, kad visą gyve- 
nimą jis aštrino savo vaizduotę, dabar galėjo įsivaizduoti ją atslenkant 
bent iš keliolikos skirtingų pusių... ir vėlai naktį, kai negalėdavo užmig- 
ti, Džonis matydavo ją atslenkant iš keliolikos skirtingų pusių iš karto. 
Atsisakydamas nuvykti pas gydytoją, pasitikrinti ir leisti pasižiūrėti į sa- 
vo vidų, Džonas neprivers nė vienos iš šių besiartinančių ligų stabtelėti 
ar liautis ryti jo kūną, - jei iš tiesų tai jau prasidėjo, - tačiau jei jis laiky- 
sis nuošalyje nuo daktarų ir jų velnio aparatų, neprivalės šito žinoti. 
Esmė yra ta, kad neprivalai turėti reikalo su pabaisa, lindinčia po tavo lo- 
va ar kiūtinčia kampe, tol, kol miegamajame neuždegi šviesos. Ir tikriau- 
siai joks gydytojas pasaulyje nesuprato, jog Džoniui Marinviliui bijoti 
kartais būdavo geriau nei sužinoti. Ypač jei ištiesi kiekvienai ligai ki- 
limėlį su išaustu užrašu “Sveiki atvykę!“. 

“Taip pat ir AIDS“, - pagalvojo Džonis, tebežiūrėdamas į dykumą. 
Jis stengėsi būti atsargus - ir jau nebesuguldavo taip dažnai kaip anks- 
čiau, tai buvo skaudi tiesa - ir taip pat žinojo, jog per pastaruosius aštuo- 
nis ar dešimt mėnesių iš /iesy buvo atsargus, nes metus gerti praėjo ir są- 
monės užtemimo priepuoliai. Tačiau, prieš mesdamas gerti, keturis ar 
penkis kartus paprasčiausiai atsibusdavo šalia kokios nors anoniminės 
dženės. Per kiekvieną iš tokių kartų Džonis pakildavo iš lovos ir tuojau 

pat patikrindavo tualetą. Vieną kartą ten plūduriavo panaudotas prezer- 
vatyvas, vadinasi, viskas gerai. Tačiau kitais kartais ten nieko nerado. 
Suprantama, jis arba jo mergina galėjo nuleisti vandenį, tačiau žmogus 
negali būti tikras, ar ne? Tik jau ne tada, kai esi tiek girtas, jog nieko ne- 
prisimeni. O AIDS... 

- Tas šūdas įlenda į vidų ir sėdi, - ištarė Džonis balsu, po to susi- 
raukė, kai ypatingai piktas vėjo gūsis bloškė smulkų smėlį į skruostą, 
kaktą ir kabantį organą. Pastarasis jau ne mažiau kaip prieš minutę 
liovėsi daręs nors ką naudinga. 

Džonis energingai jį pakratė ir susikišo į trumpikes. 

- Broliai, - kreipėsi jis į tolumoje stūksančius kalnus uoliu, atgimi- 
mą pranašaujančiu pamokslininko balsu, - Dešimtojoje Naujojo Testa- 
mento knygoje, trečiame skyriuje, devintoje psalmėje skelbiama, jog vi- 
siškai nesvarbu, kiek jūs šokinėsite ar šoksite - paskutinieji du lašai vis 
tiek nukris į kelnes. Taip yra parašyta, ir taip... 

Segdamasis užtrauktuką, Džonis sukosi aplink ir kalbėjo tik todėl, 
kad nuvytų šalin migreną (kuri pastaruoju metu persekiojo jį tarsi pes- 
liai), bet staiga sustojo it ištiktas stabo. 

Už motociklo stovėjo policijos patrulinis automobilis, o jo švyturėlis 
tingiai sukiojosi karštos dykumos dienos šviesoje. 

Pirmoji Džonio Marinvilio žmona suteikė tai, kas galėjo būti jo pas- 
kutinis šansas. 

O, ne, ne paskutinis šansas išspausdinti jo darbą, ne, po velnių, ne. 
Jis būtų galėjęs tai daryti tol, kol sugebėtų (a) išguldyti žodžius popie- 
riuje ir (b) išsiųsti juos savo agentui. Kai esi pripažintas patikimu lite- 
ratūros liūtu, visada atsiras kas nors, kuris mielai išspausdins tavo Žo- 
džius, net jei būtum nusiritęs iki autoparodijos ar siųstum visišką klie- 
desį. Džonis kartais pagalvodavo, jog Amerikos literatūrinėje visuo- 
menėje siaubingiausia yra tai, kad žmogus gali netrukdomas siūbuoti 
vėjyje su kilpa ant kaklo ir iš lėto dusti, o aplinkiniai stovės per savo 
sušiktus kokteilių balius ir sveikins vienas kitą, jog jie elgiasi taip malo- 
niai su tuo senu vargšeliu kaip ten jo pavardė. 

Ne, Terė jam suteikė ne paskutinį šansą išspausdinti, bet parašyti ką 
nors iš tiesų vertinga, kažką, dėl ko jis vėl būtų teigiamai pastebėtas. 
Kažką, ką visi pirktų tarsi išprotėję... ir, be jokios abejonės, Džonis žino- 
jo, kaip būtų panaudojęs tuos pinigus. 

O geriausia, jog Džonis nesitikėjo Terę nors kiek suvokiant apie tai, 
ką pasakė - tai reiškė, kad jam nereikės dalytis pelnu, jei jis apskritai 
bus. Džoniui net nereikėtų paminėti jos vardo “Padėkos" puslapyje, jei 
nenorėtų, tačiau tikriausiai būtų tai padaręs. Daugeliu požiūrių išsiblai- 

vinimas tapo siaubingu patyrimu, tačau jis padėjo prisiminti savo įsipa- 
reigojimus. 

Jis vedė Terę būdamas dvidešimt penkerių metų, o jai tuo metu bu- 
vo dvidešimt vieneri. Tuo metu Terė studijavo antrame Vasaro univer- 
siteto kurse. Ji taip ir nebaigė koledžo. Jie išbuvo susituokę beveik dvi- 
dešimt penkerius metus, ir per tą laiką Terė jam pagimdė tris vaikus, ku- 
rie dabar visi jau suaugę. Vienas iš jų, Braunvinas, dar tebesikalbėjo su 
tėvu. Kiti du... jei jie kada nors pavargs daryti nemalonumus kitiems, 
Džonis bus netoliese. Jis iš prigimties nėra kerštingas. 

Atrodo, jog Terė tai žinojo. Po penkerių metų, per kuriuos bendravo 
tik tarpininkaujant advokatams, jie pradėjo atsargų dialogą, kartais 
laiškais, dažniau telefonu. Iš pradžių jie tyrinėjo vienas kitą, abu baimin- 
damiesi minų, kurios buvo užkastos jų buvusios meilės mieste, tačiau 
bėgant metams šis bendravimas tapo normalesnis. Terė savo buvusiam 
vyrui skyrė savotiškai stoišką, netgi juokingą dėmesį, kuris jį kažkodėl 
slėgė - Džonio nuomone, buvusi žmona turėjo kitaip traktuoti vyrą, ta- 
pusį rašytoju, apie kurį buvo daugiausiai diskutuojama. Tačiau Terė 
kalbėdavosi su juo paprastai ir nuoširdžiai, ir tai Džoną ramindavo lyg 
vėsi ranka, uždėta ant karštos kaktos. 

Kai Džonis metė gerti, jie ėmė bendrauti dar dažniau (tačiau vis tiek 
šis bendravimas apsiribojo tik telefoniniais pokalbiais ar laiškais; atrodo, 
jog abu suprato šito reikalo net neaptardami, kad susitikimas akis į akį 
būtų per didelis krūvis tam trapiam ryšiui, kurį pavyko nukalti), tačiau 
kai kuriais požiūriais tie blaivūs pasikalbėjimai buvo netgi pavojinges- 
ni... ne sarkastiški, tačiau visada galėdavę tokiais virsti. Terė norėjo, kad 
Džonas vėl sugrįžtų į anoniminių alkoholikų draugiją, ir kartą išrėžė jam 
tiesiai, kad galiausiai vėl pradės gerti, jei šitaip nepadarys. O po to, kaip 
po sutemų ateina tamsa, bus ir narkotikai. 

Džonis atšovė, jog neketina visą likusį savo gyvenimą praleisti baž- 
nyčių rūsiuose kartu su grupele girtuoklių, visi kaip vienas tvirtinančių, 
jog yra nuostabu patirti galią, didesnę už tavąją... o po to vykstančių į sa- 
vo senus vienišus namus šerti kačių. 

- Atėję į anoniminių alkoholikų draugiją, žmonės paprastai yra taip 
suluošinti, kad nepajėgia suprasti atidavę savo gyvenimą beprasmei 
idėjai ir nevykusiam idealui, - aiškino Džonis. - Patikėk manimi, aš ten 
buvau. Arba, jei nori, paklausk Džono Čyverio. Jis ypač gerai tai aprašė. 

- Džonas Čyveris pastaruoju metu ne kažin ką teparašo, - atkirto Te- 
rė. - Manau, jog ir tu žinai kodėl. 

Be jokios abejonės, Terė mokėdavo sudirginti. 

Sią fantastišką idėją Terė pakišo prieš tris mėnesius, įterpdama ją į 
nerūpestingą tarškėjimą apie vaikų planus ir, žinoma, apie jo planus. O 
tų metų pradžioje Džonis kankinosi prie pirmųjų dviejų šimtų savo isto- 
rinio romano apie Džėjų Gouldą puslapių. Galiausiai jis suprato, ko tie 

puslapiai verti - tai buvo tik pašildytas Goras Vidalas - ir sunaikino juos. 
Iškepė juos, jei kalbėtume tiksliai. Apimtas įniršio, apie kurį buvo nu- 
sprendęs niekam nepasakoti, Džonis įmetė kompiuterinius diskus su sa- 
vo romanu į mikrobangų krosnelę ir kepino dešimt minučių. Smarvė bu- 
vo neįtikėtina, be to, Džoniui teko įsigyti naują mikrobangę. 

Džonis nė nepajuto, kaip viską išsipasakojo Terei. Kai baigė, at- 
sisėdo į kėdę savo kabinete, prie ausies prispaudęs telefono ragelį ir 
užsimerkęs, laukdamas, kad Terė patars nebesivarginti ir nebegrįžti į 
tuos anoniminių alkoholikų susirinkimus, kad jam reikia maktelėti gerą 
kaušą, ir kuo skubiau. 

Tačiau Terė pasakė, kad jam verčiau reikėjo įdėti diskus į indą 
troškiniams ir įstatyti į krosnį, kurioje dirbtinai cirkuliuoja oras. Džonis 
suprato, kad ji šaiposi, tačiau tai, kad Terė priėmė jį tokį, koks yra, ir ne- 
smerkė jo poelgių, buvo tarsi vėsi ranka, uždėta ant karštos kaktos. Dž- 
onis nesulaukė savo buvusios žmonos pritarimo, tačiau jis šito ir ne- 
norėjo. 

- Žinoma, iš tavęs niekada virtuvėje nebuvo per daug naudos, - pa- 
sakė Terė tokiu dalykišku tonu, kad Džonis net garsiai nusijuokė. - Tad 
ką tu ketini dabar daryti, Džoni? Turi kokių nors minčių? 

- Jokių. 

- Privalai parašyti ką nors ne iš grožinės literatūros srities. Kuriam 
laikui turi išmesti tą romaną iš galvos. 

- Tai kvaila, Tere. Negaliu rašyti ne grožinę literatūrą, ir tu tai Žinai. 

- Nieko panašaus aš nežinau, - atkirto Terė aštriu, dalykišku tonu, 
bylojančiu “nebūk kvailys“. 

Pastarosiomis dienomis niekas su Džoniu nekalbėjo tokiu tonu, juo 
labiau jo agentas. Juo daugiau Džonis strypinėjo vietoje, juo šlykščiau 
vergiškas darėsi Bilas Harisas. 

- Per pirmuosius dvejus mūsų vedybinio gyvenimo metus tu parašei 
ne mažiau kaip tuziną apybraižų. Ir išspausdinai. Už gerus pinigus. 
Žurnaluose “Life", “Haper's" ir netgi porą “The New Yorker“. Tau leng- 
va pamiršti, nes ne tu vaikščiodavai į parduotuves ir apmokėdavai są- 
skaitas. Man /abai patiko tie dalykėliai. 

- Ak! Vadinamieji “amerikietiškos širdies" esė. Teisingai. Aš jų ne- 
užmiršau, Tere, aš juos užblokavau. Kai baigėsi “Guggenheim'o" 
leidyklos “fanera", jie buvo papildomas pajamų šaltinis, tik tiek. Tų esė 
net neišleido atskiru rinkiniu. 

- Tu būtum neleidęs to padaryti, - atšovė Terė. - Tie esė neatitiko ta- 
vo auksinės nemirtingumo idėjos. 

Džonis nieko neatsakė į šią pastabą. Kartais jis nekęsdavo puikios 
Terės atminties. Ji pati niekada nesugebėjo parašyti jokio vertingesnio 
šūdelio, o tai, ką pateikdavo per seminarus tais metais, kai jie susipaži- 
no, buvo siaubinga, ir nuo to laiko Terė nėra išspausdinusi nieko 

sudėtingesnio už laišką redaktoriui, tačiau niekam neprilygo kaupdama 
duomenis. Džonis privalėjo tai pripažinti. 

- Ar tu manęs klausai, Džoni? 

- Taip. 

- Visada atspėju, kada tau nepatinka, ką aš sakau, - linksmai pa- 
stebėjo Terė, - nes tik tada tu užsičiaupi. Paskęsti apmąstymuose. 

- Ką gi, aš tavęs klausau, - sunkiai atsiduso Džonis ir nutilo, vilda- 
masis, jog Terė pakeis temą. 

Tačiau, žinoma, ji šito nepadarė. 

- Tu parašei tris ar keturis esė, nes kažkas jų paprašė, neprisimenu 
kas... 

“Stebuklas, - pagalvojo Džonis. - Ji neprisimena". 

-... ir Žinau, jog būtum liovęsis, tačiau tuo metu į tave pradėjo kreip- 
tis kiti redaktoriai. Tai nė kiek manęs nenustebino. Tie esė buvo puikūs. 

Džonis tylėjo ne rodydamas, kad tai jo nedomina, ar reikšdamas sa- 
vo nepritarimą, o bandydamas prisiminti, ar iš tiesų tie esė buvo bent šio 
to verti. Tokiuose dalykuose Tere nebuvo galima pasitikėti visu šimtu 
procentų, tačiau jos išvadų nepaisyti buvo nevalia. Kaip rašytoja, ji te- 
buvo pradinukė, nesugebanti parašyti nieko originaliau už “saulei tekant, 
išvydau paukštelį, ir iš laimės man suspurdėjo širdis“, tačiau Terė buvo 
griežta kritikė ir pasižymėjo mistiniu, beveik telepatišku įžvalgumu. 
Džonį buvusioje žmonoje žavėjo (nors manė, kad tuo metu, kai buvo ją 
įsimylėjęs, didžiausią įtaką turėjo gražiausios Amerikoje Terės krūtys) 
prieštaravimas tarp to, ką ji norėjo daryti - rašyti grožinę literatūrą - ir ką 
sugebėjo - rašyti kritiką, aštrią tarsi deimanto nuolauža. 

O dėl vadinamųjų “amerikietiškos širdies" esė, Džonis po šitiek lai- 
ko tegalėjo aiškiai prisiminti vieną, pavadintą “Mirtis antroje pamaino- 
je". Tame rašinyje jis pasakojo apie tėvą ir sūnų, dirbančius kartu Pit- 
sburgo metalurgijos gamykloje. Tėvą ištiko infarktas, ir jis mirė ant 
sūnaus rankų trečią iš keturių dienų, kurias Džonis Marinvilis buvo pa- 
skyręs medžiagai surinkti. Jis norėjo aprašyti visai kitą metalurgijos ga- 
myklos gyvenimo aspektą, tačiau iš karto, nė kiek nedvejodamas, pa- 
keitė savo nusistatymą. Taip atsirado apgailėtinai sentimentalus rašinėlis 
- tai, kad kiekvienas jo žodis bylojo tiesą, visiškai nieko nepakeitė - ta- 
čiau tai buvo ir siaubingai populiarus rašinėlis. “Life" žurnalo darbuo- 
tojas, redagavęs šį rašinį, po šešių savaičių atsiuntė Džoniui žinutę ir 
pranešė, jog pagal laiškų, kurie atsiliepė į rašinį, skaičių Džonis užėmė 
ketvirtąją vietą per visą žurnalo egzistavimo laikotarpį. 

Džonis pradėjo prisiminti savo kitus rašinius - daugiausiai jų pava- 
dinimus: “Liepsnos išsaugojimas“, “Bučinys ant Saranako ežero kran- 
to". Siaubingi pavadinimai, tačiau... ketvirtoji vieta pagal laiškų skaičių. 

Hmmmm. 

Kur galėtų būti tie seni rašiniai? Marinvilio rinkinyje Fordheme? Po 
velnių, jie gali būti netgi Džonio kotedžo Konektikuto valstijoje pa- 
stogėje. Jis beveik sutiktų vėl į juos žvilgtelėti. Gal juos galima kiek pa- 
taisyti... arba... arba... 

Kažkas ėmė kirbėti slaptoje Džonio smegenų kertelėje. 

- Ar dar tebeturi savo motorą, Džoni? 

- Ką? 

Jis bemaž negirdėjo, ko klausė Terė. 

- Motorą. Savo motociklą. 

- Žinoma, - atsakė Džonis. - Laikau jį Vestporte, garaže, kurį anks- 
čiau naudojome. Tu jį Žinai. 

- Gibio garaže? 

- Taip, Gibio. Dabar pasikeitė šeimininkas, tačiau anksčiau tai buvo 
Gibio garažas, taip. 

Džonį apakino ryškiai prieš akis iškilęs vaizdas: jis kartu su Tere, 
abu apsirengę kaip pašėlę glamonėjasi prie Gibio garažo. Tai buvo vie- 
ną popietę... prieš daugelį metų, tiksli data nėra svarbi. Terė dėvėjo ap- 
temptus mėlynus šortus. Džonis nemanė, kad Terės motina būtų pritaru- 
si tokiam aprėdui. Dieve, žinoma ne, tačiau jam atrodė, kad su tomis su 
nuolaida pirktomis kelnaitėmis Terė atrodė kaip Vakarų pasaulio kara- 
lienė. Jos subinė buvo tik graži, tačiau kojos... žmogau, tos kojos kilo ne 
tik iki smakro, bet iki pat ryškiausių žvaigdžių ir dar aukščiau. Kaip jie 
atsidūrė ten, tarp nudėvėtų padangų ir surūdijusių variklių detalių, ir iki 
klubų įbridę į saulėgrąžas, čiupinėjo vienas kitą? Džonis šito negalėjo 
prisiminti, tačiau jis puikiai prisiminė puikų Terės krūties apvalumą sa- 
vo delne ir kaip Terė sugriebė jo džinsų diržų kilpeles, prisitraukdama 
arčiau, kad Džonis savo kietumu prisispaustų prie jos stangraus pilvo. 

Džonis nuleido ranką ant savo šlaunų ir ne.visai nustebo dėl to, ką 
ten užčiuopė. Paklausykite, vyručiai, atgijo senasis aparatas. 

-... galėtum parašyti naują seriją, o gal ir visą knygą. 

Džonis vėl tvirtai uždėjo ranką ant kėdės atramos. 

- Aa? Ką? 

- Ar tu daraisi ir kurčias, ne tik nusenęs? 

- Ne. Prisiminiau, kaip vieną kartą buvau su tavimi prie Gibio gara- 
žo. Kaip mylėjomės. 

- Ak štai kas. Saulėgrąžose, ar ne? 

- Teisingai. 

Po to sekė ilga pauzė. Galbūt Terė svarstė, ką dar pasakyti apie tą in- 
terliudiją. Džonis beveik norėjo, kad taip būtų. Tačiau Terė grįžo prie sa- 
vo ankstesnės maldelės. 

- Sakiau, jog tu galbūt turėtum pervažiuoti visą šalį su savo motocik- 
lu, kol dar nenusenai tiek, kad nepajėgtum perjunginėti pavarų, ar kol 
vėl nepradėsi gerti ir negausi kur galo. 

- Ar tu netekai proto? Jau trejus metus nebuvau užlipęs ant to daikto 
ir visai neketinu to daryti, Tere. Mano regėjimas silpsta... 

- Tad įsigyk stipresnius akinius. 

-... ir reakcija prastėja. Gal Džonas Čyveris ir nenumirė nuo alkoho- 
lizmo, tačiau Džonas Gardneris tikrų tikriausiai žuvo vairuodamas mo- 
tociklą. Susiginčijo su medžiu. Ir pralaimėjo ginčą. Tai nutiko viename 
Pensilvanijos kelyje. Pats esu juo važiavęs. 

Terė jo nesiklausė, Ji buvo viena iš tų nedaugelio žmonių pasaulyje, 
kurie jautėsi visiškai patogiai, nekreipdami į Džonį dėmesio ir duodami 
valią savo fantazijoms. Tikriausiai tai buvo dar viena priežastis, dėl ku- 
rios Džonis su ja išsiskyrė. Džoniui nepatiko, kai jį ignoruoja, ypač kai 
tai daro moteris. 

- Galėtum savo motociklu pervažiuoti visą šalį ir susirinkti medžia- 
gą krūvai naujų rašinių, - tęsė Teri. Ji buvo susijaudinusi ir susižavėjusi 
savo idėja. - Jei pradžioje sudėtum savo geriausius ankstesniuosius 
rašinius - na, žinai, kaip pirmąją dalį - išeitų visai nemaža knyga. “Ame- 
rikietiška širdis, 1966 - 1996. Džono Edvardo Marinvilio esė". 

Terė sukikeno. 

- Kas žino? Gal sulauktum dar vieno teigiamo Šelbio Futo atsiliepi- 
mo. Juk jis tau visada labiausiai patiko, ar ne? 

Terė nutilo laukdama jo atsakymo, o neišgirdusi pasidomėjo, ar 
Džonis vis dar klausosi, iš pradžių atsainiai, po to kiek sunerimusi. 

- Taip, - atsakė Džonis. - Klausausi. 

Staiga jis apsidžiaugė, kad sėdi. 

- Klausyk, Tere. Privalau eiti. Esu susitaręs. 

- Nauja draugė? 

- Pediatrė, - atsakė Džonis, mąstydamas apie Futą. 

Sis žodis buvo tarsi paskutinis skaičius banko seifo šifre. Spragt, ir 
durys atsidaro. 

- Ką gi, sėkmės, - palinkėjo Terė. - Ir dėl Dievo, pagalvok apie ano- 
niminių alkoholikų draugiją. Ar ji gali būti žalinga? 

- Manau, kad ne, - atsakė Džonis, galvodamas apie Šelbį Futą, kuris 
kažkada pavadino Džoną Edvardą Marinvilį vieninteliu gyvu Amerikos 
rašytoju, prilygstančiu Džonui Steinbekui, ir Terė buvo teisi - iš visų ka- 
da nors Džonį supusių pagyrūnų labiausiai jis mėgo Šelbį. 

- Žinoma, kad jokios, - pritarė Terė ir nutilo. - Džoni, ar tau nieko 
nenutiko? Vos tave begirdžiu. 

- Jaučiuosi puikiai. Perduok vaikams mano linkėjimus. 

- Aš tai darau visados. Paprastai jie atsako žodžiais, kuriuos mano 
mama pavadintų bereikšmiais, tačiau aš visada perduodu tavo linkėji- 
mus. Bai. 

Džonis padėjo ragelį nepažvelgdamas į telefoną. Kai šis nuo 
rašomojo stalo krašto nukrito ant grindų, Džonis vis tiek neatsisuko. 

Džonas Steinbekas apkeliavo visą šalį, su savo šuniu nakvodamas auto- 
mobilio priekaboje. Džonis turėjo beveik nenaudotą 1340 kubinių centi- 
metrų “Harley-Davidson Softail", saugomą garaže Konektikuto valstijo- 
je. Tik ne “Amerikietiška širdis". Dėl to Terė buvo neteisi, ir ne vien tik 
todėl, kad prieš kelerius metus pasirodė to paties pavadinimo Džefo Bri- 
džo filmas. Ne “Amerikietiška širdis“, o... 

- Kelionės su “Harley'u", - pats sau sumurmėjo Džonis. 

Tai buvo juokingas, vertas pasityčiojimo pavadinimas, tarsi žurnalo 
“Išprotėjęs" parodija... tačiau ar blogesnis už “Mirtį antroje pamainoje" 
ar “Liepsnos išsaugojimą"? Džonis manė, jog ne... ir tikėjo, kad pavadi- 
nimas bus sėkmingas ir reikš daugiau nei paprastas kalambūras. Jis vi- 
sada pasitikėjo savo intuicija, o šį kartą intuicija buvo atkakli kaip nie- 
kad. Savo raudonai balsvu “Softail'u “ jis galėtų perkirsti visą šalį nuo 
Atlanto, skalaujančio Konektikuto valstijos krantus, iki pat Ramiojo 
vandenyno, savo bangomis laižančio Kalifornijos pakrantę. Apybraižų 
rinktinė, galinti priversti kritikus iš esmės pakeisti savo požiūrį į jį, apy- 
braižų knyga, kuri gal net sugrąžins jį į labiausiai skaitomų rašytojų gre- 
tas, jeigu... jeigu... 

- Jei ji bus parašyta iš širdies, - garsiai ištarė Džonis. Jo širdis sun- 
kiai daužėsi krūtinėje, tačiau pirmą kartą šis jausmas nekėlė baimės. - 
Tokia pat nuoširdi kaip “Melsvieji keliai". Nuoširdi kaip... ką gi, kaip 
Steinbekas. 

Sėdėdamas savo kabineto kėdėje su piktai burzgiančiu palei kojas te- 
lefonu, Džonis Marinvilis tematė viena - išsigelbėjimą. Išeitį. 

Džonis pakėlė telefoną ir paskambino savo agentui, pirštais vikriai 
spaudydamas mygtukus. 

- Bilai, - tarė jis į ragelį, - čia Džonis. Sėdėjau sau ir mąsčiau apie 
apybraižas, kurias parašiau būdamas vaikas, ir man atėjo fantastinė 
idėja. Gal iš pradžių tai nuskambės pamišėliškai, tačiau išklausyk 
mane... 

Lipdamas smėlio šlaitu į kelią ir stengdamasis per daug nešnopuoti, 
Džonis pamatė, jog greta jo “Harley'o" stovintis ir užsirašinėjantis re- 
gistracijos numerį vyrukas yra prakeiktas faras, toks stambus, kokio jam 
dar neteko matyti - ne mažiau kaip šešių pėdų ir šešių colių ūgio, o ant 
tų kanopų buvo uždėtas ne menkesnis kaip dviejų šimtų septyniasdešim- 
ties svarų svoris. 

- Gera diena, pareigūne, - pasisveikino Džonis. 

Jis pažvelgė žemyn ir savo “Levi's" džinsų tarpušakyje išvydo mažą 
tamsią dėmelę. “Kad ir kiek bešokinėtum“, - pagalvojo Džonis. 

- Sere, jūs tikriausiai žinote, jog įstatymas draudžia statyti transpor- 
to priemones valstijas automagistralėje? - paklausė faras nepakeldamas 
akių. 

- Ne, tačiau nemanau, jog... 

“... tai galėtų sukelti kokių nors problemų tokiame apleistame kely- 
je kaip 50-asis JAV greitkelis“, - šitaip norėjo užbaigti mintį Džonis ir 
dar tokiu tonu, kuris reikštų “kaip drįstate abejoti mano sprendimu?“ ir 
kuriuo Džonis jau seniai buvo įpratęs bendrauti su pavaldiniais ir aptar- 
navimo sferos žmonėmis, tačiau tai, ką išvydo, privertė pakeisti šį keti- 
nimą. Ant dešiniojo faro marškinių rankogalio matėsi kraujas ir jo buvo 
gana nemažai. Kraujas jau buvo pradėjęs krešėti ir įgavęs kaštoninį at- 
spalvį. Tikriausiai faras neseniai nuvilko kokį nors didelį kelyje par- 
trenktą žvėrį - stirną ar briedį, kurį galėjo numušti dideliu greičiu lekian- 
tis sunkvežimis. Tai paaiškintų, iš kur atsirado kraujas ir kodėl policinin- 
kas toks surūgęs. Tikriausiai žvėris buvo sužalotas mirtinai, nes antraip 
ant marškinių nebūtų likę tiek daug kraujo. 

- Sere? - griežtai paklausė policininkas. Dabar jis jau buvo užsirašęs 
registracijos numerį, tačiau tebežiūrėjo į motociklą, suraukęs savo švie- 
sius antakius ir piktai sučiaupęs lūpas. Atrodė, policininkas vengia paž- 
velgti į motociklo savininką - tartum žinotų, kad nuo šio žvilgsnio pasi- 
jus dar bjauriau nei dabar. - Jūs kažką sakėte? 

- Nieko, pareigūne, - atsakė Džonis. 

Jis kalbėjo neutraliu tonu, ne nuolankiu, bet ir ne išdidžiu. Džonis 
nenorėjo erzinti šio stambuolio, ypač kad matėsi, jog jam ši diena su- 
knista. 

Vis dar nepakeldamas akių, po pažasčia pasigrūdęs savo bloknotą, 
tvirtai nudelbęs žvilgsnį į galinį motociklo žibintą, faras subarė: 

- Įstatymas taip pat draudžia lengvintis palei valstijos kelią. Ar tai 
žinojote? 

- Ne, atleiskite, - sumurmėjo Džonis. 

Jis pajuto, kaip krūtinė kunkuliuoja nuo juoko ir prisivertė jį 
užgniaužti. 

- Ką gi, įstatymas tai draudžia. Dabar aš jus paleisiu... - policininkas 
pirmą kartą pasižiūrėjo į Džonį ir iš nuostabos išplėtė akis. -... paleisiu, 
šį kartą tik perspėdamas, tačiau... 

Policininkas nutęsė žodžius, o jo akys buvo išplėstos tarsi vaiko, ste- 
binčio gatvėje marširuojančius cirko klounus ir trimitininkus. Džonis 
pažinojo tokį žvilgsnį, tačiau niekada nesitikėjo susidurti su juo čia, Ne- 
vados dykumoje, ir dar milžiniško skandinaviškų bruožų faro veide, ku- 
rio skaitiniai apsiribojo anekdotų rinkiniais, spausdinamais “Playboy" 
žurnale ir ginklų bei sprogmenų žurnalu. 

"Gerbėjas, - pagalvojo Džonis. - Atsidūriau kažkur tyruose tarp Elio 
ir Ostino ir sutikau savo gerbėją“. 

Džonis degė nekantrumu papasakoti apie tai Stivui Eimzui, kai va- 
kare susitiks su juo Ostine. Gal net vėliau šią popietę paskambins jam 
mobiliuoju telefonu... jei čia veikia mobilusis ryšys. Dabar, kai ši min- 
tis atėjo į galvą, Džoniui kilo įtarimas, jog mobilusis ryšys čia neveikia. 
Jo telefono baterija pilna, Džonis krovė ją vakar visą vakarą, tačiau nuo 
to laiko, kai išvažiavo iš Solt Leik Sičio, jis nė karto nekalbėjo su Stivu 
tuo prakeiktu aparatu. Tiesą pasakius, Džonis visai nesižavėjo mobi- 
liaisiais telefonais. Jis netikėjo, jog jie iš tiesų gali sukelti vėžį, tai grei- 
čiau bulvarinių laikraščių paistalai, tačiau... 

- Kas nutiko, pareigūne? - paklausė Džonis, vos begalėdamas 
paslėpti šypseną. Viena nepasikeitė per visus šiuos metus: jam labai pa- 
tiko būti atpažintam. O Dieve, kaip jam tai patiko. 

- Jūs esate... Džonas Edvardas Marinvilis! - faras dusdamas išpyški- 
no jo vardus ir pavardę, viską suliedamas į vieną žodį, tarsi Džonis iš 
tiesų tebūtų turėjęs vien pavardę kaip Pelė arba Kantinflasas. 

Faras ėmė šypsotis pats sau, ir Džonas pagalvojo: “Ak, misteri Poli- 
cininke, kokie dideli jūsų dantys! “ 

- Jūs iš tiesų esate Marinvilis, tiesa? Parašėte “Malonumą"". Ir kaip 
tą, o šūde, “Kūjo-giesmę"? Aš stoviu greta vyruko, kuris parašė “Kūjo 
giesmę"! 

Po to faras padarė tai, kas Džoniui pasirodė labai miela. Jis palietė 
Džonio motociklininko striukę, tarsi norėdamas įsitikinti, jog ją dėvintis 
žmogus yra tikras. 

- O šventas šūde! 

- Ką gi, taip, aš esu Džonis Marinvilis, - patvirtino Džonis, kalbėda- 
mas kukliu tonu, kurį pasilaikydavo panašiems atvejams (ir paprastai tik 
tokiems atvejams), - nors turiu jums pasakyti, kad dar neteko būti atpa- 
žintam Žmogaus, kuris ką tik stebėjo, kaip aš šlapinuosi pakelėje. 

- Ak, pamirškite tai, - pasakė faras ir sugriebė Džonio ranką. 

Trumputę akimirką, kol faro pirštai nesuspėjo apsivyti apie Džonio 
ranką, šis spėjo pamatyti, kad vyriškio delnas taip pat ištepliotas pusiau 
išdžiūvusiu krauju, ir gyvenimo, ir meilės linijomis driekėsi tamsios rau- 
donos gijos. Džonas bandė šypsotis, kol policininkas spaudė ranką, ir pa- 
galvojo, jog jam gana gerai pavyko, tačiau taip pat juto lūpų kampučius 
tįstant žemyn, tarsi būtų pasunkėję. 

“Aš irgi išsitepsiu, - pagalvojo Džonis, - ir iki Ostino neturėsiu kur 
nusiplauti rankų". 

- Žmogau! - džiūgavo faras. - Jūs esate vienas iš mano mėgiamiau- 
sių rašytojų. O Dieve, “Kūjo giesmė“... Žinau, kad kritikams knyga ne- 
patiko, tačiau ką jie išmano? 

- Ne kažin ką, - sutiko Džonis. 

Jis norėjo, kad faras paleistų ranką, tačiau šis, matyt, buvo iš tų, ku- 
rie ranką krato ne tik norėdami pasisveikinti, bet ir pabrėžti savo žo- 

džius. Džonis jautė policininko delne slypinčią jėgą; jei šis vyrukas tvir- 
čiau paspaustų ranką, jo mėgiamas rašytojas bent jau mėnesį ar du turėtų 
rinkti kompiuterio klavišus vien kaire ranka. 

- Ne kažin ką, velniškai teisingai! “Kūjo giesmė" - geriausia knyga 
apie Vietnamą, kokią man teko skaityti. Neverta net kalbėti apie Timą 
O"Brajeną, Robertą Stouną... 

- Ką gi, ačiū, labai ačiū. 

Faras galiausiai atleido savo gniaužtus, ir Džonis išlaisvino ranką. Jis 
norėjo pasižiūrėti į delną ir įsitikinti, kiek ant jo liko kraujo, tačiau tam 
aiškiai buvo netinkamas metas. Policininkas grūdo aplamdytą bloknotą 
į užpakalinę savo kelnių kišenę, žvelgdamas į Džonį išplėstomis akimis 
ir taip įdėmiai, kad netgi trikdė. Atrodė, faras bijo sumirksėti, nes Džo- 
nis gali išnykti kaip miražas. 

- Ką jūs čia veikiate, misteri Marinvili! Viešpatie! Maniau, kad gy- 
venate Rytuose... 

- Ką gi, ten aš ir gyvenu, tačiau... 

- Ir tai netinkama tansporto priemonė... na, privalau pasakyti, kaip 
yra: nacionaliniam turtui. Tikriausiai suprantate, jog motociklininkai kur 
kas dažnau patiria avarijas nei automobilių vairuotojai? Jei lygintume 
praleistą kelyje laiką? Galiu jums tai tvirtinti, nes esu patyręs vilkas, o 
iš Nacionalinės transporto saugumo tarybos mes kas mėnesį gauname 
suvestines. Kasdien vienas iš keturių šimtų šešiasdešimties motocikli- 
ninkų patiria avariją. Žinau, jog tai skamba neblogai, kol nepalyginame 
šio skaičiaus su automobilių vairuotojais, iš kurių tik vienas iš dvidešimt 
septynių tūkstančių patiria avariją. Tai skirtumas, kuris verčia susimąs- 
tyti, ar ne tiesa? 

- Taip, - atsakė Džonis, mintyse klausdamas savęs: “Ar jis kažką 
užsiminė apie vilką, ar taip man pasigirdo?“ - Ši statistika yra labai, 1a- 
bai... - “Labai kokia? Klausyk, Marinvili, susikaupk. Jei sugebi praleisti 
valandą su priešiškai nusiteikusia kale iš “Panelės" žurnalo ir neišlenkti 
nė lašelio, gali susidoroti ir su šiuo vyruku. Galų gale jis tik bando pa- 
rodyti, jog rūpinasi tavimi". - Labai įspūdinga, - galiausiai užbaigė. 

- Tad ką jūs čia veikiate? Ir dar su tokia nesaugia transporto prie- 
mone? 

- Renku medžiagą. 

Džonis pajuto, kad jo žvilgsnis nudelbtas į policininko dešinę 
marškinių rankovę, sustandėjusią nuo sudžiūvusio kraujo, ir prisivertė 
pakelti akis bei pažvelgti į jo įdegusį veidą. Džonis neabejojo, jog, atsi- 
rastų nedaug galinčių pridaryti rūpesčių šiam vyrukui; atrodė, jis geba 
valgyti vinis ir spjaudytis spygliuota viela, nors vyruko oda aiškiai neti- 
ko vietiniam klimatui. 

- Naujam romanui? 

Faras atrodė sužavėtas. Džonis trumpam žvilgtelėjo į vyriškio 
krūtinę, norėdamas pamatyti ženklą su pavarde, tačiau ten nieko nebuvo. 

- Naujai knygai. Ar galiu jūsų kai ko paklausti, pareigūne? 

- Žinoma, tačiau tai aš turėčiau užduoti jums klausimus, turiu jų apie 
milijardą. Niekada nesitikėjau, kad... staiga, tarsi nukristų iš dangaus, su- 
tiksiu... šventas šūde! 

Džonis išsiviepė. Čia buvo karščiau nei pragare, ir jis norėjo kuo 
greičiau leistis kelionėn, kad Stivas po to jam nezyztų, - Džonis labai ne- 
norėjo savo motociklo galinio vaizdo veidrodėlyje matyti tą didelį gel- 
toną automobilį, šis vaizdas kažkodėl gadino nuotaiką, - tačiau sunku 
buvo atsispirti nuoširdžiam vyruko entuziazmui, ypač dėl to, kad jis bu- 
vo skirtas dalykui, kurį pats Džonis traktavo rimtai, su nuostaba ir, na 
taip, su pagarbia baime. 

- Ką gi, kadangi esate susipažinęs su mano kūryba, ką pasakytumėte 
apie šiuolaikinio Amerikos gyvenimo apybraižų knygą? 

- Jūsų knygą? | 

- Mano. Savotišką kelionių reportažą, - Džonis giliai įkvėpė, - pava- 
dintą “Kelionės su Harley'u"? 

Tikėjosi, kad policininkas sutriks ar triukšmingai nusikvatos, lyg 
būtų išgirdęs riebų anekdotą. Tačiau faras nieko panašaus nepadarė. Jis 
paprasčiausiai žiūrėjo į Džonio motociklo užpakalinį žibintą, ranka trynė 
smakrą (kuris priminė Bernio Raitsono komiksų knygos herojaus smak- 
rą - buvo kvadratinis ir su plyšeliu) ir suraukęs antakius rimtai mąstė. 
Džonis pasinaudojo šia proga vogčiomis žvilgtelėti į savo delną. Taip, 
ant jo buvo kraujo, ir gana daug. Net įsismelkusio į panages. Ak. 

Staiga faras pakėlė akis ir apstulbino Džonį, pasakydamas tiksliai tą 
patį, ką per paskutiniąsias dvi monotoniškos kelionės per dykumą dienas 
galvojo jis pats. 

- Tai gali pavykti, tačiau viršelyje turi būti jūsų ant šio arklio nuo- 
trauka, čia, dykumoje. Rimta nuotrauka, kad visi žinotų, jog nebandėte 
pasišaipyti iš Džono Steinbeko... ar paties savęs. 

- Taip! - sušuko Džonis, vos beįstengdamas suvaldyti norą pa- 
plekšnoti stambiajam policininkui per petį. - Žmonės gali pagalvoti, jog 
čia kažkoks... mįslingas pokštas. Viršelis turėtų perteikti sumanymo 
rimtumą... gal net tam tikrą nuožmumą... o ką jūs manote, jei tai būtų 
vien tik motociklas? Motociklo, sakykim, nudažyto sepija, nuotrauka? 
Stovinčio kokiame nors kaimo kelyje... o gal net dykumoje, ant skiria- 
mosios JAV automagistralės linijos... į šalį driekiasi šešėlis... 

Džonis suvokė visą absurdiškumą situacijos, kurioje jis aptarinėja 
tokius dalykus su milžinišku policininku, neseniai norėjusiu įspėti už šla- 
pinimąsi ant vėjaričių žolių, tačiau tuo pat metu jautė ir susižavėjimą. 

Ir vėl faras ištarė tiksliai tai, ką Džonis norėjo išgirsti: 

- Ne! O Viešpatie, ne. Turite būti jūs. 

- Teisybę pasakius, ir aš taip galvoju, - sutiko Džonis. - Sėdžiu ant 
motociklo... galbūt su nuleista atrama, o mano kojos užkeltos ant vairo... 
nerūpestingai, suprantate... nerūpestingai, tačiau... 

-... tačiau tikroviškai, - užbaigė jo mintį faras. 

Jis grėsmingai pažvelgė į Džonį, po to vėl į motociklą. 

- Atsainiai, bet tikroviškai. Jokios šypsenos. Nedrįskite toje nuotrau- 
koje šypsotis, misteri Marinvili. 

- Jokios šypsenos, - sutiko Džonis pagalvodamas: “Šis vyrukas - ge- 
nijus“. 

- Ir truputėlį susimąstęs, - tęsė policininkas. - Žvelgiantis į tolį. Tar- 
tum galvotumėte apie tas mylias, kurias... 

- Taip, ir apie tas mylias, kurias man dar teks įveikti. 

Džonis pažvelgė į horizontą, kad pajustų, kaip atrodo toks žvilgsnis, 
- lyg senas karžygys žvelgtų į vakarus, - ir vėl pamatė už mylios ar 
dviejų šalikelėje stovintį automobilį. Jis vis dar gerai matė iš toli, o saulė 
jau buvo pakankamai pasislinkusi, kad Džonis galėtų įžiūrėti, jog tai 
iškylavimo automobilis su miegamosiomis vietomis. 

- Apie literatūrines ir metaforiškas mylias. 

- Taip, būtent apie tokias, - pritarė nuostabusis faras. - “Kelionės su 
Harley'u". Man tai patinka. Čia yra jėgos. O be to, aš skaityčiau bet ką, 
ką jūs parašytumėte, misteri Marinvili. Romanus, apybraižas, 
eilėraščius... po velnių, jūsų skalbinių sąrašą. 

- Ačiū, - padėkojo sujaudintas Džonis. - Esu labai jums dėkingas. 
Tikriausiai net nežinote, koks dėkingas. Praėjusieji metai man buvo 
sunkūs. Daug dvejojau. Klausinėjau savęs, kas esu ir koks mano gyve- 
nimo tikslas. 

- Aš taip pat šiek tiek nusimanau apie tuos dalykus, - pasakė polici- 
ninkas. - Gal ir nepagalvotumėte, kad toks vyrukas kaip aš gali ką nors 
apie tai išmanyti, bet taip yra, Jei žinotumėte, kad tą dieną, kai padaviau 
prašymą... Misteri Marinvili, ar galėčiau gauti jūsų autografą? 

- Žinoma, su malonumu, - atsakė Džonis ir iš užpakalinės kelnių 
kišenės išsitraukė savo bloknotą. Atsivertė jį ir ėmė sklaidyti puslapius 
su pastabomis, kelių nuorodomis, numeriais, minkštu pieštuku nupieštais 
žemėlapių fragmentais (juos buvo nubraižęs Stivas Eimzas, kuris 1š kar- 
to suprato, kad jo garsusis klientas, nors dar pakankamai saugiai suge- 
bantis vairuoti motociklą, be pagalbos net mažuose miesteliuose pasi- 
klysta ir pradeda nervintis), kol pagaliau surado tuščią puslapį. - Kokia 
jūsų pavardė, parei... 

Džonio žodžius pertraukė pratisas, virpantis staugimas, nuo kurio 
stingo kraujas... ne tik todėl, kad tai buvo laukinio žvėries skleidžiamas 
garsas, bet ir dėl to, kad jis sklido iš arti. Bloknotas iškrito iš Džonio 
rankos, ir jis taip staigiai apsisuko ant kulnų, kad net susvirduliavo. Šalia 
pietinio kelkraščio, ne toliau kaip už penkiasdešimties jardų, stovėjo 

kažkoks nususęs, į šunį panašus sutvėrimas laibomis kojomis ir įkritu- 
siais tartum nuo bado šonais. Jo kailis buvo aplipęs varnalėšomis, o ant 
priekinės letenos matėsi šlykšti raudona žaizda, tačiau Džonis šių dalykų 
beveik nepastebėjo. Jį labiausiai apstulbino iššieptas žvėries snukis, tar- 
si sutvėrimas šypsotųsi, ir geltonos akys, kurios tuo pat metu atrodė ir 
kvailos, ir gudrios. 

- O Dieve, - sumurmėjo Džonis. - Kas tai? Ar tai... 

- Kojotas, - atsakė faras, ištardamas “Kajotas". - Kai kurie čio- 
nykščiai vadina jį dykumų vilku. 

“Štai ką jis anksčiau pasakė, - pagalvojo Džonis. - Kažką apie tai, 
jog matė kojotą, dykumų vilką. Tu tiesiog neteisingai supratai". Nuo 
šios minties palengvėjo, nors giliai viduje Džonis vis dar tuo netikėjo. 

Faras žengė žingsnį kojoto link, po to kitą. Stabtelėjo ir po to žengė 
trečią. Kojotas nepasitraukė, tačiau ėmė visas virpėti. Iš vieno jo ap- 
kramtyto šono pasileido šlapimo čiurkšlė. Vėjo gūsis ištaškė purslais 
menkutę skysčio srovelę. 

Kai faras žengtelėjo ketvirtą žingsnį, kojotas pakėlė savo nušiurusį 
snukį ir vėl sustaugė, išleisdamas pratisą, ūkaujantį garsą, nuo kurio 
pašiurpo Džonio rankos ir susitraukė kiaušiai. 

- Ei, neikite artyn, - perspėjo jis policininką. - Tai /rės * šiurpu. 

Faras nekreipė į jį dėmesio. Policininkas žvelgė į kojotą, kuris dabar 
buvo įsistebeilijęs į jį savo geltonomis akimis. 

- Tek, - ištarė faras. - Tek a la. 

Vilkas tebespoksojo į policininką, tartum suprastų tą vapalionę, pri- 
menančią indėnų kalbą, o Džonio rankos dar labiau pašiurpo. Pakilo 
vėjo gūsis ir nubloškė numestą bloknotą į šalikelę, kur jis užkliuvo už 
rausvos uolos nuoplaišos. Džonis šito nepastebėjo. Šiuo metu jį mažiau- 
siai domino bloknotas ir autografas, kurį buvo pažadėjęs duoti polici- 
ninkui. 

“Tai pateks į knygą, - mąstė Džonis. - Visa, ką iki šiol mačiau, tėra 
apmatai, tačiau šitai bus knygoje. Be abejonės. Be jokios abejonės“. 

- Tek, - dar kartą ištarė faras ir šaižiai pliaukštelėjo rankomis. 

Kojotas apsisuko ir ant savo menkučių kojų nurūko tokiu greičiu, 
kokio Džonis niekada nebūtų tikėjęsis išvysti. Stambusis vyriškis su 
chaki spalvos uniforma stebėjo tol, kol pilkas kojoto kailis susiliejo su 
purvinu dykumos palšumu. Tai ilgai netruko. 

- Viešpatie, ar jis ne šlykštus? - paklausė policininkas. - O pastaruo- 
ju metu jų priviso daugiau nei erkių. Ryte ar ankstyvą popietę, kai yra 
karščiausia, jų nepamatysite, tačiau vėliau... į pavakarę... kai artėja sute- 
mos... 

Faras papurtė galvą, tarsi norėdamas pasakyti: “Štai jums ir prašau". 


* Labai (pranc.). 

- Ką jūs jam pasakėte? - paklausė Džonis. - Tai atrodė nuostabiai. Ar 
tai buvo indėnų kalba? Koks nors indėnų dialektas? 

Stambusis policininkas nusijuokė. 

- Nemoku jokio indėnų dialekto, - atsakė. - Po velnių, net nepažįstu 
nė vieno indėno. Aš tik vogravau, tarsi kalbėdamasis su kūdikiu. 

- Tačiau jis jūsų klausėsi! 

- Ne, jis tik žiūrėjo į mane, - nesutiko policininkas, gana grėsmingai 
nužvelgdamas Džonį, tarsi provokuodamas jį ginčui. - Aš užvaldžiau jo 
žvilgsnį, štai ir viskas. Manau, didžioji dalis tauškalų apie žvėrių dresa- 
vimą tinka tik paukščiams. O kai tenka susidurti su tokiais bjaurybėmis 
kaip dykumų vilkai... jei neužvaldysi jų žvilgsnio, visai nesvarbu, ką 
jiems sakai. Paprastai jie nepavojingi, jei nepasiutę. Tiesiog neleiskite 
jiems užuosti savo baimės. Arba kraujo. 

Džonis vėl dirstelėjo į stambuolio policininko dešinę marškinių ran- 
kovę ir paklausė savęs, ar tik ne kraujas bus priviliojęs kojotą. 

- Ir stenkitės niekada, niekada nesusidurti su jų gauja. Ypač su gau- 
ja, turinčia stiprų vadą. Tada kojotai yra bebaimiai. Jie gali vaikytis 
briedį tol, kol sprogs jo širdis, - policininkas trumpam nutilo. - Arba 
žmogų. 

- Iš tiesų, - nusistebėjo Džonis. - Tai iš tiesų... 

Jis negalėjo pasakyti “/rės šiurpu“, nes jau buvo pavartojęs šią frazę, 
tad užbaigė: 

-... žavinga. 

- Iš tikrųjų, - pritarė stambusis policininkas nusišypsodamas. - Dy- 
kumų mokslas. Šventasis Raštas dykynėje. Vienišų vietų rezonansas. 

Bespoksant į policininką, Džoniui lengvai atvipo žandikaulis. Nei iš 
šio, nei iš to jo draugiškasis faras staiga virto Polu Baulzu, kuriam pasi- 
taikė blogos karmos dienos. 

“Jis tiesiog stengiasi padaryti tau įspūdį, štai ir viskas - kokteilių ba- 
liaus šnekos, tik nėra paties baliaus. Visa tai jau esi tūkstantį kartų matęs 
ir girdėjęs", - ramino save Džonis. 

Galbūt. Tačiau šiame kontekste policininkas galėjo apsieiti ir be to- 
kių frazių. Kažkur tolumoje pasigirdo kito kojoto staugimas, suvirpinda- 
mas orą tarsi karščio gūsis, plūstelėjęs į auditoriją. Džonis buvo tikras, 
jog čia staugė ne tas kojotas, kuris ką tik nuo jų pabėgo. Šis staugimas 
sklido iš toliau, galbūt kaip atsakas į pirmąjį. 

- Ei, laikas baigėsi! - šūktelėjo policininkas. - O aną geriau įkiškite, 
misteri Marinvili. 

- Ką? 

Akimirką Džoniui kažkodėl labai keistai pasirodė, kad policininkas 
kalba apie jo mintis, tarsi būtų užsiiminėjęs telepatija ir bandęs kalbėti 
skeptiškai pretenzingai, tačiau stambusis vyriškis dabar vėl buvo atsi- 
sukęs į motociklą ir rodė į krepšį, pritvirtintą kairėje pusėje. Džonis pa- 

matė, kad iš jo tarsi liežuvis karojo nutįsusi jo naujojo neperšlampamo 
apsiausto - ryškiai oranžinio, kad būtų geriau matomas blogu oru - ran- 
kovė. 

“Kaip čia galėjo atsitikti, kad jos nepamačiau sustojęs nusišlapinti? 
- nusistebėjo Džonis. - Kaip galėjau jos nepastebėti?" 

Be to, jis pastebėjo ir kai ką daugiau. Džonis buvo sustojęs Priti Nai- 
se užsipilti kuro ir, pripildęs iki viršaus savo “Harley*o" bakus, buvo at- 
segęs šoninį krepšį, kad išsitrauktų Nevados žemėlapį. Pasitikrino, kiek 
liko mylių iki Ostino, sulankstė žemėlapį ir padėjo atgal. Po to užsagstė 
krepšį. Džonis buvo tikras, jog būtent šitaip padarė, tačiau dabar krepšys 
buvo aiškiai atsegtas. 

Visą gyvenimą Džonis vadovavosi intuicija: tai dėl jos, o ne dėl pla- 
navimo parašė savo geriausius kūrinius. Gėrimas ir narkotikai atbukino 
jo intuityvius jutimus, tačiau galutinai nesunaikino, ir šie jutimai sugrį- 
žo, - ne iki galo, bent jau ne kol kas, bet tam tikru mastu, - kai Džonis 
stojo į doros kelią. Matydamas į iš atsegto kelionės krepšio karantį ne- 
peršlampamą apsiaustą, Džonis pajuto galvoje skambant pavojaus varpus. 

Tai padarė faras. 

Nors mintis atrodė visiškai beprasmė, tačiau intuicija atkakliai teigė, 
jog tai tiesa. Kol Džonis buvo šiaurinėje kelio pusėje ir šlapinosi nusi- 
sukęs nuo motociklo, faras atsegė jo kelionės krepšį ir ištraukė ne- 
peršlampamą apsiaustą. Ir beveik per visą jų pokalbį faras specialiai 
stovėjo tokioje padėtyje, kad Džonis nepamatytų karančio apsiausto. Su- 
sitikimas su mėgiamu rašytoju visai nesužavėjo vyruko taip, kaip jis ap- 
simetinėjo. Galbūt šis susitikimas jo apskritai nesužavėjo. Be to, jis 
turėjo kažkokį tikslą. 

Kokį tikslą? Gal malonėtum man pasakyti? Kokį tikslą? 

Džonis nežinojo, tačiau tai jam nepatiko. Jam taip pat nepatiko ir tas 
sušiktai paslaptingas bendravimas su kojotu. 

- Na? - paklausė faras. 

Jis šypsojosi, ir tai buvo dar vienas dalykas, kuris nepatiko Džoniui. 
Tai jau nebebuvo kvaila susižavėjusio gerbėjo šypsena, jei faras apskri- 
tai kada buvo jo gerbėjas; tame šypsnyje buvo kažkas šalta. Ir gal netgi 
niekinama. 

- Kas “na"? 

- Ar jūs tai sutvarkysite, ar ne? Tek! 

Džonio širdis suspurdėjo. 

- Ką reiškia “/ek"'? 

- Aš nesakiau "tek", jūs tai pasakėte. Jūs ištarėte "rek". 

Faras susikryžiavo rankas ant krūtinės ir stovėjo šypsodamasis. 

“Noriu kuo greičiau dingti iš čia", - pagalvojo Džonis. 

Taip, čia buvo visa esmė, ar ne? Ir jei reiškė, kad teks paklusti įsa- 
kymams, tebūnie. Ši mažytė interliudija, kuri prasidėjo maloniai juokin- 

gai, staiga tapo juokinga visai ne taip maloniai... lyg debesis uždengtų 
saulę, ir prieš tai buvusi puiki diena virstų niūria ir grėsminga. 

“O jeigu jam šaus į galvą mane sumušti? Jis aiškiai išgėręs keturis 
ar penkis butelius alaus". 

“Ką gi, - atsakė pats sau Džonis, - tarkime, jog tai jam šaus į galvą. 
Ką ketini daryti? Pasiskųsti vietiniams kojotams?" 

Jo per daug išlavintoje vaizduotėje iškilo bjaurus paveikslas: faras 
dykumoje kasa duobę, o jo patrulinio automobilio šešėlyje guli lavonas 
vyriškio, kuris kažkada gavo Nacionalinę knygos draugijos premiją ir 
dulkino garsiausią Amerikos aktorę. Džonis nuvijo šalin šį vaizdinį, kol 
jis tebuvo ne daugiau nei škicas, ne tiek iš baimės, kiek dėl keistos ap- 
sauginės arogancijos. Tokių žmonių kaip jis nežudo. Jie kartais patys sau 
atima gyvybę, tačiau jų nežudo, ypač psichuojantys gerbėjai. Visa tai 
knygų išgalvotas šūdas. 

Zinoma, Džoną Lenoną nužudė, tačiau... 

Žengdamas pro policininką savo kelioninio krepšio link, Džonis 
užuodė nuo faro sklindantį dvelksmą. Akimirksnį prieš Džonio akis iški- 
lo paveikslas girto, besikeikiančio, kvailai juokingo jo tėvo, kuris 
kvepėdavo tiksliai taip pat kaip ir šis policininkas: “Old Spice" losjonu, 
sumišusiu su prakaito kvapu, o viską dengė tamsus bereikšmis žvilgsnis 
lyg purvinos grindys sename rūsyje. 

Abi kelioninio krepšio sagtys buvo atsegtos. Džonis pakėlė kutais 
nusėtą krepšio viršų, suvokdamas, jog vis dar tebeužuodžia losjono “Old 
Spice" aromatą, sumišusį su prakaito kvapu. Faras stovėjo prie pat jo pe- 
ties. Džonis ištiesė ranką į nukarusią neperšlampamo apsiausto rankovę, 
tačiau ranka sustingo ore, kai pastebėjo, kas guli ant Amerikos automo- 
bilininkų asociacijos žemėlapių krūvos. Jis buvo priblokštas, tačiau dau- 
giau netgi nustebęs. Džonis pažvelgė į farą. Šis spoksojo į kelioninį 
krepšį. 

- Ak, Džoni, - ištarė faras. - Kaip apmaudu. Tai trės apmaudu. 

Faras ištiesė ranką ir pakėlė galono dydžio plastmasinį maišelį, gu- 
lintį ant žemėlapių krūvos. Džoniui nereikėjo jo pauostyti, kad suprastų 
viduje esant ne vyšnių arbatą. Ant maišelio buvo priklijuotas lipdukas, 
vaizduojantis geltoną besišypsančią burną, tarsi kas būtų sumanęs nevy- 
kusiai pajuokauti. 

- Tai ne mano, - pareiškė Džonis Marinvilis. Jo balsas buvo pavargęs 
ir duslus, tarsi pranešimas, įrašytas į labai seną autoatsakiklį. - Tai ne 
mano, ir jūs tai žinote, tiesa? Nes pats jį čia padėjote. 

- Ak štai kaip! Jūs kaltinate farus, - pasipiktino stambusis vyriškis. - 
Lygiai kaip ir savo komunistiškai pašvinkusiose liberaliose knygose, tie- 
sa? Tą pačią akimirką, kai prie manęs prisiartinote, aš užuodžiau narko- 
tikus. Jūs tiesiog jais dvokiate! Tek! 

- Klausykite... - kreipėsi Džonis. 


66 


- Lipk į mašiną, komunistpalaiki! Greičiau į mašiną, pede! 

Nors faro balsas skambėjo piktai, jo akys linksmai žaižaravo. 

“Tai pokštas, - pagalvojo Džonis. - Kažkoks nevykęs, pamišėliškas 
pokštas". 

Po to kažkur iš pietvakarių pusės atsklido dar kelių kojotų staugimas, 
- šį kartą jie persipynė vienas su kitu, - ir kai faras, pasukęs akis į tą 
pusę, išsiviepė, Džonis pajuto savo gerklėje kylant klyksmą, tad turėjo 
kietai sučiaupti lūpas, idant šis klyksmas neprasiveržtų. Faro veido 
išraiška, jam žvelgiant ton pusėn, iš kurios sklido garsas, neigė bet kokį 
pokštą; tai buvo absoliučiai išprotėjusio žmogaus žvilgsnis. Ir, Jėzau, tas 
žmogus buvo toks sukruštai stambus. 

- Mano dykumos vaikai! - paaiškino faras. - Kokią puikią muziką jie 
skleidžia! 

Jis nusijuokė, pažvelgė į maišelį su “žole", kurį laikė savo didelėje 
rankoje, papurtė galvą ir nusikvatojo dar skardžiau. Kai Džonis stebėjo 
policininką, įsitikinimas, jog tokie kaip jis niekada nežudomi, staiga 
išnyko. 

- “Kelionės su “Harley'u", - nusišaipė faras. - Ar žinai, koks kvailas 
yra šis knygos pavadinimas? Kokia kvaila idėja? Ir kėsintis į Džono 
Steinbeko literatūrinį palikimą... rašytojo, kurio tu nevertas net laižyti 
batus... tai mane varo iš proto. 

Džonis dargi nespėjo suvokti, kas vyksta, kai jo galvoje blykstelėjo 
didžiulė sidabrinė skausmo raketa. Po to jis pajuto, kad svirduliuoja ata- 
tupstas, rankomis užsidengęs veidą, o karštas kraujas srūva pro pirštus, 
kad sumosuoja rankomis tarsi spragilais, kad įtikinėja save: “Man nieko 
neatsitiko, aš neparvirsiu, man nieko neatsitiko" ir kad guli ant kelio 
klykdamas į dangaus žydrynę. Pirštais Džonis užčiuopė, kad jo nosis jau 
nebėra tiesi; atrodė, tarsi ji būtų prisispaudusi prie kariojo skruosto. Nuo 
narkotikų uostymo aštuoniasdešimtaisiais jam buvo iškrypusi nosies 
pertvara, ir Džonis prisiminė, kaip gydytojas aiškino, kad reikia ją atsta- 
tyti, kol Džonis neatsitrenkė į kokį nors reklaminį skydą ar svyruojan- 
čias duris, nes tada pertvara paprasčiausiai susprogtų. Ką gi, tai nebuvo 
nei reklaminis skydas, nei svyruojančios durys, ir pertvara dar nesuspro- 
go, tačiau joje, be abejonės, įvyko staigūs ir radikalūs pokyčiai. Džoniui 
atrodė, jog apie tai jis mąsto visiškai nuosekliai, nors jo burna nesiliovė 
klykusi. 

- Teisybę pasakius, tai mane siutina, - tarė faras ir spyrė Džoniui į 
kairę šlaunį. 

Nutvilkė aštrus skausmas, ir Džonio kojos didieji raumenys tarsi 
suakmenėjo. Jis ritinėjosi pirmyn ir atgal, dabar suspaudęs ne nosį, o ko- 
ją, skruostu brūžindamas 50-osios automagistralės asfaltą, klykdamas, 
gaudydamas orą, prisirydamas smėlio ir iškosėdamas jį atgal. 

- Esmė yra ta, kad iš pasiutimo man norisi vemti, - tęsė faras ir spyrė 
Džoniui į subinę, visai netoli paskutiniojo stuburo slankstelio. 

Dabar apėmė toks nežmoniškas skausmas, kad jo buvo neįmanoma 
iškęsti; žinoma, Džonis tuoj praras sąmonę. Tačiau taip neatsitiko. Jis tik 
rangėsi ant baltos kelio juostos dryžių, klykdamas, plūsdamas kraujais iš 
nosies ir iškosėdamas smėlį, o tuo metu tolumoje kojotai staugė į 
tirštėjančius šešėlius, besidriekiančius nuo kalnų. 

- Kelkis, - paliepė faras. - Stokis ant kojų, lorde Džimai. 

- Negaliu, - sukūkčiojo Džonis Marinvilis, suriesdamas kojas prie 
krūtinės ir rankomis apsikabindamas pilvą. 

Šią savigynos pozą Džonis miglotai prisiminė dar nuo 1968 metų de- 
mokratų partijos suvažiavimo Čikagoje laikų ir netgi nuo ankstesnių - 
nuo tada, kai Filadelfijoje klausėsi paskaitos prieš pirmuosius laisvės 
žygius iš Filadelfijos į Misisipės valstiją. Džonis ketino dalyvauti viena- 
me iš jų, - tai buvo ne tik didingas tikslas, iš tokių dalykų gimdavo di- 
dinga literatūra, - tačiau galiausiai kažkas sukliudė. Greičiausiai jo paties 
pimpalas, išvydęs pakeltą sijoną. 

- Stokis ant kojų, - šūdo gabale. Dabar tu esi mano namuose - vilko 
ir skorpiono namuose - ir patarčiau šito nepamiršti. 

- Negaliu, tu sulaužei man koją. Jėzau Kristau, tu mane taip smarkiai 
sužalojai, kad... 

- Tavo koja nelūžusi ir dar nežinai, ką reiškia būti sužalotam. Grei- 
čiau kelkis. : 

- Negaliu. Iš tiesų. 

Šūvio garsas buvo kurtinantis, o nuo kelio atšokusios gilzės spengi- 
mas priminė milžiniškos vapsvos dūzgimą, ir Džonis pašoko ant kojų, 
nė nespėjęs įsitikinti, jog tikrai yra gyvas. Jis stovėjo apžergęs skiriamą- 
ją kelio liniją - viena koja rytų kryptimi einančioje juostoje, kita - vakarų 
- ir svirduliavo tarsi girtas. Apatinė Džonio veido dalis buvo pasruvusi 
krauju. Prie jo prilipęs smėlis išraitė ant lūpų, skruostų ir smakro kilpas 
bei kablelius. 

- Ei, garsenybe, tu prisišlapinai į kelnes, - nusišaipė faras. 

Džonis pažvelgė apačion ir pamatė, jog taip buvo iš tiesų. “Kad ir 
kiek bešokinėtum", - pagalvojo jis. Kairę koją maudė lyg skaudantį 
dantį, o subinė buvo beveik visiškai nutirpusi - atrodė, jog ten tėra 
sušalusios mėsos gabalas. Džonis pagalvojo, kad įvertindamas susiklos- 
čiusias aplinkybes jis turėtų jaustis dėkingas. Jei faras antrą kartą būtų 
spyręs truputėlį aukščiau, Džonis galbūt būtų buvęs paralyžiuotas. 

- Esi apgailėtinas rašytojas ir dar labiau apgailėtinas vyras, - tarė fa- 
ras. Vienoje rankoje jis laikė didžiulį revolverį. Po to faras pažvelgė į 
maišelį su “žole", kurį vis dar tebelaikė kitoje rankoje, ir su pa- 
sišlykštėjimu papurtė galvą. - Tai suprantu ne iš to, ką sakai, bet iš bur- 
nos, sakančios tavo žodžius. Tiesą pasakius, jei ilgiau pasižiūrėčiau į ta- 

vo savimi patenkinto pasipūtėlio burną su atvėpusiomis lūpomis, nušau- 
čiau vietoje. Negalėčiau susivaldyti. 

Tolumoje stūgavo kojotai, atrodė, jog šis garsas - tai seno Džono 
Veino filmo fonograma. 

- Tu ir taip jau pakankamai pridarei, - ištarė Džonis apsvaigusiu, pri- 
kimusiu balsu. 

- Dar ne, - atsakė faras ir nusišypsojo. - Nosis yra tik pradžia. Tiesą 
pasakius, dabar tu geriau atrodai. Ne kažin kiek, bet truputėlį. 

Policininkas atidarė savo patrulinio automobilio galines dureles. Kol 
jis tai darė, Džonis svarstė, kiek laiko truko ši maža komedija. Jis 
visiškai nenuvokė, tačiau, kol visa tai vyko, pro šalį nepravažiavo nė vie- 
nas automobilis ar sunkvežimis. Nė vienas. 

- Lipk vidun, garsenybe. 

- Kur t mane veži? 

- Kaip manai, kur galėčiau vežti tokį pasipūtėlį, narkotikų prisiuos- 
čiusį komunistinį šūdžių kaip tu? Į senąjį kalabūzą. O dabar lipk į mašiną. 

Džonis įlipo į automobilį. Lipdamas palietė savo motociklininko 
striukės dešinę viršutinę kišenę. 

Joje buvo mobilusis telefonas. 

Džonis negalėjo sėdėti, - per daug skaudėjo sėdmenis, - tad palinko 
ant dešinės šlaunies ir delnu lengvai palietė tvinkčiojančią nosį. Sis jaus- 
mas buvo gyvas ir piktas, lyg kas į kūną būtų giliai smeigęs užnuodytus 
geluonis, tačiau kol kas Džonis pajėgė nekreipti į tai dėmesio. 

“Padaryk taip, kad veiktų mobilusis telefonas, - meldė jis Dievą, iš 
kurio didžiąją savo kūrybinio gyvenimo dalį šaipėsi, paskutinį kartą ap- 
sakyme “Dangaus atsiųstas oras“, kuris buvo išspausdintas “Harper's" 
žurnale ir gana palankiai sutiktas. - Dieve, prašau padaryt taip, kad tas 
prakeiktas mobilusis telefonas veiktų ir leisk Stivui turėti ausis". Po to, 
supratęs, kad nepaprašė paties svarbiausio, pridūrė: “Prašau suteik man 
galimybę pasinaudoti telefonu, okei?" 

Tartum atsakydamas į šią jo maldavimo dalį, stambusis policininkas 
pra“/ngsniavo pro patrulinio automobilio dureles vairuotojo pusėje, net 
nepažvelgdamas į jas, ir nuėjo prie Džonio motociklo. Jis užsimaukšli- 
no Džonio šalmą, po to per sėdynę permetė koją, - policininkas buvo la- 
bai aukštas, tad greičiau atrodė kaip paprastas apžergimas, o ne kojos 
mostas, - ir netrukus “Harley*'o" variklis riaumodamas atgijo. Faras 
stovėjo apžergęs sėdynę, neužsegti šalmo dirželiai plaikstėsi, ir “Har- 
ley's" atrodė tarsi neūžauga, palyginti su gremėzdiška policininko povy- 
za. Policininkas keturis ar penkis kartus pasuko droselio rankeną, pri- 
versdamas variklį riaumoti, ir, matyt, jam tai patiko. Po to pastatė “Har- 

ley'į" vertikaliai, nuspyrė atramą ir kojos pirštais įjungė pirmą pavarą. Iš 
pradžių važiuodamas atsargiai, ir tuo Džoniui primindamas jį patį, kai 
pirmą kartą po trejų metų išvilko motociklą iš garažo ir įsiliejo į trans- 
porto srautą, faras nusileido nuo šlaito. Jis naudojosi rankiniu stabdžiu ir 
rėmėsi kojomis bei atidžiai stebėjo, ar nėra kokio nors pavojaus ar 
kliūties. Nusileidęs į dykumą, faras, greitai keisdamas pavaras, ėmė di- 
dinti greitį ir nuvingiavo tarp šalavijų krūmų. 

“O, kad tu patektum į kokią duobę, sadistiškas krušly, - mintyse pa- 
linkėjo Džonis, atsargiai šnopuodamas pro savo užsikimšusią tvinksinčią 
nosį. - Kad tu į ką nors atsitrenktum. Nudardėtum kur nors ir sudeg- 
tum". 

- Negaišk dėl to laiko, - sumurmėjo Džonis pats sau ir nykščiu at- 
segė savo motociklininko striukės viršutinę kišenę. 

Jis išsitraukė “Motorolos" mobilųjį telefoną (tai buvo Bilo Hariso 
idėja, ko gero, vienintelė jo agento gera idėja per pastaruosius ketverius 
metus) ir išskleidė. Sulaikęs kvapą, Džonis žiūrėjo į displėjų, melsda- 
mas, kad užsidegtų raidė “S" ir du brūkšneliai. “Dieve, prašau, - minty- 
se meldė Džonis, jo skruostais sruveno prakaitas, o iš sutinusios nosies 
tebelašėjo kraujas, - padaryk taip, kad būtų "S" raidė ir du brūkšneliai, 
nes antraip man iš to daikto tiek pat naudos kiek iš žvakutės". 

Telefono aparatas pyptelėjo. Displėjaus kairėje pasirodė “S", 
reiškianti “servisas", ir vienas brūkšnelis. 


Tik vienas. 
- O, ne, prašau, - garsiai sudejavo Džonis. - Prašau pasigailėk manęs, 
dar vieną brūkšnelį, prašau tik dar vieno brūkšnelio! į 


Iš nevilties Džonis pakratė telefoną... ir apsižiūrėjo užmiršęs ištrauk- 
ti anteną. Jis ištraukė anteną, ir virš pirmojo brūkšnelio pasirodė antras. 
Brūkšnelis sumirksėjo, užgeso, po to vėl pasirodė, vis tebemirksėdamas, 
bet neišnykdamas. 

- Taip! - sužnibždėjo Džonis. - Taaaip! 

Džonis atlošė galvą ir pažvelgė pro automobilio langą. Jo prakaitu 
aptekusios akys tarsi kokio persekiojamo žvėries žvelgė pro ilgų žilų 
plaukų, kurie taip pat buvo kruvini, kuokštą. Faras sustabdė “Softail'ą" 
ant žvirgždo už kokių trijų šimtų jardų nuo kelio. Jis nulipo ir pasitraukė 
į šalį, leisdamas motociklui pavirsti ant šono. Variklis užgeso. Net ir pa- 
tekęs į tokią situaciją, Džonis vis tiek įsiuto. “Harley's" pervežė jį per 
visą šalį, ir puikus amerikietiškas variklis nepraleido nė vieno darbo tak- 
to, tad dabar buvo skaudu matyti, kad su juo elgiamasi taip nepagarbiai. 

- Tu, išprotėjęs šikniau, - sušnibždėjo Džonis. 

Jis įtraukė į nosį pusiau sukrešėjusį kraują, išspjovė želė primenantį 
krešulį ant popieriais apšnerkšto patrulinio automobilio grindų ir vėl pa- 
žvelgė į telefoną. Mygtukų eilės apačioje, antras iš dešinės buvo mygtu- 
kas su užrašu “VARDAI/MENTU". Stivas jam užprogramavo šią funk- 

ciją prieš pat išvažiuodamas. Džonis paspaudė mygtuką, ir langelyje pa- 
sirodė jo agento vardas: “BILAS". Paspaudė dar kartą, ir pasirodė 
užrašas “TERĖ". Dar kartą - užsidegė raidės “DŽEKAS" - Džekas Epl- 
tonas buvo jo redaktorius “FS 6 G" leidykloje. Viešpatie brangiausias, 
kodėl jis įvedė šitiek pavardžių prieš Stivą Eimzą? Stivas buvo jo išsi- 
gelbėjimo viltis. 

Už trijų šimtų jardų nuo kelio, dykumoje, beprotis policininkas nu- 
siėmė šalmą ir kojomis žarstė smėlį ant Džonio 1986-ųjų metų “Har- 
ley'o". Jis priminė pykčio priepuolio apimtą vaiką. Tai buvo tik į naudą. 
Jei policininkui kilo noras užžarstyti visą motociklą, Džonis turės pakan- 
kamai laiko prisiskambinti... žinoma, jei jam talkins telefonas. Su- 
mirksėjo lemputė “KELIONINIS RYŠYS". Tai buvo geras ženklas, ta- 
čiau antrasis brūkšnelis, ženklinantis siųstuvo darbą, vis dar tebe- 
mirksėjo. 

- Įsijunk, na, įsijunk, - maldavo Džonis telefono, kurį laikė savo knu- 
vinose virpančiose rankose. - Prašau, brangusis, okei? Prašau. 

Jis vėl paspaudė mygtuką su užrašu “V ARDAI/MENIU", ir šį kartą 
pasirodė vardas “STIVAS “. Džonis uždėjo nykštį ant mygtuko su 
užrašu “SIŲSTT"' ir paspaudė, po to pridėjo telefoną prie ausies, pasi- 
lenkdamas dar labiau dešinėn ir pro automobilio lango apačią stebėda- 
mas, kas vyksta. Faras vis dar kojomis žarstė smėlį ant “Harley'o" varik- 
lio bloko. 

Telefonas ėmė skambėti Džoniui į ausį, tačiau jis suprato, kad 
džiūgauti dar per anksti. Džoniui tik pavyko prisijungti prie keliaujan- 
čius abonentus aptarnaujančio tinklo. Jam reikėjo žengti dar vieną 
žingsnį, kad susisiektų su Stivu Eimzu. Didelį žingsnį. 

- Greičiau, na, greičiau, - ragino Džonis telefoną. 

Prakaito lašas įriedėjo į akį. Džonis patrynė akį krumpliu. 

Telefonas nustojo skambėjęs. Pasigirdo spragtelėjimas. 

- Dėkojame, kad naudojatės Vakarų tarptinklinio ryšio paslaugomis, 
- nuskambėjo guvus robotiškas balsas. - Jūs esate prijungti prie tinklo! 
Dėkojame už kantrybę ir linkime geros dienos! 

- Pamiršk tą sušiktą aštuntojo dešimtmečio mandagumą ir tiesiog 
paskubėk, - sumurmėjo Džonis. 

Telefono ragelyje tvyrojo tyla. O dykumoje faras pasitraukė nuo mo- 
tociklo ir žvelgė į jį, tarsi mėgindamas nuspręsti, ar jau pakankamai 
užmaskavo. Sėdėdamas ant purvinos, užverstos popieriais užpakalinės 
patrulinio automobilio sėdynės, Džonis Marinvilis pravirko. Jis tiesiog 
negalėjo susivaldyti. Tai kažkaip klaikiai priminė šlapinimąsi į kelnes, 
tik viskas buvo apversta aukštyn kojomis. 

- Ne, - sušnibždėjo Džonis. - Ne, dar ne, dar nebaigei. Geriau užžerk 
dar smėlio, nes vėjas gali nupūsti, geriau užžerk, prašau dar truputį. 

Faras stovėjo žiūrėdamas į motociklą, ir atrodė, kad jo šešėlis drie- 
kiasi per visą pusę mylios, o Džonis stebėjo jį pro automobilio lango 
apačią, prispaudęs telefoną prie dešinės ausies ir sulipusiais plaukais, 
užvirtusiais ant akių. 

Džonis virpėdamas pratisai atsiduso, kai faras žengtelėjo prie moto- 
ciklo ir vėl ėmė kojomis žarstyti smėlį, dabar pildamas jį ant “Harley'o" 
vairo rankenų. 

Vėl ėmė skambėti telefonas, jo garsas buvo traškantis ir tolimas. Jei 
signalas pasiekė kitą abonentą, - o skambučio kokybė bylojo, jog taip ir 
yra, - dabar turėjo skambėti ir kitas “Motorolos" telefonas, pritvirtintas 
prie “Ryder" krovininio autobuso, esančio kažkur už penkiasdešimties ar 
dviejų šimtų penkiasdešimties mylių į rytus nuo dabartinės Džono Ed- 
vardo Marinvilio buvimo vietos, prietaisų skydelio. 

O dykumoje faras spardė smėlį, žerdamas jį ant Džonio motociklo 
vairo rankenų. 

Du skambučiai... trys... keturi... 

Džonis išgirs dar vieną, daugiausiai du skambučius, po to pasigirs 
kitas roboto balsas ir paaiškins, kad abonentas, kuriam Džonis skambi- 
na, yra arba ne ryšio zonoje, arba išlipęs iš automobilio. Vis dar tebe- 
verkdamas Džonis užmerkė akis. Tvinkčiojančioje, raudonai aprėminto- 
je tamsoje jis išvydo “Ryder'į", stovintį pakelės degalinėje truputėlį į va- 
karus nuo sienos, skiriančios Jutos ir Nevados valstijas. Stivas dega- 
linėje perka savo prakeiktus cigarus ir plepa su mergina, stovinčia už 
prekystalio, o lauke “Ryder'io" prietaisų skydelyje įmontuotas telefonas 
- antroji ryšio, kurio primygtinai reikalavo Džonio agentas, dalis - skam- 
ba tuščioje kabinoje. 

Penki skambučiai... 

Ir tada pasigirdo tolimas, beveik negirdimas per traškesį, tačiau vis 
tiek skambantis tarsi iš dangaus nusileidusio angelo Stivo balsas, nuspal- 
vintas sodriu Teksaso akcentu: 

- Alio... čia jūs... bose? 

Į rytus pralėkė vilkikas, ir nuo jo sukelto oro gūsio sulingavo patru- 
linis automobilis. Džonis jo beveik nepastebėjo ir nepabandė pamojuoti 
vairuotojui, kad šis sustotų. Tikriausiai ir šiaip nebūtų to daręs, net jei 
Džonio dėmesys nebūtų sutelktas į telefoną ir į vos girdimą Stivo balsą. 
Vilkikas lėkė ne mažiau kaip septyniasdešimt mylių per valandą. Ką, po 
velnių, galėtų pamatyti vairuotojas per dvi dešimtąsias sekundės, kurių 
Jam reikėjo pralėkti pro stovintį patrulinį automobilį tirštu dulkių sluoks- 
niu apneštais langais? 

Džonis per nosį įtraukė oro, atsikrenkšdamas krauju ir nekreipdamas 
dėmesio į skausmą, kad tik balsas būtų kiek įmanoma aiškesnis. 

- Stivai! Stivai, patekau į bėdą. Patekau į didelę bėdą! 

Ausyje pasigirdo garsus traškesys, ir Džonis pagalvojo, kad dabar 
tikrai prarado ryšį su Stivu, tačiau, kai traškesys nutilo, jis išgirdo: 

=... tiko, bose? Pakartokite. 

- Stivai, čia Džonis. Ar girdi mane? 

-... girdžiu... Kas... 

Traškesys beveik visai užgožė Stivo žodžius, tačiau Džonis pagal- 
vojo, jog Stivas norėjo paklausti: “Kas per bėda?" 

“Dieve, padaryk taip, kad tai nebūtų tik mano įsivaizduotas dalykas. 
Dieve, prašau". 

Faras vėl liovėsi spardęs smėlį. Jis pasitraukė į šalį, kad kritiškai 
įvertintų savo darbą, po to apsisuko ir nužirgliojo kelio link. Policinin- 
kas ėjo nuleidęs galvą, rankas giliai sugrūdęs į kišenes, o šešėlis nuo 
skrybėlės kraštų dengė jo veidą. Ir tada, jausdamas didėjantį siaubą, 
Džonis suprato, kad nežino, ką pasakyti Stivui. Visą dėmesį jis buvo su- 
telkęs į telefono skambutį, tik valios jėga priversdamas susisiekti du te- 
lefono aparatus. 

O kas dabar? 

Džonis visiškai nenutuokė, kur jis yra, tik... 

- Esu į vakarus nuo Elio, 50-ajame greitkelyje, - ištarė jis į telefono 
ragelį. Prakaitas geldamas varvėjo į akis, - tiksliai nežinau kiek - gal už 
dešimties mylių, gal daugiau. Truputėlį toliau už manęs šalikelėje stovi 
iškylavimo autobusiukas. Taip pat policininkas... ne valstijos, manau, 
jog miesto, tik nežinau kokio... negalėjau perskaityti ant durelių... net ne- 
žinau jo pavardės... 

Juo labiau artėjo policininkas, juo greičiau kalbėjo Džonis; netrukus 
Jis pradės beprasmiškai tarškėti. 

Nusiramink, jis dar yra už šimto jardų nuo tavęs, tu turi daugybę lai- 
ko. Dėl Dievo meilės, daryk tai, kas tau natūraliai pavyksta - daryk tai, 
už ką gauni pinigų ir ką darei visą savo gyvenimą. Vardan Kristaus, 
išreikšk savo mintis! 

Tačiau Džoniui niekada neteko šito daryti, kad išgelbėtų savo gy- 
vybę. Kad užsidirbtų pinigų, būtų pripažintas tam tikruose sluoksniuose, 
kad retkarčiais galėtų garsiau suriaumoti kaip senas, patyręs literatūros 
liūtas - taip, tačiau jam niekada neteko šito daryti, kad išgelbėtų savo gy- 
vybę. O jei sliūkinantis nuleista galva faras pakeltų akis ir jį pamatytų... 
Džonis buvo susigūžęs, tačiau kyšojo telefono antena, ji turėjo kyšoti... 

- Jis atėmė mano motociklą, Stivai. Atėmė motociklą ir nuvairavo jį 
į dykumą. Užžarstė jį smėliu, tačiau pagalvojus, jog pučia gana stiprus 
vėjas... motociklas yra dykumoje maždaug už mylios nuo iškylavimo au- 
tobusiuko, kurį tau minėjau, šiaurinėje kelio pusėje. Jei saulė nenusileis, 
turėtum jį pamatyti. 

Džonis nurijo seilę. 

- Paskambink farams - valstijos farams. Pasakyk, jog mane pagrobė 
faras, šviesiaplaukis ir didžiulis - tas vyrukas yra tikras sukruštas mi/ži- 
nas. Ar supratai? 

Telefono ragelyje nieko nesigirdėjo, tik atsitiktiniai traškesiai. 

- Stivai! Stivai, ar girdi mane? 

Ne. Stivas negirdėjo. 

Telefono displėjaus langelyje dabar degė vienas brūkšnelis, ir aplin- 
kui nebuvo nė gyvos dvasios. Džonis prarado ryšį, ir jis taip buvo su- 
telkęs dėmesį į savo žodžius, kad net nepastebėjo, kada tai įvyko ir ką 
išgirdo Stivas. 

Džoni, ar esi tikras, kad tu jam apskritai prisiskambinai? 

Tai buvo Terės balsas, kurį jis kartais mylėjo, o kartais nekentė. Da- 
bar nekentė. Atrodė, jog Džonis nekenčia šio balso labiau už bet kokį 
kada nors girdėtą gyvenime. Ir dar labiau nekentė už tai, kad šiame bal- 
se nuskambėjo užuojauta. 

Ar esi tikras, jog visa tai nėra tik tavo vaizduotė? 

- Ne, aš jį girdėjau, aš girdėjau tą kalės vaiką, - garsiai ištarė Džo- 
nis. Savo balse jis išgirdo maldavimo gaideles ir joms taip pat pajuto ne- 
apykantą. - Jis mane girdėjo, kale. Bent jau kelias sekundes. 

Dabar faras buvo vos už penkiasdešimties jardų. Džonis kairės ran- 
kos delnu sustūmė telefono anteną, sulankstė aparatą ir norėjo jį įsikišti 
į dešinę striukės kišenę. Tačiau kišenės atlapas buvo užsegtas. Telefonas 
nuslydo Džoniui ant kelių, o po to nukrito ant grindų. Džonis ėmė pa- 
niškai grabalioti, iš pradžių nerasdamas nieko, išskyrus suglamžytus po- 
pierius - daugiausia lapelius “IŠDRĮSK", raginančius atsisakyti narko- 
tikų - ir riebaluotą popierių, į kurį vyniojami mėsainiai. Jo pirštai už- 
čiuopė kažką siaurą, ne tai, ko ieškojo, tačiau prieš numesdamas ir trum- 
pam dirstelėjęs į tą daiktą Džonis pajuto, kaip jo kūnu perbėga šiurpas. 
Tai buvo plastmasinė lėlės beretė. 

Nekreipk į ją dėmesio, tu neturi kada galvoti apie tai, ką vaikas 
galėjo daryti šiame automobilyje. Surask savo prakeiktą telefoną, jis tu- 
ri būti kažkur jau čia pat... 

Teisingai. Visai čia pat. Džonis girdėjo, kaip girgžda į smėlį stam- 
biojo policininko batai, net per vėją, kuris dabar taip sustiprėjo, kad 
gūsiuose net sujudindavo patrulinį automobilį. 

Džonis užčiuopė krūvą plastmasinių kavos puodelių ir tarp jų sura- 
do savąjį telefoną. Jis sugriebė telefoną, įgrūdo jį savo striukės kišenėn 
ir užsegė jos atlapą. Kai Džonis vėl atsisėdo, policininkas jau stovėjo 
prie automobilio priekio ir pasilenkęs pasižiūrėjo pro priekinį stiklą. Jo 
veidas buvo dar labiau nusvilintas, vietomis vos ne iki pūslių. Tiesą pa- 
sakius, Džonis pamatė, kad faro apatinė lūpa nuėjo pūslėmis, ir palei 
dešinį smilkinį matėsi dar viena pūslė. 

Gerai. Sis vaizdas nė kiek nežeidžia mano akių. 

Faras atidarė automobilio dureles iš vairuotojo pusės, įkišo galvą į 
vidų ir pažvelgė pro vielos tinklą, skiriantį priekinę sėdynę nuo užpaka- 
linės. Jo šnervės išsiplėtė, kai faras ėmė uostinėti mašinos vidų. Džoniui 
kiekviena šnervė atrodė tokia didelė it kėglių takas. 

- Ar tu privėmei mano patrulinio automobilio gale, lorde Džimai? 
Jei taip padarei, kai tik atvažiuosime į miestą, gausi didžiulį seną 
šaukštą. 

- Ne, - atsakė Džonis. Jis jautė, kaip šviežias kraujas teka į gerklę, ir 
jo balsas vėl prikimo. - Aš tik sausai nusiriaugėjau, bet nevėmiau. 

Kai išgirdo faro žodžius, Džoniui palengvėjo. “Kai tik atvažiuosime 
į miestą" reiškė, jog faras neketina išvilkti Džonį iš mašinos, ištėkšti jo 
smegenis ir užkasti greta motociklo. 

“O gal jis tik bando mane užliūliuoti? Nuraminti, kad jam būtų leng- 
viau... na, padaryti tai, ką sumanė. 

- Ar esi išsigandęs? - paklausė faras. Jis vis dar buvo pasilenkęs ir 
žvelgė pro vielos tinklą. - Sakyk man teisybę, lordai Džimi, aš sugebėsiu 
atskirti melą. Tek! 

- Žinoma, jog esu išsigandęs. 

“Žinoma" nuskambėjo kaip “šinoma", tarsi Džonis būtų stipriai per- 
sišaldęs. 

- Gerai, - faras klestelėjo už vairo, nusiėmė skrybėlę ir pažvelgė į ją. 
- Netinka, - pasakė. - Liaudies dainas dainuojanti kalė sugadino tą, kuri 
tiko. Ji taip pat niekada nedainavo dainos “Išvykstu sukruštu reaktyviniu 
lėktuvu". 

- Labai blogai, - pasakė Džonis, visiškai nenutuokdamas, apie ką 
kalba faras. 

- Geriausia, kad meluojančios lūpos tylėtų, - pastebėjo faras, numes- 
damas skrybėlę, kuri buvo ne jo, ant keleivio sėdynės. 

Ji nukrito ant kažkokio susipainiojusio tinkluoto daikto, kuris buvo 
nusagstytas dygliais. Nuo policininko svorio sėdynės atlošas išsilenkė 
pavargusia kreive ir suspaudė kairį Džonio kelį. 

- Atsitiesk! - suriko Džonis. - Tu sutraiškysi mano koją! Atsitiesk ir 
leisk man ją ištraukti! Jėzau, tu mane žudai! 

Faras nieko neatsakė, tik jau ir taip maudžiančią Džonio koją dar la- 
biau ėmė spausti. Džonis sugriebė ją abiem rankomis ir vargais negalais 
išlaisvino iš spąstų. Nuo šių pastangų jis švogždamas įtraukė oro, ir pa- 
juto gerkle tekant kraują; dėl to ne juokais ėmė žiaugčioti. 

- Šunsnukis! - suriko Džonis. 

Žodis išsprūdo savaime iš skausmo, nuo kurio net paraudo akyse, ir 
Džonis nespėjo jo sulaikyti. Atrodė, jog policininkas ir šito nepastebėjo. 
Jis sėdėjo nuleidęs galvą ir pirštais barbeno į vairą. Farui kvėpuojant, 
taip pat girdėjosi švokštimas, ir iš pradžių Džonis spėliojo, ar tik tas vy- 
rukas iš jo nesišaipo. Tačiau vėliau pasirodė, jog ne. 

“Tikiuosi, tai astma, - pagalvojo Džonis. - Ir viliuosi, kad tu nuo jos 
uždusi". 

- Klausyk, - kreipėsi jis į policininką, stengdamasis, kad balse nepa- 
sigirstų jokios maldavimo gaidelės. - Mano dozei... nosiai reikia kokių 
nors vaistų. Aš mirsiu iš skausmo. Nors aspirino. Ar turi aspirino? 

Faras nieko neatsakė. Tik toliau nuleidęs galvą barbeno pirštais į 
vairą, ir tiek. 

Džonis prasižiojo, norėdamas dar kažką pasakyti, bet vėl užsičiaupė. 
Taip, jį kankino siaubingas skausmas, kokio net negalėjo prisiminti, net 
aštresnis už aną, kai 1989-aisiais jam išėjo tulžies akmuo, tačiau Džonis 
vis tiek nenorėjo mirti. O kažkas faro povyzoje, bylojančioje, jog jis gi- 
liai paskendęs savo mintyse ir sprendžia kažką svarbaus, galėjo reikšti 
besiartinančią mirtį. 

Tad Džonis nutilo ir laukė. 

Laikas slinko. Kalnų šešėliai sutirštėjo ir labiau priartėjo prie jų, ta- 
čiau kojotai nutilo. Faras sėdėjo nuleidęs galvą ir pirštais barbeno į vai- 
rą. Atrodė, kad jis medituoja. Policininkas nepakėlė galvos, nei kai pro 
šalį rytų link pralėkė dar vienas vilkikas, nei kai juos pralenkė automo- 
bilis, važiuojantis į vakarus, kurio vairuotojas padarė didelį lanką, ap- 
lenkdamas policijos patrulinį automobilį su blykčiojančiu ant stogo 
žiburėliu. 

Po to policininkas pakėlė kažkokį daiktą, gulėjusį šalia jo ant prie- 
kinės sėdynės: tai buvo senovinis šautuvas su dvigubu gaiduku. Faras 
įsispitrijo į ginklą. į 

- Manau, jog ta moteriškė nebuvo liaudies dainų atlikėja, - pasakė 
faras, - tačiau ji labai norėjo mane nužudyti, dėl to nekyla jokių abejo- 
nių. Štai šiuo. 

Džonis laukė nieko neatsakydamas. Jo širdis plakė lėtai, bet labai 
stipriai. 

- Tu niekada nesi parašęs tikrai dvasingo romano, - pasakė faras. Jis 
kalbėjo lėtai, aiškiai ištardamas kiekvieną žodį. - Tai tavo didžiausia ne- 
suvokta klaida, ir ji yra tavo įžeidžiančios, tenkinančios savo silpnybes 
elgsenos centre. Tu šaipaisi iš Dievo, kuris tave sukūrė, ir šitaip elgda- 
masis padarai mirtinga savo pneuma ir šlovini purvą, kuris yra tavo 
sarx. Ar supranti mane? 

Džonis prasižiojo, tačiau ir vėl užsičiaupė. Kalbėti ar nekalbėti - štai 
klausimas koksai. 

Policininkas už jį išsprendė šią dilemą. Nepakeldamas akių nuo vai- 
ro, užsidėjo abu šautuvo vamzdžius ant dešinio peties ir nukreipė juos 
per vielos tinklą. Džonis instinktyviai pasislinko į kairę, stengdamasis 
pabėgti nuo tų didelių tamsių skylių. 

Nors faras ir dabar nepakėlė akių, šautuvo vamzdžių angos tiksliai 
sekė Džonio judesius, tarsi radaru valdomas servovariklis. 

"Tikriausiai ant kelių jis pasidėjęs veidrodėlį, - pagalvojo Džonis. - 
Tačiau ką tai jam duotų? Juk jame nematytų nieko, išskyrus šio sukrušto 
automobilio stogą. Kas čia, po velnių, vyksta?" 

- Atsakyk man, - pakartojo faras. Jo balsas buvo niūrus ir susimąstęs. 
Ranka, kurioje nelaikė šautuvo, jis ir toliau barbeno į vairą. Pakilo vėjo 
gūsis ir į mašinos stiklą bloškė smėlį, sumišusį su dykumos dulkėmis. - 
Atsakyk tuojau pat. Aš nelauksiu. Man nereikia laukti. Visada pasitaikys 
dar kas nors. Taigi... ar supratai, ką pasakiau? 

- Taip, - atsakė Džonis drebančiu balsu. - Pneuma yra senovinis pa- 
goniškas žodis, reiškiantis sielą, 0 sarx - kūną. Tu pasakei, pataisyk ma- 
ne, jei klystu - “/ik ne su šautuvu, prašau, pataisyk mane, bet ne su šau- 
tuvu"', - kad nekreipiau dėmesio į sielą ir lepinau savo kūną. Ir galbūt tu 
esi teisus. Net labai gali būti. 

Džonis vėl pasislinko į dešinę. Šautuvo vamzdžio žiotys nusekė tiks- 
liai paskui jį, nors Džonis būtų prisiekęs, kad galinės sėdynės spyruoklės 
nė truputėlio negirgžtelėjo, tad faras negalėjo jo matyti, nebent turėjo te- 
levizijos monitorių ar kažką panašaus. 

- Nepataikauk man, - nuvargusiu balsu perspėjo faras. Nuo to tau bus 
tik blogiau. 

- Aš... - Džonis aplaižė lūpas, - atsiprašau. Nenorėjau... 

- Sarx nėra kūnas; soma yra kūnas, o sarx tėra kūno mėsa. Kūnas yra 
iš mėsos - kaip žinoma, gimus Jėzui Kristui, žodis tapo kūnu - tačiau 
kūnas yra kur kas daugiau nei mėsa. Soma yra daugiau nei jos sudėtinės 
dalys. Argi tai sunku suprasti tokiems intelektualams kaip tu? 

Sautuvo vamzdis judėjo be paliovos. Jis sekė Džonio judesius kaip 
autogiroskopas. 

- Aš... niekada... 

- Apie tai šitaip niekada negalvojai? Na jau atleiskite. Net toks dva- 
sinis naivuolis kaip tu privalo suprasti, jog vištienos pietūs nėra višta. 
Pneuma... soma... 1T S -S - S... 

Faro balsas ėmė girgždėti ir dabar jis gaudė kvapą, kalbėdamas kaip 
žmogus, kuris skuba užbaigti frazę prieš nusičiaudėdamas. Faras staigiai 
numetė šautuvą ant sėdynės, giliai įkvėpė oro (vargšės sėdynės atlošas 
atsilenkė, vos vėl nesuspausdamas Džonio kelio) ir nusičiaudėjo. Iš jo 
burnos ir nosies išlėkė ne gleivės, o kraujas ir kažkokia raudona plona 
substancija, primenanti nailoninį tinklą. Toji substancija - audinys, 
išlėkęs iš faro gerklės bei sinuso ertmių - aptaškė priekinį stiklą, vairą ir 
prietaisų skydelį. Dvokas buvo siaubingas, jis priminė supuvusią mėsą. 

Džonis užsidengė rankomis veidą ir suklykė. Buvo neįmanoma ne- 
klykti. Jis jautė, kaip akiduobėse pulsuoja akių obuoliai, kaip užplūsta 
adrenalino banga ir kaip jį apima siaubas. 

- Viešpatie, nėra nieko blogiau nei persišaldyti vasarą, ar ne tiesa? - 
paklausė: faras niūriu, susimąsčiusiu balsu. 

Jis atsikosėjo ir ant prietaisų skydelio išspjovė laukinio obuolio dy- 
džio krešulį. Kurį laiką krešulys kabojo ant prietaisų skydelio, po to nu- 
slinko per policijos radijo siųstuvą tarsi nenusakomas žaltys, palikdamas 
kraujo pėdsaką. Krešulys trumpai pakybojo radijo siųstuvo apačioje, po 
to tekštelėdamas nukrito ant grindų kilimėlio. 

Džonis užsimerkė ir sudejavo. 

- Tai buvo sarx, - pasakė faras ir užvedė variklį. - Turėtum tai 
įsidėmėti. Pasakyčiau, “kad panaudotum savo kitoje knygoje“, tačiau ne- 
manau, jog bus dar viena knyga. O kaip jūs manote, misteri Marinvili? 

Džonis nieko neatsakė, tik laikė rankomis užsidengęs veidą ir buvo 
užsimerkęs. Džoniui toptelėjo, kad, ko gero, visa tai nevyksta tikrovėje, 
kad jis yra kažkokiame beprotnamyje ir jam užėjo šlykščiausia pasauly- 
je haliucinacija. Tačiau giliai smegenų kertelėje Džonis suvokė, jog tai, 
kas vyksta, yra realybė. To vyro iščiaudėtos substancijos smarvė... 

Jis miršta, jis tikriausiai miršta, tai - infekcija ir vidinis kraujavi- 
mas, jis serga. Ši protinė liga - tai tik kažko kito simptomas, tik kažkoks 
spinduliavimas arba... arba... 

Faras apsuko “Caprice" aplink, priekiu į rytus. Džonis dar truputėlį 
palaikė rankas ant veido, stengdamasis susitvardyti, po t0 jas nuleido ir 
atsimerkė. 


KETVIRTAS SKYRIUS 
1 


Stivas Eimzas sulaužė vieną iš Penkių Įsakymų - beje, paskutinįjį. 

Prieš mėnesį jam buvo išsakyti šie Penki Įsakymai, ir juos išsakė ne 
Dievas, o Bilas Harisas. Jie sėdėjo Džeko Epltono kabinete. Epltonas 
paskutiniuosius dešimt metų buvo Džonio Marinvilio redaktorius. Jis 
taip pat dalyvavo šių įsakymų paskelbimo procedūroje, bet nedalyvavo 
pokalbyje beveik iki pat jo pabaigos - tik sėdėjo savo kėdėje prie 
rašomojo stalo, išskleidęs ant švarko atlapų pirštus ir demonstruodamas 
nepriekaištingai atliktą manikiūrą. Pati garsenybė jau buvo išėjusi prieš 
penkiolika minučių, aukštai iškėlusi galvą su besidraikančiais iš paskos 
ilgais žilais plaukais, paaiškinusi, jog pažadėjo su kažkuo susitikti pa- 
veikslų galerijoje. 

- Visi šie įsakymai skelbia tai, ko neprivalai daryti, ir nemanau, jog 
tau bus sunku juos įsidėmėti, - aiškino Harisas. Jis buvo nedidukas ir 
apkūnus, tarsi statinaitė, tačiau viskas, ką jis kalbėjo, skambėjo taip, lyg 
čia būtų karaliaus dekretai. - Ar tu manęs klausaisi? 

- Klausausi, - patvirtino Stivas. 

- Pirmas - tau nevalia su juo gerti. Jau kurį laiką jis nebegeria, - pats 
tvirtina, jog penkerius metus, - tačiau nustojo lankyti anoniminių alko- 
holikų draugijos susirinkimus, o tai nėra geras ženklas. Be to, Džoniui 
“sausas režimas" niekada ilgai nesitęsia, net ir padedant anoniminių al- 
koholikų draugijai. Tačiau jam nepatinka gerti vienam, tad jei po sunkios 
dienos, praleistos ant T “Harley'o", pakvies kartu išlenkti taurelę 
kitą, privalai pasakyti “ne". Jei ims grasinti, aiškindamas, jog tai įeina į 
tavo pareigas, vis tiek privalai pasakyti “ne 

- Jokių problemų, - pasakė Stivas. 

Harisas nekreipė dėmesio į Stivo žodžius. Jis buvo paruošęs kalbą ir 
ketino ją išsakyti. 

- Antra - tau nevalia parūpinti jam narkotikų. Netgi vienos vienin- 
telės cigaretės. 

- Trečia - tau nevalia parūpinti jam moterų... o jis tikriausiai šito 
tavęs prašys, ypač jei viešbučių, kuriuos aš jam užsakiau, registratūroje 
pasisuks kokia daili mergaičiukė. Jei jis pats prasimanys narkotikų ir al- 
koholio, tai jo reikalas. Tačiau tu neturi teisės talkinti. 

Stivas jau buvo beketinąs paaiškinti Harisui, kad jis nėra suteneris ir 
kad Harisas tikriausiai supainiojo Stivą su savo tėvu, tačiau nusprendė, 
jog tai būtų tiesiog neišmintinga, tad nutylėjo. 

- Ketvirta - tau nevalia jo dangstyti. Jei Džonis pradės gerti ar var- 
toti narkotikus, - ypač jei turėsi pagrindą įtarti, kad jis vėl vartoja kokai- 
ną, - tuojau pat susisiek su manimi. Supranti? Tuojau pat. 

- Suprantu, - atsakė Stivas. 

Jis iš tikrųjų suprato, tačiau tai visiškai nereiškė, kad būtinai vykdys 
šį nurodymą. Stivas nusprendė imtis šio darbo, nepaisydamas su juo su- 
sijusių sunkumų, - iš dalies todėl, kad šis darbas buvo susijęs su sunku- 
mais; gyvenimas be problemų yra nuobodus - tačiau Stivas neketino par- 
duoti savo sielą, kad išsaugotų šį darbą, ypač kažkokiai kostiumuotai 
būtybei su dideliu pilvu ir peraugusio vaiko balsu, kuri per daug didelę 
savo brandaus gyvenimo dalį praleido mėgindama gauti piniginę kom- 
pensaciją už tikrus ar įsivaizduojamus užgauliojimus, patirtus pradinėje 
mokykloje ar žaidimų aikštelėje. Ir nors Džonas Marinvilis buvo truputį 
šiknius, Stivas nenešiojo jam pykčio užantyje. Tačiau Harisas... Harisas 
buvo iš visai kitos komandos. 

Epltonas palinko į priekį, norėdamas diskusijon įnešti savo indėlį 
prieš tai, kol Marinvilio agentas išsakys paskutinįjį įsakymą. 

- Kokį susidarėte įspūdį apie Džonį? - paklausė jis Stivo. - Žinote, 
Jog jam penkiasdešimt šešeri ir kad jis gerokai nukamavęs savo įrengi- 
mus. Ypač apie aštuoniasdešimtuosius metus. Jį tris kartus atvežė į ligo- 
ninę, dukart Konektikute, vieną kartą čia. Pirmuosius du kartus dėl nar- 
kotikų perdozavimo. Nepasakoju apie eilinius jo nuotykius, nes jie ap- 
rašyti - pakankamai išsamiai - spaudoje. Paskutinysis kartas galėjo būti 

bandymas nusižudyti, ir tai yra neeilinis nuotykis. Prašyčiau, kad jo nie- 
kam negarsintumėte. 

Stivas linktelėjo. 

- Taigi, ką jūs manote? - tęsė Epltonas. - Ar jis iš tiesų sugebės per- 
važiuoti per visą šalį nuo Konektikuto iki Kalifornijos beveik pusę to- 
nos sveriančiu motociklu ir pakeliui surengti apie dvidešimt susitikimų 
su skaitytojais? Noriu žinoti, ką jūs, misteri Eimzai, apie tai manote, nes, 
pasakysiu atvirai, aš abejoju. 

Stivas tikėjosi, kad Harisas energingai paprieštaraus, pliaukšdamas 
apie savo kliento legendinį pajėgumą ir geležinius kiaušius, - Stivas pa- 
žinojo ir garsenybes, ir jų agentus, o Harisas priklausė abiem šioms 
grupėms, - tačiau Harisas tylėjo, tik žiūrėjo į jį. Galų gale jis ir nebuvo 
toks kvailas, pagalvojo Stivas. Gal jis net jautė šiokią tokią simpatiją 
šiam savo klientui. 

- Jūs, vyručiai, pažįstate jį geriau už mane, - atsakė Stivas. - Po vel- 
nių, aš pirmą kartą su juo susitikau vos prieš dvi savaites ir nesu per- 
skaitęs nė vienos jo knygos. 

Hariso veidas bylojo, kad tai jo visiškai nestebina. 

Pasakysiu tiksliai, kodėl jūsų šito klausiu, - aiškino Epltonas. - Mes 
jį pažįstame pakankamai ilgai. Aš - nuo 1985-ųjų, kai Džonis lėbaudavo 
klube “54", Bilas - nuo 1965-ųjų. Džonis yra literatūras pasaulio Džeris 
Garsija. 

- Tai nesąžininga, - ryžtingai pertraukė jį Harisas. 

Epltonas trūktelėjo pečiais. 

- Mano močiutė sakydavo, kad naujos akys aiškiau mato. Tad pasa- 
kykite man, misteri Eimzai, kaip jūs manote, ar pajėgsite susidoroti? 

Stivas suprato, jog klausimas yra rimtas, gal netgi gyvybiškai svar- 
bus, todėl svarstė vos ne visą minutę. Abu vyriškiai sėdėjo tylėdami ir 
jam netrukdė. 

- Ką gi, - ištarė jis pagaliau, - nežinau, ar priėmimų metu jis sugebės 
tik kramsnoti sūrį ir susilaikyti nuo vyno, tačiau motociklu nuvažiuoti iki 
Kalifornijos? Taip, tikriausiai. Jis atrodo pakankamai tvirtas. Kur kas ge- 
riau už Džerį Garsiją prieš gyvenimo pabaigą, galiu tai pareikšti. Teko 
dirbti su daugybe dvigubai už jį jaunesnių rokerių, ir jie neatrodė taip 
gerai. 

Epltono veide matėsi abejonė. 

- Tačiau tai daugiausiai - vien jo veido išraiška. Džonis nori tai pa- 
daryti. Jis nori pakeliauti, įspirti kam nors į subinę, užsirašyti vieną kitą 
pavardę. Ir... - Stivas susivokė begalvojąs apie savo mėgiamiausią filmą, 
kurį beveik kasmet žiūrėdavo vaizdajuostėje - “Hombre" - su Polu Nju- 
menu ir Ričardu Būniu, ir lengvai nusišypsojo. - Ir jis panašus į vyrą, 
nuo kurio dar visai nenusilupo kieta žievė. 

- Ak. 

Epltoną šie žodžiai aiškiai suglumino. Stivo tai nenustebino. Jei Epl- 
tonas kada nors ir turėjo kietos žievės, ji tikriausiai visa nusitrynė dar be- 
simokant trečiame kurse Ekseterio ar Čoeito universitetuose, ar dar ko- 
kiame kitame, į kurį buvo įstojęs Epltonas, kad galėtų nešioti tos pres- 
tižinės mokyklos megztinius bei kaklaraiščius. 

Harisas atsikosėjo. 

- Jei šitą klausimą aptarėme, paskutinysis įsakymas... 

Epltonas sudejavo. Harisas tebežiūrėjo į Stivą, apsimesdamas, jog 
nieko negirdėjo. 

- Penktasis ir paskutinysis įsakymas, - pakartojo Harisas, - tau neva- 
lia į savo automobilį priimti pakeleivių. Tau nevalia priimti nei vyrų, nei 
moterų, ypač moterų. 

Turbūt todėl Stivas Eimzas net nesudvejojo, kai pamatė Elio miesto 
pakraštyje pakelėje stovinčią merginą - gležnutę mergaičiukę lenkta no- 
simi ir dviem spalvomis nudažytais plaukais. Jis paprasčiausiai pasuko į 
šalikelę ir sustojo. 

Ji atidarė dureles, tačiau iš pradžių nelipo į kabiną, o tik išplėstomis 
žydromis akimis žiūrėjo į Stivą per žemėlapiais užverstą sėdynę. 

- Ar jūs geras žmogus? - paklausė ji. 

Stivas pagalvojo, po to linktelėjo. 

- Taip, manau, jog taip, - atsakė. - Man patinka surūkyti du tris ci- 
garus per dieną, tačiau niekada nesu įspyręs mažesniam už save šuniui 
ir kas šešias savaites siunčiu savo mamytei pinigų. 

“ - Ar nepasinaudosite manimi? 

- Ne, - atsakė pralinksmėjęs Stivas. Jam patiko, kad mergina nenu- 
leido savo žydrų akių nuo jo veido. Ji priminė mažą vaiką, vartantį nuo- 
taikingą knygelę. - Šiuo požiūriu esu gana santūrus. 

- Ir nesate nei žudikas maniakas, nei dar kas nors? 

- Ne. Tačiau, Jėzau Kristau, negi manote, kad prisipažinčiau, jei 
būčiau? 

- Tikriausiai sugebėčiau tai perskaityti jūsų akyse, - atsakė gležnutė 
mergina dviejų atspalvių plaukais ir, nors jos balsas skambėjo pakanka- 
mai rimtai, lengvai nusišypsojo. - Aš turiu aiškeriagės sugebėjimų. Ne 
kažin kiek, tačiau turiu, drauguži. Tikrai turiu. 

Pro šalį riaumodamas pralėkė sunkvežimis-šaldytuvas, kurio vairuo- 
tojas iki pat galo nuspaudė garso signalą, nors Stivas buvo patraukęs sa- 
vo “Ryder'į" į patį kelio pakraštį, o kelias abiem kryptimis buvo visiškai 
laisvas. Nieko nuostabaus. Iš patirties Stivas žinojo, jog kai kurie vyru- 
kai paprasčiausiai negali atitraukti rankų nuo garso signalo ar savo pim- 
palo. Jie pastoviai maigo arba vieną, arba kitą. 

- Pakaks klausimų, ledi. Ar norite, kad pavėžėčiau, ar ne? Turiu min- 
ti pedalus. 

Teisybę pasakius, jis buvo kur kas arčiau savo boso, nei šis būtų tam 
pritaręs. Marinviliui patiko jaustis vienam Amerikoje, tarsi Laisvam 
Paukščiui, ir savo kelionėse turėti plunksnakotį. Šitaip Stivas įsivaizda- 
vo savo bosą rašant knygą. Ir tai buvo puiku, didinga, visiška jėga. Ta- 
čiau jis, Stivenas Endriu Eimzas iš Laboko, taip pat privalėjo vykdyti sa- 
vo pareigas; jis privalėjo užtikrinti, kad Marinvilis rašys savo knygą 
žodžių procesoriumi, o ne ant elektroninės spiritizmo seansų lentos. 
Kaip tai užtikrinti, jis suprato paprastų paprasčiausiai: būk netoliese ir 
neleisk bet kokiai situacijai išslysti iš rankų, nebent ji taptų absoliučiai 
nekontroliuojama. Jis buvo per septyniasdešimtį, o ne šimtą penkias- 
dešimt mylių atitolęs nuo Marinvilio, tačiau boso negalėjo žeisti tai, ko 
jis nežino. 

- Manau, jūs man tiksite, - pasakė mergina, įšokdama į kabiną ir 
užtrenkdama dureles. 

- Ką gi, ačiū, sausainiuk, - pasakė Stivas. - Esu sujaudintas jūsų pa- 
sitikėjimo. 

Jis pažvelgė į galinio vaizdo veidrodėlį ir neišvydo nieko, išskyrus 
Elio miesto subinę, tad vėl išvairavo į kelią. 

- Nevadinkite manęs šitaip, - perspėjo mergina.'- Tai seksualinių 
priekabiautojų terminas. 

- Sausainiukas reiškia seksualinį priekabiavimą? Na jau atsiprašau. 

* Pačiu rimčiausiu balsu mergina atsakė: 

- Nevadinkite manęs sausainiuku, ir aš nevadinsiu fūsų tortu. 

Stivas prapliupo juoktis. Merginai tai galbūt ir nepatiko, tačiau 
Stivas neįstengė susivaldyti. Tai buvo juokas, panašus į perdimą, kurį 
kartais gali sulaikyti, bet dažniausiai ne. 

Stivas dirstelėjo į merginą ir pamatė, kad ši taip pat kikena ir nusi- 
meta nuo pečių savo kuprinę, tad gal ir nieko tokio, kad jis nusikvatojo. 
Stivui pasirodė, kad mergina yra maždaug penkių pėdų ir šešių colių 
ūgio, o kadangi buvo liauna it nendrė, svėrė ne daugiau kaip šimtą svarų, 
gal net devyniasdešimt penkis. Ji dėvėjo marškinėlius nuplėštomis ran- 
kovėmis, kurie puikiai išryškino krūtis. Kažin ar tai buvo tinkamas 
aprėdas merginai, bijančiai prievartautojų. Tačiau dėl savo krūtų mergi- 
na galėjo būti rami; Stivui atrodė, kad ji vis dar perka liemenėles, skir- 
tas paauglėms. Marškinėlių priekyje juodaodis vyrukas šypsojosi psi- 
chodelinių melsvai žalių saulės spinidulių fone. Virš jo galvos tarsi aure- 
olė puikavosi užrašas: “NESIRUOŠIU MESTI!* 

- Jums tikriausiai patinka Piteris Tošas, - pastebėjo mergina. - Mano 
papai negali patikti. 

- Kartą teko dirbti su Piteriu Tošu, - atsakė Stivas. 

- Neįmanoma! 

- Įmanoma, - atšovė Stivas. 

Jis pažvelgė į galinio vaizdo veidrodėlį ir pamatė, jog Elis jau dingęs 
iš akiračio. Buvo klaikoka, kad viskas čia vyksta taip greitai. Stivas pa- 
galvojo, jog jei jis pats būtų jauna mergina, keliaujanti pakeleivingomis 
mašinomis, taip pat užduotų keletą klausimų, prieš įšokdamas į kieno 
nors automobilį ar sunkvežimį. Gal tai nepadėtų, tačiau ir nepakenktų. 
Dykumoje nežinia kas gali nutikti. 

- Kada jūs dirbote kartu su Piteriu Tošu? 

- 1980-aisiais ar 1981-aisiais, tiksliai negaliu prisiminti. Iš pradžių 
koncertų salėje “Madison Sguare Garden“, po to “Forest Hills". Dilanas 
kartu su juo “Forest Hills“ salėje dainavo bisui. “Tik vėjas tau viską pa- 
sakys“, jei patikėsite. 

Mergina žvelgė į jį atvirai susižavėjusi ir - kaip atrodė Stivui - ne- 
abejodama jo žodžiais. 

-Vau, jėga! Kas jūs tada buvote, vežikas? 

- Tada taip. Po to buvau aparatūros technikas. O dabar esu... 

Taip, tai buvo gera pradžia, tačiau kas Stivas buvo dabar? Tikrai ne 
aparatūros technikas. Tartum ir vėl buvo pažemintas iki vežikų. Taip pat 
laikinai samdomas prižiūrėtojas. Savotiška Meri Popins, tik su ilgais ru- 
dais hipiškais plaukais, kurie jau pradėjo žilti nuo galvos vidurio. 

- Dabar užsiimu kai kuo kitu. Kuo jūs vardu? 

- Sintija Smit, - atsakė mergina ir ištiesė ranką. 

Stivas ją paspaudė. Merginos delnas buvo pailgas, lengvutis it 
plunksnelė ir neįtikėtinai plonų kaulų. Atrodė, jog Stivas spaudžia ran- 
ką paukšteliui. 

- Aš esu Stivas Eimzas. 

- Iš Teksaso. 

- Taip, iš Laboko. Spėju, jog jau anksčiau teko girdėti šį akcentą? 

- Kartą ar du. 

Valiūkiška šypsena nušvietė visą merginos veidą. 

- Gali ištraukti vyruką iš Teksaso, tačiau... 

Stivas kartu užbaigė žinomą frazę, ir jie nusišypsojo vienas kitam 
jau susidraugavę - kaip trumpam susidraugauja žmonės, susitikę šaluti- 
niuose Amerikos keliuose, kertančiuose nuošalias vietoves. 

Sintija Smit aiškiai buvo smulkmė, tačiau ir Stivas pats buvo 
smulkmė-veteranas. Neįmanoma didžiąją savo brandaus amžiaus dalį 
praleisti muzikos versle nenusiritant iki smulkmės, tačiau tai nė kiek ne- 
trikdė Stivo. Sintija paaiškino, jog ji turi pagrindą būti atsargi su vaiki- 
nais: vienas iš jų vos nenuplėšė jai kairės ausies, o kitas nelabai seniai 
sulaužė nosį. 

- Ir tas vyrukas, kuris nuplėšė ausį, man patiko, - pridūrė Sintija. - O 
dėl ausies jautriai reaguoju. Nosis, manau, jog nosis veidui suteikia sa- 
votiško ryžtingumo, tačiau dėl ausies jaudinuosi. Dievas žino kodėl. 

Stivas dirstelėjo į jos ausį. 

- Ką gi, viršuje ji truputėlį suplota, tačiau kas čia baisaus? Jei iš tiesų 
taip jautriai dėl to reaguojate, galite užsiauginti plaukus ir uždengti. 

- Jokiu būdu, - tvirtai atkirto Sintija ir papureno savo plaukus, trum- 
pam pasilenkdama dešinėn, kad galėtų pasižiūrėti į veidrodėlį, pritvirtin- 
tą kabinoje iš jos pusės. Į Stivą atsuktoji pusė buvo nudažyta žaliai; kita 
pusė - oranžine spalva. - Mano draugė Greta sako, jog atrodau it iš pra- 
garo atsitrenkusi mažoji našlaitė Eni. Šis įvaizdis per daug jėgiškas, kad 
Jį pakeisčiau. 

- Nekeiskite savo garbanų, ką? 

Mergina nusišypsojo, paplekšnojo per savo marškinėlius ir gana ne- 
blogai pamėgdžiodama Jamaikos akcentą paaiškino: 

- Vyruti, viską darau savaip - kaip ir Piteris. 

Sintijai Smit viską daryti savaip reiškė septyniolikos metų palikti na- 
mus ir savo tėvus, kurie beveik pastoviai nepritarė jos elgesiui. Kurį lai- 
ką ji praleido Rytinėje pakrantėje (“Išvykau iš ten, kai supratau, jog tam- 
pu tokia, kurią dulkina iš pasigailėjimo, - paaiškino Sintija dalykišku to- 
nu), po to nuklydo iki pat Vidurio Vakarų, kur tapo “beveik švari" ir per 
anoniminių alkoholikų draugijos susirinkimą susipažino Su išvaizdžių 
vaikinu. Gražusis vaikinas tvirtino esąs “absoliučiai švarus“, tačiau jis 
melavo. Oi, vyruti, kaip jis melavo. Tačiau Sintija vis tiek persikėlė pas 
jį gyventi (“Aš niekada nesielgiau, kaip sakoma, išmintingai su vyrais“, 
- paaiškino ji Stivui tuo pačiu dalykišku tonu). Vieną vakarą gražuolis 
vaikinas grįžo prisiuostęs narkotikų ir nusprendė, jog jam reikia Sintijos 
kairės ausies vietoje knygos puslapių žymeklio. Sintija persikėlė į prie- 
glaudą, tapo beveik švari, netgi kuri laiką dirbo ten konsultante po to, kai 
prieglaudai vadovavusią moterį nužudė ir ši įstaiga galėjo būti užda- 
ryta*. 

- Nužudęs Aną vyrukas sunknežino man nosį, - paaiškino Sintija. - 
Jis buvo blogas. Ričį - tą kuris norėjo panaudoti mano ausį kaip knygos 
puslapių žymeklį - tik apimdavo bloga nuotaika. Normanas buvo blogas. 
It beprotis. 

- Ar jį sugavo? 

Sintija iškilmingai papurtė galvą. 

- Mes negalėjome leisti, kad iširtų “D ir S“ vien todėl, jog vienas vy- 
rukas išprotėjo, kai jį paliko žmona, tad mes visos tik glaudžiai susi- 
telkėme, kad išsaugotume draugiją. Ir mums tai pavyko. 

- “Dir S"? 


* Ši istorija aprašyta S. Kingo romane "Purpurinė Roza" ("Rose Madder"). 

- “Dukterys ir seserys". Kol buvau šioje draugijoje, susigrąžinau pa- 
sitikėjimą savimi. 

Sintija žiūrėjo į dykumą pro langą ir susimąsčiusi nykščiu trynė sa- 
vo nosies kuprelę. 

- Tam tikra prasme netgi vyrukas, kuris man tai padarė, padėjo at- 
gauti pasitikėjimą savimi. 

- Normanas? 

- Taip, Normanas Denielsas. Bent jau mes su Greta - mano draugu- 
že, kuri sako, jog aš panaši į našlaitę Eni - sugebėjome prieš jį atsilaikyti. 

- Aha. 

- Tad galiausiai praėjusį mėnesį aš parašiau saviškiams į namus 
laišką. Taip pat nurodžiau ir savo atgalinį adresą. Maniau, kad jie bus 
teisėtai pasipiktinę, jei kada nors sugalvos atsakyti į šį laišką, ypač tėtis. 
Jis buvo pastorius. Dabar pensijoje, tačiau... 

- Gali vaikiną ištraukti iš pragaro ugnies, tačiau iš vaikino pragaro 
ugnies neištrauksi, - pasakė Stivas. 

Sintija nusišypsojo. 

- Taip, kažko panašaus tikėjausi, tačiau laiškas, kurį gavau, buvo 
puikus. Paskambinau jiems. Mes pasikalbėjome. Tėtis verkė, - šią frazę 
Sintija ištarė kiek nustebusi. - Noriu paakyti, kad jis iš tikrųjų verkė. Ar 
galite patikėti? “ 

- Ei, aš aštuonis mėnesius keliavau su grupe “Black Sabbath“, - at- 
sakė Stivas, - tad galiu bet kuo patikėti. Tai ką, grįžtate namo? Sausai- 
niuko-paklydėlio sugrįžimas? 

Mergina dirstelėjo į Stivą, o šis jai nusišypsojo. 

- Atleiskite, kaltas. 

- Žinoma, jog kaltas. Kaip ten būtų, jūs beveik neklystate. 

- Kur jūsų namai? 

- Beikersfilde. O kur jūs keliaujate? 

- Į San Franciską. Tačiau... 

- Nejuokaujate? Tai - jėga! 

- Tačiau negaliu pažadėti, jog nuvešiu jus iki ten. Tiesą pasakius, ab- 
soliučiai negaliu pažadėti, kad nuvešiu toliau kaip iki Ostino - to, kuris 
Nevadoje, suprantate, o ne Teksase. 

- Žinau, kur yra Ostinas, turiu žemėlapį, - atsakė Sintija ir pažvelgė 
į jį tarsi į vyresnį brolį. 

Šis kvailas žvilgsnis Stivui patiko labiau nei perdėtai manieringas 
šaudymas išplėstomis akimis. Taip, ji buvo šauni... ir ar Sintijai nepa- 
tiktų, jei Stivas jai šitai pasakytų? 

- Pasistengsiu nuvežti jus kiek galiu toliau, tačiau tas vežimas yra 
keistokas. Noriu pasakyti, jog visi vežimai yra šiek tiek keisti, pati pra- 

mogų verslo prigimtis yra keista, o tai, manau, yra pramogų verslas... 
bet... noriu pasakyti... 

Stivas nutilo. Ką jis iš tiesų norėjo pasakyti? Jo kontraktas būti 
rašytojo vežiku (nevykusiai sugalvotos pareigos, nereikia būti rašytoju, 
kad pats tai suprastum, tačiau šiuo metu nieko tinkamesnio Stivas ne- 
pajėgė išmąstyti) beveik pasibaigė, ir Stivas vis dar nežinojo, ką turėtų 
galvoti apie šį kontraktą ar apie patį Džonį Marinvilį. Tik viena Stivas 
tvirtai žinojo: garsusis žmogus nepaprašė jo parūpinti nei narkotikų, nei 
moterų, ir kad Džonis Marinvilis niekada neatidarė Stivui viešbučio 
durų, skleisdamas nuo savęs viskio kvapą. Vėliau Stivas galės pamąsty- 
ti, kaip visa tai aprašyti savo pranešime. 

- Ką reiškia “vežimas"? - paklausė Sintija. - Suprantu, jog tai ne 
sunkvežimis, vežantis grupės muzikinę įrangą. Ar šį kartą jūs keliaujate 
su folkloristu? Kažkuo panašiu į Gordoną Laitfutą? 

Stivas nusišypsojo. 

- Manau, jog mano vyrukas yra savotiškas folkloristas, tik jis groja 
ne gitara ar armonika, o burna. Jis... 

Ir tuo metu prietaisų skydelyje pritvirtintas mobilusis telefonas išlei- 
do savo gergždžiantį, nosinį klyksmą: “Pyp! Pyp!'" Stivas pagriebė tele- 
foną, tačiau iš karto jo neišskleidė, o pasižiūrėjo į merginą. 

- Kad man neištartumėte nė žodelio, - perspėjo jis, kai telefonas jo 
rankoje trečią kartą pyptelėjo, antraip pridarysite man nemalonumų. 
Okei? 

Sintija linktelėjo. Stivas išskleidė telefono ragelį ir klaviatūroje pa- 
spaudė mygtuką “SIŲSTT". Tai reiškė, kad jis nori priimti ateinantį sig- 
nalą. Pridėjęs ragelį prie ausies, Stivas pirmiausiai išgirdo labai stiprų 
elektrostatinį traškesį - keista, kad signalas apskritai atėjo iki jo. 

- Alio, čia jūs, bose? 

Per traškesį pasigirdo tolygus riaumojimas. - “Tai sunkvežimis va- 
žiuoja pro šalį", - pagalvojo Stivas - o po to Marinvilio balsas. Net ir per 
traškesį Stivas boso balse išgirdo paniką, ir jo širdis ėmė plakti smar- 
kiau. Jis jau buvo girdėjęs žmones kalbant šitokiu tonu (atrodo, jog tai 
atsitikdavo bent kartą per turnė su roko grupe) ir iš karto jį atpažino. 
Ten, kur buvo Džonas Marinvilis, kažkoks šūdas tekštelėjo ant ventilia- 
toriaus sparnelių. 

- Stivai! Stivai, aš... ėdą... didelę... 

Stivas spoksojo į tiesų kaip strėlė kelią, besidriekiantį per dykumą, 
ir pajuto, kaip ant antakių ima kauptis prakaito lašeliai. Jis prisiminė sa- 
vo boso apvalainą, žemaūgį agentą, jo draudimus “tau nevalia“, ištartus 
grėsmingu balsu, po to nuvijo šias mintis šalin. 

Dabar jis mažiausiai turėjo kvaršinti galvą mintimis apie Bilą 
Harisą. 

- Ar patekote į avariją? Taip? Kas nutiko, bose? Pakartokite! 

Traškesys, pypt, traškesys. 

- Džonis... irdite mane? 

- Taip! Girdžiu! - išrėkė Stivas į telefono ragelį, suprasdamas, jog tai 
visiškai nereikalinga. Akies krašteliu Stivas pastebėjo, kad mergina jį 
stebi su vis augančiu nerimu. - Kas jums nutiko? 

Stivas taip ilgai neišgirdo jokio atsakymo, kad buvo tvirtai įsitikinęs, 
jog prarado ryšį su Marinviliu. Jis jau buvo beatitraukiąs nuo ausies te- 
lefono ragelį, kai vėl išgirdo savo boso balsą, sklindantį iš neapsakomai 
toli, sakytum, iš kitos galaktikos. 

-... vakarus... Elio... iasdešimtaje 

“Esu į vakarus nuo Elio, penkiasdešimtajame greitkelyje, - mintyse 
šifravo boso žodžius Stivas. - Galbūt. Gal ir tai jis norėjo pasakyti. Ava- 
rija. Turėtų būti. Jis nuvažiavo su savo motociklu nuo kelio ir sėdi su su- 
laužyta koja, o kraujas tikriausiai srūva jo veidu, ir kai aš sugrįšiu į Niu- 
jorką, tie vyrukai mane nukryžiuos vien dėl tos priežasties, kad negali 
nukryžiuoti Džonio...* 

-... tikrai nežinau kiek... gal daugiau... šalikelėje... iškylavimo auto- 
busiukas... 

Pasigirdo baisus traškesys, po to kažkas apie farus. Valstijos ir mies- 
to farus. 

- Kas... - pradėjo keleivio sėdynėje sėdinti mergina. 

- Ššš! Tik ne dabar! 

Iš telefono ragelio sklido boso balsas: 

-... mano motociklą... dykumą... vėjas... maždaug už mylios nuo 
iškylautojų mikrobusiuko... 

Ir tai buvo viskas. Stivas kokį pustuzinį kartų šaukė į ragelį Džonio 
vardą, tačiau nieko neišgirdo. Ryšys nutrūko. Jis spaudė “VARDAI/ME- 
NIU“ mygtuką, kol displėjuje pasirodė užrašatas “Dž.M", po to pa- 
spaudė mygtuką “SIŲSTT". Į juostelę įrašytas balsas jam padėkojo už 
tai, kad naudojasi Vakarų tarptinklinio ryšio paslaugomis, po to sekė 
pauzė, o po jos kitas į juostelę įrašytas balsas pranešė, kad šiuo metu 
nėra galimybės susisiekti su abonentu, kuriam Stivas skambina. Jis pa- 
spaudė mygtuką “BAIGTT" 1r sulankstė telefono ragelį. 

- Po velnių! 

- Tai rimta, ar ne? - paklausė Sintija. Jos akys vėl buvo plačiai 
išplėstos, tačiau šį kartą jose nebuvo nieko koketiška. - Matau iš jūsų 
veido. 

- Galbūt, - atsakė Stivas ir papurtė galvą, niršdamas pats ant savęs. - 
Tikriausiai. Tai buvo mano bosas. Jis yra kažkur priekyje mūsų. Manau, 
jog už septyniasdešimties mylių, o gal ir už viso šimto. Jis vairuoja 
“Harley". Jis... 

- Didelį raudonai baltą motociklą? - pertraukė jį Sintija, staiga pa- 

Stivas linktelėjo. 

- Mačiau jį šį rytą gana toli į rytus nuo čia, - pasakė Sintija. - Jis 
pylėsi kurą mažoje degalinėje su kavine Priti Naise. Žinote tą miestelį - 
Priti Naisą? 

Stivas vėl linktelėjo. 

- Aš pusryčiavau ir pamačiau jį pro langą. Pamaniau, jog jis man 
kažkur matytas. Tartum būčiau mačiusi Oupros ar Rikio Leiko laidoje. 

- Jis - rašytojas, - paaiškino Stivas, žiūrėdamas į spidometrą, kurio 
rodyklė priartėjo prie septyniasdešimties mylių per valandą, ir nu- 
sprendė, jog gali dar truputį paspausti. 

Rodyklė prisislinko prie septyniasdešimt penkių mylių padalos. Už 
lango dykumos vaizdas ėmė bėgti šiek tiek greičiau. 

- Jis važiuoja per visą šalį ir renka medžiagą savo knygai. Taip pat 
kalbėjo keliuose susitikimuose su skaitytojais, tačiau daugiausia lankosi 
įvairiose vietose, kalbasi su žmonėmis ir žymisi tai, ką išgirdo. Kaip ten 
būtų, jis papuolė į avariją. Bent jau manau, kad taip atsitiko. 

- Ryšys buvo sukruštas, ar ne? 

- Aha. 

- Gal norite sustoti ir išleisti mane? Nes, jei norite taip padaryti, nie- 
ko baisaus. 

Stivas susimąstė apie jos žodžius. Dabar, kai pradinis šokas ėmė pa- 
lengva blėsti, jo protas pradėjo dirbti šaltakraujiškai ir tiksliai, taip, kaip 
visada dirbdavo panašiose situacijose. Ne, nusprendė Stivas, jis nenori, 
kad mergina išliptų, anaiptol. Jis kol kas valdė situaciją, tačiau tai ne- 
reiškė, jog galima negalvoti apie ateitį. Su Epltonu nebus bėdos, net jei 
Džonas Marinvilis apvertė savo “Harley" ir kaip reikalas save sukrušo. 
Epltonas Stivui atrodė esąs iš tų žmonių, kurie (nekreipiant dėmesio į 
brangius megztinius ir prestižinius kaklaraiščius) gali suprasti, jog reika- 
lai kartais gali pakrypti ir į blogąją pusę. Tačiau Bilas Harisas Stivui pa- 
liko įspūdį kaip žmogus, visada ieškantis atpirkimo ožio, jei kas nors nu- 
tinka ne taip... ir stengiasi išdulkinti tą ožį kaip galima smarkiau. 

Būdamas potencialus atpirkimo ožys, Stivas nusprendė, jog jam iš 
tiesų reikia liudininko - tokio, kuris niekada anksčiau jo nebuvo matęs. 

- Ne, norėčiau, kad važiuotumėte kartu. Tačiau turiu būti jums atvi- 
ras - nežinau, ką mes ten rasime. Gali būti kraujo. 

- Nebijau kraujo, - atsakė Sintija. 

Sintija nepratarė nė žodelio dėl to, kad Stivas važiuoja per greitai, 
tačiau, kai išsinuomotas krovininis mikroautobusas ėmė lėkti aštuonias- 
dešimt penkių mylių per valandą greičiu ir rėmas pradėjo virpėti, ji pri- 

sisegė per petį permetamą diržą. Stivas dar truputėlį paspaudė akcelera- 
toriaus pedalą, ir, kai greitis pasiekė beveik devyniasdešimt, virpesys 
liovėsi. Tačiau Stivas vis tiek buvo įsitvėręs vairą abiem rankomis; vėjas 
buvo gana stiprus, o važiuojant tokiu greičiu stipresnis gūsis galėjo nu- 
blokšti automobilį šalikelėn. Tada, jei tavo padangos nugrimztų į žvirgž- 
dą, žmogau, patektum į tikrą bėdą. Tikriausiai apsiverstum. Stivas pa- 
galvojo, jog vairuojančiam motociklą jo bosui vėjas buvo dar pavojin- 
gesnis. Galbūt tai jam ir nutiko. 

Jis jau spėjo Sintijai bendrais bruožais apibūdinti savo darbą: užsa- 
kinėti viešbučius, derinti maršrutą, tikrinti įgarsinimo sistemas tose 
salėse, kur jo bosas turėjo kalbėti, nekristi niekam į akis, kad nesuga- 
dintų boso kuriamo įvaizdžio: Džonas Marinvilis - tai vienišas mąstyto- 
jas, politiškai teisingas Semo Pekinpo herojus, rašytojas, kuris dar nepa- 
miršo, kaip reikia elgtis sudėtingose situacijose ir neprarasti šaltakrau- 
jiškumo. 

Stivas jai paaiškino, kad mikroautobuso kėbulas tuščias. Jame tik 
yra kai kurie kelionės reikmenys ir ilga medinė platforma, kuria Džonis 
gali užvažiuoti į viršų savo motociklu, jei oras pabjurtų ir taptų netinka- 
mas važiuoti motociklu. Kadangi pats vidurvasaris, tokia situacija nela- 
bai tikėtina. Tačiau buvo ir dar viena priežastis, dėl kurios Stivas paėmė 
šią platformą bei įrengė motociklo tvirtinimo įtaisus. Nei Džonis, nei 
Stivas apie šią priežastį neužsimindavo, tačiau abu puikiai ją žinojo nuo 
pat tos dienos, kai išvyko iš Vestporto, Konektikuto valstijos. Džonis 
Marinvilis galėjo vieną rytą prabusti ir paprasčiausiai pajusti, jog nebe- 
nori vairuoti savojo “Harley'o". 

Arba negali. 

- Girdėjau apie jį, - atsakė Sintija, - tačiau nesu skaičiusi nė vieno jo 
kūrinio. Man labiausiai patinka Dynas Kuncas ir Daniela Styl. Skaitau 
tiesiog savo malonumui. Beje, šaunus motociklas. Ir tas vyrukas turi 
puikius žilus plaukus. Na, žinote, rokenrolo dainininko plaukus. 

Stivas linktelėjo. Jis tai žinojo. Marinvilis taip pat. 

- Ar jūs tikrai jaudinatės dėl jo, ar tik dėl to, kas jums gali nutikti? 

Jei būtų paklausęs kas nors kitas, Stivas būtų užpykęs už tokį klau- 
simą, tačiau Sintijos balse nesigirdėjo jokių kritikos gaidelių. 

- Dėl vieno ir dėl kito, - atsakė Stivas. 

Sintija linktelėjo. 

- Kiek mes nuvažiavome? 

Stivas žvilgtelėjo į spidometrą. 

- Nuo to laiko, kai nutrūko ryšys - keturiasdešimt penkias mylias. 

- Tačiau jūs nežinote, iš kurios tiksliai vietos jis skambino? 

- Ne. 

- Ar manote, kad jis iškrušo tik pats save, ar ir dar ką nors? 


89 


Stivas nustebęs pažvelgė į savo bendrakeleivę. Jis labiausiai bijojo, 
kad bosas iškrušo dar ką nors, tačiau niekada nebūtų garsiai šito pasakęs, 
jei Sintija pirmoji nebūtų užsiminusi apie tokią galimybę. 

- Gali būti įpainioti ir kiti žmonės, - nenoriai pripažino Stivas. - Jis 
kažką kalbėjo apie valstijos farus ir miesto farus. Gal norėjo pasakyti: 
“Skambink ne valstijos, o miesto farams“. Tačiau tvirtai negaliu pasa- 
kyti. 

Sintija parodė pirštu į mobilųjį telefoną, kuris vėl buvo ant automo- 
bilio prietaisų skydelio. 

- Jokiu būdu, - paprieštaravo Stivas. - Neskambinsiu jokiems fa- 
rams, kol nepamatysiu, į kokią balą įklimpo bosas. 

- O aš pažadu liudydama apie tai nieko nepasakyti, jei manęs dau- 
giau nebevadinsite sausainiuku. 

Stivas lengvai šyptelėjo, nors iš tiesų ne itin norėjo šypsotis. 

- Gal tai ir nebloga mintis. Jūs galėtumėte pasakyti... 

-... kad jūsų telefonas sugedo, - užbaigė jo mintį Sintija. - Visi žino, 
kokie kaprizingi yra šie daikčiukai. 

- Jūs - šaunuolė, Sintija. 

- Ir jūs esate neblogas. 

Skriejant pašėlusiu greičiu, mylios tirpo lyg pavasario sniegas. Kai 
jie buvo už šešiasdešimties mylių nuo tos vietos, kur Stivui nutrūko 
ryšys, su kiekviena nuvažiuota mylia Stivas ėmė mažinti greitį. Pro juos 
nė viena kryptimi nepravažiavo policijos automobilis; Stivui tai atrodė 
geras ženklas. Kai jis tai pasakė Sintijai, ši papurtė galvą. 

- Tai greičiau keista. Jei įvyko avarija, kurioje galėjo susižaloti jūsų 
bosas ar kas nors kitas, ar nemanote, kad mus jau būtų pralenkę bent po- 
ra farų mašinų? Arba greitoji? 

- Ką gi, gal jos atvyko iš kitos pusės, iš vakarų... 

- Pagal mano žemėlapį, artimiausias miestas ta kryptimi yra Ostinas, 
ir jis yra kur kas toliau nei už mūsų likęs Elis. Todėl bet koks oficialus 
transportas - turiu omenyje su sirenomis - turėtų važiuoti iš rytų į vaka- 
rus. Pasivyti mus. Ar aišku? 

- Manau, jog taip. 

- Tad kur jie? 

- Nežinau. 

- Aš taip pat. 

- Ką gi, tada žiūrėkite, ar nepamatysite... na, sušiktas reikalas, galai 
žino ką? Ką nors neįprasta. 

- Aš ir Žiūriu. Sulėtinkite truputėlį. 

Pažvelgęs į laikrodį, Stivas pamatė, jog jau be penkiolikos šešios. 
Dykumoje nutįso šešėliai, tačiau dar tebebuvo šviesu ir karšta. Jei 
Marinvilis buvo kur nors netoliese, jie jį turėtų pastebėti. 

“Verčiau pasistenk, - perspėjo save mintyse Stivas. - Jis turėtų sėdėti 
ant šalikelės, galva tikriausiai sutrenkta, o pusė kelnių nuplėšta. Ir tik- 
riausiai žymisi savo bloknote, kaip jaučiasi. Ačiū Dievui, kad jis bent 
dėvi šalmą. Jei jo nedėvėtų... “ 

- Kažką matau! Ana ten! - sušuko mergina, tramdydama susijaudi- 
nimą. Kaire ranka ji buvo užsidengusi akis nuo besileidžiančios saulės 
spindulių, o dešine rodė į priekį. - Matote? Ar tik nebus... o, šūdas, ne. 
Tas daiktas per daug didelis, kad būtų motociklas. Greičiau namas ant 
ratų. 

- Manau, jog būtent iš čia jis ir skambino. Kad ir kaip būtų, kažkur 
netoli nuo čia. į 

- Kodėl taip manote? 

- Jis pasakė, kad kiek tolėliau šalikelėje stovi iškylavimo mikroau- 
tobusas - tą aiškiai išgirdau. Bosas minėjo, jog autobusas yra maždaug 
už mylios į rytus nuo tos vietos, iš kurios skambina, vadinasi, tai turėtų 
būti kažkur čia, taigi... 

- Man nereikia priminti. Aš dairausi. Dairausi. 

Stivas sulėtino savo “Ryder'į" iki trisdešimties mylių per valandą, o 
kai jie prisiartino prie iškylavimo autobuso, ėmė važiuoti dar lėčiau. Sin- 
tija nuleido stiklą ir išlindo pro langą, jos marškinėliai pasikėlė, atideng- 
dami juosmenį ir dalį nugarkaulio. 

- Ar matote ką nors? - paklausė Stivas. 

- Ne. Mačiau, kaip kažkas sublizgėjo, bet dykumoje - kur kas toliau, 
nei jis nusiristų nuvirtęs su savo motociklu. Arba jei vėjas būtų nu- 
bloškęs jį nuo kelio. 

- Tikriausiai tai saulė atsispindėjo nuo žėručio. 

- Aha, galėjo būti. 

- Neiškriskite pro langą, mergaite. 

- Nesirūpinkite, - atsakė Sintija ir krūptelėdama užsimerkė, kai vis 
piktesnis vėjas tėškė smėlį jai į veidą. 

- Jei tai tas pats iškylavimo automobilis, apie kurį kalbėjo bosas, mes 
jau pravažiavome vietą, iš kurios jis skambino. 

Mergina linktelėjo. 

- Taip, tačiau važiuokite toliau. Jei kas nors ten yra, tai jie turėtų būti 
pamatę. 

Stivas prunkštelėjo. 

- “Turėtų būti pamatę". Ar išmokote taip kalbėti skaitydama Dyną 
Kuncą ir Danielą Styl? 

Sintija giliai įkvėpė oro ir išdidžiai nužvelgė Stivą... tačiau Stivui pa- 
sirodė, kad po šiuo išdidžiu žvilgsniu slėpėsi nuoskauda. 

- Atleiskite, - tarė jis, - aš norėjau tik paerzinti. 

- Štai kaip? - šaltai atsakė ji. - Pasakykite man, Didysis Keliauninke 
iš Tekso, ar jūs perskaitėte nors vieną savo boso kūrinį? 

- Ką gi, jis man davė “Harper's" žurnalo egzempliorių, kuriame 
išspausdintas jo apsakymas. Vadinasi “Dangaus atsiųstas oras". Žinoma, 
jog jį perskaičiau. Kiekvieną žodį. 

- Ir supratote kiekvieną žodį? | 

- Aa, ne. Klausykite, pasielgiau šlykščiai. Prašau atleisti. Nuoširdž- 
iai prašau. 

- Okei, - atsakė mergina, tačiau iš jos tono galėjai suprasti, kad 
Stivui bent jau kurį laiką bus skirtas bandomasis laikotarpis. 

Stivas prasižiojo, norėdamas pasakyti ką nors juokinga, jei tai pa- 
vyktų, ką nors, dėl ko mergina nusišypsotų (ji gražiai šypsojosi), tačiau 
tuo momentu geriau įsižiūrėjo į iškylavimo mikroautobusą. 

- Ei, o čia dabar kas? - paklausė jis, skirdamas šiuos žodžius labiau 
sau nei merginai. 

- Kas “kas"? 

Sintija atsigręžė pasižiūrėti pro priekinį stiklą, kol Stivas suko į šali- 
kelę, kad sustotų už mikroautobuso. Autobusiukas buvo vidutinio dy- 
džio, didesnis nei “Lassie", bet mažesnis už “Godzillas", kuriuos jis 
matė keliaudamas iš Kolorado valstijos. 

- Vyrukas turėjo užvažiuoti ant vinių ar ko nors panašaus, - pasakė 
Stivas. - Visos padangos nuleistos. 

- Taip. Tad kodėl jums nenuleido padangų? 

Tuo metu, kai Stivui atėjo į galvą mintis, jog keliaujantys iškylavi- 
mo autobusu žmonės galėjo būti pakankamai sąmoningi ir surinkti vinis, 
mergina pankiškais, dviem spalvomis nudažytais plaukais jau buvo išli- 
pusi iš kabinos ir artinosi prie mikroautobuso šūkčiodama: “Ei, ar yra čia 
kas nors?“ . 

“Taip, reikia pripažinti, kad ji moka išsisukti iš padėties“, - pa- 
stebėjo mintyse Stivas. Jis pajuto tokį stiprų vėjo gūsį, kad net susvyra- 
vo ant kulnų. Oras tvoskė karščiu, tarsi sklistų iš krosnies. 

- Stivai? Sintijos balsas buvo pasikeitęs. Išnyko dygus įžūlumas, ku- 
ris tikriausiai tebuvo koketavimas. - Ateikite čia. Man tai nepatinka. 

Sintija stovėjo prie iškylavimo autobuso durų. Jos atidarytos siūba- 
vo pirmyn atgal, nors buvo užuovėjoje, ir laiptukai buvo nuleisti. Tačiau 
Sintija žvelgė ne į duris ir ne į laiptukus. Laiptukų papėdėje, pusiau už- 
žerta smėliu, kurį vėjas supustė pro automobilio apačią, gulėjo lėlė švie- 
siais plaukais ir ryškia mėlyna suknele. Ji gulėjo veidu žemyn ir atrodė 
vieniša. Stivui tai irgi nepatiko. Lėlės be mergaičių, kurios jomis 
rūpintųsi, visada kelia šiurpą. Bent jau tokia buvo Stivo nuomonė, o su- 
rasti pakelėje pamestą lėlę, kurią baigia palaidoti klajojantis smėlis... 

Stivas atidarė mikroautobuso dureles ir įkišo galvą vidun. Ten buvo 
brutaliai karšta, ne mažiau kaip keturiasdešimt penki laipsniai. 

- Ei? Ar yra čia kas nors? 

Stivas puikiai suprato, jog klausia be reikalo. Jei iškylavimo autobu- 
so savininkai būtų čia, jie įjungtų variklį, kad veiktų oro kondicionierius. 

- Nesivarginkite, - patarė Sintija, pakeldama lėlę ir valydama smėlį 
nuo suknelės klosčių. - Ši lėlė pirkta ne pigioje parduotuvėje. Ne už pa- 
sakiškus pinigus, tačiau ganėtinai brangi. Ir kažkas ja rūpinosi. Pa- 
žiūrėkite. 

Sintija pirštais pakėlė sijoną, kad parodytų mažą prisiūtą lopą. Jo 
spalva beveik tiksliai atitiko suknelės spalvą. 

- Jei mergaitė, kuriai priklausė ši lėlė, būtų čia, ji negulėtų purve, ga- 
liu jums garantuoti. Kyla klausimas, kodėl mergaitė nepasiėmė lėlės kar- 
tu su savimi, kai su tėvais išvyko iš čia? Ar bent jau kodėl nepadėjo jos 
į automobilį? 

Sintija atidarė duris, kiek padvejojo, palypėjo laipteliais aukštyn, 
stabtelėjo ir atsisukusi pažvelgė į Stivą. 

- Ateikite. 

- Negaliu. Turiu surasti savo bosą. 

- Vienai minutei, okei? Nenoriu viena eiti vidun. Man tai primena 
filmą “Andrėja Dorija". 

- Tikriausiai norėjote pasakyti “Marija Celestė". 

- Gerai, išminčiau, kaip ten būtų. Ateikite, mes ilgai neužtruksime. 
Be to... 

Sintija dvejodama nutilo. 

- Be to, tai gali būti susiję su mano bosu? Ar apie tai pagalvojote? 

Sintija linktelėjo. 

- Nereikia būti dideliu aiškiaregiu, kad suprastum. Juk jų abiejų nėra, 
ar ne tiesa? 

Tačiau Stivas nenorėjo susitaikyti su šia mintimi - tai būtų per dide- 
lis sunkumas, kurio jis nenusipelnė. Iš Stivo veido Sintija kai ką suprato 
(o gal ir viską; ji nebuvo buka) ir pakėlė į viršų rankas. 

- Didelio čia daikto, apžiūrėsiu pati. 

Rankose tebelaikydama lėlę, Sintija įlipo automobilio vidun. Stivas 
kurį laiką susimąstęs žiūrėjo jai pavymui, po to nusekė paskui merginą. 
Sintija atsisuko į jį, linktelėjo ir po to padėjo lėlę ant priekinės sėdynės. 
Ji pavėdavo savo marškinėlių viršumi. 

- Karšta, - pasakė Sintija, - kaip pragare. 

Ji įžengė į iškylavimo. autobuso kabiną. Stivas pasuko vairuotojo 
sėdynės link, palenkdamas galvą, kad nesusimuštų. Priešais keleivio 
sėdynę, ant prietaisų skydelio, buvo trys beisbolo kortelių rinkiniai, tvar- 
kingai surūšiuoti pagal komandas: “Klyvlendo indėnai“, “Cincinačio 
raudonieji" ir “Pitsburgo piratai“. Stivas nykščiu paskleidė korteles ir 
pamatė, jog beveik pusė jų buvo pasirašytos ir beveik pusė pasirašytųjų 
skirtos konkrečiam asmeniui. Kortelės su Alberto Belo nuotrauka apa- 
čioje buvo parašyta: “Deividui - nenuleisk rankų! Albertas Belas“. 

Krūvelėje su Pitsburgo žaidėjais buvo kortelė su užrašu: “Deivi, prieš 
užsimodamas pasižiūrėk, kur kamuolys - tavo draugas Endis Van Slaikas". 

- Čia buvo ir berniukas, - šūktelėjo Sintija. - Arba mergaitė domisi 
ne tik lėlėmis bei suknelėmis, bet ir G.I.Džou, teisėju Dredu ir motori- 
zuotais policininkais. Viena iš čia esančių šoninių spintelių užversta ko- 
miksais. 

- Taip, čia buvo berniukas, - pritarė Stivas, padėdamas korteles su 
Alberto Belo ir Endžio Van Slaiko nuotraukomis į atitinkamas krūveles. 
“Jis pasiėmė pačias svarbiausias, - pagalvojo Stivas lengvai nusišypso- 
damas. - Tas, kurių jokiu būdu negalėjo palikti namie“. - Jo vardas Dei- 
vidas. 

Sintija nustebusi paklausė: 

- Iš kur, po velnių, jūs tai žinote? 

- Visa tai išmokau žiūrėdamas “X failus“. 

Iš popierių krūvos, užkištos už žemėlapių laikiklio, pritvirtinto prie 
prietaisų skydelio, Stivas ištraukė atsiskaitymo kreditine kortele už ben- 
ziną kvitą ir jį išlygino. Jame buvo atspausta Ralfo Karverio pavardė ir 
kažkoks Ohajo valstijos adresas. Toje vietoje, kurioje buvo miesto pava- 
dinimas, kalkė išsitrynė, tačiau tai galėjo būti Ventvortas. 

- Nemanau, jog žinote apie jį ką nors daugiau, tiesa? - paklausė Sin- 
tija. - Pavardę? Iš kur jis atvyko? 

- Deividas Karveris, - atsakė Stivas plačiai išsišiepdamas. - Tėvas - 
Ralfas Karveris. Jie keliauja iš Ohajo valstijos, iš Ventvorto. Puikus 
miestas. Šalia Kolumbo. 1986-aisiais buvau Kolumbe kartu su Džoniu iš 
Pietų rajono. 

Sintija atėjo į priekį, prisispaudusi lėlę prie krūties, kuri buvo ne ką 
didesnė už spuogą, kai įkanda uodas. Lauke vėl pakilo vėjo gūsis ir tėškė 
smėlį į mikroautobusą. Sudardėjo, lyg būtų smarkiai pylęs lietus. 

- Jūs visa tai išsigalvojote! 

- Ne, ponia, - atsakė Stivas, ištiesdamas kvitą už benziną. - Štai iš 
kur sužinojau, kad jo pavardė Karveris. O kad vardas Deividas, pa- 
aiškėjo iš beisbolo kortelių. Galiu pasakyti, jog kai kurios iš jų labai ver- 
tingos. 

Sintija paėmė korteles, apžiūrėjo jas, po to padėjo atgal ir iš lėto at- 
sisuko į Stivą. Jos veidas buvo labai rimtas ir apsipylęs prakaitu. Stivas 
taip pat gausiai prakaitavo. Jis jautė, kaip prakaitas, lipnus it alyva, teka 
kūnu. 

- Tad kur jie išvyko? 

- Į artimiausią miestą ieškoti pagalbos - atsakė Stivas. - Galbūt juos 
kas nors pavežė. Ar neprisimenate pagal savo žemėlapį, koks nuo čia ar- 
timiausias miestelis? 

- Ne. Žinau, jog yra miestelis, tačiau neprisimenu jo pavadinimo. Ta- 
Čiau jei jie pasielgė taip, kaip jūs sakote, kodėl neužrakino savo automo- 

bilio? Visi jų šūdniekiai liko čia, - Sintija mostelėjo ranka kabinos link. 
- Ar žinote, kas yra greta kušetės? 

- Ne. 

- Žmonos papuošalų dėžutė. Keraminė varlė. Į jos burną dedami žie- 
dai ir auskarai. 

- Tai labai skoninga, - pastebėjo Stivas. 

Jis norėjo kuo greičiau iš čia išsinešdinti - ne tik todėl, kad buvo pa- 
siutiškai karšta, bet dar ir tam, kad reikėjo surasti boso pėdsakus. Stivas 
norėjo iš čia dingti, nes tas iškylavimo automobilis priminė sukruštą 
“Mariją Celestę". Labai lengva buvo įsivaizduoti spintose pasislėpusius 
vampyrus, apsirėdžiusius Bermudų stiliaus šortais ir marškinėliais su 
užrašu: “AŠ LIKAU GYVAS PO KELIONĖS 50-UOJU GREITKE- 
LIU, VIENIŠIAUSIU AMERIKOS GREITKELIU!" 

- Tiesą pasakius, tai išmoninga, - paprieštaravo Sintija, - tačiau ne 
čia esmė. Toje dėžutėje yra dvi poros auskarų ir žiedas. Ne ypatingai 
brangūs, tačiau ir ne niekniekiai. Žiedo akutė tikriausiai yra turmalinas. 
Tad kodėl jie... 

Staiga ji kažką pamatė žemėlapių laikiklyje, ką Stivas tikriausiai ati- 
dengė besklaidydamas sugrūstus popierius, ir ištraukė segtuką pinigams, 
kuris, atrodo, buvo tikro sidabro. Jame glaudėsi keli sulankstyti bankno- 
tai. Sintija pasklaidė juos piršto galu ir numetė atgal segtuką su pinigais, 
tarsi jis būtų įkaitintas. 

- Kiek? - paklausė Stivas. 

- Apie keturiasdešimt, - atsakė Sintija. - Segtukas tikriausiai vertas 
tris ar keturis kartus daugiau. Štai ką jums, piligrime, pasakysiu: čia kve- 
pia kažkuo blogu. 

Dar vienas vėjo gūsis tėškė smėlį į šiaurėn atsuktą autobuso šoną. Šį 
kartą gūsis buvo toks stiprus, kad automobilis net sulingavo ant savo nu- 
leistų padangų. Jie abu pažvelgė vienas kitam į nuo prakaito blizgančius 
veidus. Stivas nukreipė žvilgsnį į žydras lėlės akis. 

- Kas gi čia nutiko, brangute? Ką tu matei? 

Jis pasuko durų link. 

- Ar ne laikas kviesti farus? - paklausė Sintija. 

- Netrukus. Pirmiausia noriu kokią mylią nužingsniuoti atgal. Gal 
aptiksiu kokius nors savo boso pėdsakus. 

- Per tokį vėją? Žmogau, tai tikrai kvaila! 

Stivas trumpai nužvelgė Sintiją, neištardamas nė žodžio, po to pra- 
sispraudė pro ją ir nulipo laipteliais žemyn. 

Sintija jį pasivijo laiptelių apačioje. 

- Ei, tebūnie lygiosios, okei? Jūs pasišaipėte iš mano gramatikos, o 
aš iš jūsų... kaip tai pavadinti? 

- Intuicijos. 

- Tai jūs vadinate intuicija? Ką gi, puiku. Tad lygiosios? Pasakykite 
“taip". Prašau. Esu per daug išsigandusi, kad užsimanyčiau sisioti į katės 
dėžę. 

Stivas jai lengvai nusišypsojo, maloniai susijaudinęs, kad Sintijos 
veide pasirodė susirūpinimas. 

- Okei, “taip", - atsakė. - Tebūnie lygiosios. 

- Ar norite, kad nuvairūočiau mikroautobusą atgal? Pagal spidomet- 
rą galėčiau tiksliai atmatuoti vieną mylią ir taip jums užbrėžčiau paieškų 
ribą. 

- Ar galėsite jį apsukti, ne... 

Pro šalį rytų kryptimi ne mažiau kaip septyniasdešimties mylių per 
valandą greičiu pralėkė vilkikas, ant kurio šono buvo užrašyta: “SU 
“KLEENEX" SERVĖTĖLĖMIS MALONIAU NUSIŠNYPŠTI". Sinti- 
ja loštelėjo atgal, ranka užsidengdama akis nuo smėlio. Stivas apkabino 
ją per gležnus pečius, kad nenugriūtų. 

-... neįklimpdama į smėlį? - užbaigė jis pradėtą sakinį. 

Sintija susierzinusi pažvelgė į Stivą ir išsilaisvino iš jo glėbio. 

- Žinoma. 

- Ką gi, tada... pusantros mylios, gerai? Atsargos dėlei. 

- Okei, - atsakė Sintija ir patraukė “Ryder'10" link, po to atsisuko į 
Stivą. - Tik dabar prisiminiau netoli nuo čia esančio miestelio pavadini- 
mą, - tarė ji, ranka mostelėdama rytų pusėn. - Jis yra toje pusėje, į pie- 
tus nuo greitkelio. Žavus pavadinimas. Jums, labokieti, patiks. 

- Ir koks tas pavadinimas? 

- Desperacija. 

Sintija plačiai nusišypsojo ir įlipo automobilio kabinon. 

Stivas 1š lėto ėjo į rytus vakarų kryptimi vedančios greitkelio juos- 
tos kelkraščiu. Kai pro šalį “Ryder" mikroautobusu lėtai nudardėjo Sin- 
tija, jis pamojavo ranka, tačiau nepakėlė į merginą akių. 

- Visiškai nesuprantu, ko jūs ieškote! - šūktelėjo ji pro langelį. 

Sintija nutilo, Stivui nespėjus nė prasižioti. Ir gerai; jis pats taip pat 
nežinojo, ko ieško. Pėdsakų? Juokinga mintis, ypač pagalvojus apie 
smarkų vėją. Kraujo? Chromuotų skeveldrų, užpakalinių žibintų stiklo 
šukių? Stivas pagalvojo, jog šiuos daiktus labiausiai tikėtina aptikti. Jis 
tvirtai žinojo du dalykus: kad instinktai ne tik prašė, bet ir reikalavo tai 
daryti, ir kad jam niekaip neišeina iš galvos blausus žydrų lėlės akių 
žvilgsnis. Kažkokios mažos mergaitės mylimiausios lėlės... tik ta mer- 
gaitė kažkodėl paliko pakelėje savąją Alisą Žydrąją Suknelę gulėti vei- 
du į purvą. Mamytė paliko savo papuošalus. Tėtukas paliko pinigų seg- 
tuką, o jo sūnus Deividas - beisbolo korteles su autografais. 

Kodėl? 

Toliau priekyje Sintija apsuko mikroautobusą, tad šis vėl stovėjo 
priekiu į rytus. Tai ji atliko nepaprastai taupiai manevruodama, - tik vie- 
ną vienintelį kartą patraukdama automobilį atgal, - ir Stivas pagalvojo, 
jog vargu ar jam būtų pavykę šitaip padaryti. Sintija išlipo iš automobi- 
lio ir sparčių žingsniu ėmė eiti Stivo link, beveik nežiūrėdama sau po 
kojomis. Ir net tada Stivui užteko laiko lengvai susierzinti, kad Sintija 
surado tai, ką jam instinktas liepė ieškoti. 

- Ei! - šūktelėjo Sintija. 

Ji pasilenkė, kažką pakėlė ir nupurtė nuo to daikto smėlį. 

Stivas pribėgo prie Sintijos. 

- Kas? Kas tai yra? 

- Nedidelė užrašų knygelė, - atsakė Sintija, ištiesdama knygelę 
Stivui. - Taip, manau jog jis čia buvo. Ant viršelio užrašyta “Dž. 
Marinvilis". Matote? 

Stivas paėmė nedidelį bloknotą su metaline spirale ir užlenktu 
viršeliu ir ėmė skubiai jį sklaidyti. Kelio nuorodos, Stivo nubraižyti 
žemėlapiai ir boso ranka iškeverzotos pastabos, daugiausia apie numaty- 
tus susitikimus. Puslapyje, pavadintame “Sent Luisas“, Marinvilis buvo 
įrašęs: “Patricija Franklin. Raudonplaukė, dideliais papais. Negalima jos 
vadinti Pat ar Pati! Jos draugija vadinasi: “ATVIRO GYVENIMO 
DRAUGAI". Pasak Bilo, P.F. yra aktyvi kovotoja už gyvūnų teises. Ve- 
getarė". Paskutiniame prirašytame puslapyje puikavosi dar įmantresnis 


boso įrašas: 
Sdizia 


Ir tai buvo viskas. Tartum Marinvilis būtų pradėjęs kažkam rašyti auto- 
grafą ir nespėjęs pabaigti. Jis pažvelgė į Sintiją, kuri ant savo menkos 
krūtinės buvo susikryžiavusi rankas ir trynėsi alkūnes. 

- BT, - ištarė Sintija. - Nors čia ir neįmanoma peršalti, aš jaučiuosi 
būtent šitaip. Reikalai tampa vis šiurpesni. 

- Kaip vėjas šio bloknoto nenunešė į dykumą? 

- Grynas atsitiktinumas. Jis atsimušė į didelį akmenį, o po to vėjas 
apnešė smėliu bloknoto apačią. Panašiai kaip ir lėlę. Jei jūsų bosas būtų 
numetęs šį bloknotą per šešis colius į dešinę, jis jau tikriausiai būtų pa- 
keliui į Meksiką. 

- Kodėl jūs manote, kad bosas jį numetė? 

- O jūs taip nemanote? - paklausė Sintija. 

Stivas prasižiojo pasakyti, jog, tiesą pasakius, nieko nemano, bent 
jau kol kas, tačiau tuojau pat visa tai pamiršo. Tolėliau dykumoje jis pa- 
matė kažką spindint. Tikriausiai tai buvo tas pats daiktas, kurį pastebėjo 
Sintija, kai jie artinosi prie iškylavimo autobuso, tik dabar jie nejudėjo, 

tad švytėjimas buvo pastovus. Ir Stivas galėjo kirsti lažybų, jog tai ne 
žėrutis, įsiterpęs į uolos nuolaužą. Stivas pirmą kartą iš tiesų ir skaus- 
mingai išsigando. Net pats šito nesuvokdamas, Stivas bėgo gilyn į dyku- 
mą, to švytinčio daikto link. 

- Ei! Nebėkite taip greitai! - sušuko Sintija. - Palaukite manęs. 

- Ne, likite savo vietoje! - paliepė jai Stivas. 

Pirmuosius šimtą jardų Stivas nulėkė spurtuodamas, stengdamasis 
bėgti taip, kad saulės zuikutis (tik dabar šis saulės zuikutis ėmė didėti, 
įgydamas siaubingai pažįstamą formą) visą laiką būtų priekyje. Po to 
staiga pajuto svaigulį ir sustojo. Jis susilenkė, rankomis pasiremdamas į 
kelius, ir buvo tikras, kad visi per aštuoniolika metų surūkyti cigarai stai- 
ga sugrįžo jį persekioti. 

Kai svaigulys aprimo ir širdies smūgiai liovėsi dunksėti tarsi kūjo 
dūžiai, už savęs Stivas išgirdo garsų, tačiau kažkaip moterišką šnopavi- 
mą. Atsisukęs išvydo artėjančią Sintiją, kuri buvo apsipylusi prakaitu, 
tačiau kitais požiūriais laikėsi šauniai. Jos puošnios garbanos buvo šiek 
tiek susiplojusios ir daugiau nieko. 

- Jūs... prilipote... kaip šlapias lapas... prie vienos vietos, - šnopuo- 
damas ištarė Stivas, kai Sintija sustojo greta. 

- Manau, jog tai patys mieliausi žodžiai, kuriuos esu kada nors išgir- 
dusi iš vaikino. Kodėl jums jų neįrašius į savo sukruštą kelioninių užrašų 
knygelę? Be to, pasistenkite negauti infarkto. Beje, kiek jums metų? 

Stivas sunkiai atsitiesė. 

- Per daug senas, kad domėčiausi jūsų cypsėjimu, mažasis viščiuk. 
Jaučiuosi puikiai. Dėkoju už rūpestį. 

Keliu, nesumažindamas greičio, pralėkė automobilis. Jie abu atsisu- 
ko pasižiūrėti. Čia kiekvienas pravažiuojantis automobilis buvo 
reikšmingas įvykis. 

- Ką gi, siūlau likusią kelio dalį įveikti ramiu žingsniu. Kad ir kas 
ten būtų, tas daiktas nuo mūsų nepabėgs. 

- Aš žinau, kas ten yra, atsakė Stivas ir nubėgo ristele paskutiniuo- 
sius dvidešimt jardų. 

Stivas priklaupė priešais smėlio krūvą lyg laukinis prieš šventą pa- 
veikslą. Boso “Harley" buvo skubiai ir nerūpestingai užžertas smėliu. 
Vėjas jau atidengė vieną vairo rankeną ir dalį kitos. 

Merginos šešėlis uždengė Stivą, ir Stivas pažvelgė į ją, norėdamas 
pasakyti kažką apie tai, jog nėra apimtas panikos, tačiau nesurado tin- 
kamų žodžių. Be to, Stivas abejojo, ar mergina jį išgirs. Jos iš baimės 
išsiplėtusios akys buvo prikaustytos prie motociklo. Sintija priklaupė 
greta Stivo, ištiesė rankas, tarsi norėtų kažką pamatuoti, po to ėmė kasti 
smėlį dešiniau nuo vairo rankenų. Pirmiausia ji aptiko boso šalmą. Sin- 
tija jį ištraukė, išpylė smėlį ir padėjo į šalį. Po to ėmė atsargiai žarstyti 
smėlį toje vietoje, kur gulėjo šalmas. Stivas stebėjo jos veiksmus. Jis 

abejojo, ar kojos išlaikytų, jei panorėtų atsistoti. Mintyse atgijo laik- 
raščių pasakojimai apie žvyrduobėse surastus lavonus. 

Sintijos rankomis iškastos įdubos dugne Stivas išvydo kažkokį me- 
talinį daiktą, blizgantį rusvame smėlyje. Jis buvo raudonai baltas. Pro 
smėlį matėsi užrašas “HARL". 

- Tai tas pats, - ištarė Sintija. Jos žodžiai nuskambėjo neaiškiai, nes 
viena ranka nevalingai trynė burną. - Taip, tai tas pats motociklas, kurį 
aš mačiau. 

Stivas sugriebė už vairo rankenų ir truktelėjo. Motociklas nė nekrus- 
telėjo. Tai nenustebino Stivo - patraukė nestipriai. Staiga suprato kažką 
siaubingai įdomaus. Dabar jis nerimavo ne vien dėl savo boso. O, ne. 
Stivą neramino kur kas daugiau dalykų. Ir jį buvo apėmęs tas keistas 
jausmas, tarsi... 

- Stivai, mano puikus naujasis drauge, - tyliai ištarė Sintija, perkel- 
dama žvilgsnį nuo ką tik aptikto kuro bako į Stivą, - tikriausiai pagalvo- 
site, kad tai yra siaubingai kvaila, kažkas panašu į tai, ką bukos mer- 
giotės nuolat kartoja kvailuose filmuose, tačiau aš jaučiu, jog mus kaž- 
kas stebi. 

- Nemanau, jog jūs būtumėte kvaila, - atsakė Stivas ir nužėrė smėlį 
nuo kuro bako. Kraujo nėra. Ačiū Dievui už tai. Žinoma, tai nereiškė, 
jog nėra kraujo ant to prakeikto daikto kur nors giliau. Arba po juo 
užkasto lavono. - Aš jaučiu tą patį. 

- Ar galime dingti iš čia? - paklausė Sintija vos ne maldaujamu bal- 
su. Ranka ji nusišluostė nuo antakio prakaitą. - Prašau? 

Stivas atsistojo, ir jiedu pasuko atgal. Kai Sintija ištiesė ranką, 
Stivas ją paėmė su malonumu. 

- Dieve, tas jausmas toks stiprus, - pasakė Sintija. -Ar ir jūs tai 
aiškiai jaučiate? 

- Taip. Nemanau, jog tai reikštų ką nors daugiau nei mano išgąstis, 
tačiau, taip, šis jausmas stiprus. Lyg... 

Tolumoje pasigirdo staugimas. Sintija taip stipriai suspaudė Stivo 
ranką, kad šis su dėkingumu prisiminė, jog mergina buvo nukandžiojusi 
savo nagus. 

- Kas tai? - verkšlenančiu balsu paklausė Sintija. - O Dieve, kas tai? 

- Kojotas, - atsakė Stivas. - Visiškai kaip vesternuose. Jis mums nie- 
ko bloga nepadarys. Sintija, nespauskite taip stipriai, jūs mane nužudy- 
site. 

Mergina truputėlį atlaisvino gniaužtus, tačiau ir vėl stipriai suspaudė 
Stivo ranką, kai sustaugė antras kojotas, tingiai prisiderindamas prie pir- 
mojo, tarsi geras kirpėjų kvarteto tenoras stengdamasis išlaikyti harmo- 
niją. 

- Jie yra toli nuo mūsų, paaiškino Stivas, prisiversdamas neištraukti 
savo rankos iš Sintijos delno. Mergina buvo kur kas stipresnė nei atrodė 

iš pažiūros, ir nuo jos gniaužtų Stivui skaudėjo ranką. - Patikėkite, vai- 
kuti, jie tikriausiai yra netgi kitoje apskrityje - atsipalaiduokite. 

Sintija atpalaidavo savo delną, tačiau kai į Stivą atsuko spindintį vei- 
dą, jame atsispindėjo kone skausmingas išgąstis. 

- Gerai, jie toli, tikriausiai jie yra kitoje apskrityje, gal net skambina 
telefonu iš Kalifornijos, tačiau man nepatinka sutvėrimai, kurie kandžio- 
jasi. Aš jų bijau. Ar galime sugrįžti į jūsų autobusą? 

- Taip. 

Sintija ėjo greta Stivo, klubu braukdama į jo šoną, tačiau kai vėl pa- 
sigirdo kojoto staugimas, mergina jau nebesuspaudė taip stipriai Stivo 
rankos - šis staugimas aiškiai sklido iš toliau, ir po jo tuojau pat nesekė 
kitas. Jie priėjo automobilį. Sintija patraukė prie durelių iš keleivio 
pusės, nervingai ir skubiai nusišypsodama, kai lipo į vidų. Stivas apėjo 
mikroautobusą iš variklio pusės, suvokdamas, jog jausmas, kad kažkas 
juos stebi, pranyko. Jis vis dar tebebijojo, tačiau dabar daugiausia baimi- 
nosi dėl savo boso - jei Džonas Edvardas Marinvilis negyvas, apie tai 
pirmuosiuose puslapiuose paskelbs visi pasaulio laikraščiai, ir, be abe- 
jonės, bus minima Stiveno Eimzo pavardė. Ne iš gerosios pusės. Stive- 
nas Eimzas bus minimas kaip nevykęs sergėtojas, kaip apsauginis tin- 
klas, kuris nebuvo ištiestas, kai Didysis Tėtukas galiausiai nukrito nuo 
trapecijos. 

- Tas jausmas, jog mus kažkas stebi... tikriausiai tai buvo kojotai, - 
pasakė Sintija. - Kaip jūs manote? 

- Galbūt. 

- Ką darysime dabar? - paklausė Sintija. 

Stivas giliai įkvėpė oro ir paėmė mobilų telefoną. 

- Metas skambinti farams, - atsakė surinkdamas 911. 

Jis išgirdo tai, ko beveik ir tikėjosi: į magnetofono juostelę įrašytas 
balsas atsiprašė ir paaiškino, jog šiuo metu nėra galimybės susisiekti su 
abonentu. Bosui pavyko prasimušti, - bent jau trumpam, - tačiau tai bu- 
vo lyg aklai vištai grūdas. Stivas nervingai sulankstė telefono ragelį ir 
nusviedė jį ant prietaisų skydelio, po to užvedė “Ryder'io" variklį. Stivą 
apėmė neviltis, kai pamatė, jog dykumos smėlis nusidažė rausvai. Šūdas. 
Stivas pagalvojo, jog jie per daug laiko praleido apleistame iškylavimo 
autobuse ir prie pusiau palaidoto boso motociklo. 

- Nepavyko, ką? - su užuojauta paklausė Sintija. 

- Ne. Pamėginkime surasti tą miestelį, kurį jūs minėjote. Kaip jis va- 
dinasi? 

- Desperacija. Jis į rytus nuo mūsų. 

Stivas perjungė greičių dėžės svirtį. 

- Ar parodysite man kelią? 

- Zinoma, - atsakė Sintija ir palietė jo ranką. - Mes rasime pagalbą. 
Nors tai ir mažas miestelis, ten turėtų būti bent vienas policininkas. 

Prieš vėl pasukdamas į rytus, Stivas privažiavo prie apleisto iškyla- 
vimo autobuso ir pamatė, kad jo durelės vis dar tebetabaluoja vėjyje. Su- 
stabdė savo automobilį, perjungė pavarą į stovėjimo padėtį ir atidarė du- 
reles savo pusėje. Stivui nespėjus nė kojos iškišti, Sintija sugriebė jį už 
peties. 

- Ei, kur einate? 

Jos balse nesigirdėjo panikos, tačiau ramiu merginos tono taip pat 
negalėjai pavadinti. 

- Nusiraminkite, mergaite. Aš tik sekundėlei. 

Stivas išlipo iš savo mikroautobuso ir uždarė iškylavimo autobu- 
siuko, kuris, sprendžiant iš chromuoto užrašo, vadinosi “Wayfarer" du- 
reles. Po to sugrįžo į tuščia eiga dirbatį “Ryder'į". 

- Jūs ką, esate vienas iš tų nepriekaištingųjų? - paklausė Sintija. 

- Ne visada. Tiesiog man nepatiko, kad durelės trankosi vėjyje. 

Stivas nutilo ir, uždėjęs koją ant akceleratoriaus pedalo, susimąstęs 
pažvelgė į merginą. 

- Tos besiplaikstančios durelės man priminė namo, kuriame vaidena- 
si, langines. 

- Okei, - atsakė Sintija. 

Tolumoje vėl pasigirdo kojotų stūgavimas - gal į pietus nuo jų, o gal 
į rytus, pučiant stipriam vėjui, sunku beatspėti, tačiau šį kartą girdėjosi 
bent pustuzinis balsų. Jie aidėjo visi kartu. Stivas įlipo kabinon ir 
užtrenkė dureles. 

- Judėkime, - pasakė jis, vėl perjungdamas pavarų dėžės svirtį į va- 
žiavimo padėtį. - Apgręžkime savo arklį ir suraskime kokį nors 
teisėtvarkos sergėtoją. 


PENKTAS SKYRIUS 
1 


Deividas Karveris jį pamatė tuo metu, kai moteriškė, vilkinti mėly- 
nais marškinėliais ir nublukusiais džinsais, galiausiai pasidavė, gūžda- 
masi prie girtuoklių kameros grotų ir rankomis užsidengdama krūtis, kai 
faras atitraukė rašomąjį stalą, kad galėtų ją pasiekti. 

- Neliesk jo, - patarė žilagalvis vyriškis, kai moteriškė numetė šau- 
tuvą ir šis dardėdamas kietmečio grindimis atsitrenkė į Deivido kameros 
grotas. - Neliesk jo, jis neužtaisytas, tiesiog palik jį ramybėje! 

Deividas pasielgė taip, kaip patarė pagyvenęs vyriškis, tačiau, 
žiūrėdamas į šautuvą, ant grindų jis išvydo dar kai ką: vienas šovinys bu- 
vo nukritęs nuo rašomojo stalo. Jis gulėjo prie pat kraštinio kairiojo jo 
kameros grotų strypo. Tepaluotas žalias šovinys, tikriausiai vienas iš tu- 

zino visomis kryptimis pasklidusių, kai tas beprotis faras ėmė talžyti mo- 
teriškę, Merę, rašomuoju stalu ir kėde, stengdamasis priversti ją mesti 
šautuvą. 

Senukas teisus, nebuvo jokios prasmės stverti tą šautuvą. Net jei 
Deividui pavyktų pasiekti ir šovinį, vis tiek nebuvo jokios prasmės. Fa- 
ras buvo stambus - aukštas it krepšininkas ir plačių pečių it profesiona- 
lus futbolo žaidėjas - ir vikrus. Deividui, kuris niekada gyvenime nebu- 
vo laikęs rankose tikro ginklo, net nespėjus išsiaiškinti, kur reikia įsta- 
tyti šovinį, faras būtų jį užgriuvęs ir atėmęs šautuvą. Tačiau jei jam pa- 
vyktų pakelti šovinį... galbūt... na, kas žino? 

- Ar galite paeiti? - paklausė faras moteriškės, vardu Merė. Jo tonas 
buvo groteskiškai rūpestingas. - Ar niekas nelūžo? 

- Koks jums skirtumas? - atkirto moteriškė virpančiu balsu, tačiau 
Deividas pagalvojo, kad jos balsas virpa ne iš baimės, o iš įsiučio. - Nu- 
žudykite mane, jei ketinate tai padaryti, ir viskas bus baigta. 

Deividas žvilgtelėjo į kartu su juo kameroje esantį senuką, norėda- 
mas įsitikinti, ar šis taip pat pastebėjo šovinį. Kiek Deividas galėjo 
spręsti, šovinio senukas nematė, nors ir buvo pagaliau atsikėlęs nuo sa- 
vo gulto ir priėjęs prie grotų. 

Užuot aprėkęs moteriškę, kuri iš visų jėgų stengėsi ištaškyti jo gal- 
vą, ar mušęs, faras trumpam ją apkabino viena ranka. Tartum savo drau- 
gužę. Tam tikra prasme Deividui šis iš pažiūros draugiškas gestas sukėlė 
daugiau nerimo nei visas smurtas prieš tai. 

- Aš neketinu tavęs žudyti, Mare! 

Faras apsidairė, tartum būtų norėjęs paklausti trijų likusių gyvų Kar- 
verių ir žilagalvio vyriškio, ar jie gali patikėti šios pamišusios moters 
tauškalais. Jo ryškios pilkos akys susitiko su žydromis Deivido akimis, 
ir berniukas nevalingai pasitraukė nuo grotų. Staiga Deividas nuo siau- 
bo pasijuto silpnas. Ir pažeidžiamas. Deividas neįstengė suprasti, kaip jis 
galėjo pasijusti labiau pažeidžiamas nei iki šiol, tačiau būtent taip jis 
jautėsi. 

Faro žvilgsnis buvo tuščias - toks tuščias, kad net atrodė, jog jis ne- 
suvokia, kas vyksta aplinkui, nors ir buvo atsimerkęs. Tai Deividui pri- 
minė jo draugą Brajeną ir neišdylantį iš atminties apsilankymą Brajeno 
palatoje praėjusį lapkritį. Tik policininko žvilgsnis nebuvo visiškai toks 
pat, nes jo akys tuo pat metu buvo ir nebuvo tuščios. Jose kažkas 
slypėjo, taip, kažkas; Deividas nevaliojo suprasti kas ir ar gali taip būti, 
Jog faro žvilgsnyje tuo pat metu yra ir kažkas, ir nieko. Berniukas supra- 
to tik viena - nieko panašaus jis dar nebuvo matęs. 

Faras pažvelgė į moteriškę, vardu Merė, perdėtai nustebęs. 

- O Viešpatie, ne! - tarė jis. - Tik ne dabar, kai viskas darosi taip įdomu. 

Policininkas įkišo ranką į priekinę dešinę kelnių kišenę, ištraukė 
raktų ryšulį ir išsirinko vieną, kuris buvo visai nepanašus į raktą - 

plokščias, su juoda juostele, įtvirtinta viduryje metalo. Deividui jis pri- 
minė kortelę, kuria viešbučiuose atrakinamos durys. Faras įkišo tą daik- 
tą į didžiosios kameros spyną ir ją atrakino. 

- Šok į vidų, Mare, - paliepė faras. - Tau čia bus jauku it vabalui ant 
kilimo. 

Moteriškė nekreipė į jį dėmesio ir žiūrėjo į Deivido tėvus. Jie stovėjo 
prie mažos kameros, esančios tiesiai priešais tą, kurioje Deividas buvo 
kartu su žilagalviu misteriu Tyleniu, grotų. 

- Šis žmogus - šis maniakas - nužudė mano vyrą. Apkabino... - Merė 
skausmingai nurijo seilę, o stambusis faras švelniai žvelgė į ją, tarsi sa- 
vo šypsena ragindamas: “Išsisakyk, Mere, išvemk visa tai ir pasijusi ge- 
riau“. - Apkabino jį lygiai taip, kaip dabar mane, ir paleido keturis 
šūvius. 

- Jis nužudė mūsų dukrelę, - pasakė jai Elena Karver. 

Deividui motinos balsas nuskambėjo nerealiai, tarsi per sapną. At- 
rodė, tarsi abi moterys varžytųsi, kuri papasakos labiau neįtikėtiną isto- 
riją. Galėjai pamanyti, jog po to moteriškė, vardu Merė, pasakys: “Ką gi, 
jis dar nužudė mūsų šunį", o motina atitars... 

- Mes šito tikrai nežinome, - įsiterpė Deivido tėvas. Jis atrodė siau- 
bingai - veidas buvo sutinęs ir kruvinas it sunkiasvorio boksininko, ku- 
ris buvo talžomas ištisus dvylika raundų. - Nesame Hikri. 

Tėvas su siaubinga viltimi pažvelgė į policininką, tačiau šis nekreipė 
į jį jokio dėmesio. Farą domino tik Merė. 

- Pakaks čiauškėti, - pasakė faras maloniausio pasaulyje senelio bal- 
su. - Šok į savo kambarį, mano brangioji Mere. Į savo auksinį narvelį, 
mano mažoji žydraake papūgėle. 

- Ojei taip nepadarysiu? Nužudysite mane? 

- Jau pasakiau tau, jog ne, - atsakė faras tuo pačiu maloniu gerojo se- 
nelio balsu, - tačiau nepamiršk, kad dabar tavęs laukia lemtis, kur kas 
baisesnė už mirtį. 

Faro balso tonas nepasikeitė, tačiau dabar moteriškė žvelgė į jį tarsi 
užkerėta, lyg aukojimui skirta ožka į gyvačių tramdytoją. 

- Galiu tave taip žiauriai kankinti, kad panorėsi, jog verčiau būčiau 
nužudęs. Tikiuosi, tiki mano žodžiais, ar ne? 

Moteriškė dar kurį laiką pasižiūrėjo į policininką, po to nusuko 
žvilgsnį į šalį - Deividui, stovinčiam už dvidešimties pėdų, pasirodė, jog 
moteriškė atplėšė nuo faro akis taip, kaip atplėšiama lipni juostelė nuo 
voko ar nuo paketo - ir įžengė į kamerą. Beeinant moteriškės veidas 
trūkčiojo, o kai faras užtrenkė grotuotas kameros duris, ji galutinai 
palūžo. Parkrito ant vieno iš keturių kameros gilumoje esančių gultų, 
užsidengė rankomis veidą ir ėmė raudoti. Faras kurį laiką ją stebėjo nu- 
leidęs galvą. Deividas turėjo laiko vėl pažvelgti į šovinį ir pagalvoti apie 
tai, jog būtų gerai jį nutverti. Po to faras krūptelėjo lyg iš miego paža- 

dintas ir nusisuko nuo kameros su raudančia joje moteriške. Jis priėjo 
prie Deivido. 

Priartėjus farui, žilagalvis vyriškis skubiai pasitraukė nuo grotų, ei- 
damas atatupstas tol, kol pakinkliais atsitrenkė į savo gultą ir sėdom 
smuktelėjo ant jo. Po to senukas vėl rankomis užsidengė akis. Prieš tai 
Deividui šis gestas atrodė kaip nevilties ženklas, tačiau dabar jis labiau 
priminė paties Deivido patirto siaubo, kai faro žvilgsnis buvo nukreiptas 
į jį, aidą - tai buvo ne nevilties, o instinktyvus noras pasislėpti, gestas 
žmogaus, kuris jokiu būdu nenori į kažką žiūrėti, jei jo nepriversi jėga. 

- Kaip sekasi, Tomai? - paklausė faras ant gulto sėdinčio vyriškio. - 
Kaip reikalai, senoli? 

Misteris Žilagalvis susigūžė nuo policininko balso, neatitraukdamas 
delnų nuo savo akių. Faras dar kurį laiką pasižiūrėjo į senuką, po to vėl 
nukreipė savo pilkų akių žvilgsnį į Deividą. Berniukas pajuto, kad dabar 
jo akys buvo tarsi priklijuotos. Ir dar kažką. Pašaukimo jausmą. 

- Tau čia smagu, Deividai? - paklausė stambusis šviesiaplaukis po- 
licininkas. Atrodė, kad jo akys plečiasi, virsdamos ryškiais, pripildytais 
šviesos pilkais tvenkiniais. - Ar ketini dalyvauti šioje komedijoje? 

- Aš... - dusliai sušvokštė Deividas, aplaižė lūpas ir pamėgino iš nau- 
jo. - Aš nesuprantu, apie ką jūs kalbate. 

- Iš tiesų? Dėl to abejoju. Nes matau... - policininkas pridėjo ranką 
prie lūpų kampučio, po to vėl ją nuleido. Atrodė, lyg būtų nuoširdžiai 
nustebęs. - Nežinau, ką aš matau. Štai kur klausimas, sere. Kas tu esi, 
berniuk? 

Deividas skubiai dirstelėjo motinos bei tėvo pusėn, tačiau perskaitęs 
jų veido išraišką nepajėgė ilgiau išlaikyti žvilgsnio. Tėvai galvojo, jog 
faras nužudys Deividą lygiai taip pat, kaip nužudė Pyragėlį ir Merės vyrą. 

Deividas vėl pažvelgė į farą. 

„- Esu Deividas Karveris, - pasakė, - gyvenu Tuopų gatvėje Nr. 248, 
Ventvorte, Ohajo valstijoje. 

- Taip, esu tikras, jog tai tiesa, tačiau, mažasis Deivi, kas tave pa- 
darė? Ar gali pasakyti, kas tave padarė? Tek! 

“Jis neskaito mano minčių, - pagalvojo Deividas, - tačiau manau, 
jog, ko gero, galėtų. Jei norėtų". 

Suaugęs žmogus už tokias mintis būtų save sugėdinęs ir paliepęs ne- 
kvailioti, nepasiduoti baimės penimai paranojai. 

“Jis tik non, kad tu patikėtum, jog jis sugeba skaityti mintis", - pa- 
galvotų suaugęs žmogus. Tačiau Deividas dar nebuvo vyras, jis tebuvo 
vienuolikos metų berniukas. Tačiau ne bet koks vienuolikmetis berniu- 
kas; tik ne nuo praėjusių metų lapkričio mėnesio. Nuo to laiko jis 
smarkiai pasikeitė. Deividas vylėsi, jog šie pokyčiai jam padės susido- 
roti su tuo, ką šiuo metu matė ir išgyveno. 

Tuo tarpu faras žvelgė į berniuką primerktomis, mąsliomis akimis. 

- Manau, jog mane padarė mama ir tėtis, - atsakė Deividas. 

- Berniukas, kuris nusimano apie paukščius ir bites! Nuostabu! O 
kaip dėl mano kito klausimo, Raitasis Policininke - ar tau smagu? 

- Jūs nužudėte mano seserį, tad neuždavinėkite kvailų klausimų. 

- Sūnau, neprovokuok jo! - sušuko tėvas spigiu, išsigandusiu balsu. 

Šis balsas Deividui pasirodė visiškai nepanašus į tėvo. 

- O, aš nesu kvailas, - atkirto faras, pasilenkdamas į priekį, kad tas 
siaubingas žvilgsnis priartėtų prie Deivido. Atrodė, jog jo akių lėliukės 
be paliovos juda it sukučiai. Žiūrėdamas į jas, Deividas pajuto pykinimą 
ir vos neapsivėmė, tačiau nepajėgė nukreipti savo žvilgsnio į šalį. - Ga- 
lima man prikišti daug ką, tačiau kvailas nesu. Aš žinau be galo daug, 
Raitasis Policininke. Iš tiesų. Aš žinau be galo daug. 

- Palikite jį ramybėje! - suriko Deivido motina. Deividas negalėjo 
jos matyti, nes motiną visiškai uždengė stambus policininko kūnas. - Ar 
dar nepakankamai iškankinote mūsų šeimą? Jei jį paliesite, aš jus 
užmušiu! 

Faras nekreipė dėmesio į motinos žodžius. Jis pakėlė abiejų rankų 
smilius ir nusmaukė apatinius akių vokus, kad groteskiškai išvirstų akių 
obuoliai. 

- Aš turiu erelio akis, Deividai, ir tos akys iš toli gali atskirti, kur tie- 
sa ir. kur melas. Noriu, kad tuo patikėtum. Erelio akis, taip, sere. 

Faras tebespoksojo pro grotų strypus, tačiau dabar atrodė, jog vie- 
nuolikmetis Deividas Karveris buvo jį užhipnotizavęs. 

- Esi kažkoks ypatingas, - sušvokštė faras. - Iš tiesų, kažkoks ypatin- 
gas. Taip, aš manau, jog toks esi. 

“Galvok, ką tik nori, tik negalvok, jog aš galvoju apie šovinį", - pa- 
sakė mintyse Deividas. 

Faro akys nežymiai išsiplėtė, ir akimirką Deividas su siaubu pagal- 
vojo, kad faras mąsto būtent apie tai, kad jis suderino save Deivido min- 
tims it radijo signalui. Tada lauke sustaugė kojotas, išleisdamas pratisą, 
vienišą klyksmą, ir faras atsisuko į tą pusę, iš kurios sklido garsas. Tarp 
jų užsimezgusi gija - gal telepatija, o gal tiesiog baimės ir susižavėjimo 
derinys - nutrūko. 

Faras pasilenkė pakelti šautuvą. Deividas užgniaužė kvapą, neabejo- 
damas, jog policininkas pamatys šovinį, gulintį ant grindų dešiniau šau- 
tuvo, tačiau faras nė nepažvelgė ton pusėn. Jis atsitiesė ir atlenkė svirtelę 
šautuvo šone. Šautuvo vamzdžiai tarsi paklusnus gyvulėlis nusileido po- 
licininkui ant rankos. 

- Niekur neik, Deividai, - perspėjo faras suokalbišku tonu, tartum sa- 
kydamas: “Telieka tai tarp mūsų". - Mes apie daug ką turime pasikalbėti. 
Patikėk, aš noriu tokio pokalbio, tik dabar esu truputėlį užimtas. 

Nuleidęs galvą, policininkas nužingsniavo į patalpos vidurį, pakeliui 
surinkdamas šovinius. Pirmuosius du jis įgrūdo į šautuvo vamzdžius, ki- 

tus atsainiai susikišo į kišenes. Deividas neišdrįso ilgiau laukti. Jis pasi- 
lenkė, iškišo ranką pro kameros grotų strypus, sučiupo žalią tepaluotą 
tūtelę ir įsikišo ją į savo džinsų kišenę. Moteriškė, vardu Merė, šito ne- 
matė; ji vis tebegulėjo ant gulto rankomis užsidengusi veidą ir raudojo. 
Deivido tėvai taip pat šito nepastebėjo; jie stovėjo prie savo kameros 
grotų, apsikabinę vienas kitą per liemenį, ir apimti siaubo sekė vyriškį, 
dėvintį chaki spalvos uniformą. Atsisukęs atgal, Deividas išvydo, jog se- 
nasis misteris Žilagalvis - Tomas - vis dar tebebuvo užsidengęs ranko- 
mis veidą, tad galbūt ir jis nieko nematė. Tačiau Tomo pavandenijusios 
akys buvo atmerktos ir žvelgė pro praskėstus pirštus. Deividas tai pa- 
stebėjo, tad gal ir ne viskas buvo okei. Kaip ten būtų, dabar jau per vėlu 
padėti šovinį į vietą. Tebežiūrėdamas į vyriškį, kurį policininkas pavadi- 
no Tomu, Deividas pridėjo pirštą prie lūpų, duodamas senukui ženklą 
tylėti. Senasis Tomas neparodė jokio ženklo, kad suprato Deivido gestą; 
jo akys, uždarytos nuosavame kalėjime, tik beprasmiškai žvelgė pro 
pirštų grotas. 

Faras, kuris nužudė Pyragėlį, pakėlė nuo grindų paskutinį šovinį, 
trumpai nužvelgė rašomąjį stalą, po to atsitiesė ir lengvu riešo judesiu 
užrakino šautuvą. Kol faras rinko šovinius, Deividas atidžiai jį stebėjo ir 
stengėsi atspėti, ar policininkas juos skaičiuoja. Deividui pasirodė, jog 
ne... iki pat šios akimirkos. Tačiau dabar faras stovėjo nuleidęs galvą ir 
atsukęs Deividui nugarą. Po to jis atsigręžė ir nužingsniavo prie Deivi- 
do kameros. Berniukas pajuto, kad jo skrandis tampa švininis. 

Kurį laiką faras tiesiog stovėjo ir spoksojo, tarsi ketindamas iška- 
mantinėti berniuką, ir Deividas pagalvojo: “Jis stengiasi atrakinti mano 
smegenis lygiai taip, kaip įsilaužėlis bando atrakinti spyną". 

- Ar galvoji apie Dievą? - paklausė faras. - Nesivargink. Čia Dievo 
teritorija baigiasi ties Indėnų šaltiniais, ir net pats lordas Šėtonas nedrįsta 
kelti savo kanopų šiauriau Tonopos. Desperacijoje nėra Dievo, mano 
mažasis berniuk. Čia yra tik can de lach. 

Atrodo, jog tuo viskas ir pasibaigė. Faras, po pažastimi nešinas šau- 
tuvu, išėjo iš patalpos. Kokias penkias sekundes tvyrojo tyla, trikdoma 
tik moteriškės, vardu Merė, kūkčiojimo. Deividas pažvelgė į savo tėvus, 
0 šie pažiūrėjo į jį. Kai tėvai šitaip stovėjo, apsikabinę vienas kitą, Dei- 
vidui jie priminė mažus vaikus, kokie buvo gerokai prieš susipažindami 
Ohajo valstijos Veslio universitete, ir tai nepaprastai išgąsdino Deividą. 
Jau geriau jis būtų užklupęs tėvus besidulkinančius. Berniukas norėjo su- 
ardyti tylą, tačiau nežinojo kaip. 

Po to staiga į patalpą įsiveržė faras. Jis turėjo palenkti galvą, kad ne- 
susimuštų galvos į durų staktą. Faras buvo išsišiepęs lyg beprotis, ir Dei- 
vidas prisiminė Garfildą, katiną iš komiksų, patvoriuose atliekantį im- 
provizuotus vodevilius. Ant sienos kabojo senas telefono aparatas, jo 

plastmasinis smėlio spalvos korpusas buvo sutrūkinėjęs ir purvinas. Fa- 
ras nuplėšė telefono ragelį, prisidėjo jį prie ausies ir išrėkė: 

- Prašau paruošti man kambarį! 

Faras nutėškė telefono ragelį ir atsuko pamišėlišką katino Garfildo 
šypsnį į savo belaisvius. 

- Mėgdžioju senąjį Džerį Liuisą, - pasakė. - Amerikos kritikai jo ne- 
supranta, tačiau Prancūzijoje pašėlusiai gerbia Džerį Liuisą. Jis - tikras 
eržilas. 

Policininkas pažvelgė į Deividą. 

- Beje, Raitasis Policininke, Prancūzijoje taip pat nėra Dievo. Pa- 
tikėk moi*. Tik činzanas, sraigės ir moterys, kurios neskuta savo pa- 
žastų. 

Faras metė skubų žvilgsnį į likusius įkalintuosius, ir šypsena nuo jo 
veido išnyko. 

- Žmonės, jūs privalote tūnoti tyliai, - perspėjo. - Žinau, jog bijote 
manęs, ir galbūt darote teisingai, tačiau, patikėkite, jūs esate užrakinti ne 
be pagrindo. Tai vienintelė saugi vieta. Čia veikia jėgos, apie kurias jūs 
net nesusimąstote. O kai ateis naktis... 

Faras nužvelgė juos visus ir tik papurtė galvą, tarsi tai, kas nutiks 
naktį, būtų per daug siaubinga, kad galėtum garsiai pasakyti. 

“Tu meluoji, tu esi melagis", - pagalvojo Deividas... tačiau tuo me- 
tu pro laiptų aikštelės pravirą langą atsklido dar vienas kojoto klyksmas, 
ir berniukas pradėjo spėlioti, ką tai galėtų reikšti. 

- Kad ir kaip būtų, - tęsė faras, - spynos ir kameros čia yra patikimos. 
Storašikniai pastatė jas kietasprandžiams šachtininkams, tad pabėgti iš 
čia nėra jokių šansų. Jei tokia mintis buvo jums atėjusi į galvą, siųskite 
ją atgal namo pas mamytę. Įsidėmėkite mano žodžius. Tai yra geriausia, 
ką jūs galite padaryti. Patikėkite, tai - tiesa. 

Po to faras išsinešdino, šį kartą iš tikrųjų - Deividas girdėjo, kaip 
laiptais dunda jo batai, drebindami visą pastatą. 

Berniukas kurį laiką stovėjo toje pačioje vietoje, puikiai suvokda- 
mas, ką turi padaryti - bžtinai privalo, tačiau nenorėjo šito atlikti savo 
tėvų akivaizdoje. Tačiau jis neturėjo iš ko rinktis. Ir Deividas buvo tei- 
sus dėl faro. Stambusis vyriškis negalėjo skaityti jo minčių tarsi laik- 
raščio, tačiau kai ką jis suprato - jis atspėjo su Dievu susijusius dalykus. 
Gal tai ir buvo gerai. Gal geriau, kad faras pamatytų Dievą, o ne šovinį. 

Deividas apsisuko ir žengė du žingsnius į kameros gilumą. Eidamas 
jis jautė kišenėje šovinio svorį. Šis svorio jausmas buvo labai aiškus, la- 
bai akivaizdus. Tarsi Deividas ten būtų paslėpęs gabalėlį aukso. 

“Ne, tai kur kas pavojingiau nei auksas. Greičiau tai panašu į gaba- 
liuką kokios nors radioaktyvios medžiagos ". 


* Manimi (pranc.). 

Kurį laiką Deividas stovėjo atsukęs nugarą į koridorių, po to iš lėto 
atsiklaupė. Berniukas giliai įkvėpė, traukdamas į plaučius orą tol, kol 
juose visiškai nebeliko vietos, po to lėtai iškvėpė, tyliai švokšdamas. Jis 
sudėjo rankas ant šiurkščios vilnonės antklodės ir švelniai priglaudė prie 
jų kaktą. 

- Deividai, kas tau nutiko, - šūktelėjo motina. - Deividai! 

- Nieko jam nenutiko, - paaiškino tėvas, ir Deividas prieš užmerkda- 
mas akis nusišypsojo. 

- Kaip tu gali sakyti, jog nieko nenutiko? - suklykė Elė. - Pažiūrėk, 
jis nugriuvo, vaikas netenka sąmonės! Deividai! 

Dabar jų balsai sklido iš toli ir vis labiau geso, tačiau, prieš visai 
išnykstant garsams, berniukas išgirdo, kaip jo tėvas pasakė: 

- Jis ne alpsta. Meldžiasi. 

“Desperacijoje nėra Dievo? Na ką gi, pasižiūrėsime". 

Po to Deividas iškeliavo. Jam neberūpėjo, nei ką gali pagalvoti tėvai 
ir ar misteris Žilagalvis pastebėjo, kad jis nukniaukė šovinį, o jei pa- 
stebėjo, ar pasakys tam pabaisai policininkui. Deividas nebegedėjo ma- 
žojo, mielojo Pyragėlio, kuri gyvenime nieko nebuvo nuskriaudusi ir ne- 
nusipelnė tokios mirties. Tiesą pasakius, jis jau nebebuvo net savo paties 
galvoje. Dabar Deividas buvo tamsoje, aklas, tačiau ne kurčias, ir tam- 
soje klausėsi savojo Dievo balso. 

Kaip ir dauguma dvasinių pokalbių, Deivido Karverio bendravimas 
su Dievu tik išoriškai atrodė dramatiškas; viduje jis buvo ramus, beveik 
pasaulietiškas. Galbūt ne racionalus, - dvasiniai dalykai niekada negali 
būti griežtai racionalūs, - tačiau jame buvo savas aiškumas bei logika. Ir 
bent jau Deividui šio bendravimo tikrumas nekėlė jokių abejonių. Jis su- 
rado Dievą, ir to pakako. Ir (tai berniukui atrodė dar svarbiau) Dievas su- 
rado jį. 

Praėjusių metų lapkritį automobilis partrenkė jo geriausią draugą, 
dviračiu važiuojantį į mokyklą. Brajeną Rosą automobilis nusviedė dvi- 
dešimt pėdų ir bloškė į namo sieną. Bet kurį kitą rytą Deividas būtų va- 
žiavęs kartu, tačiau tą dieną jis liko namuose, nes buvo užpuolęs ne itin 
pavojingas virusas. Pusę devynių suskambėjo telefonas, o po dešimties 
minučių į svetainę įėjo išbalusi ir drebanti Deivido motina. 

- Deividai, Brajeną ištiko nelaimė. Prašau pabandyk labai nesi- 
krimsti. 

Likusios pokalbio dalies Deividas beveik neprisimena, išskyrus 
žodžius: “Nėra vilties, jog išliks gyvas“. 

- Brangusis, aš suprantu, kaip tu jautiesi, tačiau šitaip elgtis nedera, 
- pasakė tada tėvas. 

Tai, kad tėvas pavartojo švelnybinį žodį “brangusis", kuris seniai bu- 
vo išnykęs kartu su Deivido pliušiniais žaislais, liudijo, jog Ralfas Kar- 
veris buvo giliai prislėgtas. Tėvas pažvelgė į Elę, tačiau ši tik stovėjo pa- 
lei kriauklę, nervingai gniaužydama pašluostę. Buvo akivaizdu, jog nėra 
ko tikėtis jos pagalbos. Dievas matė, kad ir iš Ralfo nebuvo per daug 
naudos, tačiau kas galėjo tikėtis, jog teks kalbėti apie šitokius dalykus? 
Dieve, berniuku: tik vienuolika, Ralfas nesurado laiko pasikalbėti su juo 
apie gyvenimą, o ką sakyti apie mirtį. Ačiū Dievui, kad nors Kirstė bu- 
vo kitame kambaryje ir per televizorių Žiūrėjo animacinius filmukus. 

- Ne, - atšovė Deividas, - šitaip elgtis dera. Tiesa pasakius, tik šitaip 
reikia elgtis. 

Berniukas dar norėjo pridurti kažką didvyriškai kuklaus, pavyzdžiui: 

“Brajenas tą patį būtų padaręs dėl manęs“, tačiau nusprendė, jog ne- 
verta. Iš tiesų Deividas negalvojo, kad Brajenas būtų tai dėl jo padaręs. 
Tačiau tai nieko nekeitė. Nes netgi tada, dar prieš tai, kas nutiko Lokių 
gatvės parke, Deividas neaiškiai suvokė, jog nueis ne dėl Brajeno, o dėl 
savęs. 

Deivido motina neryžtingai žengė kelis žingsnius, palikdama savo 
bastioną - kriauklę. 

- Deividai, tavo širdis kilniausia pasaulyje... švelniausia pasaulyje... 
tačiau Brajenas... na... jį nubloškė... 

- Ji bando pasakyti, kad Brajenas galva atsitrenkė į plytų sieną, - įsi- 
terpė tėvas. Per stalą jis paėmė sūnaus ranką. - Brajeno smegenys yra la- 
bai smarkiai sužalotos. Jis yra komoje ir nerodo aiškių gyvybės ženklų. 
Ar supranti, ką tai reiškia? 

- Kad gydytojai mano, jog Brajeno smegenys virto kopūstu. 

Ralfas krūptelėjo, po to linktelėjo galva. 

- Dabar jo situacija tokia, kad būtų geriau, jei viskas kuo greičiau 
baigtųsi. Jei nueitum jį aplankyti, nebepamatytum draugo, kurį pažino- 
jai ir su kuriuo kartais nakvodavai. 

Tuo metu motina patraukė į svetainę, pasisodino suglumusį Pyragėlį 
ant kelių ir vėl pravirko. 

Deivido tėvas pažvelgė į ją, tarsi norėdamas prisijungti, po to vėl at- 
sisuko į sūnų. 

- Bus geriausia, jei prisiminsi Brajų tokį, kokį matei paskutinį kartą. 
Supranti? 

- Taip. Tačiau negaliu šitaip pasielgti. Privalau jį aplankyti. Bet, jei 
tu nenori manęs nuvežti, nieko baisaus. Po pamokų nuvažiuosiu auto- 
busu. 

Ralfas sunkiai atsiduso. 

- Na ir teeina visi šikt. Gerai, sūnau, aš tave nuvešiu. Ir tau nereikės 
laukti, kol pasibaigs pamokos. Tik, dėl Dievo meilės, neprasitark apie tai 
nė žodeliu... 

Tėvas smakru parodė svetainės pusėn. 

- Pyragėliui? O Viešpatie, ne. 

Deividas neužsiminė, jog Pyragėlis jau buvo atėjusi į jo kambarį pa- 
klausti, kas nutiko Brajenui ir ar jam skauda, ir ką, Deivido nuomone, 
reiškia numirti, ar tada žmogus kur nors iškeliauja? Ir dar šimtus kitų 
klausimų. Jos veidas buvo labai rimtas ir dėmesingas. O jos akys... na, 
jos akys buvo visiškai kaip Pyragėlio. Tačiau geriausia tėvams ne viską 
pasakyti. Jie yra seni ir greitai susinervina. 

- Brajeno tėvai tavęs neįleis, - pasakė Elena, sugrįždama į kambarį. 
- Aš jau daugelį metų pažįstu Marką ir.Debę. Jie apimti sielvarto, - žino- 
ma, jog sielvartauja, jei tai būtų nutikę /au, aš išprotėčiau, - tačiau jiems 
užteks proto neleisti mažam berniukui žiūrėti... į kitą mirštantį mažą ber- 
niuką. 

- Paskambinęs į ligoninę, vėliau paskambinau jiems ir paklausiau, ar 
galiu jį aplankyti, - tyliai paaiškino Deividas. - Ponia Ros leido. 

Tėtis vis dar tebelaikė Deivido ranką. Tai buvo gerai. Deividas labai 
mylėjo savo mamytę ir tėtį ir gailėjosi, kad šis įvykis taip juos prislėgė, 
tačiau Deividas net nedvejojo dėl to, ką privalo padaryti. Atrodo, jog net 
tada kažkokia išorinė jėga jam padėjo, kaip vyresnis ir išmintingesnis 
žmogus, vedžiodamas ranką, padeda mažam vaikui nupiešti šunį ar 
viščiuką, ar senį besmegenį. 

- Ir kas gi jai pasidarė? - paklausė Elė Karver nesavu balsu. - 
Norėčiau žinoti, kas, po velnių, jai pasidarė. 

- Ji džiaugėsi, kad galėsiu ateiti atsisveikinti. Ji taip pat pasakė, jog 
šį savaitgalį, po to, kai seneliai atsisveikins su Brajenu, palieps išjungti 
gyvybę palaikančias sistemas, ir todėl poniai Ros malonu, kad aš ateisiu 
pirmas. 

Kitą dieną, po pietų, Ralfas atsiprašė iš darbo ir nuvažiavo į mokyk- 
14 paimti sūnaus. Deividas stovėjo ant šaligatvio krašto, o iš jo marški- 
nių kišenės kyšojo žydras lapelis su užrašu: “PALEISTAS ANKS- 
ČIAU*. Atvykę į ligoninę, jie lėčiausiu pasaulyje liftu pasikėlė į penktą 
aukštą, į reanimacijos skyrių. Pakeliui Deividas stengėsi nuteikti save 
tam vaizdui, kurį netrukus pamatys. “Neišsigąsk, Deividai, - telefonu jį 
buvo perspėjusi ponia Ros. - Jis neatrodo labai gražiai. Esame tikri, jog 
Brajenas nejaučia jokio skausmo - jis per daug giliai nugrimzdęs į 
nebūtį, kad ką nors pajustų - tačiau neatrodo labai gražiai". 

- Ar nori, kad eičiau kartu? - paklausė tėvas prie Brajeno palatos 
durų. 

Deividas papurtė galvą. Jį vis dar tebebuvo apglėbęs galingas jaus- 
mas, kuris prarijo Deividą nuo to momento, kai išblyškusi motina pa- 
sakė apie nelaimingą atsitikimą: jausmo, jog jį veda už rankos kažkas la- 
biau patyręs, kažkas, kas išsaugos Deivido tvirtybę, jei jį patį apleistų 
jėgos. 

Deividas įžengė į palatą. Ten buvo ponas ir ponia Rosai. Jie sėdėjo 
raudonu vinilu apmuštose kėdėse. Abu rankose laikė knygas, tačiau jų 
neskaitė. Brajenas gulėjo lovoje palei langą, apsuptas pypsinčių ir blyk- 
sinčių žaliomis ekranų linijomis įrengimų. Lengva antklodė buvo 
užtraukta iki draugo liemens. Virš liemens matėsi ploni balti ligoninės 
marškiniai, kurie buvo išskleisti abipus krūtinės lyg angelo iš mokykli- 
nio vaidinimo sparnai. Ant krūtinės pūpsojo galybė įvairiausių guminių 
čiulptukų, dar daugiau jų buvo pridėta prie galvos, žemiau baltos, pla- 
čios tvarsčių kepurės. Iš po kepurės kairiuoju Brajeno skruostu leidosi il- 
gas randas, kuris palei burną buvo užsirietęs tarsi žvejo kabliukas. Ran- 
das buvo susiūtas juodais siūlais. Deividui tai priminė filmą apie Fran- 
kenšteiną, vieną iš tų senesniųjų, su Borisu Karlofu, kuriuos rodo šešta- 
dienį vakare. Kartais, kai Deividas nakvodavo pas Brajeną, abu berniu- 
kai neidavo miegoti iki pat vėlumos ir žiūrėdavo šiuos filmus, valgyda- 
mi spragintus kukurūzus. Jiems labai patikdavo senieji juodai balti 
siaubūnai. Kartą, bežiūrint filmą “Mumija", Brajenas atsisukęs į Deivi- 
dą tarė: “Kad jį kur šūdas, mumija mus vejasi, paspartinkime žingsnį“. 
Nors tai ir buvo kvaila, tačiau be penkiolikos minučių pirmą bet kas vie- 
nuolikmečiams berniukams gali pasirodyti juokinga, tad jie abu prapliu- 
po juokais. 

Iš ligoninės lovos Brajeno akys žvelgė į Deividą. Ir pro jį. Jos buvo 
atmerktos ir tokios tuščios kaip mokyklos klasės rugpjūčio mėnesį. 

Labiau nei bet kada jausdamas, jog juda ne pats, o kažkas jį stumia, 

besidriekiančius nuo šių kaušelių. Deividas taip pat apžiūrėjo į šalmą pa- 
našų tvarstį ant kairiosios Brajeno galvos pusės. Tvarstis buvo įdubęs, 
tartum po juo eantys kaulai būtų smarkiai pakeitę savo formą. Deividas 
įtarė, jog taip ir yra. Kai atsitrenki į plytų namą, kažkas privalo įdubti. 
Iš Brajeno dešinės rankos ir krūtinės kyšojo vamzdeliai. Jie ėjo link 
maišelių su skysčiu, pritvirtintų prie stovų. Į Brajeno nosį taip pat buvo 
įstatytas dvišakis plastmasinis vamzdelis, o prie riešo pritvirtinta 
kažkokia juostelė. 

“Šios mašinos palaiko jo gyvybę, - pagalvojo Deividas. - O kai jas 
išjungs ir ištrauks adatas...“ 

Deividas negalėjo tuo patikėti, jo dvejonės, kurios iš pradžių buvo it 
pumpurėliai, subyrėjo. Kartu su Brajenu, vos tik nutvėrę progą, jie 
taškydavosi prie fontano, esančio priešais jų klasės langus. Vaidindami 
komandosus, berniukai važinėdavosi dviračiais puikiame Lokių gatvės 
parke. Jie keisdavosi knygomis, komiksais ir beisbolo kortelėmis, o kar- 
tais tiesiog sėdėdavo galiniame Deivido namų priebutyje, žaisdami Bra- 
jcno atsineštą žaidimą ar skaitydami ir gerdami Deivido mamos paruoštą 
limonadą. Jie sukirsdavo delnais ir vadindavo vienas kitą “blogišiumi". 

(Kartais, kai likdavo vieni du, jie vadindavo vienas kitą “sukruštgalviu" 
ar “smilgapimpiu".) Antroje klasėje jie smeigtukais prasidūrė pirštus ir 
juos suglaudę prisiekė būti “kraujo broliais". Šių metų rugpjūtį berniu- 
kai, padedami Marko Roso, pagal nuotrauką knygoje iš butelių kamščių 
sudėliojo Partenoną. Šis kūrinys taip puikiai pavyko, kad Markas padėjo 
jį į rūsį ir rodydavo savo draugams. Pirmąją naujųjų metų dieną iš bute- 
lių kamščių sudėliotas Partenonas turėjo nukeliauti į Karverių namus, 
esančius už pusantro kvartalo. » 

Deivido mintys įkyriai sukosi apie Partenoną, kai berniukas stovėjo 
šalia savo draugo komandoso lovos. Deividas, Brajenas ir Brajeno tėtis 
sudėliojo šį Partenoną Rosų garaže, klausydamiesi ant lentynos be palio- 
vos tą pačią juostelę grojančio magnetofono. Tai buvo kvaila, nes Parte- 
nonas buvo sudėliotas iš butelių kamščių, tačiau tuo pat metu ir jėga, nes 
atrodė taip, kaip ir turėjo atrodyti, ir jį lengvai galėjai atpažinti. Taip pat 
tas Partenonas buvo jėga todėl, kad berniukai padarė jį savo rankomis. 
O netrukus laidojimo biuro darbuotojas plaus ir gramdys Brajeno ran- 
kas, naudodamas specialų šepetį ir ypač rūpestingai išvalydamas pana- 
ges. Deividas manė, jog niekam nebus smagu žiūrėti į lavoną, kurio pa- 
nagės nešvarios. Kai Brajaus rankos bus švarios ir švarus draugas bus 
paguldytas į karstą, kurį jam išrinks tėvai, laidotuvių biuro tarnautojas 
suners jam rankas, tarsi draugo pirštai būtų sportbačių raišteliai. Ir šios 
rankos taip ir bus sunertos, kai Brajenas atsidurs po žeme. Sudėtos tvar- 
kingai, taip, kaip jiems antroje klasėje liepdavo sudėti rankas ant suolo. 
Šios rankos daugiau nebedėlios pastatų iš butelių kamščių. Pirštai dau- 
giau nebesitaškys fontanėlio vandeniu. Viskas nugrims į tamsą. 

Ši mintis Deivido galvoje ir širdyje sukėlė ne siaubą, o neviltį, tarsi 
sunertų karste gulinčio Brajeno pirštų vaizdas būtų dar vienas įrodymas, 
jog viskas yra beprasmiška, kad bet kuri veikla dar nė karto nesustabdė 
mirties, kad net vaikams nesuteikiama išimtinė teisė nedalyvauti tame 
siaubo spektaklyje, triukšmingai vykstančiame už mėtomis iškvėpintų 
buitinių komedijų fasado, kuriuo tiki tėvai ir nori, kad juo patikėtų vai- 
kai. 

Kol Deividas stovėjo prie draugo lovos ir vaikiškai mąstė apie šiuos 
dalykus, nei ponas, nei ponia Rosai nepratarė nė žodžio. Deivido ne- 
trikdė jų tylėjimas; jis mylėjo draugo tėvus, ypač poną Rosą, kuris buvo 
savotiškai įdomiai pašėlęs, tačiau berniukas čia atėjo ne jų aplankyti. 
Prie jų nebuvo prijungti nei vamzdeliai, nei aparatai, kuriuos atjungs, kai 
tik atsisveikins seneliai. 

Jis atėjo aplankyti Brajeno. 

Deividas paėmė draugo ranką. Ji buvo stulbinančiai šalta ir suglebu- 
si, tačiau gyva. Galėjai justi ranka pulsuojančią gyvybę tarsi kokį vei- 
kiantį variklį. Deividas švelniai spustelėjo ranką ir sušnibždėjo: 

- Kaip sekasi, blogišiau? 

Berniukas neišgirdo jokio atsako, tik ūžė kvėpuojanti už Brajeną 
mašina, nes dauguma draugo smegenų saugiklių buvo perdegę. Ši 
mašina stovėjo lovos galvūgalvyje ir buvo pati didžiausia. Iš vienos jos 
pusės driekėsi permatomas plastmasinis vamzdelis. Vamzdelio viduje 
matėsi kažkoks panašus į baltą akordeoną daiktas. Mašina dūzgė tyliai, 
- visi aparatai dirbo tyliai, - tačiau panašus į akordeoną daiktas vis tiek 
trikdė. Kiekvieną kartą pakildamas jis skleidė tylų, aiškų garsą. Tartum 
kas dusdamas kvėpuotų. Tartum dalis Brajeno dar nebūtų nugrimzdusi į 
nebūtį tiek giliai, kad nejustų skausmo, o būtų ištraukta iš kūno, įgrūsta 
į tą plastmasinį vamzdį ir kankinama dar smarkiau. Kur ją mirtinai 
spaudė į akordeoną panašus daiktas. 

Ir dar Brajeno akys. 

Deividas jautė, kaip jo paties akys nevalioja atsiplėšti nuo draugo 
akių. Niekas jam nepasakė, kad Brajenas gulės atmerktomis akimis; iki 
šiol Deividas nežinojo, kad netekusio sąmonės žmogaus akys gali būti 
atmerktos. Debė Ros perspėjo Deividą, kad šis per daug neišsigąstų, kad 
Brajenas neatrodo labai gražiai, tačiau draugo motina nieko nepasakė 
apie tą žvilgsnį, primenantį briedžio iškamšą. Tačiau galbūt taip ir turėjo 
būti; gal niekada neįmanoma pasirengti išties siaubingiems dalykams, 
kad ir kokio amžiaus būtum. 

Viena Brajeno akis buvo pasruvusi krauju, lėliukė padidėjusi ir pa- 
juodavusi, aplink ją telikęs siauras rudas žiedas. Antroji akis buvo skaid- 
ri ir atrodė normaliai, tačiau visa kita neatrodė normalu, nes tose akyse 
nebeliko jokio Deivido draugo ženklo. Čia jau nebebuvo to berniuko, 
kuris prajuokino Deividą pasakydamas: “Kad jį kur šūdas, mumija mus 
vejasi, paspartinkime žingsnį“... o gal jis tūnojo tame plastmasiniame 
vamzdelyje to panašaus į akordeoną balto daikto malonėje. 

Deividas nusuko akis į šalį - į susiūtą randą, primenantį žvejo kab- 
liuką, į tvarstį ir į vaško spalvos ausį, kyšančią pro tvarstį - po to jo 
žvilgsnis sugrįžo prie Brajeno plačiai atmerktų akių su skirtingomis 
lėliukėms. Jį traukė šių akių tuštuma, jose atsispindintis išnykimas. Tai 
buvo daugiau nei neteisinga. Tai buvo... tai buvo... 

“Blogis", - sušnibždėjo kažkoks balsas Deivido galvos gilumoje. To- 
kio balso savo galvoje berniukas niekada nebuvo girdėjęs, jo visiškai ne- 
pažinojo, o kai Debės Ros ranka nusileido ant jo peties, Deividas turėjo 
kietai sučiaupti lūpas, kad nesuklyktų. 

- Vyriškis, kuris tai padarė, buvo girtas, - paaiškino Brajeno motina 
prikimusiu, springstančiuų nuo ašarų balsu. Naujai pasirodžiusios ašaros 
nuriedėjo jos skruostais. - Jis aiškina, jog nieko neprisimena, kad buvo 
praradęs sąmonę. Ir žinai, Deividai, kas yra baisiausia? Aš juo tikiu. 

- Debe... - prabilo ponas Rosas, tačiau Brajeno mama nekreipė į jį 
dėmesio. 

- Kaip Dievas galėjo leisti, kad šis žmogus neprisimintų, kaip savo 
automobiliu partrenkė mano sūnų? - paklausė ji, pakeldama balsą. 

Išsigandęs Ralfas Karveris įkišo galvą pro praviras duris, o stumdan- 
ti koridoriumi savo vežimėlį seselė sustojo tarsi įbesta. Ji pažvelgė į 508 
palatą savo žydromis akimis, kuriose galėjai perskaityti dejonę: “O 
Viešpatie". 

- Kaip Dievas gali būti gailestingas žmogui, kuris nusipelnė, kad 
kiekvieną naktį iki pat savo gyvenimo pabaigos prabustų klykdamas nuo 
trykštančio iš mano vargšo sūnaus galvos kraujo vaizdo? 

Ponas Rosas apkabino ją per pečius. Ralfas Karveris vėl įtraukė gal- 
vą, tarsi vėžlys slėpdamasis savo kiaute. Deividas tai pastebėjo ir gal net 
kiek užpyko ant savo tėčio. Jis šito gerai nebeprisiminė. Deividas tik pri- 
siminė, jog žiūrėjo į Brajeno ramų, išblyškusį veidą, kurį tarsi prarijo ne- 
taisyklingos formos tvarstis - vaškinę ausį, randą su juodais siūlais su- 
trauktais kraštais, akis. Labiausiai jis įsidėmėjo akis. Verkianti ir rėkianti 
Brajeno motina buvo čia pat, tačiau tos akys nė kiek nereagavo. 

“Tačiau jis čia yra", - staiga pagalvojo Deividas ir jam pasirodė, kad 
ši mintis ir daugelis kitų dalykų, nutikusių po to, kai jo motina pranešė 
apie Brajeną ištikusią nelaimę, kyla ne Deivido viduje, o tik kažkaip pro 
jį pereina... tarsi Deivido galva ir kūnas būtų virtę kažkokiu vamzdžiu. 

“Jis čia yra. Žinau, kad yra. Jis vis dar čia, tarsi žmogus įkritęs į 
žemės nuošliaužą... ar kurį uoloje užgriuvo akmenys..."* 

Debė Ros visiškai prarado savitvardą. Ji jau beveik staugė, krūpčio- 
dama vyro glėbyje ir mėgindama iš jo išsilaisvinti. Ponas Rosas nusi- 
vedė ją raudonų kėdžių link, tačiau tai padaryti buvo nelengva. At- 
skubėjusi seselė apkabino Brajeno motiną per liemenį. 

- Sėskitės, ponia Ros. Jūs pasijusite geriau. 

- Koks Dievas gali leisti žmogui užmiršti, jog jis užmušė berniuką? 
- klykė Brajeno motina. - Toks, kuris nori, kad tas žmogus prisisiurbtų 
ir vėl padarytų tą patį, štai koks! Dievas, kuris myli girtuoklius ir ne- 
kenčia mažų berniukų! 

Brajeno tuščios akys žvelgė į viršų. Savo vaškine ausimi jis klausėsi 
motinos pamokslo. Ir nieko negirdėjo. Brajeno čia nebebuvo. Tačiau. 

- “Taip, - kažkas sušnibždėjo. - Taip, jis yra. Yra. Kažkur“. 

- Sesele, ar galite suleisti mano žmonai vaistų? - paklausė ponas Ro- 
sas. 

Jam jau buvo sunku sulaikyti vietoje ponią Ros, besistengiančią 
ištrūkti ir apkabinti Deividą ar savo sūnų, ar juos abu. Kažkas jos galvo- 
je atsipalaidavo. Ir tas kažkas galėjo daug ką papasakoti. 

- Pakviesiu daktarą Burgoiną, jis yra koridoriuje, - atsakė seselė ir 
išskubėjo iš palatos. 

Brajeno tėtis prisivertė nusišypsoti Deividui. Pono Roso skruostais 
varvėjo prakaitas, o gausybė smulkių lašelių buvo susikaupę ant kaktos. 

Jo akys buvo paraudusios, ir Deividui pasirodė, jog draugo tėvas neteko 
svorio. Deividas nemanė, jog tai įmanoma, tačiau taip jam pasirodė. 
Viena ranka ponas Rosas laikė apkabinęs žmoną per liemenį, o kitą bu- 
vo uždėjęs ant jos peties. 

- Dabar tu privalai išeiti, Deividai, - pasakė ponas Rosas. Jis stengėsi 
nešnopuoti, tačiau vis tiek nežymiai šnopavo. - Mes... mums sunku. 

“Tačiau aš su juo neatsisveikinau", - norėjo pasakyti Deividas ir stai- 
ga suprato, jog pono Roso skruostais teka ne prakaitas, o ašaros. Tai pri- 
vertė jį išeiti. Tik prisiartinęs prie durų ir atsisukęs pasižiūrėti į poną bei 
ponią Rosus, kurie dabar buvo susilieję į neryškią dėmę, Deividas su- 
vokė, jog netrukus ir jis pravirks. 

- Ar galiu ateiti dar kartą, pone Rosai? - paklausė berniukas 
palūžusiu, virpančiu balsu, kurį pats vargiai beatpažino. - Gal rytoj? 

Ponia Ros liovėsi veržtis iš vyro glėbio. Pono Roso rankos buvo tvir- 
tai ją suspaudusios kiek žemiau krūtų, jos galva buvo nusvarinta, ir plau- 
kai uždengė veidą. Pasižiūrėjęs į šitaip apsikabinusius draugo tėvus, 
Deividas prisiminė pasaulinės imtynių federacijos mačus, kuriuos jie 
kartais su Brajenu stebėdavo ir kuriuose vyrukai panašiai būdavo susi- 
kibę vienas su kitu. “O, kad jį kur šūdas, mus vejasi mumija", - nei iš 
šio, nei iš to pagalvojo Deividas. 

Ponas Rosas papurtė galvą. 

- Ne, nemanau, Deivi. 

- Bet... 

- Ne, nemanau. Matai, daktarai sako, jog nėra jokios tikimybės, kad 
Brajenas at... 

Deividas dar nebuvo matęs, kad šitaip keistųsi suaugusio žmogaus 
veidas, - atrodė, jog jis iš vidaus yra į atskirus gabalus. Tik vėliau, 
sugrįžęs į Lokių gatvės parką, Deividas ėmė tai suprasti... kažkiek. Tai, 
ką Deividas išvydo, nutikdavo žmonėms, neverkusiems gana ilgai - 
galbūt daugelį metų - ir galiausiai nebesugebantiems sulaikyti ašarų. Tai 
prirhinė pralaužtą užtvanką. 

- Ak, mano berniuk! - ūbavo ponas Rosas. - Ak, mano berniuk! 

Jis paleido savo žmoną ir nugara atsirėmė į sieną tarp dviejų raudo- 
nu vinilu aptrauktų kėdžių. Ponas Rosas kurį laiką pastovėjo atsišliejęs, 
po to sukniubo per kelius. Jis ėmė slysti palei sieną, kol galiausiai at- 
sidūrė ant grindų, kur ir liko sėdėti, ištiesęs rankas lovos link, drėgnais 
skruostais, nukarusiu iš šnervių snargliu, susivėlusiais plaukais, išsi- 
taršiusiais ant nugaros marškiniais ir tiek atsismaukusiomis kelnėmis, 
kad net matėsi kojinių viršus. Ponas Rosas tokia poza sėdėjo ant grindų 
ir garsiai aimanavo. Priklaupusi šalia žmona jį apsikabino, ir kaip tik tuo 
momentu pasirodė gydytojas su sekančia iš paskos sesele, tad Deividas 
išslinko į koridorių verkdamas, bet stengdamasis nekūkčioti. Kaip ten 
būtų, jis buvo ligoninėje, kur kai kurie žmonės bandė pasveikti. 

Tėvą rado išblyškusį - taip kaip motiną, kai ji pranešė apie Brajeną 
ištikusią nelaimę. Jis paėmė Deividą už rankos, kuri tuo metu atrodė šal- 
tesnė nei tik ką lytėta draugo ranka. 

- Man labai gaila, kad tu turėjai tai pamatyti, - pasakė tėvas, kai jiedu 
stovėjo prie lėčiausio pasaulyje lifto durų. 

Deividas suprato, jog tėvas negalėjo nieko kita sugalvoti, ką dar pa- 
sakyti. Pakeliui į namus Ralfas Karveris du kartus prasižiojo, norėdamas 
kažką pratarti, bet užsičiaupė. Jis įjungė radijo imtuvą ir surado stotį, 
grojančią senas melodijas, po to pritildė imtuvą ir paklausė, ar Deividas 
nenorėtų ledų su limonadu ar ko nors kita. Deividas papurtė galvą, ir 
tėvas vėl pagarsino muziką. 

Kai jie parsigavo namo, Deividas pasakė tėvui, jog norėtų pamėtyti 
į krepšį. Tėvas neprieštaravo ir nuskubėjo vidun. Stovėdamas prie plyšio 
įvažiavimo tako asfalte, kuris Deividui atstojo baudų metimo liniją, ber- 
niukas išgirdo pro atvirą virtuvės langą sklindančius tėvų balsus. Mama 
norėjo žinoti, kas nutiko ir kaip į tai reagavo Deividas. 

- Ką gi, ten kilo savotiška scena, - atsakė tėvas, tarsi Brajeno komos 
būsena ir artėjanti mirtis būtų buvusios kažkokio vaidinimo dalis. 

Deividas nusisuko. Jį vėl aplankė jausmas, jog jis yra kažkas kitas, 
dalis, o ne visuma, kažkieno reikalas. Staiga berniukas pajuto nesuval- 
domą norą nueiti į mažą laukymę Lokių gatvės parke. Į šią laukymę 
vedė siauras takelis, tačiau jame galėjai išsitekti su dviračiu, jei važiuo- 
si po vieną. Būtent šioje laukymėje - “stebėjimo punkte Vietkonge“ - 
prieš metus berniukai pabandė vieną iš Debės Ros cigarečių ir nu- 
sprendė, jog ji yra šlykšti, čia jie vartė pirmąjį savo gyvenime žurnalo 
“Penthouse" egzempliorių (Brajenas pamatė jį prie kiaurą parą dirban- 
čios pakelės parduotuvėlės, kuri buvo pakalnėje netoli jo namų, šiukšlių 
konteineryje), čia jie sėdėdavo nukarę kojas ir ilgai šnekėdavosi, dalin- 
damiesi savo svajonėmis... daugiausia apie tai, kaip taps Vakarų Vent- 
vorto vidurinės mokyklos karaliais, kai pereis į devintą klasę. Šioje lau- 
kymėje, į kurią patekdavai “Hošimimo taku", berniukai labiausiai mėga- 
vosi savo draugyste, tad Deividas staiga pajuto poreikį ateiti būtent čio- 
nai. 

Jis paskutinį kartą sumušė kamuolį, kuriuo kartu su Brajenu žaidė 
milijoną kartų, pritūpė ir metė į krepšį, tačiau pataikė tik į tinklą. Kai ka- 
muolys atriedėjo iki Deivido, berniukas nusviedė jį į žolę. Tėvai vis dar 
tebebuvo virtuvėje, jų balsai dar tebesklido pro atvirą langą, tačiau Dei- 
vidas nė nemanė įkišti galvą ir pasakyti, kur susiruošė. Tėvai galėjo ne- 
leisti. 

Jam taip pat neatėjo į galvą pasiimti dviratį. Deividas ėjo nuleidęs 
galvą, ryškiai žydra kortelė su užrašu “PALEISTAS ANKSČIAU" tebe- 
kyšojo iš marškinių kišenės, nors tuo metu pamokos jau buvo pasibaigu- 
sios. Dideli geltoni autobusai, pilni rėkaujančių, mojuojančių popieriais 

ir priešpiečių dėžutėmis vaikų, riedėjo į namus. Deividas į juos nė ne- 
žvilgtelėjo. Jo mintys klaidžiojo kitur. Vėliau pastorius Martinas papa- 
sakos apie “Tylų ir ramų" Dievo balsą, ir Deividas pajus malonų dilg- 
telėjimą, supratęs, jog jį ir išgirdo, tačiau tuo metu tai nebuvo panašu nei 
į balsą, nei į mintį, nei į intuityvią nuojautą. Jo protas vis sugrįždavo prie 
tos minties kaip ištroškęs žmogus, kurio visas kūnas šaukiasi vandens, 
nieko geresnio neradęs pripuola prie drumzlinos balos ir ima gerti. 

Deividas pasiekė Lokių gatvę, po to “Hošimino taką". Vis dar tebe- 
nuleidęs galvą, tarsi mokslininkas, sprendžiantis kažkokią milžinišką 
problemą, berniukas iš lėto įžengė į taką. “Hošimino takas" nebuvo jo ir 
Brajeno išskirtinė nuosavybė, paprastai daugelis vaikų šiuo taku iš mo- 
kyklos grįždavo namo, tačiau tą šiltą rudens popietę ten nebuvo nė gy- 
vos dvasios; atrodė, jog visi specialiai pasišalino dėl Deivido. Pusiau- 
kelėje iki laukymės Deividas pastebėjo “Trijų muškietininkų" šokoladu- 
ko popierėlį ir jį pakėlė. Tai buvo vieninteliai šokoladukai, kuriuos val- 
gydavo Brajenas, - jis juos vadino “Trys muškiai", - ir Deividas net ne- 
abejojo, kad dieną ar dvi prieš avariją jo draugas numetė šį popierėlį. 
Brajenas nebuvo didelis šiukšlinčius; paprastai jis būtų įgrūdęs tą po- 
pierėlį į savo kišenę. Tačiau... 

Tačiau, matyt, kažkas privertė Brajeną jį numesti. Tas kažkas žino- 
jo, jog čia ateisiu po to, kai automobilis partrenks Brajeną, tėkš jį į plytų 
sieną ir suknežins galvą, surasiu šį popierėlį ir prisiminsiu draugą. 

Deividas subarė save, kad yra beprotis, visiškas psichas, tačiau be- 
protiškiausia yra tai, jog Deividas nemano, kad tai beprotiška. Gal šios 
mintys, išsakytos garsiai, atrodytų pamišėliškos, tačiau tūnodamos Dei- 
vido galvoje jos atrodė visiškai logiškos. 

Net nesusimąstydamas Deividas įgrūdo rausvai sidabrinį popierėlį į 
burną ir nučiulpė prie jo prilipusius saldaus šokolado likučius. Jis buvo 
užsimerkęs, ir nauja ašarų banga ėmė skverbtis pro užmerktus vokus. 
Kai šokolado nebeliko ir Deividas burnoje pajuto tik sušlapusio popie- 
riaus skonį, berniukas išspjovė popierėlį ir nužingsniavo toliau. 

Rytiniame laukymės pakraštyje augo ąžuolas, kurio dvi šakos maž- 
daug dvidešimties pėdų aukštyje skleidėsi “V" raide. Berniukai neišdrįso 
šiame išsišakojime suręsti tikrą namą, - kas nors galėjo jį pastebėti ir pri- 
versti išardyti, - tačiau prieš metus, vieną karštą vasaros dieną, jie atsi- 
nešė lentų, vinių bei plaktukus ir surentė platformą, kuri ten tebebuvo. 
Deividas su Brajenu žinojo, kad kartais ja naudodavosi aukštesnių kla- 
sių berniukai (draugai ant patamsėjusių nuo vėjo ir lietaus lentų retkar- 
čiais surasdavo nuorūkų, alaus skardinių, o kartą net kelnes-kojines), ta- 
čiau tik sutemus, ir mintis, jog vyresni berniukai naudojasi jų darbo vai- 
siais, glostė draugų savimeilę. Be to, pirmosios šakelės, už kurių galėjai 
nusitverti, kad įliptum į ąžuolą, buvo pakankamai aukštai, tad mažesni 
vaikai neįstengė užsiropšti ant platformos. 

Deividas įlipo į medį. Berniuko skruostai buvo drėgni, akys užtinu- 
sios, burnoje tebejuto šokolado ir sušlapusio popieriaus skonį ir ausyse 
tebegirdėjo sunkiai dūsaujant tą panašų į akordeoną daiktą. Ant platfor- 
mos Deividas tikėjosi rasti dar kokį nors ženklą, susijusį su Brajenu, 
panašų į “Trijų muškių" popierėlį, tačiau ten nieko nebuvo. Tik prie me- 
džio prikalta lentelė su užrašu: “VIETKONGO STEBĖJIMO PUNK- 
TAS“, kurią berniukai buvo pritvirtinę po poros savaičių, kai užbaigė 
platformą. Šitaip pavadinti savo slaptavietę (ir į ją vedantį taką) inspira- 
vo senas filmas su Arnoldu Švarcnegeriu, kurio pavadinimo Deividas 
nebeprisiminė. Jis vis tikėjosi, kad kartą atėjęs pamatys vyresnių bemiu- 
kų nuplėštą lentelę ar dažais išpurkštą kokį nors nešvankų užrašą, pavyz- 
džiui, “ČIULPK MANO PIMPALĄ", tačiau nieko panašaus nenutiko. 
Matyt, užrašas “VIETKONGO STEBĖJIMO PUNKTAS" ir jiems pati- 
ko. 

Medžiais nuvilnijo lengvas vėjelis, atvėsindamas įkaitusią Deivido 
odą. Jei ne toji nelemta avarija, Brajenas būtų kartu mėgavęsis šiuo vėje- 
liu. Draugai sėdėtų ant platformos, tabaluodami kojomis, šnekučiuoda- 
miesi ir juokaudami. Nuo šių minčių Deividas ir vėl pravirko. 

- Kodėl aš čia esu? 

Jokio atsako. 

- Kodėl aš čia atėjau? Ar mane kas nors privertė ateiti? 

Tyla. 

- Jei čia kas nors yra, prašau atsiliepkite! 

Ilgai nebuvo jokio atsakymo... po to pasigirdo, ir Deividas nemanė, 
jog tai pats mintyse kalbasi su savimi ir bando save apkvailinti, kad nors 
kiek nusiramintų. Kaip ir tada, kai stovėjo prie Brajeno lovos, visiškai 
neatrodė, kad atėjusi mintis būtų kilusi jo galvoje. 

- Taip, - atsakė balsas, - aš čia esu. 

- Kas tu? 

- Kas aš esu? - pakartojo balsas ir tuojau pat nutilo, tarsi šie žodžiai 
iš tiesų būtų ką nors paaiškinę. 

Deividas sukryžiavo kojas ir užmerkė akis. Jis uždėjo delnus ant ke- 
lių ir kiek galėdamas plačiau atvėrė savo protą, neturėdamas nė men- 
kiausios nuovokos, ką dar turėtų padaryti. Šitaip berniukas laukė nežinia 
kiek, klausydamasis 1š toli atsklindančių namo grįžtančių vaikų balsų, 
jausdamas raudonus bei juodus šešėlius, slankiojančius jo akių vokais, 
kai vėjelis sujudindavo medžių šakas ir pro jas prasiskverbiantys saulės 
lopinėliai užslmkdavo ir vėl nuslinkdavo nuo veido. 

- Pasakyk man, ko tu nori, - tarė jis balsui. 

Jokio atsakymo. Atrodo, jog balsas nieko iš jo nenorėjo. 

- Tada pasakyk, ką privalau daryti. 


Tr vėl tyla. 

Toli toli Deividas išgirdo Kolumbo greitkelyje esančios gaisrinės si- 
reną. Buvo penkios valandos. Jis ne mažiau kaip valandą išsėdėjo ant 
platformos užmerktomis akimis, o gal ir dvi. Mama ir tėtis turėjo pa- 
stebėti, kad Deivido nėra keliuke palei namą, kad kamuolys guli žolėje, 
ir tikrausiai jaudinasi. Deividas mylėjo savo tėvus ir nenorėjo, kad jie 
jaudintųsi, - tam tikra prasme berniukas suprato, kad besiartinanti Bra- 
jeno mirtis pribloškė tėvus panašiai kaip ir jį, - tačiau dar negalėjo eiti 
namo. Todėl, kad dar nebuvo užbaigęs savo reikalo. 

- Ar nori, kad aš melsčiausi? - paklausė jis balso. - Jei tu nori, aš 
pamėginsiu, tik nemoku - mes nelankome bažnyčios ir... 

Nei piktas, nei linksmas, nei nekantrus, nei kaip nors kitaip nusako- 
mas balsas jį pertraukė: 

- Tu jau dabar meldiesi. 

- Už ką aš turėčiau melstis? 

- Kad jį kur šūdas, mumija mus vejasi, - atsakė balsas. - Paspartin- 
kime žingsnį. 

- Nesuprantu, ką tai reiškia. 

- Supranti. 

- Ne, nesuprantu! 

- Taip, suprantu, - vos ne dejuodamas balsu ištarė Deividas. - Taip, 
suprantu. Tai reiškia, jog privalau prašyti to, ko niekas nedrįsta, ir mels- 
tis už tai, už ką niekas neišdrįsta melstis. Taip? 

Balsas tylėjo. 

Deividas atmerkė akis, ir jį užplūdo ryški rausvai auksinė lapkričio 
pavakarės šviesa. Žemiau kelių kojos buvo nutirpusios, ir Deividas 
jautėsi, tarsi tik ką būtų pabudęs iš gilaus miego. Jį apstulbino nuogas 
dienos grožis, ir trumpam Deividas labai aiškiai pasijuto esąs kažkokios 
visumos detalė - gyvos pasaulio odos ląstelė. Jis nukėlė rankas nuo ke- 
lių ir iškėlė į viršų. 

- Padaryk, kad jam pagerėtų, - tarė Deividas. - Dieve, padaryk, kad 
jam pagerėtų. Jei tai padarysi, aš Tau atsidėkosiu. Įsiklausysiu, ko tu no- 
ri, ir padarysiu tai. Prižadu. 

Dabar berniukas necbeužmerkė akių, tačiau atidžiai klausėsi, ar bal- 
sas dar ko nors nepasakys. Iš pradžių atrodė, jog balsas nebenori ben- 
drauti. Deividas nuleido rankas ir ėmė stotis. Pajutęs kojose dyglius, lyg 
kas būtų badęs adatėlėmis, berniukas krūptelėjo. Po to nusijuokė. Jis nu- 
sitvėrė už šakos, kad neprarastų pusiausvyros, ir tuo metu balsas vėl pra- 
kalbo. 

Deividas klausėsi atlošęs galvą, vis dar tebesilaikydamas už šakos ir 
Jausdamas pašėlusį dilgčiojimą raumenyse, kai į juos ėmė plūsti kraujas. 
Po to linktelėjo galva. Lentelę su užrašu “VIETKONGO STEBĖJIMO 
PUNKTAS" berniukai buvo prikalę prie medžio kamieno trim vinimis. 

vinių galvutės. Deividas iš marškinių kišenės ištraukė žydrą lapelį su 
užrašu “PALEISTAS ANKSČIAU"' ir užmovė jį ant vinies galvutės. Tai 
padaręs, berniukas ėmė žygiuoti vietoje ant platformos tol, kol atleido 
nutirpusias kojas, ir jis galėjo būti tikras, kad saugiai nusileis žemyn. 

Deividas nuėjo namo. Dar nespėjus pasiekti takelio palei namus, 
tėvai išnėrė pro virtuvės duris. Elena Karver liko stovėti prieangyje, del- 
nu prisidengusi akis nuo saulės, o Ralfas pribėgo beveik iki pat šaligat- 
vio ir sugriebė Deividą už pečių. 

- Kur tu buvai? Kur tu, po velnių, buvai, Deividai? 

- Buvau išėjęs pasivaikščioti. Į Lokių gatvės parką. Galvojau apie 
Brajeną. 

- Tu mus velniškai išgąsdinai, - pasakė mama. 

Prie jos prisigretino Kirstena. Ji valgė želė, po pažastimi laikydama 
savo mylimiausią lėlę - Brangutę Melisą. 

- Net ir Kirstė susirūpino, ar ne tiesa? 

- Ne, - atsakė Pyragėlis, tebevalgydama želė. 

- Ar tau nieko nenutiko? - paklausė tėvas. 

- Ne. 

- Esi tuo tikras? 

- Taip. 

Deividas įžengė vidun, timptelėdamas seseriai už kasytės. Pyragėlis 
suraukė nosį, 0 po to nusišypsojo. 

- Vakarienė jau beveik paruošta. Eik nusiprausk, - pasakė Elena Kar- 
ver. 

Suskambo telefonas, ir ji nuėjo atsiliepti, po to šūktelėjo Deividui, 
sukančiam į antro aukšto vonią plauti rankų, kurios buvo gerokai nešva- 
rios - lipnios, sakuotos, tokios, kokios būna laipiojant po medžius. Atsi- 
sukęs berniukas pamatė, kad mama laiko ištiesusi jam telefono ragelį, o 
kita ranka nervingai gniaužo prijuostę. Ji pabandė kažką pasakyti, tačiau 
iš pradžių lūpos tik virpėjo be garso. Mama nurijo seilę ir vėl pradėjo iš 
naujo. 

- Tai Debė Ros. Tau. Ji verkia, ir manau, jog viskas baigta. Dėl Die- 
vo, kalbėk su ja mandagiau. 

Deividas perėjo per kambarį ir paėmė telefono ragelį. Jį vėl užplūdo 
tas keistas jausmas, jog čia dar kažkas yra. Deividas buvo tikras, jog ma- 
ma yra bent iš dalies teisi: kažkas pasibaigė. 

- Alio? - atsiliepė jis. - Ponia Ros? 

Brajeno mama taip smarkiai raudojo, kad iš pradžių negalėjo nieko 
pasakyti. Ji bandė, tačiau žodžius prarydavo kūkčiojimas. Deividas išgir- 
do poną Rosą sakant: “Leisk, aš pasakysiu" ir ponią Ros atšaunant: “Ne, 
aš pati". Po to pasigirdo galingas girgtelėjimas - tarsi būtų gagenusi al- 
kana žąsis - ir ponia Ros pasakė: 

- Brajenas atgavo sąmonę. 


120 


- Iš tiesų? - perklausė Deividas. 

Brajeno mamos žodžiai jį labai nudžiugino... tačiau visiškai nenuste- 
bino. 

- Ar jis mirė? - tik lūpomis paklausė Elena. 

Jos ranka vis dar nervingai tebegniaužė prijuostę. 

- Ne, - atsakė Deividas, ranka uždengdamas ragelį, kad galėtų kalbėti 
su savo tėvais. 

Debė Ros vėl ėmė kūkčioti. Deividas pagalvojo, jog šitaip darys 
kiekvieną kartą, pranešdama šią naujieną artimiesiems. Bent jau kurį lai- 
ką. Ponia Ros negalės susivaldyti, nes širdies gilumoje ji jau buvo atsi- 
sveikinusi su savo sūnum. 

- Ar jis mirė? - vėl lūpomis paklausė Elena. 

- Ne! - kiek suirzęs atsakė Deividas, tarsi motina būtų apkurtusi. - 
Ne miręs, gyvas. Ji sako, kad Brajenas atgavo sąmonę. 

Tėvas su motina ėmė žiobčioti it žuvys akvariume. Pyragėlis, tebe- 
valgydama želė ir žiūrėdama į savo lėlę, išsikišusią iš po pažasties, 
praėjo pro tėvus. 

- Aš sakiau, kad taip ir bus, - aiškino mergaitė Brangutei Melisai 
griežtu, nepripažįstančiu jokių diskusijų tonu. - Argi nesakiau? 

- Atgavo sąmonę? - paklausė apstulbusi ir susimąsčiusi Deivido mo- 
tina. - Jis - gyvas? 

- Deividai, ar tu mane girdi? - paklausė ponia Ros. 

- Taip, girdžiu, - atsakė berniukas. 

- Praslinkus maždaug dvidešimčiai minučių po to, kai tu išėjai, mo- 
nitoriuje pasirodė kreivės. Aš jas pamačiau pirmoji - Markas buvo išėjęs 
į bufetą nupirkti vaisvandenių - ir nuėjau prie seselių posto. Jos nenorėjo 
manimi patikėti, - Brajeno motina nusijuokė pro ašaras. - Žinoma, kas gi 
būtų patikėjęs? Ir kai pagaliau prišnekinau vieną iš jų ateiti pasižiūrėti, 
seselė iškvietė ne gydytoją, o aparatūros meistrą - tokia ji buvo tikra, kad 
negali šitaip atsitikti. Meistras netgi pakeitė monitorių. Ar tai ne stebuk- 
las? Ką tu pasakysi? 

- Taip, - pritarė Deividas. - Laukinis. 

Dabar jau abu tėvai kažką sakė vien tik lūpomis, o tėtis dar ir ener- 
gingai mojavo rankomis. Deividui jis priminė beprotnamio pacientą, įSi- 
vaizduojantį, jog jis veda pramoginę programą. Nuo šios minties berniu- 
ką suėmė juokas, tačiau jis nenorėjo juoktis kalbėdamas telefonu. Ponia 
Ros šito nesuprastų. Tad Deividas nusisuko į sieną. 

- Ir tik kai jos pamatė naujo monitoriaus ekrane tas pačias kreives, - 
tik dabar dar ryškesnes, - viena iš seselių pašaukė daktarą Vasilevskį. Jis 
yra neurologas. Dar prieš jam pasirodant, Brajenas atsimerkė ir nužvelgė 
mus. Jis manęs paklausė, ar šiandien pašėrėme auksines žuveles. Atsa- 
kiau, taip, auksinės žuvelės sočios. Nenorėjau nei verkti, nei ko nors pa- 
našaus. Buvau per daug apstulbusi, kad galėčiau verkti. Po to Brajenas 

pasakė, jog jam skauda galvą, ir vėl užsimerkė. Kai daktaras Vasilevskis 
įėjo į palatą, Brajenas atrodė taip, lyg vis dar tebebūtų komos būsenos, 
ir aš pamačiau, kaip jis piktai pažvelgė į seselę, tarsi sakydamas “Ir 
kodėl mane trukdote dėl tokių niekų?" Supranti? 

- Žinoma, - atsakė Deividas. 

- Tačiau kai daktaras suplojo rankomis palei Brajeno ausį, jis iš kar- 
to atmerkė akis. Deivi, o kad tu būtum matęs to seno lenkiūkščio veidą! 
- ponia Ros nusijuokė, gagendama it pamišusi. - Po to... Brajenas p... p... 
pasakė, kad nori gerti, ir paprašė v... v... vandens. 

Tuo momentu Brajeno motina galutinai palūžo ir pradėjo taip garsiai 
raudoti į ragelį, kad Deividui net suskaudo ausį. Po to kūkčiojimas nuti- 
lo, ir Deividas išgirdo Brajaus tėtį klausiant: 

- Deividai? Tu vis dar klausai? 

Jo paties balsas taip pat skambėjo nelabai tvirtai, tačiau, Deivido lai- 
mei, ponas Rosas nors nešaukė. 

- Žinoma. 

- Brajenas neprisimena avarijos, nieko neprisimena, kas vyko po to, 
kai savo kambaryje paruošė namų darbus, tačiau jis prisimena savo ir 
mūsų vardus bei adresą. Jis žino, kas yra šalies prezidentas ir gali spręsti 
nesudėtingus matematikos uždavinius. Daktaras Vasilevskis teigia esąs 
girdėjęs apie panašius atvejus, tačiau jam niekada nėra tekę iš tiesų su 
tokiu atveju susidurti. Jis tai pavadino “klinikiniu stebuklu". Nežinau, ar 
tai iš tiesų ką nors reiškia, o gal daktaras tiesiog norėjo, kad tai būtų ste- 
buklas, man nesvarbu. Tiesiog noriu tau, Deividai, padėkoti. Ir Debė taip 
pat. Iš visos širdies. 

- Man? - paklausė Deividas. Jis pajuto, kaip kažkieno ranka tempia 
už peties, norėdama priversti atsisukti, tačiau berniukas į tai nereagavo. 
- Už ką jūs norite man padėkoti? 

- Už tai, kad mums grąžinai Brajeną. Tu su juo kalbėjai; monitoriaus 
ekranas atgijo netrukus po to, kai tu išėjai. Jis tave išgirdo, Deivi. Išgir- 
do ir sugrįžo. 

- Tai ne mano nuopelnas, - atsakė Deividas. 

Jis apsisuko. Abu tėvai buvo kone užvirtę ant sūnaus. Jų veiduose 
viltis mišo su nuostaba bei netikrumu. Motina verkė. Kokia tai buvo 
ašaringa diena! Tik Pyragėlis, kuri paprastai žliumbdavo šešias valandas 
per parą, atrodė visiškai rami. 

- Aš žinau tai, ką Žinau, - paprieštaravo ponas Rosas. - Aš žinau, ką 
žinau, Deividai. 

Deividas turėjo pasikalbėti su tėvais, nes priešingu atveju nuo jų 
įnirtingų žvilgsnių užsiliepsnos marškiniai... tačiau prieš tai jis turėjo su- 
žinoti dar vieną dalyką. 

- Kada jis atgavo sąmonę ir paklausė apie savo auksines žuveles? 
Kiek laiko praslinko nuo to momento, kai jūs monitoriuje pastebėjote, 

kad Brajeno smegenys funkcionuoja, iki tada, kai Brajenas paklausė apie 
žuveles? 

- Na, jie pakeitė monitorių... Debė tau apie tai jau pasakė... ir po to... 
nežinau, - pono Roso balsas kažkur pradingo, po to vėl pasigirdo, - taip, 
žinau. Prisimenu, kad išgirdau Kolumbo Brodvėjaus gaisrinės sireną, kai 
visa tai prasidėjo. Vadinasi, turėjo būti kelios minutės po penkių. 

Deividas linktelėjo galva. Tai jo visai nenustebino. Būtent tuo metu 
balsas jo galvoje pasakė: “Tu jau meldiesi". 

- Ar galiu rytoj ateiti jį aplankyti? 

Ponas Rosas nusijuokė: 

- Deividai, jei tik nori, tu gali ateiti aplankyti Brajeną kad ir vidur- 
naktį. Kodėl gi ne? Vis tiek daktaras Vasilevskis nori, kad mes neleistu- 
me Brajenui užmigti ir uždavinėtume kvailus klausimus. Žinau, dėl ko 
jis nuogąstauja, - kad Brajeną vėl ištiks koma, - tačiau nemanau, jog tai 
galėtų įvykti. O ką tu manai? 

- Ne, neįvyks, - atsakė Deividas. - Viso, ponas Rosai. 

Berniukas padėjo telefono ragelį, ir tėvai vos neužvirto ant jo. “Kaip 
tai atsitiko? - klausinėjo jie. - Kaip tai atsitiko ir ką, jų nuomone, tu turi 
su visa tuo bendra?“ 

Deividas pajuto poreikį - stebėtinai stiprų - kukliai nuleisti akis ir 
pasakyti: “Ką gi, jis atgavo sąmonę, tiek ir težinau. Tik... na... - tada Dei- 
vidas nutiltų aiškiai parodydamas, jog nenori šito sakyti, ir pridurtų, - 
ponas ir ponia Rosai galvoja, kad Brajenas išgirdo mano balsą ir atsi- 
liepė į jį. Tačiau jūs žinote, kokie pastaruoju metu jie buvo prislėgti". 
Šito būtų pakakę, kad gimtų legenda; širdies gilumoje Deividas tai su- 
prato. Ir jis norėjo šitaip pasielgti. 

Širdies gilumoje Deividas labai labai norėjo šitaip pasielgti. 

Tačiau jį sustabdė ne tas keistas vidinis balsas, o greičiau intuityviai 
pajusta, nei aiškiai išreikšta mintis: “Jei sau prisiimsi nuopelnus, viskas 
tuo ir pasibaigs ". 

“Kas pasibaigs?" 

"Viskas, kas tau yra svarbu, - atsakė intuicijos balsas. - Viskas, kas 
svarbu“. 

- Deividai atsipeikėk, - kreipėsi į jį tėvas, lengvai supurtydamas už 
pečių. - Mes mirštame iš smalsumo. 

- Brajenas atgavo sąmonę, - pasakė berniukas, atidžiai parinkdamas 
žodžius. - Jis kalba, kai ką prisimena. Smegenų daktaras sako, jog tai - 
stebuklas. Ponia ir ponas Rosai mano, jog aš esu prie šito prisidėjęs, kad 
Brajenas mane išgirdo ir todėl atgavo sąmonę. Tačiau nieko panašaus 
nebuvo. Aš laikiau Brajeno ranką ir jaučiau, kad jo jau nebėra šiame pa- 
saulyje. Jis buvo labiausiai pasitraukęs iš šio pasaulio žmogus, kokį man 
teko matyti. Todėl aš ir apsiverkiau - ne todėl, kad jo tėvus buvo ištikęs 
isterijos priepuolis, o dėl to, kad Brajenas buvo iškeliavęs. Nežinau, kas 

nutiko, ir man visai nesvarbu. Jis atgavo sąmonę, ir tai man yra 
reikšminga. 

- Tau daugiau niekas ir neturėtų būti svarbu, - pritarė motina trum- 
pai, tačiau tvirtai jį apkabinusi. 

- Esu alkanas, - pasakė Deividas. - Kas paruošta vakarienei? 

Deividas skendėjo tamsoje, apakęs, tačiau neapkurtęs, ir klausėsi 
balso, kurį pastorius Džinis Martinas vadino ramiu, tyliu Dievo balsu. 
Per paskutiniuosius septynis mėnesius pastorius Martinas ne kartą 
išklausė Deivido pasakojimą ir, atrodė, jog jam ypač patikdavo toji da- 
lis, kur berniukas prisimindavo, ką jis pajuto kalbėdamasis su savo 
tėvais po pokalbio su ponu Rosu. 

- Buvai visiškai teisus, - patvirtino pastorius Martinas. - Tai, ką pa- 
baigoje išgirdai, nebuvo pašalinis balsas, juo labiau Dievo balsas... jei 
neatsižvelgsime į tai, kad Dievas visada kalbasi su mumis per mūsų są- 
žinę. Pasaulietiški žmonės, Deividai, tiki, jog sąžinė tėra savotiškas vi- 
suomeninis cenzorius, vieta, kurioje kaupiamos visuomeninės sankcijos, 
tačiau iš tiesų sąžinė yra tam tikras pašalietis, dažnai nukreipiantis mus 
teisingų sprendimų link, nors mes ir nepajėgiame suprasti bei įvertinti 
situacijos. Ar supranti mane? 

- Manau, jog taip. 

- Tu nežinojai, kodėl buvo neteisinga sau prisiimti nuopelnus už 
draugo pagijimą, tačiau šito tau ir nereikėjo. Tave, lygiai kaip ir Mozę, 
gundė šėtonai, tačiau tu padarei tai, ko Mozė nepadarė ar nesugebėjo pa- 
daryti: pirmiausia supratai, 0 po to atsispyrei pagundai. 

- O kaip Mozė? Ką jis blogai padarė? 

Pastorius Martinas papasakojo berniukui, kaip Mozės išvesti iš Egip- 
to izraelitai ištroško, o pranašas trenkė į uolą Arono lazda, ir iš akmens 
išsiveržė vanduo. Kai izraelitai paklausė, kam jie turėtų nukreipti savo 
padėką, Mozė atsakė, kad jam. Pasakodamas šią istoriją, pastorius Mar- 
tinas kažko atsigėrė iš arbatos puodelio, ant kurio buvo užrašyta “LAI- 
MINGAS, DŽIAUGSMINGAS IR LAISVAS", tačiau puodelyje esan- 
čio skysčio kvapas Deividui nepriminė arbatos aromato. Jis greičiau 
panėšėjo į viskį, kurį kartais gerdavo tėtis, žiūrėdamas vakaro žinias. 

- Vienas mažas klaidingas žingsnelis per visą sunkų ir ilgą gyveni- 
mą tarnaujant Viešpačiui, - tarė pralinksmėjęs pastorius Martinas, - ta- 
čiau ir jo pakako, kad Dievas neįleistų Mozės į Pažadėtąją Žemę. Tą 
bjaurią nedėkingą minią per upę pervedė Jozuė. 

Šis pokalbis vyko vieną birželio sekmadienio popietę. Tuo metu jie 
abu jau gerai pažinojo vienas kitą ir patogiai jautėsi vienas kito draugi- 
joje. Deividas įprato rytais eiti į bažnyčią, po to, sekmadienio po- 

pietėmis, užsukti į kleboniją ir valandą kitą pasišnekučiuoti su pasto- 
riumi Martinu jo kabinete. Deividas laukdavo šių susitikimų, taip pat ir 
Džinis Martinas. Jam labai patiko berniukas, kuris kartais atrodydavo 
kaip paprastas vaikas, o kartais daug vyresnis. Be to, buvo dar vienas da- 
lykas: Džinis Martinas tikėjo, jog prie Deivido prisilietė Dievas ir galbūt 
šis lytėjimas dar tebesitęsia. 

Pastorių sužavėjo Brajeno Roso istorija ir tai, jog su Brajenu susiję 
įvykiai paskatino Deividą, tipišką dvidešimtojo amžiaus pabaigos religi- 
nių analfabetų atstovą, ieškoti atsakymų... ieškoti Dievo. Džinis Marti- 
nas pasakė savo žmonai, jog Deividas yra vienintelis nuoširdus atsi- 
vertėlis, kurį jam yra tekę sutikti, o tai, kas nutiko Deivido draugui, yra 
vienintelis šiuolaikinis stebuklas, apie kurį jam yra tekę girdėti ir kuriuo 
pastorius iš tiesų tiki. Brajenas puikiausiai išgijo, tik truputėlį raišavo, 
tačiau gydytojai pasakė, jog net ir tai gali po metų kitų praeiti. 

- Nuostabu, - atsakė Stela Martin. - Aš ir kūdikis pajusime pa- 
lengvėjimą, jei tavo jaunasis draugas pasiskųs dėl religinio mokymo, 
kurį gauna iš tavęs, o tu baigsi atsidurdamas teisme už vaikų žalojimą. 
Turėtum būti atsargesnis, Džini; ir elgiesi tiesiog beprotiškai, gerdamas 
jo akivaizdoje. 

- Aš negeriu jo akivaizdoje, - atšovė Martinas ir staiga kažkuo susi- 
domėjęs ėmė žiūrėti pro langą. Po kurio laiko jis išdrįso pažvelgti žmo- 
nai į akis. - O dėl pastarojo dalyko - Dievas yra mano ganytojas. 

Jis ir toliau susitikinėjo su Deividu sekmadienių popietėmis. Pasto- 
riui dar nebuvo sukakę trisdešimt, ir jis pirmą kartą patyrė, koks malo- 
numas rašyti visiškai švarioje lentoje. Jis nesiliovė maišęs “Seagram's" 
viskio su arbata, tačiau palikdavo savo kabineto duris praviras, kai tik 
pasilikdavo su Deividu vieni du. Per jų pokalbius visada būdavo be gar- 
so įjungtas televizorius, rodantis įvairiausias sekmadienio sportines pro- 
gramas - begarsį futbolą, kai Deividas pirmą kartą atėjo pas pastorių 
Martiną, po to begarsį krepšinį, dar vėliau - begarsį beisbolą. 

Būtent per begarses beisbolo varžybas tarp “Indėnų" ir “A" koman- 
dos Deividas sėdėjo gromuliuodamas istoriją apie Mozę ir apie iš uolos 
ištryškusį vandenį. Po kurio laiko berniukas pakėlė akis nuo televizo- 
riaus ekrano ir pasakė: 

- Dievas nėra labai atlaidus, ar ne tiesa? 

- O, jis yra /abai atlaidus, - šiek tiek nustebęs atsakė pastorius Mar- 
tinas. - Jis privalo būti atlaidus, nes yra labai griežtas. 

- Tačiau jis kartu yra ir žiaurus, ar ne? 

Džinis Martinas atsakė net nesudvejodamas: 

- Taip. Dievas yra žiaurus. Deividai, aš turiu kukurūzų. Ar norėtum, 
kad jų paspraginčiau? 

Deividas sklandė tamsoje, klausydamas žiauraus pastoriaus Martino 
Dievo, to paties, kuris neįleido Mozės į Kanaaną, nes Mozė vienintelį 

kartą prisiskyrė sau Dievo nuopelnus, to Dievo, kuris tam tikru būdu pa- 
sinaudojo Deividu, kad išgelbėtų Brajeną Rosą, to Dievo, kuris vėliau 
nužudė mielą mažąją Deivido sesutę, o juos visus atidavė į rankas mil- 
žiniško pamišėlio, kurio akys buvo tokios pat tuščios kaip ir komos ištik- 
to ligonio. 

Toje tamsioje vietoje, į kurią melsdamasis nukeliavo Deividas, 
girdėjosi ir kiti balsai; čia lankydamasis berniukas dažnai juos girdėda- 
vo - paprastai šie balsai būdavo tolimi, kaip kartais kalbant tarpmiesti- 
niu telefonu girdisi svetimi pokalbiai, o kartais jie girdėdavosi aiškiau. 
Šiandien vienas balsas girdėjosi ypač aiškiai. 

“Jei tu nori melstis, melskis man, - sakė balsas. - Kodėl tu meldiesi 
Dievui, kuris žudo mažas seseris? Tu jau daugiau nebesijuoksi iš jos pa- 
sakymų ir nebekutensi tol, kol sesutė nepradės klykti, ir nebetampysi už 
kasyčių. Ji negyva, 0 tu pats su tėvais atsidūrei kalėjime. Kai jis sugrįš 
- tas pamišęs faras - tikriausiai jus visus tris nužudys. Taip pat ir kitus. 
Štai ką padarė tavo Dievas. O ko gi dar galima tikėtis iš Dievo, kuris 
žudo mažas seseris? Kai įsigilini, tai šis Dievas yra toks pat pamišęs 
kaip ir tas faras. Tačiau tu klūpai prieš jį. Atsipeikėk, Deivi, pažvelk į 
gyvenimą. Pajusk jo skonį. Melskis man. Aš bent nesu pamišęs ". 

Šis balsas Deivido neužliūliavo - bent jau nelabai. Berniukas buvo 
girdėjęs jį ir anksčiau - pirmiausiai galbūt įvyniotą į tą stiprų norą suda- 
ryti tėvams įspūdį, kad tai jis prišaukė Brajeną iš komos gelmių. Po to 
savo kasdienių maldų metu Deividas girdėdavo šį balsą aiškiau, asme- 
niškiau, ir tai berniuką suneramino, tačiau kai jis pastoriui Martinui pa- 
pasakojo apie balsą, kuris kartais įsiterpia lyg dar vienas prisijungęs prie 
telefono linijos žmogus, pastorius iš to tik nusijuokė. 

- Kaip ir Dievas, Šėtonas stengiasi aiškiausiai kalbėti su mumis 
maldų ir meditacijų metu, - paaiškino jis. - Tada mes būname atviriausi, 
labiausiai suartėję su savo pneuma. 

- Pneuma"?? Kas tai? 

- Dvasia. Toji tavo dalis, kuri trokšta įgyvendinti Dievo suteiktą ga- 
limybę ir tapti amžina. Toji dalis, dėl kurios Dievas su Šėtonu net šiuo 
metu pešasi tarpusavyje. 

Pastorius tokiems atvejams buvo išmokęs Deividą sukalbėti trum- 
putę mantrą, ir berniukas dabar ėmė ją kalbėti. “Pažvelk man į vidų, būk 
manyje", - kartojo mintyse Deividas begalę kartų, tikėdamasis, jog ant- 
rasis balsas nusilps. Tačiau jam taip pat reikėjo įveikti ir skausmą, kuris 
užeidavo tarsi spazmai. Mintys apie tai, kas nutiko Pyragėliui, sukelda- 
vo gilų skausmą. Ir, taip, Deividas piktinosi, kad Dievas leido tam pa- 
mišusiam farui nustumti sesutę nuo laiptų. Piktinosi - po velnių - jis ne- 
kentė Dievo už tai. 

“Pažvelk man į vidų, Dieve. Būk manyje, Dieve. Pažvelk man į vidų. 

Šėtono (jei tai iš tiesų buvo jis; Deividas nebuvo įsitikinęs) balsas 
išnyko, ir kurį laiką tebuvo tamsa. 

“Pasakyk, ką man daryti, Dieve. Pasakyk, ko tu nori. Ir jei Tavo va- 
lia yra tokia, kad mes visi čia mirtume, padėk man, kad negaiščiau lai- 
ko pykdamas ar baimindamasis, ar reikalaudamas viską paaiškinti ". 

Pasigirdo tolimas kojoto staugimas. Daugiau nieko. 

Deividas laukė, stengdamasis išlikti atsivėręs, tačiau nieko neišgir- 
do. Galiausiai jis liovėsi laukęs ir ištarė maldos pabaigos žodžius, ku- 
riuos išmokė pastorius Martinas, murmėdamas juos į sudėtas rankas: 

- Viešpatie, padaryk mane naudingu pačiam sau ir padėk prisiminti, 
jog negalėsiu būti naudingas kitiems, kol tokiu netapsiu pats sau. Padėk 
prisiminti, jog esi mano kūrėjas. Aš esu tai, kuo Tu mane sukūrei - kar- 
tais Tavo nykštys, o kartais liežuvis. Padaryk mane savo ištikimu tarnu. 
Ačiū. Amen. 

Deividas atsimerkė. Kaip ir visada pirmiausia jis akylai įsistebeilijo 
į tamsą savo suglaustų delnų viduryje, ir kaip visada ši tamsa jam pir- 
miausia priminė akį - į akį panašią skylę. Tačiau kieno akį? Dievo? Vel- 
nio? O gal jo paties? 

Berniukas atsistojo, lėtai apsisuko ir pažvelgė į savo tėvus. Jie taip 
pat žiūrėjo į jį - Elė apstulbusi, Ralfas liūdnai. 

- Ką gi, ačiū dangui, - tarė motina. Ji stabtelėjo, suteikdama gali- 
mybę Deividui atsiliepti, tačiau kai šis nieko nepasakė, tęsė toliau. - Ar 
tu meldeisi? Tu praklūpojai beveik pusę valandos. Pamaniau, kad užmi- 
gai. Ar tu meldeisi? 

- Taip. 

- Ar tu šitaip meldiesi visada, ar dabar buvo ypatingas atvejis? 

- Taip darau tris kartus per dieną. Ryte, vakare ir vieną kartą kažku- 
riuo dienos metu. Melsdamasis dienos metu, aš dėkoju už tai, kas mano 
gyvenime yra gera ir prašau pagalbos padėti suprasti tai, ko nepajėgiu 
pats vienas suprasti, - Deividas tyliai ir nervingai nusijuokė. - Šių dalykų 
visada būna gausybė. 

- Ar tai vyksta tik neseniai, ar nuo pat to meto, kai pradėjai lankytis 
bažnyčioje? 

Motina vis dar tebežvelgė į savo sūnų su tokia nuostaba, kad Deivi- 
das pasijuto pusiau netekęs sąmonės. Iš dalies dėl to buvo kalta milži- 
niška mėlynė palei akį motinos veide, bet ne vien tik dėl to, teisingiau 
pasakius, beveik visai ne dėl to. Motina žiūrėjo į Deividą tokiu žvilgs- 
niu, tartum būtų jį išvydus: pirmą kartą. 

- Taip, jis tai daro nuo to laiko, kai Brajenas pateko į avariją, - pa- 
aiškino Ralfas. 

Jis palietė sutinusį veidą virš kairės akies, krūptelėjo, po to vėl nu- 
leido ranką. Tėvas žiūrėjo į Deividą pro dvejas grotas ir atrodė toks pats 
pusiau netekęs sąmonės kaip ir sūnus. 

- Vieną kartą užlipau pas tave, norėdamas pabučiuoti ir palinkėti la- 
bos nakties - tai buvo praslinkus kelioms dienoms po to, kai Brajeną 
išrašė iš ligoninės - ir pamačiau tave atsiklaupusį lovos kojūgalyje. Iš 
pradžių pamaniau, kad tu... na, nežinau, darai kažką kitą... paskui išgir- 
dau tavo žodžius ir supratau. 

Deividas nusišypsojo, pajusdamas, jog lengvai nukaito skruostai. Tai 
buvo gana absurdiška, tačiau skruostai iš tiesų nukaito. 

- Dabar tai darau mintyse. Netgi nekrutinu lūpų. Kartą pora vaikų 
išgirdo mane mokykloje ir pagalvojo, jog man ne visi namie. 

- Gal tėvas tave ir supranta, tačiau aš nesuprantu, - pasakė Elena. 

- Aš kalbuosi su Dievu, - paaiškino Deividas. Jis jautėsi nesmagiai, 
tačiau jei vieną kartą pasakys tiesiai šviesiai, gal daugiau nebereikės 
aiškinti. - Malda ir yra pokalbis su Dievu. Iš pradžių atrodo, jog kalbiesi 
pats su savimi, tačiau vėliau tai pasikeičia. 

- Deividai, ar tu pats taip manai, ar visa tai papasakojo tavo naujasis 
sekmadieninis draugužis? 

- Taip aš pats manau. 

- Ir Dievas atsiliepia į tavo maldas? 

- Kartais man atrodo, jog aš jį girdžiu, - jis įsikišo ranką į kišenę ir 
pirštų galiukais palietė šautuvo šovinį. - Ir žinau, jog vieną kartą jį tik- 
rai girdėjau. Paprašiau Dievo, kad jis padarytų taip, jog Brajenas išgytų. 
Po to, kai tėtis nuvežė mane į ligoninę, nuėjau į Lokių gatvės parką, užli- 
pau ant platformos, kurią su Brajumi buvome pritvirtinę medyje, ir pa- 
prašiau Dievo, kad jis padarytų taip, jog Brajus pasveiktų. Pasakiau, kad 
jei Dievas tai padarys, aš duosiu jam savotišką vekselį. Ar supranti, ką 
turiu omenyje? 

- Taip, Deividai, aš žinau kas yra vekselis. Ir jis pareikalavo ap- 
mokėti? Tas tavo Dievas? 

- Dar ne. Tačiau kai atsistojau, kad nulipčiau iš medžio žemyn, Die- 
vas liepė man pasmeigti lapelį “PALEISTAS ANKSČIAU“' ant vinies, 
kuri kyšojo iš šakos. Tarsi būtų norėjęs, kad tą lapelį įteikčiau, tik ne po- 
niai Hardi jos kabinete, o Dievui. Ir dar kai kas. Jis norėjo, kad aš kuo 
daugiau apie jį sužinočiau - kas jis yra, ko nori, ką daro ir ko nenori da- 
ryti. Tiksliai žodžiais šito neišgirsi, tačiau sužinojau vardą žmogaus, į 
kurį Dievas norėjo kad kreipčiausi - pastorių Martiną. Štai kodėl lankau 
metodistų bažnyčią. Tačiau nemanau, jog Dievas labai kreiptų dėmesį į 
bažnyčios firminį pavadinimą. Jis tiesiog paliepė man lankyti bažnyčią 
širdies ir dvasios labui, o bendrauti su pastoriumi Martinu proto labui. Iš 
pradžių net nežinojau, kas per vienas yra pastorius Martinas. 

- Tu žinojai, - paprieštaravo Elė Karver. Ji kalbėjo švelniu, ramina- 
mu balsu, kaip kalba žmogus, staiga suvokęs, kad jo pašnekovą kamuo- 
ja psichinės problemos. - Džinis Martinas du ar tris metus iš eilės buvo 
atėjęs į mūsų namus rinkti aukų Afrikos paramos fondui. 

- Iš tiesų? Aš jo nemačiau. Tikriausiai tuo metu būdavau mokykloje. 

- Nesąmonė, - atšovė motina teisėjo, kurio nuosprendis yra galutinis 
ir neapskundžiamas, tonu. - Jis atvykdavo per Kalėdas, tad tu negalėjai 
būti mokykloje. O dabar paklausyk manęs, Deividai. Lėtai, atidžiai pa- 
klausyk. Kai visa tai nutiko Brajenui, tu gal... na, nežinau... pagalvojai, 
kad tau reikia pagalbos iš šalies. Ir tavo pasąmonėje iškilo vienintelis 
vardas, kurį žinojai. Dievas, kurį tu išgirdai tą gilaus skausmo valandą, 
tebuvo tavo pasąmonės balsas, ieškantis atsakymo, - ji atsisuko į Ralfą 
ir skėstelėjo rankomis. - Jau tas maniakiškas Biblijos skaitymas buvo pa- 
kankamai blogai, tačiau šitai... kodėl tu man nepapasakojai apie savo 
maldas? 

- Man atrodė, kad tai mano privatus reikalas, - atsakė Deividas, 
trūktelėdamas pečiais ir nežiūrėdamas motinai į akis. - Be to, jos niekam 
nedaro žalos. 

- Na, žinoma, jog ne. Melstis yra puiku. Be maldų tikriausiai nieka- 
da nebūtų buvę išrasti inkvizicijos kankinimo įrankiai. 

Tokį aikštingą balso toną Deividas jau buvo girdėjęs. Motina juo 
kalbėdavo tada, kai stengdavosi galutinai nepalūžti. Šitaip ji kalbėjo su 
Deividu ir tėčiu, kai Brajenas gulėjo ligoninėje, ir maždaug savaitę ar net 
truputį daugiau po to, kai Brajenas atgavo sąmonę. 

Deivido tėvas nusisuko nuo jos ir susikišo rankas į kišenes, nervin- 
gai nudelbęs akis į grindis. Atrodo, jog tai dar labiau įsiutino motiną. Ji 
vėl atsisuko į Deividą. Elės lūpos virpėjo, o akys spindėjo nuo ašarų. 

- Ir kokį gi tu sudarei sandėrį su tuo nuostabiuoju Dievu? Gal panašų 
į tuos, kai su savo draugužiais keitiesi beisbolo kortelėmis. Gal jis tau 
pasakė: “Ei, aš tau duosiu šį puikų 1984-ųjų Brajeną Rosą už šią 1988- 
ųjų Kirstę Karver“? Gal taip ir buvo? O gal... 

- Ponia, tai - jūsų sūnus, ir aš neketinu kištis, bet gal palikite tai kol 
kas ramybėje? Spėju, jog jūs netekote savo dukrytės, aš netekau vyro. 
Mums visiems ši diena buvo sunki. 

Tai buvo moters, šaudžiusios į farą, žodžiai. Ji sėdėjo ant gulto 
krašto. Moteriškės tamsūs plaukai lyg nulūžusios šakelės buvo nukarę 
ant skruostų, tačiau visiškai neuždengė veido; ji atrodė išsigandusi, pri- 
blokšta ir pavargusi. Deividas neprisiminė, kad kada nors būtų matęs to- 
kias pavargusias akis. 

Trumpam berniukas pagalvojo, jog dabar motina visą savo įsiūtį nu- 
kreips į tamsiaplaukę moterį. Tai jo nebūtų nustebinę; motina kartais 
tapdavo atominė su visiškai nepažįstamais žmonėmis. Deividas prisi- 
minė, kaip kartą, jam esant šešerių, motina užsipuolė besibolotiruojantį 
per rinkimus politiką, kuris prie jų kaimynystėje esančio prekybos cen- 
tro bandė užsiverbuoti sau rinkėjų. Vyrukas padarė taktinę klaidą, 
mėgindamas paduoti motinai agitacinį lapelį, kai ši, vėluodama į susiti- 
kimą, ėjo pilnomis maisto produktų rankomis. Motina užsipuolė vyru- 

ką tarsi mažas besikandžiojantis žvėrelis, klausinėdama, kas jis manąs 
€5ą5 per vienas, ko siekiąs, kokia jo pozicija prekybos balanso deficito 
klausimu, ar yra kada nors rūkęs “žolę", ar pritaria moterų teisei pasi- 
rinkti. Vyrukas išdidžiai paaiškino Elenai Karver, jog jis remia moterų 
teisę pasirinkti. 

- Gerai, puiku, nes būtent dabar aš pasirenku teisę pasakyti jums, 
kad DINGTUMĖTE PO VELNIŲ IŠ MANO AKIRAČIO! - išrėkė 
Elena Karver. 

Vyrukas paprasčiausiai pabruko uodegą ir pabėgo. 

Tačiau kažkas tamsiaplaukės moters veido išraiškoje (“Merė, - pa- 
galvojo Deividas, - jos vardas yra Merė") pakeitė motinos ketinimus, jei 
ji iš tiesų buvo linkusi pratrūkti. 

Motina vėl nukreipė savo dėmesį į Deividą. 

- Taigi, gal išgirdai kokį žodelį iš didžiojo D, kaip mums visiems iš 
čia ištrūkti? Pakankamai ilgai praklūpojai ant kelių, turėjai gauti kokį 
nors ženklą. 

Ralfas atsisuko į žmoną. 

- Baik jį graužusi! - suurzgė. - Tuojau pat baik! Negi manai, kad tik 
tau vienai skauda? 

Elė žvilgtelėjo į vyrą kone paniekinamai, po to vėl atsisuko į Deividą. 

- Taigi? 

- Ne, - atsakė berniukas, - jokio ženklo. 

- Kažkas atvažiuoja, - šaižiai ištarė Merė. 

Už jos gulto buvo langas. Merė atsistojo ant gulto, norėdama pa- 
sižiūrėti į lauką. 

- Šūdas! Per grotas ir armuotą matinį stiklą nieko nematau. Tačiau 
girdžiu. Tikrai girdžiu! 

Deividas taip pat girdėjo - artėjančio variklio dūzgimą. Staiga varik- 
lis suriaumojo, nes buvo paleistas visa jėga. Šį garsą palydėjo padangų 
žviegimas. Deividas pažvelgė į senuką. Šis truktelėjo pečiais ir iškėlė 
rankas delnais į viršų. | 

Deividas išgirdo šūksnį, kurį tikriausiai kažkas išleido iš skausmo, 
po to klyksmą. Tai buvo žmogaus skleidžiami garsai. Būtų buvę geriau 
galvoti, kad tai vėjas stūgauja stogvamzdžiuose, tačiau berniukas beveik 
neabejojo, jog čia žmogaus skleidžiami garsai. 

- Kas gi čia, po velnių! - šūktelėjo Ralfas. - Jėzau! Kažkas klykia 
taip, jog netrukus sprogs. Čia tikriausiai faras, kaip manote? 

- O Dieve, tikiuosi, jog tai jis! - piktdžiugiškai atitarė Merė, vis dar 
tebestovėdama ant gulto ir stengdamasi ką nors įžvelgti pro niekam ti- 
kusį langą. - Tikiuosi, kad kas nors tam kalės vaikui plėšia plaučius tie- 
siai iš krūtinės! 

Merė pažvelgė į juos. Jos akys vis dar buvo pavargusios, tačiau da- 
bar jose liepsnojo laukinė viltis. 

- Tai galėtų būti pagalba. Ar nepagalvojote apie tai? Čia galėtų būti 
pagalba! 

Variklis - kuris buvo ne per daug arti, tačiau ir jokiu būdu ne toli - 
vėl suriaumojo. Vėl sužviegė padangos. Taip jos žviegia kino filmuose 
ir per televiziją, tačiau tik ne realiame gyvenime. Po to pasigirdo 
trekštelėjimas. Gal tai traškėjo metalas, gal medis, o gal ir viena, ir kitą. 
Trumpas pyptelėjimas, tarsi kas netyčia būtų spustelėjęs automobilio 
garso signalą. Atsklido virpantis kojoto klyksmas. Prie jo prisijungė dar 
vienas kojotas, po jo dar vienas ir dar vienas. Atrodė, kojotai šaiposi iš 
tamsiaplaukės moteriškės minties, kad kažkas ateina pagalbon. Vėl pa- 
sigirdo besiartinančio variklio dūzgesys, dabar variklis dirbo tyliai, vos 
ne tuščia eiga. 

Žilagalvis vyriškis sėdėjo savo gulto kojūgalyje, tarp šlaunų su- 
sigrūdęs delnus sunertais pirštais. Staiga jis prabilo nepakeldamas akių 
nuo savo rankų. 

- Neturėkite vilčių, - jo balsas atrodė suskilinėjęs ir dulkėtas, kaip ir 
druskingos lygumos, besidriekiančios į vakarus ir į šiaurę nuo čia. - Čia 
niekas kitas, tik jis. Atpažįstu variklio garsą. 

- Atsisakau patikėti, - kategoriškai pareiškė Elena Karver. 

- Galite atsisakyti kas tik patinka, - atsakė jai senukas. - Tai neturi 
jokios reikšmės. Aš buvau komiteto, kuris skyrė lėšas naujam miesto 
patruliniam automobiliui pirkti narys. Prieš pat savo politinės karjeros 
pabaigą. Praėjusių metų lapkritį kartu su Koliu ir Diku nuvažiavome į 
Karson Sitį ir nupirkome jį aukcione. Būtent šį automobilį. Buvau 
pakėlęs kapotą ir įkišęs galvą pažiūrėti į variklį prieš tai, kol ėmėme dėl 
jo varžytis. Pusę kelio namo vairavau aš, išbandydamas greičius nuo 
šešiasdešimt penkių iki šimto dešimties mylių per valandą. Iš karto atpa- 
žinau. Tai mūsiškis. 

Kai Deividas atsisuko pažvelgti į senuką, ramus ir tylus balsas - tas 
pats, kurį pirmą kartą jis išgirdo Brajeno palatoje - vėl prabilo. Kaip pa- 
prastai, balsas pasigirdo netikėtai, ir pasakytas žodis iš pradžių atrodė 
neturintis jokios prasmės. 

Muilas. 

Deividas šį žodį išgirdo taip aiškiai, kaip ir frazę “Tu jau dabar mel- 
diesi“, kai užsimerkęs sėdėjo Vietkongo stebėjimo poste. 

Muilas. 

Jis pažvelgė į galinį kairįjį kameros, kuria dalijosi kartu su ponu 
Žilagalviu, kampą. Ten buvo tualetas be sėdynės. Greta kabėjo senovinė 
fajansinė kriauklė, apnešta rūdžių dėmėmis. Šalia dešiniojo krano gulėjo 
žalias “Airiško pavasario" muilo gabalėlis. 

Už sienos pasigirdo sodresnis ir artimesnis Desperacijos miestelio 
policijos patrulinio automobilio gaudesys. Truputėlį toliau staugė kojo- 
tai. Deividui šis staugimas ėmė skambėti kaip bepročių juokas, 
prižiūrėtojams paliekant beprotnamį. 

Karverių šeimyna buvo per daug prislėgta ir per daug sutelkusi 
dėmesį į savo pagrobėją, kad pastebėtų negyvą šunį, karantį ant skydo sų 
sveikinimo atvykusiems į miestelį užrašu, tačiau Džonio Marinvilio pa- 
stabumas buvo išlavintas. Tiesą pasakius, dabar buvo sunku nepastebėti 
šuns. Po to, kai Karveriai pro čia pravažiavo, šunį aptiko suopiai. Jie 
tupėjo ant žemės prie šuns lavono. Tai buvo šlykščiausi paukščiai, ko- 
kius Džoniui teko matyti. Vienas jų tampė senojo aviganio uodegą, o ki- 
tas knibinėjo nukarusią koją. Lavonas sūpavosi pirmyn atgal ant virvės, 
apsuktos aplink kaklą. Džonis pasišlykštėjęs atsiduso. 

- Suopiai! - tarė faras. - Dieve, ar jie ne puikūs? 

Jo balsas buvo gerokai prikimęs. Kai jie įvažiavo į miestą, faras dar 
du kartus nusičiaudėjo, ir antrąjį kartą iš burnos su krauju išlėkė dantys. 
Džonis nesuprato, kas farui darosi, tačiau jam ir nerūpėjo; jis tik linkėjo, 
kad viskas vystytųsi dar sparčiau. 

- Pasakysiu tau kai ką apie suopius, - tęsė faras. - Jie prabunda, kad 
miegotų, ir bunda ilgai. Jie išmoksta keliaudami ten, kur veda jų keliai. 
Ar nesutiktum su šiais žodiais, mon capitaine*? 

Pamišęs faras, kuris cituoja poeziją. Kaip sarkastiška. 

- Jums geriau žinoti, pareigūne. 

Džonis visiškai nenorėjo prieštarauti farui, jei tik jam pavyks susi- 
valdyti; atrodė, šis vyrukas pats save susinaikins, ir Džonis norėjo būti 
netoliese, kai šis procesas pasibaigs. 

Jie pralėkė pro negyvą šunį ir šiurpius sulysusius padarus, be- 
simėgaujančius dvėselėna. 

O kaip dėl kojotų, Džoni? Kas nutiko jiems? 

Tačiau Džonis neleido sau galvoti apie kojotus, lygiais intervalais 
išsirikiavusius palei kelią lyg garbės sargyba ar išsiskirstančius tartum 
Žydrieji Angelai, kai patrulinis automobilis pravažiuodavo pro juos, ir 
lekiančius atgal į dykumą, lyg būtų užsiliepsnojęs kailis ant jų galvų ir 
liepsna artintųsi link šiknų... 

- Ar Žinai, kad jie perdžia? - paklausė faras gargaliuojančiu kraujais 
balsu. - Suopiai perdžia. 

- Ne. Šito aš nežinojau. 

- Taip, sere. Tai vieninteliai paukščiai, kurie perdžia. Galėsi tai 
įtraukti į savo knygą. Į šešioliktą “Kelionių su “Harley'u" skyrių. 

Džonis pagalvojo, jog sumanytasis knygos pavadinimas dar niekada 
neskambėjo taip beviltiškai kvailai. 

Jie važiavo pro treilerių parką. Priešais vieną aprūdijusį, aplamdytu 
stogu, dvigubo pločio treilerį Džonis išvydo užrašą: 


* mano kapitone (pranc.). 

ESU GINKLUOTAS, GERIANTIS “SNAPPLE" VAISVANDENIUS, 
SKAITANTIS BIBLIJĄ, PLIEKIANTIS KLINTONĄ 
KALĖS VAIKAS! 

NEKREIPKITE DĖMESIO Į ŠUNĮ, 

SAUGOKITĖS SAVININKO! 


“Sveiki atvykę į kantri muzikos pragarą" - tarė mintyse Džonis. 

Patrulinis automobilis pralėkė pro kalnakasybos kompanijos pastatą. 
Stovėjimo aikštelėje buvo nemažai automobilių bei pikapų, ir tai Džo- 
niui pasirodė keista. Darbo diena jau buvo senokai pasibaigusi. Kodėl 
visi šie automobiliai nestovėjo takeliuose prie savo namų ar prie vietinės 
girdyklos? 

- Taip, taip, - tarė faras, pakeldamas ranką, tarsi norėtų įrėminti pa- 
veikslą. - Dabar tai matau. Šešioliktas skyrius: Perdžiantys Desperacijos 
suopiai. Skamba panašiai kaip prakeikto Edgaro Raiso Berouso romanas, 
ar ne? Tačiau Berousas buvo geresnis už tave rašytojas, ir žinai kodėl? 
Todėl, kad jis buvo samdomas rašeiva be pretenzijų. Jis turėjo savus pri- 
oritetus. Papasakok istoriją, užbaik dabar, duok žmonėms tai, kuo jie 
galėtų mėgautis nesijausdami per daug kvaili ir stenkis nepatekti į ap- 
kalbų skiltis. 

- Kur jūs mane vežate? - paklausė Džonis, stengdamasis suteikti sa- 
vo balsui neutralų toną. 

- Į kalėjimą, - atsakė stambusis faras, gargaliuodamas nuo burnoje 
susikaupusio skysčio. - Kur viskas, ką cyptelsi, bus panaudota tave įžeis- 
ti savotiška kranksėjimo forma. 

Džonis palinko į priekį ir susiraukė nuo skausmo nugaroje, kur faras 
buvo jam įspyręs. 

- Jums reikalinga pagalba, - pasakė Džonis, stengdamasis, kad jo 
balsas skambėtų ne kaltinamai, o netgi švelniai. - Ar žinote tai, pa- 
reigūne? 

- Tai tau reikalinga pagalba, - atšovė policininkas. - Dvasinė, fizinė, 
redakcinė. Tek! Tačiau tu nesulauksi pagalbos, Didysis Džonai. Tu jau 
suvalgei savo paskutiniuosius literatūrinius priešpiečius ir išdulkinai 
paskutinę kultūringą skylę. Dabar esi vienui vienas tyruose, ir tai bus il- 
giausios keturiasdešimt dienų ir naktų per visą tavo beprasmį gyvenimą. 

Šie žodžiai nuskambėjo Džonio ausyse it kažkokio liguisto varpo ai- 
das. Džonis trumpam užmerkė akis, po to atmerkė. Jie buvo pačiame 
miestelio centre. Pravažiavo pro Geilės grožio saloną ir barą vienoje 
gatvės pusėje ir “True Value" ūkinių prekių parduotuvę kitoje. Šaligat- 
viuose nebuvo nė vieno žmogaus - nė gyvos dvasios. Džonis niekada ne- 
buvo matęs mažo Vakarų miestelio, kurio gatvėse iš tiesų virtų gyveni- 
mas, tačiau čia buvo tiesiog juokinga. Nė gyvos dvasios? Kai jie važia- 
vo pro “Conoco" degalinę, Džonis pastebėjo vyruką, siūbuojantį kėdėje 

ir užsikėlusį kojas ant rašomjo stalo, tačiau tai buvo viskas. Tik... prie- 
kyje... 

Pora žvėrelių tingiai nurisnojo per sankryžą, kuri, atrodo, buvo vie- 
nintelė miestelyje, kirsdami ją įstrižai. Džonis bandė save įtikinti, jog tai 
šunys, tačiau tie žvėreliai buvo ne šunys. Tai buvo kojotai. 

Tai ne tik faras, nemanyk, Džoni. Čia vyksta kažkas nenormalaus. 
Kažkas labai nenormalaus. 

Kai jie privažiavo sankryžą, faras staiga nuspaudė stabdžių pedalą. 
Džonis, šito nesitikėdamas, trenkėsi į vielos tinklą, skiriantį priekines 
sėdynes nuo užpakalinių. Jis susitrenkė nosį ir sustaugė iš netikėto 
skausmo. . 

Policininkas visiškai nekreipė į jį dėmesio. 

- Bilis Rankurtas! - patenkintas šūktelėjo jis. - Po velnių, tai Bilis 
Rankurtas! Spėliojau, kur jis buvo pradingęs! Gėrė “Sulūžusio būgno" 
rūsyje, štai kur jis buvo dingęs! Kertu lažybų, jog ten jis ir buvo! Statau 
dolerius prieš spurgas! Stambiakiaušis Bilis, tebūsiu aš prakeiktas, jei 
čia ne jis! 

- Mado dosis! - suriko Džonis. Iš nosies vėl pasipylė kraujas, ir Džo- 
nis vėl ėmė kalbėti tarsi mėgdžiodamas rūko metu leidžiamą sireną. - O 
Kristau, skauda! 

- Užtilk, kūdiki, - paliepė faras. - Viešpatie, koks tu niurzglys. 

Jis truputėlį pavažiavo atgal, po to apsuko patrulinį automobilį taip, 
kad jis sankryžoje būtų nukreiptas į vakarus. Policininkas nuleido šoninį 
stiklą ir iškišo galvą. Jo sprandas dabar buvo laiko nutamsintų plytų 
spalvos, smarkiai išbertas pūslėmis ir išvagotas įtrūkimų. Kai kuriuos 
įtrūkimus buvo užpildžiusios ryškios kraujo juostos. 

- Bili! - suriko faras. - Ei, tu, Bili Rankurtai! Ei, tu senas velniau! 

Vakarinėje Desperacijos miestelio pusėje stūksojo gyvenamieji na- 
mai - apdulkėję ir bedvasiai, tačiau truputėlį geresni nei treileriai parke. 
Savo pavandenijusiomis akimis Džonis pamatė vyriškį mėlynais džin- 
sais ir kaubojiška skrybėle, stovintį viduryje gatvės. Jis žiūrėjo į du dvi- 
račius, kurie ten riogsojo aukštyn ratais. Ten buvo trys dviračiai, tačiau 
mažiausią - rausvą it saldainiuką mergaitišką dviratį parvertė vis 
stiprėjantis vėjas. Kitų dviejų dviračių ratai sukosi it patrakę. Vyrukas 
pakėlė akis, pamatė patrulinį automobilį, dvejodamas pamojo ranka ir 
ėmė artintis prie jų. 

Policininkas įtraukė atgal savo didžiulę kvadratinę galvą. Jis atsisu- 
ko į Džonį, kuris iš karto suprato, jog gatvėje esantis vyrukas negalėjo 
gerai įsižiūrėti į šį teisėsaugos pareigūną; jei jis būtų galėjęs tai padary- 
ti, jau dabar dumtų šalin kiek kojos neša. Faro burna įkrito, lūpos sugle- 
bo, nes nebuvo dantų, kurie jas prilaikytų, iš burnos kraštų mažomis sro- 
velėmis veržėsi kraujas. Viena akis buvo tarsi sukrešėjusio kraujo kati- 
liukas - tik retkarčiais jos gilumoje plykstelėdavo pilka šviesa - tai galėjo 

būti akiduobės dugnas. Spindintis kraujo kilimėlis dengė viršutinę jo 
chaki spalvos marškinių dalį. 

- Tai Bilis Rankurtas, - laimingas paaiškino policininkas. - Jis kerpa 
man plaukus. Aš jo ieškojau, - po to pridūrė tylesniu balsu, kokiu pa- 
parstai dalijamasi paslaptimi: - Jis truputėlį išgeria. 

Tada faras atsisuko į priekį, įjungė variklio pavarą ir iki pat galo nu- 
spaudė akceleratorių. Variklis suriaumojo; padangos sužviegė; rėkiantį 
iš nuostabos Džonį nubloškė atgal. Patrulinis automobilis šovė pirmyn. 

Džonis ištiesė ranką, įsikibo pirštais į vielos tinklą ir pasikėlė į 
padėtį sėdomis. Jis pamatė, kaip už kokių dešimties pėdų džinsus bei 
kaubojišką skrybėlę dėvintis vyriškis - stambiakiaušis Bilis Rankurtas - 
stovi it sustingęs prie dviračių ir stebi besiartinantį automobilį. Mašinai 
artėjant atrodė, jog Bilio kūnas plečiasi ir uždengia visą priekinį stiklą; 
tai panėšėjo į kažkokį kino kameros pašėlusį triuką. 

- Ne! - suklykė Džonis, kaire ranka daužydamas vielos tinklą ties fa- 
ro galva. - Ne, nedaryk šito! Nedaryk! MISTERI, SAUGOKITĖS! 

Paskutinę minutę Bilis Rankurtas suprato, kas čia vyksta, ir bandė 
pabėgti. Jis metėsi dešinėn, apgriuvusio namo link, ir nerangiai pritūpė 
už statinių tvoros, tačiau tvora buvo per žema ir jau buvo per vėlu. Bilis 
suriko, po to pasigirdo stuktelėjimas, kai patrulinis automobilis trenkėsi 
į Bilį taip smarkiai, kad net suvirpėjo rėmas. Kraujai aptaškė statinių 
tvorą, po to pasigirdo dvigubas dungtelėjimas automobilio apačioje, kai 
ratai pervažiavo nugriuvusį vyriškį, dar vėliau patrulinė mašina trink- 
telėjo į tvorą ir ją nuvertė. Stambusis policininkas staigiai nuspaudė stab- 
džius, ir automobilis sustojo apgriuvusio namo prišnerkštame tarpdury- 
je. Džonį vėl sviedė į vielos tinklą, tačiau šį kartą jis spėjo iškelti ranką 
ir nuleisti galvą, kad apsaugotų savo nosį. 

- Bili, tu pederaste! - sušuko laimingas faras. - Tek ahn Ia! 

Bilis Rankurtas klykė. Atsisukęs galinėje patrulinio automobilio 
sėdynėje, Džonis pamatė, kaip vyrukas šliaužia kiek įmanydamas sku- 
biau į šiaurinę gatvės pusę. Tačiau jam nelabai sekėsi; Bilis vilko sulau- 
žytą koją. Per jo marškinių nugarą ir džinsus driekėsi padangų protekto- 
riaus žymės. Kaubojiška skrybėlė gulėjo ant šaligatvio apversta kaip ir 
tie dviračiai. Bilis Rankurtas ją užkliudė keliu, pakreipdamas ant šono, 
ir per kraštus tarsi vanduo ėmė lietis kraujas. Dar daugiau kraujo veržėsi 
iš jo praskelto kiaušo ir sutraiškyto veido. Bilis buvo smarkiai sužalotas, 
tačiau nors mašina trenkė jam į patį kūno vidurį ir po to pervažiavo, vy- 
rukas toli gražu nebuvo prie mirties. Tai labai nenustebino Džonio. Da- 
žniausiai reikia labai daug, kad nužudytum žmogų - tai jis matė ne vie- 
ną kartą Vietname. Vyrukai būdavo su puse nuneštų galvų, ant kelių 
išvirtusiomis, nutūptomis musių žarnomis, atsivėpusia perrėžta gerkle, 
kurią laikydavo suspaudę savo nešvariais pirštais. Paprastai žmonės 
miršta sunkiai. Čia ir slypi visas siaubas. 

- Uhuhuu! - sustaugė faras ir įjungė patrulinio automobilio atbulinę 
pavarą. 

Padangos sucypė, iš jų parūko dūmai, automobilis siūbuodamas vėl 
atsidūrė gatvėje ir pervažiavo Bilio Rankurto kaubojišką skrybėlę. 
Mašinos užpakalinis sparnas užkliudė vieną dviratį (jis velniškai garsiai 
bumptelėjo, atsitrenkė į galinį stiklą, po to kuriam laikui pakilęs į orą 
dingo iš akiračio ir galiausiai nusileido ant mašinos priekio). Džoniui pa- 
kako laiko pamatyti, jog Bilis Rankurtas nustojo šliaužęs ir pro petį 
žvelgė į juos. Jo krauju pasruvusiame ir sulaužytame veide atsispindėjo 
nenusakomas nuolankumas. “Jam dar nėra nė trisdešimties", - pagalvo- 
jo Džonis, ir tuo metu vyrukas vėl pateko po atbuline eiga važiuojančio 
automobilio ratais. Mašina siūbuodama pervažiavo jo kūną ir sustojo pa- 
lei bordiūrą. Atsisukdamas į priekį, faras alkūne užkliudė garso signalą, 
ir pasigirdo trumpas pyptelėjimas. Patrulinio automobilio priekyje veidu 
į didelį kraujo klaną gulėjo Bilis Rankurtas. Jo viena koja trūkčiojo, po 
to liovėsi. 

- Oho, - tarė faras. - Kokia pašėlusi netvarka, ar ne? 

- Taip, jūs jį nužudėte, - atsakė Džonis. 

Staiga jam visiškai dingo noras pataikauti šiam vyrukui, išgyventi il- 
giau nei jis. Džoniui taip pat neberūpėjo nei knyga, nei jo “Harley", nei 
kur šiuo metu galėtų būti Stivas Eimzas. Galbūt vėliau - jei apskritai bus 
vėliau - jis rūpinsis šiais dalykais, tačiau ne dabar. Dabar apėmė šokas 
ir neviltis, iš kažkur išlindo ankstesnysis Džonio Marinvilio variantas; iš 
anksto suredaguotas Džonio Marinvilio variantas, kuriam nusišikt ant 
Pulicerio premijos ar Nacionalinės knygos bičiulių premijos, ar ant dul- 
kinimosi su aktore, tiek su smaragdais, tiek ir be jų. 

- Pervažiavai jį tarytum triušį. Drąsuolis! 

Faras atsisuko, mąstančiai nužvelgė jį sveika akimi, po to vėl nusi- 
suko į priekinį stiklą. 

- Aš mokiau tave išminties, - tarė, - nukreipiau teisingais takais. Kai 
tu keliausi, tavo žingsnių niekas neištaisys, o kai bėgsi, žiūrėk, kad ne- 
parkluptum. Tai iš “Patarlių knygos", Džonai. Tačiau aš manau, jog se- 
nasis Bilis suklupo. Taip taip. Jam visada už ko nors kliūdavo kojos. 
Manau, jog tai didžiausia Bilio bėda. 

Džonis prasižiojo. Vieną iš tų rečiausių gyvenime atvejų nepasigir- 
do joks balsas. O gal taip buvo ir geriau. 

- “Tvirtai laikykis instrukcijos; nepaleisk jos: saugok, nes ji yra ta- 
vo gyvenimas“. Tai menkutis patarimas, kuriuo galite pasinaudoti mis- 
teri Marinvili, sere. Atsiprašau minutėlei. 

Policininkas išlipo iš automobilio ir nuėjo prie negyvo, tysančio 
gatvėje vyriškio. Atrodė, jog faro batai sužybsėdavo, kai stiprėjantis 
vėjas tėkšdavo į juos smėlį. Ant jo uniforminių kelnių sėdynės matėsi di- 
džiulė kraujo dėmė, o kai faras pasilenkė pakelti velionį Bilį Rankurtą, 

Džonis išvydo dar daugiau kraujo, kuris tryško pro susprogusias siūlės 
pažastyse. Atrodė, policininkas prakaitavo krauju. 

Galbūt taip ir yra. Tikriausiai taip yra. Manau, jog jis tuojau pat nu- 
kraujuos ir palūš, kaip paprastai nutinka hemofilams. Jei jis nebūtų toks 
pasakiškai stambus, ko gero, jau dabar būtų negyvas. Tu juk žinai, ką 
privalai daryti, tiesa? 

Taip, be abejo, kad jis žinojo. Jo charakteris buvo blogas, tiesiog 
siaubingas, ir, atrodo, jo nepakeitė netgi jį kaip obuolį sudaužęs mania- 
kas žmogžudys. Džonis dabar privalėjo tramdyti tą savo charakterį. 
Daugiau jokių silpnybių, panašių į tą pasityčiojimą, kai pavadino farą 
drąsuoliu. Už tai Džonis užsidirbo tokį žvilgsnį, kuris jam visai nepati- 
ko. Pavojingą žvilgsnį. 

Faras nunešė Bilio Rankurto lavoną per gatvę, praeidamas tarp 
dviejų parverstų dviračių ir trečiojo, kurio ratai vis dar tebedūzgė, o sti- 
pinai blizgėjo vakaro šviesoje. Jis užsirioglino ant nuverstos statinių tvo- 
ros, užlipo namo laiptais ir persvėrė savo naštą, kad galėtų atidaryti du- 
ris. Jos atsivėrė be jokio vargo. Tai nenustebino Džonio. Jis manė, jog 
žmonės čia paprastai nesivargina rakinti durų. 

“Jis turėtų nužudyti viduje esančius žmones, - pagalvojo Džonis. - 
Tai beveik savaime suprantama". 

Tačiau faras tik pasilenkė, nusikratė savo našta ir po to vėl atatups- 
tas grįžo į nedidelę priemenę. Uždaręs duris, policininkas nusivalė ran- 
kas į viršutinę staktą, palikdamas ten kraujo dryžius. Jis buvo toks 
aukštas, jog net nereikėjo pasistiepti, kad pasiektų sąramą. Nuo šio jude- 
sio Džonį nukrėtė šiurpas - tai priminė “Išėjimo knygą“, nurodymus 
Mirties Angelui, kuriuos jam turėjo perduoti... taip, šis vyrukas buvo 
Mirties Angelas. Naikintojas. 

Faras sugrįžo prie patrulinio automobilio, įlipo į jį ir ramiai nuvažia- 
vo sankryžos link. 

- Kodėl jūs jį ten nunešėte? - paklausė Džonis. 

- O ką, tavo nuomone, turėjau padaryti? - savo ruožtu paklausė fa- 
ras. Dabar jo balsas buvo labai kimus; atrodė, jog jis ne taria, o garga- 
liuoja žodžius. - Palikti jį suopiams? Man gėda dėl tavęs, mon capitai- 
ne. Tu taip ilgai gyvenai su vadinamaisiais civilizuotais žmonėmis, kad 
net pradedi mąstyti taip kaip jie. 

- Šuo... 

- Žmogus - tai ne šuo, - atšovė policininkas pamokslautojo tonu. 

Sankryžoje jis pasuko į dešinę ir tuojau pat kairėn, įsukdamas auto- 
mobilių stovėjimo aikštelėn prie miestelio municipalinio pastato. Polici- 
ninkas išjungė variklį, išlipo lauk ir atidarė dešiniąsias galines dureles. 
Tai bent jau apsaugojo Džonį nuo skausmo ir pastangų, bandant pra- 
stumti savo aptalžytą kūną pro išlinkusią vairuotojo sėdynę. 

- Viščiukas - tai ne vištienos pietūs, o žmogus - ne šuo, Džoni. Net 
jei tas žmogus toks kaip tu. Eime. Lisk lauk. Op - op. 

Džonis išlipo. Jis labai puikiai suvokė, jog aplinkui tvyro tyla; gar- 
sai, kuriuos girdėjo - vėjo ūžesys, smėlio kruopelių teškenimas į muni- 
cipalinio pastato plytų sieną, kažkoks iš netoli sklindantis monotoniškas 
girgždesys - tik dar labiau šią tylą paryškino, pavertė ją kažkokia šven- 
tyklos tyla. Jis pasirąžė, krūptelėdamas nuo skausmo nugaroje ir kojoje, 
tačiau turėjo tai padaryti, kad atpalaiduotų nutirpusius raumenis. Po to 
Džonis prisivertė pažvelgti į sudarkytą faro veidą. To vyro ūgis kažkaip 
baugino. Ne tik todėl, kad būdamas šešių pėdų ir trijų colių ūgio Džonis 
įprato žvelgti į kitus žmones iš viršaus žemyn, o ne atvirkščiai; baugino 
pats ūgio skirtumas - ne koks colis ar du, o ne mažiau kaip keturi. Be to, 
ir šio vyriškio pečiuitumas. Nepaprasto pločio pečiai. Jis ne stovėjo; jis 
grėsmingai dunksojo. 

- Kodėl jūs manęs nenužudėte kaip to vyruko, Bilio? Ar nėra net 
prasmės klausti? Ar jūs esate aukščiau už visokius “kodėl"*? 

- Šūdas, visi mes esame aukščiau už “kodėl"", 4 pats tai Žinai, - at- 
būtų galėjęs apsieiti ir be šios šypsenos. - Svarbu yra tai, kad... klausy- 
kis atidžiai... Aš galėjau tave paleisti. Ar tau tai būtų patikę? Tavo gal- 
voje tikriausiai dar tebėra ne mažiau kaip dvi kvailos, beprasmės kny- 
gos, 0 gal ir visas pustuzinis. Galėtum dar kelias parašyti, kol trinktels 
tavęs tykojantis koronarinis griaustinis ir galiausiai tave išsigabens. Ir 
esu tikras, jog laikui bėgant tu pajėgtum pamiršti šią komediją ir dar kar- 
tą save įtikinti, kad tai, ką darai, kažkaip pateisina tavo egzistavimą. Ar 
tau tai patiktų, Džoni? Ar norėtum, kad tave paleisčiau? 

“Abrakadabra", - be jokios priežasties pagalvojo Džonis ir vieną 
košmarišką akimirką jam pasirodė, kad pratrūks kvatotis. Po to šis noras 
praėjo, ir Džonis linktelėjo galva. 

- Taip, labai šito norėčiau. 

- Visiškai laisvas! Kaip paukštelis, išleistas iš narvelio. 

Faras tai demonstruodamas suplasnojo rankomis, ir Džonis pa- 
stebėjo, kad kraujo dėmės jo pažastyse dar labiau išplito. Dabar jo uni- 
forminiai marškiniai buvo išterlioti raudona spalva palei suplyšusias 
šonines siūles beveik iki pat diržo. 

- Taip. 

Džonis nesitikėjo, kad jo naujasis žaidimų draugas turi nors men- 
kiausių ketinimų jį paleisti; o ne. Tačiau paminėtas žaidimų draugas ne- 
trukus bus tik kraujinė dešra, kurią nuo subyrėjimo sulaiko vien unifor- 
mos šarvai, ir Džoniui tereikėjo išlikti sveikam ir nepaliestam, kol tai at- 
sitiks... 

- Gerai. Štai sandėris, garsenybe: pačiulpk mano pimpalą. Jei tai pa- 
darysi, aš tave paleisiu. Paprastas biznis. 

Policininkas atsisegė užtrauktuką ir nuleido žemyn savo trumpikių 
elastinę priekinę dalį. Iš jų išvirto kažkas panašus į negyvą baltąją gy- 
vatę. Džonis nesistebėdamas žiūrėjo, kaip iš jos trykšta plona kraujo 
čiurkšlelė. Faras kraujavo iš visų savo kiaurymių. 

- Kalbant perkeltine prasme, - tarė faras išsišiepdamas, - šis konkre- 
tus darbas bus labiau panašus į Anės Rais užsiėmimą. Siūlau pasinaudoti 
karalienės Viktorijos patarimu - užsimerk ir galvok apie pyragaitį su 
braškėmis. 

Džonis Marinvilis pažvelgė į maniako pimpį, po to į jo išsiviepusį 
veidą, po to vėl į pimpį. Jis nežinojo, ko iš jo tikėjosi faras, - riksmų, 
pasišlykštėjimo, ašarų, melodramatiško maldavimo, - tačiau Džonis 
aiškiai suvokė, kad jis nesijautė taip, kaip faras norėjo, kaip tikriausiai 
tikėjosi, kad Džonis pasijus. 

"Atrodo, kad tu nesupranti, jog savo laiku aš mačiau ir kai ką blo- 
giau nei pimpalą, iš kurio varva kraujas. Ir ne tik Vietname“. 

Džonis pajuto, kaip jame vėl kyla pyktis, grasindamas užvaldyti. Ak, 
šūdas, žinoma, jog pyktis užvaldys. Džonis visada buvo labiausiai pri- 
klausomas nuo pykčio, o ne nuo viskio, kokaino ar kekšių. Paprasto 
pykčio. Tai visiškai neturėjo nieko bendra su faro ištrauktu iš savo kel- 
nių daiktu, ir vyrukas tikriausiai šito nesuprato. Tai irgi nebuvo sekso 
klausimas. Reikalas tas, kad Džoniui Marinviliui niekada nepatikdavo, 
kai jam bet ką atkišdavo palei veidą. 

- Jei nori, galiu atsiklaupti prieš tave, - pasakė Džonis. Nors jo bal- 
sas buvo švelnus, kažkas faro veide pasikeitė - pirmą kartą iš tiesų pasi- 
keitė. Jis tapo kažkoks tuščias, tik sveikoji akis įtariančiai prisimerkė- 

- Kodėl tu į mane šitaip žiūri? Kas tau, po velnių, davė teisę šitaip į 
mane žiūrėti? Tek! 

- Nekreipk dėmesio ; tai, kaip į tave žiūriu. Tiesiog išklausyk manęs, 
tu, motinos dulkintojau: po trijų sekundžių, kai įsikišiu tavo kelnių 
žiūrkę į savo burną, tas daiktas gulės ant šaligatvio. Supratai? Tek! 

Paskutinįjį žodį Džonis spjaute išspjovė farmui į veidą, pasistiebda- 
mas, kad galėtų tai padaryti, ir kurį laiką stambuolis buvo daugiau nei 
nustebęs - jis buvo šokiruotas. Po to policininko veide pasirodė įsiūtis, 
ir jis nustūmė Džonį nuo savęs taip stipriai, kad šis pasijuto skrendąs. Jis 
atsitrenkė į pastato sieną, išvydo žvaigždes, kai pakaušis palietė 
šiurkščias plytas, buvo nublokštas atgal, ir susipynus kojoms visu ūgiu 
žnegtelėjo ant žemės. Ėmė skaudėti naujose kūno vietose, o senosios tie- 
siog riaumojo iš skausmo, tačiau buvo verta visa tai iškentėti už tą faro 
veido išraišką, kurią Džonis pamatė. Džonis pakėlė akis į viršų, norėda- 
mas pasitikrinti, ar toji išraiška dar nedingo iš faro veido, trokšdamas pa- 
simėgauti, kaip bitė gardžiuojasi gėlių nektaru, tačiau širdis sustingo jo 
krūtinėje. 

Faro veidas buvo išsilyginęs. Oda dabar atrodė nereali - tarsi pudros 
ar plonas dažų sluoksnis. Net krauju pasruvusi akis atrodė nereali. Tar- 
tum po tuo veidu būtų buvęs dar vienas, kuris stengėsi nustumti užden- 
gusią odą ir išlįsti paviršiun. 

Sveikoji faro akis kurį laiką buvo nudelbta į Džonį, po to policinin- 
ko galva pakilo. Jis ištiesė į dangų visus penkis kairės rankos pirštus. 

- Teka la, - ištarė policininkas gerkliniu, gargaliuojančiu balsu. - Ti- 
mo! Can de lach! Greičiau! Greičiau! | 

Pasigirdo plasnojimas, tarsi ant virvės būtų plakęsi vėjyje skalbiniai, 
ir kažkoks šešėlis nusileido ant Džonio veido. Kažkas šaižiai suklykė, - 
tai nebuvo kranktelėjimas, - ir po to kažkoks sutvėrimas, plasnodamas 
šiurkščiais sparnais, nusileido ant Džonio, įsikibdamas kreivais nagais į 
pečius, suleisdamas juos į marškinių audinį ir snapu baksnodamas į Džo- 
nio galvos kiaušą, kai skleidė šiuos nežmoniškus garsus. 

Kvapas Džoniui viską paaiškino - tai buvo pūvančios mėsos dvokas. 
Paukščio didžiuliai, nevalyvi sparnai talžė Džonio skruostus, kai jis 
bandė tvirčiau įsitaisyti ant pečių, pripildydami Džonio bumną ir nosį 
smarve, kuri jo vos neuždusino. Džonis mintyse išvydo ant virvės 
siūbuojantį aviganį, kai tarsi nupešti pliktelėję paukštpalaikiai snapais 
tampė jį už uodegos ir kojų. Dabar vienas iš jų tupėjo ant Džonio, tarsi 
nežinodamas, jog suopiai yra didžiuliai bailiai ir puola tik lavonus, ir sa- 
vo snapu aižė Džonio galvos kiaušą, sukeldamas kraujavimą. 

- Nuvyk jį šalin! - suklykė Džonis, visiškai praradęs savitvardą. 

Jis pabandė sugriebti plačius, talžančius sparnus, tačiau saujose liko 
tik plunksnų kuokštai. Džonis paukščio nematė: jis bijojo, kad jei atsi- 
merks, suopis pakeis savo padėtį ir išles jam akis. 

- Jėzau, prašau nuvyk jį nuo manęs šalin! 

- Jei taip padarysiu, ar žiūrėsi į mane kaip pridera? - paklausė faras. 
- Nerodysi įžūlumo? Nerodysi nepagarbos? 

- Ne! Jokiu būdu ne! 

Džonis būtų galėjęs bet ką pažadėti. Tai, kas iššoko iš jo vidaus ir 
aprūgojo farą, jau seniai buvo pradingę; tas paukštis ištraukė lyg kirmi- 
ną iš kukurūzo burbuolės. 

- Pažadi? 

Paukštis ir toliau klykdamas plakė jį sparnais, o snapu timpčiojo 
plaukus, Jis dvokė tarsi žalia mėsa ir išsprogę viduriai. Tas paukštis 
tupėjo ant Džonio. Lesė jį. Lesė jį gyvą. 

- Taip! Taip! Pažadu! 

- Krušau aš tave, - ramiai atsakė faras. - krušau tave, os pa. Ir tavo 
pažadus. Pasirūpink savimi pats. Arba nustipk. 

Stipriai užmerkęs akis, palikdamas tik plonyčius rėželius, atsi- 
klaupęs ir palenkęs galvą, Džonis apčiuopomis sugriebė paukštį už 

Jis pašėlusiai trūkčiojo ore virš Džonio galvos šikdamas baltomis sruo- 
gomis, kurias vėjas išdraikė tarsi kaspinus, ašriai klykdamas (tik dabar 
jau iš skausmo) ir linguodamas galva. Kūkčiodamas - daugiausia iš pa- 
sišlykštėjimo - Džonis nuplėšė sparną ir sviedė suopį į sieną. Paukštis 
spoksojo į Džonį juodomis tarsi smala akimis, pražiojęs savo kruviną 
snapą, kurį po to lengvai kaukšėdamas užčiaupė. 

“Tai - mano kraujas, tu, niekše“, - pagalvojo Džonis. Jis numetė 
nuplėštą paukščio sparną ir atsitojo. Suopis bandė svirduliuodamas 
pabėgti nuo Džonio, lyg irklu plakdamas savo sveikuoju sparnu, kelda- 
mas dulkes ir skleisdamas plunksnas. Paukštis artinosi prie patrulinio au- 
tomobilio, tačiau jam nenuėjus nė penkių pėdų Džonis užkėlė savo mo- 
tociklininko batą suopiui ant nugaros ir sutraiškė jį. Žvynuotos paukščio 
kojos išsiskėtė į šalis, tarsi jis būtų mėginęs perskilti pusiau. Džonis ran- 
komis užsidengė veidą, būdamas tikras, kad jo protas palūš taip pat, kaip 
lūžo paukščio nugara. 

- Neblogai, - pasakė faras. - Tu jį sudorojai. O dabar atsisuk. 

- Ne. 

Džonis stovėjo visas virpėdamas, nenuleisdamas rankų nuo veido. 

- Atsisuk. 

Šiam balsui neįmanoma buvo priešintis. Kai atsisuko, pamatė farą 
vėl iškėlusį ranką ir išskėtusį visus penkis pirštus. Kilstelėjęs galvą, 
Džonis išvydo daugiau suopių, - ne mažiau kaip porą tuzinų, - išsirikia- 
vusių šiauriniame automobilių parkavimo aikštelės pakraštyje ir stebinčių 
juos abu. 

- Nori, kad juos pašaukčiau? - paklausė faras apgaulingai mandagiu 
balsu. - Žinai, jog galiu. Paukščiai - tai mano hobis. Jei panorėsiu, jie ta- 
ve sules gyvą. 

-N-n-ne. 

Džonis pažvelgė į farą ir su palengvėjimu pastebėjo, kad jo kelnių 
užtrauktukas jau užsegtas. Tačiau kelnių priekyje matėsi kraujo dėmė. 

- Ne, nenoriu. 

- Ar jau pamiršai magiškąjį žodį, Džoni? 

Kurį laiką apimtas siaubo Džonis nesuprato, ko iš jo nori faras, po 
to atsitokėjo. 

- Prašau. 

- Ar esi pasiruošęs elgtis protingai? 

- T- taip. 

- Man dėl to kyla abejonių, - pasakė faras. Atrodė, jis kalbasi pats su 
savimi. - Tiesiog svarstau. 

Džonis stovėjo ir žiūrėjo į policininką nepratardamas nė žodžio. Jo 
pyktis buvo praėjęs. Viskas buvo praėję, liko tik kažkoks gilus sąstingis. 

- Tas berniukas - tarė faras, pažvelgdamas į municipalinio pastato 
antrą aukštą, kuriame matėsi grotuoti matinio stiklo langai. - Tas berniu- 


141 


kas mane neramina. Svarstau, ar man nepakalbėjus su tavimi apie jį. Gal 
tu man galėtum patarti. 

Faras susikryžiavo rankas ant krūtinės, iškėlė delnus ir ėmė švelniai 
barbenti sau į raktikaulius - panašiai kaip anksčiau jis barbeno į vairą. 
Tai darydamas spoksojo į Džonį. 

- O gal man tiesiog nužudyti tave, Džoni. Gal tai būtų geriausias da- 
lykas - negyvam gal tau paskirs Nobelio premiją, kurios taip visą laiką 
troškai. Kaip manai? 

Faras pakėlė galvą į municipalinio pastato kraigą, nutūptą suopių, ir 
nusikvatojo. Suopiai šaižiai sukranksėjo, atsakydami policininkui, ir 
Džonis nepajėgė užgniaužti tuo metu kilusios minties. Ši mintis buvo 
siaubinga, nes atrodė labai įtikėtina. 

“Jie juokiasi kartu su juo. Nes tai ne faro juokas; tai jų juokas“. 

Pakilo vėjo gūsis, priversdamas Džonį susvirduliuoti ir nublokšda- 
mas suopio sparną tarsi plunksnelę. Diena geso - per greitai. Džonis pa- 
žvelgė vakarų pusėn ir išvydo kylantį ir kalnus užstojantį dulkių stulpą. 
Netrukus kalnų tikriausiai visiškai nesimatys. Virš dulkių stulpo dar te- 
besimatė saulė, tačiau ji čia viešės jau nebeilgai. Tai buvo dulkių audra, 
ir ji slinko jų pusėn. 

Penki žmonės, uždaryti kamerose - Karveriai, Merė Džekson ir se- 
nasis ponas Žilaplaukis - klausėsi, kaip rėkia vyras ir kaip šiuos garsus 
palydi kiti - šaižūs paukščių klyksmai ir sparnų vasnojimas. Deividas 
vylėsi, kad už lango dar niekas nežuvo. Tačiau geriau pagalvojus, kokia 
buvo šito tikimybė? 

- Kuo, jūs sakėte, jis vardu? - paklausė Merė. 

- Kolis Entredžianas, - atsakė senukas. Atrodė, kad jį gerokai išvar- 
gino tie besigirdintys klyksmai. - Pilnas jo vardas Koljeras. Jis atvyko iš 
vieno Vajomingo šachtininkų miestelio prieš penkiolika ar šešiolika 
metų. Tada jis buvo ką tik išaugęs iš paauglio amžiaus. Norėjo dirbti po- 
licijoje, bet negavo darbo, tad nuėjo į šachtą “Diablo" kompanijoje. Tuo 
metu “Diablo" jau buvo pasiruošusi susikrauti daiktus ir keliauti namo. 
Kiek prisimenu, Kolis dirbo kartu su uždarančia šachtą grupe. 

- Man ir Piteriui jis pasakė, kad šachta veikia, - pastebėjo Merė. 

Iš nuovargio, o gal iš nevilties senukas papurtė galvą. 

- Kai kas galvoja, kad senoji šachta dar ne visiškai išnaudota, tačiau 
jie klysta. Teisybė, jie vėl pradėjo joje knaisiotis, tačiau iš to nieko gero 
nebus - išeikvos investuotojų pinigus ir tada ją vėl uždarys. Dėl to nie- 
kas per daug nesidžiaugs, gal tik Džimas Rydas. Jam jau atsibodo 
muštynės baruose. Visi mes apsidžiaugsime, kai senąją “Kiniją"? vėl pa- 

liks ramybėje. Čia gyvenantys tamsuoliai galvoja, jog šachtoje vaidena- 
si, - senukas trumpam nutilo. - Aš esu vienas iš jų. 

- Kas yra Džimas Rydas? - paklausė Ralfas. 

- Miestelio saugumo vadas. Didesnėje gyvenvietėje jo pareigos va- 
dintųsi policijos viršininkas, tačiau dabar Desperacijoje tėra apie du šim- 
tai gyventojų. Džimas turėjo du pavaduotojus: Deivą Pyrsoną ir Kolį. 
Niekas nesitikėjo, jog Kolis čia pasiliks, kai užsidarė “Diablo", tačiau jis 
pasiliko. Jis buvo nevedęs ir gavo piniginę kompensaciją. Kurį laiką 
bastėsi, versdamasis atsitiktiniais darbais, o po to Džimas ėmė jam skir- 
ti užduotis. Kolis pakankamai gerai su jomis susidorodavo, tad mieste- 
lio vadai patikėjo Džimo rekomendacija ir 1991 metais įdarbino Kolį. 

- Tokiam mažam miesteliui trijų teisėsaugos pareigūnų būtų daugo- 
ka, - pastebėjo Ralfas. 

- Ir aš taip manau. Tačiau mes gauname pinigų iš Vašingtono pagal 
Teisėsaugos stiprinimo kaimo vietovėse aktą, be to, su Sedalijos apskri- 
timi sudarėmė sutartį, kad išsaugosime mokyklą ant korporacijai nepri- 
klausančios žemės, taip pat gaudysime greičio viršytojus, girtuoklius ir 
panašiai. 

Už lango pasigirdo kojotų staugimas. Atrodė, jog nuo stiprėjančio 
vėjo šis garsas vibruoja. 

Merė paklausė: 

- Už ką jis gavo kompensaciją? Dėl kokios nors psichinės ligos? 

- Ne, ponia. Pikapas, kurį jis vairavo, įvirto į “Kinijos" šachtą. Prieš 
pat “Diablo" ir jo žmonėms apleidžiant kasyklą. Sutraiškė kelį. Po ava- 
rijos vyrukas buvo pakankamai darbingas, tačiau pastebimai raišavo. 

- Tada tai ne jis, - kategoriškai pasakė Merė. 

Senukas pažvelgė į ją klausiamai pakeltais vešliais antakiais. 

- Tas vyriškis, kuris nužudė mano vyrą, neraišuoja. 

- Ne, - sutiko senukas. Jis kalbėjo kažkaip klaikiai ramiai. - Jis ne- 
raišuoja. Tačiau tai - Kolis. Per tuos penkiolika metų aš jį matydavau be- 
veik kasdien, pirkdavau jam išgerti “Sulūžusio būgno" bare, o jis savo 
ruožtu vaišindavo mane “Bud's Suds“ bare. Tai jis atvyko į kliniką, fo- 
tografavo, ėmė pirštų atspaudus, kai tie vyrukai įsilaužė. Tikriausiai jie 
ieškojo narkotikų, aš nežinau. Jų taip ir nesugavo. 

- Ar jūs - gydytojas, misteri? - paklausė Deividas. 

- Veterinaras, - atsakė senukas. - Vadinuosi Tomas Bilingslis. 

Jis ištiesė truputį virpančią sudiržusią ranką. Deividas ją energingai 
paspaudė. 

Apačioje kažkas trinktelėdamas atidarė duris. 

- Štai ir atvykome, Didysis Džonai! - tarė faras. Jo balsas linksmai 
dundėjo laiptų aikštelėje. - Kambarys tavęs laukia. Kambarys? Po vel- 
nių, tai tikras butukas su virtuve. Prašau į viršų. Mes pamiršome žodžių 
procesorių, tačiau palikome tau didžiules sienas su puikiais užrašais, to- 

kiais kaip “ČIULPK MANO PIMPALĄ" ir “AŠ DULKINAU TAVO 
SESERĮ". 

Tomas Bilingslis pažvelgė į laiptinės duris, po to pasižiūrėjo į Dei- 
vidą. Jis kalbėjo pakankamai garsiai, kad visi girdėtų, tačiau Žiūrėjo tik 
į Deividą ir tik jam kažką norėjo pasakyti. 

- Pasakysiu dar kai ką, - tarė senukas. - Jis tapo didesnis. 

- Ką jūs turite omenyje? - paklausė Deividas, nors pats žinojo atsa- 
kymą. 

- Tai, ką ir pasakiau. Kolis niekada nebuvo neūžauga - manau, kad 
jo ūgis buvo ne mažesnis kaip šešios pėdos ir keturi coliai, 0 svoris apie 
du šimtus trisdešimt svarų. Tačiau dabar... 

Senukas vėl dirstelėjo durų bei laiptų pusėn, klausydamasis besiar- 
tinančių žingsnių dundėjimo. 

- Dabar pasakyčiau, kad jo ūgis bent trimis coliais didesnis. O kaip 
tu manai? Ir galbūt kokiais šešiasdešimčia svarų sunkesnis. 

- Tai beprotiška! - šūktelėjo Elena. - Tai visiškai beprotiška! 

- Taip, ponia, - sutiko žilagalvis vyriškis, - tačiau tai tiesa. 

Į laiptų aikštelę vedančios durys plačiai atsivėrė, ir vidun įlėkė vy- 
riškis kruvinu veidu bei žilais, pečius siekiančiais plaukais - jie taip pat 
buvo išterlioti krauju. Jis neperlėkė kambario taip baletiškai gracingai, 
kaip padarė Merė Džekson, o suklupo pusiaukelėje ir parkrito ant kelių, 
ištiesdamas priešais save rankas, kad neatsitrenktų į rašomąjį stalą. 
Įkandin sekantis vyriškis buvo tas pats, kuris visus juos čia atvilko, ta- 
čiau tuo pat metu jis atrodė kitoks - panėšėjo į kruviną medūzą, į kažkokį 
sutvėrimą, kuris iro jų akyse. 

Jis nužvelgė visus plačiai išsiviepęs iš savo tirpstančio veido likučių. 

- Tik pasižiūrėkite į mus visus, - tarė jis pakimusiu, sentimentaliu 
balsu. - Tik pasižiūrėkite. Viešpatie! Kokia puiki, didelė ir laiminga šei- 
myna! 


II DAUS 


DESPERACIJA: 
ŠIOJE TYLOJE 
KAS NORS 
GALI KILTI 


PIRMAS SKYRIUS 

Stivai? 

- Ką? 

- Ar tai tas, kas aš galvoju? 

Pro langą ji ranka rodė vakarų pusėA. 

- O kas, jūsų nuomone, tai galėtų būti? 

- Smėlis, - atsakė ji. - Smėlis ir vėjas. 

- Taip. Sakyčiau, jog taip ir yra. 

- Sustokite minutėlei, gerai? 

Stivas klausiamai pažvelgė į ją. 

- Tik vienai minutėlei. 

Stivas Eimzas sustabdė savo “Ryder'į" toje kelio pusėje, kuri ėjo į 
pietus nuo 50-ojo greitkelio Desperacijos miestelio link. Jie be jokio var- 
go surado šį miestelį. Dabar Stivas sėdėjo prie vairo ir stebėjo Sintiją 
Smit, kuri kėlė jam nuotaiką net šioje neramioje situacijoje, vadindama 
Stivą savo žaviu naujuoju draugu. Tačiau dabar Sintija nežiūrėjo į savo 
žavų naująjį draugą, ji žvelgė į savo siaubingų marškinėlių su Piterio 
Tošo atvaizdu kraštą ir nervingai jį tampė. 

- Aš esu kietakaktė mergiotė, - tarė Sintija nepakeldama akių. - Tu- 
riu šiokių tokių mediumo sugebėjimų, tačiau vis tiek esu kietakaktė. Ar 
tikite tuo? 

- Manau, jog taip. 

- Ir praktiška. Ar ši/uo irgi tikite? 

- Žinoma. 

- Todėl aš ir pasišaipiau iš jūsų intuicijos ar kaip ten ją pavadintume. 
Tačiau jūs buvote įsitikinęs, jog mes kažką pakelėje surasime, ir taip at- 
sitiko. 

- Taip. Taip ir atsitiko. 

- Vadinasi, jūsų intuicija neapgavo. 

- Ar negalėtumėte kalbėti konkrečiau? Mano bosas... 

- Teisingai. Jūsų bosas, jūsų bosas, jūsų bosas. Žinau, kad apie jį gal- 
vojate, kad praktiškai vien tik apie jį galvojate, ir tai mane verčia sune- 
rimti. Todėl, kad dėl to, Stivai, mane apima blogas jausmas. Bloga intui- 
cija. 

Stivas žiūrėjo į ją. Sintija nenoriai, iš lėto pakėlė galvą ir pažvelgė 
Stivui į akis. Tai, ką jis išvydo merginos akyse, stipriai apstulbino Stivą 
- Jose aiškiai spindėjo išgąstis. 

- Kas tai? Ko jūs bijote? 

- Nežinau. 

- Klausykite, Sintija... mes tik susirasime farą - 0 jei tai nepavyktų, 
telefoną-automatą - ir pranešime, kad prapuolė Džonis. Taip pat žmonės, 
kurių pavardė Karveriai. 

- Vis tiek... 

- Nesijaudinkite, aš būsiu atsargus. Pažadu. 

- Ar nepamėgintumėte vėl surinkti 911 savo mobiliu telefonu? - pa- 
klausė mergina tyliu, nuolankiu balsu, kuris jai visai nebuvo būdingas. 

Stivas pabandė, norėdamas jai įsiteikti, tačiau nieko nesitikėdamas, 
ir nieko neišgirdo. Šį kartą net nepasigirdo į magnetofono juostelę 
įrašytas balsas. Stivas nebuvo tikras, tačiau manė, jog besiartinanti vėjo 
audra ar dulkių audra, ar kaip jie čia tai bevadintų, tik dar labiau viską 
sujaukė. 

- Atleiskite, nieko gero, - pasakė Stivas. - Norite pati pamėginti? Gal 
jums geriau pavyks. Moters prisilietimas ir taip toliau. 

Sintija papurtė galvą. 

- Ar jaučiate ką nors? Kažką keista? 

Stivas atsiduso. Taip, jis jautė. Tai jam priminė, kaip Stivas jausda- 
vosi Teksase savo ankstyvaisiais brendimo metais. Toji vasara, kai jam 
sukako trylika, buvo ilgiausia, mieliausia, keisčiausia vasara gyvenime. 
Rugpjūčio pabaigoje praūždavo vakaro audros su perkūnija - trumpi, ta- 
čiau velnioniški gamtos siautėjimai, kuriuos senieji kaubojai vadino 
“lenkikais". Ir tais metais (kai atrodė, jog kas antra per radiją atliekama 
daina yra grupės “Bee Gees“) tylos minutės prieš šias audras - juodas 
dangus, nuščiuvęs vėjas, šaižus griaustinis, žaibai, smaigantys preriją lyg 
aštrios šakutės kietą mėsą - sukeldavo Stivui jaudulį, kurio anksčiau jis 
nebuvo patyręs. Jo akys išvirsdavo lyg elektriniai rutuliai chromuotuose 
patronuose, pilvas trūkčiodavo, o penis prisipildydavo kraujo ir stovėda- 
vo it keptuvės rankena. Tomis ramybės akimirkomis apimdavo kažkokia 
bauginanti ekstazė, jausmas, jog pasaulis tuojau atskleis kažkokią di- 
džiulę paslaptį, kuria bus galima pasinaudoti tarsi ypatinga korta. O ga- 
liausiai, žinoma, nebūdavo jokio atradimo (jei nevadinsime atradimu to, 
kad maždaug po metų jis išmoko masturbuotis), tik lietus. Dabar jis 
jautėsi panašiai, tik nebuvo erekcijos, nedygčiojo rankų plaukeliai, nebu- 
vo nei ekstazės, nei siaubo. Nuo to laiko, kai Sintija surado boso moto- 
ciklininko šalmą, Stivas jautė kažkokią grėsmę, jautė, kad reikalai pakry- 
po į blogąją pusę ir jog bus dar blogiau. Iki pat šio momento, kol Sintija 
apie tai neprakalbo, Stivas šį jausmą buvo nurašęs. Jis įtikinėjo save, jog 
kaip ir vaikystėje tiesiog reagavo į artėjančios audros sukeltus slėgio 
svyravimus, ore susikaupusį elektrostatinį krūvį ar į dar kokį nors pra- 
keiktą dalyką. O dabar juk artinosi audra, ar ne tiesa? Taip, vadinasi, tai 
turbūt buvo tas pats jausmas, kaip sakoma, dėjė vu, kuris yra puikiausiai 
suprantamas. Tačiau... 

- Taip, gerai, iš tiesų kažką jaučiu. Tačiau ką, po velnių, galiu pada- 
ryti? Juk nenorite, kad apsisukčiau ir nuvažiuočiau atgal, tiesa? 

- Ne. Šito mes negalime padaryti. Tiesiog būkite atsargus. Okei? 

Stiprus vėjo gūsis supurtė “Ryder'į". Keliu nuvingiavo rusvo smėlio 
debesis, sukeldamas trumpalaikį miražą. 

- Okei, tačiau mes privalome susirasti pagalbą. 

Stivas vėl užvedė automobilį. Besileidžianti saulė vakaruose palietė 
kylančio smėlio membraną, ir jos apatinė arka nusidažė raudona kraujo 
spalva. 

- O taip, - atsakė Sintija susiraukdama, kai naujas vėjo gūsis tėškė į 
automobilį. - Galite neabejoti, kad mes ją surasime. 

Krauju permirkęs faras užrakino naująjį atvykėlį greta Deivido Kar- 
verio ir Tomo Bilingslio esančioje kameroje. Tai padaręs, jis lėtai apsi- 
suko ant kulnų. Jo pusiau nusilupęs kraujuojantis veidas buvo rimtas ir 
susimąstęs. Po to faras įkišo ranką kišenėn ir vėl išsitraukė raktų virtinę. 
Jis išsirinko tą patį raktą kaip ir anksčiau, Deividas buvo jį įsidėmėjęs - 
plokščią, su juoda magnetine juostele, tikriausiai rakinantį visas duris. 

- Eni - beni - mini - mu, - tarė jis, - griebk turistą už kulnų. 

Policininkas nuėjo prie kameros, kurioje buvo uždaryti Deivido 
tėvas su motina. Kai jis prisiartino, tėvai, apsikabinę vienas kitą, atsi- 
traukė nuo grotų. 

- Palikite juos ramybėje! - sunerimęs sušuko Deividas, Bilinglis su- 
čiupo berniuką už alkūnės, tačiau šis pasipurtęs išsilaisvino. - Ar girdite 
mane? Palikite juos ramybėje! 

- Pasvajok, vyruti, - atšovė Kolis Entredžianas. 

Jis įkišo raktą į kameros spyną, ir netrukus pasigirdo lengvas sprag- 
telėjimas, kai iššoko skląsčiai. Policininkas atitraukė duris. 

- Turiu gerą naujieną. Ele, atėjo laidavimas už tave. Šok čia. 

Elena papurtė galvą. Kamerose ėmė kauptis šešėliai, ir Elenos vei- 
das, išblyškęs kaip popierius, paskendo juose. Ralfas apkabino žmoną 
per liemenį ir dar labiau pasitraukė į kameros gilumą. 

- Ar jums nepakanka to, ką jau padarėte mūsų šeimai? - paklausė jis. 

- Jei atsakyti vienu žodžiu - ne. 

Entredžianas išsitraukė savo didžiulį kaip patranką pistoletą, nu- 
kreipė jį į Ralfą ir atlaužė gauduką. 

- Arba jūs tuojau pat išeinate, mažoji ponia, arba aš įvarysiu kulką į 
tarpuakį tam besmakriam šnekoriui. Ar nori, kad jo smegenys liktų gal- 
voje, ar kad džiūtų ant sienos? Man visiškai tas pats. 

“Dieve, padaryk taip, kad jis liautųsi, - meldėsi Deividas. - Prašau 
padaryk taip, kad jis liautysi. Jei galėjai sugrąžinti Brajeną iš ten, kur 


148 


Jis buvo, gali ir tai. Tu gali priversti jį liautis. Brangus Dieve, prašau, 
neleisk jam paimti mano motinos". 

Elena nustūmė nuo savęs Ralfo rankas. 

- Elena, ne! 

- Aš privalau. Ar nematai? 

Ralfo rankos nusviro į šalis. Entredžianas nuleido savo pistoleto gai- 
duką ir įsidėjo ginklą į dėklą. Jis ištiesė Elenai ranką, tarsi kviesdamas 
pasisukti ant šokių salės parketo. Ir Elena nuėjo kartu su juo. Kai ji pra- 
bilo, Elenos balsas buvo labai tylus. Deividas suprato, jog motina sako 
kažką, ko nenori, kad jis išgirstų, tačiau berniuko klausa buvo gera. 

- Jei norite šito... nusiveskite mane ten, kur negalėtų matyti sūnus. 

- Nesijaudink, - atsakė Entredžianas tuo pačiu tyliu suokalbininko 
balsu. - Aš nenoriu... šito. Ypač ne... su tavimi. O dabar eime. 

Viena ranka laikydamas Deivido motiną, kita jis užtrenkė kameros 
duris ir lengvai jas papurtė, norėdamas įsitikinti, kad spyna užsirakino. 
Po to faras nusivedė motiną laukujų durų link. 

- Mamyte! - suriko Deividas. Jis sugriebė grotų strypus ir ėmė juos 
purtyti. Kameros durys truputėlį subarškėjo, tačiau tai ir viskas. - Palik 
ją ramybėje, niekše! 

PALIK MANO MAMĄ RAMYBĖJE! 

- Nusiramink, Deividai, aš sugrįšiu, - tarė ji, tačiau tylus, beveik be- 
jausmis motinos balsas labai išgąsdino berniuką - tarytum mama jau 
būtų visam laikui išnykusi. Ar faras vien tik prisilietimu būtų ją užhip- 
notizavęs. - Nesijaudink dėl manęs. 

- Ne! - suklykė Deividas. - Tėti, priversk jį sustoti! Priversk jį su- 
stoti! 

Vaiko širdyje vis labiau stiprėjo įsitikinimas: jei šis milžiniškas, 
kraujais pasruvęs faras išsives mamą iš patalpos, jie jos daugiau nebema- 
tys. 

- Deividai... 

Ralfas žengė porą netvirtų žingsnių atgal, atsisėdo ant gulto, užsi- 
dengė rankomis veidą ir pravirko. 

- Aš ja pasirūpinsiu, Deividai, nesijaudink, - pasakė Entredžianas. Jis 
stovėjo. palei duris, vedančias į laiptų aikštelę, ir laikė Eleną Karver 
suėmęs virš alkūnės. Jo šypsena būtų buvusi tiesiog spindinti, jei ne 
kraujuotos dantenos. - Aš esu jautrus - tikras vyrukas iš filmo “Mediso- 
no apskrities tiltai", tik be kamerų. 

- Jei jūs ją įskaudinsite, pasigailėsite, - perspėjo Deividas. 

Šypsena faro veide išnyko. Jis atrodė piktas ir truputėlį įžeistas. 

- Gal aš ir... tačiau abejoju. Tikrai abejoju. Tu esi mažasis pamaldu- 
sis berniukas, ar ne tiesa? 

Deividas žiūrėjo į jį nenuleisdamas akių, tačiau nepratarė nė žodžio. 

-Taip, taip, esi. Tavo visa išvaizda byloja, jog esi pamaldus berniu- 
kas, tos dievobaimingos akys ir tikro maldininko burna. Mažasis maldi- 
ninkas beisbolo marškinėliais! Viešpatie! - jis priartino savo galvą prie 
Elenos ir klastingai pažvelgė į berniuką pro jos plaukų šydą. - Melskis, 
kiek tik patinka, Deividai, tačiau nesitikėk, jog tai tau padės. Čia tavo 
Dievo nėra, kaip jo nebuvo ir su Jėzumi, kai šis kabėjo ant kryžiaus, o 
musės rakinėjo jam akis. Tek! , 

Elena pamatė, kaip jis bėga laiptais į viršų. Ji suriko ir bandė pasi- 
traukti atgal, tačiau Entredžianas tvirtai laikė ją vietoje. Pro duris įslin- 
ko kojotas. Jis net nepažvelgė į rėkiančią moterį, kurios ranką tvirtai 
laikė savo kumštyje faras, o ramiai nudibeno į patalpos vidurį. Ten ko- 
Jotas sustojo, pasuko galvą per petį ir nukreipė savo geltoną tarsi žaisli- 
nio žvėries žvilgsnį į Entredžianą. 

- A la, - pasakė šis ir paleido Elenos ranką tiek, kad dešine galėtų 
pliaukštelėti sau per kairę. Šis greitas judesys Deividui priminė 
plokščius akmenukus, šokinėjančius tvenkinio vandens paviršiumi. - 
Him en tau. 

Kojotas atsitūpė. 

- Šis vyrukas yra greitas, - pasakė Entredžianas. Jis aiškiai kalbėjo 
greitas. Greitesnis už daugelį šunų. Tik iškiškite pro grotas ranką ar ko- 
ją ir nepastebėsite, kaip ji dings. Garantuoju. 

- Palikite mano motiną ramybėje, - tarė Deividas. 

- Sūnau, - atsakė Entredžianas su gailesčiu balse. - Jei nuspręsiu, 
įkišiu į tavo motinos skylę lazdą ir suksiu ją tol, kol močia užsidegs, ir 
tu manęs nepajėgsi sulaikyti. O po to sugrįšiu pas tave. 

Ir išėjo pro duris, termpdamas kartu su savimi Deivido motiną. 

Patalpoje įsivyravo tyla, kurią trikdė tik prislopintas Ralfo Karverio 
kūkčiojimas ir kojoto, kuris tupėjo įsmeigęs savo nemaloniai protingas 
akis į Deividą, šnopavimas. Maži seilių lašeliai buvo nukarę nuo žvėries 
liežuvio galo tarsi nuo prakiurusio vamzdžio. 

- Stiprybės sūnau, - tarė vyriškis žilais, iki pečių krentančiais plau-. 
kais. Jo balsas skambėjo kaip žmogaus, kuris yra labiau įpratęs pats būti 
guodžiamas nei guosti kitus. - Tu jį matei - jame vyksta vidinė krau- 
josrūva, byra dantys, viena akis jau prasmego kiaurai. Tai ilgai nebe- 
truks. 

- Jei jis nuspręs, jam nereikės daug laiko, kad nužudytų mano ma- 
mytę, - atšovė Deividas. - Jis jau nužudė mano sesutę. Nustūmė ją nuo 
laiptų ir sulaužė... sulaužė jai sprandą. 

Staiga berniuko akys pritvinko ašarų, ir jis prisivertė jas sulaikyti. 
Dabar buvo ne metas laidyti gerklę. 

- Taip, bet... 

Žilagalvis vyriškis nutilo neužbaigęs sakinio. 

Deividas pajuto, kad vėl mąsto apie savo pokalbį su faru, kai jie va- 
žiavo į šį miestelį - dar tada, kai visa šeima manė farą esant normalų ir 
bandantį jiems padėti. Berniukas paklausė policininko, iš kur šis žino jų 
pavardę, ir faras atsakė, jog perskaitė ją plokštelėje, pritvirtintoje prie 
stalo. Tai buvo teisingas atsakymas - ant stalo iš fiesų buvo pritvirtinta 
plokštelė su jų pavarde... tačiau Entredžianas niekaip negalėjo jos pama- 
tyti, stovėdamas jų automobilio laiptelių apačioje. 

“Aš turiu erelio akis, Deividai, - pasakė tada, - ir šios akys iš toli at- 
skiria tiesą". 

Ralfas Karveris vėl iš lėto, vos ne šliurindamas, prisiartino prie sa- 
vo kameros grotų. Jo akys buvo paraudusios, vokai užtinę, veidas 
išblyškęs. Akimirką Deividą apėmė beveik akinantis pyktis, jį apėmė ne- 
apsakomas troškimas surikti: “Tai tavo kaltė! Tavo kaltė, kad žuvo Py- 
ragėlis! Tavo kaltė, kad išsivedė mamą ir ją užmuš ar išprievartaus! Tai 
vis per tavo azartinius lošimus! Per tave ir tavo kvailas atostogų idėjas! 
Tave jis turėjo pasiimti, tėti, tave!" 

"Liaukis, Deividai, - išgirdo berniukas galvoje Džinio Martino bal- 
są. - Jis nori, kad tu būtent šitaip galvotum". 

Jis? Ar balsas turėjo omenyje farą, Entredžianą? Ir kodėl jis nori, 
kad Deividas šitaip galvotų? Tiesą pasakius, kodėl jam turėtų rūpėti, ką 
Deividas apskritai galvoja? 

- Pažiūrėkite į tą sutvėrimą, - tarė Ralfas, nudelbęs žvilgsnį į kojotą. 
- Ir kaip jis galėjo prisišaukti šį žvėrį? Ir kodėl jis niekur nepabėga? 

Išgirdęs Ralfo balsą, kojotas atsisuko, po to pažvelgė į Merę, po to 
vėl į Deividą. Žvėris šnopavo. Dar daugiau seilių ištekėjo ant kietmedžio 
gindų, ir dabar ten jau telkšojo balutė. 

- Jis kažkokiu būdu išdresuotas, - pasakė žilaplaukis vyras. - Kaip ir 
paukščiai. Tas tipas turi dresuotų suopių. Aš užmušiau vieną iš tų 
džiūsnų. Sutraiškiau... 

- Ne, - įsiterpė Merė. 

- Ne, - tarsi aidas pakartojo Bilingslis. - Esu tikras, jog kojotus 
įmanoma išdresuoti, tačiau čia yra kažkas kita. 

- Žinoma, jog išdresuoti, - atšovė žilaplaukis vyriškis. 

- Tas faras, - įsiterpė Deividas. - Ponas Bilingslis sako, jog dabar jis 
yra aukštesnis nei buvo. Bent trimis coliais. 

- Tai beprotiška. 

Žilaplaukis vyriškis buvo apsivilkęs odinę motociklininko striukę. 
Jis atsisegė kišenę, išsitraukė mėtinių saldainių ritinėlį ir įsidėjo vieną 
burnon. 

- Sere, kuo jūs vardu? - paklausė Ralfas. 

- Marinvilis. Džonis Marinvilis. Aš esu... 

- Jūs esate aklas, jei nematote, kad čia vyksta kažkas labai nepapras- 
ta ir labai siaubinga. 

- Aš nesakiau, jog tai nėra siaubinga, ir jokiu būdu netvirtinau, jog 
tai nėra nepaprasta, - atsikirto Džonis. 

Jis dar kažką kalbėjo, tačiau Deivido galvoje pasigirdo balsas, ir ber- 
niukas pametė pokalbio giją. 

- “Muilas. Deividai, muilas ". 

Deividas pažvelgė į žalio muilo gabalėlį, gulintį greta čiaupo, ir pri- 
siminė, kaip Entredžianas pasakė: “Aš sugrįšiu pas tave". 

Muilas. 

Ir staiga berniukas suprato... ar jam pasirodė, jog suprato. Deividas 
tikėjosi, kad suprato. 

"Jau geriau aš būčiau teisus. Geriau būčiau teisus, nes...' 

Jis vilkėjo marškinėlius su užrašu “Klyvlendo indėnai“. Deividas 
juos nusimaukšlino ir numetė ant kameros grindų. Pakėlęs akis, berniu- 
kas pamatė, jog kojotas spokso į jį. Jo gauruotos ausys buvo stačios, ir 
Deividui pasirodė, kad jis girdi, kaip žvėris tyliai urzgia, tarsi šis garsas 
sklistų iš gerklės gilumos. 

- Sūnau? - kreipėsi į jį tėvas. - Ką tu ten darai? 

Nepratardamas nė žodžio, Deividas atsisėdo ant savo gulto krašto, 
nusiavė sportinius batelius ir nusviedė juos prie marškinėlių. Dabar jau 
neliko jokios abejonės, kad kojotas urzgia. Tarsi žvėris žinotų, ką Dei- 
vidas ketina daryti. Tarsi būtų pasiryžęs sutrukdyti, jei berniukas iš tiesų 
tai padarytų. 

“Nebūk žioplys, žinoma, jog jis nori sutrukdyti, jei tu pabandysi tai 
padaryti. Antraip kodėl faras jį būtų čia palikęs? Tiesiog privalai pasi- 
kliauti. Pasikliauti ir išsaugoti savo tikėjimą. 

- Išsaugoti tikėjimą, kad Dievas mane apsaugos, - sumurmėjo Dei- 
vidas. 

Jis atsistojo, atsisegė diržą ir po to stabtelėjo, laikydamas pirštus ant 
džinsų sąsagos. 

- Ponia? - kreipėsi jis į moteriškę. - Ponia? 

Moteris atsisuko, ir Deividas pajuto, kaip išraudo. 

- Ar negalėtumėte nusisukti, - paprašė berniukas. - Aš privalau nu- 
simauti kelnes, ir, manau, bus geriau, jei nusimausiu ir apatines. 

- Vardan Dievo, ką tu sumanei? - paklausė tėvas. Jo balse girdėjosi 
panika. - Kad ir ką būtum sumanęs, aš tau draudžiu tai daryti! Absoliu- 
čiai! 

Deividas nieko neatsakė, tik žiūrėjo į Merę. Stebėjo taip pat atkaliai, 
kaip ir kojotas dėbsojo į jį. Moteris kurį laiką žvelgė į berniuką, po to, 

nepratardama nė žodžio, atsuko nugarą. Dėvintis motociklininko striukę 
vyriškis sėdėjo ant savo gulto ir čiaumodamas mėtinį saldainį stebėjo 
Deividą. Kaip ir dauguma vienuolikmečių berniukų, Deividas gėdijosi 
savo kūno ir nuo šio žvilgsnio pasijuto nejaukiai... tačiau, kaip pats sau 
buvo pasakęs, dabar nevalia būti žioplam. Jis dar kartą žvilgtelėjo į mui- 
lo gabalėlį ir nykščiais nustūmė žemėn džinsus bei apatines kelnaites. 

- Žavu, - tarė Sintija. - Tikrai klasiška. 

- Kas? - paklausė Stivas. 

Jis atidžiai stebėjo kelią, kuriame dabar buvo daugiau smėlio bei 
vėjaričių žolių, tad vairuoti tapo sunkiau. Ė 

- Ženklas. Matėte? 

Stivas pažvelgė į tą pusę. Užrašą “DESPERACIJOS BAŽNYČIOS 
IR PASAULIETINĖS ORGANIZACIJOS SVEIKINA JUS!“ kažkoks 
išminčius pakeitė kitu, užpurkšdamas žodžius: “DESPERACIJOS NE- 
GYVI ŠUNYS SVEIKINA JUS!" 

Prie vieno skydo galo pririšta virvė plaikstėsi vėjyje. Tačiau senojo 
aviganio jau nebebuvo. Iš pradžių juo pasimėgavo suopiai, o po to pasi- 
rodė kojotai. Būdami alkani ir nė kiek nesigėdindami, jog; ryja savo pus- 
brolį, jie nutraukė virvę ir nuvilko aviganio maitą į šalį, sustodami tik 
pasipešti dėl grobio. Šuns likučiai (iš jo tebuvo likę kaulai ir nagai) 
dvoksojo ant kalvelės. Netrukus smėlis juos užpustys. 

- Vynuti, tikriausiai vietiniai gyventojai mėgsta smagiai pasijuokti, - 
pastebėjo Stivas. 

- Tikriausiai, - Sintija parodė ranka. - Sustokite čia. 

Tai buvo aprūdijusi bakūžė. Užrašas priekyje skelbė, jog čia - Des- 
peracijos kalnakasybos korporacija. Greta buvo automobilių parkavimo 
aikštelė ir dešimt ar dvylika lengvųjų bei sunkvežimukų joje. 

Stivas pasuko į šalikelę, tačiau neįvažiavo į parkavimo aikštelę, dar 
ne dabar. Vėjas pūtė vis smarkiau, ir jo gūsiai ėmė susilieti į vieną ga- 
lingą srovę. Vakaruose, virš Desatojos kalnų, kybojo siurrealistiškas rau- 
donai oranžinis saulės diskas, plokščias ir neryškus kaip Jupiterio plane- 
tos nuotrauka. Stivas išgirdo kažkur iš netoli sklindantį tankų ir nesiliau- 
jantį tilindžiavimą, tikriausiai tai plieninis strypo laikiklis daužėsi į 
vėliavos stiebą. 

- Apie ką galvojate? - paklausė Stivas. 

- Paskambinkime farams iš čia. Ten yra žmonių; matote šviesas? 

Stivas pažvelgė į skardinį pastatą ir pamatė penkis ar šešis auksu 
spindinčius kvadratus. Dulkėtoje prietemoje jie priminė traukinio vago- 
no langus. Jis atsisuko į Sintiją ir truktelėjo pečiais: 

- Kodėl iš čia, kai galime nuvažiuoti iki vietinės farų kontoros? To- 
kio miestelio centras turėtų būti netoli. 

Sintija ranka pasitrynė kaktą, tarsi būtų pavargusi ar jai skaudėtų 
galvą. 

- Pažadėjote būti atsargus. O aš pažadėjau padėti jums būti atsar- 
giam. Tai dabar ir bandau daryti. Noriu įsitikinti, kas čia dedasi, prieš 
tai, kol koks nors uniformuotas tipas pasodins mane į kėdę ir apibers 
klausimais. Ir neklauskite manęs kodėl, nes aš iš tiesų nežinau. Jei pa- 
skambinsite farams ir iš kalbos paaiškės, kad viskas yra normalu - pui- 
ku. Jei jie bus ramūs, mes taip pat būsime ramūs. Tačiau... kur po galais 
jie buvo? Pamirškime jūsų bosą, jis pradingo beveik nepastebėtas, tačiau 
šalikelėje paliktas nuleistomis padangomis iškylavimo autobusiukas 
neužrakintomis durimis ir su paliktais viduje vertingais daiktais? Galite 
man kalbėti ką tik norite. Tačiau kur buvo farai? 

- Viskas grįžta prie to paties, ar ne? 

- Taip, prie to paties. 

Farai galėjo būti išvykę į autoavarijos vietą ar į gaisrą rančoje, ar į 
parduotuvės apiplėšimą, ar galų gale į žmogžudystės vietą, ir Sintija tai 
suprato - visi galėjo būti išvykę, nes šiame pasaulio kampelyje nėra la- 
bai daug farų. Tačiau vis tiek viskas grįžo prie to paties. Todėl, kad tai 
atrodė daugiau nei juokinga. Tai atrodė negerai. 

- Gerai, - švelniai tarė Stivas ir įsuko į parkavimo aikštelę. - Gal nie- 
ko ir nerasime, kas būtų panašu į Desperacijos policijos nuovadą. Jau da- 
rosi vėlu. Teisybę pasakius, mane stebina iki šiol darbe pasilikę ž žmonės. 
Tikriausiai tie mineralai labai pelninga, kaip manote? 

Stivas pastatė savo automobilį greta pikapo ir atidarė dureles, kurias 
vėjas išplėšė jam iš rankos. Jos trinktelėjo į pikapo šoną. Stivas 
krūptelėjo beveik tikėdamasis, kad išbėgs koks nors Slimas Pikensas, 
vienoje rankoje laikydamas skrybėlę ir šaukdamas: “Ei, vyruti!"* Tačiau 
pikapo savininkas nepasirodė. Pro šalį praskriejo vėjaričių žolių 
kuokštas, kurį vėjas tikriausiai nešė Solt Leik Sičio link. Ir tai buvo vis- 
kas. Vėjas blaškė smėlio dulkes. Užpakalinėje kelnių kišenėje Stivas 
turėjo nedidelę raudoną skarelę. Jis ją išsitraukė, užsirišo ant kaklo ir 
užsitempė ant burnos. 

- Palaukite, palaukite, - Stivas rankos mostu sulaikė Sintiją, kad ši 
neatidarytų durelių savo pusėje. 

Jis pasilenkė ir atidarė pirštinių skyrelį. Ten buvo dar viena, mėly- 
na, skarelė. Stivas padavė ją Sintijai. 

- Pirmiausiai užsiriškite ją. 

Sintija pakėlė skarelę, susikaupusi apžiūrėjo, po to vėl atsuko į Stivą 
savo išplėstas lyg mažos mergaitės akis. 

- Ar joje nėra kokių vabaliukų? 

Stivas prunkštelėdamas nusišypsojo pro savo raudoną skarelę: 

- Nė vienut vienintelio, kaip sakoma pas mus Laboke. Užsidėkite. 

Sintija užmezgė mazgą ir užsitraukė skarelę ant burnos. 

- Bučas ir Šokėja, - tarė ji kiek prislopintu per skarelę balsu. 

- Taip, Boni ir Klaidas. 

- Omaras ir Šarifė, - atitarė ji ir sukikeno. 

- Lipdama lauk, būkite atsargi. Vėjas ne juokais įsisiautėjo. 

Stivas išlipo į lauką ir pajuto, kaip vėjas teškia jam į veidą, privers- 
damas susvirduliuoti 1r įsitverti į automobilio priekį. Skraidantys smėlio 
grūdeliai sugėlė kaktą. Sintija, nuleidusi galvą, laikėsi įsikibusi durų ran- 
kenos, o jos marškinėliai su Piterio Tošo atvaizdu plaikstėsi palei liekną 
kūną tarsi burė. Diena dar buvo neužgesusi, dangus virš galvos vis dar 
buvo žydras, tačiau kraštovaizdis tapo kažkoks keistai bešešėlis. Tai bu- 
vo audros švytėjimas, jei Stivui kada nors yra tekę jį matyti. 

- Greičiau! - sušuko jis, apkabindamas Sintiją per liemenį. - Pasi- 
stenkime dingti iš čia. 

Jie nuskubėjo per suskilus; asfaltą prie ilgo pastato. Viename jo ga- 
le buvo durys. Varžtais pritvirtintas prie gofruotos skardos užrašas kaip 
ir pastato priekyje skelbė, jog čia yra Desperacijos kalnakasybos korpo- 
racija, tačiau Stivas pastebėjo, jog šis užrašas buvo uždažytas ant kažko- 
kio ankstesnio - pro baltus užrašus lyg raudonas vaiduoklis ėmė ryškėti 
kitas pavadinimas. Stivas beveik neabejojo, jog ankstesnis užrašas buvo 
“DIABLO" su “T" raide užraityta taip, kad būtų panaši į velnio šakę. 

Sintija nukramtytu nagu beldėsi į duris. Iš vidaus skaidriais čiulp- 
tuvėliais buvo pritvirtintas kitas užrašas. Stivas pagalvojo, kad jame yra 
kažkas erzinančiai, pabrėžtinai vakarietiška. 


JEI MES DIRBAME, TAI DIRBAME 
JEI ESAME UZSIDARĘ, ATEISI KITĄ KARTĄ 


- Jie pamiršo "sūnau", - pasakė Stivas. 

- Ką? 

- Turėtų būti parašyta “Ateisi kitą kartą, sūnau". Tada užrašas būtų 
be priekaištų. 

Pažvelgęs į laikrodį, Stivas pamatė, kad jau dvidešimt po septynių. 
O tai, žinoma, reiškė, kad jie yra užsidarę. Tik jei jie buvo užsidarę, 
kodėl tie automobiliai stovėjo parkavimo aikštelėje? 

Stivas pabandė atidaryti duris. Pastūmus jos atsivėrė. Iš vidaus skli- 
do kantri muzika, lydima stipraus elektrostatinio traškesio. 

“Aš nešiau po gabalėlį, - dainavo Džonis Kešas, - ir tai man nieko 
nekainavo". 

Jie įėjo į vidų. Durys užsidarė tempiamos pneumatinio cilindro. Lau- 
ke vėjas trankėsi metaliniais pastato lakštais. Jie atsidūrė priimamajame. 

Dešinėje stovėjo keturios kėdės lopytomis vinilo sėdynėmis. Atrodė, jog 
ant šių kėdžių daugiausia sėdėdavo masyvūs vyrai, dėvintys nešvarius 
džinsus ir darbinius batus. Priešais kėdes buvo ilgas kavos stalelis, 
užverstas žurnalais, kurių nepamatysi gydytojo priimamajame: “Ginklai 
ir amunicija", “Keliai", “MakLyno kalnakasybos pranešimai", “Metalur- 
gijos naujienos“, “Arizonos greitkeliai“. Taip pat gulėjo labai senas 
“Penthauzo" egzempliorius su Tonios Harding nuotrauka viršelyje. 

Tiesiai priešais juos stovėjo pilkas sekretorės rašomasis stalas, toks 
apdaužytas, jog galėjai pagalvoti, kad jį čia atvilko spardydami nuo pat 
50-osios automagistralės. Jis buvo užverstas popieriais, netvarkingai su- 
mestais tomais su užrašu “Kalnakasybos darbų saugos instrukcijos" (ant 
jų buvo uždėta perpildyta nuorūkų peleninė) ir trimis vieliniais krepšiais, 
pilnais kažkokių uolienų. Mechaninė rašomoji mašinėlė stūksojo viena- 
me rašomojo stalo krašte; Stivas neišvydo jokio kompiuterio, ir prie 
stalo stovėjo kėdė su ratukais, tačiau niekas joje nesėdėjo. Veikė oro 
kondicionierius, ir patalpoje buvo nejaukiai vėsu. 

Stivas apėjo aplink rašomąjį stalą, pamatė ant kėdės pagalvėlę ir ją 
pakėlė, kad parodytų Sintijai. Ant pagalvėlės senovinėmis vakarietiško- 
mis raidėmis buvo išsiuvinėta: “PADĖK ČIA SAVO SUBINĘ"'. 

- O, kaip skoninga, - nusišaipė Sintija. - Operatorės užimtos, prašau 
pasinaudoti pagalvėle. 

Ant rašomojo stalo stovėjo profesionalioje studijoje daryta labai 
stambios, tačiau gražios juodaodės moters su dviem žaviais vaikučiais 
nuotrauka. Iš vieno nuotraukos krašto stovėjo įrėmintas užrašas: “NE- 
VESK MANĘS Į PAGUNDĄ, NES AŠ JĄ SUSIRASIU PATS". Vadi- 
nasi, priimamajame dirbo vyras, ir jo nebūtum galėjęs pavadinti Miste- 
riu Tvarkinguoliu. Senas aplūžęs “Philco" radijo imtuvas stovėjo ant 
greta esančios lentynėlės. 

“Maždaug tuo metu mane paliko žmona, - stūgavo Džonis Kėšas per 
laukines elektrostatinio traškesio kanonadas. - Iš karto mačiau, kad ji 
abejoja, tačiau ji atidarė duris ir pasakė: “Brangusis, paimk mane į..." 

Stivas išjungė radiją. Nepaprastai smarkus vėjo gūsis sudrebino pa- 
statą, priversdamas jį sugirgždėti it į gelmes pasineriantį povandeninį 
laivą. Sintija neramiai apsidairė. Ji vis dar buvo užsitraukusi ant nosies 
skarelę. Radijo aparatas buvo išjungtas, tačiau Stivas vis tiek kažkur 
girdėjo - labai tyliai - Džonį Kešą dainuojant apie tai, kaip jis po gabalėlį 
savo priešpiečių krepšelyje išnešė automobilį iš “GM" gamyklos. Ta pa- 
ti stotis, kitas radijo imtuvas, kažkur toli. Stivas nusprendė, jog imtuvas 
groja ten, kur dega šviesos. 

Sintija parodė į telefoną. Stivas pakėlė ragelį, paklausė ir vėl padėjo 
jį ant svirtelės. 

- Neveikia. Tikriausiai kažkur nutrūko linija. 

- Negi dabar linijos neklojamos po žeme? - paklausė Sintija, ir Stivas 
pastebėjo įdomų dalyką: jie abu kalbėjo tyliai, vos ne pašnibždomis. 

- Manau, kad Desperacijoje dar nepasiekė šio lygio. 

Už rašomojo stalo buvo durys. Stivas ištiesė ranką, norėdamas pa- 
sukti rankeną, tačiau Sintija jį sulaikė. 

- Kas yra? - paklausė Stivas. 

- Nežinau. 

Sintija paleido Stivo ranką ir nusitraukė nuo veido skarelę. Po to 
nervingai nusijuokė. 

- Nežinau, žmogau, tiesiog viskas čia yra kažkaip... pamišėliška. 

- Kas nors turėtų būti, - pasakė Stivas. - Durys neužrakintos, šviesos 
uždegtos, automobiliai parkavimo aikštelėje. 

- Jūs taip pat išsigandęs, tiesa? 

Stivas pagalvojo ir linktelėjo. Taip. Jausmas buvo panašus kaip ir 
vaikystėje besiartinant audrai - lenkikui - tačiau nebuvo to keisto džiu- 
gesio. 

- Tačiau mes vis tiek privalome... 

- Taip, žinau. Tęskite, - Sintija nurijo seilę, ir Stivas išgirdo, kaip 
kažkas spragtelėjo jos gerklėje. - Ei, pasakykite man, jog po kelių sekun- 
džių mes šaipysimės vienas iš kito ir jausimės kvailai. Ar galite tai pa- 
sakyti, labokieti? 

- Po kelių sekundžių mes šaipysimės vienas iš kito ir jausimės 
kvailai. 

- Ačiū. 

- Nėr už ką, - atsakė Stivas, atidarydamas duris. 

Už jų buvo kokių trisdešimties pėdų siauras koridorius. Viršuje 
kabėjo dvigubi liuminescencinių šviestuvų vamzdeliai, o ant grindų bu- 
vo patiestas padėvėtas kilimas. Vienoje pusėje buvo dvejos durys, abe- 
jos atidarytos, trejos kitoje - dvejos praviros, vienerios uždarytos. Kori- 
doriaus gale matėsi ryškiai geltona šviesa apšviesta patalpa, kuri, Stivo 
nuomone, galėjo būti koks nors cechas ar laboratorija. Tai jos apšvies- 
tus langus jie matė iš lauko, ir iš čia sklido muzika. Džonis Kešas buvo 
užleidęs vietą grupei “Traktoriai", kuri tvirtino, jog kūdikiui patiko jį 
supti bugi-vugi ritmu lyg žaislinį traukinuką. Stivui tai priminė tipiškas 
pagyrūniškas daineles. 

“Čia kažkas yra sukrušta, ir tu tai žinai, ar ne tiesa?" 

Taip, jis žinojo. Grojo radijas. Siautėjo vėjas, blaškydamas smėlio 
kruopeles ir talžydamas metalines pastato sienas taip, kad jos aidėjo lyg 
per sniego pūgą Montanoje. Tačiau kur balsai? Kalbančių, besijuo- 
kiančių, pliauškiančių nesąmones žmonių balsai? Žmonių, kurių auto- 
mobiliai pastatyti priešais pastatą? 

Stivas ėmė iš lėto eiti koridoriumi, galvodamas, jog turėtų šūktelėti: 
“Ei, ar yra čia kas nors?“, ir neišdrįsdamas to padaryti. Atrodė, jog ši 

vieta yra visiškai apleista ir tuo pat metu kažkaip neapleista, nors kaip 
gali būti abu dalykai vienu metu... 

Sintija trūktelėjo Stivui už marškinių nugaroje. Šis trūktelėjimas bu-. 
vo toks netikėtas ir smarkus, kad Stivas vos nesuriko. 

- Kas yra? - paklausė jis susierzinęs - širdis plakė kaip pašėlusi - ir 
suprato, jog dabar iš tiesų kalba pašnibždomis. 

- Ar girdite? - paklausė ji. - Tas garsas panašus į... nežinau... lyg vai- 
kas per šiaudelį burbuliuotų limonado stiklinėje. 

Iš pradžių Stivas tegirdėjo grupę “Traktoriai": “Ji pasisakė esanti 
vardu "Pagalba" ir paparašė parodyti ginklą. Ji pasakė, kad jos tele- 
fono numeris yra 911". Ir po to Stivas tai išgirdo - kažkokį skysčio 
sukeliamą garsą. Mechaninį, ne žmogaus. Garsą, kuris atrodė pažįsta- 
mas. 

- Taip, girdžiu. 

- Stivai, aš noriu 1š čia išeiti. 

- Tada grįžkite į mašiną. 

- Ne. 

- Sintija, vardan Kristaus... 

Stivas pažvelgė į merginą, į jos išplėstas akis, tvirtai sučiauptas 
lūpas ir liovėsi įkalbinėjęs. Ne, Sintija viena nenorėjo sugrįžti į 
“Ryder'į", ir jis dėl to nekaltino merginos. Ji pasisakė esanti kietakaktė 
mergiotė ir galbūt tokia buvo, tačiau dabar ji taip pat buvo mažne mirti- 
nai išsigandusi mergiotė. Stivas apkabino ją per gležnus pečius, prisit- 
raukė prie savęs ir garsiai pakštelėdamas pabučiavo į kaktą, tiesiai į tar- 
puakį. 

- Nesijaudink, mažoji Nele, - pasakė jis, imituodamas Dudlio Teisin- 
gojo balsą, - nes aš-tave apsaugosiu. 

Ji prisiversdama nusišypsojo. 

- Sukruštas melagis. 

- Nusiramink. Būk šalia manęs. O jei būsime priversti bėgti, bėk 
greitai. Antraip aš tave sutrypsiu. 

- Dėl to galite nesijaudinti, - atsakė ji. - Dingsiu pro duris, dar jums 
nespėjus pasijundinti. 

Pirmosios durys dešinėje vedė į kabinetą. Tuščią. Ant sienos kabėjo 
kamštmedžio lenta, nusagstyta “Polaroido" aparatu darytomis atviromis 
kasyklos nuotraukomis. Stivas spėjo, jog čia vaizduojama ta pati di- 
džiulė žemės siena, kurią jie matė stūksant už miesto. 

Pirmosios durys kairėje taip pat vedė į kabinetą. Taip pat tuščią. 
Burbuliavimo garsai dabar girdėjosi aiškiau, ir Stivas iš karto suprato 
kas tai, net nepažvelgęs į gretimas duris dešinėje. 

- Tai - akvariumas, - pasakė jis. - Tiktai. 

Šis buvo kur kas gražesnis už pirmuosius du kabinetus, ant kurio 
grindų gulėjo tikras kilimas. Akvariumas stovėjo ant stovo rašomojo sta- 

lo kairėje, virš jo kabėjo nuotrauka, vaizduojanti du vyriškius, apsiavu- 
sius auliniais batais, su skrybėlėmis ir apsivilkusius vakarietiško stiliaus 
dalykiniais kostiumais, spaudžiančius vienas kitam ranką prie vėliavos 
stiebo - tikriausiai to paties, kuris buvo priešais pastatą. Akvariume 
plaukiojo daug įvairių žuvų: tigrai, žuvelės-angelai, auksinės žuvelės ir 
pora kažkokių juodų gražuolių. Ant dugno smėlyje gulėjo kažkoks keis- 
tas daikčiukas, kuriuos žmonės paprastai deda papuošti savo akvariu- 
mus, tik šis daikčiukas nebuvo nei nuskendęs laivas, nei piratų pagrobta 
dėžė su brangenybėmis, nei Neptūno pilis. Tai buvo kažkas kita, kažkas 
labai panašu į... 

- Ei, Stivai, - sušnibždėjo Sintija silpnu balseliu. - Čia ranka. 

- Kas? - paklausė Stivas, nuoširdžiai nesuprasdamas, apie ką ji kal- 
ba, nors vėliau pagalvos, jog ir pats žinojo, kas guli akvariumo dugne, 
kas gi daugiau ten galėjo būti? - Ranka, - kone dejuodama paaiškino ji. 
- Sukrušta ranka. 

O kai viena iš žuvelių - tigrų - praplaukė tarp smiliaus ir didžiojo 
piršto (ant didžiojo piršto buvo plonas auksinis vestuvinis žiedas), Stivas 
įsitikino, jog, Sintija teisi. Ant rankos buvo išlikę nagai. Ant nykščio 
matėsi plonas baltas randas. Taip, tai buvo ranka. 

Nekreipdamas dėmesio, kad Sintija sugriebė jam už peties, Stivas 
priėjo arčiau, idant galėtų geriau apžiūrėti tą ranką. Jo viltis, kad ranka, 
nepaisant vestuvinio žiedo ir labai tikroviško rando, bus dirbtinė, išsisk- 
laidė. Nuo riešo driekėsi sausgyslės ir raumenų skaidulos. Nuo akvariu- 
mo vidinio siurbliuko sukeltų bangų jos plevėsavo tarsi planktonas. 
Stivas taip pat išvydo kaulus. 

Atsitiesęs Stivas pamatė Sintiją, stovinčią palei rašomąjį stalą. Ant 
jo gulėjo užversta užrašų knygelė. Greta jos stovėjo telefonas, o šalia jo 
- autoatsakiklis, kurio raudona lemputė mirkčiojo, signalizuodama, jog 
yra pranešimų. Sintija pakėlė ragelį, pasiklausė ir vėl jį padėjo. Stivą nu- 
stebino išblyškęs merginos veidas. Jis pagalvojo: “Ji turėtų gulėti apal- 
pusi ant gindų, nes kraujas visai ištekėjo jai iš galvos". Tačiau Sintija ne 
apalpo, o nuspaudė autoatsakiklio mygtuką “PRANEŠIMAI". 

- Nedarykite šito! - sušnypštė Stivas, pats nežinodamas kodėl, tačiau 
jau buvo per vėlu. 

Pasigirdo pyptelėjimas. Po to spragtelėjimas. Po to keistas balsas - 
nei vyriškas, nei moteriškas, ir todėl jis velniškai išgąsdino Stivą - ėmė 
kalbėti. “Pneuma, - tarė balsas. - Soma. Sarx. Pneuma. Soma. Sarx. 
Pneuma. Soma. Sarx''. Balsas lėtai ir aiškiai tarė žodžius ir atrodė, jog jis 
vis labiau stiprėja. Ar tai buvo įmanoma? Tarsi užkerėtas Stivas spokso- 
jo į autoatsakiklį ir žodžiai 

(soma sarx pneuma) 

tarsi maži smeigtukai smigo į smegenis. Dievai žino, kiek jis būtų 
šitaip spoksojęs, jei Sintija nebūtų taip stipriai paspaudus: “STOP" myg- 
tuką, kad aparatas net šoktelėjo ant rašomojo stalo. 

- Atleiskite, tai per daug vaiduokliška, - pasakė ji pasiteisinančiu, ta- 
čiau ryžtingu tonu. 

Jie išėjo iš kabineto. Koridoriaus gale, ceche ar laboratorijoje, grupė 
“Traktoriai" vis dar dainavo apie bugi-vugi mėgstančią mergaitę, kuri 
pritvirtino tą daiktą prie lubų taip, kad jis styrotų tiesiai į veidą. 

“Kodėl ta sukrušta daina tokia ilga? - svarstė Stivas. - Ji jau groja 
penkiolika minučių, ne mažiau". 

- Ar galime dabar išeiti? - paklausė Sintija. - Prašau? 

Stivas mostelėjo ton koridoriaus pusėn, kurioje švietė ryškiai gelto- 
nos šviesos. 

- O Jėzau, jūs - beprotis, - pasakė Sintija, tačiau kai Stivas žingsnia- 
vo šviesų link, mergina nusekė iš paskos. 

- Kur jūs mane vežate? - trečią kartą paklausė Elena Karver. Ji pa- 
linko į priekį, pirštais įsikibdama į metalinį tinklą, skiriantį priekinę pat- 
rulinio automobilio sėdynę nuo užpakalinės. - Prašau, negi negalite man 
pasakyti? | 

Iš pradžių ji tiesiog jautė dėkingumą, kad jos neišprievartavo ar 
nenužudė... ir palengvėjimą, kai nusileidusi į tų mirtinų laiptų apačią pa- 
stebėjo, jog mažosios, mielosios Kirstės lavono jau nebėra. Tačiau 
gatvėje ant laiptų buvo didžiulė kraujo dėmė, dar nespėjusi visiškai 
išdžiūti ir jau šiek tiek užpustyta smėlio. Elena pagalvojo, kad tai - 
Merės vyro kraujas. Ji bandė peržengti kraują, tačiau faras, Entredžianas, 
tvirtai tarsi replėmis suspaudęs jos ranką, vilkte pervilko per kraujo ba- 
1ą, tad nuo Elės sportinių batelių liko trys šlykštūs kruvini pėdsakai, kai 
ji su policininku pasuko prie mašinų parkavimo aikštelės. Blogai. Viskas 
blogai. Siaubinga. Tačiau ji vis dar buvo. gyva. 

Taip, iš pradžių atėjo palengvėjimas, tačiau jį pakeitė vis labiau au- 
gantis pasišlykštėjimas. Jau vien todėl, kad šis šlykštus vyras iro vis 
sparčiau. Ji girdėjo tylius spragtelėjimus, kai įvairiose kūno vietose at- 
siskirdavo oda, ir kraujo teškėjimą. Jo uniforminių marškinių nugara, 
anksčiau chaki spalvos, dabar buvo murzinai raudona. 

Ir Elei nepatiko, kad policininkas veža ją pietų kryptimi. Ten nebu- 
vo nieko, išskyrus milžinišką atviros šachtos pylimą. 

Patrulinis automobilis lėtai riedėjo Pagrindine gatve (Elena spėjo, 
jog tai - Pagrindinė gatvė, argi ne taip visuose miesteliuose vadinasi 
centrinė gatvė?), pravažiuodamas pro paskutiniuosius du verslo pastatus: 

dar vieną barą ir mažą Harvio variklių remonto dirbtuvę. Paskutinioji 
įstaiga gatvėje buvo kažkaip grėsmingai atrodanti bakūžė su užrašu virš 
durų “BODEGA", o priekyje stovėjo skydas, kurį vėjas apvertė. Tačiau 
Elena sugebėjo perskaityti, kas jame parašyta: “MEKSIKIETIŠKI VAL- 
GIAT". 

Saulė priminė besileidžiantį dulkinos degyklos ugnies kamuolį, o 
kraštovaizdis skendėjo kažkokioje keistoje aiškioje dienos tamsoje, kuri 
jai pasirodė apokalipsiška. Elė staiga suprato, jog jai labiau rūpi kas ji 
yra, nei kur yra. Ji negalėjo patikėti esanti ta pati Elena Karver, kuri bu- 
vo mokytojų ir tėvų komiteto narė ir šį rudenį planavo bolotiruotis mo- 
kyklos tarybos narių rinkimuose, ta pati Elena Karver, kuri kartais su 
draugėmis nuvykdavo priešpiečių į “Kiniškos laimės" restoraną, kur pai- 
kai aptarinėdavo rūbus, vaikus ir vedybinį gyvenimą - kuriose šeimose 
jis buvo netvirtas ir kuriose sėkmingas. Ar ji buvo toji pati Elena Kar- 
ver, kuri išsirinkdavo gražiausius rūbus iš “Boston Proper" katalogo, 
kvėpindavosi “Red" kvepalais, kai pasijusdavo įsimylėjusi, ir turėjo juo- 
kingus marškinėlius, nusagstytus netikrais briliantais, su užrašu “VISA- 
TOS KARALIENĖ"? Toji Elena Karver, kuri užaugino du vaikus ir su- 
gebėjo išsaugoti savo vyrą, kai visos draugės buvo priartėjusios prie sky- 
rybų slenksčio? Toji, kuri maždaug kartą per šešias savaites pasitikrin- 
davo, ar krūtyse nėra kokių nors gumbų, kuri savaitgalių vakarais 
mėgdavo susirangyti ant sofos svetainėje su arbatos puodeliu, keletu 
šokoladinių saldainių ir knyga kietais viršeliais, pavadinimu “Vargas ro- 
juje" ar panašiu? Iš tiesų? Ak, ar iš tiesų? Ką gi, galbūt toji pati; ji buvo 
toji Elena ir dar tūkstantis kitokių. Elena, pasipuošusi šilko rūbais, ir 
Elena, apsirengusi džinsais, sėdinti ant komodos, ir Elena, besišlapinan- 
ti su rudojo Betės pyrago receptu vienoje rankoje; Elė manė, jog ji dar 
tebebuvo toji, kad sudėjus visas jos dalis galėjo susidaryti... tačiau ar tai 
galėjo reikšti, jog ji buvo toji pati Elena Karver, kurios mylima dukrelė 
nužudyta ir kuri dabar sėdėjo policijos automobilio, pradedančio neap- 
sakomai dvokti, galinėje sėdynėje, toji moteris, kurią vežė pro nugriu- 
vusį užrašą “MEKSIKIETIŠKI VALGIAI"', moteris, kuri daugiau nieka- 
da nebepamatys savo namų, draugių ar vyro? Ar ji buvo toji Elena Kar- 
ver, kurią vežė į purviną, vėjuotą tamsą, kur niekas neskaitė “Boston 
Proper“ katalogo ir negėrė kiniškų kokteilių “mai-tais" su kyšančiais iš 
taurių mažais popieriniais skėčiais ir kur jos laukė tik mirtis? 

- O Viešpatie, prašau nenužudykite manęs, - prašė Elė virpančiu 
balsu, kurio pati nevaliojo atpažinti. - Prašau, sere, nežudykite manęs, aš 
nenoriu mirti. Padarysiu viską, ką liepsite, tik nežudykite manęs. 
Prašau. 

Entredžianas nieko neatsakė. Kai baigėsi asfaltas, automobilio apa- 
čioje pasigirdo dunktelėjimas. Faras patraukė svirtelę, įjungiančią au- 

tomobilio prožektorius, tačiau tai nelabai ką tepadėjo; Elė teišvydo du 
šviesos kūgius, spindinčius siaučiančių dulkių sūkuriuose. Retkarčiais 
prieš juos rytų kryptimi praskrisdavo vėjaričių žolių kuokštai. Po padan- 
gomis gurgždėjo žvirgždas, ir smulkūs akmenukai daužėsi į mašinos 
apačią. 

Jie pravažiavo pro ilgą apgriuvusį pastatą surūdijusios skardos sieno- 
mis, - Elenai pasirodė, jog tai kažkokia gamykla, - o paskui kelias ėmė 
kilti į viršų. Jie pradėjo kopti į pylimą. 

- Prašau, - sušnibždėjo Elena, - prašau pasakykite, ko jūs norite. 

- Ak, - atsakė faras išsiviepdamas ir įsikišdamas pirštą į burną, lyg 
norėtų nuimti nuo liežuvio plaukelį. 

Tačiau jis ištraukė ne plaukelį, o visą liežuvį. Kurį laiką policininkas 
žvelgė į jį, tarsi kepenų gabalėlį, gulintį saujoje, po to nusviedė šalin. 

Jie pravažiavo du pikapus, šiukšlių surinkimo mašiną ir vaiduok- 
liškai geltoną ekskavatorių. Visos šios mašinos stovėjo kartu pirmajame 
vidiniame vingiuojančio į viršų kelio atsišakojime. 

- Jei ketinate mane nužudyti, padarykite tai greitai, - paprašė Elena 
virpančiu balsu. - Prašau nekankinkite manęs. Padarykite bent tiek, 
prašau pažadėkite, jog nekankinsite. 

Tačiau pakumpusi prie patrulinio automobilio vairo kraujuojanti 
žmogysta nieko jai nežadėjo. Ji tik važiavo pro skraidantį smėlį, vairuo- 
dama mašiną į pačią pylimo aukštumą. Kai jie pasiekė viršų, faras ne- 
dvejodamas pervažiavo keterą ir ėmė leistis žemyn, palikdamas už savęs 
siaučiantį vėją. Elena atsisuko, norėdama paskutinį kartą pasižiūrėti į 
šviesą, tačiau jau buvo per vėlu. Šachtos sienos uždengė saulėlydį. Pat- 
rulinis automobilis leidosi į tamsos platybes, į prarają, kurioje automo- 
bilio žibintai buvo bejėgiškai juokingi. 

Ten, apačioje, naktis jau buvo nusileidusi. 


ANTRAS SKYRIUS 
1 


- Tu atsivertei, - kartą pasakė Deividui pastorius Martinas. 

Tai buvo beveik pačioje pradžioje. Maždaug tuo metu Deividas taip 
pat pradėjo suprasti, kad-daugumą sekmadienių apie ketvirtą valandą 
pastorius Džinis Martinas, griežtai kalbant, nebebūdavo blaivus. Tačiau 
turės praeiti dar keli mėnesiai, kol Deividas supras, kaip daug geria jo 
naujasis mokytojas. 

- Tiesą pasakius, tai - vienintelis atsivertimas, kurį man kada nors 
yra tekę matyti ir galbūt vienintelis nuoširdus atsivertimas, tokio daugiau 

neišvysiu. Dabar negeras metas mūsų tėvų Dievui, Deividai. Daugelis 
žmonių savo pasišventimą įrodo tik žodžiais, o ne darbais. 

Deividas nebuvo tikras, jog žodis "atsivertimas" geriausiai nusako 
tai, kas jam nutiko, tačiau nelabai dėl to rūpinosi. Kažkas nutiko, ir pa- 
kako vien to, kad Deividas sugebėjo su tuo susidoroti. Tas kažkas atvedė 
jį pas pastorių Martiną, kuris - nesvarbu, girtas ar blaivus - papasakojo 
jam apie tuos dalykus, kuriuos berniukui reikėjo Žinoti, ir suformulavo 
užduotis, kurias jis privalėjo atlikti. Kai kartą per tuos sekmadienio po- 
piečių susitikimus (tą dieną per televizorių be garso buvo rodomos 
krepšinio varžybos) Deividas paklausė, ką jis turėtų daryti, pastorius 
Martinas kaipmat išpyškino: 

- Naujasis krikščionis privalo susipažinti su Dievu, pažinti jį, pasi- 
tikėti Dievu ir jį mylėti. Tai nėra pirkinių sąrašas, pagal kurį gali į savo 
krepšį bet kaip sumesti nuo lentynos paimtas prekes. Tai nuosekli pro- 
gresija, panaši į tą, kai aritmetikos laipteliais užlipama į algebrą. Tu su- 
sipažinai su Dievu ir gana įspūdingai. Dabar turi jį pažinti. 

- Ką gi, aš kalbuosi su jumis, - atsakė Deividas. 

- Taip, ir tu kalbiesi su Dievu, ar ne tiesa? Tu tebesimeldi? 

- Taip. Tačiau nedažnai išgirstu Dievą atsiliepiant į savo maldas. 

Pastorius Martinas nusijuokė ir gurkštelėjo iš savo arbatos puodelio. 

- Dievas yra netikęs pašnekovas, dėl to galima neabejoti, tačiau jis 
yra palikęs instrukciją. Siūlau ja vadovautis. 

- Instrukciją? 

- Bibliją, - atsakė pastorius Martinas, žiūrėdamas į jį per arbatos 
puodelio kraštą krauju pasruvusiomis akimis. 

Tad nuo kovo mėnesio Deividas pradėjo skaityti Bibliją ir užbaigė 
“Atradimų knygą" (“Mūsų Viešpaties Jėzaus Kristaus malonė bus su ju- 
mis. Amen'') maždaug prieš savaitę iki jiems išvažiuojant iš Ohajo. Dei- 
vidas ją skaitė lyg namų darbų užduotį, po dvidešimt puslapių per vaka- 
rą (savaitgaliais ilsėdavosi), praleisdamas tik tas dalis, kurias pastorius 
Martinas leido praleisti, daugiausiai aiškinančias, kas kam gimė. Ir da- 
bar, kai drebėdamas stovėjo prie kameros kriauklės, prausdamasis ledi- 
niu vandeniu, Deividas aiškiausiai prisiminė pasakojimą apie Danielių, 
patekusį į liūtų urvą. Karalius Darius iš tiesų nenorėjo ten įmesti Danie- 
liaus, tačiau tai jam pakuždėjo patarėjai. Deividą stulbino tai, jog Bibli- 
joje buvo tiek daug politikos. 

- Tučtuojau liaukis! - suriko tėvas, išgąsdindamas Deividą ir privers- 
damas jį nutraukti savo apmąstymus bei atsigręžti. 

Tirštėjančioje prieblandoje Ralfo Karverio veidas atrodė ištįsęs iš 
siaubo, o akys paraudusios iš sielvarto. Susijaudinęs jis kalbėjo tarsi vie- 
nuolikmetis berniukas, apimtas velniško įniršio. 

- Tuojau pat liaukis! Ar girdi mane? 

Nieko neatsakydamas, Deividas atsisuko į kriauklę ir ėmė šlakstytis 
vandeniu veidą bei plaukus. Jis prisiminė karaliaus Dariaus patarimą, 
duotą Danieliui, kai šis buvo išvestas: “Tavo Dievas, kuriam dieną ir 
naktį tarnauji, tave apsaugos". Ir dar kai ką, tai, kaip Danielius kitą die- 
ną paaiškino, kodėl Dievas užčiaupė liūtams nasrus... 

- Deividai! DEIVIDAI! 

Tačiau Deividas nenorėjo atsigręžti. Negalėjo. Jis negalėjo pakęsti, 
kad tėvas šaukia, ir berniukas dar niekada nebuvo girdėjęs tėvą šitaip 
rėkiant. Tai buvo siaubinga, tartum kažkas būtų prapjovęs tėvui širdies 
kraujagyslę. 

- Deividai, atsiliepk! 

- Susigrūsk kojinę į burną, drauguži, - patarė Marinvilis. 

- Tai tu susigrūsk kojinę į burną, - įsiterpė Merė. 

- Tačiau jis ruošiasi erzinti kojotą! 

Merė nekreipė į jį dėmesio. 

- Deividai, ką tu ketini daryti? 

Berniukas tylėjo. Net jei ir būtų laiko, tokių dalykų neįmanoma lo- 
giškai aptarinėti, nes tikėjimas nėra logiškas. Tai pastorius Martinas 
aiškino jam ne sykį, kartodamas su berniuku lyg kokią svarbią rašybos 
taisyklę: “T" rašoma priešais “e", išskyrus tuos atvejus, kai eina po “c": 
protingi vyrai ir moterys netiki Dievą. Tai yra akivaizdu. Negali šito 
skelbti iš sakyklos, nes parapijos tikintieji pabėgs iš miesto, tačiau tai 
yra tiesa. Dievą mylime ne dėl kokios nors priežasties, jį mylime iš tikėji- 
mo. Dievas sako: “Žinoma, nuimkite apsauginį tinklą. O kai jį nuimsite, 
nukirskite ir ištemptą lyną“. 

Deividas dar kartą rieškučiomis pasisėmė vandens ir apsišlakstė vei- 
dą bei plaukus. Galvą. Berniukas žinojo, jog galva jam arba padės pa- 
siekti pergalę, arba per ją jis pralaimės. Tai buvo didžiausia jo kūno da- 
lis, ir Deividas nemanė, jog galima nors kiek suspausti kaukolę. 

Berniukas pagriebė muilo.gabalėlį ir ėmė muilintis. Jis nesivargino 
muilinti kojų, su jomis nebus vargo, tačiau kruopščiai muilino kūną nuo 
kirkšnių aukštyn taip, kad būtų kuo daugiau putų. Tėvas vis dar te- 
bešaukė ant jo, tačiau dabar nebuvo laiko klausytis. Svarbiausia, kad 
Deividas turėjo skubėti... ir ne vien tik todėl, kad galėjo išblėsti pasiry- 
žimas, jei jis pradėtų per daug galvoti apie tupintį kojotą. Jei muilas 
išdžius, berniuko kūnas bus neslidus; atvirkščiai, jis taps lipnus ir įstrigs. 

Deividas skubiai išmuilino kaklą, po to veidą ir plaukus. Užsi- 
merkęs, sugniaužęs rankoje muilo gabalėlį, jis nušlitiniavo prie kameros 
durų. Tarpai tarp vertikalių grotų strypų buvo ne mažesni kaip keturi co- 
liai, o gal ir visi penki. Kameros buvo pastatytos uždaryti vyrus - dau- 
giausia raumeningus šachtininkus o ne lieknučius vienuolikmečius ber- 
niukus, tad Deividas tikėjosi be vargo išlįsti pro grotas. 

Bent jau be vargo, kol nereikės prakišti galvos. 

Greičiau, paskubėk, pasitikėk Dievu. 

Drebėdamas ir nuo šlaunų iki galvos padengtas žalsva muilo puta 
Deividas priklaupė ir ėmė muilinti grotų strypus, iš pradžių vieno baltai 
dažyto strypo vidinę pusę, po to kito. 

Prie rašomojo stalo tupintis kojotas pakilo. Jo urzgimas tapo 
grėsmingesnis. Geltonos žvėries akys buvo nukreiptos į Deividą Karverį. 
Snukis nemaloniai išsišiepė, parodydamas iltis. 

- Deividai, ne! Nedaryk šito, sūnau! Nebūk išprotėjęs! 

- Jis teisus, vaikinuk, - tarė Marinvilis, stovėdamas įsikibęs į savo 
kameros grotas. 

Merė taip pat įsikibo į grotas. Tai truputėlį trikdė, tačiau jų elgesys 
tikriausiai buvo natūralus palyginti su tuo, kaip elgėsi tėvas. Ir Deividas 
nieko negalėjo pakeisti. Dabar jis privalėjo tęsti tai, ką sumanė. Iš krano 
nebėgo karštas vanduo, be to, Deividas pagalvojo, jog nuo vėsaus oro 
muilas būtų greičiau išdžiūvęs ant jo odos. 

Priklaupęs ant vieno kelio ir kaupdamasis sumanytam žygiui, Deivi- 
das vėl prisiminė pasakojimą apie Danielių. Tai nebuvo labai keista, jei 
atsižvelgsime į aplinkybes. Kai kitą dieną atvyko karalius Darius, Danie- 
lius puikiausiai jautėsi. “Mano Dievas atsiuntė savo pyktį ir užčiaupė 
liūtams nasrus, - pasakė Danielius karaliui, - nes manyje jis surado ne- 
kaltybę". Tai nebuvo tiksli citata, tačiau Deividas prisiminė, jog joje bu- 
vo žodis “nekaltybė". Šis žodis jį žavėjo ir aidėjo giliai viduje. Dabar 
berniukas kreipėsi į būtybę, kurios balsą kartais girdėdavo: “Atrask ma- 
nyje nekaltybę, Dieve. Atrask manyje nekaltybę ir užčiaupk to žvėries 
nasrus. Meldžiu tave, Kristau. Amen". 

Deividas pasisuko šonu ir visu svoriu pasirėmė ant vienos rankos, 
lyg Džekas Palančis darydamas atsispaudimus įteikiant Kino Akademi- 
jos prizus. Šitaip jam pavyko iš karto iškišti abi kojas pro grotų strypus. 
Jis raivėsi pirmyn ir atgal, iškišdamas tai kulkšnis, tai kelius, tai klubus... 
ir būtent klubuose jis pajuto muilu išslydintų strypų vėsą. 

- Ne! - suriko Merė. - Ne, pasitrauk nuo jo, šlykštus krušly! PASI- 
TRAUK NUO JO! 

Pasigirdo dzinktelėjimas. Po to kažkas nusirito grindimis. Deividas 
atsisukęs pamatė, jog Merė dabar buvo iškišusi rankas pro kameros gro- 
tas. Kairioji buvo sugniaužta. Jis pamatė, kaip moteriškė dešine ranka 
paima iš kairės saujos monetą ir sviedžia į kojotą. Šį kartą žvėris beveik 
neatkreipė į tai dėmesio, nors dvidešimt penkių centų moneta pataikė 
jam į šoną. Kojotas urgzdamas ėmė artintis prie nuogų Deivido kojų. 

“O Kristau visagali, - tarė mintyse Džonis. - Tas prakeiktas vaikas 
pricš čia patekdamas tikriausiai paliko savo smegenis prie durų". 

Tada jis ištraukė diržą iš savo motociklininko striukės, kiek galėda- 
mas toliau iškišo ranką pro grotas ir vožė sagtimi kojotui per šoną, kai 
šis jau ketino pasivaišinti berniuko dešine koja. 

Kojotas viauktelėjo iš skausmo ir nuostabos. Jis pasisuko ir dantimis 
sugriebė diržą. Džonis jį ištraukė - diržas buvo per plonas, ir kojotas būtų 
Jį sučiaumojęs greičiau, nei berniukas spėtų išlįsti pro grotas... jei jis ap- 
skritai galės išlįsti, kuo Džonis abejojo. Jis nusviedė diržą per petį ir nu- 
simetė sunkią odinę striukę, stengdamasis išlaikyti prikaustytą kojoto 
žvilgsnį, mintyse liepdamas jam nepasukti galvos į šalį. Žvėries akys 
Džoniui priminė faro žvilgsnį. 

Aiktelėdamas berniukas praspraudė savo užpakalį pro grotas. Kojo- 
tas pasileido bėgti ton pusėn, iš kur atsklido garsas, ir Džonis sviedė į jį 
savo striukę, laikydamas ją už apykaklės. Jei žvėris nebūtų žengęs dviejų 
žingsnių sugriebti diržą, striukė jo būtų nepasiekusi... tačiau kojotas tai 
buvo padaręs, ir striukė pasiekė. Kai striukė perbraukė per žvėries 
mentę, kojotas pasisuko ir taip stipriai įsitvėrė į ją dantimis, kad vos 
neišplėšė iš Džonio rankų, Džonis trinktelėjo galvą į grotas. Velniškai 
suskaudo, ir atrodė, jog akyse raudona raketa sprogo, tačiau Džonis dar 
suspėjo pasidžiaugti, kad jo nosis papuolė tarp grotų, o ne pataikė į vie- 
ną iš jų. 

- Ne, nieko tau nepavyks, - suniurnėjo Džonis, stipriau įsikibdamas 
į apykaklę. - Na, eikš šen... eikš šen, tu šlykštus maitėda... ateik... ir pa- 
sisveikink. 

Kojotas piktai suurzgė, tačiau garsą slopino striukė - už dvylika 
šimtų dolerių pirkta “Barneys" parduotuvėje Niujorke. Ją matuodamasis 
Džonis neįsivaizdavo, kad striukė galėtų būti panaudota tokiam tikslui. 

Jis įtempė rankų raumenis - nebe tokius galingus kaip prieš tris- 
dešimt metų, tačiau ir ne gležnus - ir prisitraukė kojotą. Plėšrūno nagai 
slydo kietmedžio grindimis. Priekine koja žvėris įsispyrė į rašomąjį sta- 
14 ir kratydamas galvą į šalis bandė išplėšti striukę iš Džonio rankų. Iš 
striukės išlėkė mėtiniai saldainiai, žemėlapiai, atsarginis raktų komplek- 
tas, kišeninė vaistinėlė (aspirinas, kodeinas, rūgštingumą mažinančios 
tabletės ir tūbelė “Preparation - H" kremo) ir prakeiktas mobilusis tele- 
fonas. Džonis leido kojotui pasitraukti per porą žingsnių atgal, stengda- 
masis išlaikyti žvėries dėmesį, žaisdamas su juo lyg su žuvimi, po to vėl 
timptelėjo striukę. Šį kartą kojotas trinktelėjo galvą į rašomojo stalo 
kampą, ir nuo šio garso smagiau suplakė Džonio širdis. 

- Puiku! - suniumnėjo jis. - Kaip jautiesi, brangusis? 

- Paskubėk! - sušuko Merė. - Paskubėk, Deividai! 

Džonis žvilgtelėjo į berniuko kamerą. Vaizdas, kurį išvydo, sukėlė 
siaubą, ir dėl to jo raumenys atsipalaidavo, tad, kai kojotas dar kartą 
timptelėjo striukę, Džonis vos jos nepaleido. 

- PASKUBĖK! - dar kartą sušuko moteriškė, tačiau Džonis matė, 
kad berniukas negali paskubėti. 

Išsimuilinęs, nuogas lyg nulupta krevetė, jis sugebėjo pralįsti pro 
grotas iki smakro, tačiau įstrigo, ir dabar jo galva buvo kameroje, o vi- 
sas kūnas - sulaikytųjų priėmimo patalpoje. Džonį apėmė siaubas be- 
žiūrint į persikreipusį berniuko kaklą ir suspaustus žandikaulius. 

Vaikas buvo įstrigęs tarp grotų. 

Viskas gerai sekėsi, kol jis nepasiekė grotų ir neįstrigo skruostu pri- 
gludęs prie grindų, žandikaulio viršumi liesdamas vieną išmuilintą stry- 
pą, o pakaušiu - kitą. Klaustrofobijos sukelta panika - medinių grindų 
kvapas, plieninių strypų prisilietimas, atmintyje iškilęs kažkada matytas 
puritono, įsprausto į kalades, paveikslas - aptemdė akis, tarsi būtų nusi- 
leidusi juoda uždanga. Deividas girdėjo, kaip šaukia tėtis, klykia mote- 
ris ir urzgia kojotas, tačiau atrodė, jog visi šie garsai sklinda iš labai to- 
li. Deivido galva buvo įstrigusi, jis turėjo lįsti atgal, tik nebuvo tikras, 
jog galės tai padaryti, nes rankos buvo prakištos pro grotas ir viena jų 
užgulta, be to... 

“Dieve, padėk man, - ištarė mintyse berniukas. Tai nebuvo panašu į 
maldą; tikriausiai jis buvo per daug išsigandęs, kad šie žodžiai primintų 
maldą. - Prašau padėk man, neleisk, kad įstrigčiau, prašau padėk man. 

“Pasuk galvą", - patarė balsas, kurį kartais girdėdavo Deividas. 

Kaip visada balsas kalbėjo beveik abejingu tonu, tartum tai, ką sa- 
kytų, būtų buvę akivaizdu, ir kaip visada Deividui atrodė, jog balsas per- 
eina pro jį, o ne sklinda iš jo. 

Tada berniukui prieš akis iškilo vaizdas: rankos spaudžia knygos 
viršelius, šitaip suspausdamos puslapius, nors juos ir saugo viršeliai bei 
knygos nugarėlė. Ar jo galva galėtų šitaip pasielgti? Deividas pagalvo- 
jo, - 0 gal tik vylėsi, - jog galėtų. Tačiau tada jam reikia užsiimti teisin- 
gą padėtį. 

“Pasuk galvą", - pakartojo balsas. 

Kažkur už jo pasigirdo plyštančios odos garsas, po to vienu metu 
pralinksmėjęs, išsigandęs ir pasipiktinęs Marinvilio balsas: 

- Ar tu žinai, kiek šis daiktas kainuoja? 

Deividas pasisuko ir atsigulė ant nugaros. Jis pajuto didžiulį pa- 
lengvėjimą, nes strypas dabar spaudė tik žandikaulį. 

Ar taip gerai? 

Jokio atsakymo. Taip dažnai Deividas neišgirsdavo jokio atsakymo. 
Kodėl? 

“Todėl, kad Dievas yra žiaurus, - galvoje pasigirdo jį mokančio pas- 
toriaus Martino balsas. - Dievas yra žiaurus. Deividai, aš turiu kukurūzų. 
Kodėl mums jų nepaspraginti? Gal surasime kokį seną siaubo filmą per 
kurį nors iš kanalų, gal net “Mumiją"? 

Deividas įsirėmė rankomis. Iš pradžių nieko neįvyko, tačiau netru- 
kus jo išmuilinta galva labai iš lėto ėmė slysti pro grotų strypus. Vienu 
metu jis pajuto siaubą, kai ausys prisiplojo prie galvos, nuo kraujospū- 
džio ėmė tvinksėti smilkiniuose. Tai galbūt buvo pats stipriausias iki šiol 
patirtas fizinis skausmas. Tuo momentu berniukas buvo tikras, jog liks 
šitaip įstrigęs ir mirs kančiose tarsi eretikas, patekęs į siaubingą inkvizi- 
cijos kankinimo įtaisą. Jis dar stipriau įsirėmė delnais, įsmeigęs akis į 
dulkėtas lubas ir kankinamai susitelkęs, ir tyliai, su palengvėjimu atsidu- 
so, kai beveik iš karto galva ėmė slysti pro grotas. Galiausiai jam pavy- 
ko išlįsti į sulaikytųjų priėmimo patalpą. Iš vienos ausies lašėjo kraujas, 
tačiau svarbiausia buvo tai, jog Deividas ištrūko iš kameros. Jam pavy- 
ko. Deividas pritūpė nuogas, padengtas žaliomis, sudžiūvusiomis muilo 
putomis. Siaubingas skausmas pervėrė galvą nuo pakaušio iki kaktos, ir 
trumpam Deividas pajuto, kaip jo akys išvirto tiesiogine prasme, kaip 
karikatūrose vaizduojamo Romeo, pamačiusio apetitišką blondinę. 

Mažiausiai Deividas nerimavo dėl kojoto, bent jau šiuo metu. Die- 
vas jam buvo užčiaupęs nasrus motociklininko striuke. Iškritę iš kišenių 
daiktai buvo visur išsibarstę ant grindų, o pati striukė perplėšta pusiau. 
Kojotui iš nasrų tarsi smarkiai apkramtytas cigaras kyšojo seilėmis per- 
mirkęs juodos odos gabalas. 

- Bėk iš čia, Deividai! - sušuko tėvas. Jo balsas buvo prikimęs nuo 
ašarų ir nerimo. - Bėk iš čia, kol dar gali! 

Žilaplaukis vyriškis, Marinvilis, skubiai dirstelėjo į Deividą. 

- Jis teisus, vaikinuk. Išnyk. 

Po to Marinvilis pažvelgė į kojotą. 

- Na, smarkuoli, pasistenk dar truputėlį. Dievas mato, jog aš 
norėčiau būti netoliese, kai mėnesienoje pradėsi šikti užtrauktukais. 

Marinvilis stipriai truktelėjo striukę. Kojotas ėmė slysti grindimis, 
nudelbęs galvą, įtempęs kaklą, įsirėžęs kojomis, purtydamas savo siaurą 
snukį į šonus ir mėgindamas atsikovoti striukę iš Marinvilio. 

Deividas pasisuko ant kelių ir per grotų strypus išsitraukė savo 
rūbus. Berniukas pamaigė kelnes, tikrindamas, ar šovinys tebėra 
kišenėje. Jis ten tebebuvo. Deividas atsistojo ir kelias akimirkas jo aky- 
se viskas ėmė Iėkti ratu tarsi karuselėje. Jis turėjo įsįkibti į savo buvu- 
sios kameros grotas kad nepargriūtų. Bilingslis ant Deivido rankos 
uždėjo savąją. Ji buvo stebėtinai šilta. 

- Eik, sūnau, - tarė jis. - Tau beveik nebeliko laiko. 

Deividas apsisuko ir ristele nubėgo prie durų. Galvoje vis dar tvin- 
kčiojo ir sunku buvo išlaikyti pusiausvyrą; atrodė, jog durys siūbuoja ar 
sukasi, ar dar kažkas panašaus. Deividas susvirduliavo, atgavo 
pusiausvyrą ir atidarė duris. Jis atsisuko pasižiūrėti į tėvą. 

- Aš grįšiu. 

- Nedrįsk, - tuojau pat atsakė tėvas. - Surask telefoną ir paskambink 
farams, Deividai. Valstijos farams. Ir būk atsargus. Žiūrėk, kad... 

Pasigirdo aštrus plyštančios brangios odinės Džonio striukės garsas, 
kuri galiausiai trūko į dvi dalis. Kojotas, kuris nesitikėjo tokios staigios 
pergalės, nuskriejo atgal, parvirto ant šono ir pamatė tarpduryje stovintį 
nuogą berniuką. Žvėris pašoko ir riaumodamas puolė prie Deivido. 
Merė suklykė. 

- Bėk vaike, DINK IŠ ČIA! - suriko Džonis. 

Deividas nėrė pro duris, užtrenkdamas jas paskui save. Vos ne tą pa- 
čią akimirką pasigirdo duslus smūgis - tai kojotas trenkėsi į duris. Iš su- 
laikytųjų priėmimo patalpos pasigirdo staugimas. Jis buvo šiurpus - tik- 
riausiai todėl, kad sklido iš labai arti. Deividas pagalvojo, kad žvėris su- 
prato esąs apkvailintas; tarsi kojotas būtų žinojęs, kad čia jį pašaukęs 
žmogus bus nepatenkintas. 

Pasigirdo dar vienas dunktelėjimas - tai kojotas stengėsi prasigauti 
pro duris, po pauzės - trečias dunktelėjimas. Žvėris ir vėl sustaugė. Dei- 
vido išmuilintos rankos ir krūtinė pašiurpo it žąsies oda. Priešais berniu- 
ką žemyn leidosi laiptai, nuo kurių nusiritusi užsimušė jo sesutė; jei 
išprotėjęs faras jos nepašalino, sesutė tebeguli laiptų apačioje, laukdama 
jo prietemoje išplėstomis, kaltinančiomis akimis, klausiančiomis, kodėl 
Deividas nesulaikė Didžiojo Bugimeno; koks jis vyresnis brolis, jei ne- 
sugebėjo sulaikyti Bugimeno? 

"Aš negaliu leistis žemyn, - pagalvojo Deividas. - Negaliu, niekaip 
negaliu... 

Ne... tačiau nepaisant visko, jis turėjo tai padaryti. 

Lauke pakilo toks stiprus vėjo gūsis, kad plytų pastatas sugirgždėjo 
tarsi laivas per audrą. Deividas taip pat girdėjo, kaip smėlis plaka pasta- 
to sieną ir laukujas duris tarsi smulkus sniegas. Kojotas, esantis tik per 
colį medžio nuo Deivido... ir tai suvokiantis, vėl sustaugė. 

Deividas užsimerkė ir prispaudė pirštus prie lūpų ir smakro. “Dieve, 
čia vėl kalba Deividas Karveris. Aš esu sutrikęs, Dieve, visiškai susipai- 
niojęs. Prašau apsaugok mane ir padėk padaryti tai, ką privalau. Meldžiu 
tave, Kristau. Amen“. 

Berniukas atsimerkė, giliai įkvėpė oro ir nusitvėrė laiptų turėklų. Ta- 
da nuogas, laisva ranka laikydamas prie krūtinės prispaustus rūbus, 
Deividas Karveris ėmė lipti žemyn, ten, kur viskas skendėjo prietemoje. 

Stivas pabandė kažką pasakyti, tačiau nesugebėjo ištarti nė žodžio. 
Vėl pamėgino, ir vėl nieko neišėjo, tik šį kartą iš jo burnos pasigirdo 
kažkoks sausas girgžtelėjimas. “Tu primeni pelę, perdžiančią po grindi- 
mis“, - tarė jis sau mintyse. 

Jis jautė, jog Sintija taip stipriai suspaudė ranką, kad net pradėjo 
skaudėti, tačiau nekreipė į šį skausmą dėmesio. Stivas nežinojo, kiek lai- 
ko jie prastovėjo didžiojo kambario, esančio pastato gale, tarpduryje. 
Vėjas kažką lauke pakėlė ir triukšmingai nurideno gatve. Sintija aik- 
telėjo, tarsi kas nors jai netikėtai būtų bakstelėjęs, ir laisva ranka užsi- 
dengė veidą. Ji pusiau atsisuko į Stivą, tad jis išvydo tik vieną iš siaubo 
išplėstą merginos akį. Iš jos riedėjo ašaros. 

- Kodėl? - sušnibždėjo Sintija. - Kodėl? 

Stivas papurtė galvą. Jis nežinojo kodėl, visiškai nieko nenutuokė. 
Jis neabejojo tik dėl dviejų dalykų: kad Žmonės, kurie tai padarė, jau pa- 
sišalino, antraip jiedu su Sintija jau būtų negyvi, ir tai, jog jis, Stivenas 
Eimzas iš Laboko, Teksaso valstijos, nenorėjo likti čia, jei tie žmonės 
nuspręstų sugrįžti. 

Didžiulė patalpa pastato gale buvo savotiškas dirbtuvių, laboratori- 
jos ir sandėlio derinys. Ji buvo apšviesta labai ryškių lempų su metali- 
niais gaubtais, šiek tiek primenančių šviestuvus biliardo salėse. Lempos 
skleidė ryškią citrinų spalvos šviesą. Stivui pasirodė, jog čia vienu metu 
dirba dvi brigados: viena patalpos kairėje atlikinėjo kažkokius tyrimus, 
o kita dešinėje rūšiavo bandinius ir juos katalogavo. Ten, kur buvo 
rūšiuojama, palei sieną stovėjo išrikiuoti plastmasiniai krepšiai skalbi- 
niams, kiekvienas iš jų prikrautas uolienų pavyzdžių. Buvo akivaizdu, 
jog šie pavyzdžiai išrūšiuoti; vienas krepšys buvo pilnas juodos spalvos 
uolienos gabalų, kitas pripildytas smulkesnių, beveik žvirgždo dydžio 
gabalėlių, kuriuose tai vienur, tai kitur blizgėjo kvarco kristalai. 

Tyrimų pusėje (jei taip buvo iš tiesų), ant ilgo stalo, užversto įran- 
kiais ir knygomis, stovėjo išrikiuoti “Macintosh" kompiuteriai. Kompiu- 
teriai buvo įjungti, tačiau veikė ekranų liuminoforų taupymo programos. 
Viename ekrane virš užrašo “DUJINIS CHROMTOGRAFAS ĮJUNG- 
TAS" raitėsi gražios įvairiaspalvės spiralės. Kitame ekrane, be abejonės, 
be Disnėjaus korporacijos leidimo, maždaug kas septynios sekundės Gu- 
fis nusimaudavo kelnes, atskleisdamas savo didžiulį kietgalį, ir pasiro- 
dydavo užrašas “AK, AK, AK". 

Patalpos gilumoje, už pakeliamų garažo durų su mėlynomis raidėmis 
išraitytais žodžiais “SVEIKI ATVYKĘ Į HERNANDO SLĖPTUVĘ", 
stovėjo vilkikas su atvira priekaba. Ji taip pat buvo pilna uolienų pavyz- 
džių. Priekabos kairėje ant sienos kabojo lentelė su užrašu “Būtina 

dėvėti šalmą". KALNAKASYBOS DARBŲ PRIEŽIŪROS AGEN- 
TŪROS REIKALAVIMAS. IŠIMTYS NIEKAM NETAIKOMOS“. 
Užrašo apačioje driekėsi kablių eilė, tačiau ant jų nebuvo nė vieno 
šalmo. Jie buvo pasklidę ant grindų, po siūbuojančių žmonių, užmautų 
ant kablių, kojomis. Šie žmonės kabojo tarsi viščiukai mėsininko šaldy- 
tuve. 

- Stivai... Stivai... gal čia manekenai? Kaip parduotuvėje? Gal čia... 
žinote... koks nors pokštas? 

- Ne, - sausai nukirto Stivas. - Puikiai žinote, jog čia - ne maneke- 
nai. Paleiskite ranką, Sintija, jūs man ją sulaužysite. 

- Neliepkite man paleisti rankos, - paprašė mergina drebančiu balsu. 

Viena ranka ji vis dar buvo prisidengusi veidą ir į siūbuojančius la- 
vonus Sintija spoksojo viena akimi. Per radiją grupę “Traktoriai" pakeitė 
Deividas Li Merfis, o po to Deividas Li Merfis užleido vietą reklamai 
parduotuvės, pavadintos “Whalen's", kurią pranešėjas apibūdino kaip 
“parduotuvę Ostine, kurioje rasite ką tik širdis geidžia!“. 

- Neprivalote paleisti rankos, tik nespauskite taip stipriai, - pasakė 
Stivas. Jis iškėlė netvirtą pirštą ir ėmė skaičiuoti. - Vienas... du... trys... 

- Man atrodo, jog aš truputėlį prišlapinau į kelnes, - pasakė Sintija. 

- Negaliu jūsų kaltinti. Keturi... penki... šeši... 

- Privalome dingti iš čia, Stivai. Vyrukas, kuris man sulaužė nosį, 
yra Santa Klausas palyginti... 

- Nutilkite ir leiskite man suskaičiuoti! 

Sintija nutilo, tačiau jos lūpos drebėjo, o iš krūtinės kilo žagsulys, 
kai mergina bandė sutramdyti kūkčiojimą. Stivas pasigailėjo, kad ją 
aprėkė, - mergina jau ir taip daug prisikentėjo, - tačiau jo protas veikė 
nepakankamai gerai. Kristau, jis apskritai nepajėgė galvoti. 

- Trylika, - pasakė Stivas. 

- Keturiolika, - pataisė jį Sintija nuolankiu, virpančiu balsu. - Ar ne- 
matėte? Ten, kampe? Vienas iš jų nukrito. Vienas iš jų nukrito nuo k - k 
- k... 

Sintija bandė ištarti žodį “kablio", tačiau mikčiojimas virto kūkčio- 
jimu, ir mergina pravirko. Stivas ją apsikabino, jausdamas prie krūtinės 
tvinkčiojantį karštą, drėgną veidą. Sintijos galva vos siekė jo krūtinę. 
Mergina buvo tokia pasiutiškai maža. 

Per išsidraikiusius, ekstravagantiškai nudažytus Sintijos plaukus 
Stivas pažvelgė į kitą kambario pusę; mergina buvo teisi - susmukęs 
kampe gulėjo dar vienas lavonas. Iš viso keturiolika negyvėlių ir bent 
trys iš jų - moterys. Kadangi lavonų smakrai buvo nusvirę ant krūtinių, 
nebuvo galima tiksliai nuspėti kai kurių iš jų lytį. Devyni vilkėjo labo- 
ratorinius chalatus, - ne, dešimt, įskaitant ir gulintį kampe, - o du buvo 
apsivilkę džinsais ir atvirais kaklais marškinėliais. Dar du vilkėjo kostiu- 

mus, buvo pasirišę virvelės tipo kaklaraiščius ir avėjo vakarietiškais ba- 
tais. Vienam iš šių lavonų trūko kairės plaštakos, ir Stivas nesunkiai 
atspėjo, kur ji yra, o taip, visai nesunkiai. Dauguma iš jų buvo nušauti, 
ir aukos tikriausiai buvo atsisukusios į savo žudikus, nes Stivas matė 
žiojėjančias žaizdas, pro kurias pakaušyje išėjo kulkos. Tačiau ne ma- 
žiau kaip trys buvo išskrosti lyg žuvys. Jie kabėjo išvirtusiomis žarmomis 
su savo krauju išterliotais chalatais virš kraujo klanų. 

- O dabar Merė Čepin Karpenter mums papasakos, kodėl šiandien ji 
yra laiminga, - pro elektrostatinį traškesį pasigirdo guvus radijo dikto- 
riaus balsas. - Gal ji apsilankė “Wahlen's" parduotuvėje Ostine? Pa- 
klauskime jos. 

Merė Čepin Karpenter pradėjo pasakoti negyviems vyrams ir mote- 
rims, kabantiems Desperacijos kalnakasybos korporacijos laboratorijoje, 
apie tai, kaip jai šiandien pasisekė, kaip ji laimėjo loterijoje ir taip toliau, 
ir Stivas išsilaisvino iš Sintijos gniaužtų. Jis įžengė į laboratoriją ir pa- 
uostė orą. Stivas neužuodė parako kvapo, bet tai galbūt nieko nereiškė, 
- kondicionieriai tikriausiai gana sparčiai sumaišė orą, - tačiau kraujas 
ant išdarinėtų lavonų jau buvo išdžiūvęs, o tai reiškė, jog šitai padaręs 
seniai pasišalino. 

- Išeikime iš čia, - sušnibždėjo Sintija, timptelėdama Stivą už ran- 
kos. 

- Gerai, - atsakė jis, - tik... 

Stivas nutilo neužbaigęs sakinio, nes akis užkliuvo už vieno daikto. 
Šis daiktas gulėjo ant kompiuterių stalo krašto šalia monitoriaus, kuria- 
me Gufis nusimovinėjo savo kelnes. Tai buvo ne uolienos nuolauža ar- 
ba bent jau ne paprasta uolienos nuolauža. Tai veikiau buvo kažkokia 
akmeninė skulptūrėlė. Stivas priėjo arčiau ir ėmė ją apžiūrinėti. 

Mergina nusekė Stivui iš paskos ir vėl timptelėjo jam už rankos. 

- Kas jums pasidarė? Čia ne ekskursija su gidu! Kas bus, jei... 

Tada ji pamatė tai, į ką žiūrėjo Stivas - iš tiesų pamatė - ir nutilo. 
Sintija nedrąsiai ištiesė ranką ir palietė tą daiktą. Ji aiktelėjo ir staigiai 
atitraukė pirštą. Tuo pat metu jos klubai truktelėdami pasidavė į priekį, 
tarsi merginą būtų nukračiusi elektros srovė, o pilvas trinktelėjo į stalo 
kraštą. 

- O šventas šūde, - ištarė ji, gaudydama kvapą. - Manau, jog tai tie- 
siog.... 

Ir nutilo neužbaigusi sakinio. 

- Tiesiog kas? 

- Nieko. 

Tačiau atrodė, jog Sintija pradeda rausti, tad Stivas pagalvojo, kad 
čia gali būti kaltas tas daiktas. 

- Iliustruotame žodyne greta žodžio “šlykšus" turėtų būti įdėta šio 
daikto nuotrauka, - pasakė Sintija. 

Tai buvo skulptūrėlė, vaizduojanti vilką ar kojotą, ir nors ji buvo 
grubiai atlikta, skleidė kažkokią jėgą, privertusią ir Stivą, ir Sintiją ke- 
lioms sekundėms pamiršti, kad jie stovi per šešiasdešimt pėdų nuo ma- 
sinių žudynių vietos. Žvėries galva buvo kažkaip keistai pasukta (a/ka- 
nai pasukta), o jo akių obuoliai išvirtę iš begalinio įsiūčio. Jo snukis 
atrodė neproporcingai didelis palyginti su kūnu, - beveik kaip aligato- 
riaus, - buvo prasižiojęs ir atidengęs nelygius dantis. Statulėlė, jei ją ga- 
lima šitaip pavadinti, buvo nudaužta. Belikę tik priekinių kojų galai. 
Nuo laiko akmuo gerokai apiręs. Kai kuriose vietose jis blizgėjo kaip ir 
skalbinių krepšiuose gulintys uolienų pavyzdžiai. Greta jo gulėjo rašte- 
lis, prispaustas plastmasine smeigtukų dėžute: “Džimai, kas tai, po vel- 
nių, galėtų būti? Turi kokių nors minčių? Barbė." 

- Pažiūrėkite į liežuvį, - tarė Sintija keistu balsu, tarsi kalbėdama per 
sapną. 

- O kas ten įdomaus? 

- Tai gyvatė. 

Taip, Stivas pamatė, jog tai - gyvatė. Galbūt barškuolė. Kaip ten 
būtų, su dantimis. 

Sintija staigiai pakėlė galvą. Jos akys buvo išplėstos ir sunerimusios. 
Mergina vėl sugriebė Stivą už marškinių ir timptelėjo. 

- Ką mes čia veikiame? - paklausė. - Dėl Kristaus, čia ne pažinimo 
pamoka. Privalome dingti! 

“Taip, privalome, - pritarė mintyse Stivas. - Tik kyla klausimas, kur 
mes keliausime'". 

Tačiau tuo jie pradės rūpintis, kai sugrįš į automobilį. Ne čia. Stivas 
suvokė, jog čia nepavyks produktyviai mąstyti. 

- Ei, kas nutiko radijui? - paklausė Sintija. 

- Ką? - Stivas įtempė klausą, tačiau muzikos nebesigirdėjo. - Ne- 
žinau. 

Keistai ryžtingu veidu Sintija vėl palietė ant stalo gulinčią aplūžusią 
statulėlę. Šį kartą ji palietė pakaušį tarp ausų. Sintija aiktelėjo. Kabantys 
šviestuvai sumirksėjo, - Stivas matė, kaip jie sumirksėjo, - ir radijas at- 
gijo. “Ei, Dvailai, ei Lailai, vyručiai, nereikia peštis, - per elektrostatinį 
traškesį dainavo Merė Čepin Karpenter. - Aš šįvakar jaučiuosi laimin- 
gal" 

- Kristau, - sumurmėjo Stivas. - Kodėl jūs tai padarėte? 

Sintija pažvelgė į Stivą. Jos akys buvo keistai miglotos. Mergina 
truktelėjo pečiais ir liežuvio galiuku palietė viršutinės lūpos vidurį. 

- Nežinau, - atsakė. 

Staiga Sintija pridėjo ranką prie galvos ir stipriai suspaudė smilki- 
nius. Kai ji atitraukė ranką, merginos akys buvo skaidresnės, tačiau išsi- 
gandusios. 

- Na ir kas, po velnių, - tarė ji daugiau sau, nei Stivui. 

Stivas ištiesė ranką, norėdamas paliesti tą daikčiuką. Sintija sugriebė 
jį už riešo. 

- Nedarykite šito. Tai bjaurus jausmas. 

Stivas nusipurtė jos ranką ir uždėjo pirštą ant vilko nugaros (iš kar- 
to suprato, jog šis padaras yra ne kojotas, o vilkas). Radijas vėl nutilo. 
Tuo pat metu už jų nugarų pasigirdo dūžtančio stiklo garsas. Sintija su- 
klykė. 

Stivas jau buvo atitraukęs pirštą nuo statulėlės; jis tai būtų padaręs, 
jei ir nieko neįvyktų, nes Sintija buvo teisi: jausmas bjaurus. Tačiau 
trumpą akimirką kažkas atsitiko. Atrodė, jog vienoje iš gyvybinių gran- 
dinių jo galvoje įvyko trumpas jungimas. Tik... ar jis negalvojo apie 
merginą? Apie tai, kad jai nori kažką padaryti? Kažką tokio, ką abu būtų 
norėję padaryti, tačiau niekada šito nepapasakotų draugams? Savotišką 
eksperimentą? 

Dėliodamas šias mintis, bandydamas prisiminti, koks tai galėjo būti 
eksperimentas, Stivas vėl ištiesė pirštą, norėdamas paliesti akmenį. Tai 
nebuvo sąmoningas sprendimas, tačiau kai Stivas ištiesė ranką, jam pa- 
sirodė, jog elgiasi teisingai. “Tiesiog leisk tam pirštui tiestis ten, kur jis 
nori", - įkalbinėjo save mintyse Stivas. - Leisk jam liesti, ką jis..." 

Sintija pagriebė Stivo ranką ir nukreipė ją į šalį nuo akmeninės sta- 
tulėlės kaip tik tuo metu, kai Stivas buvo beuždedąs pirštą ant vilko nu- 
garos. 

- Ei, šaunuoli, paklausyk, ką tau pasakysiu: aš noriu dingti iš čia! 
Tuojau pat! 

Stivas giliai ikvėpė oro, po to jį išleido. Pakartojo tai dar kartą. Jo 
galva vėl pradėjo dirbti normaliai, tačiau Stivas staiga nepaprastai išsi- 
gando. Jis tiksliai nežinojo dėl ko. Ir nebuvo tikras, ar nori žinoti. 

- Gerai. Eime. 

Laikydamas Sintiją už rankos, Stivas nusivedė ją koridoriumi. Atsi- 
sukęs jis dar kartą pažvelgė per petį į aptrupėjusią statulėlę. Susukta, 
grobuoniška galva. Išvirtusios akys. Per ilgas snukis. Liežuvis - gyvatė. 
Ir dar kažkas. Ekranuose nebesimatė nei spiralių, nei ekshibicionisto Gu- 
fio. Jie buvo tamsūs, tartum dėl staigiai padidėjusios įtampos būtų įvykęs 
trumpas jungimas. 

Pro atviras kabineto su akvariumu duris liejosi vanduo. Srovės pa- 
gautas krepšys užkliuvo už koridoriaus kilimo krašto ir plakėsi į grindis. 
“Ką gi, - pagalvojo Stivas - dabar žinome, kas sudužo, nebereikia dau- 
giau spėlioti“. 

- Nesidairykite, kai eisime pro šalį, - perspėjo jis merginą, - tiesiog... 

- Ar girdėjote ką tik atsklidusius garsus? - paklausė Sintija. - Tartum 
kažkas daužytųsi? 

Stivas įsiklausė, tačiau tegirdėjo stūgaujantį vėją... po to jam pasi- 
rodė, kad už nugaros išgirdo kažkieno atsargius žingsnius. 

Jis staigiai atsisuko. Užpakalyje nieko nebuvo. Na, žinoma, nieko ir 
negalėjo būti, ką jis čia įsivaizudoja? Kad vienas 1š lavonų nusirangė nuo 
kablio ir dabar juos persekioja? Kvaila. Net ir šioje slegiančioje situaci- 
joje šitaip galvoti buvo visiškai kvaila. Tačiau kvaila tai ar ne, buvo dar 
kažkas, ko Stivas negalėjo atmesti: statulėlė. Ji tarsi fiziškai egzistavo jo 
galvoje, tarsi nykštys, brutaliai besiskverbiantis į smegenų audinį. Stivas 
gailėjosi, kad pasižiūrėjo į tą statulėlę. Dar daugiau, jis gailėjosi, kad 
prie jos prisilietė. 

- Stivai? Ar girdėjote? Tai panašu į šūvius. Štai! Dar vienas! 

Vėjas stūgavo palei pastato sienas ir dar kažką nuvertė lauke. Išgirdę 
šį triukšmą, Sintija ir Stivas tarsi palikti tamsoje vaikai suklykė ir apsi- 
kabino vienas kitą. Nugriuvęs daiktas brazdėdamas slinko žeme. 

- Nieko negirdžiu, išskyrus vėją. Tikriausiai jūs girdėjote trinkte- 
linčių durų garsą. Jei apskritai ką nors išgirdote. 

- Tas garsas pasikartojo bent tris kartus, - atkakliai gynėsi Sintija. - 
Gal tai ir nebuvo šūviai, greičiau kažkoks dunktelėjimas, tačiau... 

- Tai galėjo būti ir koks nors vėjo blaškomas daiktas. Eime, sausai- 
niuk, metas papurtyti savo plunksnas. 

- Nevadinkite manęs sausainiuku, ir aš nevadinsiu jūsų tortu, - 
atšovė Sintija neryžtingu balsu, nežiūrėdama į kabineto, iš kurio vis dar 
tebetekėjo vanduo, duris. 

O Stivas pasižiūrėjo. Iš akvariumo teliko stačiakampė šlapio smėlio 
krūva, apsupta stiklo šukių. Ranka gulėjo ant permirkusio kilimo greta 
rašomojo stalo. Ji buvo nukritusi delnu į viršų. Delne gulėjo įstrigusi ne- 
gyva žuvytė. Atrodė, kad rankos pirštai moja Stivui: ateik, nepažįstama- 
sai, pasiimk kėdę, atsipalaiduok. 

- “Ne, ačiū," - tarė mintyse Stivas. 

Vos jis pradėjo verti apšnerkšto priimamojo laukujas duris, rankena 
išsprūdo iš rankų. Pro tarpdurį sruogomis plūdo smėlis. Vakaruose 
stūksančius kalnus visiškai paslėpė judančios tamsinto aukso membra- 
nos - skriejantis smėlis, sumišęs su žvyru, tartum besidžiaugdamas pas- 
kutiniosiomis dešimčia minučių, likusiomis iki tamsos. Tačiau virš gal- 
vos jau sužibo pirmosios žvaigždės. Vėjas stūgavo kaip per vėtrą. 
Surūdijusi sena statinė, ant kurios buvo užrašyta “ZOOM CHEMTRO- 
NICS. TURINĮ PAŠALINTI KAIP PRIDERA", nuriedėjo parkavimo 
aištele pro “Ryder'į" tolyn skersai kelią. Į dykumą. Strypo laikiklis 
karšligiškai daužėsi į vėliavos stiebą, ir kažkas jų kairėje du kartus dunk- 
telėjo; garsas aidėjo dusliai, panašiai kaip pistoleto su duslintuvu šūvis. 
Sintija krūptelėjo. Stivas atsisuko į tą pusę, iš kurios sklido garsas, ir pa- 
matė didelį mėlyną šiukšlių konteinerį. Jam bežiūrint, vėjas kilstelėjo 

konteinerio dangtį ir vėl paleido. Pasigirdo dar vienas duslus dunktelėji- 
mas. 

- Štai jūsų šūviai, - pasakė jis, stengdamasis perrėkti vėją. 

- Ką gi... tada tai skambėjo truputėlį kitaip. 

Kažkur vakaruose pasigirdo kojotų. stūgavimas, tarsi kokia Žvėrių 
sąšauka, nešama jų link vėjo ir žvyro. Šis garsas Stivui priminė seną re- 
portažą apie bitlomaniją, kai merginos tarsi išprotėjusios klykė išvydu- 
sios savo stabus iš Liverpulio. Jis ir Sintija susižvalgė vienas su kitu. 

- Eime, - tarė Stivas. - Į automobilį. Tuojau pat. 

Jie nuskubėjo prie savo mašinos, apsikabinę vienas kitą ir vėjui pu- 
čiant į nugaras. Kai vėl atsidūrė kabinoje, Sintija užblokavo dureles, ryž- 
tingai atžagaria ranka iki galo nuspausdama mygtuką. Stivas padarė tą 
patį, po to įjungė variklį. Tolygus variklio ūžesys ir iš prietaisų skydelio 
sklindanti šviesa, kai Stivas uždegė prožektorius, jį nuramino. Stivas at- 
sisuko į Sintiją. 

- Gerai. Kam apie visa tai pranešime? Apie Ostiną negali būti kal- 
bos. Jis yra per daug į vakarus, o visas šis šūdas sklinda būtent iš ten. 
Baigsime tuo, kad būsime priversti sustoti pakelėje ir tikėtis, jog pavyks 
užvesti variklį, kai ši prakeikta audra pasibaigs. Lieka Elis, iki kurio dvi 
valandos kelio - daugiau, jei mus pasivys audra - arba Desperacijos 
miestelio centras, iki kurio tikriausiai mažiau nei mylia. 

- Elis, - iš karto atsakė Sintija. - Šitai padariusieji gali būti miestely- 
je, ir aš abejoju, ar pora farų, netgi apskrities policininkai įstengė tiems 
vyrukams pasipriešinti. 

- Šitai padariusieji lygiai taip pat galėjo sugrįžti į 50-ąjį greitkelį, - 
pastebėjo Stivas. - Prisiminkite iškylavimo autobusą ir mano boso mo- 
tociklą. 

- Tačiau ten mes matėme mašinų, - atšovė Sintija ir pašoko savo 
sėdynėje, kai netoliese kažkas vėl nukrito. Iš garso buvo galima spręsti, 
Jog tas daiktas didelis, metalinis. - Vardan Kristaus, Stivai, prašau, ar 
negalime tiesiog nešdintis iš čia po velnių? 

Jis lygiai taip pat troško tai padaryti, tačiau papurtė galvą. 

- Ne, kol neišsiaiškinsime, kas čia atsitiko. Tai svarbu. Keturiolika 
žmonių nužudyta. Ir aš neskaičiuoju savo boso, nei iškylavimo autobu- 
so keleivių. 

- Karverių šeimos. 

- Kai viskas paaiškės, tai susilauks didelio atgarsio - visoje šalyje. Jei 
mes sugrįšime į Elį, o paaiškės, jog ne daugiau kaip už mylios buvo po- 
ra farų su telefonais ir radijo ryšiu, ir jei žmonės, kurie tai padarė, pa- 
spruks tik todėl, jog mes per ilgai ieškojome švilpuko, kad sušvilptume... 
ką gi, dėl mūsų sprendimo iškils abejonių. Rimtų. 

Prietaisų skydelio šviesoje Sintijos veidas atrodė žalsvas ir nesvei- 
kas. 

- Ar norite pasakyti, jog teisėsaugos pareigūnai galės pagalvoti, jog 
mes esame prie šito prisidėję? 

- Nežinau, tačiau štai ką jums pasakysiu: jūs nesate Vindzoro herco- 
gienė, o aš - ne Erlo hercogas. Mes tiesiog esame porelė klajoklių. Kiek 
asmens dokumentų turite? Vairuotojo pažymėjimą? 

- Niekada nelaikiau egzamino. Per daug keliavau. 

- Socialinio draudimo kortelę? 

- Na... aš kažkur ją pamečiau. Manau, jog palikau kortelę, kai išsis- 
kyriau su vyruku, sukrušusiu man ausį, tačiau aš prisimenu numerį. 

- Tai kokius /urite dokumentus? 

- Nuolaidų kortelę iš “Tower"' garso ir vaizdo įrašų parduotuvės, - 
išpyškino Sintija. - Dar dvi atžymos, ir gausiu nemokamą kompaktinį 
diską. Norėčiau gauti diską “Ir pasirodo vilkai“. Visai neblogai derėtų 
prie šios vietovės garsinio fono. Ar esate patenkintas? 

- Taip, - atsakė Stivas nusijuokdamas. 

Kurį laiką Sintija spoksojo į jį. Merginos skruostai atrodė žalsvi, an- 
takiai skendėjo šešėlyje, tamsios akys spindėjo, ir Stivas buvo tikras, jog 
Sintija tuojau pat puls jį, kad patikrintų, kiek odos nuo vargšelio galima 
nudirti. Tačiau Sintija taip pat nusijuokė. Šis juokas nuskambėjo 
bejėgiškai, kiek panašiai į klyksmą, kuris Stivui nelabai patiko. 

- Ateikite čia sekundėlei, - tarė jis, ištiesdamas ranką. 

- Tačiau nebandykite prie manęs lįsti, perspėju, - atsakė Sintija, ta- 
čiau nedvejodama pasislinko per sėdynę į Stivo glėbį. 

Stivas pajuto, kaip virpa jos pečiai. Jei jie išliptų iš sunkvežimio, 
mergina sušaltų su savo palaidinuke. Šiame pasaulio kampelyje, nusilei- 
dus saulei, temperatūra nukrisdavo staiga. 

- Ar jūs tikrai norite važiuoti į tą miestelį, labokieti? 

- Iš tiesų tai aš noriu būti Disneilende ir valgyti ledus, tačiau manau, 
jog privalau nuvažiuoti į miestelį ir apsidairyti. Jei viskas ten bus norma- 
lu... jei atrodys, kad viskas normalu... na, tada pabandysime ten pranešti 
apie šį įvykį. Tačiau, jei mums nors kas pasirodys bent truputėlį įtartina, 
visu greičiu lėksime į Elį. 

Sintija rimtai jį nužvelgė. 

- Pasirūpinsiu, kad laikytumėtės savo pažado. 

- Galite. 

Stivas įjungė pavarą ir ėmė iš lėto judėti kelio link. Vakaruose pro 
smėlio filtrą prasiskverbęs auksinis švytėjimas įgavo gintarinį atspalvį. 
Danguje įsižiebė daugiau žvaigždžių, tačiau tirštėjant klajojančio smėlio 
debesims jos ėmė mirgėti. 

- Stivai? Jūs tikriausiai neturite ginklo? 

Stivas papurtė galvą, pagalvojo, ar nevertėtų sugrįžti į pastatą ir pa- 
imti kokį ginklą, tačiau išginė šią mintį iš galvos. Jis ten nesugrįš; pa- 
prasčiausiai nesugrįš. 

- Neturiu šaunamojo ginklo, tačiau turiu tikrai didelį šveicarų armi- 
Jos peilį su įvairiausiomis geležėlėmis, varpeliais ir švilpukais. Ten net- 
gi yra didinamasis stiklas. 

- Tada aš esu kur kas ramesnė. 

Stivas ketino ją paklausti apie statulėlę, gal Sintija turi kokių nors 
įdomių - eksperimentinių - minčių šiuo klausimu, tačiau persigalvojo. 
Kaip ir mintis apie tai, jog reikėtų sugrįžti į kalnakasybos korporacijos 
pastatą, ši idėja buvo per daug šiurpi. Jis įsuko į kelią, viena ranka vis 
dar apsikabinęs merginą per pečius, ir patraukė miesto link. Automobi- 
lio prožektorių šviesoje nuo vėjo blaškomo smėlio driekėsi laibi šešėliai, 
kurie Stivui priminė užmautus ant kablių žmones. 

Jo sesers lavono laiptų apačioje nebuvo. Geras ženklas. Kurį laiką 
Deividas stovėjo žiūrėdamas pro dvigubas duris. Diena geso, ir nors 
dangus virš galvos vis dar buvo vaiskus, tačiau jo mėlis darėsi vis tam- 
sesnis ir palei žemę kaupėsi sutemos, tarsi diena dustų nuo pakilusių dul- 
kių. Priešingoje gatvės pusėje vėjyje blaškėsi skydas su užrašu “DESPE- 
RACIJOS KAVINĖ IR VAIZDO KASEČIŲ NUOMA". Po šiuo užrašu, 
akylai sekdami Deividą, tupėjo dar du kojotai. Tarp jų tupėjo didelis ir 
apipešiotas paukštis, kurio nušiurusios plunksnos plazdeno vėjyje, tar- 
tum plunksnos ant senutės, bažnyčioje lošiančios “Bingo", skrybėlės. 
Deividas atpažino, jog tai suopis. Ir paukštis tupėjo tarp kojotų. 

- Tai neįmanoma, - sušnibždėjo pats sau Deividas. 

Gal tai ir buvo neįmanoma, tačiau Deividas matė. 

Jis greitai apsirengė, žiūrėdamas į duris kairėje. Ant matinio stiklo 
buvo užrašas “DESPERACIJOS MIESTO VALDYBA" su nurodytomis 
darbo valandomis - nuo devynių iki keturių. Deividas užsirišo savo spor- 
tinių batelių raištelius ir pravėrė duris, pasirengęs apsisukti ir pabėgti, jei 
pajustų pavojų... jei, teisybę pasakius, pamatytų ką nors judant. 

“Tačiau kur aš bėgčiau? Ar yra tokia vieta, į kurią galiu pabėgti?" 

Patalpa už durų buvo niūri ir tyli. Deividas pagrabinėjo kairėje durų 
pusėje, tikėdamasis, jog kažkas išlįs iš tamsos ir nutvers jo ranką, tačiau 
nieko panašaus neįvyko. Berniukas surado jungiklį ir įjungė jį marksty- 
damasis nuo šviesos, sklindančios iš senamadiškų šviestuvų, kol apsi- 
prato akys, po to įžengė vidun. Priešais išvydo pailgą pertvarą su keliais 
grotuotais langeliais, panašiais į kasininkų darbo vietas senoviniame 
banke. Virš vieno buvo užrašas: “MOKESČIŲ KLERKAS“, virš kito 
“LEIDIMAI MEDŽIOTI", dar virš kito “ŠACHTOS IR ANALIZĖ". 
Virš paskutiniojo, mažesnio, langelio buvo užrašas “KALNAKASY- 
BOS DARBŲ SAUGOS PRIEŽIŪROS IR ŽEMĖS PANAUDOS 

AGENTŪRA". Ant sienos greta miesto tarnautojų darbo vietų dažais 
buvo užpurkšta: “ŠIOJE TYLOJE KAS NORS GALI KILTI". 

“Manau, jog kažkas jau kilo", - tarė mintyse Deividas, pasukdamas 
galvą į kitą pusę apžiūrėti, kas yra toje patalpos dalyje. - Kažkas nela- 
bai..." 

Tačiau berniukas nesugebėjo užbaigti minties. Jo akys išsiplėtė, o 
rankos pačios pakilo prie burnos užgniaužti kylantį riksmą. Akimirką 
pasaulis tapo pilkut pilkutėlis, ir Deividas pagalvojo, jog tuojau apalps. 
Kad taip neįvyktų, jis atitraukė rankas nuo burnos ir stipriai suspaudė 
smilkinius, vėl sukeldamas juose skausmą. Po to Deividas nuleido ran- 
kas į šalis ir išplėstomis akimis bei drebančiomis, skaudančiomis lūpo- 
mis žvelgė į sieną durų dešinėje. Ten styrojo rūbų pakabos. Ant kablio, 
kuris buvo arčiausiai lango, karojo “Stetson" firmos šautuvas su diržu 1š 
gyvatės odos. Už jo kybojo dvi moterys - viena nušauta, kita perrėžtais 
viduriais. Antrosios moters plaukai buvo rausvi, o burna pražiota neby- 
liam, sustingusiam klyksmui. Jos kairėje kabėjo vyriškis su chaki spal- 
vos uniforma; jo galva buvo nuleista, o pistoleto dėklas tuščias. Grei- 
čiausiai tai buvo Pyrsonas, policijos viršininko pavaduotojas. Greta taba- 
lavo vyriškis su džinsais ir krauju aptaškytais darbiniais marškiniais. 
Paskutinioji eilėje kyburiavo Pyragėlis. Ji buvo pakabinta už marškinėlių 
su užrašu “MotoKops". Ant marškinėlių buvo pavaizduota susidėjusi 
rankas ant krūtinės ir plačiai besišypsanti Keisė Stails greta savo garsio- 
jo motociklo. Keisė buvo mylimiausias Pyragėlio filmų apie motorizuo- 
tus policininkus personažas. Sesers galva tabalavo ant nulaužto sprando, 
0 jos sportiniai bateliai buvo bejėgiškai nukarę. 

Jos rankos. Deividas negalėjo atitraukti žvilgsnio nuo sesutės rankų. 
Mažų ir rausvų, lengvai išskėstais pirštais. 

“Aš negaliu jos liesti, negaliu net prisiartinti prie jos!" 

Tačiau jis galėjo. Privalėjo. Antraip būtų palikęs sesutę kartu su ki- 
tomis Entredžiano aukomis. Galų gale, o kam gi dar yra vyresnysis bro- 
lis, ypač jei jis nėra toks didelis, kad sukliudytų Bugimenui padaryti tokį 
neapsakomai žiaurų dalyką? 

Krūtinės spazmų tampomas ir jausdamas, kaip džiūstančios žalsvai 
baltos muilo putos virsta žvynais, Deividas sudėjo rankas ir užsidengė 
jomis veidą. Berniukas užsimerkė. Iš gerklės išsiveržęs balsas taip smar- 
kiai virpėjo, kad Deividas vos jį beatpažino. 

- Dieve, žinau, jog mano sesutė yra su tavimi, o tai, ką matau, tėra 
kūnas, kurį ji paliko. Prašau padėk man padaryti jai tai, ką privalau. 

Ištaręs šiuos žodžius, berniukas atsimerkė ir vėl pažvelgė į savo se- 
sutę. 

- Aš myliu tave, Pyragėli. Atleisk man už visus tuos kartus, kai tave 
aprėkiau ar per stipriai tampiau už kasyčių. 

Po šito Deividas nebeišvėrė. Jis atsiklaupė ant grindų, sudėjo rankas 
ant savo palenktos galvos ir neatitraukė jų, sunkiai gaudyamas kvapą ir 
stengdamasis neapalpti. Ašaros išvagojo griovelius žalsvoje, sustingu- 
sioje ant veido košėje. Labiausiai skaudino tai, jog Deividas suvokė, kad 
užsitrenkusios durys niekada daugiau nebeprasivers, tik ne šiame pasau- 
lyje. Jis niekada nebepamatys Pyragėlio, išeinančios į pasimatymą ar 
metančios kamuolį į krepšį likus dviem sekundėms iki finalinės sirenos. 
Sesutė niekada nebeprašys surasti ją, stovinčią ant galvos, ir neklaus, ar 
užgęsta šaldytuvo lemputė, kai uždarai dureles. Dabar jis suprato, kodėl 
Biblijoje aprašyti personažai skolinosi sau rūbus. 

Susitvardęs Deividas prisitraukė vieną iš palei sieną stovinčių 
kėdžių. Jis pažvelgė į sesers rankas, jos rausvus delnus, ir galvoje vėl 
pradėjo suktis. Deividas įtempęs valią sustabdė svaigulį - tai, kad jis 
pajėgus šitai padaryti, buvo malonus siurprizas. Sielvarto banga vėl 
sugrįžo, tik dar intensyviau, kai Deividas, pasilipęs ant kėdės, pradėjo 
apžiūrinėti vaškinį, nenatūraliai išblyškusį sesutės veidą ir pamėlusias 
lūpas. Atsargiai leido sielvartui įslinkti į širdį. Deividas jautė, jog taip 
bus geriau. Tai buvo pirmasis lavonas, su kuriuo jis susidūrė taip iš arti, 
be to, tai buvo Pyragėlis, ir Deividas nenorėjo jos išsigąsti. Todėl geriau 
pajusti gailestį, ir berniukas jį pajuto. O taip, jis pajuto. 

Paskubėk, Deividai. 

Jis nežinojo, ar šiuos žodžius ištarė jo, ar svetimas balsas, tačiau da- 
bar tai nesvarbu. Balsas teisus. Pyragėlis negyva, tačiau tėvas ir kiti 
žmonės viršuje gyvi. Be to, dar buvo motina. Su ja blogiausia, dar blo- 
giau, nei su Pyragėliu, nes Deividas nežinojo, kas jai nutiko. Pamišęs fa- 
ras kažkur nusivedė motiną ir galėjo jai padaryti bet ką. Bet ką. 

Negalvosiu apie tai. Neleisiu sau galvoti. 

Ir Deividas prisivertė galvoti apie tai, kaip Pyragėlis, laikydama ant 
kelių Brangutę Melisą, ištisas valandas praleisdavo priešais televizorių, 
žiūrėdama animacinius filmus apie profesoriaus Keistuolio nuotykius. 
Per paskutiniuosius metus garbingą profesoriaus Keistuolio vietą sesutės 
širdyje užėmė motorizuoti policininkai (ypač Keisė Stails ir gražusis 
pulkininkas Henris), tačiau Deividui atrodė, jog teisinga yra kreiptis į 
senąjį profesorių. Berniukas prisiminė tik vieną profesoriaus Keistuolio 
dainelę ir ją uždainavo, kai rankomis apkabino negyvą mergaitę ir 
nukėlė ją nuo kablio. 

Tas senukas... žaidė su... 

Sesutės galva nusviro Deividui ant peties. Ji buvo stulbinančiai sun- 
ki - kaip sesutė, būdama tokia maža, galėjo nulaikyti savo galvą per išti- 
są dieną? 

Jis žaidė su mano nykščiu... 

Deividas apsisuko, nerangiai nulipo nuo kėdės, susvyravo, tačiau ne- 
parvirto, ir nunešė Pyragėlį prie lango. Eidamas jis išlygino marškinėlius 

ant sesutės nugaros. Jie buvo suplėšyti, tačiau nedaug. Deividas paguldė 
Pyragėlį ant gindų, viena ranka prilaikydamas galvą, kad ji neatsitrenktų 
į grindis. Mamytė jam parodė, kaip tai reikia daryti, dar Pyragėliui esant 
visai kūdikiui, o Deividas paprašė duoti jam palaikyti sesutę. Ar tada jis 
jai dainavo? Deividas neprisiminė. Tikriausiai dainavo. 

Tu su šituo pirštuku duok šuneliui kaulą... 

Ant laiptų palei šonus kabojo šlykščios žalios užuolaidos, jos buvo 
siauros ir driekėsi nuo lubų iki grindų. Deividas nutraukė vieną užuo- 
laidą. 

Profesorius Keistuolis darda namo... 

Deividas patiesė užuolaidą palei sesutės kūną, be paliovos dainuoda- 
mas tą kvailą dainelę. Būtų gerai, jei jis galėtų sesutei paduoti jos Bran- 
gutę Melisą, tačiau Lisa liko gulėti palei jų “Wayfarer" mikroautobusą. 
Deividas perkėlė Pyragėlį ant užuolaidos ir užtraukė jos apatinę dalį ant 
sesutės. Užuolaida uždengė seserį iki pat kaklo, ir dabar ji Deividui at- 
rodė kur kas geriau. Kur kas. Tartum sesutė būtų namuose ir miegotų sa- 
vo lovytėje. 

- Tu su šituo pirštuku duok šuneliui kaulą, - vėl uždainavo Deividas. 
- Profesorius Keistuolis darda namo. 

Deividas pabučiavo seserį į kaktą. 

- Myliu tave, Pyragėli, - pasakė jis, užtraukdamas užuolaidą jai ant 
veido. 

Dar kurį laiką Deividas rymojo prie sesutės, susigrūdęs rankas tarp 
šlaunų ir stengdamasis suvaldyti užplūdusius jausmus. Pasijutęs tvirčiau, 
berniukas atsistojo. Už lango stūgavo vėjas, diena buvo beveik užgesu- 
si, o besiplakantis į langą smėlis priminė daugybės pirštų barbenimą. 
Deividas girdėjo šaižų, monotonišką girgždesį - girgži-girgžt-girgžt - ir 
po to pašoko, kai atslenkančiose sutemose kažkas triukšmingai parvirto. 

Jis nusisuko nuo lango ir neryžtingai nuėjo prie pertvaros.Ten nebu- 
vo daugiau lavonų, tik palei langelį sklaidėsi popieriai su antrašte “MO- 
KESČIŲ KLERKAS", ant kurių matėsi išdžiūvusio kraujo dėmės. Ilgo- 
mis kojomis ir aukšta atkalte mokesčių klerko kėdė buvo parversta. 

Už pertvaros matėsi praviras seifas (jame Deividas išvydo sudėtus 
popierius, tačiau pinigų nebuvo; atrodė, jog niekas čia nebuvo paliesta). 
Dešinėje stovėjo keletas rašomųjų stalų. Kairėje buvo dvejos durys su 
aukso raidžių užrašais. Tos, ant kurių buvo parašyta “GAISRINĖS 
VIRŠININKAS", Deivido nedomino, tačiau tos, ant kurių matėsi 
užrašas “MIESTO SAUGUMO PAREIGŪNAS"', domino. Jis buvo var- 
du Džimas Rydas. 

- Miesto saugumo pareigūnas. Didesniame mieste jis vadintųsi poli- 
cijos viršininku, - pats sau sumurmėjo Deividas ir nuėjo prie durų. 

Jos pasirodė neužrakintos. Berniukas vėl pagrabinėjo palei sieną, 
susirado elektros jungiklį ir jį įjungė. Kai įsižiebė šviesos, Deividas 

pirmiausia išvydo didžiulę kalnų ožio galvos iškamšą ant sienos, 
rašomojo stalo kairėje. Po to jis pamatė vyriškį, sėdintį prie rašomojo 
stalo. Jis buvo atsilošęs savo kėdėje. Jei ne iš akių styrantys tušinukai ir 
iš burnos kyšanti ant rašomojo stalo statoma lentelė, kurioje nurodytos 
pareigos ir pavardė, galėjai pamanyti, jog vyriškis miega - tokia atsipa- 
laidavusi atrodė jo povyza. Vyriškio rankos gulėjo sudėtos ant didžiulio 
pilvo. Jis dėvėjo chaki spalvos uniforminius marškinius ir buvo susi- 
juosęs diržu su perpete, tokiu pat kaip Entredžiano. 

Lauke dar kažkas parvirto, ir kojotai sustaugė unisonu lyg nelabieji 
iš pragaro. Deividas pašoko ir dirstelėjo per petį, norėdamas įsitikinti, 
jog Entredžianas nesliūkina prie jo. Tačiau Entredžiano nebuvo. Berniu- 
kas vėl pažvelgė į miesto saugumo pareigūną. Jis žinojo, ką privalo da- 
ryti, ir pagalvojo, jog jei sugebėjo paliesti Pyragėlį, tikriausiai pajėgs pa- 
liesti ir šį nepažįstamąjį. 

Tačiau iš pradžių Deividas pakėlė telefono ragelį. Jis tikėjosi, kad te- 
lefonas neveiks. Taip ir buvo. Tačiau vis tiek Deividas porą kartų nu- 
spaudė svirtelę, tardamas į ragelį: “Alio? Alio?“ 

“Prašau man paruošti kambarį“, - tarė jis mintyse ir pasipurtė 
padėdamas ragelį. Deividas apėjo aplink rašomąjį stalą ir atsistojo šalia 
policininko su iš akių styrančiais tušinukais. Lentelėje su negyvo žmo- 
gaus pareigomis ir pavarde - DŽEIMSAS RYDAS, MIESTO SAUGU- 
MO PAREIGŪNAS - tebebuvo ant rašomojo stalo, vadinasi, iš burnos 
kyšojo kažkokia kita. Ant kyšančios iš dantų plokštelės dalies matėsi 
raidės “KA ČIA". 

Deividas užuodė pažįstamą kvapą - ne skutimosi losjono ir ne ode- 
kolono. Jis pažvelgė į sudėtas negyvėlio rankas ir, išvydęs giliai 
sutrūkinėjusią odą, viską suprato. Tai buvo rankų losjono kvapas, to pa- 
ties, kurį naudojo mama, ar panašaus. Tikriausiai Džimas Rydas prieš 
pat mirtį trynėsi losjonu rankas. Deividas pabandė pažvelgti į Rydo ke- 
lius, tačiau tai padaryti nepavyko. Vyriškis buvo per storas ir per arti pa- 
sislinkęs prie savo rašomojo stalo, kad Deividas galėtų pamatyti, ką jis 
norėjo. Kėdės atkaltės centre žiojėjo nedidelė juoda skylutė - ją Deivi- 
das puikiai įžiūrėjo. Rydas buvo nušautas; tušiniai įgrūsti (Deividas 
vylėsi, jog taip viskas vyko iš tiesų) po to, kai vyriškis jau buvo nebe- 
gyvas. 

Eik iš čia. Paskubėk. 

Deividas norėjo patraukti kėdę atgal, tačiau vos jam spėjus prisilies- 
ti kėdė apvirto, o Džimo Rydo lavonas visu svoriu išsitiesė ant grindų. 
Deividas iš netikėtumo riktelėjo ir atšoko atgal. Krintat iš lavono vidu- 
rių pasigirdo riaugtelėjimas. Lentelė su užrašu išlėkė ir burnos tarsi ko- 
vinė raketa iš bunkerio. Nors ji nukrito užrašu į apačią, Deividas 
nesunkiai perskaitė, kas ten parašyta: “PINIGAS LIEKA ČIA". 

Smarkiai plakančia širdimi Deividas priklaupė prie lavono ant vieno 
kelio. Rydo uniforminės kelnės buvo atsegtos, atidengdamos toli gražu 
ne eilinius apatinius rūbus (plačius, šilkinius, persikų spalvos), tačiau 
Deividas jų beveik nepastebėjo. Jis ieškojo ko kito ir su palengvėjimu 
atsiduso, kai tą daiktą pamatė. Ant plataus Rydo klubo pūpsojo tamybi- 
nis revolveris. Prie kito klubo buvo prie diržo pritvirtinta raktų virtinė. 
Prikandęs apatinę lūpą ir kažkodėl įsitikinęs, jog negyvas policininkas 
tuojau jį sugriebs, 

(kad jį kur šūdas, mus persekioja mumija) 

Deividas vargais negalais ištraukė raktus iš diržo kilpos. Kai pirmą 
kartą nuspaudė laikiklį, raktai neatsisegė, tačiau galiausiai Deividui pa- 
vyko juos išlaisvinti. Jis skubiai panaršė raktus, mintyse melsdamasis, 
kad būtų tas, kurio ieškojo... ir jį surado. Jis buvo plokščias, beveik ne- 
panašus į raktą. Per visą jo ilgį driekėsi magnetinė juostelė. Raktas nuo 
viršuje esančių kamerų. 

Taip Deividas tikėjosi. 

Jis susigrūdo raktus į savo kišenę ir smalsiai pažiūrėjo į policininko 
kelnes, po to atsegė ginklo dėklą. Berniukas ištraukė ginklą, laikydamas 
jį abiem rankomis, jausdamas jo neįprastą svorį ir ginkle slypintį smur- 
tą. Revolveris buvo ne automatinis, šoviniai sudėti giliai rankenoje. Dei- 
vidas atsuko į save vamzdį, saugodamasis, kad pirštai neužkliudytų gai- 
duko, ir pasižiūrėjo į cilindrą. Kiekvienoje skylutėje kyšojo šovinių gal- 
vutės, tad revolveris tikriausiai buvo tinkamas. Pirmoji kamera galėjo 
būti tuščia - kino filmuose farai kartais tai darydavo specialiai, kad ne- 
tyčia nenusišautų - tačiau Deividas pamanė, jog tai nelabai svarbu, jei jis 
greitai nuspaus gaiduką bent du kartus. 

Vėl atsuko ginklą ir dabar apžiūrėjo jį iš rankenos pusės, ieškodamas 
saugiklio. Jo neradęs, Deividas labai atsargiai truputėlį atlaužė gaiduką. 
Pamatęs, jog gaidukas pradeda kilti, berniukas staigiai jį atleido. Čia 
šaudyti nenorėjo. Deividas nežinojo, ką išmano kojotai, tačiau jei jie 
apie ką nors ir nusimanė, tai greičiausiai apie ginklus. 

Deividas vėl sugrįžo į pagrindinį kabinetą. Lauke, tėkšdamas smėlį 
į langus, stūgavo vėjas. Jų stiklai dabar buvo violetiniai. Netrukus jie 
taps juodi. Deividas pažvelgė į šlykščią užuolaidą ir ja užklotą kūnelį. 
“Myliu tave, Pyragėli", - pasakė mintyse, o paskui sugrįžo į koridorių. 
Kurį laiką ten pastovėjo užsimerkęs ir giliai kvėpuodamas, prispaudęs 
sau prie šono revolverį su nukreiptu į grindis vamzdžiu. 

- Dieve, niekada nesu šaudęs iš revolverio, - tarė berniukas. - Padėk 
man sugebėti iššauti iš šito. Meldžiu Jėzų, amen. 

Tai atlikęs, Deividas ėmė kopti laiptais aukštyn. 

TREČIAS SKYRIUS 
1 


Merė Džekson sėdėjo ant savo gulto, žiūrėdama į savo sudėtas ran- 
kas ir piktai galvodama apie svainę. Apie Deirdrą Fini gražiu pablyšku- 
siu veidu, miela apsvaigusia šypsena ir garbanomis, kokias piešė prera- 
faelitai*. Apie Deirdrą, kuri nevalgė mėsos (“Tai, žinai, savotiškai Žiau- 
ru“), tačiau rūkė “žolę", o taip, Deirdra jau seniai bendravo su ta šlykšty- 
ne, atkeliaujančia iš Panamos. Apie Deirdrą ir jos “Misterio Šypsnio" 
lipdukus. Apie Deirdrą, per kurią buvo nužudytas jos brolis, o svainė 
įgrūsta į kažkokio miesteliūkščio kalėjimo kamerą, kurią galėjai pava- 
dinti mirtininkų kamera, vien todėl, kad toji Deirdra buvo suknuštai “pri- 
sikaifavusi" ir pamiršo, jog po atsargine padanga paliko savo “žolę". 

“Tai nesąžininga, - prieštaravo logiškoji Merės pusė. - Visa tai atsi- 
tiko dėl automobilio registracijos numerių, o ne dėl "žolės". Būtent dėl 
jų Entredžianas jus sustabdė. Toji situacija buvo panaši į Mirties Ange- 
lą, stovintį prie neteisingai paženklintų durų. Jei bagažinėje nebūtų buvę 
narkotikų, jis būtų suradęs kokią nors kitą priežastį. Tavo likimas buvo 
nuspręstas jau tada, kai Entredžianas tave pastebėjo. Ir tu tai žinai ". 

Tačiau Merė šito nežinojo; buvo per daug siaubinga apie visa tai gal- 
voti kaip apie kažkokią klaikią gaivališką nelaimę. Geriau visą kaltę su- 
versti tai idiotei Piterio seseriai, įsivaizduoti, jog Deirdra yra nubaudžia- 
ma tūkstančiais skausmingų, tačiau ne mirtinų būdų. Išplakti lazdomis - 
kaip baudžiami vagys Honkonge - būtų labai gera priemonė, tačiau Merė 
taip pat įsivaizdavo, kaip ji su malonumu spiria savo smailiu batelio galu 
į tą madingą siaurą Deirdros subinę. Kaip ji daro bet ką, kad tik iš Deir- 
dros akių dingtų toji abejinga išraiška ir Merė suspėtų jai į veidą surikti: 
“PER TAVE BUVO NUŽUDYTAS TAVO BROLIS, KVAIŠA, AR 
SUPRANTI, KĄ SAKAU?“ ir įsitikintų, jog Deirdra suprato. 

- Smurtas gimdo smurtą, - tarė Merė savo rankoms ramiu, mokyto- 
jišku tonu. Atrodė visiškai normalu, kad šitokioje situacijoje ji kalbasi su 
savimi. - Aš tai žinau, visi tai žino, tačiau kartais yra labai malonu apie 
tai pagalvoti. 

- Ką? - paklausė Ralfas Karvenis. 

Jo balsas Merei nuskambėjo taip, lyg vyriškis būvų apsvaigęs. Tei- 
sybę pasakius, - tai buvo šlykšti mintis, - jo balsas skambėjo visai pa- 
našiai į svainės, kurios smegenyse vyksta nuolatinis trumpas jungimas. 

- Nieko. Nekreipkite dėmesio. 


* XIX a. vid. ir antros pusės anglų dailininkų grupė, kurių meno idealas buvo 
renesansas. 

Merė atsistojo. Iki kameros priekio tebuvo du žingsniai. Ji įsikibo 
rankomis į grotų strypus ir apsidairė. Kojotas tupėjo ant grindų, tarp 
priekinių letenų pasidėjęs Džonio Marinvilio odinės striukės likučius, ir 
stebeilijo į rašytoją tarsi užkerėtas. 

- Kaip manote, ar jam pavyko pabėgti? - paklausė jos Ralfas. - Ar 
manote, kad mano berniukui pavyko pabėgti, ponia? 

- Nėra čia jokios ponios, vadinkite mane Mere. Nežinau. Tačiau ga- 
liu pasakyti, jog noriu tikėti, kad jam pavyko. Ir iš tiesų manau, jog yra 
gana didelė tikimybė, kad jam pavyko. 

“Jei tik jis nesusidūrė su faru“, - pridūrė Merė pati sau. 

- Taip, ir aš manau, jog jam pavyko. Net nemaniau, kad jis taip rim- 
tai žiūri į tas maldas, - pasakė Ralfas. Jis kalbėjo vos ne teisindamasis, 
ir Merei tai pasirodė keista. - Maniau, jog tai, galbūt... nežinau... užgai- 
da, kuri praeis. Tačiau tai nebuvo panašu į užgaidą, tiesa? 

- Ne, - sutiko Merė, - nepanašu. 

- Kodėl tu taip spoksai į mane, Bosko? - paklausė Marinvilis kojoto. 
- Gavai mano suknuštą striukę, tad ko dar nori? Tartum nežinočiau, - jis 
pažvelgė į Merę. - Žinote, jei vienam iš mūsų pavyktų iš čia ištrūkti, ma- 
nau, jog tas niežuotas padaras pabruktų savo uodegą ir... 

- Tyliau! - perspėjo Bilingslis. - Kažkas lipa laiptais! 

Kojotas taip pat išgirdo šiuos žingsnius. Jis nuleido žvilgsnį nuo 
Marinvilio ir urgzdamas apsisuko. Žingsniai artėjo, jie pasiekė laiptų 
aikštelę ir sustojo. Merė žvilgtelėjo į Ralfą Karverį, tačiau ilgai nepajėgė 
žiūrėti; vyriškio veide per daug ryškiai atsispindėjo viltis, sumišusi su 
siaubu. Ji neteko savo vyro, ir tai buvo skaudžiausia, ką Merė galėjo įsi- 
vaizduoti. O ką jau kalbėti, kai per vieną popietę tavo akyse žūva visa 
šeima. 

Pakilo vėjas, stūgaudamas pastogėje. Kojotas nervingai pažvelgė per 
petį ton pusėn, iš kur sklido žingsnių garsas, po to iš lėto žengė tris 
žingsnius durų link, krutindamas savo nušiurusias ausis. 

- Sūnau! - šūktelėjo panikos apimtas Ralfas. - Sūnau, jei čia tu, neik 
vidun! Tas žvėris stovi priešais duris! 

- Ar arti? 

Taip, tai buvo berniuko balsas. Nuostabu. O dar labiau stulbino jo 
balse skambanti savitvarda. Merė pagalvojo, kad jai galbūt reikėtų iš 
naujo pasvarstyti apie maldos galią. 

Ralfas atrodė sutrikęs, tarsi nesuprastų klausimo. Tačiau rašytojas 
suprato. 

- Gal už kokių penkių pėdų. Būk atsargus. 

- Aš turiu ginklą, - atsakė berniukas. - Manau, jog jums visiems 
vertėtų palįsti po gultais. Mere, kiek galite toliau pasitraukite į mano 
tėčio pusę. Ar jūs tikras, kad kojotas yra tiksliai priešais duris, misteri 
Marinvili? 

- Taip. Mano draugužis Bosko yra didelis kaip gyvenimas ir dvigu- 
bai bjauresnis. Ar esi kada šaudęs, Deividai? 

- Ne. 

- O, pranaše Moze, - atsiduso Marinvilis, išversdamas akis. 

- Deividai, nedaryk šito! - sušuko Ralfas. Jo veide pasirodė pavėluo- 
tai suprasto pavojaus išraiška; atrodė, jog Ralfas tik dabar pradėjo su- 
vokti, kas čia vyksta. - Bėk iš čia ir surask, kas pagelbėtų! Jei tik atida- 
rysi duris, tas žvėris tave pasieks dviem šuoliais! 

- Ne, - atsakė berniukas. - Aš apie tai jau pagalvojau, tėti. Verčiau 
pamėginsiu savo laimę su kojotu nei su tuo faru. Be to, aš turiu raktą. 
Manau, jog jis tiks. Jis atrodo lygiai taip pat, kaip ir tas, kurį naudojo fa- 
ras. 

- Tai mane įtikino, - pasakė Marinvilis, tarsi jo žodžiai būtų viską 
išsprendę. - Visi lįskite po gultais. Skaičiuok iki penkių, Deividai, o po 
to šauk. 

- Per tave jis žus! - piktai užriko Ralfas ant Marinvilio. - Vien 
gelbėdamas tavo subinę, mano berniukas žus! 

- Aš suprantu jūsų nerimą, ponas Karveri, - įsiterpė Merė, - tačiau 
manau, jog mes visi žūsime, jei nepavyks iš čia ištrūkti. 

- Skaičiuok iki penkių, Deividai! - pakartojo Marinvilis. 

Jis atsiklaupė ant kelių ir palindo po gultu. 

Pažvelgusi į duris, Merė pamatė, kad jos kamera atsidurs tiesiai 
šūvio trajektorijoje, ir tada suprato, kodėl Deividas liepė jai pasitraukti 
kiek galima toliau į jo tėčio pusę. Nors berniukui buvo tik vienuolika, jis 
mąstė geriau už Merę. 

- Vienas, - tarė berniukas kitoje durų pusėje. Iš balso Merė suprato, 
kad Deividas yra labai išsigandęs, tačiau negalėjo jo už tai kaltinti. Nė 
kiek. - Du. 

- Sūnau! - šūktelėjo Bilingslis. - Paklausyk manęs, sūnau! Atsi- 
klaupk ant kelių! Suimk ginklą abiem rankomis ir pasiruošk šauti 
aukštyn - aukštyn, sūnau! Žvėris nepriglus prie gindų, jis šoks ant tavęs! 
Ar supranti? 

- Taip, - atsakė berniukas. - Taip, gerai. Ar tu jau po gultu, tėti? 

Ralfas nebuvo palindęs po gultu. Jis vis dar tebestovėjo prie savo ka- 
meros grotų. Vyriškio sutinusiame veide, įspraustame tarp baltai nuda- 
žytų grotų strypų, aiškiai atsispindėjo baimė. 

- Nedaryk šito, Deividai! Aš tau draudžiu! 

- Lisk po gultu, šikniau, - paliepė Marinvilis, piktai pasižiūrėdamas 
į Deivido tėvą. 

Merė pritarė Marinvilio jausmams, tačiau pagalvojo, kad jų išraiškos 
priemonės buvo nevykusios - iš rašytojo ji tikėjosi daugiau. Kaip ten 
būtų, iš kurio nors kito rašytojo; apie šį ji nebuvo geros nuomonės. Vy- 

rukas, kuris parašė “Pasitenkinimą" - galbūt pačią nešvankiausią knygą 
šiame amžiuje - mindžikavo gretimoje kameroje. Gal tai ir buvo nerea- 
listiška, tačiau tiesa. Ir nors jo nosis tikriausiai amžiams išsaugos faro 
prisilietimo žymes, Marinvilis vis dar tebesielgė kaip žmogus, įpratęs 
gauti tai, ko nori. Ir dar tikriausiai ant sidabrinio padėklo. 

- Ar mano tėtis pasitraukė? 

Berniuko balse nuskambėjo ne tik baimė, bet ir netikrumas, ir Merė 
nekentė jo tėvo už tai, kad šis tampė berniuko ir taip pertemptus nervus, 
tarsi jie būtų gitaros stygos. 

- Ne! - suriaumojo Ralfas. - Aš nesiruošiu pasitraukti! Dink iš čia! 
Surask telefoną! Paskambink valstijos farams! 

- Aš jau bandžiau paskambinti telefonu, kuris yra ant misterio Rydo 
rašomojo stalo, - atsakė Deividas. - Jis neveikia. 

- Tada pamėgink paskambinti kitu! Po velnių, bandyk tol, kol surasi 
telefoną, kuris... 

- Liaukitės paistęs nesąmones ir lįskite po gultu, - tyliai paliepė jam 
Merė. - Ar jūs norite, kad berniukas prisimintų šią dieną tokią, per ku- 
rią dar nesulaukus vakarienės jis išvydo, kaip buvo nužudyta sesuo ir 
per klaidą nušautas tėvas? Padėkite! Jūsų sūnus stengiasi; pasistenkite ir 
jūs. 

Ralfas pažvelgė į ją; vyriškio skruostai buvo išblyškę ir ryškiai kon- 
trastavo su išdžiūvusiu krauju kairėje veido pusėje. 

- Man beliko tik jis, - atsakė Ralfas tyliu balsu. - Ar suprantate? 

- Žinoma, suprantu. O dabar Iįskite po savo gultu, misteri Karveri. 

Ralfas atsitraukė nuo kameros grotų, kiek padvejojo, po to priklaupė 
ant kelių ir palindo po gultu. 

Merė žvilgtelėjo kameros, pro kurios grotas išsirangė Deividas, link 
- Dieve, tam reikėjo drąsos - ir pamatė senąjį veterinarą, palindusį po 
gultu. Jo akys - vienintelis jaunystės elementas - švytėjo prieblandoje 
tartum melsvi brangakmeniai. 

- Deividai! - šūktelėjo Marinvilis. - Mes visi pasitraukėme! 

Pasigirdusiame balse skambėjo dvejonė: 

- Ir mano tėtis? 

- Aš esu po gultu, - atsakė Ralfas. - Sūnau, būk atsargus. Jei... - jo 
balsas suvirpėjo, tačiau netrukus vėl įgavo tvirtumą, - jei jis tave puls, 
tvirtai laikyk ginklą ir stenkis šauti į pilvą, - staiga sunerimęs Ralfas 
iškišo galvą iš po gulto. - Ar ginklas užtaisytas? Ar esi tuo tikras? 

- Taip. Tikras, - atakė berniukas, po to trumpam nutilo. - Ar kojotas 
vis dar priešais duris? 

- Taip! - šūktelėjo Merė. 

Tiesą pasakius, kojotas buvo prisiartinęs dar per vieną žingsnį. Jo 
galva buvo nuleista, žvėris urzgė be pertrūkio tarsi tuščia eiga dirbantis 

variklis. Kai tik kitoje durų pusėje berniukas sušnekdavo, kojotas 
įdėmiai krustelėdavo ausimis. 

- Gerai, aš jau atsiklaupiau, - pranešė berniukas. 

Iš balso Merė labai aiškiai suprato, kaip vaikas jaudinasi. Ji suvokė, 
Jog berniukas priartėjo prie įtampos ribos. 

- Vėl pradėsiu skaičiuoti. Pasistenkite pasitraukti kuo toliau, kai 
ištarsiu “penki". Aš... nenoriu atsitiktinai sužeisti nė vieno. 

- Nepamiršk, jog reikia šauti aukštyn, - perspėjo veterinaras. - 
Nedaug, bet truputėlį. Gerai? 

- Nes kojotas pašoks. Taip. Prisiminsiu. Vienas... du... 

Lauke vėjas trumpam aprimo. Įsivyravusioje tyloje Merė labai 
aiškiai girdėjo du dalykus: kojoto urzgesį ir savo širdies dunksėjimą au- 
syse. Jos gyvybė buvo vienuolikmečio berniuko, turinčio revolverį, ran- 
kose. Jei Deividas nepataikys ar iš baimės sustings ir nešaus apskritai, 
kojotas tikriausiai jį sudraskys. O tada, kai tas psichas faras sugrįš, visi 
jie žus. 

-... trys... - berniuko balsas ėmė virpėti ir nuskambėjo taip pat bailiai 
kaip ir jo tėvo. -... keturi... penki. 

Durų rankena pasisuko. 

Džonis Marinvilis pasijuto vėl nublokštas į Vietnamo laikus, kur 
mirtis ateidavo stulbinančiai greitai. Jis nedėjo per daug didelių vilčių į 
berniuką. Džonis manė, jog vaikas pažers kulkas į visas puses, tik ne į 
Bosko, tačiau, išskyrus berniuką, jie daugiau nieko neturėjo. Kaip ir 
Merė, Džonis buvo nusprendęs, jog visiems ateis galas, jei nepavyks iš 
čia išsikapstyti, iki sugrįš tas faras. 

Ir berniukas jį nustebino. 

Visų pirma jis staigiai neatidarė durų, kurios būtų atsitrenkusios į 
sieną ir vėl prisidariusios, užstodamos taikinį; vaikas stumntelėjo duris. 
Jis klūpėjo ant kelių, jau buvo vėl apsirengęs, tačiau skruostai nuo 
išdžiūvusio muilo putų buvo žali, o akys plačiai išplėstos. Durys vis dar 
siūbavo, kai Deividas uždėjo dešinę ranką ant kairės, laikančios ginklą, 
kaip Džoniui pasirodė, 0,45 kalibro revolverio. Per didelis ginklas vai- 
kui. Berniukas laikė jį krūtinės lygyje, vamzdį pakėlęs į viršų nedideliu 
kampu. Vaiko veidas buvo rimtas, netgi susimąstęs. 

Kojotas, tikriausiai nesitikėdamas, jog durys atsidarys, nors už jų ir 
girdėjosi balsas, atsitraukė atatupstas per pusę žingsnio, po to pasispyrė 
užpakalinėmis kojomis ir riaumodamas šoko ant berniuko. Džonis pagal- 
vojo, jog šis mažas atsitraukimas kotojui buvo lemtingas; per tą trumpą 
akimirką berniukas suspėjo prisitaikyti. Jis iššovė du kartus. Prieš nu- 

spausdamas gaiduką antrą kartą, Deividas leido revolveriui atšokti nuo 
atatrankos ir sugrįžti į pradinę padėtį. Uždaroje erdvėje šūvių garsas bu- 
vo kurtinantis. Tada kojotas, kuris po pirmo šūvio pakilo į orą, prieš 
iššaunant antrą kartą, nugriuvo ant Deivido ir jį parvertė. 

Tėvas rėkdamas išropojo iš po gulto. Atrodė, berniukas grumiasi su 
kojotu laiptų aikštelėje už durų, tačiau Džonis beveik negalėjo patikėti, 
kad kojotas dar turėtų daug jėgų; jis išgirdo, kaip kulkos įsmigo į žvėrį, 
o kietmedžio grindys ir rašomasis stalas nusidažė kojoto krauju. 

- Deividai! Deividai! Šauk jam į pilvą! - šaukė šokinėdamas iš pani- 
kos tėvas. 

Tačiau berniukas ne šaudė, o nusipurtė kojotą, tarsi tai būtų paltas, 
kuriame jis kažkaip susipainiojo. Vaikas sutrikęs nušliaužė ant užpaka- 
lio į šalį. Jo marškinių priekis buvo kraujuotas ir aplipęs žvėries šeriais. 
Atatupstas Deividas prislinko prie sienos ir remdamasis į ją nugara atsi- 
stojo. Tai padaręs, jis pažvelgė į ginklą ir atrodė nustebęs, kad vis dar te- 
belaiko jį rankoje. 

- Man viskas gerai, tėti, nusiramink. Aš jį nušoviau, o jis man net 
neįdrėskė. 

Berniukas persibraukė ranka krūtinę, po to kitą ranką, kurioje laikė 
ginklą, tarsi ir pats sau tai patvirtindamas. Paskui Deividas pažvelgė į 
kojotą. Jis vis dar buvo gyvas ir sunkiai, tankiai alsavo nuleidęs galvą 
ant pirmos laiptų pakopos. Ten, kur buvo žvėries krūtinė, dabar tvyrojo 
platus kruvinas plyšys. 

Deividas priklaupė prie žvėries ant vieno kelio ir pridėjo 0,45 kalib- 
ro revolverio vamzdį prie nukarusios kojoto galvos. Po to jis pats nusu- 
ko galvą į šalį. Džonis pamatė tvirtai užmerktas Deivido akis ir jam iš 
visos širdies pagailo berniuko. Savo vaikais jis niekada per daug nesi- 
žavėjo, - per pirmuosius dvidešimt metų jie kažkaip sugebėdavo vargi- 
nančiai nuvilti, o per kitus dvidešimt elgėsi su juo labai išdidžiai, - tačiau 
galbūt būtų visai neblogai turėti šalia savęs šį berniuką. Jis moka žaisti, 
kaip pasakytų krepšininkai. 

“Prieš eidamas miegoti, aš kartu su juo klaupčiausi prie lovos, - pa- 
galvojo Džonis. - Ką čia šūdą ir kalbėti, bet kas taip padarytų. Pa- 
sižiūrėk į rezultatus ". 

Vis dar atrodydamas prislėgtas, - kaip vaikas, kuris privalo suvalgy- 
ti nemėgstamas kepenėles, jei nori būti išleistas į lauką žaisti, - Deividas 
trečią kartą nuspaudė gaiduką. Šūvio aidas buvo toks pat garsus, tačiau 
kažkaip nebe toks šaižus. Kojoto kūnas krūptelėjo. Ant laiptų turėklų pa- 
sipylė plonyčių lyg nėriniai raudonų lašelių vėduoklė. Šaižus šnopavi- 
mas liovėsi. Berniukas atmerkė akis ir pasižiūrėjo į tai, ką padarė. 

- Ačiū, Dieve, - ištarė jis dusliu, tyliu balsu. - Tačiau tai siaubinga. 
Iš tiesų siaubinga. 

- Tu puikiai susidorojai, bemniuk, - pasakė Bilingslis. 

Deividas pakilo ir iš lėto nužingsniavo į sulaikytųjų priėmimo patal- 
pą. Jis pažvelgė į savo tėvą. Ralfas ištiesė išskėstas rankas. Deividas 
priėjo prie jo, pravirko ir leidosi apkabinamas per grotas. 

- Aš baiminausi dėl tavęs, vyruti, - pasakė Ralfas. - Todėl ir liepiau 
pasitraukti. Tikriausiai tu tai supranti, ar ne? 

- Taip, tėti, - atsakė Deividas, pravirkdamas garsiau, ir Džonis dar 
prieš berniukui apsipilant ašaromis suprato, jog jos liejamos ne dėl to 
negyvo blusų maišo, anaipto! ne dėl jo. - Apačioje Pyragėlis buvo paka- 
binta ant k - k - kablio. Kiti žmonės t - t - taip pat. Aš ją nukabinau. Kitų 
negalėjau nukabinti, nes jie s -s - suaugę, bet nukabinau Pyragėlį. Aš j - 
j-jai... p - p - padainavau... 

Deividas norėjo dar kažką pasakyti, tačiau žodžius nuslopino iste- 
riška emociškai išsekusio vaiko rauda. Kol tėvas glostė berniuko nugarą 
jį ramindamas ir aiškindamas, kad Deividas padarė Kirstenai viską, ką 
galėjo, kad pasielgė teisingai, vaikas laikė įspraudęs savo veidą tarp 
grotų strypų. 

Džonis leido jiems šitaip pabūti lygiai minutę, sekdamas laiką pagal 
savo laikrodį, - berniukas bent jau tiek nusipelnė atidarydamas tas pra- 
keiktas duris, nors žinojo, kad kitoje pusėje jo laukia laukinis šuo, - o po 
to kreipėsi į Deividą vardu. Berniukas neatsisuko, tad Džonis antrą kar- 
tą pakartojo jo vardą, dabar garsiau. Tada berniukas atsisuko. Jo akys bu- 
vo paraudusios ir paplūdusios ašaromis. 

- Klausyk, vaikinuk, žinau, jog tau teko daug iškentėti, - tarė Džo- 
nis, - ir jei mes iš čia ištrūksime gyvi, aš pats pirmas parašysiu rekomen- 
daciją, kad tave apdovanotų Sidabro žvaigžde. Tačiau šiuo momentu 
mes privalome paskubėti. Entredžianas gali būti pakeliui į čia. Jei jis bu- 
vo netoliese, tikriausiai išgirdo šūvius. Jei turi raktą, dabar metas paban- 
dyti. 

Deividas išsitraukė iš kišenės storą raktų ryšulį ir surado panašų į tą, 
kuriuo naudojosi Entredžianas. Vaikas įstatė raktą į tėvo kameros spyną. 
Nieko neįvyko. Merė iš nevilties suriko ir plaštaka trenkė į savo kame- 
ros grotų strypus. 

- Kita puse, - patarė Džonis. - Apversk. 

Deividas apvertė raktą ir vėl įkišo į spynos plyšį. Dabar pasigirdo 
garsus spragtelėjimas - vos ne dunktelėjimas - ir kameros durys atsidarė. 

- Taip! - sušuko Merė. - O taip! 

Ralfas išėjo iš kameros ir apkabino savo sūnų. Šį kartą grotų strypai 
jiems nekliudė. O kai Deividas pabučiavo sutinusį kairįjį skruostą, Ral- 
fas Karveris suriko iš skausmo ir tuo pat metu nusijuokė. Džonis pagal- 
vojo, jog tai - vienas iš keisčiausių garsų, kokius jam teko gyvenime 
girdėti ir kurio neperteiksi knygoje, niekada nesugebėsi aprašyti šio gar- 
so, kaip ir į savo sūnų žvelgiančio Ralfo Karverio veido išraiškos. 

Ralfas paėmė iš sūnaus raktą su magnetine juostele ir atrakino juo 
kitas kameras. Visi išėjo, ir maža grupele susibūrė palei rašomąjį stalą: 
Merė iš Niujorko, Ralfas ir Deividas iš Ohajaus, Džonis iš Konektikuto 
ir senasis Tomas Bilingslis iš Nevados. Jie žvelgė vienas į kitą taip, lyg 
būtų išlikę gyvi po traukinio katastrofos. 

- Pasišalinkime iš čia, - pasakė Džonis. Jis pamatė, kad berniukas 
atidavė ginklą savo tėvui. - Ar jūs galėsite juo šaudyti, misteri Karveri? 
Ar pakankamai gerai matote, kad galėtumėte šaudyti? 

- Atsakau “taip" į abu klausimus, - tarė Ralfas. - Eime. 

Laikydamas Deividą už rankos, Ralfas išsivedė visus pro duris. 
Merė ėjo jam iš paskos, už jos sekė Bilingslis. Džonis buvo pačiame ga- 
Ie. Žengdamas per kojotą, jis pamatė, jog paskutinis šūvis beveik vi- 
siškai ištaškė žvėries galvą. Džonis pagalvojo, ar berniuko tėvas būtų su- 
gebėjęs tai padaryti. Ir taip pat pagalvojo, ar jis pats būtų pajėgęs tai pa- 
daryti. 

Laiptų apačioje Deividas liepė visiems sustoti. Stiklinės durys dabar 
buvo juodos, atėjo naktis. Už durų stūgavo vėjas, tarsi jį kas būtų palikęs 
vieną ir dėl to vėjas siustų. 

- Nenorėsite patikėti, tačiau tai tiesa, - pasakė berniukas ir papasako- 
jo, ką jis matė kitoje gatvės pusėje. 

- “Pamatysi, kaip suopis gulės su kojotu", - tarė Džonis, stengdama- 
sis pro stiklą įžvelgti, kas yra kitoje gatvės pusėje. - Taip parašyta Bib- 
lijoje. “Jamaikiečiai", trečias skyrius. 

- Nemanau, jog tai juokinga, - burbtelėjo Ralfas. 

- Tiesą pasakius, aš taip pat, - sutiko Džonis. - Tai per daug panašu 
į žodžius, kuriuos galėtų ištarti tas faras. 

Džonis tematė pastatų kontūrus ir retkarčiais nusiritančius vėjaričių 
žolių kuokštus, daugiau nieko. Ar tai buvo svarbu? Ar būtų svarbu, jei 
priešais vietinę “cypę" stovėtų būrelis vilkolakių ir rūkydami “kreką" 
lauktų ištrūkusių iš nelaisvės? Jie čia negalėtų užsibūti. Entredžianas 
sugrįžtų, tokie kaip jis visada sugrįžta. 

“Nėra tokių kaip jis, - pašnibždėjo Džoniui vidinis balsas. - Per vi- 
są žmonijos istoriją nėra buvę tokių vyrukų, ir tu tai žinai." 

Ką gi, gal Džonis ir žinojo, tačiau tai nė kiek nekeitė reikalo esmės. 
Jie privalėjo išsinešdinti iš čia. 

- Aš tikiu tavimi, - tarė Merė Deividui. Ji pažvelgė į Džonį. - Eime. 
Eikime į policijos viršininko kabinetą, ar kaip čia jie jį vadina. 

- Kokiu tikslu? 

- Pasiimti prožektorių ir ginklų. Ar jūs taip pat eisite, misteri Bi- 
lingsli? 

Bilingslis papurtė galvą. 

- Deividai, ar gali duoti raktus? 

Deividas padavė moteriškei raktus. Merė įsikišo juos savo džinsų 
kišenėn. 

- Būk atidus, - perspėjo ji. 

Deividas linktelėjo. Merė palietė Džonio ranką - jos pirštai buvo šal- 
ti it ledas - ir įsitempė jį pro duris, vedančias į klerkų darbo vietą. 

Džonis pamatė dažais užpurkštą užrašą ant sienos ir parodė į jį 
pirštu. 

- “Šioje tyloje kas nors gali kilti". Kaip manote, ką tai galėtų reikšti? 

- Nežinau, man tai nerūpi. Tiesiog noriu surasti kokią nors vietą, ku- 
rioje būtų šviesu, kurioje būtų žmonės, telefonai, ir mes galėtume... 

Tardama šiuos žodžius, Merė sukosi dešinėn. Jos akys be ypatingo 
dėmesio praslydo pro aukštų langų apačioje gulinčią žalią užuolaidą (po 
ja gulinčio objekto kontūras buvo per daug neaiškus, kad Merė galėtų jį 
atpažinti). Po to ji išvydo ant sienos kybančius lavonus. Merė aiktelėjo 
ir susilenkė dvilinka, tarsi kas būtų smogęs jai į pilvą, po to apsisuko ir 
norėjo pabėgti. Džonis ją sugavo, tačiau trumpą akimirką jis buvo beveik 
tikras, kad Merei pavyks ištrūkti - tame liauname kūne slypėjo daug 
jėgos. 

- Ne! - tarė jis, bemaž piktai supurtydamas Merę. Dėl to jam buvo 
gėda, tačiau Džonis nepajėgė suvaldyti savo jausmų. - Ne, jūs privalote 
man padėti! Tiesiog nežiūrėkite į juos! 

- Bet vienas iš jų yra Piteris! 

- Ir jis jau nebegyvas. Atleiskite, tačiau taip yra. O mes gyvi. Kol 
kas. Nežiūrėkite į jį. Eime. 

Džonis nusivedė ją prie durų, ant kurių buvo užrašyta “MIESTO 
SAUGUMO PAREIGŪNAS": mintysc svarstydamas, ką jie turėtų to- 
liau daryti. Šioje situacijoje Džoniui nutiko šlykštokas reikalas - sujau- 
dino virpanti jo glėbyje Merė Džekson. Džonis ranka juto Merės krūties 
minkštumą ir geidė jos. Merės vyras buvo čia pat, už jų nugarų, pakabin- 
tas lyg koks sukruštas paltas, o Džoniui vis tiek gana padoriai sukietėjo 
varpa, ypač jei dar atsižvelgtume į jo įsitikinimą, kad gali turėti bėdų su 
savo prostata. Terė buvo visiškai teisi, - pagalvojo Džonis. - Aš esu šik- 
nius. | 

- Eime, - paragino Džonis, broliškai spustelėdamas Merę. Bent jau 
tikėjosi, jog tai broliškas spustelėjimas. - Jei tas vaikas pajėgė visa tai 
padaryti, jūs taip pat ištversite. Žinau, kad galite. Suimkite save į rankas, 
Mere. 

Ji giliai įtraukė orą. 

- Aš bandau. 

- Dieve gail... šūdas. Čia ir vėl jovalas. Patarčiau jums nežiūrėti, nors 
manau, jog neturime laiko subtilybėms. 

Merė pažvelgė į ant grindų išsidriekusį miesto saugumo pareigūno 
lavoną ir per nosį išleido duslų garsą. . 

- Tas berniukas... Deividas... Jėzau Kristau... kaip jis pajėgė tai pa- 
daryti? 

- Nežinau, - atsakė Džonis. - Jis - ypatingas vaikas. Manau, kad jis 
išvertė šerifą Džimą iš savo kėdės, ieškodamas raktų. Ar galite apžiūrėti 
gretimą, gaisrinės viršininko, kabinetą? Bus greičiau, jei apžiūrėsime 
juos abu iš karto. 

- Taip. 

- Būkite viskam pasiruošusi; jei gaisrininkas Bobas buvo savo kabi- 
nete, kai čia siautėjo Entredžianas, jis taip pat bus nebegyvas. 

- Man nieko neatsitiks. Paimkite. 

Merė padavė jam raktus ir nuėjo prie durų su užrašu “GAISRINĖS 
VIRŠININKAS". Džonis pamatė, kaip jos žvilgsnis vėl krypsta vyro 
pusėn, o po to Merė nusuka akis šalin. Jis linktelėjo ir pabandė mintimis 
pasiųsti moteriškei padrąsinimą - šauni mergina, teisingai. Merė pasuko 
gaisrinės viršininko kabineto durų rankeną ir suglebusiais pirštais stum- 
telėjo duris, lyg jos būtų užminuotos. Moteriškė pažvelgė į vidų, garsiai 
atsiduso ir parodė Džoniui abu į viršų iškeltus nykščius. 

- Trys dalykai, Mere: prožektoriai, ginklai ir automobilių rakteliai. 
Okei? 

- Okei. 

Džonis nuėjo į policininko kabinetą, paskubomis naršydamas raktų 
ryšulį, kurį Deividui pavyko surasti. Ryšulyje buvo “GM" automobilio 
rakteliai, kurie, kaip manė Džonis, tikriausai buvo nuo patrulinio auto- 
mobilio, kuriuo Entredžianas jį čia atvežė. Jei automobilis tebestovėtų 
stovėjimo aikštelėje, tai būtų išsigelbėjimas, tačiau Džonis nesitikėjo, 
jog jis ten yra. Jis girdėjo užvedamą variklį netrukus po to, kai tas bepro- 
tis išsivedė Karverio žmoną. 

Rašomojo stalo stalčiai buvo užrakinti, tačiau, atrakinus vidurinįjį 
viršutinį, atsidarė ir visi likusieji. Viename stalčiuje Džonis surado 
kišeninį žibintuvėlį, o kitame užrakintą dėžutę su užrašu “RUGER". Ke- 
liais mažais rakteliais jis pamėgino atrakinti dėžutę, tačiau nepavyko. 

Vis tiek ją paimti? Galbūt. Jeigu nei jis, nei Merė kitur nesuras 
ginklų. 

Džonis perėjo per kambarį, stabtelėdamas prie lango. Tepamatė 
skraidantį smėlį. Tikriausiai nieko daugiau ten ir nebuvo. Dieve, kodėl 
jis nepasirinko kelias valstijas kertančio greitkelio? 

Ši mintis Džoniui pasirodė juokinga; žiūrėdamas į uždarytas duris už 
Rydo rašomojo stalo, jis tyliai sukikeno. “Juokiesi it beprotis, - tarė sau 
mintyse. - Pamiršk “Keliones su “Harley'u"; jei tau pavyks iš čia 
ištrūkti gyvam, galėsi pavadinti savo knygą "Kelionės su bepročiu'. 

Nuo šios minties Džonis dar smagiau nusijuokė. Jis ranka užsidengė 
burną, kad prislopintų juoką, ir atidarė duris. Juokas kaipmat išnyko. 
Tarp aulinių batų ir batelių, šiek tick uždengta kabančiais atliekamų uni- 
formų švarkais, sėdėjo negyva moteris. Ji buvo atremta į sieną ir apsi- 
rengusi rūbais, kuriuos Džonis pavadintų sekretoriškais - kelnėmis, bet 
ne džinsinėmis, ir šilkiniais marškiniais su kairėje krūtinės pusėje išsiu- 
vinėtomis persipynusiomis rožėmis. Atrodė, jog moteris spokso į Džonį 
išplėstomis iš nuostabos akimis, tačiau tai buvo tik vaizduotės padarinys. 

“Todėl, kad tu tikėjaisi išvysti akis, - tarė sau mintyse Džonis, - o ne 
raudonas tuščias akiduobes ". 

Jis sutramdė norą kuo skubiau užtrenkti rūbinės duris ir pastūmė ka- 
bančius drabužius į šalį, kad galėtų apžiūrėti galinę sieną. Puiki mintis. 
Ant galinės sienos kabojo ginklų spinta, kurioje buvo pustuzinis šautuvų 
ir vienas pistoletas. Trečioji iš dešinės įpjova buvo tuščia, ir Džonis 
spėjo, jog ten paprastai būdavo dar vienas pistoletas, tas, kurį į jį buvo 
nukreipęs Entredžianas. 

- Prapulkite visi skradžiai! - susikeikė Džonis ir įžengė rūbinėn. 
Abiem kojomis jis apžergė sėdintį lavoną, tačiau būtent dėl to pasijuto 
nejaukiai; kartą moters, sėdinčios atremta nugara į jo miegamojo sieną, 
galva buvo tiksliai tokioje pat padėtyje. Tai buvo per pokylį Yst Hemp- 
tone. Jame buvo Spilbergas. Ir Džois Kerol Outs. 

Džonis pasitraukė atgal, įrėmė koją į lavono petį ir pastūmė. Mote- 
riškės lavonas iš lėto nusviro dešinėn. Jos didžiulės raudonos akiduobės 
su nuostaba žvelgė į Džonį, tarsi moteriškė negalėtų patikėti, jog toks 
kultūringas vyrukas kaip jis, dėl Dievo, Nacionalinės knygų draugijos 
premijos laureatas, galėtų rūbinėje pastumti moterį. Moteriškei virstant, 
plonytės jos plaukų sruogelės driekėsi palei sieną iš paskos. 

- Atleiskite, mem, - tarė Džonis, - tačiau šitaip mums abiem bus ge- 
riau, patikėkite. 

Pro visų ginklų gaidukų apsaugą buvo praverta viela, prirakinta pa- 
kabinama spynele prie spintos šoninės sienos. Džonis vylėsi, jog jam pa- 
vyks sėkmingiau surasti raktą nuo šios spynelės nei nuo dėžutės su 
užrašu “Ruger". 

Trečiuoju raktu pavyko atrakinti spynelę. Džonis taip stipriai truk- 
telėjo pro gaidukų apsaugą pervertą vielą, kad vienas pistoletas - 0,30 - 
0,06 kalibro “Remingtonas" - dundėdamas iškrito. Džonis sugavo gin- 
klą, apsisuko... ir greta savęs pamatė Merę. Jis dusliai aiktelėjo. Jei Džo- 
nis nebūtų taip stipriai išsigandęs, tikriausiai pasigirstų garsus riksmas. 
Jo širdis liovėsi plakusi, ir kurį laiką - Džoniui atrodė, jog tai tęsiasi 
amžinybę - jis buvo tikras, kad ji daugiau nebeplaks; Džonis numirs iš 
baimės anksčiau, nei nuvirs ant lavono su šilkiniais marškiniais. Tačiau, 
ačiū Dievui, širdis vėl atgijo. Džonis kumščiu trinktelėjo į krūtinę virš 

savo kairiojo spenelio (toji sritis kažkada buvo kieta, o dabar nelabai), 
kad parodytų ten esančiam siurbliui, kas čia viršininkas. 

- Daugiau taip niekada nedarykite, - pasakė jis Merei, stengdamasis 
nešvokšti. - Kas nutiko? 

- Maniau, jog išgirdote, kaip jus šaukiau. 

Ji jau nebeatrodė siaubingai simpatiška. Kažkodėl Merė buvo persi- 
metusi per petį golfo krepšį. Permatomą golfo krepšį. Ji pažvelgė į 
rūbinėje gulintį lavoną. 

- Gaisrinės viršininko rūbinėje taip pat yra lavonas. Vyriškis. 

- Gal kartais žinote, koks buvo jo golfo aikštelės rekordas? 

- Jūs niekada negalite surimtėti, tiesa? 

- Atsikruškite, Mere, tiesiog bandau save padrąsinti, kad nenumir— 
čiau iš baimės. Visi martiniai, kuriuos per gyvenimą išgėriau, dabar 
užpuolė mano širdį. Kristau, jūs mane taip išgąsdinote. 

- Atsiprašau, tačiau mes turime paskubėti. Jis bet kuriuo momentų 
gali sugrįžti. 

- Ši mintis niekada neatėjo į mano vargšę galvą. Štai, paimkite. Ir 
būkite atsargi. 

Džonis jai padavė pistoletą, prisimindamas seną Tomo Veitso dai- 
nelę. “Juoda varna šaudo iš 0,30 - 0,06 kalibro pistoleto, - dainuodavo 
Veitsas savo savotiškai bjauriu balsu. - Išvarpys tave kaip rėtį." 

- Ar būti labai atsargiai? Pistoletas užtaisytas? 

- Net neprisimenu, kaip patikrinti, ar jis užtaisytas. Buvau Vietname, 
tačiau kaip žurnalistas. Be to, labai seniai. Nuo to laiko mačiau šau- 
dymus tik kino filmuose. Vėliau išsiaiškinsime dėl ginklų, gerai? 

Merė atsargiai įsidėjo pistoletą į golfo krepšį. 

- Radau du prožektorius. Vienas ilgu vamzdžiu. Labai ryškus. 

- Gerai. 

Džonis padavė jai savo surastąjį prožektorių. 

- Krepšys kabojo ant galinių durų, - paaiškino Merė, įmesdama pro- 
žektorių į krepšį. - Gaisrinės viršininkas... jeigu tai jis... na, viena golfo 
lazda buvo įgrūsta jam į pakaušį. Iki pa/ galo. Jis buvo pamautas ant jos 
tarsi ant iešmo. 

Džonis nuėmė nuo lentynos dar du šautuvus ir vieną pistoletą. Jei 
riešutmedžio dėžėje, stovinčioje po ginklų spinta, bus šovinių, o Džonis 
spėjo, kad joje ir yra saugoma amunicija, viskas bus gerai; jis duos po 
ginklą kiekvienam suaugusiam. Berniukas galės turėti šerifo Džimo 0,45 
kalibro pistoletą. Ką čia šūdą ir kalbėti, dėl Džonio, vaikas gali pasiimti 
kokį tik nori ginklą. Bent jau iki šio momento tik Deividas Karveris 
įrodė, kad moka pasinaudoti ginklu, jei reikia. 

- Atsiprašau, kad buvote priversta visa tai matyti, - pasakė jis, 
padėdamas Merei sukrauti ginklus į golfo krepšį. 

Merė nekantriai papurtė galvą, tarsi jis kalbėtų ne ta tema. 

- Kiek reikia jėgos, kad galėtum tai padaryti? Įsmeigti golfo lazdą 
žmogui per galvą ir kaklą iki pat krūtinės? Įgrūsti ją tiek, kad kyšotų tik 
lazdos galvutė, tarsi... skrybėlaitė? 

- Nežinau. Manau, daug. Tačiau Entredžianas yra galingas it briedis. 

Iš tiesų it briedis. Dabar, kai Merė šitaip apie jį pagalvojo, niekas jai 
nebeatrodė keista. 

- Mane labiausiai gąsdina jo žiaurumas, - pasakė Merė. - Nuožmu- 
mas. Toji moteriškė rūbinėje... juk jos akys išluptos, ar ne? 

- Taip. 

- O mažoji Karverių mergaitė... 17 Piteris. Jis jam tiek daug kartų 
šovė į pilvą... o tie žmonės, pakabinti tarsi stirnos per medžioklės sezo- 
ną... ar suprantate, ką noriu pasakyti? 

- Žinoma. 

"Ir tu net neužsimeni apie kitus dalykus, Mere, - pagalvojo Džonis. 
- Jis ne šiaip sau žudikas-maniakas, o kažkoks klaikus daktaro Aiskau- 
dos variantas". 

Merė nervingai apsidairė, kai ypač smarkus vėjo gūsis sudrebino pa- 
statą. 

- Visai nesvarbu, kur mes vyksime, kai ištrūksime iš čia. Eime. Dėl 
Dievo meilės! 

- Taip, nesvarbu. Luktelėkite dar trisdešimt sekundžių, gerai? 

Džonis, priklaupęs prie moteriškės kojų, užuodė kraujo ir kvepalų 
kvapą. Jis dar kartą pamėgino raktus ir, kai jau buvo beveik visus 
išbandęs, spyna netikėtai atsirakino. Atvožęs dangtį, pamatė dėžę, pilną 
amunicijos. Džonis paėmė gal kokias aštuonias dėžutes, vildamasis, jog 
šoviniai tiks anksčiau paimtiems ginklams, ir įmetė jas į golfo krepšį. 

- Aš niekaip nepajėgsiu visko panešti, - pasiskundė Merė. 

- Nieko baisaus, aš panešiu. 

Tačiau ir jis nepajėgė. Džoniui pasidarė gėda, kad jis nesugebėjo net 
pakelti krepšio nuo grindų, o ką jau kalbėti užsimetimą ant peties. “Jei 
ji manęs nebūtų taip stipriai išgąsdinusi...', - pagalvojo Džonis ir nu- 
sišaipė iš savęs, nes iš tiesų buvo išsigandęs. 

- Iš ko jūs šypsotės? - aštriai paklausė Merė. 

- Iš nieko. 

Jis prisivertė, kad šypsena dingtų. 

- Čiupkite už diržo. Padėkite man jį nuvilkti. 

Dviese jie nutempė krepšį grindimis. Kol prisiartino prie pertvaros ir 
atatupsti išėjo pro duris, Merė visą laiką buvo nuleidusi galvą ir nudel- 
busi akis į plieninę kyšančių šautuvų puokštę. Džonis tik vieną kartą 
žvilgtelėjo į kabančius lavonus ir pagalvojo: “Audra, kojotai, tupintys 
palei kelią lyg garbės sargyba, kojotas sulaikytųjų priėmimo patalpoje, 
suopiai, lavonai". Kaip būtų patogu patikėti, jog visa tai įvyko sapne. 

Tačiau taip nebuvo. Norint įsitikinti, jog tai siaubinga tikrovė, pakako 
krauju užkimšta nosimi užuosti rūgštų nuosavo prakaito kvapą. Čia vy- 
ko kažkas neįtikėtina - Džonis niekada nepagalvotų, kad tokiais dalykais 
galima tikėti - ir tai vyko ne sapne. 

- Jau atėjome, nežiūrėkite, - šnopuodamas tarė Džonis. 

- Aš nežiūriu, nesirūpinkite, - atsakė Merė. 

Džonis buvo patenkintas, kad ir ji šiek tiek šnopuoja. 

Koridoriuje vėjas stūgavo dar smarkiau. Ralfas stovėjo tarpduryje, 
rankomis apsivijęs sūnaus pečius, ir dairėsi. Senukas stirksojo jiems už 
nugaros. Visi kartu atsisuko į Džonį su Mere. 

- Mes girdėjome ūžiant variklį, - išpyškino Deividas. 

- Manome, jog girdėjome, - pataisė jį Ralfas. 

- Ar tai buvo patrulinis automobilis? - paklausė Merė. 

Ji iš Ralfo krepšio ištraukė šautuvą. Kai ginklo vamzdis atsisuko į 
Bilingslį, senukas susiraukdamas nustūmė jį šalin atžagaria ranka. 

- Net nesu tikras, ar tai buvo variklio garsas, - pasakė Ralfas. - 
Vėjas... 

- Tai buvo ne vėjas, - pertraukė jį Deividas. 

- Ar matėte žibintų šviesas? - paklausė Džonis. 

Deividas papurtė galvą. 

- Ne, bet ore labai daug smėlio. 

Džonis pažvelgė į šautuvą, kurį laikė Merė (jo vamzdis dabar buvo 
nukreiptas į grindis, tai jau pažanga), į kitus ginklus, kyšančius iš golfo 
krepšio, po to į Ralfą. 

Bilingslis pastebėjo jo žvilgsnį ir atsiduso. 

- Ištraukite juos, - pasakė. - Pažiūrėsime, ką jūs čia radote. 

- Ar negalima palaukti? - paklausė Merė. - Jei tas psichas sugrįš... 

- Mano sūnus sako, jog gatvėje yra daugiau kojotų, - įsiterpė Ralfas 
Karveris. - Negalime rizikuoti, kad jie mus sudraskytų, ponia. 

- Paskutinį kartą sakau, jog čia nėra jokių “ponių"', vadinkite mane 
tiesiog Mere, - šiurkštokai atšovė moteriškė. - Gerai. Tačiau paskubėki- 
me! 

Džonis su Ralfu laikė krepšį, o Bilingslis ištraukė šautuvus ir padavė 
juos Deividui. 

- Suguldykite juos į eilę, paliepė jis berniukui, kuris taip ir padarė, 
tvarkingai surikiuodamas ginklus laiptų papėdėje, kur juos pasiekė iš 
miestelio klerkų kabineto sklindanti šviesa. 

Ralfas pakėlė krepšį ir iškratė jo turinį. Džonis su Mere sugavo iškri- 
tusius prožektorius bei šovinius. Senukas po vieną dėželę perdavė Dei- 
vidui amuniciją, paaiškindamas, kokią dėželę padėti prie kurio ginklo. 
Kai jie baigė, prie 0,30 - 0,06 kalibro gulėjo trys dėželės, o prie šautuvo 
pačiame gale nebuvo nė vienos. 

- Iš šio “Mossberg'o" nebus jokios naudos, - pastebėjo Bilingslis. - 
Tai velniškai puikus šautuvas, tačiau jam reikia 0,22 kalibro šovinių. Gal 
vertėtų sugrįžti ir pažiūrėti, ar ten nebus 0,22 kalibro šovinių? 

- Ne, - tuojau pat atšovė Merė. 

Džonis susierzinęs pažvelgė į ją, - jam nepatiko, kad moteris atsa- 
kinėja į jam skirtus klausimus, - tačiau nieko nepasakė. Merė buvo teisi. 

- Nėra laiko, - pasakė jis Bilingsliui. - Tačiau mes jį vis tiek pasiim- 
sime. Kas nors mieste turės 0,22 kalibro šovinių. Mere, jūs jį paimsite. 

- Ne, ačiū, - šaltai atsakė ji ir išsirinko pistoletą, kuris, kaip paaiški- 
no veterinaras, buvo dvyliktojo kalibro “Rossi". - Jei jį naudosime kaip 
vėzdą, o ne kaip šautuvą, geriau tegu jį turi vyras. Ar nesutinkate? 

Džonis suprato, jog pakliuvo į spąstus, ir gana tvarkingai. “Ak tu ka- 
le“, - tarė jis mintyse ir būtų tai pasakęs balsu, nekreipdamas dėmesio į 
tai, kad moteriškės vyras kabojo ant kablio, tačiau jam sukliudė Deivi- 
das Karveris sušukdamas: “Autobusiukas!"* ir plačiai atverdamas stikli- 
nes miestelio municipalinio pastato duris. 

Jau kurį laiką visi girdėjo stūgaujantį vėją ir jautė, kaip jis drebina 
plytų pastatą, tačiau nė vienas nesitikėjo, jog vėjas su tokia jėga išplėš 
durų rankeną iš Deivido rankų ir taip trenks duris į sieną, kad išbyrės jų 
stiklas. Suplevėsavo ant skelbimų lentos, esančios koridoriuje, prisegti 
plakatai. Kai kurie iš jų nuplyšo ir nusklendė laiptų aikštelėje. Į vidų 
plūstelėjo smėlis, sugeldamas Džonio veidą. Jis pakėlė ranką, norėdamas 
užsidengti akis, ir netyčia vėl užsigavo nosį. Iš skausmo Džonis suriko. 

- Deividai! - sušuko Ralfas, sugriebdamas sūnų už marškinių. 

Tačiau buvo per vėlu. Berniukas nėrė į tamsą, kur stūgavo vėjas, ne- 
galvodamas apie tai, kas ten jo gali laukti. Ir dabar Džonis suprato, kas 
taip įelektrino Deividą: automobilio žibintai. Besisukančio automobilio 
žibintai, kurių šviesa perskrodė gatvę iš dešinės į kairę. Šioje šviesoje 
smėlis šoko kažkokį patrakusį šokį. 

- Ei! - suriko Deividas, mojuodamas rankomis. - Ei, jūs! Tie, kurie 
esate autobuse! 

Automobilio žibintai prigeso. Džonis pagriebė ant grindų gulintį 
prožektorių ir išbėgo paskui Karverius. Stiprus vėjo gūsis privertė jį su- 
svyruoti ir įsitverti į durų rankeną, kad nenudardėtų nuo laiptų. Deividas 
jau buvo išbėgęs į gatvės vidurį, jis nuleido vieną petį, kad nesusidurtų 
su kažkokiu tamsiu, dideliu greičiu skriejančiu daiktu, kuris Džoniui iš 
pradžių pasirodė esąs suopis. Jis įjungė prožektorių ir pamatė, kad tai tik 
vėjaričių žolių kuokštas. 

- Ei! - sušuko Deividas. 

Jam už nugaros iš paskos bėgo tėvas, rankoje laikydamas revolverį. 
Karveris vyresnysis dairėsi į visas puses iš karto, tartum prezidento as- 
mens sargybinis, pajutęs pavojų. 

- El, SUGRĮŽKITE! 

Galinių automobilio žibintų šviesos ėmė tolti, mašina pasuko į 
šiaurę, link 50-osios automagistralės. Šviesoforas siūbavo vėjyje, ir Džo- 
nis virpančioje jo šviesoje tik trumpą akimirką išvydo tolstantį automo- 
bilį. Kažkas buvo užrašyta jo užpakalyje. Per skrajojantį tirštą smėlį 
Džonis nesugebėjo perskaityti užrašo. 

- Grįžkite atgal, vyručiai! - šūktelėjo Džonis. - Jie nuvažiavo! 

Berniukas dar kurį laiką pastovėjo gatvėje, žiūrėdamas ta kryptimi, 
kurioje išnyko automobilio galinių žibintų šviesos. Jo pečiai buvo su- 
sigūžę. Tėvas palietė sūnaus ranką. 

- Eime, Deividai. Mums nereikia to autobuso. Esame miestelyje. 
Tiesiog surasime, kas mums galėtų padėti ir... 

Jis nutilo nebaigęs sakinio, nes apsidairęs pamatė tai, ką Džonis bu- 
vo jau anksčiau pastebėjęs. Miestelis skendėjo tamsoje. Tai galėjo 
reikšti, jog žmonės tik pasislėpė, kad jie žinojo, kas čia vyksta ir pa- 
prasčiausiai slapstėsi nuo to bepročio, kol atvyks policija. Mintis atrodė 
gana logiška, tačiau Džonis širdimi jautė ką kita. 

Širdimi Džonis jautė, kad miestelis virto kapinėmis. 

Deividas su tėvu patraukė laiptų link; berniukas ėjo iš nevilties nu- 
leidęs galvą, o tėvas vis dar tebesidairė, ar nepamatys kur pavojaus. 
Merė stovėjo tapduryje ir stebėjo juos sugrįžtant, o Džonis pagalvojo, 
jog ji, vėjui taršant plaukus, atrodė nepaprastai graži. 

"Krovininis autobusiukas, Džoni. Ar tu nieko nepastebėjai? Juk ja- 
me buvo kažkas ypatinga, tiesa?" 

Tai buvo Terės balsas. 

Tamsoje stūgavo vėjas. Atrodė, kad jis tyčiojasi ir juokiasi. Kilo 
įspūdis, jog garsai sklinda iš visų pusių. Džonis jų beveik negirdėjo. 
Taip, tas automobilis buvo kažkuo ypatingas. Be abejonės. Jo dydis ir 
raidės, ir netgi j0 išvaizda, nors skrajojantis smėlis neleido gerai 
įsižiūrėti. Kažkas... 

- Kad jį kur šūdas! - suriko Džonis, sugriebdamas sau už krūtinės. 

Šį kartą jis susigriebė ne už širdies, o pačiupinėjo kišenę, kurioje 
trūko vieno dalyko. Mintyse jis išvydo kojotą, purtantį jo brangią moto- 
ciklininko striukę, plėšiantį pamušalą ir spjaudantį skutus į visas keturias 
pasaulio puses. Kojotas taip pat nutrenkė... 

- Kas nutiko? - paklausė Merė. Džonio veido išraiška ją suneramino. 
- Kas yra? 

- Geriau sugrįžkite į vidų, kol dar neužtaisėme šautuvų, - perspėjo 
Bilingslis. - Nebent norite, kad jus užpultų kokia nors šmėkla. 

Džonis beveik negirdėjo ir šių žodžių. Ant mikroautobuso, tolstanč- 
io vėjuotoje tamsoje, galėjo būti užrašyta ir “Ryder". Tai buvo logiška, 
ar ne? Stivas Eimzas jo ieškojo. Jis užsuko į Desperaciją, nieko nerado 
ir dabar važiavo iš miesto, bandydamas surasti Džonį kur nors kitur. 

Džonis pralėkė pro apstulbusį Bilingslį, kuris priklaupęs ant vieno 
kelio užtaisinėjo šautuvus ir nudūmė laiptais į viršų, melsdamas Deivi- 
do Karverio Dievą, kad jo mobilusis telefonas būtų nesudaužytas. 

“Jei viskas bus normalu, jei atrodys, jog viskas normalu, - sakė 
Stivas Eimzas, - pabandysime iš čia pranešti apie tai, ką suradome. Ta- 
čiau jei kils nors menkiausias įtarimas, visu greičiu lėksime į Elį". 

Kai “Ryder'is" stovėjo su tuščia eiga dirbančiu varikliu po šokančiu 
vėjyje mirksinčiu šviesoforu prie vienintelės Desperacijos miestelio gat- 
vių sankryžos, Sintija timptelėjo Stivą už marškinių. 

- Metas važiuoti į Elį, - pasakė, pirštu rodydama pro langą. - Matote 
tuos dviračius skersinėje gatvėje? Mano senoji močiutė sakydavo, jog 
dviračiai gatvėje yra toks pat blogas ženklas, kaip sudaužyti veidrodį ar 
ant lovos užmiršti skrybėlaitę. Laikas dingti iš čia. 

- Jūsų močiutė taip sakydavo? 

- Tiesą pasakius, aš neturėjau jokios senelės, bent jau jos nepažino- 
jau, tačiau pasvarstykime rimtai: kodėl tie dviračiai čia palikti? Kodėl 
niekas jų nepasiėmė prieš atslenkant audrai? Ar jums neatrodo, jog čia 
kažkas negerai? 

Stivas pažvelgė į gulinčius ant šono dviračius, tarsi vėjas būtų juos 
parvertęs, paskui toliau, į gatvę, besidriekiančią iš rytų į vakarus. 

- Taip, tačiau namuose yra žmonės. Languose dega šviesos. 

Stivas ranka mostelėjo ton pusėn. 

Taip, kai kuriuose namuose ji matė degant šviesas, tačiau jos buvo 
išsirikiavusios languose kažkokia afsitiktine tvarka. Be to... 

- Toje kalnakasybos firmoje taip pat degė šviesos, - pastebėjo Sinti- 
ja. - Įsižiūrėkite atidžiau - dauguma namų skendi tamsoje. Kaip jūs ma- 
note, kodėl taip yra? - savo balse ji išgirdo kylančias sarkazmo gaideles, 
tačiau nepajėgė jų suturėti. - Gal manote, kad didžioji šių kaimiečių dau- 
guma pasisamdė autobusą ir išvažiavo žiūrėti varžybų tarp Desperacijos 
“Kvailių" ir Ostino “Šiknių"? Didžiųjų konkurentų šioje dykumoje? Šių 
varžybų jie laukė ištisus m... ei, ką jūs darote? 

Nereikėjo nė klausti. Stivas pasuko skersinėn gatvėn į vakarus. 
Vėjaričių žolių kuokštas trenkėsi į automobilį tarsi koks nors daiktas, at- 
lekiantis į tave iš stereokino ekrano. Sintija suriko ir alkūne prisidengė 
veidą. Žolės bloškėsi į priekinį stiklą, atšoko nuo jo, nuslinko kabinos 
stogu ir pranyko. 

- Tai kvaila, - pasakė Sintija. - Ir pavojinga. 

Stivas trumpam į ją dirstelėjo, nusišypsojo ir linktelėjo galva. Sinti- 
ja būtų galėjusi užpykti ant Stivo, kad šis šypsosi tokiu metu, tačiau taip 
nepadarė. Sunku siusti ant vyro, kuris gali šitaip šypsotis, ir Sintija žino- 


200 


jo, kad pusė kaltės už tai tenka jai. Kaip mėgdavo kartoti Greta Kinšo iš 
prieglaudos “D £ S“, tie, kurie nepasimoko iš praeities, yra pasmerkti 
būti jos talžomi. Sintija nemanė, jog Stivas Eimzas yra iš tų vyrų, kurie 
galėtų pakelti kumštį prieš moterį, tačiau tai buvo ne vienintelis būdas, 
kuriuo vyras gali įskaudinti moterį. Vyrai įskaudina moteris žaviai šyp- 
sodamiesi ir priversdami jas sekti iš paskos tiesiai liūtui į nasrus. Papras- 
tai jie tai daro, laikydami rankose saldainį. 

- Jei suprantate, jog tai pavojinga, kodėl tai darote, labokieti? 

- Todėl, kad mums reikia surasti veikiantį telefoną ir todėl, kad nela- 
bai gerai jaučiuosi. Jau beveik visiškai tamsu, kankina pati bjauriausia 
baltoji karštinė. Nenoriu, kad ji mane užvaldytų. Klausykit, aš patikrin- 
siu tik porą vietų. Jūs galite likti mašinoje. 

- Nė velnio aš net... ei, pažiūrėkite. Ana ten. 

Sintija ranka parodė į nuverstą statinių tvorą, gulinčią ant pievelės 
palei mažą surenkamų konstrukcijų namą. Automobilio žibintų šviesoje 
buvo neįmanoma įžiūrėti, kokios spalvos yra namas, tačiau Sintija 
nesunkiai pastebėjo padangų žymes ant parverstos tvoros; jos buvo per 
daug ryškios, kad nepastebėtum. 

- Tai galėjo padaryti girtas vairuotojas, - pasakė Stivas. - Net neieško- 
darmnas, aš jau mačiau du barus. 

Sintijos nuomone, tai buvo kvaila mintis, tačiau jai vis labiau ir la- 
biau ėmė patikti tas teksasietiškas akcentas. Dar vienas blogas ženklas. 

- Liaukitės, Stivai, nusileiskite į realybę. 

Tamsoje pasigirdo kojotų staugimas, rungtyniaujantis su vėjo stūga- 
vimu. Sintija vėl prisislinko arčiau Stivo. 

- Jėzau, kaip aš šito nekenčiu. Kas jiems užėjo? 

- Nežinau. 

Stivas vilkosi ne didesniu kaip dešimties mylių per valandą greičiu, 
kad galėtų sustoti, neužvažiuodamas ant kokios kliūties, kurią gali 
apšviesti jo automobilio žibintai. Gal ir protinga. Kukliu Sintijos įsitiki- 
nimu, būtų buvę dar protingiau, jei Stivas apsisuktų ir kuo greičiau išsi- 
nešdintų iš čia. 

- Stivai, degu iš nekantrumo, kada mes pagaliau atsidursime ten, kur 
yra apšviesti reklaminiai skydai ir dega neoniniai bankų užrašai, ir kiau- 
rą parą dirba naudotų automobilių pardavimo aikštelės. 

- Aš jus girdžiu, - atsakė Stivas, o Sintija pagalvojo: “Ne, tu negirdi. 
Kai žmonės sako: "Aš jus girdžiu", dažniausiai jie nieko negirdi ". 

- Leiskite man patikrinti čia - šį vieną vienintelį namą - ir mes galėsi- 
me užmiršti šį miestelį, - pasakė Stivas, sukdamas į keliuką palei nedi- 
delį rančos stiliaus namą, stovintį kairėje gatvės pusėje. 

Jie buvo nuvažiavę gal ketvirtį mylios į vakarus nuo sankryžos; Sin- 
tija vis dar sugebėjo per skrajojantį smėlį įžiūrėti mirksintį šviesoforą. 

Name, kurį išsirinko Stivas, degė šviesos - ryškios sklido iš sve- 
tainės pro užuolaidą, blankesnės, geltonos, skverbėsi pro tris ovalius lan- 
gus duryse, išsidėsčiusius kylančia į viršų įstrižaine. 

Stivas užsitraukė ant burnos ir nosies skarelę, atidarė sunkvežimio 
duris, stipriai įsitverdamas į rankeną, nes vėjas norėjo išplėšti duris jam 
iš rankos. 

- Likite čia. 
- Taip, būtinai, galite mane suėsti. 

Sintija atidarė duris savo pusėje, ir vėjas išplėšė jas iš rankų. Mergi- 
na išslinko iš mašinos, Stivui nespėjus ištarti nė žodžio. 

Karšto vėjo gūsis bloškė ją atgal, ir susvyravusi Sintija turėjo įsikibti 
į dureles, kad neprarastų pusiausvyros. Smėlis lipo prie lūpų ir skruostų. 
Sintija raukydamasi užsitraukė savo skarelę. Blogiausia, kad ši audra dar 
tik pradėjo šėlti. 

Sintija apsidairė, ieškodama kojotų, - jų balsai sklido iš arti, - tačiau 
neišvydo nė vieno. Bent jau kol kas. Stivas jau lipo priebučio laiptais. 
Tiek ir tebuvo naudos iš to globėjiškai nusiteikusio vyriškio. Sintija nu- 
sekė jam įkandin, susigūždama, kai dar vienas stiprus vėjo gūsis privertė 
ją susvyruoti ant kulnų. 

“Elgiamės kaip pigaus siaubo filmo herojai, - niūriai pagalvojo Sin- 
tija, - pasiliekame, nors žinome, jog turėtume kuo greičiau pasišalinti, 
kišame savo nosis ten, kur visai nederėtų jų kišti". 

Taip, tikriausiai taip ir buvo, tačiau ar ne šitaip Žmonės ir turėtų elg- 
tis? Ar būtent ne dėl šios priežasties mažoji mis Sintija tebebuvo namuo- 
se tuo metu, kai Ričis Džudkinsas grįžo namo iš tiesų sušiktai nusiteikęs 
ir pasirengęs nuplėšti jai ausį? Ar ne todėl pasaulyje ir nutikdavo visi ne- 
malonūs dalykai, kad žmogus likdavai, puikiai žinodamas, jog turi pa- 
sišalinti, kažko laukdamas, nors žinojai, kad turi viską mesti ir bėgti? Ar 
ne todėl pagal paskutiniuosius apklausos duomenis tiek daug žmonių 
žavisi pigiais siaubo filmais? Ar ne todėl, kad išsigandusių vaikų, kurie 
nenorėjo palikti pilnų vaiduoklių namų net tada, kai prasidėjo žmogžu- 
dystės, asmenyje jie atpažindavo save? 

Stivas stovėjo ant paskutinės laiptų pakopos ir spaudė durų rankeną. 
Jis skambino į duris, tarsi būtų norėjęs paklausti namų šeimininkės, ar 
gali užeiti į vidų ir paaiškinti telefono kompanijos “Sprint"* privalumus 
palyginti su “AT 4: T". Šito Sintijai buvo per daug. Ji šiurkščiai prasi- 
spraudė pro Stivą, vos nenuversdama jo į krūmus, sugriebė durų ranke- 
ną ir ją pasuko. Durys atsidarė. Ji neįstengė įžiūrėti Stivo veido apačios, 
nes dengė skarelė, tačiau nuostaba vyriškio akyse, kai Sintija atidarė du- 
ris, ją patenkino. 

Jokio atsako, tačiau už pravirų durų, priekyje dešinėje, sklido kaž- 
koks keistas garsas. Kažkoks šnypštimas. 

Sintija atsisuko į Stivą. 

- Matote? Nieko nėra namie. Dabar keliaukime iš čia. 

Tačiau Stivas koridoriumi nuėjo ten, iš kur sklido garsas. 

- Ne! - piktai sušnibždėjo Sintija, sugriebdama jį už rankos. - Ne, n 
ir e reiškia ne, pakaks! 

Net neatsisukdamas Stivas išlaisvino savo ranką - vyrai, prakeikti 
vyrai, jie visada būna tokie riteriški šikniai - ir nužingsniavo koridoriu- 
mi. “Ei?" - vis šūkčiojo Stivas, kad tas, kuris būtų norėjęs jį nužudyti, 
tiksliai žinotų, kur yra auka. Sintija buvo tvirtai pasiryžusi sugrįžti į 
autobusiuką, palaukti jame lygiai tris minutes sekant laikrodžio rodyklę, 
ir jei Stivas per tą laiką neišeitų iš namo, užvesti mašiną ir nuvažiuoti. 
Po velnių, ji tikrai būtų šitaip padariusi. 

Tačiau, nepaisant šio pasiryžimo, Sintija nusekė koridoriumi paskui 
Stivą. 

- Ei? 

Stivas stabtelėjo prie pat pravirų durų - gal jame dar buvo likę nors 
kiek sveiko proto, nors trupinėlis - ir atsargiai kyštelėjo galvą. 

- Po velnių. 

Jis sustojo. Tas keistas šnypštimas dabar buvo garsesnis. Jis panėšėjo 
į tarškesį, beveik... 

Nenorėdama, tačiau nepajėgdama susivaldyti, Sintija pažvelgė per 
Stivo petį. Jo neuždengta skarele veido dalis buvo balta kaip drobė. Tai 
nelabai geras ženklas. 

Ne, tai buvo ne šnypštimas. Barškėjimas. 

Už pravirų durų pasirodė valgomasis. Šeima buvo susiruošusi valgy- 
ti vakarienę - tik ne /4, kuri stovėjo ant stalo. Virš dubenio su mėsos 
troškiniu sukosi musės, o keliuose mėsos griežinėliuose jau knibždėjo 
ištisos kirmėlių kolonijos. Grietinėje troškinti kukurūzai virto želė. Pa- 
dažas sustingo ir atrodė tarsi riebalų kamštis. 

Prie stalo sėdėjo trys žmonės: moteris, vyras ir kūdikis, pasodintas į 
aukštą kėdę. Moteris vis dar ryšėjo ilgą prijuostę, o kūdikis seilinuką, 
ant kurio buvo išsiuvinėta “AŠ JAU ESU DIDELIS BERNIUKAS". Jis 
sėdėjo pasviręs ant savo padėklo, kur voliojosi keli sudžiūvę apelsino 
griežinėliai. Kūdikis žvelgė į Sintiją sustingusiomis akimis. Veidukas 
buvo violetinis, akys išvirtusios it stiklo karoliukai. Tėvas taip pat atrodė 
išpurtęs. Vyro veide Sintija pamatė keletą skylučių porų, mažų tarsi ada- 
tos dūriai, vieną skylučių porą - prie nosies. 

Ant stalo, neramiai vingiuodamos tarp lėkščių, kratydamos uodegas, 
raitėsi kelios didžiulės gyvatės barškuolės. Sintijai bežiūrint, moteriškės 
prijuostės viršus išsipūtė. Akimirką Sintija pagalvojo, kad ji tebėra gy- 
va, nors veidas ir buvo violetinis, o akys sustingusios, kad ji vis dar 
kvėpuoja, ir tada per klostes išlindo trikampė gyvatės galva. Mažytės 
tarsi šratai juodos akys žvelgė į ją. 

Gyvatė prasižiojo ir sušnypštė. Jos liežuvis šokinėjo. 

Jų buvo kur kas daugiau. Gyvatės šliaužiojo po stalu palei negyvo 
vyriškio kojas. Matėsi jų ir toliau, virtuvėje - Sintija pastebėjo vieną di- 
džiulę, su rombo formos nugara, besirangančią ant spintelės keraminio 
paviršiaus, po mikrobangų krosnele. 

Ant grindų besirangančios gyvatės artinosi prie Sintijos su Stivu, 
sparčiai artinosi. 

Bėk! - suriko Sintija pati sau, tačiau nepajėgė pajudėti, tarsi jos ba- 
teliai būtų priklijuoti prie grindų. 

Iš visų gyvių Sintija labiausiai nekentė gyvačių; jos kėlė jai kažkokį 
fundamentalų pasišlykštėjimą, kurio mergina nepajėgė nei apsakyti, nei 
suprasti. O šiame name buvo pilna gyvačių... jų galėjo būti ir dar dau- 
giau, besirangančių tarp Sintijos su Stivu ir laukujų durų... 

Stivas sugriebė Sintiją už rankos ir truktelėjo atgal. Supratęs, jog 
mergina nepajėgia pajudėti, Stivas ją pakėlė ir išbėgo nešinas ant rankų, 
pro tarpdurį vikriai išsmukdamas į nakties tamsą, nešdamas ją per 
slenkstį tarsi jaunikis savo nuotaką, tik ne vidun, o į lauką. 

- Stivai, ar jūs matėte... 

Mikroautobuso durelės Sintijos pusėje vis dar žiojėjo praviros. 
Stivas įmetė merginą vidun, užtrenkė dureles, apibėgo mašiną ir įlipo iš 
vairuotojo pusės. Pro priekinį stiklą jis pasižiūrėjo į pravirų namo durų 
metamą šviesos stačiakampį, po to į merginą. Jo akys buvo išplėstos. 

- Žinoma, mačiau, - atsakė Stivas. - Visas gyvates, kurios tik yra 
mūsų sukruštoje visatoje. Ir visos jos buvo pasiryžusios pulti mus. 

- Aš nepajėgiau bėgti... labai bijau gyvačių... atleiskite. 

- Tai mano kaltė, nes aš nusprendžiau čia atsitrenkti. 

Stivas įjungė užpakalinę pavarą ir trūkčiodamas išvažiavo iš keliu- 
ko, apsisuko, apgręžė automobilį į rytus, ten, kur buvo parvirtę dviračiai, 
suplota statinių tvora ir mirksintis šviesoforas. 

- Mes dabar lėksime į 50-ąją automagistralę tokiu sukruštu greičiu, 
kad jums apsvaigs galva. 

Stivas žvelgė į ją apimtas siaubo ir nuostabos. 

- Jos ten buvo, tiesa? Man nebuvo užėjusi haliucinacija - jos ten iš 
tiesų buvo? 

- Taip. O dabar važiuokite, Stivai. 

Jis taip ir padarė, važiuodamas greičiau, tačiau atsargiai. Sintiją 
žavėjo Stivo sugebėjimas susitvardyti, ypač po to, kai jis buvo aiškiai 
išverstas iš koto. Prie mirksinčio šviesoforo jie pasuko kairėn ir patraukė 
į šiaurę tuo pačiu keliu, kuriuo atvyko. 

- Pabandykite įjungti radijo imtuvą - paprašė Stivas, kai tas šlykštus 
miestelis galiausiai ėmė tolti. - Suraskite kokią nors melodiją. Tik ne 
sentimentalią. Negaliu jų pakęsti. 

- Gerai. 

Sintija pasilenkė prie prietaisų skydelio, tuo pat metu pažvelgdama 
į galinio vaizdo veidrodėlį. Trumputę akimirką jai pasirodė, kad pamatė, 
kaip šviesos spindulys lanku perrėžia tamsą. Tai galėjo būti prožektorius 
ar siūbuojančio vėjyje mirksinčio šviesoforo šviesos atspindys nuo kokio 
nors daikto, ar tiesiog jos vaizduotės padarinys. Sintija buvo labiau lin- 
kusi tikėti, jog tai tik vaizduotė. Kaip ten būtų, dabar šviesa buvo dingu- 
si, ją prarijo skrajojantis smėlis. Ji pagalvojo, ar nepasakius apie tai 
Stivui, tačiau nusprendė šito nedaryti. Sintija nemanė, kad Stivas norėtų 
grįžti atgal ir patikrinti; ji buvo įsitikinusi, kad dabar Stivas yra taip pat 
stipriai išsigandęs kaip ir ji, tačiau bus kur kas išmintingiau, jei Sintija 
nesumenkins vyrų noro vaidinti didvyrius. 

“Tačiau jei ten buvo žmonės..." 

Sintija ryžtingai papurtė galvą. Ne. Ji neužkibs ant šio kabliuko. Gal 
ten ir /iko gyvų žmonių, - gydytojų, teisininkų, indėnų genčių vadų, - ta- 
čiau ten taip pat buvo kažkas ypatingai bloga. Jei Desperacijoje ir liko 
gyvų žmonių, Sintija su Stivu gali jiems veiksmingiausiai padėti iškvies- 
dami pagalbą. 

“Be to, aš iš tiesų nepamačiau. Esu beveik tikra, jog nepamačiau“. 

Sintija įjungė radijo imtuvą, išgirdo baisingą elektrostatinį traškesį, 
kai nuspaudė mygtuką “PAIEŠKA", ir vėl išjungė imtuvą. 

- Pamirškite melodiją, Stivai. Net vietinė šūdina radijo stotis... 

- Kas per krušliava? - paklausė Stivas aukštu, visai jam nebūdingu 
balsu, beveik spiegdamas. - Kas per mėlyna krušliava? 

- Nieko nematau... - prabilo Sintija ir tada pamatė. 

Kažkas buvo priekyje, kažkoks didelis objektas, dunksantis skrajo- 
jančiame smėlyje. Jo akys buvo didelės ir geltonos. Sintija rankomis 
užsidengė burną, tačiau nesuspėjo užgniaužti išsprūdusio riksmo. Stivas 
abiem kojomis nuspaudė stabdžių pedalą. Sintija, kuri nebuvo prisisegu- 
si diržo, bloškėsi į prietaisų skydelį, pačiu laiku suspėdama ištiesti ran- 
kas, kad nesusitrenktų galvos. 

- O Kristau visagali, - sumurmėjo Stivas. Dabar jo balsas skambėjo 
šiek tiek normaliau. - Kaip, po velnių, tai galėjo atsidurti kelyje? 

- Kas tai? - paklausė Sintija ir pati atpažino tą objektą, net ne- 
suspėjusi užbaigti klausimo. 

Tai nebuvo pabaisa iš “Juros periodo parko“ (pirmoji Sintijai į gal- 
vą atėjusi mintis, atleisk jai, Viešpatie) ir ne koks nors milžiniškas kal- 
nakasybos įrenginys. Taip pat nebuvo ir jokių geltonų akių. Tai, kas jai 
atrodė lyg akys, buvo jų pačių automobilio prožektorių atspindys nuo 

stiklo. Nuo lango stiklo, jei kalbėti tiksliai. Tai buvo gyvenamasis trei- 
leris. Kelyje. Blokuojantis kelią. 

Pažvelgusi į kairę, Sintija pastebėjo, kad treilerių parką nuo kelio ski- 
rianti stulpų tvora išgriauta. Trys kiti treileriai - didžiausieji - buvo 
dingę; Sintija matė kur anksčiau stovėjo treileriai, nes buvo likę pama- 
tai iš cemento blokų. Dabar šie treileriai buvo išvilkti į kelią, didžiausias 
priekyje, mažesnieji už jo, tartum sudarydami antrinę gynybynę sieną, 
jei pagrindinė būtų pralaužta. Vienas iš mažesniųjų treilerių buvo 
“AIRSTREAM" firmos, ant kurio anksčiau buvo iškelta “Barškuolės" 
treilerių parko palydovinės televizijos antena. Dabar antena voliojosi pa- 
lei parko pakraštį tarsi didžiulė juoda skrybėlė. Bevirsdama ji nutraukė 
kažkokios moteriškės skalbinių virvę. Ant jos plevėsavo kelnės ir 
marškiniai. 

- Apsisukite, - pasakė Sintija. 

- Negaliu to padaryti šioje kelio pusėje - šlaitas per status. Šlaitas 
treilerių parko pusėje taip pat gana status, tačiau... 

- Galite tai padaryti, - atšovė Sintija, stengdamasi nuslopinti virpulį 
balse. - Ir esate man skolingas. Į tą namą įėjau kartu su jumis. 

- Gerai, gerai. 

Stivas ištiesė ranką prie pavarų svirties, tikriausiai ketindamas įjung- 
ti žemiausią, tačiau ranka sustingo ore. Stivas atlošė galvą. Po sekundės 
Sintija išgirdo tą garsą, ir jos pirmoji paniška mintis buvo, 

(o Jėzau, jos yra čia, jos kažkokiu būdu įsigavo į automobilį) 

kad tai gyvatės. Tačiau garsas buvo ne toks pat. Tai buvo nemalonus 
burzgimas, nelyginant tarp ventiliatoriaus sparmnelių būtų patekęs popie- 
riaus lapas ar... 

Staiga kažkas ant jų nukrito, kažkas panašus į didelį juodą akmenį. 
Tas daiktas, krisdamas ant priekinio stiklo, jį įskėlė, lyg būtų atsimušusi 
kulka, o nuo susidūrimo vietos į abi puses pasklido ilgi sidabriniai įtrū- 
kiai. Kraujas - šioje šviesoje jis atrodė juodas - išsidriekė ant stiklo it 
rašalas sugeriamajame popieriuje. Pasigirdo bjaurus trakštelėjimas, kai 
šis kamikadzė susilankstė tarsi akordeono dumplės, ir kurį laiką Sintija 
matė, kaip viena mirštanti šio gyvio akis spokso į ją. Mergina vėl suri- 
ko, šį kartą net nemėgindama rankomis prislopinti išsprūdusio garso. 

Pasigirdo dar vienas stiprus dunktelėjimas, šį kartą tiesiai jiems virš 
galvų. Pakėlusi akis, Sintija pamatė įlenktą jų kabinos stogą. 

- Stivai, nešdinkimės iš čia! - suriko ji. 

Stivas įjungė stiklo valytuvus, ir vienas iš jų nustūmė sutraiškytą 
suopį prie ventiliatoriaus grotelių. Jis ten ir liko gulėti tarsi koks klaikus 
auglys su snapu. Kitas valytuvas tarsi vėduoklę paskleidė ant stiklo 
kraują ir plunksnas. Prie šios terlynės tuojau pat prilipo smėlis. Stivas 
nuspaudė langų apipurškimo svirtelę. Viršuje priekinis stiklas šiek tiek 

nusivalė, tačiau apačia liko beviltiškai išmurzinta; paukščio maita buvo 
pernelyg didelė, kad šluotelės pajėgtų deramai nuvalyti stiklą. 

- Stivai, - ištarė Sintija. 

Ji išgirdo, kaip šis vardas išsprūsta iš jos burnos, tačiau nepajuto - 
lūpos buvo sustingusios. O viduriai išnyko apskritai, nebeliko jokių ke- 
penų ar plaučių, tik kažkoks tuščias indas, kuriame stūgauja audra. 

- Po treileriu. Jie išlenda iš po treilerio. Matote? 

Sintija parodė ranka, ir Stivas pamatė. Smėlis raitėsi asfaltu besikry- 
žiuojančiomis dryžėmis tarsi besigniaužantys pirštai. Vėliau, jei vėjas 
sustiprės, tos sruogos bus rankos storumo, tačiau kol kas jos teatrodė it 
pirštai. Išlindęs iš po treilerio, tarsi atakuojančios armijos avangardas 
išropojo skorpionų batalionas. Sintija negalėjo pasakyti, kiek jų buvo - 
kaip galėjo tai padaryti, jei sunkiai pajėgė patikėti, kad apskritai juos 
mato? Gal mažiau nei šimtas, tačiau ištisi tuzinai. Tuzinai. 

Tarp jų ir už jų rangėsi gyvatės, slysdamos smėlio keteromis taip 
lengvai, kaip laumžirgiai slenka vandens paviršiumi. 

“Jos negali čia patekti, - drąsino save Sintija. - Nusiramink, jos ne- 
pateks į vidų! 

Ne, ir galbūt jos net nenorėjo patekti vidun. Galbūt jos ir neturėjo 
patekti. Gal jos turėjo patekti į... 

Vėl pasigirdo tas šaižus, bliovimą primenantis garsas, šį kartą Sinti- 
jos pusėje, ir mergina palinko prie Stivo, susigūžė palei Stivą, dešine 
ranka užsidengdama veidą. Suopis trenkėsi į šoninį stiklą keleivio pusėje 
tarsi bomba, pripildyta ne sprogmenų, o kraujo. Stiklas tapo matinis ir 
įlinko vidun, tačiau nesudužo. Vienas suopio sparnas bejėgiškai daužėsi 
į priekinį stiklą. Valytuvo šluotelė Sintijos pusėje nuplėšė sparno gabalą. 

- Nusiraminkite, - sušuko Stivas kone nusijuokdamas ir apkabino 
Sintiją. Tartum aidas jis pakartojo merginos mintį. - Nusiraminkite, jos 
negali patekti į vidų! 

- Ne, gali! - atšovė Sintija. - Paukščiai gali, jei čia pasiliksime! Jei 
duosime jiems pakankamai laiko! O po to ir gyvatės... ir skorpionai... 

- Ką? Ką jūs sakote? 

“Ar jie gali prakiurdyti padangas?" - paklausė Sintija, prisiminda- 
ma iškylavimo autobusiuką su visomis nuleistomis padangomis... išky- 
lavimo autobusiuką ir vyriškį rančos tipo namelyje taškų poromis išta- 
tuiruotu violetiniu veidu, ištatuiruotu mažomis skylutėmis, ne di- 
desnėmis už maltų raudonųjų pipirų grūdelius. 

- Jie galėtų, ar ne? Jei jų susirinktų pakankamai daug ir visi kartu 
pradėtų gelti? Jie galėtų. 

- Ne, - paprieštaravo Stivas kažkaip keistai nusijuokdamas. - Mažy- 
čiai dykumos skorpionai, vos keturių colių ilgio, su mažyčiais it rožės 
spyglys geluonimis. Jūs tikriausiai juokaujate. 

Tuo metu vėjas trumpam nutilo, ir apačioje - jau apačioje - abu išgirdo 
kažką bėgiojant. Sintija Stivo veide išvydo tai, ko su malonumu būtų ne- 
pastebėjusi: jis netikėjo savo žodžiais. Norėjo patikėti, tačiau neįstengė. 


KETVIRTAS SKYRIUS 
1 


Mobilusis telefonas gulėjo priešingoje sulaikytųjų priėmimo patal- 
pos pusėje, palei bylų spintą, ant kurios buvo priklijuotas reklaminis pla- 
katas, raginantis rinkti prezidentu Patą Bjukenaną. Aparatas neatrodė su- 
daužytas, tačiau... 

Džonis ištraukė anteną ir išlankstė ragelį. Telefonas pyptelėjo, ir 
įsižiebė “S" raidė. Gerai. Tačiau nepasirodė brūkšneliai, patvirtinantys, 
Jog galima perduoti signalą. Blogai. Labai blogai. Tačiau Džonis vis tiek 
turėjo pabandyti. Jis spaudė “VARDAI/MENIU" mygtuką tol, kol 
displėjuje pasirodė vardas “STIVAS", tada nuspaudė mygtuką “SIŲSTT". 

- Misteri Marinvili. 

Tai buvo tarpduryje išdygusi Merė. 

- Privalome vykti. Faras... 

- Žinau. Žinau, tik sekundėlę luktelėkite. 

Ragelyje nieko nesigirdėjo. Nei skambučio, nei robotiško balso, nei 
priėmimo signalo. Tik kažkoks silpnas ūžesys, kokį paprastai išgirsti, 
prisidėjęs prie ausies jūros kriauklę. 

- Užsikrušimas, - tarė Džonis, sulankstydamas telefono ragelį. - Ta- 
čiau tai buvo Stivas, Žinau, jog tai buvo jis. Jei tik mes būtume išėję į 
lauką trisdešimčia sekundžių anksčiau... trisdešimčia sukruštų sekun- 
džių... 

- Džoni, prašau. 

- Ateinu. 

Džonis nusileido laiptais, Merė iš paskos. 

Merė rankoje laikė “Rossi" firmos pistoletą, o kai jie abu atsidūrė 
lauke, Džonis pamatė, kad Deividas Karveris vėl buvo pasiėmęs pisto- 
letą, kurį glaudė sau prie kojos. Ralfas turėjo šautuvą. Jis laikė ginklą 
atrėmęs į sulenktą per alkūnę ranką, tarsi jaustųsi esąs Denelas Būnas. 

“Ak, Džoni, - pasigirdo jo galvoje pašaipus balsas. Tai buvo Terė, to- 
ji niekada nenumirštanti kalė, kuri yra pirmiausiai atsakinga už tai, kad 
Džonis įsivėlė į visą šią krušliavą. - Negi tu pavydi tam kaimiečiui iš 
Ohajaus? Tu?" 

Ką gi, galbūt. Tik truputėlį. Daugiausiai todėl, kad to kaimiečio iš 
Ohajaus šautuvas užtaisytas, o Džonis buvo priverstas vėl paimti tuščią 
“Mossberg'ą". 


208 


- Tai 0,44 kalibro “Ruger"", - aiškino senukas Ralfui. - Jame telpa ke- 
turi šoviniai. Šovinių lizdai tušti. Jei teks šaudyti, prisiminkite tai. 

- Prisiminsiu, - atsakė Ralfas, 

- Taip pat atminkite, jog šios “lazdos" atatranka yra stipri. 

Bilingslis pakėlė paskutinįjį ginklą - 0,30 - 0,06 kalibro pistoletą. 
Trumpam Džoniui pasirodė, kad tas senas pirdalius pasiūlys jam apsi- 
keisti ginklais, tačiau jis šito nepadarė. 

- Gerai, - tarė senukas, - manau, esame pasiruošę. Nešaudykite į 
žvėris, nebent jie mus pultų. Jūs paprasčiausiai nepataikysite, išeikvosi- 
te šovinius ir tikriausiai prikviesite jų daugiau. Ar supratote, Karveri? 

- Taip, - atsakė Ralfas. 

- Sūnau? 

- Taip. 

- Ponia? 

- Taip, - atsakė Merė. 

Iš jos balso galėjai suprasti, jog moteriškė susitaikė su kreipiniu 
“ponia", bent jau kol sugrįš į civilizuotą visuomenę. 

- O aš nemojuosiu savo ginklu tol, kol jie neprisiartins. Pažadu, - pa- 
sakė Džonis. 

Tai turėjo nuskambėti kaip pokštas, padedantis truputėlį išsklaidyti 
niūrią nuotaiką, tačiau Džonis iš Bilingslio tesulaukė kupino šaltos pa- 
niekos žvilgsnio. Džonis manė, jog tokio žvilgsnio jis nenusipelnė. 

- Ar jums kas nors manyje nepatinka, Bilingsli? - paklausė Džonis. 

- Man visai nerūpi jūsų išvaizda, - atšovė Bilingslis. - Šiuose 
kraštuose mes ne ypač gerbiame vyresnio amžiaus vyrukus, nešiojančius 
ilgus plaukus. O apie tai, ar man kas jumyse patinka ar nepatinka, dar 
negaliu atsakyti. 

- Kiek mačiau iki šiol, jūs, vyručiai, šiuose kraštuose šaudote žŽmo- 
nes, o po to juos lyg stirnas kabinate ant kablių, tad galbūt atleisite, jei 

- Klausyktt... 

- O jei tie plaukai erzina jūsų šikną, nes šiandien neturėjote gali- 
mybės išgerti savo kasdieninę kvortą surūgusio birzgalo, kurį vadinate 
alumi, manęs dėl to prašau nekaltinti. 

Džonis pastebėjo, kaip po šių jo žodžių piktai suspindėjo senojo vy- 
riškio akys, ir susigėdo, tačiau tuo pat metu pajuto pasitenkinimą. 
Viešpatie, juk savus visada atpažinsi. Anoniminių alkoholikų draugijoje 
buvo gausybė besidedančių visažiniais subingalvių, tačiau dėl šito jie 
buvo teisūs. Savus atpažinsi net tada, jei neužuodi alkoholio kvapo, 
sklindančio iš burnos ar garuojančio per odos poras. Juos tiesiog išgirsi 
tarsi sonaro signalus. 

- Liaukitės, - piktai nukirto jį Merė. - Jei norite būti šiknius, daryki- 
te tai laisvalaikiu. 

Džonis pažvelgė į ją nustebintas griežto, vulgaraus tono ir norėjo 
vaikiškai atsikirsti: “Ei, jis pirmas pradėjo!" 

- Kur mes keliausime? - paklausė Deividas, pašviesdamas savo pro- 
žektoriumi į priešingoje gatvės pusėje esančią Desperacijos kavinę ir 
vaizdo kasečių nuomos punktą. - Ten? Kojotai ir suopis, kuriuos mačiau, 
dingo. 

- Manau, jog tai per arti, - atsakė Ralfas. - Ar nevertėtų mums vi- 
siškai dingti iš čia? Ar nepavyko surasti kokių nors automobilio rakte- 
lių? 

Džonis pasirausė kišenėse ir ištraukė raktų ryšulį, kurį Deividas bu- 
vo nusegęs nuo negyvo policininko. 

- Čia yra tik vienas komplektas. Manau, jog šie rakteliai nuo patru- 
linio automobilio, kurį vairavo Entredžianas. 

- Vairuoja, - pataisė jį Deividas. - Automobilio nėra. Juo Entredžia- 
nas išsivežė mano mamytę. 

Berniuko veidas buvo liūdnas ir neįskaitomas. Tėvas uždėjo ranką 
vaikui ant sprando. 

- Dabar galbūt bus saugiau nesinaudoti automobiliu, - tarė Ralfas. - 
Vienišas automobilis kelyje yra per daug įtartinas. 

- Eikime bet kur, bent jau iš pradžių, - įsiterpė Merė. 

- Teisingai, bet kur, tačiau juo toliau nuo šio faro buveinės, juo ge- 
riau, - pritarė Džonis. - Kad ir kaip būtų, tai - šikniaus nuomonė. 

Merė piktai jį nužvelgė. Džonis išlaikė jos žvilgsnį nenusikeikda- 
mas. Netrukus Merė sutrikusi nusuko akis į šalį. 

- Bent jau iš pradžių būtų gerai kur nors pasislėpti, - pasakė Ralfas. 

- Kur? - paklausė Merė. 

- Kur jūs patartumėte, misteri Bilingsli? - paklausė Deividas. 

- “Amerikos vakaruose“, - pasvarstęs atsakė Bilingslis. - Manau, jog 
iš pradžių tiktų ir ten. 

- Kas tai yra? - paklausė Džonis. - Baras? 

- Kino teatras, - atsakė Merė. - Pastebėjau jį, kai mus atvežė į mies- 
tą. Man pasirodė, jog jis uždarytas. 

Bilingslis linktelėjo. 

- Taip. Būtų buvęs nugriautas jau prieš dešimtį metų, jei jo vietoje 
būtume galėję pastatyti ką nors kita. Jis užrakintas, tačiau aš žinau kaip 
patekti vidun. Eime. Ir prisiminkite, ką sakiau dėl žvėrių. Nešaudykite į 
juos, jei nebus būtina. 

- Ir laikykimės visi viename būryje, - pridūrė Ralfas. - Rodykite ke- 
lią, misteri Bilingsli. 

Ir vėl Džonis atsidūrė voros gale, kai jie, susigūžę nuo nuožmaus va- 
karų vėjo, nužingsniavo Pagrindine gatve. Jis žvilgtelėjo į priekyje ei- 
nantį Bilingslį, kuris atsitiktinai žinojo, kaip patekti į seną ir apleistą 
miestelio kino teatrą. Į Bilingslį, kuris reikšdavo įvairiausias nuomones 

įvairiausiais klausimais, kai tik jį “užvesdavai"". “7u jau esi paskutinės 
stadijos alkoholikas, ar ne taip, drauguži? - kreipėsi į jį mintyse Džonis. 
- Tau jau skamba visi varpai ir švilpukai ". 

Jei tai buvo tiesa ir kalbėtume apie alkoholiką, kuris ilgesnį laiką ne- 
gavo nė lašelio išgerti, tada senyvas vyriškis puikiai laikėsi. Džoniui 
reikėjo kokių nors vaistų sumažinti tvinkčiojimą nosyje, ir jis pagalvo- 
jo, jog būtų visai neblogai kartu rasti kokio gėrimo, kad galėtų jį supilti 
į senolio skrandį. Tai būtų puiki investicija į jų ateities santykius. 

Jie ėjo pro nudriskusį Desperacijos “Pelėdos" klubo tentą. 

- Sustokite, - paprašė Džonis. - Aš čia minutėlei užsuksiu. 

- Ar jūs išprotėjote? - paklausė Merė. - Mes privalome dingti iš 
gatvės! 

- Gatvėje, išskyrus mus, nieko nėra, - atšovė Džonis, - negi nepa- 
stebėjote? Jis stengėsi kalbėti įtikinančiai. - Klausykit aš tik noriu gauti 
aspirino. Skausmas nosyje baigia išvaryti mane iš proto. Tik trisdešimt 
sekundžių, ilgiausiai - vieną minutę. 

Merei dar nespėjus atsakyti, Džonis paklebeno duris. Jos buvo užra- 
kintos. Džonis šautuvo buože išdaužė durų stiklą, tikėdamasis išgirsti 
staugiančią signalizacijos sireną, tačiau teišgirdo į vidų krentančio stik- 
lo garsą ir nepailstantį vėjo stūgavimą. Džonis išmušė kelis aptrupėju- 
sius stiklo gabaliukus, tebesilaikančius duryse, po to įkišo ranką ir ėmė 
apgraibomis ieškoti užrakto. 

- Žiūrėkite, - sumurmėjo Ralfas, ranka mostelėdamas į priešingą 
gatvės pusę. 

Ant šaligatvio priešais neaukštą plytų pastatą, kurio viename lange 
kabėjo užrašas “KOMUNALINIAI PATARNAVIMAI", o kitame 
“VANDENTIEKIS", stovėjo keturi kojotai. Žvėrys nejudėjo, tačiau jų 
akys buvo įsmeigtos į priešingoje gatvės pusėje susispietusį nedidelį 
būrelį žmonių. Iš pietų pusės šaligatviu atrisnojo penktas kojotas ir pri- 
sijungė prie stovinčių keturių. 

Merė pakėlė savo “Rossi" pistoletą ir nukreipė į kojotus. Deividas 
Karveris nuleido jos ranką žemyn. Berniuko veidas buvo kažkoks nu- 
tolęs ir susimastęs. 

- Nereikia, - pasakė jis. - Jie tik stebi. 

Džonis surado spyną ir ją pasukęs atidarė duris. Elektros jungikliai 
buvo kairėje. Kai juos paspaudė, įsižiebė senamadiški florescenciniai 
šviestuvai, panašūs į apverstas formeles ledui užšaldyti. Šviestuvų švie- 
soje išryškėjo restorano patalpa (apleista), eilė lošimo automatų (ne- 
įjungtų) ir pora kortų stalų žaisti “dvidešimt vieną". Ant vieno šviestuvo 
kabojo papūga. Iš pradžių Džonis pagalvojo, jog čia iškamša, tačiau pri- 
ėjęs arčiau pamatė išsprogusias paukščio akis ir išsidraikiusias ant grin- 
dų išmatas, sumišusias su krauju. Paukštis buvo tikras. Kažkas jį čia pa- 
korė. 

"Tikriausiai Entredžianui nepatiko, kaip ji sako “Polė nori sausai- 
nio", - pagalvojo Džonis. 

“Pelėdos" klubas atsidavė pasenusiais mėsainiais ir prarūgusiu alu- 
mi. Patalpos gale buvo nedidelė parduotuvėlė. Džonis pasiėmė buteliu- 
ką aspirino ir užėjo už baro. 

- Paskubėkite! - paragino Merė. - Negi negalite paskubėti? 

- Tuoj pat, - atsakė Džonis. 

Vilkintis tamsiomis kelnėmis ir marškiniais, kurie kažkada buvo bal- 
ti, vyriškis gulėjo ant nešvarių, linoleumu išklotų grindų ir spoksojo į 
Džonį tokiomis pat stiklinėmis kaip ir pakartos papūgos akimis. Spren- 
džiant iš aprangos, barmenas. Jo gerklė buvo perpjauta. Džonis paėmė 
nuo lentynos kvortos talpos “Jim Beam“ viskio butelį. 

Jis trumpam pakėlė butelį prieš šviesą ir patikrino, kiek jame liko 
gėrimo, paskui išskubėjo pro duris. Mintis - ne labai graži - bandė iškil- 
ti paviršiun, tačiau Džonis nuvijo ją gilyn. Jis tik norėjo sudrėkinti seno- 
jo arklių daktaro gerklę, atpalaiduoti jį, ir nieko daugiau. Jei gerai įsigi- 
linsi, tai buvo krikščioniškas labdaringas veiksmas. 

“Tu esi daugiau nei mielas, - nuskambėjo Džonio galvoje Terės bal- 
sas. - Esi tikras šventasis, ar ne? Šventasis Jonas Drėkintojas ". 

Po šių žodžių sekė ciniškas juokas. 

“Užtilk, kale", - paliepė mintyse Džonis, tačiau... kaip ir visada Terė 
nenorėjo nuo jo pasitraukti. 

“Susitvardyk, Stivai, - paliepė jis pats sau. - Tai vienintelis būdas 
išsipainioti iš šios situacijos. Jei pradėsi panikuoti, manau, jog jūs abu 
žūsite šiame prakeiktame išnuomotame automobilyje". 

Stivas įjungė atbulinę pavarą ir, žiūrėdamas tik į išorinius veid- 
rodėlius (jis neišdrįso atidaryti durelių ir iškišti galvą; tarsi bomba smin- 
gančiam žemyn suopiui būtų labai paprasta nusukti jam sprandą), ėmė 
važiuoti atgal. Vėjas vėl sustiprėjo, tačiau Stivas vis dar tebegirdėjo gur- 
gždesį, sklindantį iš automobilio apačios, kai jie ratais traiškė skorpio- 
nus. Šis garsas priminė kramtomų javainių traškesį. 

“Tik nenusirisk nuo šlaito, vardan Kristaus, nepadaryk šito". 

- Jie neseka mums iš paskos, - pasakė Sintija. 

Jos balse aiškiai girdėjosi palengvėjimas. 

Stivas apsidairė, įsitikino, jog mergina teisi, ir sustabdė mikroauto- 
busą. Jis pasitraukė per kokias penkiasdešimt pėdų. Šitokio atstumo pa- 
kako, kad priekinis užblokavęs kelią treileris vėl per klajojantį smėlį at- 
rodytų lyg kažkoks neaiškus siluetas. Ant užpusčiusio kelią balkšvai pil- 
ko smėlio Stivas galėjo įžiūrėti rudas dėmes. Tai buvo sutraiškyti skor- 

pionai. Iš čia jie atrodė kaip karvių mėšlo blynai. Kiti skorpionai traukėsi 
atgal. Netrukus bus sunku patikėti, jog jie čia apskritai buvo. 

“Tačiau jie tikrai buvo, - tarė sau mintyse Stivas. - Jei tik pradėsi tuo 
abejoti, senas draugeli, pasižiūrėk į negyvą paukštį, šiuo metu gulintį 
ant ventiliacijos grotelių priekinio stiklo apačioje". 

- Ką dabar darysime? - paklausė Sintija. 

- Nežinau. 

Stivas pažvelgė į savo pusės veidrodėlį ir pamatė “Dykumų rožės" 
kavinę. Vėjas buvo nuplėšęs pusę rausvo kavinės tento. Pro Sintiją jis 
dirstelėjo į kitą veidrodėlį ir išvydo tuščią automobilių stovėjimo 
aikštelę, prie kurios įvažiavimo barjero buvo prikaltos trys lentos. Ant 
vidurinės lentos kažkas netvarkingai didžiosiomis raidėmis buvo užrašęs 
“DINK IŠ ČIA". Tikriausiai užrašo autorius nebuvo didelis vakarietiško 
svetingumo šalininkas. 

- Kažkas nori, kad mes išsinešdintume iš miestelio - pastebėjo Sin- 
tija. - Jūs tai suprantate, tiesa? 

Stivas atbulomis įvažiavo į “Dykumų rožės" automobilių stovėjimo 
aikštelę stengdamasis sugalvoti kokį nors planą. Tačiau galvoje teiškilo 
padriki vaizdiniai bei žodžiai. Gulinti žemyn veidu lėlė iškylavimo au- 
tobuso laiptelių papėdėje. Grupė “Traktoriai"', dainuojanti, kad jos var- 
das Nelaimė, o telefono numeris 911. Džonis Kešas, savo dainelėje 
aiškinantis, jog susirinko sau automobilį, išsinešdamas po vieną detalę. 
Ant kablių kabantys lavonai ir žuvelė, plaukiojanti tarp akvariumo dug- 
ne gulinčios rankos pirštų, kūdikio seilinukas, gyvatė ant virtuvės spin- 
telės po mikrobangų krosnele. 

Stivas suprato, jog yra ties riba, kai pradės panikuoti ir dėl to pada- 
rys ką nors iš tiesų kvaila, tad apgraibomis ieškojo už ko nusitverti, kad 
galėtų atsitraukti nuo šios ribos ir vėl pradėti mąstyti racionaliai. Jis ne- 
sitikėjo, kad mintyse spontaniškai iškils šis vaizdinys. Tai buvo ryškes- 
nis už visus ankstesnius vaizdas statulėlės, kurią jie matė kalnakasybos 
korporacijos pastate ant kompiuterio stalo. Kojoto su keistai susukta gal- 
va, išverstomis akimis ir gyvate vietoje liežuvio. 

“Žodyne greta žodžio "šlykštus" turėtų būti šio daikto nuotrauka", 
- pasakė tada Sintija, ir ji buvo teisi, o taip, be jokių abejonių, tačiau 
Stivą staiga užvaldė mintis, jog toks šlykštus sutvėrimas taip pat turėtų 
būti galingas. 

“Tu juokauji, - kalbėjo pats su savimi Stivas. - Tačiau radijas įsi- 
jungė ir išsijungė, kai ją palietei, šviesos sumirksėjo, sukruštas akvariu- 
mas susprogo. Žinoma, jog tas padaras yra galingas". 

- Ką jūs norėjote pasakyti apie tą statulėlę, kurią radome aname pa- 
state? - paklausė jis Sintijos. - Kas joje buvo bloga? 

- Nežinau. Tik kai ją paliečiau... 

- Kas nutiko? Kas nutiko, kai ją palietėte? 

- Atrodė, jog atmintyje iškilo vis: šlykštūs dalykai, įvykę mano gy- 
venime, - atsakė Sintija. - Kaip mokyklos sporto aikštelėje, besimokant 
aštuntoje klasėje, Silvija Markuči spjauna į mane - sakė, jog paviliojau 
jos vaikiną, o aš, po velnių, net nežinojau apie ką ji kalba. Prisiminiau, 
kaip tėtis prisigėrė per tetos Vandos antrąsias vestuves ir šokdamas ėmė 
grabalioti mano subinę, apsimesdamas, jog tai klaida. Galėjai pagalvoti, 
kad jo atsistojęs pimpalas taip pat klaida, - Sintija pasirėmė ranka galvą. 
- Kaip ant manęs šaukdavo. Kaip ant manęs versdavo visokias šiukšles. 
Kaip Ričis Džudkinsas vos nenuplėšė mano sukruštos ausies. Pagalvo- 
jau apie visa tai. 

- Tačiau apie ką iš fiesų jūs pagalvojote? 

Kurį laiką mergina žvelgė į Stivą taip, tarsi ruoštųsi patarti nebūti 
šikniumi gudruoliu, tačiau šitaip nepasakė. 

- Apie seksą, - atsakė Sintija ir atsiduso. - Ir ne apie paprastą dulki- 
nimąsi. Apie visokius būdus. Ir juo šlykštesnius, juo geriau. 

“Taip, - pritarė mintyse Stivas, - juo šlykštesnius, juo geriau. Apie 
dalykus, kuriuos norėtum išbandyti, tačiau apie kuriuos niekada ne- 
kalbėtum. Apie savotišką eksperimentą ". 

- Apie ką jūs galvojate? 

Sintijos balsas buvo keistai šaižus ir tuo pat metu keistai aitrus, lyg 
kvapas. Stivas pažvelgė į ją ir staiga pagalvojo, ar jos apželtukė siaura. 
Beprotiška mintis šitokiu metu, tačiau ji atėjo į galvą. 

- Stivai? - merginos balsas nuskambėjo dar aštriau. - Apie ką jūs gal- 
vojate? 

- Apie nieką, - atsakė jis kimiu, tarsi tik ką prabudusio žmogaus bal- 
su. - Apie nieką, nekreipkite dėmesio. 

- Ar tai šešių raidžių žodis, prasidedantis “k" ir pasibaigiantis 3"? 

“Jei nori žinoti, brangioji, žodis "krušimą " yra iš septynių raidžių, 
tačiau tu beveik atspėjai ". 

Kas jam pasidarė? Dėl Dievo, kas? Tartum tas keistas akmens luite- 
lis būtų Stivo galvoje įjungęs radiją, skambanti beveik jo paties balsu. 

- Ką jūs turite omenyje? - paklausė Stivas. 

- Kojotą, kojotą, - dainingai tarsi vaikas tardama žodžius, atsakė Sin- 
tija. 

Ne, ji niekuo Stivo nekaltino, nors jis pagalvojo, kad buvo gana 
natūralu tikėtis, jog mintyse mergina jį kaltina; ne, tiesiog ją užvaldė 
kažkoks susijaudinimas. 

- Tas daikčiukas, kurį matėme laboratorijoje, - tęsė Sintija. - Jei mes 
jį turėtume, galėtume ištrūkti iš čia! Aš žinau, jog galėtume! Ir tik ne- 
gaiškite laiko bandydamas įrodyti, jog aš pamišusi! 

Įvertindamas tai, ką jiedu per paskutiniąsias devyniasdešimt minučių 
matė ir patyrė, Stivas visai neketino išvadinti ją pamišusia. Jei Sintija pa- 
mišo, vadinasi, jie abu pamišo. Tačiau... 

- Jūs man liepėte neliesti statulėlės. 

Stivui vis dar buvo sunku parinkti žodžius, tarsi į jo mąstymo įren- 
ginius kažkas būtų prigrūdęs dumblo. 

- Jūs sakėte, kad tas jausmas... 

“Koks? Ką ji tada pasakė?" 

“Puikus. Taip, ji pasakė: “Palieskite, Stivai, tai puikus jausmas". 

“Ne. Ne taip". 

- Jūs pasakėte, kad tas jausmas bjaurus. 

Sintija jam nusišypsojo. Žalioje prietaisų skydelio šviesoje merginos 
šypsena atrodė nuožmi. 

- Norite pajusti ką nors bjauraus? Palieskite štai čia. 

Sintija paėmė Stivo ranką, uždėjo ją sau ant tarpukojo ir porą kartų 
kilstelėjo šlaunis. Stivas spustelėjo, - galbūt net pakankamai stipriai, kad 
skaudėtų, - tačiau mergina tebesišypsojo. Netgi plačiau šypsojosi. 

“Ką mes darome? Ir, dėl Dievo meilės, kodėl mes tai darome da- 
bar? 

Šis balsas buvo silpnas, paskendęs tarp kitų, lyg balsas žmogaus, 
rėkiančio “Gaisras! pokylių salėje, pilnoje šaukiančių žmonių ir grojant 
triukšmingai muzikai. Tarpas tarp Sintijos kojų tapo siauresnis, nekan- 
tresnis. Stivas jį jautė net ir per džinsus, ir šis tarpas svilino. Svilino. 

“Ji pasakė, kad jos vardas Nelaimė, ir paprašė parodyti ginklą, - 
niūniavo mintyse Stivas. - Brangioji tu netrukus jį pamatysi, trisdešimt 
aštunto kalibro pistoletą, pritvirtintą prie keturiasdešimt penkto kalibro 
rėmo, jis šaudo ne kulkomis, o antkapiais, prie kurių grandinėmis pri- 
tvirtinti rutuliai ". 

Milžiniškomis pastangomis Stivas pabandė susitvardyti, stengdama- 
sis nusitverti už bet ko, kad tik užgesintų šį pragaištingą laužą anksčiau, 
nei išsilydys apsauginės aptvaros. Tarsi išsigelbėjimas prieš akis iškilo 
vaizdas - klausiantis ir išvargęs Sintijos veidas, kai mergina, atidariusi 
sunkvežimio duris iš keleivio pusės, žvelgė į Stivą, iš karto nelipdama 
vidun, pirmiausiai tirdama jį savo žydromis plačiomis akimis, tarsi ban- 
dydama nuspręsti, ar Stivas nebus iš tų vyrukų, kurie kandžiojasi ir yra 
nusiteikę nurauti kokią nors kūno dalį. Pavyzdžiui, ausį. “Ar jūs geras 
žmogus?" - paklausė jo tada Sintija, ir Stivas atsakė: “Manau, jog taip", 
o po to, būdamas geras žmogus, kaip pats tvirtino, atsivežė ją į šį ne- 
gyvėlių miestą, laikė uždėjęs ranką jai ant išsišakojimo ir mąstė apie tai, 
jog norėtų ją išdulkinti ir tuo pat metu sukelti skausmą, sakytum, tru- 
putėlį paeksperimentuoti derinant malonumą su skausmu, saldybę su 
sūrymu. Nes taip daroma vilko namuose, šitaip elgiamasi skorpiono na- 
muose, Desperacijoje tai vadinama meile. 

“Ar jūs geras žmogus? Ne koks nors žudikas - maniakas ar kas nors 
panašaus? Ar jūs geras, ar jūs geras, ar jūs geras žmogus?" 

Stivas atitraukė ranką ir nusipurtė. Jis nusisuko į langą ir pažvelgė į 
stūgaujančią tamsą, kur smėlis skraidė tarsi sniegas. Ant krūtinės, rankų 
ir pažastyse jis pajuto prakaitą ir nors dabar jautėsi geriau, vis tiek buvo 
tarsi ligonis, kuriam laikinai praėjo karštinės priepuolis. Atrodė, jog jis, 
kartą pagalvojęs apie akmeninį vilką, nebegali nuvyti šių minčių šalin; 
jis vis teberegėjo tą beprotiškai susuktą galvą ir išverstas akis. Šis vaiz- 
das įkyriai tvyrojo galvoje it neužganėdintas įprotis. 

- Kas gi čia darosi? - sudejavo šalia jo Sintija. - O Jėzau, Stivai, aš 
visai neketinau šitaip pasielgti. Kas mums darosi? 

- Nežinau, - šiurkščiai atsakė Stivas, - tačiau pasakysiu, ką Žinau: 
mes sužinojome tik mažytę dalelę to, kas įvyko šiame miestelyje, tačiau 
ir tai man ne per daug patinka. Niekaip nepajėgiu išmesti iš galvos tos 
sukruštos akmeninės statulėlės. 

Galiausiai Stivas rado savyje drąsos pažvelgti į Sintiją. Ji buvo pri- 
sispaudusi prie mašinos durelių tarsi paauglė, per daug toli nuėjusi per 
pirmą pasimatymą, ir nors mergina atrodė pakankamai rami, jos skruos- 
tai liepsnojo, ir atžagaria ranka ji šluostėsi nuo veido ašaras. 

- Man taip pat nepatinka, - pritarė Sintija. - Prisimenu, kaip kartą į 
akį įsmigo nedidukė stiklo šukė. Dabar jaučiuosi panašiai. Be paliovos 
galvoju, kad geidžiu paimti tą akmens statulėlę ir patrinti ją sau į... na, 
žinote. Tik tai nepanašu į galvojimą. Visiškai nepanašu į galvojimą. 

- Suprantu, - tarė Stivas, beprotiškai norėdamas, kad ji nebūtų šito 
pasakiusi, nes dabar ir jo galvoje kilo noras patrinti. 

Jis įsivaizdavo save, trinantį tą prakeiktą bjaurų daiktą - bjaurų, tač- 
iau galingą - į savo penį crekcijoje. Toliau jis ėmė įsivaizduoti, kaip jie- 
du dulkinasi ant grindų po tais kabliais, po kadaruojančiais lavonais, 
dantyse laikydami įsikandę tą aptrupėjusį pilko akmens gabalėlį. 

Stivas nuvijo šiuos vaizdus šalin... tik pats nežinojo, kaip ilgai jam 
pavyks jų neprisileisti artyn. Jis vėl pažvelgė į merginą ir prisivertė 
išspausti šypseną. 

- Nevadinkite manęs sausainiuku, - tarė jis, - ir aš nevadinsiu jūsų 
tortu. 

Ji giliai ir garsiai iškvėpė orą. Tai nuskambėjo beveik kaip juokas. 

- Taip. Kažkas panašaus. Manau, jog darosi truputėlį geriau. 

Stivas atsargiai linktelėjo. Taip. Jam dar vis tiek tebebuvo klasiškai 
sukietėjusi varpa, ir tai nepadėjo labiau atsipalaiduoti, tačiau mintys jau 
buvo beveik normalios. Jei tik pavyktų kiek ilgiau negalvoti apie tą ak- 
mens gabalėlį, viskas bus gerai. Tačiau kelias sekundes jam buvo nutikę 
kažkas negera, gal pats blogiausias dalykas gyvenime. Per tas sekundes 
jis suprato, kaip turėtų jaustis vyrukai, tokie kaip Tedas Bandis. Stivas 
būtų galėjęs nužudyti merginą. Gal net ir būtų nužudęs, jei nebūtų pa- 
vykę nutraukti su ja fizinio kontakto. O gal ir ji būtų galėjusi nužudyti 

Stivą, tartum šiame mažame siaubingame miestelyje mirtis būtų susikei- 
tusi vietomis su seksu. Tačiau tai buvo ne vien seksas. Stivas prisiminė, 
kaip Sintijai palietus tą vilko statulėlę sumirksėjo šviesos ir vėl įsijungė 
radijo imtuvas. 

- Ne seksas, - tarė jis. - Ir ne žudymas. Galia. 

- Ką? 

- Nieko. Važiuosime tiesiai per miestelio centrą. Prie šachtos. 

- Prie tos didžiulės sienos pietuose? 

Stivas linktelėjo. 

- Tai atviro tipo šachta. Ten turėtų būti bent vienas kelias į 50-ąją au- 
tomagistralę. Mes jį surasime ir juo išvažiuosime. Tiesą pasakius, aš net 
džiaugiuosi, kad šis kelias užblokuotas. Visai nenoriu prisiartinti prie 
kalnakasybos kompanijos pastato ir prie tos... 

Sintija sugriebė jį už rankos. Stivas pasekė merginos žvilgsnį ir pa- 
matė, kaip kažkas šmėkčioja automobilio prožektorių šviesoje. Dulkės 
dabar buvo tokios tirštos, kad iš pradžių žvėris atrodė tarsi vaiduoklis, 
kažkokia iš šimtmečių praeities iššaukta indėniška dvasia. Tai buvo ru- 
dasis vilkas dydžio sulig vokiečių aviganiu, tik liesesnis. Jo krauju pa- 
sruvusios akys spindėjo automobilio žibintų šviesoje. Tartum iš kokios 
žiaurios pasakos atkeliavę asistentai vilkui iš šonų ropojo savo geluonis 
užrietę skorpionai. Jiems iš šonų bindzeno po du kojotus. Atrodė, jog ko- 
Jjotai yra kažko nervingai išsišiepę. 

Vėjas sustiprėjo. Sunkvežimis ėmė sūpuotis ant lingių. Kairėje tarsi 
suplėšyta burė plakėsi nutrauktos lentos gabalas. 

- Vilkas kažką neša, - užkimusiu balsu ištarė Sintija. 

- Jūs išprotėjote, - atšovė Stivas, tačiau kai vilkas priartėjo, Stivas 
pamatė, jog mergina buvo teisi. 

Vilkas sustojo per kokias dvidešimt pėdų nuo sunkvežimio. Jis bu- 
vo nuplikęs ir matėsi taip aiškiai, tartum apžiūrėtum nusikaltimo vietoje 
kriminalistų fotografo padarytą padidinto ryškumo nuotrauką. Vilkas nu- 
leido galvą ir iš dantų kažką paleido. Kurį laiką žvėris tą daiktą atidžiai 
apžiūrinėjo, po to pasitraukė nuo jo per tris žingsnius. Jis atsitūpė ir ėmė 
pūškuoti. į 

Kelyje prie įvažiavimo į kavinės automobilių stovėjimo aikštelę 
smėlio plakama gulėjo urzgesiui išsiviepusio, susukta galva ir išversto- 
mis akimis vilko statulėlė. Pyktis, įsiūtis, seksas, galia - atrodė, jog iš 
statulėlės tarsi iš kokio magnetinio lauko šie dalykai glaustu kūgiu sklin- 
da sunkvežimio link. 

Stivui vėl prieš akis iškilo vaizdas, kaip jis dulkina Sintiją, pra- 
smegęs joje it kardas, įkištas iki pat rankenos į karštą, tirštą dumblą, jud- 
viejų lūpos vienodai išsiviepusios ir abu laiko įsikibę urzgiantį akmeninį 
kojotą it kokį botagą. 

- Gal man ją atnešti? - paklausė Sintija. 

Dabar jos balsas skambėjo taip, tarsi mergina būtų tik ką pabudusi iš 
gilaus miego. 

- Jūs tikriausiai juokaujate. 

Kalbėjo Stivas, girdėjosi netgi jo teksasietiškas akcentas, tačiau 
žodžiai sklido ne iš jo paties. Šie žodžiai sklido iš radijo imtuvo Stivo 
galvoje, kurį įjungė toji akmeninė statulėlė. 

Įjungė jos akys, spindinčios kelio dulkėse. 

- Tada ką mes veiksime? 

Stivas išsiviepė. Nuo šios šypsenos jis pasijuto šlykščiai. Ir kartu 
nuostabiai. “ 

- Žinoma, jog mes paimsime ją su savimi. Ar jums tai tinka? 

Dabar Stivo galvoje šėlo audra, ūžaudama nuo vieno šono iki kito, 
nuo apačios iki viršaus, sukeldama prieš akis vaizdus, kaip Stivas tvar- 
kys Sintiją, ką mergina padarys jam ir ką jie abu padarys bet kam, kas 
tik išdrįs pasipainioti jiems po kojomis. 

Sintija taip pat išsiviepė, jos plonyčiai skruostai kilo vis aukščiau, 
kol susidarė įspūdis, jog šypsosi kaukolė. Žalsvai balkšva prietaisų sky- 
delio šviesa nuspalvino merginos antakius ir lūpas, užliejo jos akiduo- 
bes. Sintija iškišo liežuvį ir pliaukštelėjo juo, duodama ženklą Stivui. Šis 
liežuvis atrodė panašus į gyvatę, kyšančią iš statulėlės nasrų. Stivas taip 
pat iškišo liežuvį ir pavingiavo juo Sintijai. Po to jis sugriebė durų ran- 
kenėlę. Stivas nubėgs paimti statulėlę, ir tada jie abu mylėsis tarp skor- 
pionų įsikandę statulėlę, o kas bus po to - visiškai nesvarbu. 

Todėl kad jie bus išnykę. 

Džonis sugrįžo į šaligatvį ir padavė “Jim Beam'o“ butelį Bilingsliui, 
žvelgiančiam pilnomis nuostabos akimis - kaip žmogus, kuriam ką tik 
pasakė, jog jis loterijoje laimėjo aukso puodą. 

- Čia jums, Tomai, - paaiškino Džonis. - Gurkštelėkite gurkšnelį - ta- 
čiau tik vieną - ir perduokite butelį kitiems. Tik ne man. Aš daviau įžadą 
negerti. 

Džonis pažvelgė į kitą gatvės pusę, tikėdamasis pamatyti daugiau 
kojotų, tačiau jų vis dar tebebuvo penki. “Aš pasirūpinsiu penktuoju“, - 
tarė mintyse Džonis, stebėdamas, kaip veterinaras atsuka viskio butelio 
kamštį. - Norėtum išgerti jį visą, Tomai? Žinoma, jog norėtum. 

- Kas jums pasidarė? - paklausė Merė. - Kas, po velnių, jums pasi- 
darė? 

- Nieko, - atsakė Džonis. - Na, mano nosis sulaužyta, tačiau manau, 
jog ne tai jūs turite omenyje? 

Bilingslis vikriu riešo judesiu, panašiu į įgudusios seselės judesį, kai 
Ji leidžia vaistus, pakėlė butelį ir nusikosėjo. Jo akys pritvinko ašarų. Se- 
nukas vėl priglaudė butelį prie lūpų, tačiau Džonis išplėšė jį iš rankų. 

- Ne. Manau, jog šito daryti nevalia, senoli. 

Džonis padavė butelį Ralfui, kuris jį paėmė, apžiūrėjo, po to skubiai 
gurkštelėjo ir pasiūlė Merei. 

- Ne. 

- Išgerkite, - įtikinėjo Ralfas. Jo balsas buvo tylus, beveik nuolankus. 
- Bus geriau, jei išgersite. 

Pilnomis neapykantos akimis Merė pažvelgė į Džonį, po to nugėrė 
mažą gurkšnelį. Moteriškė nusikosėjo ir nustūmė nuo savęs butelį, tar- 
tum ten būtų buvę nuodai. Ralfas paėmė butelį, ištraukė kamštį iš Bi- 
lingslio kairės rankos ir užsuko. Per tą laiką Džonis atsidarė aspirino bu- 
teliuką, iškratė pustuzinį tablečių, trumpam pavartė jas rankoje, po to su- 
sigrūdo visas į burną. 

- Eime, daktare, - kreipėsi jis į Bilingslį. - Rodykite kelią. 

Jie nužingsniavo gatve, ir Džonis paaiškino, kodėl jis vos nenusisu- 
ko sprando, norėdamas susigrąžinti savo mobilųjį telefoną. Priešingoje 
gatvės pusėje kojotai pakilo ir nusekė jiems iš paskos, Džonis nekreipė 
į tai per daug dėmesio, tačiau ką kita jie dar galėtų padaryti? Nušauti 
žvėris? Gana triukšminga. Kol kas dar nebuvo jokio ženklo, kad faras 
yra kur nors netoliese. O jei bėgliai jį ir pastebėtų dar nepasiekę kino te- 
atro, jie visada galėtų šmurkštelėti kokios nors užeigėlės vidun. Per aud- 
rą bet koks uostas tinkamas. 

Džonis nurijo seilę ir susiraukė pajutęs, kaip degina gerklę pusiau 
ištirpęs aspirinas, po to pabandė įsigrūsti buteliuką kišenėn ant krūtinės. 
Buteliukas atsitrenkė į telefoną. Džonis išsitraukė telefoną, įkišo jo vie- 
ton buteliuką su tabletėmis ir jau buvo bekišąs aparatą kelnių kišenėn, 
kai nusprendė pamėginti dar kartą. Ištraukė anteną ir išlankstė ragelį. 
Brūkšneliai, bylojantys, jog yra ryšys, nepasirodė. 

- Ar tikrai manote, jog ten buvo jūsų draugas? - paklausė Deividas. 

- Manau, tai buvo jis. 

Deividas ištiesė ranką. 

- Ar galiu pamėginti aš? 

Berniuko balsas nuskambėjo kažkaip keistai. Tai išgirdo ir jo tėvas. 
Tą Džonis suprato iš nustebusio vyriškio žvilgsnio. 

- Deividai? Sūnau? Ar kas nors neg... 

- Ar galiu pamėginti? Prašau. 

- Žinoma, jei tik nori. 

Džonis padavė berniukui bevertį telefoną, ir kai Deividas jį paėmė, 
Džonis greta raidės “S" išvydo tris brūkšnelius. Ne vieną ar du, bet tris. 

- Ak tu, kalės vaike! - sumurmėjo Džonis ir pagriebė telefoną iš jo 
rankų. 

Deividas, kuris tyrinėjo klavišų funkcijas, per vėlai pastebėjo, kad 
Džonis nori atimti telefoną. 

Kai tik mobilusis telefonas atsidūrė Džonio rankose, brūkšneliai vėl 
išnyko. Degė tik “S" raidė. 

“Visų pirma jų ten net nebuvo, ir tu tai žinai, ar ne? Tau tiesiog 
užėjo haliucinacijos. Tau...“ 

- Atiduokite! - sušuko Deividas. 

Džonį apstulbino berniuko balse nuskambėjęs pyktis. Telefonas vėl 
buvo išplėštas iš Džonio rankos, tačiau ne taip greitai, kad jis nesuspėtų 
pastebėti, kaip vėl atsiranda trys tamsoje švytintys brūkšneliai. 

- Visa tai yra beviltiškai kvaila, - tarė Merė, iš pradžių pasižiūrėda- 
ma per petį, po to į priešingoje gatvės pusėje esančius kojotus. - Tačiau, 
jei jūs norite šitaip žaisti, kodėl mums tiesiog neatsitempus kokio staliu- 
ko ir nepasigėrus sukruštos gatvės viduryje. 

Niekas nekreipė į ją dėmesio, Bilingslis vis dar buvo įsistebeilijęs į 
“Jim Beam'o" butelį, Džonis su Ralfu spoksojo į berniuką, kuris pirštu 
maigė “VARDAI/MENIU" mygtuką kaip patyręs videožaidimų vetera- 
nas, skubiai prabėgdamas pro Džonio agento, buvusios žmonos ir redak- 
toriaus vardus, kol galiausiai ekrane užsižiebė “STIVAS"'. 

- Deividai, kas tai? - paklausė Ralfas. 

Deividas, nekreipdamas dėmesio į tėvo klausimą, nekantriai atsisu- 
ko į Džonį. 

- Ar tai jis, misteri Marinvili? Ar to vyruko su mikroautobusu var- 
das Stivas? 

- Taip. 

Deividas nuspaudė mygtuką “SIŲSTT". 

Stivas buvo girdėjęs, kad bažnyčios varpai gali apsaugoti nuo šėto; 
no, tačiau tokios kalbos jam atrodė juokingos. 

Būtent tą akimirką, kai jo pirštai surado durų rankenėlę - ir jis 
girdėjo, kaip Sintija grabaliodama ieškojo rankenėlės savo pusėje - iš 
mobiliojo telefono pasigirdo nosinis, atkaklus pyptelėjimas: Pyp! Pyp! 

Stivas sustingo. Pažvelgė į telefoną. Pažvelgė į Sintiją, kurios pusėje 
durelės jau buvo šiek tiek pradarytos. Mergina taip pat žvelgė į jį, o šyp- 
sena jos veide iš lėto ėmė gesti. 

Pyp! Pyp! 

- Na? - paklausė Sintija. - Ar neketinate atsiliepti? 

Jos balsas nuskambėjo kažkaip keistai, tarsi Sintija būtų pasijutusi 
Stivo žmona, 1r jis nusijuokė. 

Lauke vilkas iškėlė savo snukį į tamsą ir sustaugė, tarsi būtų išgirdęs 
Stivo juoką ir tam nepritartų. Kojotai sureagavo į šį staugimą kaip į kaž- 

kokį signalą. Jie pakilo ir išnyko taip pat, kaip ir čia atkako, nuleistomis 
galvomis žingsniuodami į skraidantį ore smėlį. Skorpionai jau buvo pra- 
dingę. Tai yra, jei apskritai jie čia buvo. Skorpionų galėjo ir nebūti; Stivo 
galva buvo tarsi vaiduoklių apsėstas namas, tik joje blaškėsi ne vaiduok- 
liai, o haliucinacijos ir kažkokie iškreipti prisiminimai. 

Pyp! Pyp! 

Stivas pagriebė telefoną nuo prietaisų skydelio, paspaudė mygtuką 
“SIŲSTT" ir prisidėjo ragelį prie ausies. Tai darydamas, jis nenuleido 
akių nuo vilko. O vilkas spitrijo į jį. 

- Bose? Bose, čia jūs? 

Žinoma, jog čia buvo bosas, kas gi dar galėtų jam skambinti. Tačiau 
Stivas išgirdo ne boso balsą. Tai buvo berniukas. 

- Ar jūsų vardas Stivas? - paklausė vaikas. 

- Taip. Kaip tu gavai mano boso telefoną. Kur... 

- Nekreipkite į tai dėmesio, - atsakė berniukas. - Ar jums nieko blo- 
ga nenutiko? Jums kažkas nutiko, tiesa? 

Stivas prasižiojo, pradėjo sakyti: “Aš ne..." ir vėl užsičiaupė. Vėjas 
stūgavo palei “Ryder'io" kabiną. Stivas priglaudė telefono ragelį prie 
veido ir pro murziną suopio lavoną pasižiūrėjo į vilką. Priekyje jis taip 
pat matė gulinčią statulėlę. Šiurkštūs sekso, sumišusio su smurtu, vaiz- 
diniai, užpildę jo protą, ėmė palengva blėsti, tačiau Stivas vis dar prisi- 
minė tarsi kai kuriuos ypač ryškius košmariškus sapnus tą vaizdinių ga- 
lią, kurią buvo pajutęs. 

- Taip, - atsakė Stivas. - Manau, jog galima sakyti, kad patekau į 
bėdą. 

- Ar jūs tame mikroautobuse, kurį mes matėme? 

- Jei matėte mikroautobusą, tai greičiausiai matėte mus. Ar mano bo- 
sas su jumis? 

- Misteris Marinvilis yra greta. Jis jaučiasi gerai. O kaip jūs? 

- Nežinau, - atsakė Stivas. - Čia yra vilkas, kuris atnešė tą daikčiu- 
ką... panašų į statulėlę, tik... 

Stivo regėjimo lauke pasirodžiusi Sintijos ranka nuspaudė garso sig- 
nalą. Stivas pašoko. Tupintis prie įvažiavimo į kavinės automobilių 
stovėjimo aikštelę vilkas taip pat pašoko. Stivas matė, kaip jo snukis 
išsiviepia urzgesiui. Žvėries ausys prigludo prie galvos. 

“Nepatinka garsinis signalas, - pagalvojo Stivas. Po to jam atėjo į 
galvą kita, paprastesnė, mintis, nuo kokios norisi delnu pliaukštelėti sau 
per kaktą, tarsi baudžiant savo liurbes smegenis. - Jei jis nepasitrauks, 
aš juk galėsiu pervažiuoti tą krušuoklį ". 

Taip. Taip, Stivas galėtų. Galų gale juk tai jis buvo automobilyje. 

- Kas tai buvo? - aštriai paklausė berniukas, po to, tarsi supratęs, jog 
neteisingai paklausė, pridūrė. - Kodėl jūs tai padarėte? 

- Čia turime svečių, kuriais norime atsikratyti. 

Sintija vėl nuspaudė garso signalą. Vilkas atsistojo. Jo ausys vis dar 
buvo suglaustos. Žvėris atrodė sudirgęs, tačiau ir sutrikęs. Kai Sintija 
trečią kartą nuspaudė klaksoną, Stivas uždėjo abi savo rankas ant mer- 
ginos rankų ir padėjo jai stipriau paspausti. Vilkas pažiūrėjo kiek ilgiau, 
atlošęs galvą, bjauriai spigindamas savo geltonomis akimis. Po to pasi- 
lenkė, sugriebė dantimis statulėlę ir išnyko ten, iš kur buvo atkeliavęs. 

Stivas pasižiūrėjo į Sintiją, o mergina pažvelgė į jį. Ji vis dar atrodė 
išsigandusi, tačiau veide švietė nežymi šypsenėlė. 

- Stivai? - balsas buvo silpnas ir kartais pradingdavo elektrostatinia- 
me traškesyje. - Stivai, ar girdite mane? Ž 

- Taip. 

- Jūsų svečiai? 

- Išsinešdino. Bent jau kuriam laikui. Klausimas, ką turėtume toliau 
daryti? Gal turi kokių pasiūlymų? 

- Galbūt. 

“Tebūsiu aš prakeiktas, jei tas vaikščias irgi nesišypso", - pagalvo- 
jo Stivas. 

- Kuo tu vardu, berniuk? - paklausė jis. 

Kažkas už jų nugarų, municipalinio pastato pusėje, neišlaikė vėjo ir 
triukšmingai nukrito. Išgirdusi šį garsą, Merė skubiai atsisuko, tačiau 
nieko nepamatė. Ji pajuto dėkingumą Karveriui, kad šis prikalbino išger- 
ti gurkšnelį viskio. Be šio gurkšnelio tas garsas - Merė spėjo, jog tai 
galėjo būti virstančio dirbtinio namo fasado sukeltas bildesys - būtų pri- 
vertęs ją išsinerti iš kailio. 

Berniukas vis dar tebekalbėjo telefonu. Trys vyriškiai buvo susi- 
spietę aplink jį. Merė matė, jog Marinvilis desperatiškai nori sugriebti 
telefoną; tačiau ji taip pat matė, jog rašytojas ne visai drįsta tai padaryti. 
“Tau bus labai pravartu negauti to, ko nori, Džoni, - pagalvojo Merė. - 
Tai bus labai gera pamoka". 

- Galbūt, - pasakė į ragelį Deividas lengvai nusišypsodamas. 

Berniukas kažko klausėsi, pasakė savo vardą, po to apsisuko aplink, 
veidu į “Pelėdos" klubą. Jis įtraukė galvą, o kai vėl prabilo, Merė vos be- 
galėjo išgirsti, ką berniukas sako. Ją apėmė kažkokia negera nuojauta. 

“Jis nenori, kad išgirstų priešingoje gatvės pusėje esantys kojotai. 
Žinau, jog tai skamba beprotiškai, tačiau būtent tai jis daro. Ir žinai, kas 
yra dar beprotiškiau? Kad vaikas galbūt elgiasi teisingai". 

- Miestelyje yra senas kino teatras, - pasakė Deividas tyliu balsu. - 
Jis vadinasi “Amerikos vakarai“. 

Po šių žodžių vaikas dirstelėjo į Bilingslį, kad šis patvirtintų, jog pa- 
sakė teisingą pavadinimą. 

Bilingslis linktelėjo galvą. 

- Pasakyk jam, kad apeitų 1š kitos pusės, - pasakė jis. 

Merė nusprendė, jog jei ji išprotėjo, tai nėra tokia vienintelė; Bi- 
lingslis taip pat kalbėjo tyliai ir vieną kartą netgi skubiai dirstelėjo per 
petį, norėdamas įsitikinti, ar kojotai neprislinko arčiau, kad galėtų pa- 
klausyti. Įsitikinęs, kad žvėrys vis dar tebėra ant šaligatvio priešais van- 
dentiekio ir komunalinių paslaugų pastatą, Bilingslis vėl atsisuko į Dei- 
vidą. 

- Pasakyk jam, kad ten yra siaura gatvelė. 

Deividas pasakė. Kai berniukas baigė šią frazę, pasidarė aišku, kad 
Marinviliui kažkas nutiko. Jis buvo betiesiąs ranką į telefoną, tačiau su- 
sivaldė. 

- Pasakyk jam, kad pastatytų mašiną toliau nuo kino teatro, - 
perspėjo jis Deividą. 

Didysis Amerikos rašytojas taip pat kalbėjo tyliu balsu ir dar viena 
ranka užsidengęs burną, tarsi bijodamas, jog tarp kojotų gali atsirasti 
vienas ar du, sugebantys iš lūpų krutėjimo suprasti žodžius. 

- Jei jis paliktų automobilį priešais kino teatrą ir sugrįžtų Entredžia- 
nas... 

Deividas linktelėjo ir persakė šį patarimą. Linksėdamas galva ir vėl 
šypsodamasis išklausė, ką sako Stivas. Merės žvilgsnis nukrypo į kojo- 
tus. Žiūrėdama į juos, moteriškė suprato vieną nepaprastai iškrypėlišką 
dalyką: jei jiems pavyktų pasislėpti nuo Entredžiano pakankamai ilgai ir 
pasisektų susijungti su Marinvilio draugu, o po to ištrūkti iš šio mieste- 
lio, giliai viduje ji imtų dėl to gailėtis. Nes kai visa tai pasibaigs, Merė 
privalės susitaikyti su Piterio mirtimi; ji turės gedėti vyro ir sugriuvusio 
jų bendro gyvenimo. Ir tai galbūt dar nebuvo pats blogausias dalykas. 
Merė turės apie visa tai galvoti, mėginti surasti prasmę, ir ji abejojo, ar 
pajėgs tai padaryti. Ji nebuvo tikra, ar bet kuris iš šios grupelės pajėgs tai 
padaryti. Galbūt išskyrus Deividą. 

- Atvažiuokite kaip galite greičiau, - pasakė berniukas. 

Pasigirdo silpnas pyptelėjimas, kai jis nuspaudė mygtuką “SIŲSTT". 
Po to Deividas sukišo anteną ir grąžino telefoną Marinviliui, kuris tuo- 
jau pat vėl ištraukė anteną, apžiūrėjo displėjų, papurtė galvą ir uždarė te- 
lefoną. 

- Kaip tu sugebėjai, Deividai? Pasitelkęs magiją? 

Berniukas taip nužvelgė Marinvilį, tarsi šis būtų pamišęs. 

- Dievą, - atsakė jis. 

- Dievą, kvaily, - pakartojo šypsodamasi Merė. 

Dabar buvo netinkamas metas erzinti Marinvilį, tačiau ji tiesiog ne- 
valiojo atsispirti pagundai. 

- Gal tau tiesiog reikėjo paprašyti, kad misterio Marinvilio draugas 
čia atvažiuotų ir mus paimtų, dvejodamas pasakė Ralfas. - Gal taip būtų 
buvę paprasčiau, Deividai? 

- Tai nėra paprasta, - atšovė Deividas. - Stivas jums papasakos, kai 
jie čia atvyks. 

- Jie? - paklausė Marinvilis. 

Deividas nekreipė į jį dėmesio. Jis tebežiūrėjo į savo tėvą. 

- Be to, negalime pamiršti mamytės, - pasakė berniukas. - Be jos 
mes niekur iš čia neišvažiuosime. 

- O ką mes darysime su šitais? - paklausė Merė, ranka parodydama 
į priešingoje gatvės pusėje laukiančius kojotusl 

Ji galėjo prisiekti, kad žvėrys ne tik pastebėjo šį gestą, tačiau ir su- 
prato. 

Marinvilis nužengė nuo šaligatvio į gatvę. Jo ilgi žili plaukai 
draikėsi vėjyje, paversdami Džonį pranašu iš Senojo Testamento. Kojo- 
tai pakilo, ir vėjas atnešė iki Merės jų urzgesį. Marinvilis taip pat turėjo 
jį girdėti, tačiau vis tiek žengė dar kelis žingsnius. Jis trumpam prisi- 
merkė, ne todėl, kad apsaugotų akis nuo smėlio, o kad kažką prisimintų. 
Tada jis garsiai suplojo rankomis. 

- Tek! 

Vienas kojotas pakėlė į viršų savo snukį ir sustaugė. Nuo šio garso 
Merė sudrebėjo. 

- Teka la! Tek! 

Kojotai susispietė šiek tiek arčiau vienas kito, tačiau daugiau nieko 
neįvyko. 

Marinvilis dar kartą suplojo delnais. 

- Zek!... A la... Tek! Ak, visa tai šūdas, man kažkaip niekada nesisekė 
svetimos kalbos. 

Jis stovėjo pasipiktinęs ir sutrikęs. Atrodė, jog nė negali ateiti į gal- 
vą mintis, kad kojotai užpuls jį su neužtaisytu “Mossberg 0,22" šautuvu. 

Deividas taip pat nužengė nuo šaligatvio. Tėvas sugriebė jį už apy- 
kaklės. 

- Viskas gerai, tėti, - pasakė Deividas. 

Ralfas paleido apykaklę, tačiau sekė sūnui iš paskos, kai šis ėmė ar- 
tintis prie Marinvilio. Ir tada berniukas ištarė tai, ką Merė prisimins ir po 
to, kai protui pavyks ištrinti visa kita - tokie dalykai sugrįžta sapnuose. 

- Nekalbėkite su jais mirusiųjų kalba, misteri Marinvili. 

Deividas žengė dar vieną žingsnį į gatvės vidurį. Dabar jis stovėjo 
vienas, o Ralfas ir Marinvilis - jam už nugaros. Merė su Bilingsliu 
stypsojo ant šaligatvio už jų. Šaižiai suspiegė vėjas. Merė pajuto, kaip 
dulkės sugelia skruostus ir kaktą, tačiau kol kas visa tai atrodė tolima ir 
nesvarbu. 


224 


Deividas tarsi maldai sunėrė rankų pirštus sau palei burną. Po to jis 
juos atleido ir atstatė delnus kojotų pusėn. 

- Tepalaimina jus Viešpats ir apsaugo, te Viešpats savo veidu jus 
apšviečia ir pakylėja, ir suteikia ramybę. O dabar keliaukite iš čia. Eiki- 
te pasivaikščioti. 

Atrodė, jog į kojotų tarpą įsisuko bičių spiečius. Jie sukosi, susilie- 
dami į gremėzdišką besistumdančią snukių, ausų, dantų ir uodegų krūvą, 
kandžiodami vienas kito ir savo šonus. Po to viauksėdami ir kaukdami, 
tarsi ginčytųsi tarpusavyje, žvėrys išdūmė. Merė dar ilgai juos girdėjo 
netgi per vėjo stūgavimą. 

Deividas atsisuko, atidžiai nužvelgė apstulbusius suaugusiųjų veidus 
- net ir prieblandoje buvo neįmanoma nepastebėti šios nuostabos - ir 
šyptelėjo. Berniukas truktelėjo pečiais, tarsi norėdamas pasakyti: “Na, ir 
ką dabar ketinate daryti?" Merė atitoko, kad vaiko veidas vis dar tebėra 
išterliotas žaliu muilu. Deividas atrodė lyg nevykusio grimuotojo, da- 
žančio veidus per Helouvyno dieną, auka. 

- Eime, - tarė Deividas. - Keliaukime. 

Jie susibūrė gatvės viduryje. 

- Ir mažas vaikas taps jų vadovu, - tarė Marinvilis. - Na, vaike, vesk. 

Ir visas penketas nužingsniavo Pagrindine gatve “Amerikos vakarų" 
kino teatro link. 


PENKTAS SKYRIUS 
1 


- Manau, jog tai bus čia, - pasakė Sintija, parodydama pro langą. - 
Matote? 

Stivas pakumpęs prie vairo ir stengdamasis įžiūrėti pro krauju išter- 
liotą stiklą (nors iš tiesų prilipęs smėlis, o ne kraujas kliudė matyti), 
linktelėjo galva. Taip, jis matė senamadišką tentą, pritvirtintą gran- 
dinėmis prie nušiurusio plytinio pastato sienos. Ant tento tebuvo likusi 
viena raidė - susiraičiusi “R". 

Jis pasuko į kairę prie “Conoco" degalinės. Užrašas “GERIAUSIOS 
KAINOS MIESTE“ buvo nukritęs. Prie vienintelės degalinės kolonėlės 
betoninio pamato vėjas pripustė smėlio, kuris priminė sniego vėpūtinį. 

- Kur jūs važiuojate? Man atrodo, jog berniukas kalbėjo apie kino te- 
atrą! : 

- Vaikas taip pat patarė, kad nestatyčiau mašinos priešais jį. Ir jis bu- 
vo teisus. Tai būtų... ei, viduje yra žmogus! 

Stivas staigiai sustabdė automobilį: “Conoco" degalinės pastate iš 
tiesų buvo vyriškis, kuris sėdėjo atsilošęs savo kėdėje ir užsikėlęs kojas 

ant stalo. Jei ne keista jo povyza, - galva kažkaip nepatogiai nusvirusi 
ant pečių, - galėjai pagalvoti, kad vyriškis micga. 

- Jis negyvas, - pasakė Sintija, uždėdama ranką Stivui ant peties, kai 
šis atidarė mašinos dureles. - Galite nesivarginti. Matau 1š čia. 

- Mes vis tiek privalome surasti, kur paslėpti automobilį. Jei garaže 
yra vietos, atidarysiu duris, o jūs įvažiuosite vidun. 

Visiškai nereikėjo klausti, ar Sintija sugebės tai padaryti; Stivas dar 
nepamiršo, kaip vikriai mergina apsuko automobilį 50-ojoje automagist- 
ralėje. 

- Gerai. Bet paskubėkite. 
- Galite neabejoti, - atsakė Stivas. Jis jau buvo beišlipąs, kai staiga 
dėl kažko sudvejojo. — Tikiuosi, jūs gerai jaučiatės? 

Sintija nusišypsojo. Matėsi, jog tai jai kainavo pastangų, tačiau vis 
tiek šypsena pavyko. 

- Kol kas. O jūs? 

- Smilkstu. 

Jis išlipo, užtrenkdamas paskui save duris, ir per asfaltą nuskubėjo 
prie degalinės pastato durų. Stivas nustebo, kad jau susikaupė tiek daug 
smėlio. Atrodė, vakaris vėjas nori palaidoti miestą. Atsižvelgiant į tai, ką 
Stivas čia matė iki šiol, šis ketinimas nebuvo toks jau blogas. 

Tarpduryje įstrigęs vėjaričių žolių kuokštas traškėjo tarsi skeletas. 
Stivas jį paspyrė, ir žolių kuokštas nuskrido į nakties tamsą. Atsisukęs 
pamatė, kad Sintija jau persėdo prie automobilio vairo, ir atidavė jai pa- 
garbą. Mergina rimtu ir susikaupusiu veidu iškėlė priešais save 
kumščius, po to pakėlė abu nykščius į viršų, lyg raportuodama: “Vada- 
vietė? Mums viskas gerai!" Stivas nusišypsojo, linktelėjo merginai ir 
įėjo vidun. Dieve, ji moka būti juokinga. Gal mergina pati šito ir nežino- 
jo, tačiau ji sugeba prajuokinti. 

Vyrukui, sėdinčiam kėdėje, reikėjo kapo. Nuo kepuraitės snapelio 
krentančiame šešėlyje jo veidas buvo violetinis, oda šutinusi ir blizgan- 
ti. Joje matėsi apie du tuzinus juodų taškelių. Tai nebuvo gyvatės įkan- 
dimai, čia negalėjo būti ir skorpionų geluonių žymės — taškeliai buvo per 
maži. 

Ant rašomojo stalo gulėjo žurnalas. Stivas perskaitė jo pavadinimą - 
“Meiliosios lesbietės", - nors žurnalas ir buvo atsuktas į jį atvirkščiai. 
Kažkoks sutvėrimas ėmė ropoti rašomojo stalo kraštu ir užlipo ant 
viršelyje nufotografuotos nuogos moters. Paskui jį sekė dar du draugai. 
Visa trijulė priropojo rašomojo stalo kraštą ir sustojo ten tvarkingai išsi- 
rikiavę, tarsi kareiviai per paradą. 

Dar trys sutvėrimai išlindo iš po rašomojo stalo ir nešvariomis lino- 
leumo grindimis nuskubėjo Stivo link. Stivas žengė žingsnį atgal, susi- 
kaupė ir stipriai užmynė ant gyvių savo sunkiu darbiniu batu. Jam pavy- 

ko sutraiškyti du iš trijų. Trečiasis zigzagais pasitraukė dešinėn ir 
nubėgo į patalpą, kur tikriausiai buvo tualetas. Kai Stivas vėl pažvelgė į 
rašomąjį stalą, dabar išvydo aštuonis gyvius, išsirikiavusius palei stalo 
kraštą tarsi indėnai iš kino filmo ant kalno keteros. 

Tai buvo rudieji vorai-atsiskyrėliai, dar žinomi vorų-smuikininkų 
pavadinimu, nes jų nugaros šiek tiek priminė kaimietišką smuiką. Tek- 
sase Stivas buvo matęs jų daugybę, vienas voras netgi buvo įkandęs, kai 
jis, dar būdamas vaikas, knaisiojosi tetos Betės malkų krūvoje. Tai įvy- 
ko Arnetėje ir velniškai skaudėjo. Panašiai kaip įkandus skruzdėlei, tik 
skausmas buvo karštas. Dabar Stivas suprato, kodėl lavonas taip dvokia, 
nors oras čia sausas. Teta Betė primygtinai reikalavo, kad įkandimo vie- 
ta būtų nedelsiant dezinfekuota alkoholiu, paaiškindama Stivui, jog au- 
diniai aplink įkandimo vietą gali tuojau pat pradėti pūti, jei nedezinfe- 
kuosi. Vorų seilėse yra kažkokių nuodų. O jei daug vorų užpuola žmogų 
vienu metu... 

Išlindo dar viena pora vorų-smuikininkų. Jie išropojo iš degalinės 
tarnautojo kelnių ir prisijungė prie savo bičiulių. Iš viso dešimt. Ir visi 
sekė Stivą. Jis žinojo, jog taip yra. Dar vienas voras išlindo iš vyriškio 
plaukų ir nukeliavo jo kakta, nosimi, sutinusiomis lūpomis, per skruos- 
tą. Tikriausiai keliavo į susirinkimą, vykstantį ant rašomojo stalo krašto, 
tačiau Stivas nelaukė, kol tuo įsitikins. Pasistatęs apykaklę, patraukė ga- 
ražo link. Tame prakeiktame garaže galėjo būti daugybė vorų. Vorams- 
atsiskyrėliams patinka tamsios vietos. 

"Tad paskubėkite. Gerai?" 

Kairėje durų pusėje buvo šviesos jungiklis. Stivas jį įjungė. Pustuzi- 
nis nešvarių florescencinių šviestuvų, pakabintų garažo palubėje, birbda- 
mi atgijo. Stivas garaže pamatė dvi nišas. Vienoje stovėjo pikapas, iškel- 
tas ant didžiulių padangų. Jis buvo perdirbtas į visureigį. Blizgantys 
melsvi dažai jau buvo pradėję lupinėtis, ant kabinos iš vairuotojo pusės 
raudona spalva buvo užrašyta: “DYKUMŲ KLAJŪNAS". Stivas nu- 
sprendė, jog antroji niša tiks pastatyti jų “Ryder'į", tačiau jam reikės 
pašalinti krūvą padangų ir jų montavimo prietaisą. 

Stivas pamojo ranka Sintijai, abejodamas, ar mergina jį mato, ir 
nuėjo prie padangų krūvos. Jis jau buvo palinkęs virš padangų, kai iš 
tamsios skylės krūvos viduryje iššoko žiurkė ir suleido dantis į Stivo 
marškinius. Iš nuostabos ir pasišlykštėjimo Stivas suriko ir trenkė sau 
dešinės rankos kumščiu į krūtinę, sulaužydamas žiurkės nugarkaulį. 
Žiurkė ėmė raitytis ir spardytis užpakalinėmis kojytėmis, tarsi važiuotų 
dviračiu, cypdama pro sukąstus dantis ir bandydama įkąsti Stivui. 

- Ak tu, krušle! - suriko Stivas. - Ak tu, krušle, tu krušle, paleisk, tu, 
mažoji krušle! 

Tačiau žiurkė buvo ne tokia jau ir maža — beveik suaugusios katės 
dydžio. Stivas pasilenkė į priekį ir išsirietė, kad marškiniai nukartų 

žemyn (tai jis padarė nesusimąstydamas, taip pat nevalingai kaip ir suri- 
ko bei nusikeikė), tada sugriebė žiurkę už nutriušusios uodegos ir timp- 
telėjo. Pasigirdo plyštančių jo marškinių garsas, ir žiurkė ėmė raitytis, 
susilenkdama dvilinka per savo sulūžusį nugarkaulį, stengdamasi įkąsti 
Stivui į ranką. 

Stivas lyg išprotėjęs Tomas Sojeris išsupo žiurkę, laikydamas ją už 
uodegos, ir sviedė tolyn. Ji nulėkė per visą garažą tarsi žiurksteroidas ir 
atsitrenkė į sieną greta “DYKUMŲ KLAJŪNO“. Ten ji tysojo ne- 
judėdama, užverstomis į viršų kojomis. Stivas dar kurį laiką stebėjo 
norėdamas įsitikinti, jog žiurkė daugiau nebepasikels ir nepuls jo vėl. Jis 
visas nusipurtė, o iš burnos išsprūdęs garsas br — rr7 — rr skambėjo ki- 
miai, tarytum Stivas būtų persišaldęs. 

Durų dešinėje stovėjo įrankiais užverstas stalas. Stivas pagriebė pa- 
dangoms nuimti laužtuvėlį ir ėmė juo vanoti padangų krūvą. Jos išsi- 
lakstė it žaisliniai skridinėliai. Iš krūvos išbėgo dar dvi žiurkės, ma- 
žesnės, tačiau jų nedomino nė viena Stivo kūno dalis; jos cypdamos 
nulėkė į šešėliuose skendinčią garažo gilumą. Stivas negalėjo ilgiau pa- 
kęsti, kad užkrėstos žiurkės kraujas degintų krūtinę. Jis viena ranka ga- 
lutinai perplėšė marškinius į dvi dalis ir nusitraukė juos nuo savęs. 
Stivas jokiu būdu negalėjo išleisti iš rankų laužtuvėlio padangoms nuim- 
ti. “Tik iš mano sustingusių negyvų pirštų jums pavyks išplėšti lauž- 
tuvėlį", - pagalvojo Stivas ir nusijuokė. Jį vis dar krėtė drebulys. Stivas 
atidžiai, tiesiog maniakiškai apžiūrėjo savo krūtinę, tikrindamas, ar ne- 
pažeista oda. Nebuvo nė menkiausio įbrėžimo. “Laimės kūdikis“, - su- 
murmėjo jis pats sau, stumdamas padangų montavimo įtaisą prie sienos, 
o po to nuskubėjo prie garažo durų. “Laimės kūdikis, prakeiktas laimės 
kūdikis, prakeikta sukrušta žiurkė spąstuose". 

Stivas stumtelėjo durų apačią, ir jos pradėjo kilti. Jis pasitraukė į 
šalį, palikdamas vietos Sintijai ir dairydamasis aplink, ar nepamatys kur 
žiurkių, vorų ar dievai žino kokių kitų šlykščių siurprizų. Greta darbas- 
talio ant vinies kabojo pilkas mechaniko kombinezonas. Kol Sintija vai- 
ravo “Ryder'į" į garažą, Stivas vanojo laužtuvėliu kombinezoną, 
pradėdamas nuo apačios, kaip moteris, dulkinanti kilimą, ir stebėdamas, 
ar kas nors neišlįs pro kelnių klešnes ar rankoves. 

Sintija užgesino mikroautobuso variklį ir nučiuožė nuo vairuotojo 
sėdynės. 

- Ką jūs čia veikiate? Kodėl nusivilkote marškinius? Jūs mirtinai 
sušalsite, temperatūra jau nukrito iki... 

- Žiurkės. 

Stivas jau pasiekė kombinezono viršų, tačiau iš jo neišlindo joks gy- 
vis; dabar jis pradėjo daužyti kombinezoną iš viršaus žemyn. Atsarga 
gėdos nedaro. Jo ausyse vis dar tebeaidėjo lūžtančio žiurkės nugarkau- 

lio trakštelėjimas, o delne tebejautė graužiko uodegą. Ji buvo karšta. 
Karšta. 

- Žiurkės? 

Sintijos akys ėmė neramiai lakstyti į šalis. 

- Ir vorai. Būtent vorai sukandžiojo tą vyr... 

Staiga Stivas liko vienas - Sintija nėrė pro pakeltas garažo duris ir po 
akimirkos jau stovėjo ant degalinės aikštelės asfalto, plakama vėjo ir 
skrajojančio smėlio, užsidėjusi rankas ant savo gležnų pečių. 

- Vorai, aak kaip nekenčiu vorų! Labiau nei gyvačių! - merginos bal- 
se girdėjosi susierzinimas, tartum dėl Stivo kaltės čia būtų atsiradę tie 
vorai. — Palikite mane ramybėje! 

Stivas nusprendė, jog kombinezonas nepavojingas. Jis nukabino 
rūbą, jau buvo benumetąs laužtuvėlį, tačiau apsigalvojo. Persimetęs 
kombinezoną per ranką, jis nuspaudė greta durų esantį mygtuką ir nuėjo 
pas Sintiją. Mergina buvo teisi, oras atšalo. Aštrios dykumos dulkės gėlė 
nuogus pečius ir pilvą. Stivas ėmė rangytis į kombinezoną. Ties pilvu jis 
bus truputėlį apdribęs, tačiau geriau per didelis nei per ankštas. 

- Atleiskite, - tarė Sintija, susigūždama ir ranka uždengdama veidą, 
kai pakilęs vėjo gūsis bloškė į juos smėlį. - Tiesiog vorai, aak, yra tokie 
bjaurūs, jog negaliu... kokie jie buvo? 

- Jums geriau nežinoti. 

Stivas užsisegė užtrauktuką kombinezono priekyje ir apkabino Sin- 
tiją. 

- Ar ką nors palikote mašinoje? 

- Savo kuprinę, tačiau, manau, jog šiąnakt išsiversiu ir be atsarginio 
apatinių rūbų komplekto, - atsakė mergina pavargusiai nusišypsodama. 
— O kaip jūsų telefonas? 

Stivas paplekšnojo per priekinę kombinezono kelnių kišenę. 

- Be jo neišeinu iš namų, - paaiškino. 

Kažkas pakuteno jam sprandą, ir Stivas kaip pamišęs trenkė per tą 
vietą, prisiminęs ruduosius atsiskyrėlius, tvarkingai išsirikiavusius palei 
rašomojo stalo kraštą, tuos nežinia kokioms jėgoms atstovaujančius ka- 
reivius, atsiradusius šiuose tyruose. 

- Kas nutiko? 

- Tiesiog esu truputėlį išgąsdintas. Eime. Metas traukti į kiną. 

- Ak, - atsakė Sintija tuo mergaitiškai rimtu balsu, dėl kurio Stivas 
ir praskydo, - pasimatymas. Ačiū, eime. 


9 


Kai Tomas Bilingslis vedė Merę, Karverius ir garsiausią Amerikos 
gyvą rašytoją (bent jau paties rašytojo akimis) siauru skersgatviu tarp 

“Amerikos vakarų" kino teatro ir Desperacijos pašarų parduotuvės, vėjas 
stūgavo virš jų, tarsi būtų pūtęs į tuščią limonado butelį. 

- Nesinaudokite žibintuvėliais, - perspėjo Ralfas. 

- Teisingai, - pritarė Bilingslis. - Ir būkite atidūs štai čia. Tai šiukšlių 
dėžės ir krūva visokio šlamšto. Lentgaliai, skardinės. 

Jie aplenkė tuščią skardinių ir išmestų lentgalių krūvą. Merė aik- 
telėjo, kai Marinvilis paėmė ją už rankos, nes ne iš karto suprato, kas tai. 
Išvydus: ilgus, kiek teatrališkus plaukus, ji pamėgino išsilaisvinti. 

- Man nereikia jūsų galantiškumo. Aš puikiausiai galiu eiti pati. 

- Už tai aš ne, - atsakė Marinvilis nepaleisdamas rankos. - Dabar jau 
naktimis nė velnio nematau. Tai beveik tas pat, kas būti aklam. 

Dabar Marinvilio balsas skambėjo kitaip. Dar ne visiškai nuolankiai, 
— Merė įsivaizdavo, jog tikėtis Džono Marinvilio nuolankumo būtų taip 
pat nerealu, kaip ir galvoti, jog visi žmonės gali pataikyti į tonaciją, kai 
derinamas orkestras, — tačiau bent jau žmogiškai. Tad ji leido 
Marinviliui laikytis įsikibus. 

- Ar matėte kur nors kojotų? — tyliai paklausė Ralfas. 

Merė suvaldė norą pasišaipyti: “Na, pagaliau, pagaliau Ralfas nesi- 
kreipė į ją “ponia". 

- Ne. Tačiau aš vos galiu įžiūrėti iškeltą prieš veidą savo ranką. 

- Jie dingo, - įsiterpė Deividas. Jis kalbėjo visiškai pasitikėdamas sa- 
vimi. — Bent jau kuriam laikui. 

- Iš kur tu žinai? — paklausė Marinvilis. 

Deividas truktelėjo pečiais. 

- Žinau. 

Ir Merė pagalvojo, kad jie gali pasitikėti berniuku. Štai kaip bepro- 
tiškai pakrypo reikalai. 

Bilingslis nuvedė juos už kampo. Palei galinę kino teatro sieną 
driekėsi išklerusi lentų tvora, tačiau joje buvo maždaug keturių pėdų 
pločio plyšys. Senukas ėjo iš lėto, iškėlęs rankas į viršų. Likusieji sekė 
įkandin jo vorele; eiti po du nebuvo vietos. Merė jau buvo bepradedanti 
galvoti, jog Bilingslis juos čia atsivedė kažkokiam beprasmiškam reika- 
lui, kai senasis veterinaras sustojo. 

- Atvykome. 

Jis pasilenkė ir kažką pakėlė nuo žemės - tai buvo panašu į dėžę. Bi- 
lingslis uždėjo ją ant kitos, po to susigūžęs užlipo ant improvizuotos 
platformos. Jis stovėjo priešais purviną matinio stiklo langą. Senukas 
uždėjo ant stiklo savo panašius į jūros žvaigždę delnus išskėstais pirštais 
ir pastūmė. Langas atsivėrė. 

- Tai moterų tualetas, - paaiškino jis. — Atsargiai. Ten yra nedidelis 
pažemėjimas. 

Jis apsisuko ir įsmuko pro langą. Tai darydamas, Bilingslis priminė 
didžiulį raukšlėtą berniuką, lendantį pro langą į svetimą klubą. Paskui jį 

įlindo Deividas, po to tėvas. Po jo sekė Marinvilis, kuris besisukdamas 
vos nenuvirto nuo iš dėžių padarytos platformos. Jis tikrai beveik nieko 
nemato tamsoje, pagalvojo Merė, ir priminė sau, kad niekada nevažiuotų 
tamsoje kartu su šiuo vyriškiu, jei jis vairuotų automobilį. Ar jis iš tiesų 
pervažiavo motociklu visą šalį? Jei taip, tai Dievas myli jį labiau nei 
Merė. 

Merė sugriebė rašytoją už diržo užpakalyje ir padėjo jam išlaikyti 
pusiausvyrą. 

- Ačiū, - ištarė Marinvilis. 

Šį kartą jo balsas skambėjo tikrai nuolankiai. Tada Marinvilis šno- 
puodamas 1r niurgzdamas ėmė rangytis pro langą. Jo ilgi plaukai buvo 
užkritę ant veido. 

Merė skubiai apsidairė ir trumpam vėjyje išgirdo vaiduoklių balsus. 

- Negi nematei? 

- Ko? 

- Ant to ženklo. Ant greitį ribojančio ženklo. 

- Kas buvo ant to ženklo? 

- Negyva katė. 

Stovėdama ant dėžės, Merė pagalvojo: “Žmonės, kurie ištarė šiuos 
žodžius, iš tiesų yra vaiduokliai, nes jie abu mirę. Aš tokia pat mirusi 
kaip ir Pytas - tos Merės Džekson, kuri išvyko į šią kelionę, be jokios 
abejonės, nebėra. Moteris, stovinti čia, palei senąjį kino teatrą, yra ki- 
tas žmogus". 

Ji perdavė pro langą ginklą ir žibintuvėlį į kažkieno ištiestas rankas, 
po to apsisuko ir lengvai įslinko per palangę į moterų tualetą. 

Ralfas sugavo ją už klubų ir padėjo nusileisti žemyn. Deividas švys- 
čiojo savo žibintuvėliu į visas puses, viena ranka tarsi gobtuvu pridengęs 
prožektoriaus stiklą. Nuo patalpoje tvyrančio kvapo Merė suraukė nosį 
- dvokė drėgme, pelėsiais, alkoholiu. Kampe stovėjo kartoninė dėžė, 
pilna tuščių alkoholinių gėrimų butelių. Vienoje iš kabinų pūpsojo du 
dideli plastmasiniai konteineriai, pripildyti tuščių alaus skardinių. Tie 
konteineriai stovėjo ant skylės, ties kuria anksčiau, kaip spėjo Merė, iš 
tiesų buvo tualetas. “Sprendžiant iš šios vietos vaizdo, tai buvo maždaug 
tuo metu, kai mirė Džeimsas Dynas," - pagalvojo Merė. Ji pajuto, kad ir 
pačiai būtų neprošal pasinaudoti tualetu, ir nors čia viskas bjauriai 
dvokė, norėjo valgyti. Ir ko čia stebėtis? Ji jau beveik aštuonias valan- 
das nieko neturėjo burnoje. Merė pajuto sąžinės priekaištus, dėl savo al- 
kio, kai Piteris jau daugiau niekada nebevalgys, tačiau vylėsi, jog atei- 
tyje sąžinė aprims. Kai pagalvoji, tai ji išgyveno tikrą pragarą. Tikrą pra- 
garą. 

- O šventas šūde, - nusistebėjo Marinvilis, ištraukęs savo žibintuvėlį 
iš marškinių ir apšviesdamas juo alaus skardinių saugyklą. - Jūs ir jūsų 
draugai turėjote šauniai linksmintis, Tomai. 

- Kartą per mėnesį mes viską čia sutvarkome, - teisindamasis atsakė 
Bilingslis. - Ne taip kaip vaikiūkščiai, kurie kaip patrakę lakstydavo 
viršuje, kol praėjusią žiemą galiausiai įgriuvo senosios gaisrinės 
kopėčios. Mes nesišlapiname kampuose ir taip pat nevartojame narko- 
tikų. 

Marinvilis apžiūrėjo tuščius alkoholio butelius. 

- Jei po šitokio kiekio alkoholio dar pavartotumėte narkotikus, jūs 
tikriausiai susprogtumėte. 

- Gal neįsižeisite, jei paklausiu: o kur jūs šlapinatės? - įsiterpė Merė. 
- Nes man būtų visai ne pro šalį pajusti palengvėjimą šioje srityje. 

- Priešingoje koridoriaus pusėje, vyrų tualete, yra basonas. Panašus į 
tuos, kurie naudojami ligoninėse. Mes taip pat rūpinamės, kad jis būtų 
švarus. 

Bilingslis pažvelgė į Marinvilį kažkokiu sudėtingu žvilgsniu, kuriame 
vienodomis dalimis buvo susimaišę agresyvumas su drovumu. Merė pa- 
galvojo, kad Marinvilis ruošiasi sutriuškinti Bilingslį. Ji suprato, jog Bi- 
lingslis taip pat pajuto šią grėsmę. Ir kodėl? Todėl, kad tokie vyrukai 
kaip Marinvilis turi surikiuoti savo aukas, o senasis veterinaras, be abe- 
jonės, buvo lengviausiai pažeidžiamas iš visos publikos. 

- Atleiskite, - tarė ji. - Ar galiu pasiskolinti jūsų žibintuvėlį, Džoni? 

Merė ištiesė ranką. Marinvilis įtartinai pažvelgė į ją, tačiau padavė 
žibintuvėlį. Merė padėkojo ir pasuko durų link. 

- Vau - jėga! - tyliai ištarė Deividas, ir tai ją sustabdė. 

Berniukas buvo nukreipęs savo žibintuvėlį į vieną iš nedaugelio 
vietų sienoje su beveik neišdaužytomis plytelėmis. Ant jos kažkas flo- 
masteriu buvo nupiešęs margaspalvę įmantrią žuvį. Ji panėšėjo į tuos 
skeltauodegius, pusiau mistinius sutvėrimus, kuriuos kartais gali pama- 
tyti labai senų jūrinių žemėlapių viršuje. Tačiau šiame sutvėrime, plau- 
kiančiame ant sienos virš sulaužyto popierinių rankšluosčių laikiklio, ne- 
buvo nieko grėsmingo ar siaubūniško; gyvio nekaltai žydros akys, rau- 
donos žiaunos ir geltonas nugaros pelekas suteikė jam savotiško meilu- 
mo ir džiugesio - čia, dvokiančioje, alkoholio kvapo prisigėrusioje tam- 
soje, žuvis atrodė beveik stebuklingai. Iš piešinio buvo iškritusi tik vie- 
na plytelė, dėl to išnyko apatinė uodegos dalis. 

- Misteri Bilingsli, ar jūs... 

- Taip, sūnau, taip, - atsakė senukas. Jo balsas buvo kartu ir pakilus, 
ir sumišęs. - Aš ją nupiešiau. - Tada veterinaras pažvelgė į Marinvilį. - 
Tikriausiai tuo metu buvau girtas. 

Merė sustojo tarpduryje, laukdama Marinvilio atsakymo. Rašytojas 
ją nustebino. 

- Aš taip pat girtas esu nupiešęs keletą žuvų, - pasakė Marinvilis. - 
Tik ne spalvotais pieštukais, o žodžiais, tačiau įsivaizduoju, jog princi- 

pas tas pats. Neblogai, Bilingsli. Tačiau kodėl čia? Kodėl pasirinkote 
šitokią vietą? | 

- Todėl, kad man ji patinka, - gana išdidžiai atsakė Bilingslis. - Ypač 
po to, kai iš čia išsinešdino vaikigaliai. Nors jie mums čia niekada per 
daug netrukdė; vaikams labiausiai patiko siausti balkone. Manau, jog 
jums mano žodžiai nuskambės beprotiškai, tačiau man tai nesvarbu. Po 
to, kai išėjau į pensiją ir pasitraukiau iš miesto komiteto narių, čia atei- 
nu susitikti su savo draugais. Visada laukiu tų vakarų, kuriuos galėsiu 
praleisti kartu su jais. Na ir kas, kad čia tik senas kino teatras, kuriame 
yra žiurkių, o krėslai supeliję. Tai mūsų reikalas, tiesa? Mūsų pačių rei- 
kalas. Tik manau, jog jie visi jau nebegyvi. Dikas Onslou, Tomas Kin- 
keidas, Kešas Lankasteris. Mano senieji bičiuliai. 

Bilingslis šaižiai riktelėjo, tarsi būtų sukranksėjęs varnas. Nuo šio 
garso Merė krūptelėjo. 

- Misteri Bilingsli? - tai buvo Deividas. - Ar jūs manote, kad jis nu- 
žudė visus miestelio gyventojus? 

- Tai beprotiška! - tarė Marinvilis. 

Ralfas timptelėjo jį už rankos, tarsi tai būtų autobuso avarinio stab- 
džio lynas. 

- Tyliau. 

Bilingslis, savo ilgais, išsukinėtais pirštais trindamasis odą po aki- 
mis, vis dar tebežiūrėjo į Deividą. 

- Manau, jis galėjo, - atsakė veterinaras ir po to vėl trumpam 
dirstelėjo į Marinvilį. - Bent jau pamėgino. 

- Ir kiek tai galėtų būti žmonių? - paklausė Ralfas. 

- Desperacijoje? Šimtas devyniasdešimt, gal du šimtai. Jei įvertin- 
sime naujai atvykstančius šachtininkus, pridėkime dar penkiasdešimt ar 
šešiasdešimt. Nors sunku pasakyti, kiek žmonių buvo čia, o kiek šach- 
toje. 

- Šachtoje? - paklausė Merė. 

- “Kinijos" šachtoje. Toje, kurią iš naujo pradeda eksploatuoti. Dėl 
vario. 

- Tik nesakykite, kad vienas žmogus, net jei jis toks stambus it brie- 
dis kaip šis, gali šlaistytis po miestelį ir nužudyti du šimius žmonių, - ne- 
sutiko Marinvilis. Prašau man labai atleisti, tačiau tuo netikiu. Noriu pa- 
sakyti, jog kaip ir bet kuris kitas tikiu amerikietišku veiklumu bei išra- 
dingumu, tačiau tai, ką jūs sakote, yra absurdas. 

- Ką gi, gal pirmuoju bandymu jis kelis ir praleido, - įsiterpė Merė. 
- Ar ne jūs sakėte, kad, veždamas jus, tas faras suvėžino vieną vyruką? 
Suvėžino mirtinai? 

Atsisukęs Marinvilis apdovanojo ją rūsčiu žvilgsniu. 

- Ar ne jūs sakėte, kad norite į tualetą? 

- Mano inkstai gerai veikia. Jis suvėžino, tiesa? Tiesiog pasivijo kaž- 
ką gatvėje ir suvėžino. Jūs pats taip sakėte. 

- Na gerai, taip. Jis vadino tą vyruką Rankurtu. Biliu Rankurtu. 

- O Jėzau. 

Bilingslis užsimerkė. 

- Jūs jį pažinojote? - paklausė Ralfas. 

- Pone, tokiame mažame miestelyje kaip šis visi pažįsta vienas kitą. 
Bilis dirbo pašarų parduotuvėje, o laisvalaikiu kirpdavo plaukus. 

- Na taip, Entredžianas pasivijo tą Rankurtą gatvėje ir suvėžino kaip 
šunį, - Marinvilio balsas buvo aikštingas, irzlus. - Esu linkęs susitaikyti 
su mintimi, jog Entredžianas galėjo nužudyti daug žmonių. Aš žinau, ką 
jis sugeba. 

- Iš tiesų? - tyliai paklausė Deividas, ir visi atsisuko į jį. 

Deividas nusuko akis į spalvingą žuvį, plaukiojančią ant sienos. 

- Kad vienas žmogus nužudytų šimtus žmonių... - prabilo Marinvilis 
ir po to trumpam nutilo, tartum laikinai būtų pametęs mintį. - Net jei jis 
tai darė naktį... aš tik noriu pasakyti, vyručiai... 

- Gal jis tai padarė ne vienas, - įsiterpė Merė. - Gal jam padėjo suo- 
piai ir kojotai. 

Marinvilis bandė nuvyti šią mintį šalin, - Merė matė jo pastangas net 
prieblandoje, - tačiau galiausiai pasidavė. Jis atsiduso ir pasitrynė skau- 
damą smilkinį. 

- Gerai, galbūt jie ir padėjo. Šlykščiausias visatoje paukštis bandė 
nuimti man skalpą, kai Entredžianas jam paliepė. Žinau, jog taip ir bu- 
vo. Tačiau vis tiek... 

- Tai primena pasakojimą apie Mirties Angelą “Išėjimo knygoje“, - 
pasakė Deividas. - Izraelitai turėjo savo durų viršų ištepti krauju, kad pa- 
rodytų, jog jie nepavojingi, prisimenate? Tik reikalas tas, jog čia jis yra 
Mirties Angelas. Tad kodėl jis praskrido virš mūsų? Jis galėjo lygiai taip 
pat lengvai nužudyti mus visus, kaip nužudė Pyragėlį ar jūsų, Mere, vy- 
rą, - berniukas atsisuko į senąjį veterinarą. - Kodėl jis nenužudė jūsų, 
misteri Bilingsli? Jei išžudė visus miestelio gyventojus, kodėl nenužudė 
jūsų? 

Bilingslis truktelėjo pečiais. 

- Nežinau. Girtas gulėjau namuose. Jis atvažiavo naujuoju patruliniu 
automobiliu - Dieve, tuo pačiu, kurį padėjau išsirinkti - ir išsivežė ma- 
ne. Nutvėrė už kupros ir nusitempė į kalabūzą. Klausiau jo kodėl, ką 
bloga padariau, tačiau Entredžianas nenorėjo pasakyti. Aš jo maldavau. 
Verkiau. Tada dar nežinojau, jog jis pamišęs, iš kur galėjau žinoti? 
Vėliau tai pradėjau suvokti, tačiau iš pradžių buvau tiesiog įsitikinęs, jog 
iš girtumo netekęs sąmonės padariau kažką negera. Kad galbūt buvau 
kur nors išvažiavęs ir kažką sužalojau. Aš... aš jau kažką panašaus kartą 
buvau padaręs. 


234 


- Kada jis atvyko jūsų paimti? - paklausė Merė. 

Bilingslis turėjo pagalvoti, kad tiksliai atsakytų. 

- Užvakar. Prieš pat saulėlydį. Gulėjau lovoje, plyšo galva, galvojau 
ką išgerti, kad palengvėtų pagirios. Apie aspiriną ir kuokštelį man įkan- 
dusio šuns plaukų. Jis išvilko mane tiesiai iš lovos. Buvau tik su trum- 
pikėmis. Entredžianas leido apsirengti. Padėjo man. Tačiau neleido 
išgerti, nors aš drebėjau visu kūnu, ir nenorėjo pasakyti, kodėl mane 
išveža. 

Senasis veterinaras nutilo, tačiau vis dar tebesitrynė paakius. Merė 
panoro, kad jis liautųsi, nes tai ją erzino. 

- Uždaręs mane kameroje, atnešė karštą vakarienę. Atsisėdęs prie 
rašomojo stalo, Entredžianas kažką pasakė. Būtent tada ir pradėjau gal- 
voti, jog jis pamišęs, nes jo žodžiai visiškai neturėjo prasmės. 

- Aš matau skylėmis tarsi akimis, - įsiterpė Merė. 

Bilingslis linktelėjo. 

- Taip, kažką panašaus. Ir dar prisimenu, jog sakė, kad jo galva pil- 
na juodų paukščių. Ir dar daug kitokių dalykų, kurių neprisimenu. Tai 
buvo tarsi “Dienos pamąstymai" iš knygos, kurią parašė beprotis. 

- Jūs esate toks pat kaip ir mes, tik buvote mieste, - pasakė Deividas. 
- Ir ne daugiau už mus suprantate, kodėl jis paliko jus gyvą. 

- Manau, jog tai tiesa. 

- O kas nutiko jums, misteri Marinvili? 

Marinvilis jiems papasakojo, kaip faras sustojo už jo motociklo, kol 
Jis šlapinosi stebėdamas kraštovaizdį šiauriniame kelio pakraštyje, ir 
kaip faras iš pradžių buvo malonus. 

- Mes kalbėjomės apie mano knygas, - pasakė Marinvilis. - Maniau, 
kad jis - mano gerbėjas. Ruošiausi duoti jam sukruštą autografą. Atleisk 
už mano “prancūzų kalbą“, Deividai. 

- Nieko baisaus. Kol jūs kalbėjotės, ar pravažiavo pro šalį mašinų? 
Kertu lažybų, kad pravažiavo. 

- Manau, keli ir pora vilkikų su puspriekabėmis. Teisybę pasakius, 
nelabai kreipiau į jas dėmesį. 

- Tačiau jis nesustabdė nė vienos iš jų? 

- Ne. 

- Tik jus. 

Marinvilis susimąstęs pažvelgė į bemniuką. 

- Jis jus išsirinko, atkakliai teigė Deividas. 

- Ką gi... galbūt. Negaliu šito tvirtinti. Viskas klojosi puikiai, kol ne- 
surado “žolės". 

Merė iškėlė rankas į viršų. 

- Oho oho, prašau minutės pertraukėlės. 

Marinvilis sutrikęs pažvelgė i ją. 

- Tą žolę jūs buvote... 

- Ji nebuvo mano, nesusižavėkite šia idėja. Negi manote, kad bandy- 
čiau “Harley'u" pervažiuoti visą šalį savo kelionmaišyje turėdamas pusę 
svaro “žolės"? Galbūt mano smegenys ir sukepę, tačiau ne tiek. 

Merė pradėjo kikenti. Dėl to jai dar labiau pakilo noras šlapintis, ta- 
čiau moteriškė negalėjo sutramdyti šio isteriško juoko. Viskas buvo per 
daug tobula, tiesiog nuostabiai tiko į savo vietas. 

- Ar ant maišelio buvo lipdukas su besišypsančiu veidu? - paklausė 
ji dar smarkiau kikendama. Tiesą pasakius jai visai nereikėjo atsakymo 
į šį klausimą, tačiau Merė vis tiek norėjo jį išgirsti. - “Misterio Šyps- 
nio“? 

- Iš kur jūs tai sužinojote? - apstulbęs paklausė Marinvilis. 

Žibintuvėlių šviesoje jis atrodė panašus į Artą Gutrį, ir Merės kike- 
nimas virto juoko klyksmais. Ji pajuto, jog prisišlapins į kelnes, jei tuo- 
jau pat nenueis į tualetą. 

- T - todėl, kad ta “žolė" pateko pas jus iš mūsų b - b - bagažinės, - 
paaiškino Merė laikydamasi už pilvo. - Ji yra mano bro - bro - brolienės. 
Ji yra visiška dundukė. Entredžianas gal ir yra iš - iš - išprotėjęs, tačiau 
jis bent grąžina tarą... atleiskite, mane tuojau ištiks nelaimė. 

Merė nuskubėjo koridoriumi. Tai, ką ji išvydo atidariusi vyrų tuale- 
to duris, privertė dar smagiau nusikvatoti. Grindų viduryje, tarsi koks 
sostas iš komiškos operos, stovėjo kilnojamas tualetas su apačioje pri- 
tvirtintu prie plieninio rėmo drobiniu maišeliu. Ant priešais esančios sie- 
nos puikavosi dar vienas piešinys flomasteriu, aiškiai atliktas ta pačia 
ranka, kuri sukūrė žuvį. Šį kartą jis vaizdavo galopu šuoliuojantį arklį. 
Iš jo šnervių driekėsi oranžiniai dūmai, o akys žaižaravo pragariška rau- 
dona spalva. Arklys šuoliavo prerijų plyne į rytus pagal laikrodžio ro- 
dyklę arba į vakarus nuo praustuvų. Nuo šios sienos nebuvo nukritusi nė 
viena plytelė, tačiau dauguma jų išsiklaipiusios, tad eržilas atrodė defor- 
muotas ir nenatūralus. 

Už lango stūgavo vėjas. Atsisegusi kelnes ir sėsdama ant šaltos tua- 
leto sėdynės, Merė staiga prisiminė, kaip kartais Piteris juokdamasis su- 
sigrūsdavo ranką į burną - nykštys būdavo palei vieną burnos kraštą, 
smilius - kitą, tarsi juokas kažkokiu būdu paversdavo jį pažeidžiamu - ir 
akimirksniu pravirko. Kaip visa tai buvo kvaila: trisdešimt penkerių 
metų tapti našle, bėgle mieste, pilname negyvų žmonių, sėdėti apleisto 
kino teatro vyrų tualete ant nešiojamo drobinio unitazo, šlapintis ir tuo 
pat metu verkti, šlapintis ir, galėtum pasakyti, raudoti, žiūrėti į neaiškų 
gyvulį ant sienos, tokį išklaipytą, kad galėjai pamanyti jį šuoliuojant po 
vandeniu, kaip kvaila būti išgąsdintai ir nepajėgti sielvartauti, nes protas 
brutaliai pasiryžęs bet kuria kaina išlikti... tarsi Piteris jai nieko nebūtų 
reiškęs, tarsi būtų buvęs pastaba paraštėje. 

Kaip kvaila vis dar jaustis alkanai... tačiau Merė buvo alkana. 
- Kodėl visa tai vyksta? Kodėl aš turiu čia dalyvauti? - sušnibždėjo 
Merė ir parėmė rankomis veidą. 

Jei Stivas su Sintija būtų turėję ginklą, jie tikriausiai tą moterį būtų 
nušovę. 

Jie ėjo pro barą (kurio lange neoninės šviesos skelbė: “KVIEČIAME 
PASIMĖGAUTI MŪSŲ LOŠINGUMU“'), kai gretimos įstaigos - savi- 
tarnos skalbyklos - durys staiga atsidarė ir pro jas iššoko moteris. Stivas, 
matydamas tik tamsų siluetą, užsimojo laužtuvėliu pasiruošęs smogti. 

- Ne! - sušuko Sintija, sugriebdama jį už riešo. - Nedarykite šito! 

Moteris - ji buvo vešliais juodais plaukais ir labai išblyškusiu veidu, 
tik tiek iš pradžių Sintija tesugebėjo pastebėti - sugriebė Stivą už pečių 
ir prisitraukė jo veidą prie savojo. Sintija buvo įsitikinusi, jog moteris iš 
savitarnos skalbyklos apskritai nepastebėjo iškelto laužtuvėlio. “Ji 
ruošiasi paklausti, ar Stivas surado Jėėėzų, - pagalvojo Sintija. - Kai ta- 
ve šitaip sugriebia, niekada nesako "Jėzų", o visad "Jėėėzų". 

Tačiau, suprantama, moteriškė pasakė visai ką kita. 

- Mes privalome iš čia ištrūkti. 

Jos balsas buvo duslus, pakimęs. 

- Tuojau pat. 

Moteris žvilgtelėjo per petį, dirstelėjo į Sintiją, matyt, nusprendė vi- 
siškai į ją nereaguoti, nes vėl visą savo dėmesį sutelkė į Stivą. Sintija tai 
jau buvo mačiusi, todėl neįsižeidė. Yra tam tikras tipas moterų, kurios 
krizių metu mato tik vyrus. 

Kai kurios šitaip elgiasi todėl, kad taip buvo išauklėtos; tačiau atro- 
do, jog dažniau jos tiesiog buvo įsikalusios į savo gudrias lėlių Barbių 
galveles, kad šitaip saugiau. 

Per tamsą ir skrajojančias dulkes Sintija pabandė geriau įsižiūrėti į 
šią moterį. Vyresnio amžiaus (ne mažiau kaip trisdešimties metų), inte- 
ligentiškos išvaizdos ir nepasakytum, jog neseksuali. Ilgos kojos kyšojo 
iš po trumpos suknelės, kuri atrodė kažkaip nevykusiai, tartum 
paukštytė, tūnanti jos viduje, nebūtų pratusi dėvėti suknelės. Tačiau ji 
anaptol neatrodė nevikri - moteris tarsi šokdama atkartojo kiekvieną 
Stivo judesį. 

- Ar turite mašiną? - išpyškino ji. 

- Iš jos nebus jokios naudos, - atsakė Stivas. - Iš miesto vedantis ke- 
lias užblokuotas. 

- Užblokuotas? Kaip užblokuotas? 

- Pora namų - treilerių. 

- Kur? 

- Netoli kalnakasybos kompanijos pastato, - įsiterpė Sintija. - Tačiau 
tai nėra vienintelė problema. Cia yra daugybė lavonų... 

- Ir jūs man tai pasakojate, - šaižiai nusijuokė moteris. - Kolis išsik- 
raustė iš proto. Pati mačiau, kaip jis nužudė kokį tuziną. Jis vaikėsi juos 
savo patruliniu automobiliu ir šaudė gatvėje. Tartum tie žmonės būtų 
galvijai, o Pagrindinė gatvė - skerdykla. 

Moteris tebesilaikė įsikibusi į Stivą ir kalbėdama purtė jį, tartum už 
ką nors plūstų, o jos akys lakstė į visas puses. 

- Negalime būti gatvėje. Jei jis mus pagaus... eikime čionai. Čia sau- 
gu. Aš čia pratūnojau nuo vakardienos ryto. Jis kartą buvo įėjęs vidun. 
Pasislėpiau kabinete po rašomuoju stalu. Maniau, jog jis užuos mano 
kvepalų kvapą ir suras... apeis aplink rašomąjį stalą ir suras mane... ta- 
čiau jis šito nepadarė. Gal jo nosis užsikimšusi! 

Moteriškė pradėjo isteriškai juoktis, po to staiga plojo sau per veidą, 
kad liautųsi. Tai buvo kažkaip gąsdinančiai juokinga; tokius dalykus 
kartais darydavo senų “Warner Brothers“ studijos animacinių filmų he- 
rojai. 

Sintija papurtė galvą. 

- Eisime ne į savitarnos skalbyklą. Į kino teatrą. Ten yra daugiau 
žmonių. 

- Aš pamačiau jo šešėlį, - tęsė moteris. 

Ji vis dar buvo įsitvėrusi į Stivo pečiūs ir konfidencialiai prikišusi 
prie jo savo veidą, tarsi įsivaizduotų, jog Stivas yra Hampris Bogartas, 
oji - Ingrida Bergman, ir greta stovi filmavimo kamera su šviesos fil- 
trais. 

- Aš pamačiau jo šešėlį, krentantį ant rašomojo stalo, ir buvau tikra... 
tačiau jis šito nepadarė, todėl manau, jog galėtume saugiai pasislėpti ka- 
binete, kol nuspręstume, ką daryti toliau... 

Sintija ištiesė ranką, paėmė moterį už smakro ir atsuko į save. 

- Ką jūs darote? - piktai paklausė tamsiaplaukė moteris. - Ką jūs, po 
velnių, sau leidžiate? 

- Bandau atkreipti į save jūsų dėmesį. 

Sintija paleido moters smakrą, ir toji akimirksniu atsisuko į Stivą, 
lyg besmegenė gėlė, ant savo stiebo besisukiojanti paskui saulę, ir vėl 
ėmė tarškėti: 

- Aš buvau po rašomuoju stalu... ir... 1r... mes privalome... klausyki- 
te, mes privalome... 

Sintija vėl ištiesė ranką ir paėmusi moterį už smakro atsuko ją į save. 

- Brangioji, klausykite, ką aš pasakysiu. / kino teatrą. Ten yra dau- 
giau žmonių. 

Suraukusi kaktą, tarsi bandytų surasti šiuose žodžiuose kokią nors 
prasmę, moteris pasižiūrėjo į Sintiją. Po to per Sintijos petį ji pažvelgė į 
grandinėmis pritvirtintą “Amerikos vakarų“ lentą. 

- Į senąjį kino teatrą? 

- Taip. 

- Ar jūs esate tikra? Vakar vakare, kai sutemo, pamėginau atidaryti 
duris, tačiau jos buvo užrakintos. 

- Mes turime apeiti iš užpakalinės pusės, - paaiškino Stivas. - Mano 
draugas paaiškino, kur mes turime eiti. 

- Kaip jis tai padarė? - abejodama paklausė tamsiaplaukė moteris, ta- 
čiau kai Stivas ėmė žingsniuoti ta kryptimi, ji nuturseno greta jo. Sintija 
prisijungė prie moters iš kitos pusės. - Kaip jis tai galėjo padaryti? 

- Per mobilųjį telefoną, - atsakė Stivas. 

- Paprastai jie čia nelabai gerai veikia, - pastebėjo tamsiaplaukė mo- 
teris. - Čia yra per daug dideli mineralų telkiniai. 

Jie įžengė po kino teatro tentu (vėjaričių žolių kuokštas, įstrigęs 
tarp įstiklintos kasos būdelės ir kairiųjų durų, barškėjo it marakas) ir su- 
stojo pačiame jo gale. 

- Štai tas skersgatvis, - parodė Sintija. 

Sintija žengė kelis žingsnius ta kryptimi, tačiau tamsiaplaukė mote- 
ris liko stovėti kaip įbesta ir susiraukusi dairėsi tai į Stivą, tai į Sintiją. 

- Koks draugas, kokie žmonės? - paklausė ji. - Kaip jie čia pateko? 
Kaip atsitiko, kad tas sukruštas Kolis jų nenužudė? 

- Visa tai išsiaiškinsime vėliau, - pasakė Stivas, paimdamas ją už 
rankos. 

Moteris pasimuistė ir gudraujančiu balsu paklausė: 

- Jūs vedate mane pas jį, tiesa? 

- Ponia, mes net nežinome, apie ką jūs kalbate, - įsiterpė Sintija. - 
Vardan Kristaus, ar jūs eisite, ar ne? 

- Girdžiu variklio ūžesį, - pasakė Stivas, pasukdamas galvą į tą pusę. 
- Manau, mašina atvažiuoja iš pietų. Esu tikras, jog ji važiuoja prie 
mūsų. 

Moters akys išsiplėtė. 

- Tai jis, - sušnibždėjo. - Jis. 

Ji pažvelgė per petį, tarsi ilgėtųsi saugios savitarnos skalbyklos, po 
to apsisprendė ir šmurkštelėjo į skersgatvį. Kai visi prisiartino prie lentų 
tvoros, besidriekiančios palei galinę kino teatro sieną, Sintija su Stivu 
turėjo paspartinti žingsnį, kad neatsiliktų nuo moteriškės. 


4 
- Ar jūs esatc tikri... - kreipėsi tamsiaplaukė moteris, ir tuo metu pa- 
stato gilumoje švystelėjo žibintuvėlio spindulys. 
Jie ėjo vorele, Stivas tarp moterų, toji iš savitarnos skalbyklos buvo 
prickyje. Stivas dešine ranka paėmė jos ranką (labai šaltą), o kaire nusi- 

tvėrė Sintijos rankos (truputėlį šiltesnės). Tamsiaplaukė moteris iš lėto 
vedė juos takeliu. Vėl blykstelėjo žibintuvėlio spindulys, šį kartą jis bu- 
vo nukreiptas į dvi sukrautas viena ant kitos dėžes. 

- Lipkite ant jų ir lįskite pas mus, - sušnibždėjo kažkieno balsas. 

Stivas apsidžiaugė jį išgirdęs. 

- Bose? 

- O kas gi daugiau, - iš balso galėjai spręsti, jog Marinvilis šypsosi. 
- Patinka tavo kombinezonas - su juo atrodai labai vyriškai. Lipk pas 
mus, Stivai. 

- Mes esame trise. 

- Juo daugiau, juo linksmiau. 

Kad užliptų ant dėžių, tamsiaplaukė moteris pasikėlė sijoną, ir Stivas 
pastebėjo, kaip jo bosas gano akis. Atrodo, kad net apokalipsė nepajėgė 
pakeisti kai kurių dalykų. 

Stivas padėjo Sintijai užlipti ant dėžių, paskui užsiropštė pats. ri is ap- 
sisuko, įlindo pro langą iki pusės, o po to ištiesęs ranką nustūmė 
viršutinę dėžę. Jis nežinojo, ar šito pakaks apgauti vyruką, kurio taip bi- 
jojo tamsiaplaukė moteris, jei jis čia sugrįžtų apsišniukštinėti, tačiau tai 
buvo geriau negu nieko. 

Stivas įslinko į patalpą, kuri atrodė kaip valkatų slėptuvė, jei apskri- 
tai tokį dalyką Stivui kada nors teko matyti, ir pačiupęs apsikabino savo 
bosą. Marinvilis nustebęs ir tuo pat metu patenkintas nusijuokė: 

- Tik prašau, Stivai, nekišk liežuvio, aš to reikalauju. 

Stivas šypsodamasis laikė rašytoją už pečių. 

- Maniau, kad jūs jau nebegyvas. Mes radome smėlyje palaidotą 
jūsų motociklą. 

- Tu jį radai? - Marinvilio balsas skambėjo džiugiai. - Kalės vaikas! 

- Kas nutiko jūsų veidui? 

Marinvilis priartino žibintuvėlį sau prie smakro. Menkoje šviesoje 
šis sutinęs, praradęs spalvą veidas priminė kažką iš siaubo filmo. Džo- 
nio nosis atrodė lyg kelyje sutraiškytas gyvulėlis, o jo linksma šypsena 
dar labiau sudarkė ir šiaip jau baisų veidą. 

- Kaip manai, jei šitaip atrodydamas pasakyčiau kalbą Amerikos 
plunksnos bičiulių draugijoje, gal tie šikniai galiausiai išklausytų? 

- Žmogau, - su pagarbia baime ištarė Sintija, - kažkas jus kaip rei- 
kiant išvanojo. 

- Entredžianas, - niūriai atsakė Marinvilis. - Ar jūs jį susitikote? 

- Ne, - atsakė Stivas, - ir sprendžiant iš to, ką apie jį iki šiol išgirdau, 
visiškai nenoriu susitikti. 

Žvygindamos vyrius, plačiai atsidarė tualeto durys, ir jose pasirodė 
berniukas - trumpais plaukais, blyškaus veido, apsivilkęs sukruvintus 
marškinėlius su “Klyvlendo indėnų" komandos užrašu. Vienoje rankoje 
jis laikė žibintuvėlį, kuriuo vikriai paeiliui apšvietė naujųjų atvykėlių 

veidus. Stivo galvoje viskas tvarkingai susidėliojo į savo vietas lyg pa- 
veikslas iš kibučių. Jis pagalvojo, jog vaiko marškinėliai buvo pagrindi- 
nis raktas įminti mįslę. 

- Ar jūs esate Stivas? - paklausė berniukas. 

Stivas linktelėjo. 

- Taip. Stivas Eimzas. O čia - Sintija Smit. O tu esi mano telefoni- 
nis pašnekovas. 

Išgirdęs šiuos žodžius, berniukas vangiai šyptelėjo. 

- Tu paskambinai pačiu laiku, Deividai. Tikriausiai niekada nesu- 
žinosi, kaip tai buvo laiku. Malonu susipažinti su tavimi, Deividai Kar- 
veri. Juk tokia tavo pavardė? 

Stivas žengė į priekį ir paspaudė laisvą berniuko ranką, mėgaudama- 
sis jo veide atsiradusia nuostaba. Dievas mato, tas vaikis taip pat buvo 
jį nustebinęs, kai taip netikėtai prakalbo telefonas. 

- Iš kur jūs žinote mano pavardę? 

Kai Stivas paleido Deivido ranką, ją paėmė Sintija. Mergina vieną 
kartą tvirtai ją spustelėjo. 

- Mes suradome jūsų “Hamvį"" ar “Vinebagą", ar kaip kitaip jį vadi- 
nate. Autobuse Stivas pasklaidė tavo beisbolo korteles. 

- Pasakyk atvirai, - kreipėsi Stivas į Deividą. - Kaip manai, ar “Klyv- 
lendo indėnai" kada nors nugalės pasaulio čempionate? 

- Man tai visiškai nesvarbu, kol galiu būti šalia ir stebėti žaidimą, - 
atsakė Deividas, vos pastebimai nusišypsodamas. 

Sintija atsisuko į moterį iš savitarnos skalbyklos, kurią, turėdami 
ginklą, būtų nušovę. 

- O čia... 

- Odrė Vailer, - pasakė tamsiaplaukė moteris. - Aš esu “Diablo" ka- 
syklos geologė konsultantė. Bent jau buvau, - moteris didelėmis apsvai- 
gusiomis akimis apžvelgė moterų tualetą, pastebėdama kartoninę dėžę su 
tuščiais alkoholio buteliais, plastmasinius konteinerius su tuščiomis 
alaus skardinėmis ir nuostabiąją žuvį, plaukiojančią ant nešvarios, ply- 
telėmis išklotos sienos. - Dabar nežinau, kas esu. Jaučiuosi kaip trijų 
dienų senumo maltos mėsos kepsnys. 

Ji palengva atsisuko į Marinvilį ir prabilusi, lygiai kaip darė prie sa- 
vitarnos skalbyklos įsikibusi į Stivą, vėl sugrįžo prie pradinio teksto. 

- Mes privalome palikti šį miestelį. Jūsų draugužis tvirtina, jog išva- 
žiavimas užblokuotas, tačiau aš žinau kitą. Jis eina iš kasyklos rajono 
žemyn palei pylimo apačią iki pat 50-osios automagistralės. Tas kelias 
beveik nepravažiuojamas, tačiau autoparke yra visureigių, koks pustuzi- 
nis iš jų... 

- Neabejoju, jog jūsų žinios labai pravers, tačiau manau, kad kol kas 
jomis nepasinaudosime, - pertraukė ją Marinvilis. Jis kalbėjo profesiona- 
liu raminančiu tonu, kurį Stivas iš karto atpažino. Taip jo bosas kalbėda- 

vo su moterimis (visada tai būdavo moterys, dažniausiai įkopusios į 
šeštą ar septintą dešimtį), kurios sėdėdavo per jo literatūros paskaitas - 
kultūrinius bombardavimus, kaip bosas pats jas vadino. - Pirmiausiai tu- 
rime viską aptarti. Eime į teatrą. Ten susirinkusi gana įdomi kompanija. 
Manau, jūs būsite sužavėta. 

- Ar jūs pakvaišote? - paklausė moteris. - Mes turime ne aptarinėti 
padėtį, o išsinešdinti iš čia, - ji apsidairė aplink. - Tikriausiai jūs ne- 
pajėgiate suvokti, kas čia įvyko. Tas žmogus, Kolis Entredžianas... 

Marinvilis pakėlė žibintuvėlį ir apšvietė savo veidą, kad moteriškė 
galėtų gerai jį apžiūrėti. 

- Kaip matote, man teko susidurti su šiuo žmogum, ir aš daug ką 
pajėgsiu suvokti. Eime į priekį, panele Vailer, ir ten pasišnekėsime. Ma- 
tau, jog jūs nekantraujate, norėdama įgyvendinti savo idėją, tačiau taip 
bus geriau. Staliai sako: du kartus pamatuok, trečią atpjauk, Tai - geras 
pasakymas. Sutinkate? 

Moteris nenoriai pažvelgė į Marinvilį, tačiau kai šis pajudėjo durų 
link, ji nusekė įkandin. Stivas su Sintija padarė tą patį. Lauke vėjas 
stūgavo palei kino teatro pastatą, dejuodamas giliuose jo plyšiuose. 

Tamsus automobilio su pailgu švyturėliu ant stogo siluetas per tam- 
są ir stūgaujant vėjui iš lėto riedėjo į šiaurę, toldamas nuo pylimo, 
ženklinančio “ Kinijos" šachtą pietiniame Desperacijos miestelio pa- 
kraštyje. Automobilis riedėjo be šviesų; prie jo vairo sėdinti būtybė pui- 
kiai matė tamsoje netgi tada, kai tamsą tirštino skrajojantis smėlis. 

Automobilis pravažiavo pro miestelio pietiniame pakraštyje esantį 
vyno rūsį. Nugriuvęs skydas su užrašu: “MEKSIKIETIŠKI VALGIAI" 
buvo beveik užklotas klajojančiu smėliu; blankioje priemenės lemputės 
šviesoje tegalėjai perskaityti “KI VALGT". Patrulinis automobilis iš lėto 
nuriedėjo gatve prie municipalinio pastato, įsuko į stovėjimo aikštelę ir 
sustojo ten, kur stovėjo anksčiau. Už vairo sėdinti didžiulė, pakumpus: 
būtybė, persijuosusi “Sam Browne“ firmos diržu ir ant perpetės prisise- 
gusi ženklelį, dainavo seną dainelę beklausiu monotonišku balsu: “/r 
mes eisime šokti, brangioji, ir tada tu pamatysi... jog muzikoje slypi ma- 
gija, o manyje slypi muzika..." 

Vairuotojo sėdynėje sėdinti būtybė užgesino “Caprice" variklį ir 
sėdėjo nuleidusi galvą, pirštais barbendama į vairą. Suopis suplasnojo la- 
kiojančiose dulkėse, paskutinę akimirką, pakilus vėjo gūsiui, pakorega- 
vo savo skrydžio trajektoriją ir nutūpė ant patrulinio automobilio kapo- 
to. Paskui jį nutūpė antras, po to trečias. Paskutinysis atvykėlis aprėkė 
savo draugus, o po to ant automobilio kapoto paleido tirštą išmatų 
čiurkšlę. 

Išsirikiavę paukščiai žvelgė pro purviną priekinį stiklą. 

- Žydai, - tarė vairuotojas, - privalo mirti. Ir katalikai. Taip pat mor- 
monai. Tek. 

Mašinos durelės prasivėrė. Iš pradžių išlindo viena koja, po to kita. 
Apsijuosusi “Sam Browne“ diržu būtybė atsistojo ir užtrenkė mašinos 
dureles. Po pažasčia ji laikė savo naują skrybėlę. Kitoje rankoje buvo 
šautuvas, kurį moteriškė, vardu Merė, buvo nutvėrusi nuo rašomojo sta- 
lo. Būtybė nužingsniavo prie paradinių durų. Iš abiejų laiptų pusių tupėjo 
po kojotą. Jie neramiai suinkštė ir susigūžė ant savo užpakalinių letenų, 
rodydami psichopatiškus šuniškus šypsnius artėjančiai būtybei, kuri 
praėjo pro juos visiškai nekreipdama dėmesio. 

Būtybė ištiesė ranką, siekdama durų rankenos, ir iš nuostabos ranka 
sustingo ore. Durys buvo praviros. Dėl vėjo kaprizų durys buvo beveik 
uždarytos... tačiau ne visai. 

- Kas čia per krušliava? - sumurmėjo būtybė atidarydama duris. 

Ji greitai nuskubėjo į viršų, pirmiausiai užsidėdama skrybėlę (ją 
reikėjo smarkiai tempti žemyn; skrybėlė nelabai tiko), po to paimdama 
šautuvą abiem rankomis. 

Laiptų viršuje gulėjo negyvas kojotas. Durys, vedančios į sulaikytųjų 
priėmimo patalpą, taip pat buvo praviros. Būtybė su šautuvu rankose 
įžengė vidun, jau žinodama, ką ten išvys, tačiau žinojimas nesulaikė iš 
krūtinės išsiveržusio riaumojimo. Lauke, laiptų papėdėje, kojotai inkštė 
ir susigūžę šlapinosi. Tupintys ant policijos patrulinio automobilio suo- 
piai taip pat išgirdo šį būtybės riksmą ir neramiai suplasnojo sparnais; jie 
jau buvo bepakylą nuskristi, tačiau vėl sutūpė, neramiai sukiodami gal- 
vas vienas į kitą, tarsi ruoštųsi įkirsti. 

Sulaikytųjų priėmimo patalpoje visos kameros, kurios dar neseniai 
buvo užimtos, stūksojo tuščios ir atvertomis durimis. 

- Tas berniūkštis, - sušnibždėjo būtybė tarpduryje. Jos rankos, 
gniaužiančios šautuvo buožę, buvo išbalusios. - Tas šlykštus mažas nar- 
komanas. 

Truputėlį pastovėjusi tarpduryje, būtybė įžengė į patalpą. Jos akys 
lakstė į šalis. Skrybėlė - plačiais plokščiais kraštais - vėl ėmė iš lėto kil- 
ti aukštyn, stumiama besišiaušiančių būtybės plaukų. Šioji būtybė turėjo 
kur kas daugiau plaukų nei ankstesnis skrybėlės savininkas. Moteriškė, 
kurią Kolis Entredžianas iš kameros išsivedė laiptais žemyn, buvo pen- 
kių pėdų ir šešių colių ūgio ir svėrė šimtą trisdešimt svarų. Šis sutvėri- 
mas buvo labai panašus į milžinišką tos moteriškės seserį: šešių pėdų ir 
trijų colių ūgio, plačių pečių ir kokių dviejų šimtų svarų svorio. Būtybė 
buvo apsivilkusi kombinezoną, kurį pasiėmė iš sandėlio, grįždama 1š 
vietovės, kurią kalnakasybos kompanija vadino “Barškuolė numeris du“, 
o miestelio gyventojai jau daugiau nei šimtą metų ją vadino “Kinijos" 
šachta. Kombinezonas buvo kiek ankštas per krūtinę ir klubus, tačiau jis 

vis tiek tiko geriau nei ankstesnieji rūbai; jie dabar šiai būtybei buvo to- 
kie pat beverčiai kaip ir Elenos Karver rūpesčiai bei troškimai. O dėl 
Entredžiano, tai šioji būtybė turėjo jo diržą, ženklelį ir skrybėlę, ji taip 
pat prie šlaunies glaudė jo pistoletą. 

Suprantama, ji privalėjo turėti ginklą. Juk dabar Elena Karver buvo 
vienintelė teisingumo sergėtoja į vakarus nuo Pekoso. Dabar sergėti tei- 
singumą buvo jos darbas, ir tepadeda Dievas tam, kuris sukliudys jai tai 
daryti. 

Pavyzdžiui, jos buvęs sūnus. 

Iš kombinezono krūtinės kišenės ji išsitraukė mažą statulėlę. Tai bu- 
vo iš pilko akmens iškaltas voras. Voras tarsi girtas buvo pakrypęs ant 
Elenos delno (toje pusėje viena jo koja buvo nulūžusi), tačiau tai nė kiek 
nemenkino jo šlykštumo ar grėsmingumo. Violetinės prieš tūkstantmeč- 
ius išvirusios ugnikalniuose geležies akys pūpsojo virš žandikaulių, 
kurie buvo pražiodinti, kad matytųsi liežuvis, nors iš tiesų tai buvo visai 
ne liežuvis, o išsiviepusi mažo kojoto galva. Ant voro nugaros matėsi 
kontūras, šiek tiek primenantis kaimišką smuiką. 

- Tek! - ištarė būtybė, stovinti prie rašomojo stalo. 

Jos veidas - suglebęs ir išdribęs it tešla - žiauri parodija veido mote- 
riškės, dar prieš dešimt valandų skaičiusios savo dukrelei knygą “Smal- 
susis Džordžas“ ir kartu su ja gėrusios kakavą. Tačiau akys šiame veide 
buvo gyvos, sąmoningos ir pagiežingos, bjauriai panašios į jos delne gu- 
linčio daikto akis. Būtybė perėmė statulėlę į kitą ranką ir iškėlė ją sau 
virš galvos priešais stiklinį rutulio formos šviestuvą, kabantį virš 
rašomojo stalo. 

- Tek a van! Teka la! Mi him, en tau! En tau! 

Vorai-atsiskyrėliai atskubėjo iš laiptų aikštelės tamsybių, iš grind- 
juosčių plyšių, iš tuščių kamerų tamsių kerčių. Jie susirinko aplink 
būtybę ir apstojo ją ratu. Ji iš lėto nuleido akmeninį vorą ant rašomojo 
stalo. 

- Tek! - tyliai šūktelėjo būtybė. - Mi him, en tau. 

Dėmesingai ją sekančių vorų žiedas suvilnijo. Iš viso jų buvo koks 
penkiasdešimt, dauguma ne didesni už gražią raziną. Po to žiedas iširo 
ir vorai dviem eilėmis nuskubėjo prie durų. Būtybė, kuri buvo Elena 
Karver, kol Kolis Entredžianas nenugabeno jos į “Kinijos" šachtą, 
stebėjo, kaip vorai pasišalina. Po to ji įsidėjo iš akmens išskaptuotą dai- 
kčiuką kišenėn. 

- Žydai privalo mirti, - tarė ji tuščiam kambariui. - Katalikai privalo 
mirti. Mormonai privalo mirti. Dėkingi Mirties garbintojai privalo mir- 
ti, - būtybė trumpam nutilo. - Maži besimeldžiantys berniukai privalo 
mirti. 

Ji iškėlė Elenos Karver rankas ir susimąsčiusi ėmė barbenti Elenos 
Karver pirštais į Elenos Karver raktikaulius. 


IĮ DAUS 


“AMERIKOS VAKARAI": 
LEGENDINIAI SESELIAI 


PIRMAS SKYRIUS 

- O šventas šūde! - nusistebėjo Stivas. - Tai nepaprasta. 

- Tai sukru, tai klaiku, štai ką aš pasakysiu, - užginčijo Sintija apsi- 
dairydama, ar ncįžeidė senuko. Tačiau Bilingslio niekur nesimatė. 

- Jaunuole, - įsiterpė Džonis, - klaiku yra narkotikų duobė, ir tai - 
vienintelis išradimas, už kurį jūsų karta gali sau prisiskirti nuopelnus. O 
tai nėra klaiku. Teisybę pasakius, tai gana gražu. 

- Klaiku, - šypsodamasi pakartojo Sintija. 

Džonis spėjo, jog “Amerikos vakarai" buvo pastatyti per pirmąjį 
dešimtmetį po Antrojo pasaulinio karo, kai kino teatrų pastatai jau nebu- 
vo perdėtai puošiami lyg kokios šventovės, kaip tai darė trečiajame ar 
ketvirtajame dešimtmetyje, tačiau gerokai anksčiau, nei pasirodė preky- 
biniai centrai, kada kino teatrai tapo batų dėžutėmis su puikia garso stip- 
rinimo aparatūra. Bilingslis įjungė šviesas virš ekrano ir toje vietoje, kuri 
anksčiau vadinta orkestro duobe, tad Džonis galėjo gerai apžiūrėti patal- 
pą. Ant sienų kabojo elektriniai dekoratyvūs kandeliabrai, tačiau ne- 
simatė jokių kitų nesaikingų puošybos elementų. Išlikusi didžioji dalis 
kėdžių, tačiau raudonas jų pliušas buvo išblukęs, nusitrynęs ir smarkiai 
dvokė pelėsiais. Baltame ekrano stačiakampyje kažkada Rokas Hadso- 
nas kovėsi su Doriu Dėjumi, o Čarltono Hestono kovos vežimas su- 
sidūrė su Stiveno Boido. Ekranas buvo ne mažiau kaip keturiasdešimties 
pėdų ilgio ir dvidešimties pėdų aukščio; iš tos vietos, kur stovėjo Džo- 
nis, jis atrodė tokio dydžio, kaip kino teatrų, į kuriuos atvažiuodavai au- 
tomobiliu, ekranas. 

Priešais ekraną plytėjo scena - savotiška architektūrinė atgyvena, nes 
Džonis spėjo, jog tuo metu, kai šį statinį pastatė, vodevilis jau buvo 
miręs. Ar scena kada nors buvo panaudota? Džonis manė, jog taip; po- 
litiniams debatams ar mokyklos baigimo iškilmingicems aktams, ar bai- 
giamajam Karviašūdžio apskrities rašybos konkurso etapui. Kad ir ko- 
kiems tikslams ši scena būtų tarnavusi praeityje, žmonės, dalyvavę šiuo- 
se nuostabiuose kaimiškuose renginiuose, jokiu būdu negalėjo atspėti, 
kokia bus galutinė scenos paskirtis. 

Džonis apsidairė truputėlį sunerimęs dėl Biligslio ir pamatė senuką 
ateinant siauru, trumpu koridoriumi, vedančiu iš tualetų į užkulisius, kur 
susibūrė likusieji pabėgėliai. “Senukas kažkur turi paslėpęs butelį ir 
nuėjo iš jo gurkštelėti, štai ir viskas", - pagalvojo Džonis, tačiau kai se- 
nukas prasispraudė pro šalį, Džonis neužuodė tik ką išgerto alkoholio 
kvapo, o šį kvapą jis visada užuosdavo, kai pats metė gerti. 

Jie nusekė paskui Bilingslį į sceną - grupelė žmonių, kuriuos Džonis 
mintyse pradėjo vadinti (ir su tam tikra šiluma) “Išsigelbėjusių nuo Ko- 

lio Entredžiano draugija“, garsiai trepsėdami ir nuo šoninių orkestro 
duobės šviesų mesdami ilgus blyškius šešėlius. Bilingslis įjungė šias 
šviesas elektros skydinėje, prie kairiojo įėjimo į sceną. Virš apspurusių 
raudono pliušo kėdžių šviesa sparčiai silpo, ir toliau, į nematomą aukštį, 
kilo tik tamsa. O virš šios tamsos ir iš visų šonų stūgavo dykumos vėjas. 
Šis garsas stingdė Džonio kraują... tačiau jis taip pat negalėjo paneigti 
fakto, kad jame buvo kažkas patrauklaus... tik Džonis neįstengė pa- 
aiškinti, kur slypi šis patrauklumas. 

"Ak, nereikia meluoti. Bilingslis ir jo draugužiai irgi tą žino, todėl 
čia ir susirenka. Dievas tave sukūrė tam, kad klausytumeisi šio garso, 0 
ši patalpa yra natūralus jo stiprintuvas. Sėdėdamas su savo senais bi- 
čiuliais scenos priekyje, mesdamas legendinį šešėlį ir gerdamas už 
praeitį, šį garsą dar geriau girdi. Tas garsas sako, jog teisingai pasi- 
elgei mesdamas gerti, jog, teisybę pasakius, mesti gerti yra vienintelis 
logiškas pasirinkimas. Šis garsas byloja apie tuštumos viliones ir nulio 
malonumus "". 

Apdulkėjusios scenos viduryje, priešais ekraną be uždangos, buvo 
svetainė - foteliai, sofos, toršerai, kavos stalelis ir netgi televizorius. Vi- 
si baldai stovėjo ant didelio kiliminės dangos gabalo. Tai priminė baldų 
ekspoziciją universalinėje parduotuvėje, tačiau Džoniui atkakliai į galvą 
lindo mintis, jog jei Ježenas Jonesko kada nors parašytų “Sutemų zonos“ 
epizodą, dekoracijos tikriausiai būtų labai panašios į šias. Visos šios ap- 
linkos dominuojantis akcentas - tamsinto ąžuolo baras. Kai Bilingslis 
vieną po kito įjungė toršerus, Džonis ranka perbraukė barą. Jis pastebėjo, 
kad elektros laidai prakišti pro mažas išpjovas ekrano apačioje. Jų 
kraštai sutvirtinti elektros izoliacine juostele, kad išpjovos nesiplėstų. 

Bilingslis galva mostelėjo baro link. 

- Jis čia atkeliavo iš senosios “Rato" rančos. Per aukcioną Kleitono 
apskrities bičiulių draugijai paremti. Susimetėme kartu su Bazu Hanse- 
nu ir “nukalėme" jį už septyniolika “žalių". Galite patikėti? 

- Atvirai sakant, ne, - atsakė Džonis, bandydamas įsivaizduoti, kiek 
šis daiktas galėtų kainuoti vienoje iš tų brangių mažų SouHou rajono 
parduotuvių. 

Atidaręs dvipuses dureles, jis pamatė pilną barą gėrimų. Ir jie buvo 
brangūs. Ne patys brangiausi, bet geri. Džonis vėl skubiai uždarė dure- 
les. Bare esantys buteliai jį viliojo, nors “Jim Beam'o“ butelis, paimtas 
iš “Pelėdos" klubo - ne. 

Ralfas Karveris atsisėdo į krėslą su atrama galvai ir pažvelgė į 
tuščias salės kėdes, tarsi žmogus, kuris vis dar drįsta tikėtis, jog tik sap- 
nuoja. Deividas priėjo prie televizoriaus. 

- Arjūs turite ką nors... ak štai, matau. 

Berniukas po televizoriumi pastebėjo vaizdo magnetofoną. Jis 
pritūpė, kad galėtų apžiūrėti ant jo sukrautas kasetes. 

- Sūnau... - norėjo kažką pasakyti Bilingslis, tačiau numojo ranka. 

Deividas ėmė skubiai sklaidyti kasečių dėžutes - “Ištroškę sekso stu- 
dentai“, “Nešvankios debiutantės“, “Meilutės iš kubriko" 3 dalis - ir 
padėjo jas atgal. 

- Jūs vyručiai, tai žiūrite? 

Bilingslis gūžtelėjo pečiais. Jis atrodė ir pavargęs, ir sutrikęs. 

- Esame per seni, kad žiūrėtume rodeo, sūnau. Kada nors gal ir tu su- 
prasi. 

- Tai jūsų reikalas, - pasakė stodamasis Deividas. - Aš tik paklau- 
siau. 

- Stivai, pasižiūrėk, - tarė Sintija. 

Ji pasitraukė atgal, iškėlė rankas į viršų, sukryžiavo jas per riešus ir 
pamojavo delnais. Didelis tamsus kontūras tingiai suplasnojo ekrane, ku- 
ris buvo apneštas per kelis dešimtmečius susikaupusiomis dulkėmis. 

- Varnas. Ką pasakysi? ' 

Stivas nusišypsojo, priėjo prie merginos ir iškėlė priešais save ran- 
kas, iškišdamas žemyn vieną pirštą. 

- Dramblys! - nusijuokė Sintija. - Jėga! 

Deividas irgi nusijuokė. Tai buvo natūralus, linksmas ir nesuvaržy- 
tas garsas. Tėvas pasuko galvą berniuko pusėn ir taip pat nusišypsojo. 

- Neblogai, kaip vaikiui iš Laboko! - pagyrė Sintija. 

- Patarčiau atsargiau, nes vėl pradėsiu jus vadinti sausainiuku. 

Mergina iškišo liežuvį, užmerkė akis ir pirštais užsikimšo ausis. 
Džoniui ji pasirodė tokia panaši į Terę, kad jis net nusikvatojo. Šis gar- 
sas jį apstulbino, bemaž išgąsdino. Džonis manė, jog per laiką, prabėgusį 
nuo to momento, kai Entredžianas jį pagrobė, ir iki saulėlydžio, jis jau 
buvo nusprendęs daugiau niekada nebesijuokti... bent jau iš juokingų da- 
lykų. 

Merė Džekson, kuri vaikštinėjo po scenoje įrengtą svetainę ir viską 
apžiūrinėjo, pažvelgė į Stivo rodomą dramblį: 

- Aš galiu padaryti Niujorko dangoraižių kontūrus, - pareiškė ji. 

- Mano subinę, o ne dangoraižius, - purkštelėjo Sintija, tačiau ją su- 
domino ši mintis. 

- Pasižiūrėkime, - pasiūlė Deividas su viltimi, tarsi vaikas, kuris lau- 
kia prasidedant naujausios “Aso Ventūros“ serijos, žvelgdamas į ckraną. 

- Gerai, - pasakė Merė iškeldama rankas pirštais į viršų. - Gerai, pa- 
sižiūrėkime... palaukite sekundę... išmokau vasaros stovykloje, o tai bu- 
vo prieš daug metų... 

- Ką jūs čia, po velnių, veikiate? 

Šaižus balsas labai išgąsdino Džonį, ir jis buvo ne vienintelis, kuris 
išsigando. Merė klyktelėjo. Niujorko dangoraižių kontūrai, kurie jau bu- 
vo pradėję ryškėti ant senojo kino teatro ekrano, iš pradžių tapo ne- 
ryškūs, o po to visai išnyko. 

Odrė Vailer išblyškusiu veidu ir karštomis išplėstomis akimis 
stovėjo tarp kairiojo įėjimo į sceną ir svetainėje susibūrusios grupelės. 
Už jos esančiame ekrane kybojo moters šešėlis, sukurdamas vaizdą, apie 
kurį nieko nenutuokė jo autorė: Betmeno apsiaustą. 

- Jūs, vyručiai, esate tokie pat išprotėję kaip ir jis, tikrų tikriausiai. 
Jis čia kažkur bastosi ieškodamas mūsų. Bž/ent dabar. Stivai, negi nepri- 
simenate, kaip girdėjote ūžiant mašinos variklį? Tai buvo jis! O jūs čia 
stovite... uždegę šviesas... 1 žaidžiate tarsi per pobūvį! 

- Net jei ir uždegtumėte visas šviesas, iš gatvės jų nesimatytų, - pa- 
aiškino Bilingslis, susimąsčiusiu ir įdėmiu žvilgsniu nužvelgdamas Od- 
rę... tarsi, taip pasirodė Džoniui, galvotų, jog kažkur ją jau matė. Galbūt 
“Nešvankiose debiutantėse". - Atminkite, jog čia kino teatras. Jo sienos 
nepraleidžia nei garso, nei šviesos. Todėl mano gaujai čia ir patiko. 

- Tačiau jis ieškos. O jei ieškos pakankamai ilgai ir atkakliai, mus 
suras. Desperacijoje nėra per daug vietų, kur galėtume pasislėpti. 

- Tegul suranda, - dusliai ištarė Ralfas Karveris, pakeldamas savąjį 
“Ruger 0,44". - Jis nužudė mano dukrytę ir išsivedė žmoną. Aš mačiau, 
kaip ir jūs, ponia, ką jis išdarinėja. Tad tegul ateina. Aš jam turiu skubią 
pašto siuntą. 

Odrė sutrikusi kurį laiką žiūrėjo į Ralfą, o šis žvelgė į ją negyvomis 
akimis. Po to ji grįžtelėjo į Merę, neišvydo nieko, kas ją domintų, ir vėl 
nukreipė savo žvilgsnį į Bilingslį. 

- Jis gali įslinkti netikėtai. Čia turėtų būti bent koks pustuzinis 
įėjimų. O gal ir daugiau. 

- Taip, ir visi jie, išskyrus moterų tualetą, užrakinti, - paaiškino Bi- 
lingslis. - Aš ką tik ten buvau nuėjęs ir išdėliojau ant palangės tuščius 
alaus butelius. Jei jis atidarys langą, langas užkliudys butelius ir numes 
juos ant žemės. Mes jį išgirsime, ponia, o kas čia įeis, tiek privarysime 
į jį švino, kad galėsime supjaustyti į gabalėlius ir naudoti vietoje svam- 
balo. 

Tardamas šiuos pompastiškus žodžius, Bilingslis įdėmiai apžiūrinėjo 
Odrę, akimis įvertindamas veidą, kuris atrodė nieko sau, po to kojas, ku- 
rios, kuklia Džono Edvardo Marinvilio nuomone, buvo sukruštai puikios. 

Odrė tebežiūrėjo į Bilingslį kaip į kvaišelį, už kurį didesnio gyveni- 
me nebuvo mačiusi. 

- Ar kada nors teko girdėti apie tokį daiktą, kaip raktas, senoli? Ma- 
žuose miesteliuose farai turi raktus nuo visų įstaigų. 

- Teisingai, nuo veikiančių, - sutiko Bilingslis. - Tačiau “Amerikos 
vakarai" jau senokai nebeveikia. Durys yra ne tik užrakintos, bet ir 
užkaltos lentomis. Kad patektų vidun per priekį, vaikiūkščiai naudoda- 
vosi gaisrinėmis kopėčiomis, tačiau praėjusį kovą tai pasibaigė, nes 
kopėčios nukrito. Taigi, manau, jog čia esame tokie pat saugūs kaip ir 
bet kur kitur. 

- Galbūt saugesni nei gatvėje, - įsiterpė Džonis. 

Odrė atsisuko į jį, susidėjusi rankas ant klubų. 

- Na ir ką gi jūs ketinate daryti? Likti čia ir linksminti vienas kitą, 
rodydami šešėlius ant to prakeikto kino ekrano? 

- Nusiraminkite, - pasakė Stivas. 

- Tai jūs nusiraminkite! - vos ne suriaumojo Odrė. - Aš noriu išsi- 
nešdinti iš čia! 

- Visi mes norime, tačiau dabar ne laikas, - atsakė Džonis, atsisuk- 
damas į kitus bėglius. - Ar kas nors su manimi nesutinka? 

- Būtų beprotybė išeiti į gatvę tamsoje, - pareiškė Merė. - Vėjo gret- 
tis turbūt koks penkiasdešimt mylių per valandą, ir dar šitaip pusto 
smėlį. Entredžianas mus pačiuptų po vieną. 

- Ir kaip jūs manote, kas pasikeis rytoj, kai ši audra pasibaigs? - pa- 
klausė Odrė, savo klausimą skirdama Džoniui, o ne Mercei. 

- Manau, kad mūsų draugas Entredžianas gali būti negyvas, kai baig- 
sis audra, - atsakė Džonis. - Jei jis jau dabar nėra miręs. 

Ralfas pritardamas linktelėjo galva. Deividas stovėjo susigūžęs pa- 
lei televizorių, nuleidęs rankas tarp kelių ir atidžiai stebėjo Džonį. 

- Kodėl? - paklausė Odrė. - Kaip? 

- Ar jūs.jo nematėte? - paklausė Merė. 

- Žinoma, mačiau. Bet ne šiandien. Šiandien tik girdėjau, kaip jis va- 
žinėjo... vaikščiojo... ir kalbėjo pats su savimi. Tiesiogiai jo nemačiau 
nuo vakar dienos. 

- Ar čia kur nors netoliese nėra radioaktyvių medžiagų, ponia? - pa- 
klausė Ralfas Odrės. - Ar čia kada nors nėra buvę radioaktyvių atliekų 
ar senų branduolinių ginklų sąvartyno? Pavyzdžiui, kovinių raketų gal- 
vučių ar ko nors panašaus? Nes atrodė, jog tas faras byra į gabalus. 

- Nemanau, jog tai būtų buvusi radiacijos sukelta liga, - įsiterpė 
Merė. - Mačiau tokių ligonių nuotraukas ir... 

- Oho, - pertraukė ją Džonis, iškeldamas į viršų rankas. - Noriu pa- 
teikti pasiūlymą. Manau, mums būtų pravartu susėsti ir viską aptarti. Ge- 
rai? Šitaip bent greičiau prabėgs laikas, o gal ir kils minčių, ką toliau 
turėtume daryti, - jis pažvelgė į Odrę, kerinčiai nusišypsodamas, ir su 
pasitenkinimu pastebėjo, jog moteris, nors ir neištirpo, tačiau šiek tiek 
atsipalaidavo. - Vis naudingiau, nei ant kino ekrano rodyti šešėlius. 

Džonio šypsena kiek prigeso, ir jis atsisuko pasižiūrėti į bėglius. Od- 
rę, stovinčią ant kilimo krašto su savo nevykusiai gulinčia seksualia suk- 
nele; į Deividą, pritūpusį prie televizoriaus, Stivą su Sintija, sėdinčius 
ant atramų rankoms per daug prikimšto fotelio, kuris galėjo čia patekti 
iš “Rato" rančos; Merę, mokytojiška išvaizda stovinčią prie ekrano ir su- 
sikryžiavusią rankas ant krūtinės; Tomą Bilingslį, tyrinėjantį viršutinę 
baro spintelę ir susidėjusį rankas už nugaros; Ralfą, kurio kairioji akis 
dabar buvo taip stipriai sutinusi, kad beveik neliko jokio plyšio, sėdintį 

pačiame šviesos rato pakraštyje, kėdėje su atlošu galvai. Visa išsi- 
gelbėjusių nuo Kolio Entredžiano draugija. 

“Na ir komanda, - pagalvojo Džonis. - Manheteno kopija dykumo- 
je“. 

- Yra ir dar viena priežastis, dėl kurios turime pasikalbėti, - tęsė jis, 
pažvelgdamas į susirinkusiųjų šešėlius ant ekrano be uždangos. 

Trumpą akimirką Džoniui pasirodė, jog jis mato gigantiškų paukščių 
šešėlius. Jis prisiminė, kaip Entredžianas tvirtino, neva suopiai vieninte- 
liai iš visų paukščių perdžia. Kaip tas faras ištarė: “O, šūde, mes esame 
aukščiau už klausimus “kodėl", ir tu tai žinai". Džonis pagalvojo, jog 
tai, ko gero, pats baisiausias dalykas, kokį gyvenime teko išgirsti. Dau- 
giausia todėl, kad buvo panašu į tiesą. 

Džonis linktelėjo, tarsi pritardamas kažkokiam jo viduje tūnančiam 
pašnekovui, ir tęsė toliau. 

- Gyvenime man teko matyti neįprastų dalykų, tačiau niekada nema- 
čiau to, ką galėčiau pavadinti antgamtišku. Iki šios dienos. Ir mane la- 
biausiai gąsdina tai, jog šis naujasis patyrimas gali tęstis. Nežinau. Ga- 
liu pasakyti tik tiek, kad negaliu paaiškinti, kas man nutiko per pastarą- 
sias kelias valandas. 

- Apie ką jūs čia kalbate? - paklausė Odrė. Atrodė, jog ji tuojau pra- 
virks. - Ar čia vyksta ne pakankamai siaubingi dalykai? Negi dar reikia 
juos paversti istorija... kuri pasakojama prie laužo? 

- Taip, - atsakė Džonis tyliu, pilnu užuojautos balsu, kurį pats vos 
bepažino. - Tačiau tai nieko nekeičia. 

- Aš galiu geriau klausyti ir kalbėti tada, kai nemirštu iš bado, - pa- 
stebėjo Merė. - Nemanau, kad čia būtų galima rasti ką nors valgomo, tiesa? 

Tomas sutrikęs pašiūravo kaire koja. 

- Na, ne, ne kažin kas, ponia. Paprastai mes čia susirinkdavome va- 
karais išgerti ir pasikalbėti apie senus laikus. 

Merė atsiduso: 

- Taip aš ir maniau. 

Senasis veterinaras neaiškiai mostelėjo ranka į dešinį scenos kampą. 

- Prieš porą dienų Martis Aivsas atsinešė kažką maišelyje. Tikriau- 
siai sardinių. Marčiui labai patinka sardinės ir traškūs sausainiai. 

- Fui, - pasišlykštėjo Merė, tačiau prieš savo valią buvo susidomėju- 
si netgi sardinių konservais. Džonis pagalvojo, jog dar po dviejų trijų va- 
landų ir ančiuviai jai bus delikatesas. 

- Pasižiūrėsiu, gal jis dar ką nors atsinešė, - pasakė Bilingslis, nors 
jo balse nesigirdėjo per daug vilties. 

Deividas pakilo: 

- Jei norite, aš patikrinsiu. 

Bilingslis gūžtelėjo pečiais. Jis vėl žiūrėjo į Odrę ir, atrodo, buvo 
praradęs susidomėjimą Marčio Aivso sardinėmis. 

- Kai tik nucisi nuo scenos, kairėje bus šviesos jungiklis, o priešais 
pamatysi lentynas. Jei žmonės atsineša maisto, paprastai padeda ant jų. 
Gal ten surasi ir “Oreo" sausainių. 

- Jūs, vyručiai, gal kiek ir per daug geriate, tačiau nepamirštate pa- 
siimti nors minimalią užkandą, - pastebėjo Džonis. - Tai man patinka. 

Veterinaras žvilgtelėjo į jį, gūžtelėjo pečiais ir vėl nukreipė savo 
žvilgsnį į Odrės Vailer kojas. Atrodė, moteris šito nepastebėjo. O gal tie- 
siog nekreipė dėmesio. 

Deividas žengė kelis žingsnius per sceną, po to sugrįžo ir pasiėmė 
0,45 kalibro revolverį. Berniukas pažvelgė į tėvą, tačiau šis vėl buvo nu- 
delbęs tuščių akių žvilgsnį į salę, į raudono pliušo kėdes, kurių viršutinės 
eilės ištirpo tamsoje. Berniukas rūpestingai, taip, kad kyšotų tik ranke- 
na, įsikišo ginklą savo džinsų kišenėn ir nužingsniavo nuo scenos. Pra- 
eidamas pro Bilingslį, jis paklausė: 

- Ar čia yra vandens? 

- Čia dykuma, sūnau. Kai tik pastatas „nebenaudojamas, vanduo 
išjungiamas. 

- Žiauru. Aš esu visas muiluotas. Mano kūnas niežti. 

Berniukas perėjo per sceną ir dingo užkulisiuose. Netrukus ten užsi- 
degė šviesa. Džonis lengviau atsikvėpė. Tik dabar suprato, jog kažkurio- 
je smegenų kertelėje tikėjosi, kad kažkas puls ant berniuko. Džonis taip 
pat pajuto stebintį Bilingslį. 

- Tai, ką tas vaikas padarė - kaip jis išsikrapštė iš kameros - yra 
neįmanoma, - pasakė Bilingslis. 

- Jeigu taip, mes privalome pasilikti čia užsirakinę, - atsakė Džonis. 
Jis pagalvojo, kad jo balsas skamba normaliai, - beveik kaip visada, - ta- 
čiau senojo veterinaro mintis Džoniui jau buvo atėjusi į galvą. Jam 
toptelėjo frazė, apibūdinanti įvykius - neįkyrūs stebuklai. Jei nebūtų nu- 
metęs savo užrašų knygelės 50-osios automagistralės kelkraštyje, Džo- 
nis šią frazę būtų užsirašęs. - Ar tai norėjote pasakyti? 

- Ne. Mes juk esame čia ir matėme, kaip vaikas tai padarė, - atsakė 
Bilingslis. - Išsimuilino ir praslydo tarp grotų strypų kaip moliūgo sėkla. 
Lyg ir viskas logiška, tiesa? Tačiau, drauguži, pasakysiu vieną dalyką - 
net ir Houdinis nebūtų įstengęs šito padaryti. Būtų kliudžiusi galva. Gal- 
va turėjo įstrigti, tačiau neįstrigo. 

Bilingslis nužvelgė visus paeiliui, užbaigdamas Ralfu, kuris dabar 
žiūrėjo ne į kėdes, o į Bilingslį, tačiau Džonis labai abejojo, ar Ralfas su- 
prato senuko žodžius. Gal taip buvo geriau. 

- Kurlink jūs sukate? - paklausė Merė. 

- Nesu tikras, - atsakė Bilingslis, - tačiau manau, jog mums geriau 
laikytis greta jaunojo pono Karverio. - Ir kiek padvejojęs pridūrė, - se- 
noliai sako, jog šaltą naktį tinka bet koks laužas. 


252 

Būtybė pakėlė negyvą kojotą ir atidžiai jį apžiūrėjo. 

Soma miršta; pneuma iškeliauja; licka tik sarx, - ištarė ji kažkokiu 
paradoksaliai keistu balsu, kuris buvo kartu ir pompastiškas, ir bespal- 
vis. - Taip buvo visada; ir šitaip visada bus; kai miršti, gyvenimas tam- 
pa suknistas. 

Būtybė nunešė žvėrį lyg kokią kruviną kailinę šerpę laiptais žemyn. 
Ji kurį laiką pastovėjo municipalinio pastato paradinėse duryse, žiūrėda- 
ma į siaučiančią tamsią vėtrą ir klausydamasi vėjo stūgavimo. 

- So cah set! - suriko ji, po to nusisuko ir nunešė Žvėrį į miesto tary- 
bos patalpas. 

Čia būtybė apžvelgė rūbų kablius durų dešinėje, ir išsyk pastebėjo, 
jog mergaitė, kurią jos brolis vadindavo Pyragėliu, nuimta nuo kablio ir 
suvyniota į užuolaidą. 

Būtybei bežiūrint į mergaitės kūnelį, jos išbalusį veidą perkreipė 
įsiūtis. 

- Nuėmė nuo kablio! - kreipėsi į ant rankų gulintį negyvą kojotą. - 
Tas bjaurus berniūkštis nuėmė ją nuo kablio! Tas kvailas ramybės 
drumstėjas! 

Taip. Netikša. Žiaurus vaikas. Tam tikra prasme paskutinysis 
apibūdinimas tiko geriausiai, ar ne? Jis buvo teisingiausias. Kvailas pa- 
maldus bemiukas, mėginantis nors iš dalies atstatyti teisybę, tarsi čia ap- 
skritai būtų įmanoma surasti kokią nors teisybę, tartum mirtis būtų kaž- 
kokia nešvankybė, kurią stipria ranka galima nugramdyti nuo gyvenimo 
sienos. Tartum užverstą knygą galima atversti iš naujo ir perskaityti ki- 
tokią pabaigą. 

Tačiau būtybės pyktis buvo persipynęs su baime tarsi geltona siūlė, 
besidriekianti per raudoną audeklą, nes berniukas nenorėjo pasiduoti, be- 
je, ir visi kiti taip pat. Jie neturėjo teisės išdrįsti pabėgti, 

(nuo Entredžiano ir nuo jos) 

net jei jų kamerų durys buvo atvertos iki pat galo. Tačiau jie pabėgo. 
Ir vis per tą berniuką, tą pasipūtusį niekšą, kuriam užteko įžūlumo nuka- 
binti kekšę, savo seserį, ir pamėginti padaryti kažką panašaus į pašarvo- 
jimą... 

Būtybė delnuose ir pirštuose pajuto kažkokią buką šilumą. Pažvelgu- 
si žemyn pamatė, jog iki pat riešų buvo sugrūdusi savo delnus į kojoto 
pilvą. 

Ji ketino pakabinti kojotą ant vieno iš kablių tik todėl, kad jau šitaip 
pasielgė su kitais, tačiau į galvą atėjo nauja mintis. Nunešė kojotą per 
kambarį prie žalio gumulo, gulinčio ant grindų, priklaupė ir atitraukė 
užuolaidą. Tyliai urgzdama būtybė pažvelgė į negyvą mergaitę, kuri bu- 
vo užaugusi šiame kūne. 

Ir jis dar išdrįso ją uždengti! 

Būtybė ištraukė iš kojoto pilvo Elenos rankas, kurios dabar buvo ap- 
mautos šiltomis kraujo pirštinėmis, ir uždėjo žvėrį ant Kirstenos. Būtybė 
pražiodė kojotą ir į žvėries nasrus įspraudė mergaitės kaklą. Šiame /ab- 
leau de la mort* buvo kažkas šiurpaus ir kartu fantastiško; tai priminė 
graviūrą, iliustruojančią siaubo pasaką. 

- Tek, - sušnibždėjo būtybė išsiviepdama. 

Kai ji išsišiepė, atvipo Elenos Karver lūpa. Jos skruostu nutekėjo ne- 
žymi kraujo srovelė. Tas bjaurus, įžūlus berniūkštis tikriausiai niekada 
nepamatys, kaip ji iš naujo pašarvojo sesutę, tačiau kaip smagu įsivaiz- 
duoti berniuko reakciją, jei jis pamatytų! Jei berniūkštis išvystų, į ką pa- 
virto jo pastangos, kaip lengvai galima vėl sunaikinti parodytą pagarbą, 
kaip natūraliai įsitvirtina nulis žmogaus dirbtinai sugalvotuose sveikuo- 
siuose skaičiuose. 

Būtybė užtraukė užuolaidą ant kojoto iki pat kaklo. Dabar mergaitė 
ir žvėris buvo panašūs į besimylinčią porą. Ak, kaip būtybė troško, kad 
čia būtų tas berniūkštis. Taip pat ir tėvas, tačiau ypač berniukas. Nes ber- 
niuką būtinai reikėjo pamokyti. 

Būtent tas berniukas kėlė pavojų. 

Už būtybės nugaros pasigirdo žingsniai, nors labai tylūs... tačiau 
būtybė juos išgirdo. Ji pasisuko ant Elenos kelių ir pamatė sugrįžtančius 
vorus-atsiskyrėlius. Jie ropojo pro miesto tarybos duris, pasuko į kairę ir 
ėmė ropštis siena per plakatus, skelbiančius miestelio įvykius ir kvie- 
čiančius savanorius į rudens Pionierių dienos šventę. Virš skelbimo, pra- 
nešančio, jog Desperacijos kalnakasybos korporacijos vadovai ketina 
svarstyti, kaip vėl pradėti vario gamybą vadinamojoje “Kinijos" šachto- 
je, vorai išsirikiavo ratu. 

Aukštoji moteris su kombinezonu ir “Sam Browne“ firmos diržu at- 
sistojo ir priėjo prie vorų. Vabzdžių ratas ant sienos pradėjo drebėti, gal 
iš baimės, gal iš ekstazės, o gal dėl vieno ir dėl kito. Moteris suglaudė 
savo kruvinus delnus, po to juos išskleidė atsukdama į sieną. 

- Ah, lah? 

Ratas išsiskleidė. Vorai tarsi gerai išmuštruoti kareiviai per paradą 
persirikiavo. Pirmiausia jie išrašė raidę “T"", išsiskirstė, vėl persirikiavo. 
Po jos pasirodė raidė “E", po to “A", “T", “R", “A"... 

Būtybė nuvijo vorus šalin, kai šie stumdėsi, bandydami išsirikiuoti į 
“S" raidę. 

- En tow, - tarė ji. - Ras. 

Vorai, neužbaigę rašyti “S" raidės, vėl išsirikiavo ratu. 

- Ten ah? - po kurio laiko paklausė būtybė, ir vorai išsirikiavo į nau- 
ją figūrą - “INO"". 


* Natiurmortas (pranc.). 

Būtybė kurį laiką žiūrėjo į šį užrašą, barbendama Elenos pirštais į 
Elenos raktikaulius, po to mostelėjo Elenos ranka. Vorai išsisklaidė ir 
ėmė ropoti žemyn. 

Būtybė sugrįžo į vestibiulį, nežiūrėdama į palei kojas šmirinėjančius 
vorus. Jei prireiks, vorai tuojau pat atsiras. Ir tai buvo svarbiausia. 

Būtybė vėl atsistojo pric dvigubų durų ir dairėsi į nakties tamsą. Iš 
čia ji nematė senojo kino teatro, tačiau tai nebuvo svarbu; ji žinojo, kur 
yra “Amerikos vakarai “ - maždaug už aštuntadalio mylios nuo čia, už 
vienintelės miestelio sankryžos. Ir iš vorų - smuikininkų būtybė dabar 
sužinojo, kur yra jie. 

Kur yra jis. Tas šiknius pamaldusis berniukas. 

Džonis Marinvilis dar kartą papasakojo savo istoriją - tik šį kartą 
nuo pat pradžios iki pabaigos. Pirmą kartą per daugelį metų Džonis pa- 
sistengė neištęsti savo pasakojimo - visos Amerikos kritikai už tai būtų 
paploję, dar ir todėl, kad jie būtų negalėję patikėti. Džonis prisiminė, 
kaip sustojo nusišlapinti ir kaip Entredžianas tuo metu į jo kuprinę įkišo 
maišelį su “žole". Jis papasakojo apie kojotus - tą, su kuriuo Entredžia- 
nas kalbėjosi, ir kitus, tarsi kokia šiurpi garbės sargyba vienodais tarpais 
išsirikiavusius palei kelią - ir apie tai, kaip stambusis policininkas jį su- 
mušė. Po to jis smulkiai papasakojo, kaip buvo nužudytas Bilis Rankur- 
tas ir, beveik visai nekeisdamas tono, kaip jį patį užpuolė suopis, tikriau- 
siai pagal Kolio Entredžiano komandą. 

Kai Odrė Vailer klausėsi šios pasakojimo dalies, jos veide galėjai 
aiškiai perskaityti, jog moteriškė tuo netiki, tačiau Džonis pastebėjo, kad 
Stivas ir liaunutė mažytė mergina, kurią jis susirado kažkur pakelėje, ap- 
sikeitė keistais žvilgsniais, liudijančiais, jog jie viską supranta. Džonis 
nesidairė į kitus, norėdamas patikrinti, kaip jie sutinka jo žodžius, o bu- 
vo nudelbęs akis žemyn, į savo rankas ir kelius, stengdamasis susitelkti, 
kol rezgė sunkų savo kūrinio raštą. 

- Jis norėjo, kad čiulpčiau jo pimpalą. Manau, šitaip jis tikėjosi pri- 
versti mane inkšti ir maldauti pasigailėjimo, tačiau manęs šis paliepimas 
taip neišgąsdino, kaip tikriausiai tikėjosi Entredžianas. Čiulpti pimpalą 
yra gana įprastas seksualinis paliepimas situacijose, kai įgaliojimai 
viršija normalias ribas, tačiau iš tiesų tai nerodo jokios galios. Iš pa- 
viršiaus atrodo, jog pricvartavimas byloja apie dominavimą ir agresiją. 
Tačiau įsigilinus paaiškėja, jog tai tėra baimės kurstomas pyktis. 

- Ačiū, daktare Rutai, - pašaipiai pertraukė jį Odrė. - O dabar tikriau- 
siai pakalbėsime apie tai, kaip svarbu visa tai suvokti. 

Džonis pažvelgė į ją be pagiežos. 

- Aš esu parašęs romaną apie homoseksualinį išprievartavimą. Vadi- 
nasi “Tiburonas". Kritikai jį sutiko ne itin palankiai, tačiau rašydamas 
kalbėjausi su daugeliu žmonių ir manau, jog apie esmę neblogai nusima- 
nau. Esmė yra ta, kad Entredžianas mane ne išgąsdino, o įsiutino. Pasa- 
kiau jam, jog, gerai, pačiulpsiu pimpalą, tačiau jį nukąsiu, kai tik pim- 
pis atsidurs mano bumnoje. Ir tada... tada... 

Džonio protas jau gerus dešimt metų nebuvo taip įtemptai dirbęs, ir 
kalbėdamas jis pats sau linksėjo galva. 

- Tada aš jam mečiau vieną iš tų nesąmoningų žodžių. Bent jau iš 
pradžių man jie atrodė nesąmonė, ar kokios dirbtinai išgalvotos kalbos 
žodžiai. Jie buvo kažkokie gerkliniai... 

- Ar tas žodis buvo “/ek"? - paklausė Merė. 

Džonis linktelėjo. 

- Ir nei kojotams, nei Entredžianui tai neatrodė nesąmonė. Kai jį išta- 
riau, Entredžianas tartum ir pasitraukė nuo manęs... o po to pasišaukė 
suopį ir paliepė mane pulti. 

- Netikiu, kad šitaip galėjo atsitikti, - pareiškė Odrė. - Žinau, jog 
esate garsus rašytojas ar kažkas panašaus, ir iš išvaizdos matosi, kad ne- 
sate iš tų, kurie leistų abejoti jų žodžiais, tačiau vis tiek tuo netikiu. 

- Tačiau būtent šitaip ir buvo, - atsakė Džonis. - O jūs nieko pa- 
našaus nematėte? Kad gyvūnai elgtųsi keistai, agresyviai? 

- Aš slapsčiausi miestelio savitarnos skalbykloje, - aiškino Odrė. - 
Ei? Ar mes kalbamės ta pačia kalba? 

- Tačiau... 

- Klausykit, jūs norit man kažką papasakoti apic keistą, agresyvų 
gyvūnų elgesį? - Odrė palinko į priekį, įsistebeilydama į Marinvilį savo 
spindinčiomis akimis. - Tačiau juk kalbate apie Kolį. Apie Kolį, koks jis 
yra dabar. Jis nužudė visus, kas tik jam pasipainiojo po kojomis. Ar jums 
dar šito negana? Argi dar būtina prasimanyti dresuotus suopius? 

- O ką pasakytumėte apie vorus? - įsiterpė Stivas. 

Dabar jis su ta prakaulia mergina sėdėjo ne ant krėslo ranktūrių, o 
pačiame krėsle, ir Stivas buvo apsikabinęs merginą per pečius. 

- O kas su tais vorais? 

- Ar nematėtė... na, besibūriuojančių vorų? 

- Lyg sparnuočiai paukščiai? - Odrė nužvelgė Stivą taip, tarsi norėtų 
pasakyti: “ATSARGIAI, ČIA DIRBA BEPROTIS*. 

- Na, ne visai. Parinkau netinkamą žodį. Kartu besibastančių. Lyg 
vilkai. Arba kojotai. 

Odrė papurtė galvą. 

- O gyvačių? 

- Ir jų nemačiau. Nei kojotų. Netgi šuns, važiuojančio dviračiu ir 
užsidėjusio išeiginę skrybėlaitę. Visa tai man yra nežinoma. 

Deividas sugrįžo į sceną su rudu popieriniu maišeliu rankose - į 
tokius maisto parduotuvėse pardavėjai sudeda nedidelius pirkinius: sal- 

dainius, šokoladukus, pieno pakelius. Po pažastimi berniukas taip pat 
turėjo dėžutę trapių “Ritz" sausainių. 

- Šio bei to radau, - pareiškė Deividas. 

- Aha, - pritarė Stivas, nenuleisdamas akių nuo dėžutės ir mažo 
maišelio. 

- Kiek turi maisto, Deivi? Kiekvienam po vieną sardinę ir po du sau- 
sainius? 

- Iš tiesų tai čia yra nemažai, - atsakė Deividas. - Daugiau nei 
galėtumėte pagalvoti. Hm... - berniukas nutilo ir susimąstęs bei truputėlį 
sutrikęs nužvelgė susirinkusius, - ar niekas neprieštaraus, jei aš, prieš 
išdalindamas maistą, truputėlį pasimelsiu? 

- Nori paprašyti Dievo malonės? - paklausė Sintija. 

- Taip, malonės. 

- Man tai tinka, - pasakė Džonis. - Manau, galime pasinaudoti visa 
malone, kurią tik mums pavyks gauti. 

- Amen, - užbaigė Stivas. 

Deividas padėjo sau tarp kojų maišelį su maistu ir dėžutę sausainių. 
Tada jis užsimerkė ir sudėjo delnus sukryžiuotais pirštais sau priešais 
veidą. Džonį apstulbino tai, jog šiame geste nebuvo jokio pretenzingu- 
mo. Jis buvo labai paprastas, tačiau dažnai kartojant nupoliruotas iki to- 
bulybės. 

- Dieve, prašau palaimink maistą, kurį mes ruošiamės valgyti, - 
pradėjo Deividas. 

- Taip, visą, kiek jo yra, - pertraukė Sintija ir tuojau pat susigėdo 
šitaip padariusi, tačiau, atrodo, Deividas visai neužpyko; gal net jos ne- 
girdėjo. 

- Palaimink mūsų draugiją, pasirūpink mumis ir saugok nuo pikto. 
Taip pat prašau pasirūpink ir mano mamyte, jei tokia yra Tavo valia, - 
berniukas nutilo ir po to tylesniu balsu užbaigė: - Tikriausiai taip nėra, 
tačiau prašau pasirūpink, jei tokia yra tavo valia. Vardan Jėzaus, amen. 

Deividas vėl atsimerkė. 

Džonis buvo sujaudintas. Trumpa vaiko malda palietė tas jo jautrias 
vietas, kurias nesėkmingai bandė užgauti Entredžianas. 

“Žinoma, jog jis užgavo mano jautrią stygą. Nes jis tiki. Palyginti su 
šiuo kukliu vaiku, popiežius Jonas Paulius su savo prašmatniais rūbais 
ir kepure, kuri tiktų dėvėti Las Vege, atrodo kaip krikščionis, prisime- 
nantis Dievą tik per Velykas ir Kalėdas". 

Deividas pasilenkė ir pakėlė nuo grindų maistą, kurį jam pavyko 
rasti. Rausdamasis po maišelį, berniukas buvo toks linksmas kaip sriu- 
bos valgyklos nuolatinis lankytojas per Padėkos dienos pietus. 

- Štai, Mere, - tarė vaikas, ištraukdamas “Žydrojo fiordo“ sardinių 
dėžutę. - Raktas pritvirtintas prie dugno. 

- Ačiū, Deividai. 

Berniukas nusišypsojo. 

- Dėkokite pono Bilingslio draugui. Tai jo maistas, o ne mano, - jis 
padavė traškių sausainių dėžutę. - Perduokite juos visicms. 

- Pasiimk, kiek tau reikia, o kitus palik, - maloniu balsu ištarė Džo- 
nis. - Taip sakoma mūsų draugų ratelyje... teisybė, Tomai? 

Veterinaras pažvelgė į jį pavandenijusiomis akimis, tačiau nieko ne- 
atsakė. 

Deividas padavė vieną sardinių dėžutę Stivui, o kitą Sintijai. 

- Ak, ne, brangusis, mums pakaks, - pasakė Sintija, norėdama atiduo- 
ti vieną dėžutę. - Mes su Stivu pasidalinsime. 

- Nėra reikalo, - paprieštaravo Deividas. - Jų yra daug. Garbės žodis. 

Vaikas padalino po dėžutę sardinių Odrei, Tomui ir Džoniui. Džonis 
savąją dėžutę apvertė rankoje du kartus, tarsi norėdamas įsitikinti, jog 
sardinės tikros, ir tik po to nutraukė popierių, pasiėmė prie dugno pri- 
tvirtintą raktelį ir įkišo jį į metalinę kilpelę skardinės dangtelio krašte. 
Džonis atidarė skardinę. Vos tik užuodęs žuvies kvapą, pasijuto siaubin- 
gai alkanas. Jei kas nors jam būtų pasakęs, kad kada nors šitaip surca- 
guos į paprastų sardinių dėžutę, Džonis būtų tik nusijuokęs. 

Kažkas paplekšnojo jam per petį. Tai buvo Merė su dėžute sausainių 
rankose. Atrodė, moteriškė yra beveik apimta ekstazės. Per jos lūpų 
kamputį smakro link nusidriekė alyvos čiurkšlelė. 

- Paimkite, - kreipėsi į Džonį. - Tai nuostabūs sausainiai. Iš tiesų! 

- Taip, - linksmai pritarė Sintija. - Kai šiki ant sausainių “Ritz", vis- 
kas yra skaniau, taip aš visada sakydavau. 

Džonis paėmė dėžutę ir pažvelgęs į jos vidų pamatė, kad telikę pusė 
vieno į vaškuotą popierių susuktų sausainių ritinėlio. Jis paėmė tris ap- 
valius tamsiai oranžinius sausainius. Urzgiantis Džonio skrandis ėmė 
protestuoti dėl tokio susivaldymo, ir Džonis nė pats nepajuto, kaip prieš 
paduodamas dėžutę Biligsliui paėmė dar tris. Jų žvilgsnis trumpam su- 
sitiko, ir Džoniui galvoje nuaidėjo senuko žodžiai, jog net Houdinis 
nebūtų sugebėjęs šito padaryti. Dėl galvos. O dar telefonas - trys 
brūkšneliai, patvirtinantys ryšį, kai ragelis buvo berniuko rankose, ir nė 
vieno brūkšnelio, kai telefoną laikė Džonis. 

- Tai iš karto viską išsprendžia, - pareiškė Sintija, kalbėdama pilna 
burna. - Maistas yra kur kas geriau už seksą. 

Džonis pažvelgė į Deividą. Berniukas valgė sėdėdamas ant tėvo 
krėslo ranktūrio. Ralfas buvo pasidėjęs savo neatidarytą sardinių dėžutę 
ant kelių ir vis dar tuščiomis akimis stebeilijo į salės kėdžių eiles. Dei- 
vidas išėmė porą sardinių iš savo dėžutės, rūpestingai uždėjo jas ant sau- 
sainio ir padavė tėvui, kuris pradėjo mašinaliai kramtyti, tartum vienin- 
telis jo tikslas būtų buvęs vėl ištuštinti burną. Pamatęs berniuko dėme- 
singą meilę savo tėvui, Džonis pasijuto nejaukiai, tartum būtų mėginęs 
įlįsti į Deivido sielą. Džonis nusuko akis į šalį ir pastebėjo ant grindų 
stovinčią sausainių dėžutę. Visi godžiai valgė, ir niekas neatkreipė 
dėmesio į Džonį, kai šis pakėlė dėžutę ir pažvelgė jos vidun. 

Dėžutė buvo perėjusi per visų bėglių rankas, kiekvienas pasiėmė ne 
mažiau kaip pustuzinį sausainių (Bilingslis tikriausiai paėmė daugiau; 
tas ožys tiesiog grūste grūdo sausainius sau burnon), tačiau vaškuoto po- 
pieriaus ritinėlis vis dar tebebuvo dėžutėje, ir Džonis būtų galėjęs pri- 
siekti, jog ritinėlis vis dar buvo artipilnis; kad jame buvo lygiai tick pat 
sausainių kaip ir anksčiau. 

Ralfas kiek galėdamas nuosekliau papasakojo apie Karverių šeimą 
ištikusią nelaimę, tarp žodžių papliūpų kramtydamas sardines. Jis 
stengėsi galvoti aiškiai, sugrįžti į tikrovę, - daugiau Deivido, nei savo pa- 
ties labui, - tačiau tai padaryti jam buvo sunku. Ralfas vis dar matė Kirs- 
teną, be gyvybės ženklų gulinčią laiptų apačioje, matė Entredžianą, už 
rankos tempiantį Elę per sulaikytųjų priėmimo patalpą. “Nesijaudink, 
Deividai, aš sugrįšiu"' - pasakė Elė, tačiau Ralfui, kuris buvo įsitikinęs, 
jog per keturiolika vedybinio gyvenimo metų išmoko atskirti menkiau- 
sias gaideles žmonos balse, Elės žodžiai nuskambėjo taip, tarsi ji jau 
būtų išnykusi visiems laikams. Tačiau vien dėl Deivido jis privalėjo lik- 
ti čia ir pamėginti susigrąžinti žmoną. Sugrįžti atgal į realybę iš ten, kur 
jo sukrėstas, pertemptas - ir graužiamas kaltės jausmo, taip, jis jautė ir 
kaltę - protas norėjo nusivesti. 

Tačiau tai padaryti buvo sunku. 

Kai Ralfas baigė pasakoti, Odrė tarė: 

- Gerai, bent iš jūsų neišgirdau apie maištą žvėrių karalystėje. Tačiau 
labai apgailestauju dėl jūsų žmonos ir dukrelės, misteri Karveri. Reiškių 
užuojautą ir tau, Deividai. 

- Ačiū, - padėkojo Ralfas, o kai Deividas pareiškė, jog mamytei gal 
dar nieko bloga nenutiko, pašiaušė berniuko plaukus ir jam pritarė. 

Tada atėjo Merės eilė. Ji papasakojo apie maišelį su narkotikais, 
gulėjusį po atsargine padanga, prisiminė, kaip Entredžianas, aiškindamas 
sulaikytųjų teises, įterpė frazę: “Aš jūs nužudysiu", ir kaip jis be jokio 
perspėjimo ant laiptų nušovė Merės vyrą. 

- Ir jūsų pasakojime nieko neišgirdau apie laukinius žvėris, - pa- 
stebėjo Odrė. 

Atrodo, dabar tai buvo pagrindinis jos rūpestis. Odrė pakėlė sau prie 
burnos sardinių dėžutę ir nė nemirktelėjusi išgėrė aliejų. 

- Jūs arba neišgirdote, kai pasakojau, kad Entredžianas pasišaukė ko- 
jotą mus saugoti, arba nenorėjote šito išgirsti, - atsakė Merė. 

Odrė į tai tik numojo ranka. Dabar ji sėdėjo, ir ši padėtis suteikė Bi- 
lingsliui galimybę pamatyti dar ne mažiau kaip keturis colius jos kojų. 
Ralfas taip pat žiūrėjo į moteriškės kojas, tačiau šis vaizdas nekėlė jam 
absoliučiai jokių jausmų. Jam atrodė, jog sename automobilio akumulia- 

toriuje galėtum rasti daugiau sulčių, nei jų šiuo metu buvo Ralfo orga- 
nizme. 

- Juk žinote, kad kojotus galima prisijaukinti, - atšovė Odrė. - Mai- 
tinti juos mėsainiais ir išdresuoti kaip šunis. 

- Ar jums kada nors teko matyti Entredžianą, mieste besivedžiojantį 
kojotą už pavadėlio? - mandagiai paklausė Marinvilis. 

Odrė nužvelgė Džonį tvirtai sučiaupusi lūpas. 

- Ne. Aš tik su juo persimesdavau vienu kitu žodžiu kaip 1r su kitais 
miestelio gyventojais, tačiau tai buvo viskas. Didžiąją laiko dalį praleis- 
davau šachtoje arba laboratorijoje, arba keliaudama. Man ne itin patin- 
ka miesto gyvenimas. 

- O kaip tu, Stivai? - paklausė Mannvilis. - Ką mums gali papasakoti? 

Ralfas pastebėjo, kaip teksasietišku akcentu kalbantis atletiškas vy- 
rukas susižvalgė su savo mergina, - jei ji iš tiesų buvo jo mergina, - po 
to vėl atsisuko į rašytoją. 

- Ką gi, visų pirmiausia pradėsiu nuo to, jog neteksiu premijos, jei 
savo agentui pasakysite, kad paėmiau pakeleivę. 

- Manau, šiuo metu tau derėtų mažiausiai jaudintis dėl agento. Papa- 
sakok, kas jums nutiko. 

Stivas kartu su Sintija pasikeisdami papasakojo savo nuotykius, abu 
puikiai suvokdami, jog jie visiškai neįtikėtini. Jie abu beviltiškai 
pabrėžė, jog nesugeba išreikšti žodžiais, kokia buvo šlykšti akmeninė 
statulėlė, kurią surado laboratorijoje-sandėlyje, kokį galingą poveikį 
jiems padarė tas akmens luitelis, ir nė vienas iš jų nenorėjo pirmas pa- 
pasakoti, ką jautė, kai vilkas (dabar jie abu sutiko, jog tai buvo ne kojo- 
tas, o vilkas) atnešė tą statulėlę iš laboratorijos ir paguldė priešais juos. 
Ralfas numanė, jog tai galėjo būti susiję su seksu, tačiau nevaliojo su- 
prasti, kodėl buvo taip blogai. 

- Ar vis dar tebesate Dvejojantis Tomas? - paklausė Marinvilis Od- 
rės, kai Stivas su Sintija baigė pasakoti. 

Jis kalbėjo švelniai, tartum nenorėdamas Odrės išgąsdinti. “Žinoma, 
kad jis nenori Odrės gąsdinti, - pagalvojo Ralfas. - Mūsų tėra tik septy- 
netas, ir Džonis stengiasi visus išlaikyti vienoje komandoje. Beje, jam 
neblogai sekasi". 

- Nežinau, kas aš esu, - lyg apsvaigusi atsakė Odrė. - Nenoriu pa- 
tikėti visu šiuo šūdu, - vien pagalvojus, jog tai mane žiauriai gąsdina - 
tačiau negaliu įsivaizduoti, kodėl turėtumėte meluoti. - Ji nutilo, po to 
susimąsčiusi tęsė, - nebent kai pamatėte tuos žmonės, pakabintus Her- 
nando slėptuvėje... na, nežinau... gal taip išsigandote, kad... 

- Kad mums pradėjo vaidentis? - paklausė Stivas. 

Odrė linktelėjo. 

- Gyvates, kurias matėte pastate, - bent galima logiškai paaiškinti. 
Jos kartais prieš tris dienas pajunta audrą ir sulenda slėptis bet kur. O dėl 
viso kito... nežinau. Aš esu mokslininkė ir negaliu paaiškinti kaip... 

- Nereikia apsimetinėti, ledi. Jūs esate lyg tas vaikas, kuris apsime- 
tinėja, kad jo burna užsiūta, todėl nereikės valgyti brokolių, - įsiterpė 
Sintija. - Visa tai, ką mes matėme, puikiausiai dera prie to, ką misteris 
Marinvilis matė prieš mus, ir ką Merė matė anksčiau nei Marinvilis, ir 
ką Karveriai matė prieš ją. Viskas sutampa iki menkiausių smulkmenų, 
tokių kaip nuversta statinių tvora, prie kurios Entredžianas nugalabijo 
kirpėją ar kas jis ten buvo. Tad kuriam laikui nustokite tauškusi “Aš esu 
mokslininkė". Mes visi esame iš to paties puslapio; jūs - iš kito. 

- Tačiau aš nieko panašaus nemačiau! - vos nesuklykė Odrė. 

- O ką jūs matėte? - paklausė Ralfas. - Papasakokite mums. 

Odrė susikryžiavo kojas ir pasitaisė savo suknelės kraštą. 

- Aš stovyklavau. Turėjau keturias išeigines dienas, tad pakroviau 
Selę ir patraukiau šiaurėn, į Vario kalnus. Tai mano mėgiamiausia vieta 
Nevadoje. 

Ralfui pasirodė, jog Odrė kalba tartum teisindamasi, tarsi praeityje 
už tokį elgesį būtų buvusi išjuokta. 

Bilingslis atrodė tarsi ką tik pabudęs iš miego... gal net sapnavo il- 
gas Odrės kojas, apsivijusias apie jo kaulėtą seną užpakalį. 

- Selė, - tarė jis, - kaip jaučiasi Selė? 

Odrė pažvelgė į jį iš pradžių nieko nesuprasdama, po to išsišiepė lyg 
maža mergaitė. 

- Puikiai. 

- Patempimas praėjo? 

- Taip, ačiū. Tai buvo geras tepalas. 

- Džiaugiuosi tai girdėdamas. 

- Apie ką jūs čia kalbate? - paklausė Marinvilis. 

- Maždaug prieš metus aš gydžiau jos arklį, - paaiškino Bilingslis. - 
Tik tiek. 

Ralfas abejojo, ar būtų leidęs Bilingsliui gydyti savo arklį, jei jį 
turėtų; jis net abejojo, ar leistų Bilingsliui gydyti benamę katę. Tačiau 
prieš metus veterinaras tikriausiai buvo kitoks. Kai girtavimas tampa 
karjera, dvylika mėnesių gali daug ką pakeisti. Ir tik nedaugelis šių po- 
kyčių būna teigiami. 

- Pastangos vėl pastatyti ant kojų “Barškuolę" buvo gana skausmin- 
gos, - pasiguodė Odrė. - Pastarosiomis dienomis sumontavome spindu- 
liuotuvus. Žuvo keli ereliai... 

- Keli? - pertraukė ją Bilingslis. - Nesu iš tų, kurie verkia dėl kiek- 
vieno medžio, tačiau man galėtumėte ir nemeluoti. 

- Na, gerai. Iš viso keturiasdešimt. Jei kalbėsime apie grėsmę, kad 
išnyks rūšis, tai - vieni niekai; Nevadoje erelių netrūksta. Jūs tai žinote, 
daktare. Žalieji taip pat žino, tačiau vis tiek į kiekvieną negyvą erelį žiūri 
tarsi į išvirtą kūdikį. Iš tiesų jie trokšta - ir tai vienintelis jų noras - su- 
kliudyti mums kasti varį. Dieve, kartais taip nuo jų pavargstu. Jie čia at- 

važiavo savo įžūliais mažais užsieniniais automobiliais, kuriems paga- 
minti reikėjo po penkiasdešimt svarų amerikietiško vario, ir aiškina 
mums, jog esame siaubūnai, prievartaujantys Žemę. Jie... 

- Ponia? - tyliai pertraukė ją Stivas. - Atleiskite, tačiau nė vienas iš 
čia esančių nedalyvauja žaliųjų judėjime. 

- Žinoma. Aš tik noriu pasakyti, kad mums visiems buvo gaila erc- 
lių, - o jei jau apie tai prabilome, taip pat ir vanagų bei kranklių, - ne- 
svarbu, ką apie mus kalba tie medžių mylėtojai, - Odrė nužvelgė visus, 
tarsi norėdama įvertinti, ar jie pastebėjo jos nuoširdumą, po to tęsė to- 
liau: - Mes išgauname varį iš uolienos, naudodami sieros rūgštį. Leng- 
viausia tai padaryti naudojant purkštukus, kurie panašūs į gazonų laisty- 
mo įrenginius. Tačiau naudojant šiuos purkštukus lieka sieros rūgšties 
balos. Paukščiai jas pamato ir nutupia maudytis ar atsigerti. Po to žūsta. 
Tai nėra labai patraukli mirtis. 

- Ne, - sutiko Bilingslis, sumirksėdamas savo pavandenijusiomis 
akimis. - Kai “Kinijos" ir “Desatojos" šachtose kasė auksą, - tai buvo 
šeštajame dešimtmetyje, - tose balose buvo kalio cianido. Lygiai tokia 
pati bjauri medžiaga. Tiesa, tada nebuvo nei medelių mylėtojų, nei 
žaliųjų. Kompanijai tai turėjo būti puikūs laikai, ar ne tiesa, mis Vailer? 

Senasis veterinaras pakilo, priėjo prie baro, prisipylė į stiklą per 
pirštą viskio ir išgėrė jį it vaistus. 

- Ar galėčiau gauti irgi maždaug tiek pat? - paklausė Ralfas. 

- Žinoma, sere, manau, jog galėtumėte, - atsakė Bilingslis. 

Jis padavė Ralfui gėrimą ir išdėliojo daugiau stiklinių. Bilingslis pa- 
siūlė šiltų gaivinančių gėrimų, tačiau kiti grupelės nariai pasirinko šalti- 
nio vandenį, kurio senasis veterinaras pripylė iš plastmasinio ąsočio. 

- Tuos purkštukus mes pakeitėme paskirstymo galvutėmis ir spindu- 
liuotuvais, - tęsė Odrė. - Šiuose įrengimuose skystis yra lašinamas, jie 
brangesni nei purkštukai, - kur kas brangesni, - tačiau paukščiai nepa- 
kliūna į chemikalus. 

- Ne, - sutiko Bilingslis. 

Jis vėl prisipylė šlakelį viskio, kurį išgėrė kur kas lėčiau, per stiklo 
kraštą žiūrėdamas į Odrės kojas. 

Problema? 

Gal dar ne... tačiau ji gali atsirasti, jei nebus imtasi žygių. 

Į Eleną Karver panaši būtybė užvertusi galvą ir žvilgančiomis akimis 
sėdėjo prie rašomojo stalo sulaikytųjų priėmimo patalpoje. Už lango 
vėjas tai sustiprėdavo, tai pritildavo. Netoliese pasigirdo žvėries, lipan- 
čio laiptais į viršų, letenų tapsenimas. Prie durų tapsenimas liovėsi. Pasi- 
girdo į atsikosėjimą panašus urzgimas. Po to, pastumtos pumos snukio, 

durys atsivėrė. Tai buvo gana stambi patelė - snukį ir galines kojas skyrė 
kokios šešios pėdos, o stora, besiranganti uodega siekė beveik tris pėdas. 

Puma pro duris įsėlino į sulaikytųjų priėmimo patalpą, prispaudusi 
ausis prie savo pleišto formos galvos. Būtybė įsiskverbė į žvėries galvą, 
norėdama suprasti, ką puma jaučia, bei prisitraukti ją arčiau savęs. 
Žvėris atrodė išsigandęs, uostinėjo patalpos kvapus, kurių nė vienas ne- 
teikė nusiraminimo. Čia buvo žmonių urvas, tačiau ne vien jis neramino 
pumą. 

Ji čia užuodė daug pavojų. Pirmiausia čia tvyrojo parako kvapas; pu- 
ma aiškiai užuodė aštrų ir erzinantį parako dūmų tvaiką. Be to, ore 
sklandė baimės kvapas, tartum prakaito ir degintos žolės kvapų mišinys. 
Taip pat jautėsi ir kraujo kvapas - kojoto ir žmogaus kraujo. O dar 
kėdėje sėdėjo toji būtybė, prie kurios puma sėlino prieš savo valią, ne- 
pajėgdama sustoti. Ji buvo panaši į žmogų, tačiau kvepėjo ne taip kaip 
žmonės. Puma dar nickada nebuvo užuodusi panašaus kvapo. Žvėris pri- 
gludo prie grindų ir tyliai suinkštė. 

Kombinczonu vilkinti būtybė pakilo iš kėdės, priklaupė ant Elenos 
Karver kelių, pakėlė pumos snukį ir pažvelgė į žvėries akis. Ji ėmė sku- 
biai kalbėti kita, neišsivysčiusių būtybių, kalba, aiškindama pumai, kur 
ši turi nubėgti, kur palaukti ir ką daryti, kai ateis laikas. Tie žmonės gin- 
kluoti ir galėtų nušauti žvėrį, tačiau būtybė pirmoji padarys tai, kas jai 
priklauso. 

Būtybei bekalbant, iš Elenos nosies pradėjo lašėti kraujas, kurį paju- 
tusi nusišluostė ranka. Ant Elenos skruostų ir kaklo ėmė keltis pūslės. 
Sukruštas makšties uždegimas! Kol kas nieko daugiau. Kodėl kai kurios 
moterys negali paprasčiausiai pasirūpinti savimi? 

- Gerai, - tarė būtybė pumai. - Dabar keliauk. Lauk, kol ateis laikas. 
Aš klausysiuos kartu su tavimi. 

Puma vėl suinkštė, palaižė savo šiurkščiu liežuviu būtybės, įlindu- 
sios į Elenos Karver kūną, ranką, po to apsisuko ir ištapseno iš patalpos. 

Būtybė sugrįžo į kėdę ir atsilošė joje. Ji užmerkė Elenos akis, klau- 
sydamasi nepaliaujamo smėlio barbenimo į langus, ir dalį savęs išsiuntė 
kartu su žvėrimi. 


ANTRAS SKYRIUS 
1 


- Jūs žinojote, kad ateina sunkus metas, tad pasikinkėte arklį ir išvy- 
kote stovyklauti, - pasakė Stivas. - Kas buvo toliau? 

- Keturias dienas praleidau Vario kalnuose. Žvejojau, fotografavau - 
laisvalaikiu mėgstu fotografuoti. Tai buvo puikios dienos. Po to, prieš 

tris dienas, sugrįžau. Nuvykau tiesiai į savo namus, kurie yra šiaurinia- 
me miestelio pakraštyje. 

- Kas jus privertė sugrįžti? - paklausė Stivas. - Tai negalėjo būti be- 
siartinanti audra, tiesa? 

- Ne. Su savimi turėjau mažą radijo imtuvą ir per jį girdėjau tik tiek, 
jog bus giedra ir karšta. 

- Aš irgi tik tai girdėjau, - pritarė Stivas. - Visas šis šūdas yra kaž- 
kokia paslaptis. 2 

- Buvau susitarusi susitikti su Alenu Saimzu, mūsų kompanijos re- 
vizoriumi, ir aptarti, kokios bus išlaidos pereinant nuo purkštukų prie pa- 
skirstymo galvučių ir spinduliuotuvų. Jis turėjo atskristi iš Arizonos. 
Užvakar turėjau su juo susitikti Hernando slėptuvėje. Taip mes įpratome 
vadinti laboratoriją ir tarnybines patalpas miesto pakraštyje. Kaip ten 
būtų, dėl šios priežasties dėviu šią prakeiktą suknelę - dėl to susitikimo 
ir dėl to, jog Frenkas Geleris paaiškino, neva Saimzui nepatinka - nepa- 
tiko - džinsuotos moterys. Zinau, kad nieko bloga nebuvo nutikę, kai 
grįžau iš savo kelionės, nes būtent tada paskambino Frenkas ir pasakė į 
susitikimą ateiti apsirengus suknele. Tai buvo tą vakarą apie septynias. 

- Kas yra Frenkas Geleris? - paklausė Stivas. 

- Vyriausiasis kalnakasybos inžinierius, - paaiškino Bilingslis. - Jis 
yra atsakingas, kad “Kinijos" šachta vėl būtų pradėta eksploatuoti. Bent 
jau buvo. 

Bilingslis klausiančiai pažvelgė į Odrę.: 

Ši linktelėjo galva. 

- Taip. Jis nebegyvas. 

- Prieš tris dienas, - susimąstęs ištarė Marinvilis. - Prieš tris dienas 
Desperacijoje viskas klostėsi sklandžiai. Bent jau jūsų žiniomis. 

- Teisingai. Tačiau kai kitą kartą išvydau Frenką, jis kabėjo ant kab- 
lio, o viena jo plaštaka buvo nukirsta. 

- Mes jį matėme, - pasakė Sintija nusipurtydama. - Ir jo ranką taip 
pat. Akvariumo dugne. 

- Prieš visa tai, tąnakt prabudau du kartus. Pirmą kartą pagalvojau, 
jog griaudžia, tačiau antrą kartą tai labiau panėšėjo į šūvių garsus. Nu- 
sprendžiau, jog susapnavau, ir vėl užmigau... tačiau tikriausiai tuo metu 
viskas ir prasidėjo. Po to, kai nuvykau į kompanijos biurą... 

Iš pradžių, pasakojo Odrė, ji nepastebėjo jokių pavojaus ženklų - jai 
juk negalėjo sukelti nerimo, kad Bredas Džozefsonas nesėdėjo prie savo 
rašomojo stalo. Bredas, jei tik galėdavo, visada pasišalindavo iš savo 
darbo vietos. Tad Odrė nuėjo į Hernando slėptuvę ir ten išvydo tai, ką 
netrukus atvažiavę ras ir Stivas su Sintija - ant kablių kybančius lavonus. 
Tikriausiai ten kabojo visi, kurie tą rytą atėjo į darbą. Vienas iš jų, pasi- 
dabinęs virvelės tipo diržu ir aukštaauliais batais, primenantis kantri sti- 
liaus dainininką, buvo Alenas Saimzas. Jis atkeliavo net iš Fynikso, kad 
numirtų Desperacijoje. 

- Jei jūs sakote tiesą, - kreipėsi Odrė į Stivą, - Entredžianas vėliau 
turėjo nužudyti ir daugiau šachtos darbuotojų. Aš neskaičiavau, - buvau 
per daug išsigandusi, kad sugalvočiau suskaičiuoti, - tačiau kai buvau la- 
boratorijoje, ten kabojo ne daugiau kaip septyni lavonai. Iš baimės su- 
stingau vietoje. Gal net trumpam aptemo sąmonė, nesu tikra. Po to išgir- 
dau šūvius. Dabar jau nekilo abejonių, jog tai šūviai. Po to kažkas ėmė 
klykti. Vėl pasigirdo šūviai, ir klyksmas nutilo. 

Odrė nuėjo prie mašinos, nenubėgo - ji aiškino bijojusi panikos, kai 
pasileis bėgti - ir nuvažiavo į miestą. Odrė ketino viską pranešti Džimui 
Rydui. Arba, jei Džimas būtų išvykęs apskrities reikalais, kas dažnai 
pasitaikydavo, vienam iš jo pavaduotojų: Entredžianui arba Pyrsonui. 

- Nenubėgau prie mašinos ir važiavau neviršydama greičio, tačiau 
vis tiek buvau apimta siaubo. Prisimenu, kaip pirštinių skyrelyje graba- 
liodama ieškojau cigaretės, nors jau nerūkau penkeri metai. Tada pama- 
čiau du žmones, bėgančius per sankryžą. Žinote, tą, kur kabo mirksintis 
šviesoforas? 

Visi linktelėjo. 

- Jiems iš paskos riaumodamas atlėkė naujasis miestelio policijos 
automobilis. Jį vairavo Entredžianas, tačiau tuo metu aš šito nežinojau. 
Pasigirdo trys ar keturi šūviai, ir žmonės, kuriuos jis persekiojo, parvirto 
ant šaligatvio, vienas tiesiai priešais maisto parduotuvę, kitas truputėlį 
toliau už jos. Ant šaligatvio pasipylė kraujas. Daug kraujo. Vairuotojas, 
nė kiek nesumažindamas greičio, nudūmė į vakarus, ir netrukus vėl 
išgirdau šūvius. Esu tikra, išgirdau jį šaukiant “Ohoho". 

Norėjau padėti pašautiems žmonėms, jei galėčiau. Privažiavau ar- 
čiau, sustabdžiau mašiną ir išlipau. Tikriausiai tai ir išgelbėjo man gy- 
vybę. Nes Entredžianas žudė visa, kas juda. Bet kurį žmogų, bet kurį 
daiktą, viską. Gatvėje tarsi Žaislai stovėjo zigzagais išblaškyti automobi- 
liai bei sunkvežimiai be gyvybės požymių. “El Camino" firmos sunkve- 
žimis riogsojo apvirtęs ant šono palei ūkinių prekių parduotuvę. Manau, 
tai buvo Tomio Ortegos mašina, kurią jis mylėjo vos ne kaip merginą. 

- Aš nieko panašaus nemačiau, - pasakė Džonis. - Kai jis mane at- 
vežė, gatvė buvo tuščia. 

- Taip. Reikia pripažinti, jog tas kalės vaikas susitvarko savo aplin- 
ką. Manau, jis stengėsi, jog kas nors atsitiktinai užklydęs į miestelį 
nepradėtų spėlioti, kas čia nutiko. Nors jis tik sušlavė dulkes po kilimu, 
tačiau kurį laiką niekas šito nepastebės. Ypač per šią prakeiktą audrą. 

- Apie kurią nieko nepranešė sinoptikai, - susimąstęs pastebėjo 
Stivas. 

- Taip, apie ją nepranešė sinoptikai. 

- Kas nutiko po to? - paklausė Deividas. 

- Pribėgau prie žmonių, į kuriuos šaudė. Viena iš jų buvo Evelina 
Šoustek, kirpyklos savininkė. Ji taip pat dirbo bibliotekoje nepilną dar- 

bo dieną. Moteriškė buvo negyva, o jos smegenys ištaškyti ant šaligat- 
vIO. 

Merė krūptelėjo. Odrė tai pastebėjo ir atsisuko į ją. 

- Šitai irgi privalote prisiminti. Jei jis jus pamatys ir nuspręs nušau- 
ti, Jūs žuvę, - Odrė visus nužvelgė, tikriausiai norėdama įsitikinti, ar jie 
mato, jog ji nejuokauja. Ar perdeda. - Jis šaudo negyvai. Pabrėžiu, ne- 
gyvai. 

- Turėsime tai omenyje, - pasakė Stivas. 

- Kitas buvo pasiuntinys. Jis dėvėjo “Skanių pyragų" uniformą. 
Entredžianas jam taip pat buvo pataikęs į galvą, tačiau vyrukas dar bu- 
vo gyvas. 

Odrė kalbėjo su Džoniui pažįstama ramybe. Jam tai teko matyti 
Vietname, pasibaigus mūšiams. Žinoma, visa tai jis matė ne kaip kovo- 
tojas, vienoje rankoje laikydamas užrašų knygelę, o kitoje tušinuką, per 
petį persimetęs žurnalistinį magnetofoną, prie kurio dirželio buvo priseg- 
tas ženklelis, paliudijantis, jog Džonis nėra kovotojas. Jis stebėjo, 
klausėsi, užsirašinėjo ir jautėsi pašalinis. Jautė pavydą. Tuo metu jam į 
galvą lindusios karčios mintys - kad yra tarsi eunuchas hareme ar pianis- 
tas viešnamyje - dabar atrodė beprotiškos. 

- Kai man buvo dvylika, senolis padavė 0,22 kalibro pistoletą, - tęsė 
Odrė. - Pirmiausia, ką aš padariau, išėjau už mūsų namo Sedalijoje ir 
nušoviau kėkštą. Kai priėjau prie paukštelio, jis dar buvo gyvas. Visa 
virpėdama žiūrėjau į tolį, o paukštelis iš lėto žiopčiojo savo snapeliu. 
Dar niekada gyvenime taip nebuvau panorusi ką nors sugrąžinti atgal. 
Priklaupiau prie kėkšto ir laukiau, kol jis užges. Atrodė, privalau pada- 
ryti bent tiek. Paukštelis virpėjo visu kūnu, kol galiausiai užgeso. “Ska- 
nių pyragų“ pasiuntinys virpėjo kaip tas paukštelis. Pro mane jis žvelgė 
į gatvę, nors ten nieko nebuvo, o jo kakta buvo nusėta smulkiais prakai- 
to lašeliais. Galva buvo deformuota, o ant pečių matėsi kažkokia balta 
masė. Iš pradžių man kilo kvaila mintis, jog tai putoplasto užpildas, - 
žinote, tokios granulės, kurios dedamos į dėžutę siunčiant trapų daiktą, 
- Ir po to supratau, jog tai kaulo skeveldros. Suprantate, jo kaukolės 
kaulų. 

- Daugiau nenoriu nieko girdėti, - staiga pertraukė ją Ralfas. 

- Aš jūsų nekaltinu, - pasakė Džonis, - tačiau manau, jog privalome 
sužinoti viską. Kodėl jums su savo berniuku nepasivaikščiojus užkuli- 
siuose? Gal ką nors ten surasite. 

Ralfas linktelėjo galva, atsistojo ir žengė žingsnį Deivido link. 

- Ne, - paprieštaravo Deividas. - Mes privalome pasilikti. 

Ralfas sutrikęs pažvelgė į sūnų. 

Deividas linktelėjo galva. 

- Atleisk, tačiau mes privalome, - pasakė vaikas. 

Ralfas kurį laika pastovėjo, po to vėl atsisėdo. 

Per šią pertraukėlę Džonis dirstelėjo į Odrę. Ji spoksojo į berniuką 
su tokia veido išraiška, kuri galėjo reikšti baimę ar susižavėjimą, ar vie- 
na ir kita. Tarsi niekada gyvenime nebūtų mačiusi panašaus sutvėrimo. 
Tada Džonis prisiminė traškius sausainius, pasirodančius iš dėžutės, tarsi 
iš mažo automobilio cirke išlendantys klounai, ir pagalvojo, ar apskritai 
kuris nors iš jų yra matęs į Deividą Karverį panašų sutvėrimą. Jis prisi- 
minė patvirtinančius ryšį brūkšnelius telefono displėjuje ir kaip Bilings- 
lis pasakė, jog net pats Houdinis nesugebėtų šito padaryti. Nes trukdytų 
galva. Jie visi buvo sutelkę dėmesį į suopius ir vorus, ir kojotus, ir žiur- 
kes, iššokančias iš padangų krūvos, ir namus, kuriuose gali būti gyvačių; 
jie visą savo dėmesį skyrė Entredžianui, kuris kalbėjo keista kalba ir 
šaudė tarsi Bulius Bilas. O kaip dėl Deivido? Kas jis yra iš tiesų? 

- Tęskite, Odre, - paprašė Sintija. - Tik gal galėtumėte, suprantate, 
šiek tiek švelniau. 

Mergina smakru parodė Deivido pusėn. 

Odrė blausiomis akimis pažvelgė į Sintiją, tarsi nesuprasdama, ko 
nori mergina, po to susikaupė ir tęsė savo pasakojimą. 

- Buvau priklaupusi prie pasiuntinio, bandydama nuspręsti, ką turiu 
toliau daryti, - pasilikti su juo ar bėgti ir ką nors pakviesti, - kai Med- 
vilnės gatvėje vėl išgirdau klyksmus ir šūvius. Kažkur sudužo stiklas. 
Pasigirdo skylančio medžio traškesys, po to kažkas sudardėjo į metalą. 
Patrulinis automobilis vėl užriaumojo. Man atrodė, jog per tas dvi dic- 
nas vien ir tegirdėjau automobilio variklio riaumojimą. Entredžianas ka- 
žkur pradingo, po to išgirdau jį atvažiuojant prie manęs. Apsispręsti 
turėjau per sekundę, tačiau manau, jog nebūčiau kitaip pasielgusi ir 
turėdama daugiau laiko. Aš pasileidau bėgti. 

Norėjau sugrįžti į savo automobilį ir išvažiuoti, tačiau man atrodė, 
jog nesuspėsiu. Maniau, nespėsiu nubėgti net iki kampo ir pasislėpti. 
Tad įsmukau į Vorelų maisto parduotuvę. Vendė Vorel gulėjo negyva 
palei kasos aparatą. Jos tėtis - jis yra mėsininkas ir parduotuvės savinin- 
kas - sėdėjo mažame kabinete nušautas į galvą. Jis buvo be marškinių. 
Tikriausiai tuo metu, kai tai įvyko, jis persirenginėjo baltais marškiniais. 

- Hjugas anksti pradeda darbą, - pastebėjo Bilingslis. - Kur kas ank- 
sčiau nei kiti šeimos nariai. 

- Ak, tačiau Entredžianas vis sugįžta patikrinti, - pasakė Odrė atsai- 
niu, isterišku tonu. - Dėl to jis yra toks pavojingas. Jis vis sugrįžta pa- 
tikrinti. Jis yra išprotėjęs, nieko nesigaili, tačiau taip pat yra metodiškas. 

- Tačiau jis serga, - įsiterpė Džonis. - Kai Entredžianas atvežė mane 
į miestą, jis jau buvo labai stipriai nukraujavęs, o tai buvo prieš šešias 
valandas. Jei šis procesas nesulėtėjo... - Džonis trūktelėjo pečiais. 

- Nesileiskite jo apgaunamas, - kone pašnibždomis pasakė Odrė. 

Džonis suprato, ką Odrė turi omentyje; matė savo akimis tai, kas 
neįmanoma, taip pat žinojo, kad neverta aušinti burnos visa tai aiškinant 
Odrei. 

- Tęskite, - paprašė Stivas. - Kas vyko toliau? 

Pabandžiau pasinaudoti pono Vorelo kabinete esančiu telefonu. Gal 
kokį pusvalandį praleidau galinėje parduotuvės patalpoje. Per tą laiką 
patrulinis automobilis pravažiavo du kartus. Pirmą kartą - Pagrindine 
gatve, po to sugrįžo Meskitų ar Medvilnės gatve. Vėl nuaidėjo šūviai, 
Užlipau į viršų, kur gyvena Vorelai, tikėdamasi, jog ten telefonas veiks. 
Jis neveikė. Ponia Vorel ir jos sūnus taip pat buvo nužudyti. Manau, ber- 
niuko vardas buvo Mertas. Ponia Vorel, galva panardinta į kriauklę ir 
perpjauta gerkle, buvo virtuvėje. Berniukas - dar neatsikėlęs iš lovos. Vi- 
sur pilna kraujo. Atsistojau vaiko miegamojo tarpduryje, apžiūrinėjau 
plakatus su roko muzikantų bei krepšininkų nuotraukomis ir už lango 
išgirdau, kaip didindamas greitį vėl pralėkė patrulinis automobilis. 

Sugrįžau į tamybines patalpas, tačiau neišdrįsau atidaryti galinių 
durų. Man vis atrodė, jog Entredžianas pasislėpęs priebutyje ir tyko 
manęs. Noriu pasakyti, kad girdėjau jį nuvažiuojant, tačiau vis tiek at- 
rodė, jog Entredžianas manęs tyko. 

Nusprendžiau sulaukti tamsos. Tada galėsiu išvažiuoti. Galbūt. 
Nebuvau įsitikinusi. Nes Entredžianas toks nenuspėjamas. Jis ne visą 
laiką važinėjo Pagrindine gatve, ir ne visą laiką galėjai jį girdėti, bet vos 
tik kildavo mintis, jog jis išvažiavo, galbūt patraukė į kalnus, Entredžia- 
nas vėl pasirodydavo kaip tas prakeiktas triušis iš mago skrybėlės. 

Visgi parduotuvėje likti negalėjau. Viena, mane varė iš proto 
zyziančios musės, antra, buvo labai karšta. Paprastai karštis manęs neka- 
muoja, - kai gyveni centrinėje Nevadoje, pripranti prie karščio, - tačiau 
be paliovos rodėsi, jog užuodžiu lavonus. Tad palaukiau, kol išgirdau 
šūvius palei miesto garažą - tai buvo Diumonto gatvėje, pačiame rytinia- 
me miestelio pakraštyje - ir išėjau. Išeiti iš parduotuvės ant šaligatvio bu- 
vo vienas iš sunkiausių dalykų, kuriuos man gyvenime teko padaryti. Pa- 
našiai kaip kareiviui įžengti į niekieno teritoriją. Iš pradžių apskritai ne- 
įstengiau pajudėti; tiesiog sustingau vietoje. Prisimenu, kaip mintyse įsa- 
kinėjau sau eiti, bėgti nepajėgiau, nes būtų apėmusi panika, tad pri- 
valėjau eiti. Tačiau negalėjau. Negalėjau. Tartum būčiau paralyžiuota. 
Tada vėl išgirdau sugrįžtant Entredžianą. Tai buvo klaiku. Tarsi jis ma- 
ne jaustų. Tartum būtų žaidęs naujovišką vaikų žaidimą, kuriame pra- 
laimėjusieji nužudomi, o kiti siunčiami į belaisvių stovyklą ar panašiai. 
Variklis... jis taip garsiai riaumoja. Toks galingas. Ir toks triukšmingas. 
Net kai jo negirdžiu, įsivaizduoju, jog girdžiu. Suprantate? Jis riaumoja 
kaip karštyje besikr... laukinės katės. Nors ir išgirdau besiartinantį auto- 
mobilį, nesugebėjau pajudėti. Įstengiau tik stovėti ir klausytis, kaip jis 

artėja. Prisiminiau “Skanaus pyrago“ pasiuntinį, kaip jis virpėjo lyg tas 
mano vaikystėje pašautas kėkštas, ir galiausiai pajudėjau iš vietos. 
Nuėjau į savitarnos skalbyklą ir, kai Entredžianas pravažiavo pro šalį, 
parkritau ant grindų. Šiauriniame miesto pakraštyje vėl išgirdau riksmus, 
tačiau nežinojau, kas ten vyksta, nes negalėjau pasižiūrėti. Nepajėgiau 
atsistoti. Šitaip išgulėjau ant grindų kokias dvidešimt minučių. Galiu pa- 
sakyti, jog tuo metu jau nebebijojau, tačiau man sunku jums paaiškinti, 
kas dedasi žmogaus galvoje, kai atsiduri šitokioje situacijoje. Gulėjau 
ant grindų, žiūrėdama į dulkių kamuoliukus ir sumaigytas cigarečių 
nuorūkas, ir galvojau, kad netgi ant grindų įmanoma atspėti čia esant sa- 
vitarnos skalbyklą - pagal kvapą ir pagal lūpų dažais ištepliotas 
nuorūkas. Gulėjau ant grindų ir nebūčiau pajudėjusi, net jei išgirsčiau 
Entredžiano žingsnius šaligatvyje. Taip būčiau gulėjusi, kol jis man pri- 
kištų prie smilkinio pistoleto vamzdį ir... 

- O ne, - krūptelėjo Merė, - nekalbėkite apie tai. 

- Tačiau aš negaliu liautis apie tai galvoti! - rėkte išrėkė Odrė, ir 
kažkaip keistai, labiau nei visa kita, šis riksmas perrėžė Džonio 
Marinvilio ausis. Odrė pabandė susitvardyti ir tęsė pasakojimą: - Šią 
transo būseną sugebėjau įveikti tik išgirdusi gatvėje žmonių balsus. At- 
siklaupiau ant kelių ir prišliaužiau prie durų. Priešingoje gatvės pusėje, 
palei “Pelėdos" klubą, pamačiau keturis žmones. Du iš jų buvo meksi- 
kiečiai - vaikinukas Eskola, kuris dirba šachtoje prie smulkintuvo, ir jo 
mergina. Nežinau merginos vardo, tačiau jos plaukuose yra šviesi sruo- 
ga, - beveik neabejoju, jog natūrali - ir ji yra siaubingai graži. Buvo siau- 
bingai graži. Greta stovėjo gana stambi moteriškė, jos anksčiau nebuvau 
mačiusi. O ją lydintį vyriškį esu mačiusi žaidžiantį biliardą “Bud's" ba- 
re su jumis, Tomai. Žinau, kad jo vardas Flipas. 

- Flipas Moranas? Jūs matėte Fliperį? 

Odrė linktelėjo. 

- Jie ėjo priešinga gatvės puse, bandydami atidaryti kurio nors auto- 
mobilio dureles ir ieškodami raktų. Pagalvojau apie savo automobilį ir 
apie tai, kad juo galėtume visi išvažiuoti. Pradėjau stotis. Ketvertas žmo- 
nių tuo metu kaip tik keliavo pro mažą skersgatvį tarp parduotuvės fa- 
sado, - ten anksčiau buvo italų restoranas, - ir “Sulūžusio būgno“ baro, 
kai iš skersgatvio riaumodamas savo patruliniu automobiliu išvažiavo 
Entredžianas. Tikriausiai jis jų tykojo. Entredžianas visus juos partrenkė. 
Tačiau manau, kad tik jūsų draugas Flipas žuvo vietoje. Kitus tik nu- 
bloškė į šalį tarsi kėglius, kai gerai nepataikai. Jie lyg ir įsitvėrė vienas 
į kitą, kad nepargriūtų. Po to puolė bėgti. Vaikinukas Eskola buvo apsi- 
kabinęs savo merginą. Ji verkė ir laikė priglaudusi vieną ranką prie 
krūtinės. Ranka buvo lūžusi. Matėsi išsyk, nes virš alkūnės tarytum at- 
sirado dar vienas sąnarys. Kitos moters veidu sruvo kraujas. Išgirdusi, 
kad Entredžianas juos vejasi, moteriškė atsisuko ir iškėlė rankas tarsi 

sargybinis, saugantis įvažiavimą. Entredžianas vairavo dešine ranka, 
persisvėręs pro šoninį langą lyg lokomotyvo mašinistas. Prieš pervažiuo- 
damas moteriškę, Entredžianas iššovė į ją du kartus. Tada pirmą kartą 
gerai į jį įsižiūrėjau, pirmą kartą supratau, su kuo turiu reikalą. 

Odrė nužvelgė visus paeiliui, tarsi norėdama įvertinti, kokį įspūdį 
padarė jos žodžiai. 

- Jis šypsojosi. Šypsojosi ir juokėsi lyg vaikas, pirmą kartą apsi- 
lankęs Disnėjaus pasaulyje. Suprantate, jis buvo laimingas. Laimingas. 


3 


Odrė tupėjo susigūžusi palei savitarnos skalbyklos duris, stebėdama, 
kaip Entredžianas su savo patrulinių automobiliu Pagrindine gatve veja- 
si Eskolą ir jo merginą. Pasivijęs juos pervažiavo kaip ir vyresnę moterį 
- buvo lengva sutraiškyti juodu iš karto, pasakojo Odrė, nes vaikinukas 
bandė padėti merginai, jie bėgo susikabinę. Pervažiavęs jaunuolius, 
Entredžianas sustojo, padavė atgal, po to iš lėto riedėdamas atbuline pa- 
vara ėmė juos traiškyti (tuo metu vėjas nutilo, pasakojo Odrė, ir ji labai 
aiškiai girdėjo lūžtančių kaulų traškėjimą). Paskui išlipo iš mašinos, 
priėjo prie jaunuolių, priklaupė tarp jų, suvarė kulką į merginos pakaušį, 
po to nuėmė Eskolos skrybėlę, kuri visą tą laiką buvo jam ant galvos, ir 
iššovė vyrukui į pakaušį. 

- Po to jis vėl uždėjo skrybėlę, - tęsė pasakojimą Odrė. - Jei išliksiu 
gyva, šito niekada nepamiršiu, kad ir kiek ilgai begyvenčiau - kaip 
Entredžianas nukėlė vaikinuko skrybėlę, kad jį nušautų, o po to vėl 
uždėjo. Tartum sakytų, jog supranta, kaip sunku yra jaunuoliams, ir 
todėl stengiasi būti kiek įmanoma dėmesingesnis. 

Entredžianas atsistojo, apsisuko ratu (tuo pat metu užtaisydamas pis- 
toletą), dairydamasis į visas puses. Odrė pasakė, jog jo veide tuo metu 
švietė plati, kvaila šypsena. Džonis suprato, ką moteris turi omenyje. Jis 
jau buvo ją matęs. Kažkaip beprotiškai Džoniui atrodė, kad jis viską jau 
buvo matęs - sapne ar kitame gyvenime. 

"Tiesiog vėl kartojasi senasis kosminis Vietnamo bliuzas", - pasakė 
sau mintyse. Odrės nupasakotas faro elgesys priminė Džoniui kai ku- 
riuos girtus kareivius, su kuriais jam teko susidurti, ir kai kuriuos pasa- 
kojimus giliomis naktimis - pašnibždomis papasakotas istorijas apie jų 
pačių vyrukus, darančius siaubingus, neapsakomus dalykus su ta pačia 
nekalta, linksma išraiška veide. “Tai Vietnamas, tik tiek, tiesiog tave 
užplūdo nemalonūs prisiminimai. Kad ratas užsidarytų, tau tereikia, kad 
iš kieno nors kišenės kyšotų tranzistorinis radijo imtuvas ir dainuotų dai- 
neles “Žmonės yra keisti" ar “Degtukinių žmonių paveikslėliai ". 

Tačiau ar iš tiesų tai buvo tik tiek? Giliai viduje Džonis abejojo šia 
idėja. Giliai viduje jis buvo įsitikinęs, jog čia kažkas kita, ir tai neturi jo- 

kio ryšio su apgailėtinais prisiminimais rašytojo, kuris maitinosi karu, 
kaip suopiai minta dvėseliena... o po to parašė tiksliai tokią blogą kny- 
gą, kokią ir turėjo nulemti šitoks elgesys. 

Gerai, jei čia ne tavo kaltė, tai tada kas? 

- Ir ką jūs darėte po to? - paklausė Stivas. 

- Sugrįžau į savitamos skalbyklos biurą. Nušliaužiau. O kai ten nu- 
sigavau, įlindau į tarpą po rašomuoju stalu, susirangiau ir užmigau. Bu- 
vau labai pavargusi. Tai, ką mačiau... visos tos žudynės... mane labai 
išsekino. 

Miegojau neramiai. Be paliovos ausyse aidėjo įvairūs garsai: šūviai, 
sprogimai, dūžtantis stiklas, riksmai. Nežinau, kurie iš šių garsų buvo 
tikri, o kurie - vaizduotės padarinys. Kai pabudau, jau buvo vėlyva po- 
pietė. Maudė visą kūną. Iš pradžių pagalvojau, jog visa kas tėra sapnas, 
kad vis dar stovyklauju. Po to atsimerkiau ir pamačiau, kur esu - susiran- 
giusi po rašomuoju stalu; užuodžiau balinimo ir skalbimo priemonių 
kvapą ir supratau, jog nepaprastai noriu šlapintis. Taip pat supratau, jog 
abi mano kojos miega. 

Pradėjau rangytis iš po rašomojo stalo, liepdama sau nepanikuoti, 
kad truputėlį įstrigau, ir tada išgirdau, kaip kažkas įėjo skalbyklon. Vėl 
skubiai šmurkštelėjau po stalu. Tai buvo Entredžianas. Atpažinau jo 
žingsnius. Tai buvo vyro, apsiavusio aukštaauliais batais, žingsniai. 

Įėjęs į vidų jis paklausė: “Ar yra čia kas nors?" ir nužingsniavo tarp 
išrikiuotų skalbimo bei džiovinimo mašinų. Tartum būtų sekęs mano 
pėdsakais. Tam tikra prasme taip ir buvo. Jis sekė pagal mano kvepalus. 
Paprastai aš retai kvėpinuosi, tačiau apsivilkusi suknelę apie juos pagal- 
vojau, pamaniau, jog per susitikimą su misteriu Saimzu viskas eis sklan- 
džiau, jei pasikvėpinsiu, - gal kiek ir sutrikusi, Odrė gūžtelėjo pečiais. - 
Žinote, sakoma, kad moteris turi savų ginklų. 

Sintija visai nesureagavo į šiuos žodžius, tačiau Merė pritardama 
linktelėjo. 

- “Panašu į opiumą, - pasakė jis. - Ar teisingai atspėjau, mis? Ar to- 
kie jūsų kvepalai". Nieko neatsakiau, tik dar labiau sųsigūžiau po stalu 
ir rankomis apsivijau galvą. Vėl išgirdau jo balsą: “Geriau pasirodyk. 
Tada greitai tave sutvarkysiu. Jei teks tavęs ieškoti, kankinsiu ilgai". Ir 
aš pajutau norą išlįsti - taip stipriai Entredžianas mane buvo paveikęs. 
Šitaip smarkiai jis buvo mane išgąsdinęs. Tikėjau, jog jis tikrai žino, kad 
aš čia kažkur slapstausi ir kad jis kaip šuo atseks mane pagal kvepalų 
kvapą, tad norėjau išlįsti iš po rašomojo stalo, kad mane greičiau nužu- 
dytų. Norėjau prieiti prie jo panašiai kaip Džounstauno gyventojai 
norėjo stoti į eilę, kad galėtų paragauti limonado. Tik nepajėgiau. Vėl 
buvau sustingusi ir tegalėjau gulėti bei galvoti apie tai, jog numirsiu iš 
noro šlapintis. Pamačiau kabineto kėdę - aš ją buvau ištraukusi, kad 
galėčiau įlįsti į tarpą tarp rašomojo stalo stalčiadėžių - ir pagalvojau: 

“Kai jis pamatys kėdę, supras kur aš esu". Būtent tuo momentu 
Entredžianas įėjo į kabinetą. “Ar yra čia kas nors? - vėl paklausė jis. - 
Pasirodyk. Nieko bloga tau nedarysiu. Tiesiog noriu apklausti, kad su- 
žinočiau, kas čia vyksta. Čia nutiko kažkas labai rimta“. 

Odrė pradėjo drebėti, ir Džonis pagalvojo, kad ji turėjo taip pat 
drebėti įsispraudusi į tarpą po rašomuoju stalu, laukdama, kol Entredžia- 
nas pereis per kabinetą, suras ją ir nužudys. Tik dabar ji dar ir šypsojosi. 
Aiman, į šią šypseną buvo sunku žiūrėti. 

- Štai koks jis buvo išprotėjęs, - tęsė Odrė, susidėjusi virpančias ran- 
kas ant kelių. - Vieną minutę sako, kad už pasirodymą nužudys greitai, 
o kitą jau aiškina, kad tik nori užduoti keletą klausimų. Beprotiška. Ta- 
čiau aš tuo pat metu tikėjau ir vienu, ir kitu. Tad kas buvo labiausiai 
išprotėjęs? Ką? Kas buvo labiausiai išprotėjęs? 

Jis žengė kelis žingsnius kabinete. Manau, jog porą. Tiek užteko, 
kad Entredžiano šešėlis nusidriektų iki rašomojo stalo ir dar už jo, iki tos 
pusės, kurioje buvau aš. Prisimenu, kaip pagalvojau, kad jeigu jo šešėlis 
turėtų akis, pamatytų mane. Entredžianas stovėjo gana ilgai. Girdėjau, 
kaip jis kvėpuoja. Po to ištarė: “Na ir užsikrušk“ ir išėjo. Maždaug po 
minutės išgirdau atsidarant ir užsidarant laukujas duris. Iš pradžių buvau 
įsitikinusi, jog, tai tik triukas. Mintyse jį mačiau taip aiškiai, kaip dabar 
matau jus, atidarantį ir vėl uždarantį duris, tačiau pasiliekantį viduje gre- 
ta mašinos su nedideliais stalčiukais skalbimo milteliams. Stovi ten at- 
statęs pistoletą ir laukia, kol pajudėsiu. Ir žinote ką? Taip tebegalvojau 
net tr tada, kai Entredžianas savo riaumojančiu automobiliu vėl ėmė 
lakstyti gatvėmis, ieškodamas, ką dar nužudyti. Pagalvojau, jog bus ge- 
riau tyliai kiūtoti po rašomuoju stalu, tačiau suvokiau, jog nenuėjusi į tu- 
aletą apsišlapinsiu, o šito padaryti nenorėjau. O, ne, jokiu būdu. Jei jis 
užuodė mano kvepalus, dar lengviau užuos šviežią šlapimą. Tad iššliau- 
Žiau iš po stalo ir nuėjau į tualetą, šlubuodama it senutė, nes mano kojos 
vis dar tebemiegojo, tačiau vis dėlto iki jo nusigavau. 

Ir nors Odrė kalbėjo dar kokias dešimt minučių, Džonis pagalvojo, 
kad pasakojimas iš esmės baigėsi toje vietoje, kai ji nusvirduliavo nu- 
sišlapinti į tarnybinį tualetą. Odrės automobilis buvo visai čia pat, tačiau 
iš jo būtų buvę tiek pat naudos, jei automobilis stovėtų ne Pagrindinėje 
gatvėje, o Mėnulyje. Kelis kartus moteris iš biuro nuėjo į skalbyklos salę 
ir sugrįžo atgal (Džonis nė kiek neabejojo, kad ir šiems pasivaikščioji- 
mams prireikė didelės drąsos), tačiau niekur daugiau neišdrįso kelti ko- 
jos. Jos drąsa buvo ne tik sunaikinta, bet ir sudraskyta į skutelius. Kai 
trumpam nutilo šūviai ir varantis iš proto automobilio variklio riaumoji- 
mas, Odrė pagalvojo apie mėginimą bėgti, tačiau tuojau pat vaizduotėje 
išvydo, kaip Entredžianas ją pasiveja, nustumia nuo kelio, ištraukia iš 
mašinos ir nušauna šūviu į galvą. Be to, kaip pasakojo Odrė, ji buvo įsi- 
tikinusi, jog atvyks pagalba. Privalo atvykti. Taip, teisybė, Desperacijos 

miestelis yra atokiau nuo pagrindinės automagistralės, bet ne tiek toli, be 
to, kai buvo nuspręsta vėl atidaryti šachtą, į Desperaciją nuolatos atvyk- 
davo ir išvykdavo žmonės. 

Kažkas /urėjo atvykti į miestelį, pasakė Odrė. Tą popietę, apie penk- 
tą valandą, ji matė, kaip pravažiavo “Federal Exspress" kurjerių pašto 
krovininis autobusas, o kitą dieną, tai yra vakar, apie pusiaudienį prava- 
žiavo Vikofo apskrities elektros tinklų pikapas. Ji girdėjo iš pikapo 
sklindančią muziką. Abu automobiliai pravažiavo Pagrindine gatve. Tuo 
metu ji negirdėjo Entredžiano patrulinio automobilio, tačiau praslinkus 
maždaug penkioms minutėms po to, kai pikapas pravažiavo pro savitar- 
nos skalbyklą, vėl pasigirdo šūviai ir vyro klyksmas. “Ak, ne! Ne!“. Vy- 
riškis rėkė tokiu aukštu balsu, kad jis labiau panėšėjo į mergaitės. 

Po to vėl stojo niekaip nesibaigianti naktis, kai nebesinorėjo ilgiau 
likti skalbykloje, tačiau nepakako drąsos pabėgti, kai buvo valgomi 
užkandžiai iš greta džiovintuvo stovinčio automato ir geriamas vanduo 
iš tualete esančios kriauklės. Po to išaušo nauja diena, klausantis 
Entredžiano, tarsi pėslys sukančio ratus. 

Odrė pasakė, jog ji nežinojo, kad Entredžianas veža į miestelį žmo- 
nes ir juos įkalina. Tuo metu ji tegalėjo galvoti apie tai, kaip iš čia 
ištrūkti, tačiau nė vienas iš sugalvotų planų jai nepatiko. Be to, tam tik- 
ra prasme skalbykloje Odrė pradėjo jaustis lyg namie... jaustis saugi. 
Entredžianas jau kartą buvo čia užėjęs ir išėjo, ir daugiau nebesugrįžo. 
Galbūt jis čia niekada nesugrįš. 

- Laikiausi įsikibusi minties, kad jis negalėjo visų nužudyti, kad 
turėjo būti panašių į mane, kurie laiku spėjo suprasti, kas vyksta, ir pa- 
sislėpti. Tie žmonės turėtų paskambinti valstijos policijai. Be paliovos 
įtikinėjau save, jog bent jau kol kas išmintingiau palaukti. Po to užėjo 
audra, ir aš nusprendžiau pasinaudoti jos priedanga. Galėčiau įsmukti į 
kalnakasybos korporacijos biurą. Greta Hernando slėptuvės esančiame 
garaže stovi visureigis... 

Stivas ją pertraukė linktelėdamas galva: 

- Mes jį matėme. Prie jo prikabintas nedidelis vežimėlis su uolienų 
pavyzdžiais. 

- Buvau sumaniusi atkabinti tą priekabą ir važiuoti į šiaurės vakarus 
50-osios automagistralės link. Galėjau iš spintos, kur laikomas invento- 
rius, pasiimti kompasą, tad net per smėlio audrą neprapulčiau. Zinoma, 
supratau, jog galiu nudardėti į kokį plyšį uoloje ar dar kur nors, tačiau tai 
man atrodė nedidelė rizika po to, ką teko išvysti. Be to, aš privalėjau 
ištrūkti. Dvi naktys savitarnos skalbykloje... ei, jūs tai pamėginkite. Jau 
buvau susiruošusi įgyvendinti savo planą, kai judu pasirodėte. 

- Po velnių, aš vos jums neištaškiau smegenų, - tarė Stivas. - Atleis- 
kite už tai. 

Odrė blankiai nusišypsojo, po to dar kartą visus nužvelgė. 

- O visa kita jūs žinote, - pasakė ji. 

“Nesutinku" - paprieštaravo mintyse Džonis. Nosis vėl pradėjo 
smarkiau tvinkčioti. Jis užsinorėjo, ir labai stipriai, ką nors išgerti. Ka- 
dangi tai būtų beprotybė, - bent jau jam, - Džonis išsitraukė iš kišenės 
buteliuką aspirino ir prarijo dvi tabletes, užgerdamas šaltinio vandeniu. 


» 


“Nemanau, jog mes apskritai ką nors žinome. Bent jau kol kas". 

Merė Džekson paklausė: 

- Ką mes dabar darysime? Kaip išsikapstysime iš šio jovalo? Ar 
bandysime ką nors veikti, ar lauksime, kol kas nors išgelbės? 

Ilgai niekas neatsakė. Stivas pasimuistė krėsle, kuriame sėdėjo kar- 
tu su Sintija, ir atsakė: 

- Negalime laukti. Kaip ten būtų, negalime ilgai laukti. 

- Kodėl taip sakai? - paklausė Džonis keistai švelniu balsu, tarsi iš 
anksto žinotų atsakymą. 

- Todėl, kad kažkas turėjo iš čia ištrūkti, surasti telefoną už miesto 
ribų ir išjungti šią žudymo mašiną. Tačiau niekas šito nepadarė. Net ir 
prieš prasidedant audrai. Čia veikia kažkokia galinga jėga, ir manau, jog 
žūsime, jei lauksime pagalbos iš šalies. Turime pasikliauti tik vienas ki- 
tu ir privalome kuo greičiau ištrūkti iš čia. Štai kuo aš tikiu. 

- Aš iš čia neišvyksiu, kol nesužinosiu, kas nutiko mano mamytei, - 
pasakė Deividas. 

- Tu negali šitaip mąstyti, sūnau, - perspėjo Džonis. 

- Galiu. Aš taip mąstau. 

- Ne, - įsiterpė Bilingslis. Kažkokios gaidelės senojo veterinaro vei- 
de privertė Deividą pakelti galvą. - Negali taip galvoti, kai kitų žmonių 
gyvybė yra pavojuje. Be to, tu esi... ypatingas. Tu mums reikalingas, 
sūnau. 

- Tai nesąžininga, - bemaž pašnibždomis ištarė Deividas. 

- Taip, - sutiko Bilingslis akmeniniu veidu, - tai nesąžininga. 

- Vaikeli, tavo motinai nebus geriau, jei tu - ir visi mes kartu - žūsi 
bandydamas ją surasti, - mėgino aiškinti Sintija. - Antra vertus, jei 
mums pavyktų ištrūkti iš miesto, galėtume čia sugrįžti su pagalba. 

- Teisingai, - pritarė Ralfas kažkokiu tuščiu, nesveiku balsu. 

- Ne, neteisingai, - nesutiko Deividas. - Tai, ką jūs sakote, yra šūdo 
puodas, štai kas. 

- Deividai! 

Berniukas nužvelgė visus pykčio ir baimės iškreiptu veidu. 

- Niekam nerūpi mano mama, nė vienam. Netgi tau, tėti. 

- Tai neteisinga, - atsakė Ralfas, - ir žiauru šitaip kalbėti. 

- Taaip, - sutiko Deividas, - tačiau vis tiek manau, jog tai tiesa. 
Žinau, kad tu ją myli, tačiau galvoju, jog ją paliktum, nes manai, kad 

mama jau negyva, - bemiukas įsistebeilijo į savo tėvą, o kai. Ralfas nu- 
delbė žvilgsnį į savo rankas ir iš sutinusios akies išsiveržė ašaros, Dei- 
vidas perkėlė žvilgsnį į veterinarą. - Ir noriu jums pasakyti štai ką, pone 
Bilingsli. Vien todėl, kad aš meldžiuosi, dar nesu burtininkas iš komiksų 
knygelės ar į jį panašus. Malda nėra burtai. Vieninteliai burtai, kuriuos 
moku, yra pora triukų su kortomis, ir tai dažniausiai jie man nepavyksta. 

- Deividai... - kreipėsi Stivas. 

- Jei mes iš-čia pasitrauksime, o po to sugrįšime, bus per vėlu 
išgelbėti mamą! Žinau, jog bus per vėlu! Aš tai žinau. 

Berniuko žodžiai iš scenos skambėjo tarsi aktoriaus tekstas, po to jie 
nutilo. Lauke abejingai ūžavo vėjas. 

- Deividai, tikriausiai jau dabar per vėlu, - pasakė Džonis. 

Jo balsas buvo gana tvirtas, tačiau juos tardamas rašytojas neišdrįso 
pažvelgti vaikui į akis. 

Ralfas garsiai atsiduso. Jo sūnus priėjo prie tėvo, atsisėdo greta ir 
paėmė ranką. Ralfo veidas buvo iškamuotas nuovargio ir sumaišties. Da- 
bar jis atrodė senesnis. 

Stivas atsisuko į Odrę. 

- Sakėte, kad žinote kitą kelią, kaip iš čia išvažiuoti. 

- Taip. Tas didelis žemės pylimas, kuris matosi įvažiuojant į mies- 
telį, yra iš naujo pradėtos eksploatuoti kasyklos šiaurinis paviršius. Pa- 
lei jo šoną driekiasi kelias, kyla į viršų, o po to nusileidžia į kasyklą. Yra 
dar vienas kelias, kuris kerta 50-ąją automagistralę į vakarus nuo čia. Jis 
vingiuoja palei dabar jau visiškai išdžiūvusį Desperacijos upelį. Žinote, 
apie ką kalbu, Tomai? 

Bilingslis linktelėjo galva. 

- Tas kelias - Desperacijos upelio kelias - prasideda prie transporto 
parko. Ten yra daugiau visureigių. Į didžiausią iš jų telpa keturi žmonės, 
tačiau galėtume prikabinti priekabą, ir likusieji trys važiuotų joje. 

Stivas, kuriam dešimt metų teko pakrovinėti ir iškrovinėti muzikantų 
mantą, priiminėti staigius sprendimus ir organizuoti skubius pabėgimus 
(dažniausia jų poreikį sukeldavo keturių žvaigždučių viešbučių ir roko 
grupių šiknių kombinacija), atidžiai klausėsi Odrės. 

- Gerai, štai ką aš siūlau. Palaukime iki ryto. Kiek pailsėkime, o gal 
net pavyks trumpam nusnūsti. Iki to laiko audra gali pati išsikvėpti... 

- Man atrodo, kad vėjas jau truputėlį aprimo, - pertraukė ją Merė. - 
Gal aš tik noriu, kad taip būtų, tačiau manau, jog vėjas iš tiesų aprimo. 

- Net jeigu jis ir tebesiaustų, mes vis tiek galėtume nusigauti iki 
mašinų parko, ar ne tiesa, Odre? 

- Esu tikra, kad galėtume. 

- Ar jis toli? 

- Už dviejų mylių nuo kompanijos biuro, maždaug už pusantros nuo čia. 

Stivas pritariamai linktelėjo galva. 

- Ir dienos šviesoje galėsime pastebėti Entredžianą. Jei bandytume 
pasitraukti naktį, per audrą, sunku būtų šito tikėtis. 

- Taip pat sunku būtų tikėtis, kad pastebėsime... visokius gyvius, - 
pridūrė Sintija. 

- Turėsime judėti greitai ir būsime ginkluoti, - pasakė Stivas. - Jei 
audra baigs savo žaidimus, iki pylimo galėsime važiuoti mano 
mikroautobusu - trys priekinėje kabinoje kartu su manimi, keturi kėbu- 
le. Jei oras nepasitaisys, o aš manau, jog taip ir bus, eisime pėsčiomis. 
Sitaip mažiau atkreipsime į save dėmesį. Entredžianas gal net nesužinos, 
kad pabėgome. 

- Manau, Eskola ir jo draugė galvojo lygiai taip pat, kai juos 
suvėžino Entredžianas, - pastebėjo Bilingslis. 

- Jie Pagrindine gatve traukė į šiaurę, - pasakė Džonis. - Būtent šito 
ir tikėjosi Entredžianas. Mes keliausime į pietus, šachtos link, bent jau 
iš pradžių, o po to šalutiniu keliu paliksime teritoriją. 

- Taip, - pritarė Stivas. - Bam, ir mūsų nebebus. 

Jis priėjo prie Deivido - berniukas buvo pasitraukęs nuo tėvo ir 
sėdėjo ant scenos krašto, spoksodamas į senas daigstytas kino teatro 
salės kėdes - ir pritūpė greta. 

- Tačiau mes grįšime. Ar girdi, Deividai? Grįšime pasiimti tavo ma- 
mytės ir tų, kurių Entredžianas nespėjo nužudyti. Mano pažadas tvirtas 
kaip uola. 

Deividas ir toliau spoksojo į žiūrovų salės kėdes. 

- Nežinau, ką daryti, - pasakė jis. - Žinau, jog reikia paprašyti Die- 
vo, kad jis padėtų man surikiuoti mintis, tačiau šiuo metu taip ant jo 
siuntu, kad negaliu šito padaryti. Kai tik pabandau ramiai mąstyti, šis 
įsiūtis ima trukdyti. Dievas leido farui išsivesti mano mamą! Kodėl? 
Jėzau, kodėl? 

“Ar tu žinai, jog neseniai padarei stebuklą? ", - mintyse paklausė 
Stivas. Garsiai jis šito nepasakė; Deividas tik dar labiau sutriktų ir nusi- 
mintų. Po kurio laiko Stivas pakilo ir stovėjo susikišęs rankas į kišenes, 
nerimo pilnomis akimis žiūrėdamas į berniuką. 

Puma nuleidusi galvą ir suglaudusi akis iš lėto bidzeno skersgatviu. 
Ji aplenkė šiukšlių konteinerius ir medžio atliekų krūvą kur kas lengviau, 
nei prieš tai čia atvykę žmonės; puma kur kas geriau matė tamsoje. Ta- 
čiau vis tiek skersgatvio gale ji stabtelėjo ir tyliai suklykė. Pumai visa tai 
nepatiko. Vienas iš žmonių buvo stiprus - labai stiprus. Puma net ir per 
plytų sieną jautė pulsuojant to žmogaus jėgą. Tačiau ji negalėjo nepa- 
klusti. Pumos galvoje tūnojo pašalinė būtybė, toji, atkeliavusi iš žemės 
gelmių, ir jos valia tarsi žvejo kabliukas buvo tvirtai įsiskverbusi į pu- 

mos smegenis. Toji pašalinė būtybė kalbėjo nesusiformavusiųjų kalba, 
kilusia dar iš tų laikų, kai visi žvėrys, išskyrus žmones ir tą būtybę, bu- 
vo tarsi viena šeima. 

Tačiau pumai nepatiko sklindanti pro sieną galia. Ir tas švytėjimas. 

Puma vėl suurzgė. Šis kylantis ir po to slopstantis šaižus garsas skli- 
do veikiau iš žvėries šnervių nei iš užčiauptos burnos. Puma iškišo gal- 
vą iš už kampo ir krūptelėjo nuo vėjo gūsio, bloškusio jai į nosį žolės, 
indėnų dažų, seno alkoholio ir dar senesnių plytų kvapus. Net ir iš čia 
puma užuodė kartumą, sklindantį iš miestelio pakraštyje esančios šach- 
tos. Šis kvapas tvyrojo nuo to laiko, kai buvo išsprogdintas paskutinis 
pustuzinis gręžinių ir atsivėrė toji bloga vieta, apie kurią žinojo visi 
žvėrys, o žmonės bandė pamiršti. 

Vėjas aprimo, ir puma iš lėto nutapseno takeliu tarp lentų tvoros ir 
galinės kino teatro sienos. Ji sustojo apuostyti dėžes, daugiau laiko pra- 
leisdama prie apverstos, nei prie tos, kuri dar tebestovėjo palei sieną. 
Ant šios dėžės buvo sumišę daug kvapų. Paskutinis žmogus, stovėjęs ant 
šios dėžės, vėliau ją nustūmė nuo tos, kuri tebestovėjo palei sieną. Puma 
užuodė jo rankų kvapą, kiek kitokį, aštresnį nei kiti kvapai. Tai buvo 
odos kvapas, kažkoks apnuogintas, persunktas prakaito ir riebalų kvapo. 
Tai buvo kvapas vyro, esančio pačiame jėgų žydėjime. 

Puma taip pat užuodė ginklus. Esant kitoms aplinkybėms, šis kvapas 
būtų privertęs pumą sprukti, tačiau dabar tai neturėjo reikšmės. Puma eis 
ten, kur ją pasiuntė senoji būtybė; ji neturėjo iš ko pasirinkti. Žvėris 
apuostė sieną, po to pažvelgė pro langą. Jis buvo neuždarytas; puma 
matė, kaip langas linguoja nuo vėjo. Nestipriai, nes langas buvo nišoje, 
tačiau pakankamai, kad puma suprastų jį esant pravirą. Puma sugebės 
patekti vidun. Tai padarys nesunkiai. Langas turėtų atsiverti, duodamas 
pumai kelią, kaip kartais darydavo žmogiškieji sutvėrimai. 

- Ne, - išgirdo puma nesusiformavusios būtybės balsą, - negali šito 
daryti. 

Žvėries galvoje šmėstelėjo vaizdas: blizgantys daiktai. Žmonių ger- 
tuvės, kurias puma kartais matydavo sudaužytas į uolas į smulkius bliz- 
gančius daikčiukus. Ji suprato (panašiai kaip ne specialistas supranta 
sudėtingos geometrinės teoremos įrodymą, kai jam išsamiai paaiškina), 
kad bandydama įšokti pro langą nuverstų tas žmonių gertuves ant 
grindų. Puma pati šito nežinojo, tačiau balsas, nuskambėjęs galvoje, tai 
paaiškino ir dar pasakė, jog kino teatro viduje esantys žmonės išgirstų, 
kaip dūžta šios gertuvės. 

Puma lyg tamsus kamuolys prasliūkino palei pravirą langą, sustojo 
apuostyti avarinio išėjimo duris, kurios buvo užkaltos lentomis, ir priėjo 
prie antro lango. Jis buvo tokiame pačiame aukštyje kaip ir pirmasis, 
prie kurio iš vidaus stovėjo žmonių gertuvės, ir iš tokio pat stiklo, tačiau 
neatidarytas. 

- Šituo langu tu pasinaudosi, - sušnibždėjo balsas pumos galvoje. - 
Kai pasakysiu, kad atėjo metas, tu pasinaudosi šiuo langu. 

Taip. Ji tikriausiai susipjaustys į lango stiklą, kaip kartą kalnuose su- 
sipjaustė letenas į žmonių gertuvių gabalėlius, tačiau kai balsas galvoje 
praneš, kad atėjo laikas, puma šoks pro langą. Patekusi į vidų, ji darys 
tai, ką palieps balsas. Taip neturėtų būti... tačiau kol kas taip viskas 
klostėsi. 

Puma atsigulė, parietusi uodegą palei uždarytą vyrų tualeto langą, ir 
laukė būtybės iš šachtos balso. Pašalinės būtybės balso. Teko balso. Kai 
jis pasigirs, puma pajudės. O kol tai įvyks, puma gulės čia, klausys vėjo 
stūgavimo ir uostys jo atnešamą kartumą lyg blogą žinią iš kito pasaulio. 


TREČIAS SKYRIUS 
1 


Merė stebėjo, kaip senasis veterinaras paima iš gėrimų spintelės bu- 
telį viskio, vos neišmeta jo iš rankų ir po to įsipila. Ji žengė žingsnį Džo- 
nio link ir tyliai kreipėsi į jį. 

- Priverskite jį liautis. Jis pasigers. 

Džonis pažvelgė į moteriškę, kilstelėdamas antakius. 

- Kas jus išrinko Tramdymo Karaliene? 

- Ei, jūs, šiknagalvi, - sušnypštė Merė. - Ar nemanote, jog aš žinau, 
kas jį paskatino pradėti? Ar nemanote, kad mačiau? 

Merė žengė žingsnį prie Tomo, tačiau Džonis sugrąžino ją atgal ir 
nuėjo pats. Jis išgirdo, kaip moteriškė aiktelėjo iš skausmo, ir pagalvo- 
jo, kad suspaudė jos riešą stipriau nei derėtų džentelmenui. Ką gi, Džo- 
nis nebuvo įpratęs, kad jį vadintų šiknagalviu. Galų gale juk Džonis bu- 
vo apdovanotas Nacionaline knygos draugijos premija. Jo nuotrauka bu- 
vo išspausdinta “Time" žurnalo viršelyje. Jis dulkino gražiausią Ameri- 
kos moterį (na gerai, galbūt tai yra ir kiek pasenęs faktas, toji moteris ne- 
buvo Amerikos gražuole maždaug nuo 1965-ųjų, tačiau Džonis ją vis 
tiek dulkino) ir nebuvo pratęs, kad jį vadintų šiknagalviu. Tačiau Merė 
tam tikra prasme buvo teisi. Džonis, kuriam buvo gerai žinomi Anoni- 
minės alkoholikų draugijos greitkeliai ir klystkeliai, pasiūlė tam kūdi- 
kiui, misteriui Girtajam Šunelių Daktarui, pirmąjį gurkšnį. Džonis 
tikėjosi, jog tai padės Bilingsliui suimti save į rankas, susikaupti (0 jiems 
visiems reikėjo, kad Bilingslis susikauptų, kaip ten būtų, tai jo mieste- 
lis), tačiau ar Džonis nebuvo truputėlį sudirgęs, kad tas girtuoklis vete- 
rinaras sau pasiskyrė užtaisytą pistoletą, o Nacionalinės knygos draugi- 
jos premijos laureatas turėjo pasitenkinti neužtaisytu 0,22 kalibro gin- 
klu? 

Ne. Ne, po velnių, ginklas čia niekuo dėtas. Svarbiausia buvo užtik- 
rinti, kad senukas suimtų save į rankas. 

Ką gi, galbūt. Galbūt. Tai skambėjo šiek tiek neįtikinamai, tačiau 
žmogus gali pasinaudoti teise suabejoti tam tikrose situacijose - ypač be- 
protiškose, į kurią, be abejonės, pateko Džonis. Gal tai ir nebuvo labai 
geras sumanymas. Džonis gyvenime yra pateikęs galybę tokių nelabai 
vykusių idėjų, ir jei kas nors sugebėjo tokias idėjas pastebėti, tai tas 
žmogus buvo Džonas Edvardas Marinvilis. 

- Ar nepalikus mums šito vėlesniam laikui, Tomai? - kreipėsi Džo- 
nis į Bilingslį, švelniai ištraukdamas viskio stiklinę iš veterinaro rankos 
tuo metu, kai šis jau kėlė gėrimą prie lūpų. 

- Ei! - sukranksėjo Bilingslis, mėgindamas susigrąžinti stiklinę. Jo 
akys dabar buvo smarkiai pavandenijusios ir išvagotos raudonais siūle- 
liais, kurie priminė smulkius randus. - Atiduokite! 

Džonis pakėlė stiklinę sau prie burnos ir pajuto staigų, stulbinančiai 
stiprų norą išspręsti šią problemą greičiausiu ir paprasčiausiu būdu. Ta- 
čiau jis šito nepadarė, o pastatė stiklą ant baro viršaus, kur senasis To- 
mis nevalios jos pasiekti nepasišokėjęs. Ne, Džonis nemanė, kad Tomis 
nepajėgs pasišokėti vardan išgėrimo; senasis Tomis pasiekė tokį tašką, 
kad tikriausiai pamėgintų išpersti Jūsų laivyno himną, jei kas pažadėtų 
dvigubą viskio porciją. Tuo tarpu kiti bėgliai stebėjo, ką daro Džonis ir 
Tomas, o Merė trynė savo riešą (Džonis pastebėjo, jog riešas buvo pa- 
vaudęs - tačiau tik truputėlį, tad iš tiesų nedidelė bėda). 

- Atiduokite! - rėkte išrėkė Bilingslis, ištiesdamas ranką į stiklinę ba- 
ro viršuje ir gniaužydamas pirštus tarsi supykęs kūdikis, kuris nori at- 
gauti savo čiulptuką. 

Ir staiga Džonis prisiminė, kaip aktorė - toji su smaragdais, kuri kaž- 
kada buvo gražiausia visoje Amerikoje ir tokia saldi, kad jos delne cuk- 
rus netirptų - kartą įstūmė jį į baseiną “Bel-Air" viešbutyje, kaip visi 
juokėsi ir kaip jis pats juokėsi, kai išlipo iš vandens varvėdamas, tačiau 
rankoje tebelaikydamas alaus butelį, būdamas per daug girtas, kad su- 
prastų, kas čia vyksta, ir kad vandens šniokštimas, kurį jis girdėjo ausy- 
se, buvo jo reputacijos likučių, nutekančių į šikyną, skleidžiamas garsas. 
Taip, sere, taip, ponia, tai buvo Džonis, tą karštą dieną Los Andžele be- 
sikvatojantis tarsi beprotis, apsivilkęs šlapiu Pjero Kardeno kostiumu, 
rankoje tarsi trofėjų iškėlęs alaus butelį, o tuo tarpu visi susirinkusieji 
juokėsi kartu su juo; svečiai linksminosi kaip gerais senais laikais, Džo- 
nį įstūmė į baseiną lyg kine, ir visi linksminosi kaip gerais senais laikais, 
džiūgaudami ir sveikindami Džonį atvykus į persigėrusių pasaulį, kai jau 
nieko nebesuvoki; pažiūrėsime, kaip tu su savo rašliava išsisuksi iš šios 
situacijos, Marinvili. 

Džonį staiga užplūdo gėda daugiau dėl savęs nei dėl Tomo, nors 
žinojo, kad visi žiūri tik į Tomą (išskyrus Merę, kuri vis dar perdėtai 

rūpinosi savo riešu), tą patį Tomą, kuris vis dar kartojo: “Atiduokite!" 
gniaužydamas pirštus kaip koks sukruštas kūdikis, į Tomą, kuris jau bu- 
vo visiškai apsvaigęs vos nuo trijų viskio porcijų. Džonis tai jau buvo 
matęs; praslinkus tam tikram metų skaičiui, kuriuos žmogus praleidi 
plaukiodamas aplink butelį, gerdamas viską, už ko tik užkliūna žvilgsnis, 
ir iš pažiūros išlikdamas absoliučiai blaivus, tavo alkoholio žiaunos įgy- 
ja klaikią tendenciją staiga užsičiaupti jau po pirmo gurkšnio. Tai skam- 
ba beprotiškai, tačiau yra tiesa. Vyručiai, pažvelkite į paskutinės stadi- 
jos alkoholiką, prieikite arčau ir jūs negalėsite patikėti savo akimis. 

Džonis apkabino Tomą, palinko prie jo, pasinerdamas į alkoholio 
tvaiką, kuris tarsi garų aureolė gaubė senojo žmogaus galvą, ir sušni- 
bždėjo: 

- Jei dabar gerai elgsitės, galėsite išgerti tą viskį vėliau. 

Tomas pažvelgė į jį raudonų gijų išvagotomis akimis. Senojo vete- 
rinaro suskilinėjusios lūpos buvo sudrėkusios nuo seilių. 

- Ar pažadate? - paklausė jis konspiratoriaus balsu, paskleisdamas 
stipresnį alkoholio tvaiką ir suplakdamas žodžius į vieną, tad klausimas 
nuskambėjo: “Arpžadate?" 

- Taip, - atsakė Džonis. - Gal ir suklydau, duodamas jums išgerti, ta- 
čiau jei jau tai padariau, pasistengsiu jus sukontroliuoti. Tačiau nieko 
daugiau nedarysiu. Tad pasistenkite išsaugoti nors truputį orumo, gerai? 

Bilingslis pažvelgė į Džonį. Veterinaro akys buvo pavandenijusios. 
Vokai paraudę. Lūpos apsiseilėjusios. 

- Aš negaliu, - sušnibždėjo jis. 

Džonis atsiduso ir trumpam užmerkė akis. Kai vėl jas atmerkė, Bi- 
lingslis spoksojo į Odrę Vailer, stovinčią priešingame scenos gale. 

- Kodėl ji dėvi tokį prakeiktai trumpą sijoną? - sumurmėjo Bi- 
lingslis. 

Iš jo burnos sklido toks stiprus alkoholio kvapas, kad Džonis nu- 
sprendė, jog senasis veterinaras pasigėrė gal ir ne nuo trijų stikliukų; Se- 
nasis Šunelių Daktaras kažkur sugebėjo išlenkti dar dvi ar tris taureles. 

- Nežinau, - atsakė Džonis nusišypsodamas dirbtine populiaraus te- 
levizijos žaidimo vedėjo šypsena ir nusivesdamas Bilingslį prie kitų 
bėglių, kad senasis veterinaras nematytų baro ir ant jo viršaus stovinčio 
gėrimo. - Ar jums tai nepatinka? 

- Ne, - atsakė Bilingslis. - Ne, aš... aš tiesiog... - jis bejėgiškai paž- 
velgė į Džonį savo pavandenijusiomis akimis. - Apie ką aš čia kalbėjau? 

- Nesvarbu. 

Dabar iš televizijos žaidimo vedėjo šypsniu padabintos burnos pasi- 
girdo televizijos žaidimo vedėjo balsas: gilus ir nuoširdus, kaip prodiu- 
serio, kuris žada jums paskambinti kitą savaitę. 

- Pasakykite man vieną dalyką - kodėl ta skylė žemėje vadinama 
“Kinijos šachta"? Jau kurį laiką apie tai galvoju. 

- Manau, jog mis Vailer apic tai žino daugiau už mane, - atsakė Bi- 
lingslis, tačiau Odrės jau nebesimatė scenoje. 

Kai susirūpinusiais veidais Deividas ir jo tėvas priėjo prie Džonio su 
Bilingsliu, Odrė pasišalino iš scenos, tikriausiai ieškodama maisto. 

- Tik nereikia kuklintis, - įsiterpė Ralfas, staiga atgavęs kalbos do- 
vaną. Pažvelgęs į jį, Džonis suprato, jog, nepaisant savų rūpesčių, Ral- 
fas Karveris puikiai suvokia, kur slypi senojo Tomo pavojai. - Kertu la- 
žybų, kad jūs daugiau pamiršote vietinės istorijos faktų, nei jų sužinojo 
jaunoji ledi. O tai juk yra vietinė istorija, tiesa? 

- Ką gi... taip. Istorija ir geologija. 

- Prašau, Tomai, - įsiterpė Merė. - Papasakokite mums. Padėkite su- 
trumpinti laiką. 

- Gerai, - sutiko senasis veterinaras. - Tačiau šis pasakojimas nebus 
labai patrauklus. 

Prie jų prisijungė Stivas su Sintija. Stivas buvo apkabinęs merginą 
per liemenį, o ji apkabinusi Stivą ir įgrūdusi pirštus jo diržo kilpelėn. 

- Papasakokite, senoli, - tyliai tarė Sintija. - Prašau. 

Ir Bilingslis pradėjo savo pasakojimą. 

- Gerokai anksčiau, nei kam nors į galvą atėjo mintis kasti vario 
rūdą, čia buvo aukso ir sidabro, - pradėjo savo pasakojimą Bilingslis. 

Jis įsitaisė krėsle ir papurtė galvą, kai Deividas jam pasiūlė stiklinę 
šaltinio vandens. 

- Dargi anksčiau, nei buvo išrastas atviros kalnakasybos būdas. 1858 
metais bendrovė, kuri vadinosi “Diablo kalnakasybos korporacija“, 
pradėjo eksploatuoti “Barškuolės Nr.1* telkinį, kur dabar yra “Kinijos 
šachta". Jame buvo aukso, ir gana nemažai. 

Tai buvo požeminė kasykla, - tais laikais visos kasyklos buvo po- 
žeminės, - ir kompanija be paliovos gilino gręžinius, nors žinojo, jog tai 
labai pavojinga. Paviršinis sluoksnis pietinėje pusėje, kur dabar yra atvi- 
ra šachta, yra neblogas - klintys, kietos uolienos ir savotiškas Nevados 
marmuras. Čia dažnai galima aptikti volastonito, kuris nėra brangus, ta- 
čiau gražus pasižiūrėti. 

Žemiau, šiauriniame dabartinės atviros kasyklos pakraštyje, buvo 
iškasta “Barškuolės" šachta. Gruntas ten yra blogas. Netinkamas nei kal- 
nakasybai, nei žemdirbystei, nei kam nors kitam. Šošonai jį vadina 
rūgščia žeme. Jie buvo labai taikliai jį pavadinę, dauguma šošonų gen- 
ties žodžių yra labai taiklūs, tačiau dabar šio pavadinimo neprisimenu. 
Visi šie klodai yra vulkaninės kilmės, suprantate, tai, kas per ugnikalnių 
išsiveržimus įsiskverbė į žemę, tačiau niekada neiškilo paviršiun. Siuos 
klodus taip pat vadina specialiu terminu, tačiau aš jo irgi neprisimenu. 

- Porfyrai, - šūktelėjo jam Odrė, kuri stovėjo dešiniajame scenos 
krašte su maišeliu riestainių rankose. - Ar kas nors nori riestainių? Jų 
kvapas kick keistokas, tačiau skonis geras. 

- Ne, ačiū, - atsakė Merė. 

Kiti taip pat papurtė galvas. 

- Taip, jie vadinami porfyrais, - sutiko Bilingslis. - Juose yra daug 
vertingų medžiagų, pradedant granatais ir baigiant uranu, tačiau daugu- 
ma jų yra nepatvarūs. Toje vietoje, kur buvo įrengta “Barškuolės" šach- 
ta Nr.1, driekėsi aukso gysla, tačiau daugiausia tai buvo raguoliai - su- 
kepę skalūnai. Skalūnas yra nuosėdinė uoliena, nepatvari. Rankomis ga- 
li atlaužti jo gabaliuką, o kai šachta pasiekė septyniasdešimties pėdų gylį 
ir vyrai išgirdo aplink juos dejuojančias ir girgždančias sienas, nu- 
sprendė liautis skverbtis gilyn. Jie tiesiog paliko šachtą. Tai nebuvo 
streikas dėl didesnio užmokesčio; vyrai paprasčiausiai nenorėjo mirti. 
Tada kasyklos savininkai pasamdė kinus. Atvežė juos prekiniais vago- 
nais iš San Francisko, surakintus grandinėmis vienas su kitu tarsi kali- 
nius. Septyniasdešimt vyrų ir dvidešimt moterų, visi kaip vienas ap- 
rengtų siuvinėtomis pižamomis ir su mažomis apvaliomis skrybėlai- 
tėmis. Įsivaizduoju, jog savininkai spardė patys save už tai, kad jiems 
anksčiau į galvą neatėjo mintis panaudoti kinus, nes jie buvo daug pra- 
našesni už baltuosius. Jie nepasigerdavo ir nesiausdavo mieste, neparda- 
vinėjo alkoholio šošonams ar pajutams ir nenorėjo prostitučių. Tačiau tai 
buvo tik antraeiliai dalykai. Svarbiausia, jog kinai skverbėsi į žemę tiek 
giliai, kiek jiems buvo liepta, ir nekreipė jokio dėmesio į girgždančius ir 
besitrinančius į aplinkines uolienas raguolius. Ir šachta galėjo būti gili- 
nama sparčiau - kinai buvo kur kas mažesni už baltaodžius šachtininkus, 
ir juos buvo galima priversti dirbti atsiklaupusius. Taip pat bet kurį ki- 
ną, pagautą nešantį su savimi aukso turinčią uolieną, buvo galima nušau- 
ti vietoje. Ir keletą iš jų nušovė. 

- O Kristau, - atsiduso Džonis. 

- Tai nelabai panašu į senuosius Džono Veino filmus, - sutiko Bi- 
lingslis. - Kaip ten būtų, jie pasiekė šimto penkiasdešimties pėdų gylį, - 
du kartus giliau nei tada, kai baltieji šachtininkai numetė savo kirtiklius, 
- ir tada žemė įdubo. Apie tai sklando įvairūs pasakojimai. Vienas iš jų 
teigia, kad kinai atkasė vaisiną, senovinę žemės dvasią, ir ši dvasia su- 
griovė šachtą. Kita istorija tvirtina, kad kinai papiktino tombeldžius. 

- Kas yra tombeldžiai? - paklausė Deividas. 

- Nelaimių sukėlėjai, - paaiškino Džonis. - Požeminiai piktieji 
nykštukai. 

- Trys pastabos, - įsiterpė dešiniame scenos kampe stovinti ir grau- 
žianti riestainį Odrė, - visų pirma tokio tipo kasykla vadinama ne šach- 
ta, o dreifu. Antra, dreifas yra įgilinamas, o ne iškasamas. Ir trečia, pa- 
prasčiausiai nusėdo gruntas. Jokių tombeldžių ar žemės dvasių. 

- Prabilo racionalusis protas, - nusišaipė Džonis. - Amžiaus dvasia. 
Valio! 

- Tokiame grunte aš nesileisčiau gilyn ir dešimt pėdų, - aiškino Od- 
rė. - Niekas šito nedarytų, o kinai leidosi šimtą penkiasdešimt pėdų - ke- 
turiasdešimt šachtininkų, pora prižiūrėtojų ir ne mažiau kaip penki po- 
niai, ir visi jie skaldė uolieną, trypė, šūkavo, darė viską, kad įvyktų ne- 
laimė. Galima tik stebėtis, kad tombeldžiai taip ilgai juos saugojo nuo jų 
pačių idiotizmo! 

- Kai galiausiai žemė įdubo, tai atsitiko toje vietoje, kur gruntas bu- 
vo tvirtas, - tęsė savo pasakojimą Bilingslis. - Šachtos viršutinis skliau- 
tas įgriuvo maždaug per šešias, dešimt pėdų nuo įėjimo. Šachtininkai 
iš apačios tegalėjo nusigauti iki tos vietos, toliau jiems užtvėrė kelią nu- 
virtę raguoliai, skarnas ir Devono skalūnai. Sustaugė sirena, ir žmonės iš 
miesto užlipo į kalvą pasižiūrėti, kas nutiko. Atėjo netgi prostitutės ir 
lošėjai. Jie girdėjo šachtoje klykiančius kinus, maldaujančius juos atkas- 
ti, kol dar neužgriuvo visa šachta. Kai kurie žmonės tvirtino, jog iš balsų 
buvo galima spręsti, kad kinai pešasi vienas su kitu. Tačiau niekas ne- 
norėjo leistis žemyn ir pradėti atkasinėti. Raguoliai girgždėjo garsiau nei 
bet kada, o viršutinis šachtos skliautas tarp įėjimo ir griūties įlinko po- 
roje vietų. 

- Argi tų vietų nebuvo galima paremti? - paklausė Stivas. 

- Žinoma, jog taip, tačiau niekas nenorėjo imtis atsakomybės. Po 
dviejų dienų pasirodė “Diablo" šachtos prezidentas ir viceprezidentas 
kartu su pora kalnakasybos inžinierių iš Reno. Tėtis man papasakojo, 
kad prie įėjimo į šachtą jie surengė pikniką, aptarinėdami, ką reikėtų da- 
ryti. Jie valgė ant žemės pasitiesę staltiesę, o tuo tarpu šachtoje, - atleis- 
kite, dreife, - ne daugiau kaip už devyniasdešimties pėdų nuo jų, ketu- 
riasdešimt žmogiškųjų sielų tamsoje šaukėsi pagalbos. 

Giliau taip pat atsirado įgriuvos, žmonės pasakojo, jog garsas buvo 
panašus į kažkieno perdimą žemės gelmėse, tačiau kinams dar nieko 
bloga nebuvo nutikę, - jie dar tebebuvo gyvi, - ir maldavo atkasti pir- 
mąją įgriuvą. Įsivaizduoju, jog tuo metu jie jau valgė šachtoje dirbusius 
ponius ir dvi dienas buvo iškentę be vandens ir šviesos. Kalnakasybos 
inžinieriai nusileido i šachtą - bent jau įkišo savo galvas - ir pareiškė, jog 
per daug pavojinga imtis bet kokių gelbėjimo darbų. 

- Tad ką jie darė? - paklausė Merė. 

Bilingslis gūžtelėjo pečiais. 

- Išdėliojo šachtos priekyje dinamito užtaisus ir susprogdino. 
Užvertė ją. 

- Ar jūs norite pasakyti, kad jie sąmoningai palaidojo gyvus keturias- 
dešimt žmonių? - paklausė Sintija. 

- Keturiasdešimt du, jei skaičiuosime kartu su pamainos prižiūrėto- 
ju ir meistru, - atsakė Bilingslis. - Pamainos prižiūrėtojas buvo baltasis, 

tačiau girtuoklis ir keikūnas, kai kalbėdavosi su moterimis. Niekas su juo 
nebendraudavo. Net ir meistras. 

- Kaip jic galėjo šitaip pasielgti? 

- Ponia, dauguma jų buvo kinai, - paaiškino Bilingslis, - tad nesudarė 
didelių sunkumų. 

Pakilo vėjo gūsis. Pastatas sudrebėjo tartum gyvas sutvėrimas. Jo vi- 
duje pasislėpę žmonės išgirdo, kaip moterų tualete vėjas judina pravirą 
langą. Džonis laukė, kad langas atsivers plačiau ir nuvers Bilingslio 
įrengtus tuščių butelių spąstus. 

- Tačiau čia mano pasakojimas dar nesibaigia, - pasakė Bilingslis. - 
Žinote, kaip bėgant metams tokie dalykai vystosi žmonių galvose, - jis 
sunėrė rankas ir ėmė krutinti savo gumbuotus pirštus. Kino ekrane su- 
plasnojo gigantiškas paukštis, legendinis mirties aitvaras. - Šios fantazi- 
jos plinta it šešėliai. 

- Ką gi, kokia yra jūsų istorijos pabaiga? - paklausė Džonis. 

Netgi praslinkus šitiek metų, Džonis, išgirdęs įdomią istoriją, 
mokėdavo ją išpešti iš pasakotojo lūpų iki pat galo, o šis pasakojimas 
žadino jo smalsumą. 

- Po trijų dienų “Ponių dienoje“, salūne, kuris stovėjo maždaug toje 
vietoje, kur dabar yra “Sulūžęs būgnas“, pasirodė du jauni kinai. Jie su- 
žeidė septynis žmones, o po to pasidavė. Du nušovė negyvai. Vienas iš 
nušautųjų buvo iš Reno atvykęs kalnakasybos inžinierius, kuris patarė 
užversti šachtą. 

- Dreifą, - pataisė Odrė. 

- Tyliau, - perspėjo ją Džonis, mostelėdamas Bilingsliui, kad šis 
tęstų pasakojimą. 

- Vienas iš “kulių" - taip juos tuo metu vadindavo - per sąmyšį žuvo 
pats. Tikriausiai jam kažkas suvarė peilį į nugarą, tačiau daugumai žmo- 
nių labiau patinka versija, kad profesionalus lošėjas, vardu Haroldas 
Brofis, sviedė kortą nuo savo stalo ir perpjovė vyrukui gerklę. 

Likęs gyvas kinas buvo sužeistas kulkų penkiose ar šešiose vietose. 
Tačiau tai nesukliudė kitą dieną po trumpo ožių teismo, vykusio daly- 
vaujant kengūroms, vargšelį pakarti. Kertu lažybų, jog visi buvo nusi- 
vylę; kaip teigia liudininkai, vyrukas buvo pamišęs iš įsiūčio ir nesu- 
vokė, kas vyksta. Jo kojos buvo surakintos grandinėmis, o ant rankų 
uždėti antrankiai, tačiau vyrukas vis tiek draskėsi kaip žvėris ir be palio- 
vos visus plūdo savo gimtąja kalba. 

Bilingslis truputėlį palinko į priekį, ir atrodė, jog jis žiūri tik į Dei- 
vidą. Berniukas išplėstomis iš susižavėjimo akimis pažvelgė į veterinarą. 

- Vyrukas kalbėjo pagoniška kinų kalba, tačiau visi suprato vieną da- 
lyką - jam ir jo draugui pavyko išlipti iš šachtos, ir jie atvyko atkeršyti 
tiems, kurie juos ten įgrūdo ir paliko likimo valiai. 

Bilingslis gūžtelėjo pečiais. 

- Tikriausiai tiedu vyrukai atvyko iš vadinamosios kinų stovyklos, 
esančios į pietus nuo Elio, jie nebuvo tokie pasyvūs ir nuolankūs kaip ki- 
ti. Tuo metu žinia apie griūtį jau buvo pasklidusi, ir kinų stovyklos gy- 
ventojai turėjo apie tai žinoti. Tikriausiai Desperacijoje jie turėjo gimi- 
nių. Taip pat reikia atkreipti dėmesį, jog išlikęs gyvas kinas visai ne- 
mokėjo jokių angliškų žodžių, išskyrus keiksmažodžius. Miestelio gy- 
ventojai tepajėgė suprasti jo gestus. Puikiai žinote, kaip žmonėms patin- 
ka bet kokiam pasakojimui suteikti aštrumo. Ką gi, neprabėgo nė metai, 
ir žmonės prakalbo, neva kinai tebėra gyvi šachtoje, kad girdisi jų balsai, 
juokas, maldavimas išleisti, dejonės ir pažadai atkeršyti. 

- Ar nebuvo jokios galimybės dviem vyrams išsikepurnėti iš tos 
šachtos? - paklausė Stivas. 

- Ne, - atsakė tarpduryje stovinti Odrė. 

Bilingslis pažvelgė jos pusėn, po to atgręžė savo patinusias, raudo- 
nais ratilais akis į Stivą. 

- Manau, - tarė jis, - kad jiedu galėjo kartu nusigauti į šachtos galą, 
kai visi likusieji tuo tarpu buvo susibūrę prie tos vietos, kur įvyko 
griūtis. Vienas iš jų galėjo prisiminti kokį nors ventiliacijos kanalą ar ka- 
miną... 

- Visa tai - šūdas, - pertraukė jį Odrė. 

- Ne, - nesutiko Bilingslis, - ir jūs tai žinote. Tai senas vulkaninės 
kilmės darinys. Į rytus nuo miestelio porfyrai net išlenda žemės pa- 
viršiun - atrodo lyg juodas stiklas su rubino skeveldromis - tai granatai. 
O jei yra vulkaninė uoliena, visada bus šachtų šuliniai ir kaminai. 

- Tikimybė, kad dviem vyrams pavyktų... 

- Mes tik nagrinėjame prielaidą, - pertraukė ją Merė. - Tiesiog tai 
būdas praleisti laiką, ir nieko daugiau. 

- Šūdas, o ne prielaida, - suniurzgė Odrė ir prakando dar vieną abe- 
jotino šviežumo riestainį. 

- Kad ir kaip būtų, tokia yra istorija, - tęsė Bilingslis, - šachtininkus 
palaidojo gyvus, dviem iš jų pavyko išsikepurnėti paviršiun, tačiau, kol 
tai padarė, jie išprotėjo ir pabandė atkeršyti. Vėliau žemės gelmėse ėmė 
vaidentis. Jei ši istorija netinka audrotai nakčiai, tada nežinau, kokios jūs 
norite, - veterinaras pažvelgė į Odrę, ir jo veide pasirodė klastinga girta 
šypsena. - Jūs ten kasinėjate, mis. Jūs, naujai atvykusieji. Ar neradote 
žmonių kaulų? 

- Jūs esate girtas, pone Bilingsli. - šaltai atšovė Odrė. 

- Ne, - nesutiko senasis veterinaras. - Norėčiau būti girtas, tačiau, de- 
ja, nesu. Atleiskite, ponios ir ponai. Kai tik įsismaginu pasakoti, mane 
visada nušvilpia. Po velnių, taip būna nuolat. 

Nuleidęs galvą, susigūžęs ir lengvai svirduliuodamas, Bilingslis nu- 
žingsniavo per sceną. Jam iš paskos slenkantis šešėlis atrodė ironiškas 
tick savo dydžiu, tiek herojiškumu. Senuko batų kulnai kaukšėjo į grin- 
dis. Visi stebėjo, kaip jis pasišalina. 

Staiga pasigirdo garsus pliaukštelėjimas, nuo kurio visi pašoko. Sin- 
tija kaltai nusišypsojo ir iškėlė savo sportinį batelį. 

- Atleiskite, - tarė ji. - Voras. Manau, jog vienas iš tų smuikagalvių. 

- Smuiknugarių, - pataisė ją Stivas. 

Džonis, pasirėmęs rankomis kelius, pasilenkė pasižiūrėti. 

- Ne. 

- Kas “ne"? - paklausė Stivas. - Ne smuiknugaris? 

- Ne vienas, - atsakė Džonis, - pora. - Jis nužvelgė visus keistai nu- 
sišypsodamas. - Galbūt, - pasakė, - tai kiniški smuiknugariai. 

- Tek! Can ah van mi. Ah lah. 

Puma atmerkė akis ir pašoko, neramiai vizgindama uodegą. Buvo 
beveik metas. Jos akys išsprogo ir ėmė nervingai trūkčioti, kai išgirdo 
kažką įeinant į patalpą už matinio stiklo langų. Puma pažvelgė į langus, 
įsitempusi, viską įvertindama ir sutelkdama dėmesį. Jos šuolis turės būti 
tobulas, kad puma patektų vidun, o balsas galvoje reikalavo būtent tobu- 
lumo. 

Puma laukė tyliai urgzdama... tik dabar šis urzgimas sklido ir iš 
gerklės, ir iš šnervių, nes puma buvo išsišiepusi, apnuoginusi iltis. Iš lėto 
ji įsitempė visu kūnu ant užpakalinių kojų. 

Beveik metas. 

Beveik metas. 

Tek ah ten. 

Bilingslis pirmiausiai įkišo galvą į moterų tualetą ir žibintuvėliu 
apšvietė langą. Tušti buteliai dar tebestovėjo vietoje. Jis bijojo, kad stip- 
rus vėjo gūsis gali plačiau atverti langą ir nuversti butelius nuo palangės, 
sukeldamas klaidingą pavojaus signalą, tačiau taip neatsitiko, ir dabar 
Bilingsliui atrodė nelabai tikėtina, jog taip gali įvykti. Vėjas ėmė slopti. 
Audra, vasaros gamtos išdaiga, pradėjo rimti. 

Tuo tarpu Bilingslis turėjo pasirūpinti savąja problema. Numalšinti 
tą kankinamą troškulį. 

Tik maždaug per paskutiniuosius penkerius metus šis jausmas vis 
mažiau priminė troškulį, o veikiau perštėjimą, lyg būtų prisilietęs prie 
kažkokios ypatingos nuodingosios gebenės - tokios, kuri dirgina ne odą, 
bet smegenis. Ką gi, tai buvo visiškai nesvarbu, tiesa? Jis žinojo, kaip 
pasirūpinti šia problema, ir tai buvo svarbiausia. Be to, tai padėjo nuvy- 
ti šalin visas kitas mintis. Visas beprotiškas mintis. Bilingslis manė, jog 
kad ir koks senas ar girtas jis būtų, galėtų drąsiai žiūrėti į akis įprastam 

pavojui, pavyzdžiui, jei kas nors, praradęs savitvardą, imtų švaistytis 
pistoletu. Tačiau čia buvo kažkas nepaprasta. Toji geologė atkakliai tvir- 
tina, jog viskas yra normalu, kad visa tai pridarė Entredžianas, tačiau Bi- 
lingslis žinojo ką kita. Nes Entredžianas dabar buvo kitoks. Jis apie tai 
pasakė kitiems, ir Elena Karver apšaukė jį bepročiu. Tačiau... 

Tačiau kuo Entredžianas buvo kitoks? Ir kodėl jis, Bilingslis, kaž- 
kodėl jautė, kad šie pokyčiai, įvykę policijos viršininko pavaduotojui, 
dabar jiems yra svarbūs, gal net gyvybiškai svarbūs? Šito Bilingslis ne- 
žinojo. Jis žurėtų žinoti, visa tai buvo akivaizdu kaip nosis ant veido, ta- 
čiau pastarosiomis dienomis, kai Bilingslis gerdavo, viskas susipainioda- 
vo, tarsi jis būtų visai iškaršęs. Veterinaras net neįstengė prisiminti tos 
geologės arklio, kumelės, kuri pasitempė koją, vardo... 

- Taip, galiu, - sumurmėjo jis pats sau. - Galiu, jos vardas... 

“Koks, senas girtuokli? Juk tu nežinai, tiesa?" 

- Taip, žinau, jos vardas Selė! - sušuko triumfuodamas Bilingslis ir 
nužingsniavo pro lentomis užkaltas atsarginio išėjimo duris, o po to 
įsmuko į vyrų tualetą. Jis trumpai švystelėjo žibintuvėliu į puodą. 

- Selė, štai koks jos vardas! 

Prisiminęs kumelės vardą, Bilingslis nukreipė žibintuvėlį į sieną, ant 
kurios šuoliavo arklys su iš šnervių sklindančiais dūmais. Bilingslis ne- 
valiojo prisiminti, kad būtų jį piešęs, - tikriausiai užėjo sąmonės aptemi- 
mas, - tačiau, be jokios abejonės, tai jo rankų darbas. Bilingsliui patiko, 
kad arklys tuo pat metu atrodo ir pasiutęs, ir laisvas, tartum būtų atke- 
liavęs iš kažkokio kito pasaulio, kur deivės vis dar tebejodinėja be balnų, 
kartais peršokdamos ištisas lygas. 

Staiga Bilingslio prisiminimai truputėlį pragiedrėjo, tartum ant sie- 
nos nupieštas paveikslas būtų kažkaip praskaidrinęs protą. Taip, Selė. 
Norite tikėkite, norite ne, tai buvo prieš metus. Tuo metu gandai, jog ka- 
sykla vėl bus pradėta eksploatuoti, ėmė po truputį virsti visuotinai pripa- 
žintu faktu. Prie kalnakasybos kompanijos pastato esančioje automobi- 
lių stovėjimo aikštelėje ėmė rodytis sunkieji ir lengvieji automobiliai, 
miestelio pietiniame pakraštyje nusidriekusiame pakilimo ir nusileidimo 
take pradėjo leistis lėktuvai, ir vieną vakarą - beje, būtent čia, “Ameri- 
kos vakaruose“, geriant su vaikinais - Bilingsliui pasakė, kad senojoje 
Ryperių sodyboje apsigyveno geologė. Jauna. Netekėjusi. Pasak gandų, 
graži. 

Bilingsliui reikėjo nusišlapinti, jis nemelavo, tačiau šiuo metu tai ne- 
buvo stipriausias poreikis. Vienoje iš kriauklių gulėjo nešvarus mėlynas 
skuduras, prie kurio neprisiliestum be žnyplių, jei nepriverstų būtinu- 
mas. Senasis veterinaras pakėlė skudurą, atidengdamas “Švelnaus sati- 
no", šlykštaus skonio viskio, butelį... tačiau audros metu tinka bet kuris 
uostas. 

Bilingslis atsuko kamštį ir suėmęs butelį abiem rankomis, nes jos la- 
bai drebėjo, gurkštelėjo didelį gurkšnį. Napalmas nutekėjo veterinaro 
gerkle ir susprogo viduriuose. Taip, viskis degino, tačiau apie ką daina- 
vo Petė Lavles toje dainelėje, kuri kažkada bec paliovos skambėjo per ra- 
diją? Įskaudink mane, kūdiki, stipriai įskaudink. 

Po pirmojo gurkšnio Bilingslis gurkštelėjo dar truputėlį (butelį lai- 
kyti dabar buvo lengviau, nes nebedrebėjo rankos), po to užsuko kamštį 
ir vėl padėjo į kriauklę. 

- Ji man paskambino, - sumurmėjo Bilingslis. 

Už lango, išgirdusi jo balsą, puma pastatė ausis. Ji įsitempė ant 
užpakalinių kojų, laukdama, kol Bilingslis prieis arčiau, kad vienu šuo- 
liu galėtų jį pasiekti. 

- Moteris man paskambino telefonu. Pasakė, kad jos arklys - trejų 
metų kumelė, vardu Selė. Taip, sere. 

Nesusimąstydamas Bilingslis skuduru uždengė butelį, slėpdamas jį 
iš įpratimo, o jo mintys buvo nuklydusios į aną praėjusios vasaros die- 
ną. Jis nuvyko į Ryperių sodybą, gražų molio namą kalnuose, ir vyrukas 
iš kasyklos - tas pats juodaodis, kuris vėliau tapo biuro sekretoriumi - 
palydėjo jį prie arklio. Šis vyrukas paaiškino, kad Odrei ką tik kažkas 
paskambino, ir ji privalo skristi į kompanijos pagrindinę būstinę Fynik- 
se. Po to, kai jie žingsniavo į arklidę, juodaodis vyrukas pažvelgė per Bi- 
lingslio petį ir pasakė... 

- Jis pasakė: “Štai ir ji", - sumurmėjo pats sau Bilingslis, vėl nu- 
kreipdamas žibintuvėlio šviesą į šuoliuojantį ant susimetusių plytelių 
arklį ir spoksodamas į jį išplėstomis akimis, laikinai pamiršęs savo šla- 
pimo pūslę. - Ir šūktelėjo jai. 

Taip, sere. “Sveika, Od! - šūktelėjo jis ir pamojavo ranka. Moteris 
jam atsakydama taip pat pamojavo. Ir Bilingslis pamojavo, pagalvoda- 
mas, jog gandai buvo teisingi: ji buvo jauna ir graži. Ne tokia verčianti 
iš koto kaip kino žvaigždė, tačiau ganėtinai graži šiam pasaulio kampe- 
liui, kur zė vienai vienišai moteriai nereikia pačiai mokėti bare už gėri- 
mus, jei ji nenori šito daryti. Bilingslis apžiūrėjo jos arklį, davė juodao- 
džiui vyrukui tepalo, kurio vėliau Odrė pati atvyko nusipirkti. Apie tai 
Bilingsliui papasakojo Marša; jis buvo išvykęs apžiūrėti sergančių avių 
netoli Vašou. Nuo to laiko Bilingslis gana dažnai matydavo ją miestely- 
je. Ne, sere, jis su ja nesikalbėdavo, nebuvo tokios progos, nes Odrė ir 
Jis būdavo skirtingose kompanijose, tačiau Bilingslis matė ją vakarie- 
niaujančią “Antlerso" viešbutyje ir “Pelėdos" klube, o kartą matė 
“Kalėjimo" restorane Elyje; matydavo, kaip ji su kitais vyrukais iš ka- 
syklos geria “Bud's Suds" ar “Būgno" baruose ir kaip meta kauliuką, ku- 
riam iš jų mokėti; matydavo Vorelų parduotuvėje perkančią maistą, 
“Conoco" degalinėje pilančią benziną, kartą matė ūkinių prekių parduo- 
tuvėje perkančią dažų skardinę ir teptuką, taip, sere, Bilingslis ją dažnai 

matydavo, tokiame mažame ir vienišame miestelyje žmogus visus matai 
gana dažnai, privalai matyti. 

“Kodėl tu kvaršini savo kvailą galvą šiais niekais?" - paklausė Bi- 
lingslis pats savęs, pagaliau prisiartindamas prie puodo. Po jo batais gur- 
gždėjo smėlis ir aptrupėjusių plytelių nuolaužos. Bilingslis stabtelėjo ne- 
priėjęs puodo, ir kol atsiseginėjo kelnių užtrauktuką, žibintuvėlis 
apšvietė nudėvėtą jo bato nosį. Ką bendra Odrė Vailer turėjo su Koliu? 
Bilingslis neprisiminė, kad būtų matęs juos kartu ar girdėjęs kalbant, jog 
jie susiporavo. Ne, šito nebuvo. Tad kas gi buvo? Ir kodėl jo galvoje at- 
kakliai tvyrojo mintis, kad šitai kažkaip susiję su ta diena, kai jis nuvy- 
ko apžiūrėti kumelės? Bilingslis tą dieną jos netgi nematė. Na, gerai... 
trumpai... iš tolo. 

Bilingslis prisigretino prie puodo ir išsitraukė savo seną įnagį. Vy- 
ruti, jam labai reikėjo nusilengvinti. Išgersi pintą, o prišlapinsi kvortą, ar 
ne taip sakoma? 

Ji pamojavo ranka... nuskubėjo prie savo automobilio... važiavo prie 
pakilimo ir nusileidimo tako... keliavo į Fyniksą. Buvo apsivilkusi daly- 
kiniu kostiumėliu, suprantama, juk ji vyko ne į apšiurusį kalnakasybos 
kompanijos pastatą dykumoje, ji vyko ten, kur ant kabineto grindų pa- 
tiestas kilimas, o vaizdas pro langą yra aukščiau nei iš trečio aukšto. Ji 
vyko susitikti su stambiomis žuvimis. Jos kojos buvo gražios... aš senstu, 
tačiau nesu tiek senas, kad nepajėgčiau įvertinti gražaus kelio... taip, se- 
re, gražaus, tačiau... 

Ir staiga viskas jo galvoje susirikiavo į savo vietas, ir dar prieš pu- 
mai sureaguojant, Bilingsliui pasirodė, jog kartu su dūžtančio stiklo gar- 
su į jo galvą ateina suvokimas. 

Po to pasigirdo urzgimas, peraugantis į riaumojimą, ir Bilingslis gry- 
nai iš baimės pradėjo šlapintis. Kurį laiką šio garso nebuvo įmanoma su- 
sieti su kokiu nors žemiškos būtybės skleidžiamu garsu. Bilingslis apsi- 
suko, paskleisdamas šlapimo vėduoklę, ir ant plytelių išvydo išsikėtoju- 
sią tamsią būtybę žaliomis akimis. Jos kailyje ir ant nugaros žibėjo su- 
dužusio stiklo šukės. Bilingslis iš karto ją atpažino, mintyse iš karto su- 
tapatindamas garsą ir kūno kontūrus, nors buvo nustebęs ir išsigandęs. 

Kalnų liūtas - žibintuvėlio šviesoje paaiškėjo, jog tai nepaprasto di- 
dantų eiles. O jo 0,30 - 0,06 kalibro šautuvas buvo likęs scenoje, atrem- 
tas į kino ekraną. 

- Ak, Viešpatie, ne, - sušnibždėjo Bilingslis, sviesdamas per pumos 
petį žibintuvėlį, sąmoningai nepataikydamas į žvėrį. 

Kai urzgianti puma atsisuko pasižiūrėti, kokį daiktą metė į ją, Bi- 
lingslis galvotrūkčiais puolė prie durų. 

Jis bėgo nuleidęs galvą, ranka, kurioje anksčiau laikė žibintuvėlį, 
tempdamas ant savęs kelnes. Puma vėl išleido varantį iš proto stūgesį - 

taip kurtinančiai rėkia uždaryta vonioje badoma peiliu ar deginama mo- 
teris - ir puolė Bilingslį, išskėtusi priekinių letenų nagus. Tie nagai 
praplėšė Bilingslio marškinius nugaroje, kai šis bandė nutverti durų ran- 
keną, ir įsiskverbė į jo menkus raumenis, palikdami “V" raidės formos 
kruvinus dryžius. Didžiulės pumos letenos nutvėrė Bilingslio kelnių 
juosmenį, įtraukdamos rėkiantį senuką atgal į tualeto kambarį. Tada 
trūko jo kelnių diržas ir Bilingslis nuvirto atbulas, užgriūdamas ant pu- 
mos. Jis nusirito nuo žvėries, nukrito ant stiklo šukėmis nusėtų grindų, 
atsiklaupė ant vieno kelio, ir tuomet žvėris užvirto ant jo visu svoriu. Pu- 
ma parvertė Bilingslį ant nugaros ir nusitaikė kąsti į gerklę. Bilingslis 
iškėlė ranką, ir puma nukando jos gabalą. Ant žvėries ūsų tarsi rausvi 
granatai suspindo kraujo lašai. Bilingslis vėl suklykė ir įrėmė kitą ranką 
pumai į smakrą, mėgindamas nustumti žvėrį ir išsilaisvinti. Senasis ve- 
terinaras ant savo skruosto pajuto karštą žvėries alsavimą. Pažvelgė per 
pumos petį ir išvydo ant sienos pašėlusiai šuoliuojantį arklį, jo arklį. Po 
to puma vėl metėsi į priekį, savo nasrais purtydama Bilingslio ranką, ir 
po to beliko skausmas. Jis užpildė visą pasaulį. 

Kai pasigirdo pirmasis pumos stūgsmas, Sintija tuo metu pylėsi į 
stiklinę šaltinio vandens. Nuo šio garso jai atsipalaidavo visi nervai ir 
raumenys. Plastmasinis butelis išslydo iš jos suglebusių pirštų, atsitrenkė 
į grindis tarp merginos sportbačių ir susprogo tarsi vandens pripildytas 
balionas. Nors Sintija tokio garso niekada nebuvo girdėjusi tarp kino te- 
atro sienų, ji iš karto pažino, jog čia staugia puma. Ir iš tiesų - nors tai 
atrodė klaiku, tačiau tai buvo tiesa - čia staugė laukinė katė. 

Po to pasigirdo žmogaus riksmas. Tomo Bilingslio riksmas. 

Atsisukusi Sintija pamatė, kaip Stivas nustebęs spokso į Marinvilį, 
kaip Marinvilis lediniais skruostais ir tvirtai sučiauptomis, tačiau dre- 
bančiomis lūpomis nusuka žvilgsnį į šalį. Tuo momentu didysis rašyto- 
jas atrodė silpnas ir sutrikęs, ir keistai moteriškas su savo žilais ilgais 
plaukais, primenantis seną moterį, kuri nebežino ne tik kur ji yra, tačiau 
ir kas ji tokia. 

Tačiau ir tuo metu Sintija Džoniui Marinviliui jautė tik panieką. 

Stivas pažvelgė į Ralfą, kuris linktelėjo, pagriebė savo pistoletą ir 
nubėgo kairiojo scenos krašto link. Stivas jį pasivijo, ir vyriškiai išnyko, 
bėgdami vienas greta kito. Senukas vėl suklykė, tačiau šį kartą riksmas 
nuskambėjo šiurpiai keistai, tartum senasis veterinaras tuo pat metu ban- 
dytų skalauti burną ir rėkti, ir truko neilgai. Puma vėl sustaugė. 

Merė priėjo prie Stivo boso ir ištiesė jam šautuvą, su kuriuo iki tol 
beveik nesiskyrė. 

- Štai imkite. Eikite jiems padėti. 

290 


Marinvilis pažvelgė į ją prikąsdamas lūpą. 

- Klausykite, - tarė jis. - Mane kankina suknistas vištakumas. Žinau, 
kaip tai skamba, tačiau... 

Laukinė katė vėl sustaugė. Šį kartą garsas buvo toks stiprus, kad, 
rodėsi, prasigręžia pro Sintijos ausis. Jos nugaros oda pašiurpo. 

- Taip, tai skamba lepšiškai, štai kaip skamba, - tėškė Merė ir nusi- 
suko. 

Šie žodžiai išjudino Marinvilį, tačiau jis judėjo lėtai, tarsi tik ką iš 
gilaus miego pabudęs žmogus. Sintija pamatė į kino ekraną atremtą Bi- 
lingslio šautuvą ir nelaukė, kol Marinvilis atsipeikės. Pagricbė ginklą ir 
iškėlusi jį virš galvos, lyg kovotojas už laisvę, kokius vaizduoja plaka- 
tuose, nubėgo per sceną. Šitaip ji padarė ne norėdama atrodyti roman- 
tiškai, o kad į ką nors neatsitrenktų ir šautuvas neiššautų, kad netyčia ko 
nors nesužeistų. 

Sintija prabėgo pro porą apdulkėjusių kėdžių ir kažką panašų į nebe- 
veikiantį šviesos valdymo pultą, po to atsidūrė siaurame koridoriuje, ku- 
riuo jie visi prieš tai atėjo į sceną. Viena koridoriaus siena buvo iš plytų, 
kita apkalta medžiu. Čia atsidavė senais vyrais, kurie turėjo per daug lai- 
ko. Ir per daug fantazavo apie seksą, sprendžiant iš jų videotekos. 

Vėl pasigirdo žvėries stūgsmas, - šį kartą daug garsesnis, - tačiau ne- 
besigirdėjo senojo veterinaro balso. Negeras ženklas. Netoliese trink- 
telėjo atidaromos durys; šis garsas nuskambėjo kiek tuštokai, jį galėjo 
sukelti tik viešo tualeto durų trinktelėjimas į plytelėmis išklotą sieną. 
“Taigi, - pagalvojo Sintija, - tai arba moterų, arba vyrų tualeto durys. 
Greičiausiai vyrų, nes būtent ten yra tikrasis tualetas ". 

- Atsargiai! - pasigirdo Ralfo klyksmas. - Jėzau Kristau, Stivai... 

Vėl nuaidėjo laukinės katės maurojimas. Po to kažkas bumptelėjo. 
Stivas suriko, tačiau Sintija nevaliojo suprasti, ar jis rėkė iš skausmo, ar 
iš nuostabos. Pasigirdo du kurtinantys šūviai. Iš vamzdžių pliūptelėjusi 
liepsna trumpam apšvietė vyrų tualeto išorinę sieną. Joje šmėstelėjo ge- 
sintuvas, ant kurio kažkas užkabino seną apdriskusį sombrerą. Sintija 
instinktyviai susigūžė, po to įslinko į tualetą. Ralfas Karveris savo kūnu 
laikė duris, kad neužsidarytų. Tualetą apšvietė tik senojo veterinaro pro- 
žektorius, gulintis kampe ir nukreiptas į sieną, skleisdamas savo blankią 
šviesą ant plytelių sienos. Blausi šviesa ir rūkstantys iš Ralfo šautuvo 
dūmai Sintijai priminė haliucinacinius vaizdus, kai ji eksperimentavo su 
narkotikais. 

Bilingslis apsvaigęs šliaužė pisuarų link taip žemai nuleista galva, 
jog ji vilkosi plytelėmis. Senojo veterinaro marškiniai buvo perplėšti pu- 
siau. Iš jo nugaros sruvo kraujas. Atrodė, tarsi senuką kažkoks maniakas 
būtų iščaižęs botagu. 

Grindų viduryje buvo šokamas kažkoks klaikus valsas. Puma stovėjo 
pakilusi ant užpakalinių letenų, o priekines uždėjusi ant Stivo Eimzo pe- 

čių. Iš jos šonų plūdo kraujas, tačiau neatrodė, jog žvėris būtų rimtai su- 
žeistas. Vienas Ralfo šūvis tikriausiai visai į ją nepataikė. Sintija pamatė, 
jog pusė ant sienos nupiešto arklio ištaškyta į šipulius. Stivas laikė ran- 
kas susikryžiavęs ant krūtinės, o alkūnes įrėmęs į pumos krūtinę. 

- Šaukite į ją! - suriko Stivas. - Dėl Dievo meilės, šaukite į ją dar 
kartą! 

Ralfas, kurio veidas blankioje šviesoje priminė kaukę, pakėlė šautu- 
vą, nusitaikė, po to vėl jį nuleido. Ralfo veide atsispindėjo baimė, kad jis 
gali pataikyti į Stivą. 

Laukinė katė suklykė ir bloškė savo trikampę galvą pirmyn. Stivas 
atlošė savąją. Jie tarsi girti šoko šį beprotišką tango, pumos nagai susmi- 
go giliau į Stivo pečius, ir Sintija ant Stivo kombinezono tose vietose 
išvydo kraujo žiedus. Pumos uodega paklaikusiai blaškėsi į šalis. 

Stivas su puma dar kartą pasisuko pusračiu, ir vyras atsitrenkė į tu- 
aleto puodą. Puodas sudužo, Stivas vos neprarado pusiausvyros ir apim- 
tas siaubo sukryžiuotomis rankomis stūmė nuo savęs pumą. Bilingslis 
pasiekė tolimąjį vyrų tualeto kampą, tačiau vis dar tebešliaužė, tarsi 
užpuolusi laukinė katė būtų pavertusi jį prisukamu žaisliuku, pasmerktu 
judėti tol, kol atsipalaiduos spyruoklė. 

Nušaukite tą sukruštą žvėrį! - suriko Stivas. Jam pavyko neparg- 
riūnant įstatyti vieną koją tarp žemutinės tualetinio puodo dalies ir dro- 
binio maišo, skirto surinkti fekalijas, tačiau dabar Stivas nebeturėjo kur 
trauktis, po akimirkos kitos puma jį parvers. - Nušaukite ją, Ralfai, 
NUŠAUKITE! 

Ralfas, išplėtęs akis ir kandžiodamas apatinę lūpą, vėl pakėlė šautu- 
vą, ir tada kažkas nubloškė Sintiją į šalį. Ji nuskriejo per tualeto kambarį 
ir pačiu laiku įstrigo tarp trijų praustuvų, nes priešingu atveju būtų atsi- 
trenkusi veidu į palei visą sieną besidriekiantį plieninį veidrodį. Atsisu- 
kusi Sintija pamatė, kaip į tualetą įeina Marinvilis, rankose laikydamas 
Merės šautuvą. Jo susivėlę žili plaukai draikėsi į visas puses, glostyda- 
mi pečius. Sintijai atrodė, jog jai dar neteko savo gyvenime matyti šitaip 
išsigandusio žmogaus, tačiau pradėjęs veikti Marinvilis jau nebedvejojo, 
jis stipriai prispaudė dvigubą šautuvo vamzdį prie žvėries galvos. 

- Pastumkite! - sustaugė Marinvilis, ir Stivas pastūmė. 

Pumos galva atitolo nuo Stivo. Atrodė, spindinčios žvėries akys 
apšviestos iš vidaus, tarsi čia būtų ne gyvas sutvėrimas, o kažkoks žibin- 
tas. Rašytojas susigūžė, pasuko galvą šiek tiek į šalį ir nuspaudė abu gai- 
dukus. Pasigirdo kurtinantis garsas, palyginti su kuriuo Karverio ginklo 
šūvis nuskambėjo kaip žaislinio šautuvo pykštelėjimas. Iš vamzdžių 
pliūptelėjo ryški liepsna, ir Sintija užuodė svylančio kailio kvapą. Puma 
nuvirto ant šono. Jos galva buvo beveik visiškai ištaškyta, o nugaros kai- 
lis smilko. 

Stivas, norėdamas išlaikyti pusiausvyrą, sumosavo rankomis. Ap- 
svaigęs Marinvilis tik simboliškai pamėgino jį sulaikyti, ir Stivas - pui- 
kus naujasis Sintijos draugas - išsitiesė ant grindų. 

- O Kristau, atrodo, apsišikau, - pasakė Marinvilis vos ne atsainiu to- 
nu, 0 po to pridūrė: - Ne, manau, tai tik vėjas stūgauja gluosniuose. 
Stivai, kaip tu? 

Sintija priklaupė prie Stivo. Jis atsisėdo, apsidairė apsvaigusiomis 
akimis ir krūptelėjo, kai Sintija pirštu atsargiai paspaudė vieną iš kraujo 
gėlių ant jo kombinezono. 

- Manau, jog viskas gerai. 

Stivas pabandė atsistoti. Sintija apkabino jį per liemenį ir ėmė kelti. 

- Ačiū, bose. 

- Negaliu patikėti, - pasakė Marinvilis. Jo balsas Sintijai pirmą kar- 
tą nuskambėjo natūraliai, kaip žmogaus, gyvenančio paprastą gyvenimą, 
o ne vaidinančio kažkokį vaidmenį. - Negaliu patikėti, jog pajėgiau tai 
padaryti. Toji moteris mane sugėdino ir privertė tai padaryti. Stivenai, ar 
tu nesužeistas? 

- Jis apdraskytas, - atsakė už Stivą Sintija, - tačiau dabar nekreipki- 
me į jį dėmesio. Privalome padėti mūsų senukui. 

Į tualeto kambarį įėjo Merė, ant peties užsikabinusi neužtaisytą 
Marinvilio šautuvą. Rankomis ji buvo nusitvėrusi už vamzdžio. Sintijai 
Merės veidas atrodė kažkaip vaiduokliškai ramus. Merė nužvelgė patal- 
pą, kuri dabar dar labiau priminė košmarišką sapną, nes visa buvo per- 
sismelkusi parako dūmais, ir nuskubėjo prie Bilingslio. Šis dar du kar- 
tus bejėgiškai pabandė kakta pramušti sieną ir susmuko, iš pradžių pa- 
keldamas veidą, o po to leisdamas jam slysti keraminėmis plytelėmis. 

Ralfas ištiesė ranką prie Stivo peties, pamatė ant jo kraują ir tada su- 
griebė Stivą už bicepso. 

- Aš negalėjau, - teisinosi Ralfas. - Norėjau, bet nepajėgiau. Po 
pirmųjų dviejų šūvių baiminausi, jog pataikysiu ne į Žvėrį, 0 į jus. Kai 
jūs galiausiai pasisukote, kad galėčiau šauti iš šono, pasirodė Marinvilis. 

- Viskas gerai, - guodė jį Stivas. - Viskas gerai, kas gerai baigiasi. 

- Aš turėjau jam atsidėkoti, - įsiterpė Marinvilis, kalbėdamas atsai- 
niu nugalėtojo tonu, nuo kurio Sintija: kilo noras vemti. - Jei ne aš, Stivo 
čia nebūtų... 

- Ateikite čionai! - sušuko Merė lūžinėjančiu balsu. - Jėzau Kristau, 
žmogau, jis taip stipriai kraujuoja! 

Visi keturi susibūrė prie Merės su Bilingsliu. Merė buvo atvertusi 
senuką ant nugaros, ir Sintija susigūžė nuo to, ką išvydo. Viena senioko 
plaštaka buvo beveik visiškai nukąsta - visi pirštai priminė rausvą su- 
kramtytą mėsą - tačiau tai nebuvo blogiausia. Senojo veterinaro sprande 

lingslis nebuvo praradęs sąmonės, jo atmerktos akys žvelgė sąmoningai. 

- Sijoną, - dusliai sušnibždėjo Bilingslis. - Sijoną. 

- Nesistenkite kalbėti, senoli, - perspėjo jį Marinvilis. 

Jis pasilenkė ir nukreipė savo žibintuvėlio šviesą į Bilingslį. Tai, kas 
prietemoje atrodė pakankamai baisu, žibintuvėlio šviesoje tapo dar siau- 
bingiau. Greta senuko galvos telkšojo kraujo klanas; Sintija negalėjo su- 
prasti, kaip jis dar išliko gyvas. 

- Man reikia kompreso, - pasakė Merė. - Nestovėkite čia dyki, o 
padėkite man. Jei tuojau pat nesustabdysime kraujavimo, jis mirs! 

“Per vėlu, vaikeli", - pagalvojo Sintija, tačiau neištarė šito balsu. 

Stivas viename iš praustuvų pamatė kažkokį skudurą ir nutvėrė jį. 
Tai buvo labai seni marškinėliai su kupranugario Džou atvaizdu. Stivas 
sulenkė marškinėlius pusiau ir padavė juos Merei. Ji linktelėjo, dar kar- 
tą perlenkė marškinėlius ir prispaudė juos prie Bilingslio kaklo. 

- Eime, - kreipėsi Sintija į Stivą, paimdama jį už rankos. - Grįžkime 
į sceną. Jei nieko daugiau nepavyks surasti, bent galėsiu praplauti žaiz- 
das vandeniu iš baro. Ant apatinės jo lentynos yra ganėtinai... 

- Ne, - sušnibždėjo senukas. - Likite čia! Privalote... išgirsti tai, ką 
dabar pasakysiu. 

- Jums negalima kalbėti, - perspėjo Merė, stipriau prispausdama im- 
provizuotą kompresą prie Bilingslio sprando. Marškinėliai jau buvo pa- 
tamsėję nuo kraujo. - Jei kalbėsite, kraujavimas niekada nesiliaus. 

Bilingslis atsuko akis į Merę. 

- Per vėlu... sukr... daktare. 

Senuko balsas buvo užkimęs. 

- Aš mirštu. 

- Ne, jūs nemirsite, nebūkite juokingas. 

- Mirštu, - pakartojo Bilingslis ir energingai pasimuistė ant Merės 
rankų. Jo perplėštas petys sugurgždėjo į keramines plyteles, ir nuo šio 
garso Sintiją ėmė pykinti. - Pasilenkite... visi, arčiau... ir paklausykite. 

Stivas pažvelgė į Sintiją. Mergina gūželėjo pečiais, po to jie abu pri- 
klaupė prie senuko kojų. Sintija susirėmė pečiais su Mere Džekson. 
Marinvilis su Karveriu palinko iš šonų. 

- Jam nereikėtų kalbėti, - perspėjo Sintija, tačiau jos balse nu- 
skambėjo dvejonė. 

- Tegul pasako, ką nori mums pranešti, - paprieštaravo Marinvilis. - 
Ką norite mums pasakyti, Tomai? 

- Per daug trumpa dalykiniam susitikimui, - sušnibždėjo Bilingslis. 

Senukas žvelgė į juos, akimis maldaudamas suprasti. 

Stivas papurtė galvą. 

- Aš jūsų nesuprantu. 

Bilingslis apsilaižė lūpas. 

- Anksčiau ją tik vieną kartą mačiau dėvint suknelę. Todėl man pri- 
reikė tiek daug laiko, kad suprasčiau... kas čia negerai. 

Merės veide suspindo nuostaba. 

- Taip, ji aiškino, jog turėjo susitikti su revizorium!! Jis atvyksta net 
iš paties Fynikso, kad praneštų jai kažką svarbaus, kažką susijusio su di- 
deliais pinigais, tad ji apsivelka tokią trumpą suknelę, kad kiekvieną kar- 
tą sukryžiuodama kojas blykstelėtų savo kelnaitėmis? Ne, nemanau. 

Prakaito karoliukai suspindo išblyškusiuose, šeriais apžėlusiuose Bi- 
lingslio skruostuose. 

- Jaučiuosi toks kvailas, - sušvokštė Bilingslis. - Tačiau tai - ne vien 
mano kaltė. Ne. Neteko anksčiau su ja pasikalbėti. Tuo metu, kai buvo 
atvykusi nusipirkti tepalo, nebuvau darbe. Visada matydavau ją iš toliau, 
o moterys čia dažniausiai dėvi džinsus. Tačiau aš tai pastebėjau. Tikrai. 
Pastebėjau, o po to pradėjau gerti ir pamiršau, - Bilingslis pažvelgė į 
Merę. - Ta suknelė buvo pakankamai ilga... kai ji ją apsivilko. Ar su- 
prantatc? 

- Apie ką jis čia kalba? - paklausė Ralfas. - Kaip toji suknelė gali 
būti pakankamai ilga tuo metu, kai ji ją apsivilko, o po to per trumpa da- 
lykiniam susitikimui? 

- Aukštesnė, - sušnibždėjo senukas. 

Marinvilis pažvelgė į Stivą. 

- Ką jis pasakė? Tai nuskambėjo tarsi... 

- Aukštesnė, - pakartojo Bilingslis, aiškiai ištardamas šį žodį, o po to 
ėmė kosėti. 

Sulankstyti marškinėliai, kuriuos Merė laikė prispaudusi prie spran- 
do ir peties, dabar buvo kiaurai permirkę krauju. Bilingslis vartė akis, 
nužvelgdamas kiekvieną paeiliui. Senukas pasuko galvą į šalį, atsi- 
krenkštė kraujais, ir kosulys liovėsi. 

- Viešpatie brangiausias, - nusistebėjo Ralfas. - Ar ji tokia pati kaip 
Entredžianas? Ar jūs norite pasakyti, kad ji tokia pati kaip tas faras? 

- Taip... ne, - sušnibždėjo Bilingslis. - Nesu tikras. Būčiau... tai iš 
karto pastebėjęs... tačiau... 

- Misteri Bilingsli, ar jūs manote, kad ji gavo mažesnę dozę to, ką 
gavo tas faras? - paklausė Merė. 

Bilingslis su dėkingumu pažvelgė į ją ir spustelėjo ranką. 

Marinvilis pastebėjo: 

- Tačiau ji taip nckraujuoja kaip tas faras. 

- Arba kraujuoja ten, kur mes negalime pastebėti, - pasakė Ralfas. - 
Bent jau kol kas. 

Bilingslis pažvelgė per Merės petį. 

- Kur... kur... 

Jis vėl ėmė kosėti, nesugebėdamas užbaigti sakinio. Tačiau šito ir 
nereikėjo. Visi apstulbę susižvalgė, o Sintija atsisuko. Vyrų tualete 
Odrės nebuvo. 

Taip pat ir Deivido Karverio. 

KETVIRTAS SKYRIUS 

Ant municipalinio pastato laiptų, žvelgdama išilgai smėlio užpusty- 
tos gatvės šiaurės kryptimi, ten, kur vėjyje šoko mirkčiojantis šviesofo- 
ras, stovėjo būtybė, kuri anksčiau buvo Elena Karver, tik dabar ji buvo 
aukštesnė, vis dar prisisegusi policininko ženklelį, tačiau be “Sam Brow- 
ne" diržo. Iš čia ji nematė kino teatro, tačiau žinojo, kur jis yra. Dar dau- 
giau, ji žinojo, kas vyksta kino teatro viduje. Ne viską, tačiau pakanka- 
mai, kad supyktų. Puma nesugebėjo laiku nutildyti girtuoklio, tačiau 
žvėriui bent jau pavyko atitraukti visus bėglius nuo bemiuko. Tai galėjo 
būti puikus ženklas, tačiau berniukas kažkokiu būdu išsisuko ir nuo kito 
jos emisaro, bent jau laikinai. 

Kur jis pranyko? Būtybė nežinojo, nematė, ir tai jai kėlė pyktį bei 
baimę. Jis buvo pykčio ir baimės šaltinis. Deividas Karveris. Tas pra- 
keiktas šiknius, pamaldus berniukas. Būtybei reikėjo jį nužudyti dar ta- 
da, kai buvo policininko viduje - reikėjo nušauti tiesiai ant to prakeikto 
namo su ratais laiptelių ir palikti sulesti suopiams. Tačiau būtybė šito 
nepadarė ir žinojo kodėl. Jaunasis Karveris išsiskyrė kažkokiu tyrumu, 
serginčiu jį tarsi skydas. Būtent tai ir išsaugojo Pamaldaus Berniuko gy- 
vybę. 

Būtybė įrėmė sugniaužtus kumščius sau į šonus. Vėjo gūsiai lyg 
vėliavą plakė Elenos Karver trumpus, auksiškai rausvus plaukus. Kodėl! 
toks tipas kaip jis apskritai yra čia? Ar tai atsitiktinumas? O gal jį kas 
nors atsiuntė? 

O kodėl tu esi čia? Ar tai atsitiktinumas? O gal tave atsiuntė? 

Tokie klausimai buvo beprasmiai. Būtybė žinojo savo tikslą - tek ah 
la - ir šito pakako. Ji užmerkė Elenos akis ir sutelkė dėmesį į savo vidų, 
tačiau tik sekundėlei - tai buvo nemalonu. Šis kūnas jau pradėjo irti. Er- 
zino ne tiek pats irimo procesas, kiek jo intensyvumas; kūno viduje sly- 
pinti jėga - can de lach, nesusiformavusiojo širdis - savo plakimu tiesio- 
gine prasme daužė kūną į gabalėlius... o jo pakaitalai pabėgo iš podėlio. 

Per tą Pamaldų Berniuką. 

Šiknių Pamaldų Berniuką. 

Būtybė nukreipė savo žvilgsnį išorėn, nenorėdama galvoti apie krau- 
ją, lašantį šio kūno šlaunimis, ar apie tai, kaip pradėjo tvinkčioti gerklė, 
ar apie tai, jog būtybei besikasant Elenos galvą dideli rausvų plaukų 
kuokštai nuslinkdavo užkliuvę už nagų. 

Būtybė pasiuntė savo žvilgsnį į kino teatrą. 

Tai, ką išvydo, būtybė suvokė vienas kitą perdengiančiais, kartais 
prieštaringais vaizdais, visi jie buvo fragmentiški. Tai buvo tas pats, kaip 
žiūrėti į daugybę televizorių ekranų, atsispindinčių nuo sudaužyto stiklo 

krūvos. Pirmiausiai būtybė pažvelgė įsiskverbusių į kino teatrą vorų aki- 
mis, tačiau ten taip pat buvo musių, tarakonų, žiurkių, stebinčių pro sky- 
les tinke, ir ant aukštų salės lubų pakibusių šikšnospamnių. Šikšnospar- 
niai siuntė kažkokius keistai klaikius vaizdus, kurie iš tiesų tebuvo at- 
spindžiai. 

Būtybė pamatė vyriškį iš mikroautobuso, kuris pats atvyko į miestelį 
kartu su savo prakaulia žemaūge mergina, vedantį visus atgal į sceną. 
Tėvas šaukė savo berniuką, tačiau šis neatsiliepė. Rašytojas priėjo prie 
scenos krašto, sudėjo delnus prie burnos ir sušuko Odrės vardą. O Odrė, 
kur buvo ji? Neįmanoma tiksliai nustatyti. Būtybė negalėjo žiūrėti Odrės 
akimis, kaip ji tai darė mažiau išsivysčiusių tvarinių akimis. Be abejo, 
Odrė nusekė paskui berniuką. O gal jau jį surado? Būtybė pamanė, jog 
ne. Bent ne dabar. Tai ji būtų pajutusi. 

Iš susirūpinimo ir nevilties būtybė paplekšnojo ranka per Elenos 
šlaunį, ir toje vietoje iš karto atsirado mėlynė, tarsi puvinys obuolio 
odelėje, po to vėl perkėlė savo dėmesį kitur. Ne, pamatė būtybė, ne visi 
buvo scenoje; pirminis vaizdas ją apgavo. 

Merė vis dar tebebuvo su senuoju Tomu. Jei Elenai pavyktų prieiti 
prie jos, kol kiti bus užsiėmę Odre ir Deividu, vėliau tai padėtų išspręsti 
daug įvairių problemų. Būtybei dar nereikėjo Merės, šis Elenos kūnas 
dar galėjo jai tarnauti ir bus tinkamas kurį laiką, tačiau būtų negerai, jei 
lemiamu momentu Elenos kūnas ją nuviltų. Būtų geriau, saugiau, jei... 

Atplaukė voratinklio su daugybe jame įsipainiojusių musių vaizdas. 
Musės buvo apsvaigintos, tačiau dar gyvos. 

- Racionas nelaimės atveju, - sušnibždėjo senoji būtybė Elenos Kar- 
ver balsu ir pridūrė mėgdžiodama Elenos Karver leksikoną: - Tu su šituo 
pirštuku duok šuneliui kaulą. 

Jei Merė išnyktų, tai demoralizuotų kitus, atimtų pasitikėjimą, kurį 
Jie galbūt įgijo sėkmingai pabėgę, susiradę prieglobstį ir nušovę pumą. 
Būtybė pagalvojo, jog jiems gali pavykti užmušti žvėrį; galų gale juk jie 
buvo ginkluoti, o puma tebuvo fizinė būtybė, sarx ir soma, it pneuma, 0 
ne kažkokia metafizinių atliekų dvasia. Tačiau kas galėjo įsivaizduoti, 
jog tai padarys tas pretenzingas senas dūdmaišis? 

“Tačiau juk jis paskambino telefonu tam kitam. Tu šito irgi ne- 
atspėjai. Nežinojai, kol nepasirodė geltonas mikroautobusas ". 

Taip, ir nepastebėti telefono buvo klaida, telefonas turėjo būti 
Marinvilio minčių paviršiuje, ir būtybė privalėjo nesunkiai tą pastebėti, 
tačiau ji savęs už tai nekaltino. Tuo metu jai buvo svarbiausia įgrūsti į 
kalėjimą tą seną kvailį ir pasikeisti Entredžiano kūną, kol šis visiškai ne- 
suiro. Būtybei buvo gaila, kad prarado Entredžianą. Entredžianas buvo 
stiprus. 

Jei būtybė ketino paimti Merės kūną, tam dabar buvo pats tinka- 
miausias metas. Ir galbūt, kol būtybė tai darys, Odrė suras berniuką ir jį 

nužudys. Tai būtų nuostabu. Tada nereikėtų dėl nieko nerimauti. Niekas 
nešniukštinėtų aplink. Ji galėtų Elenos kūną pakeisti Mere, o vėliau, 
iškilus reikalui, pasiimti kitus. 

O po to? Kai pasibaigs dabartinės (ir ribotos) kūnų atsargos? Pačiup- 
ti automagistralėje daugiau keliautojų? Galbūt. O kai žmonės, tie smal- 
suoliai, atvyks į miestelį pasižiūrėti, kas čia, po velnių, Desperacijoje 
vyksta, kas tada? Ji galėtų pereiti tą tiltą, kai atsidurs prie upės; būtybės 
atmintis buvo trumpa, o ateitis ją dar mažiau domino. Kol kas pakaks 
nugabenti Merę į “Kinijos" šachtą. 

Tekas nusileido municipalinio pastato laiptais, pažvelgė į policijos 
mašiną, po to pėsčiomis perėjo gatvę. Ji nusprendė nevairuoti automobi- 
lio, tik ne vykdant šią užduotį. Pasiekusi šaligatvį kitoje gatvės pusėje, 
būtybė pasileido bėgti ilgais žingsniais, o smėlis lėkė į šalis iš po sport- 
bačių, kurie pradėjo skėstis į šonus, nes kojos juose buvo per didelės. 

Būdama scenoje, Odrė girdėjo, kaip kažkas šaukia vardu Deividą... 
ir ją. Netrukus jic išsisklaidys ir puls ieškoti. Jie ginkluoti, todėl pavo- 
Jingi. Mintis, kad ji gali būti nužudyta, nejaudino Odrės, - bent jau ne 
taip, kaip iš pradžių, - tačiau ją neramino, jog tai gali įvykti anksčiau, nei 
Odrė nužudys bemiuką. Pumai būtybės iš žemės gelmių balsas buvo tar- 
si žvejybos kabliukas; Odrės Vailer galvoje šis balsas buvo tarsi rūgšti- 
mi padengta gyvatė, besiranganti gilyn į ją, tirpdanti ankstesnės moters, 
prieš būtybei įsiskverbiant į ją, asmenybę. Šis tirpimo jausmas buvo ma- 
lonus - tarsi saldus, minkštas maistas. Iš pradžių to jausmo nebuvo, iš 
pradžių ji jautė vien išgąstį, lyg Odrę būtų apėmusi karštinė, tačiau kai 
ji surinko daugiau can tahų (nelyginant vaikas, dalyvaujantis maitėdų 
medžioklėje), šis baimės jausmas praėjo. Dabar Odrei rūpėjo tik surasti 
berniuką. Tekas, nesusiformavusi būtybė, nedrįso prie jo prisiartinti, tad 
Odrė privalėjo tai padaryti už Teką. 

Laiptų viršuje moteriškė, buvusi penkių pėdų ir septynių colių ūgio 
tada, kai Tomas Bilingslis pamatė ją pirmą kartą, sustojo ir ėmė dairy- 
tis. Ji nebūtų įstengusi ką nors įžiūrėti, - čia buvo tik vienas langas, ir 
vienintelė šviesa sklido nuo mirksinčio šviesoforo priešais “Bud's Suds" 
barą, - tačiau Odrės regėjimas pastebimai gerėjo su kickvienu gautu ar 
rastu can tahu. Dabar Odrė matė tamsoje beveik taip pat gerai kaip katė, 
tad prišiukšlintas koridorius ncatrodė jai paslaptingas. 

Tie, kas rinkdavosi šioje pastato dalyje, kur kas mažiau rūpinosi 
tvarka nei Bilingslis 17 jo komanda. Užuot surinkę tuščius butelius, jie 
Juos daužydavo kampuose, o sienas išdabino ne fantastinėmis žuvimis ar 
arkliais, su plūstančiais iš šnervių dūmais, o neišrankiais flomasteriu nu- 

pieštais piešiniais. Vienas iš jų, primityvus it urvinio žmogaus piešinys, 
vaizduojąs neproporcingų formų vaiką su stačia varpa, kybantį ant gi- 
gantiškos krūties. Apačioje buvo iškeverzotas užrašas: “MAŽYTI 
MANO SMITI, MAČIAU KAIP KANDAI MAMAI CYCĮ". Abiejose 
koridoriaus pusėse mėtėsi popieriaus šiukšlės - krepšeliai iš greito aptar- 
navimo restoranų, saldainių popierėliai, bulvinių traškučių maišeliai, 
tušti cigarečių ir prezervatyvų pakeliai. Panaudotas prezervatyvas it ne- 
gyva gyvatė kabėjo ant durų, pažymėtų užrašu “DIREKTORIUS", ran- 
kenos, priklijuotas viduje buvusiu ir seniai išdžiūvusiu skysčiu. 

Durys į direktoriaus kabinetą buvo dešinėje. Priešais jas - kitos du- 
rys, su užrašu “VALYTOJA". Toliau kairėje - dar vienerios, be jokio 
užrašo, o dar toliau arka, virš kurios senoviniais juodais pusiau nusilu- 
pinėjusiais dažais buvo kažkas užrašyta. Net Odrės akys nevaliojo įskai- 
tyti užrašo, tik ne iš tokio atstumo, tačiau žengusi porą žingsnių artyn ji 
perskaitė: “BALKONAS". Arkinis praėjimas buvo užkaltas lentomis, ta- 
čiau vienoje vietoje lentos išplėštos ir sukrautos greta. Nuo arkos viršaus 
kabaliojo pripučiama sekso lėlė su beveik visiškai išėjusiu oru, šviesiais 
plaukais, raudonu žiedu apvesta skyle burnoje ir plika, primityvia vagi- 
na. Aplink kaklą matėsi patamsėjusi nuo laiko kilpa. Ant kaklo taip pat 
kabojo lentelė ir kadaravo ant lėlės įdubusios plastmasinės krūtinės. Jo- 
je nelyginant pirmoko, kuriam nepaprastai sunkiai sekasi rašymas, ran- 
ka buvo iškeverzota: “NEIK TEN. GRINDIS GALI IGRIUTI. RYM- 
TAI". Užrašo viršus papuoštas kaukole su raudonomis akiduobėmis ir 
po ja sukryžiuotais kaulais. Priešais balkoną matėsi niša - joje kažkada 
tikriausiai buvo užkandžių baras. Salės gilumoje matėsi dar vieneri, į 
tamsą kylantys laiptai. Odrė spėjo, jog jie veda į kino mechaniko kabiną. 

Odrė priėjo prie durų su užrašu "DIREKTORIUS", įsitvėrė rankenos 
ir priglaudė kaktą prie staktos. Lauke vėjas dejavo it koks mirštantis tva- 
rinys. 

- Deividai? - tyliai ištarė, po to nutilo klausydamasi. - Deividai, ar 
girdi mane? Čia aš, Odrė, Deividai. Odrė Vailer. Aš noriu tau padėti. 

Jokio atsako. Atidariusi duris, Odrė išvydo tuščią patalpą su ant sie- 
nos kabančiu senoviniu plakatu, reklamuojančiu filmą “Bonė ir Klai- 
das“, ir ant žemės numestu apiplyšusiu čiužiniu. Tuo pačiu flomasteriu 
ant sienos, plakato apačioje, kažkas buvo užrašęs: “IŠTISOMIS DIENO- 
MIS AŠ MIEGU, O NAKTIMIS BASTAUSI". 

Po to Odrė apžiūrėjo valytojos sandėliuką. Jis buvo ne ką didesnis už 
spintą ir visiškai tuščias. Jokiu užrašu nepaženklintos durys vedė į patal- 
pa, anksčiau tikriausiai buvusį sandėlį. Odrės nosis (dabar kur kas jaut- 
resnė, kaip ir paaštrėjęs regėjimas) užuodė kažin kada spragintų ku- 
kurūzų aromatą. Čia buvo pilna negyvų musių, sienos nutaškuotos jų 
išmatomis, tačiau nieko daugiau nesimatė. 

Odrė nuėjo prie arkos, ranka pastūmė kabaliojančią lėlę ir pažvelgė 
vidun. Iš čia scenos nesimatė, tik viršutinė ekrano dalis. Toji džiūsna 
mergina šaukė Deividą, tačiau kiti tylėjo. Tai galėjo ir nieko nereikšti, 
tačiau Odrei nepatiko, kad ji nežino, kur kiti. 

Odrė nusprendė, jog ant lėlės kaklo pakabintas užrašas iš tiesų 
perspėjo apie pavojų. Kėdės buvo išimtos, tad gerai matėsi išsikilojusios 
ir susiklaipiusios balkono grindys; jos jai priminė eilėraštį, skaitytą stu- 
dijuojant koledže, apie nupieštą laivą, plaukiantį nupieštame vandenyne. 
Jei to vaikigalio nebuvo balkone, jis buvo kažkur kitur. Kažkur netolie- 
se. Berniukas negalėjo toli nueiti. O balkone jo tikrai nebuvo. Čia nebu- 
vo kur pasislėpti, nes kėdės išneštos, o ant sienų nesimatė jokių užuo- 
laidų. 

Odrė nuleido ranką, kuria laikė pastūmusi pusiau pripūstą lėlę. Ji 
siūbavo pirmyn ir atgal, o aplink kaklą apvyniota kilpa tyliai girgždėjo. 
Lėlė tuščiomis akimis spoksojo į Odrę. Atrodė, tik vienam tikslui skirta 
jos burna klastingai šaiposi iš Odrės. “Pažiūrėk, ką tu darai, - tartum 
sakė Krušamoji Frida. - Tu ketinai tapti geriausiai apmokama geologe, 
kai sulauksi trisdešimt penkerių, ir galbūt gauti Nobelio premiją, kai 
stuktelės penkiasdešimt... ar ne apie tai svajojai? Mokslininkė, ty- 
rinėjanti devono laikotarpį, baigusi universitetą su pagyrimu, kurios 
straipsnis apie tektoninius sluoksnius buvo paskelbtas žurnale “Geologi- 
Jos apžvalga“, vaikosi mažus berniukus aptriušusiuose senuose kino te- 
atruose. Beje, ne eilinį berniuką. Jis yra ypatingas - toks, kokia tu visa- 
da laikei save. Ir jei tu jį surasi, Od, kas tada? Jis stiprus ". 

Odrė sugriebė pakaruoklio kilpą ir stipriai ją timptelėjo nutraukda- 
ma seną virvę ir išplėšdama gana nemažą kuokštą šviesių lėlės plaukų. 
Lėlė nukrito veidu žemyn palei Odrės kojas, ir Odrė nuspyrė ją į balko- 
ną. Lėlė pakilo aukštai ir nusileido ant grindų. “Ne stipresnis už Teką, - 
pagalvojo Odrė. - Man nesvarbu, kas jis toks, vis tiek jis nėra stipresnis 
už Teką. Ir ne stipresnis nei can tahai. Dabar tai - mūsų miestelis. Pa- 
miršk praeitį ir praeities svajones; mėgaukis dabartimi, kuri yra puiki. 
Ji suteikia malonumą žudyti, paimti, užvaldyti. Ji suteikia malonumą 
valdyti netgi dykumoje. Berniukas tėra vaikas. Visi kiti tėra maistas. Čia 
dabar yra Tekas ir jis kalba senesniųjų amžių balsu; nesusiformavusiųjų 
balsu". 

Odrė per koridorių pažvelgė laiptų pusėn. Ji linktelėjo ir įsikišo 
dešinę ranką suknelės kišenėn, kad paliestų ten esančius daiktus, kad pa- 
glostytų jais savo šlaunį. Berniukas buvo kino mechaniko kabinoje. Ant 
durų, vedančių į rūsį, kabojo didžiulė spyna, tad kur daugiau tas vai- 
kiščias galėjo būti? 

“Him en tow", - sušnibždėjo Odrė ir pajudėjo. Jos akys buvo 
išplėstos, dešinės rankos pirštai be paliovos krutėjo suknelės kišenėje. Iš 
jos sklido akmeninis barškėjimas. 

“Amerikos vakarų“ viršutiniame aukšte puotavę vaikai buvo neva- 
leikos, tačiau savo orgijoms naudodavo tik koridorių ir direktoriaus ka- 
binetą; kitos patalpos buvo santykinai nepaliestos, tad mažasis kino me- 
chaniko kabinetas - spintos dydžio kabina - išliko beveik tokia pati kaip 
ir tą 1979-ųjų metų dieną, kai penki vyrai iš “Nevados saulėtų pasilinks- 
minimų" firmos atvyko čia su cigaretėmis dantyse, išmontavo kino pro- 
jektorius ir išvežė juos į Reno, kur tie projektoriai ir šiandien tarsi nu- 
versti stabai tebeguli užmiršti sandėlyje kartu su kita panašia įranga. 

Deividas klūpėjo ant kelių užsimerkęs, rankas sudėjęs prie smakro. 
Dulkėtas linoleumas po Deivido keliais buvo kiek šviesesnis. Priešais 
driekėsi dar vienas šviesesnis stačiakampis. Būtent šiose vietose stovėjo 
senieji projektoriai - tarškantys, tvoskiantys karščiu dinozaurai, kurie va- 
saros metu įkaitindavo šio kambarėlio orą bemaž iki penkiasdešimties 
laipsnių. Deivido kairėje matėsi plyšiai sienoje, pro kuriuos projektoriai 
skleisdavo savo šviesos kardus, sukeldami ekrane didesnius nei gyveni- 
me šešėlius: Gregorio Peko ir Kirko Duglaso, Sofijos Loren ir Džeinės 
Mansfyld, jauno Polo Njumeno, lošiančio biliardą, senos, tačiau vis dar 
gyvybingos Betės Deivis, kankinančios savo prie kėdės su ratukais pri- 
kaustytą seserį. 

Ant grindų tarsi negyvos gyvatės voliojosi apdulkėjusios kino juos- 
tos gabalai. Ant sienų kabojo senos nuotraukos ir reklaminiai plakatai. 
Viename iš plakatų buvo pavaizduota Merlina Monro, stovinti metro 
stotyje ir bandanti sulaikyti savo besiplaikstantį sijoną. Ranka nupiešta 
strėlė buvo nukreipta į jos kelnaites, o kažkoks išminčius spausdintomis 
raidėmis užrašė: “Atidžiai įkiškite kotą A į išpjovą B, įsitikinkite, kad 
įrankis įstatytas tvirtai ir neišslys."' Čia tvyrojo kažkoks keistas trūnėsių 
kvapas, nepanašus nei į pelėsių, nei į sausų puvinių. Atrodė, kažkas čia 
įspūdingai supuvo, po to išdžiūvo. 

Deividas lygiai taip pat neatkreipė dėmesio į kvapą, kaip ir į tylų 
Odrės šauksmą, sklindantį iš koridoriaus priešais balkoną. Cia jis atėjo 
po to, kai visi kiti nubėgo prie Bilingslio - net Odrė iš pradžių nuėjo iki 
kairiojo scenos krašto, galbūt įsitikinti, jog visi išbėgo koridoriun - nes 
pajuto nesuvaldomą poreikį pasimelsti. Deividas suprato, jog šį kartą 
jam reikia tyliai susirasti kažkokią vietelę - nes šįsyk Dievas norėjo su 
juo pasikalbėti, o ne atvirkščiai. Ir čia buvo tinkama šiam tikslui vieta. 
Biblijoje sakoma: “Melskis savo spintoje, o ne gatvėje", ir Deividui at- 
rodė, jog tai - puikus patarimas. Dabar, uždaręs duris, skiriančias jį nuo 
visų kitų, Deividas galėjo atverti savo vidines duris. 

Berniukas nebijojo jį stebinčių vorų, gyvačių ar Žiurkių; jei Dievas 
nori, kad šis susitikimas būtų konfidencialus, taip ir bus. Stivo su Sinti- 
ja surastoji moteriškė kėlė rimtą nerimą - dėl kažkokios priežasties ji 

vertė Deividą nervintis, ir berniukas spėjo, kad toji moteris jo draugijo- 
je Jaučia tą patį. Deividas norėjo nuo jos pabėgti, tad tyliai išsmuko per 
scenos pakraštį ir nubėgo centriniu taku tarp kėdžių eilių. Jis jau buvo 
fojė po pasvirusiu balkonu, kai Odrė atsuko nugarą į kairįjį ekrano kraštą 
ir ėmė dairytis, kur dingo Deividas. Iš fojė berniukas užlipo į antrą 
aukštą, o po to tiesiog leidosi vedamas savo vidinio kompaso - o gal tai 
buvo pastoriaus Martino “tylus vidinis balsas"? 

Deividas perėjo per patalpą, beveik nepastebėdamas susirangiusių 
senų kino juostų, išlikusių plakatų ir smarvės, kuri galėjo būti celiulio:- 
dinės juostelės, prieš suyrant ištroškintos dykumos saulėje, tvarinys. 
Berniukas sustojo ant šviesesnio linoleumo lopinėlio, trumpam 
apžiūrėdamas dideles skyles, žiojėjančias visuose keturiuose šviesesnio 
keturkampio kampuose, skyles, per kurias kažkada buvo prakišti varžtai, 
tvirtai laikantys kino projektorių. Šios skylės 

(aš matau skylėmis tarsi akimis) 

berniukui kažką priminė, tačiau šis vaizdinys tik šmėstelėjo galvoje 
ir pranyko. Apgaulingi prisiminimai, tikri prisiminimai, intuicija? Vis- 
kas kartu paėmus? Nieko panašaus? Deividas nežinojo, o ir nelabai jam 
tai rūpėjo. Dabar jam buvo svarbiausia, jei pavyks, susisiekti su Dievu. 
Jam dar niekada nebuvo iškilęs toks poreikis pabendrauti su Dievu. 

“Taip, - ramiu balsu jo galvoje prabilo pastorius Martinas. - Jr štai 
čia už tavo pastangas bus atsilyginta. Tu bendrauji su Dievu, kai indau- 
ja yra pilna, tad gali ištiesti jam ranką, kai toji indauja ištuštėja. Kiek 
sykių aš tau tai kartojau praėjusią žiemą ir šį pavasarį?" 

Daug. Deividas tik vylėsi, jog Martinas, kuris gėrė daugiau nei 
derėjo, ir dėl to galbūt nebuvo galima juo visiškai pasitikėti, sakė tiesą, 
o ne tik išreiškė balsu tai, ką tėtis vadino “firmos politika"'. Berniukas vi- 
sa širdimi ir protu vylėsi, jog pastorius sakė tiesą. 

Todėl, kad Desperacijoje buvo ir kitų dievų. 

Tuo jis neabejojo. 

Deividas pradėjo savo maldą kaip visada, ne balsu, o mintyse, 
siųsdamas žodžius aiškiais, lygiais minčių impulsais: “Žiūrėk per mane, 
Dieve. Būk manyje. Kalbėk per mane, jei ketini tai daryti, jei tokia yra 
Tavo valia". 

Kaip visada tokiais atvejais, kai Deividui iš tiesų labai reikėdavo 
Dievo, paviršiuje jo protas buvo ramus, tačiau gelmėse, kur tikėjimas be 
paliovos kovėsi su abejone, tvyrojo siaubas, jog nepasigirs jokio atsaky- 
mo. Problema buvo gana paprasta. Net dabar, po viso to, ką Deividas 
perskaitė, po visų maldų ir pamokymų, netgi po to, kas nutiko draugui, 
berniukas abejojo Dievo egzistavimu. Ar Dievas iš tiesų panaudojo jį, 
Deividą Karverį, kad išgelbėtų Brajeno Roso gyvybę? Kodėl Dievas 
turėtų šitaip beprotiškai ir klaikiai pasielgti? Ar ne labiau tikėtina, jog 
tai, ką daktaras Vasilevskis pavadino klinikinių stebuklu, o Deividas pa- 

laikė atsaku į savo maldas, iš tiesų tebuvo klinikinis sutapimas? Žmonės 
galėjo pavaizduoti žvėrių šešėlius, tačiau tai buvo tik šešėliai, nedideli 
šviesos ir projekcijų triukai. Ar negalėjo taip būti, kad ir Dievas į juos 
panašus? Tiesiog dar vienas legendomis apgaubtas šešėlis? 

Deividas stipriau užmerkė akis, sutelkdamas visą dėmesį į mantrą ir 
stengdamasis apvalyti protą. 

Žiūrėk per mane. Būk manyje. Kalbėk per mane, jei tokia yra tavo 
valia. 

Ir staiga nusileido kažkokia tamsa. Nieko panašaus Deividas anks- 
čiau nebuvo patyręs. Jis nusviro į šoną, atsiremdamas į sieną tarp dviejų 
plyšių, skirtų demonstruoti filmą, bemiuko akys subaltavo, o rankos nu- 
sviro ant kelių. Iš gerklės atsklido tylus gomurinis garsas. Jį palydėjo 
tarsi per miegus ištarti žodžiai, kuriuos galbūt būtų supratusi tik Deivi- 
do mama. 

- Kad jį kur šūdas, - sumurmėjo berniukas. - Mumija mus vejasi. 

Po to jis nutilo ir liko rymoti atsišliejęs į sieną, o iš vieno dar vai- 
kiškos burnos krašto išdryko sidabrinis seilių siūlas, plonytis it voratin- 
klio gija. Už durų, kurias Deividas buvo uždaręs, kad galėtų likti vienas 
su savo Dievu (anksčiau jose buvo skląstis, tačiau jis jau seniai išnyko), 
pasigirdo besiartinantys žingsniai. Jie sustojo prie durų. Įsivyravo ilga 
pauzė, kurios metu kažkas įdėmiai klausėsi, po to durų rankena pasisu- 
ko. Tarpduryje išdygo Odrė Vailer. Jos akys išsiplėtė, kai moters žvilgs- 
nis užkliuvo už netekusio sąmonės berniuko. 

Odrė įžengė į troškią mažą patalpą, uždarydama paskui save duris, 
ir ėmė ieškoti kokio nors daikto, kuriuo galėtų paremti durų rankeną. 
Lentos, kėdės. Aišku, nei kėdė, nei lenta ilgai neišlaikytų, jei čia ateitų 
suaugusieji, tačiau šiuo metu net ir nedidelė laiko persvara galėjo nulem- 
ti pergalę arba pralaimėjimą. Visgi patalpoje nieko panašaus nebuvo. 

- Užsikrušimas, - sušnibždėjo Odrė. 

Ji pažvelgė į berniuką ir ne per daug nustebusi suprato jo bijanti. Bi- 
jo net prisiartinti prie jo. 

"Tek ah wan!" - pasigirdo balsas Odrės galvoje. 

- Tek ah wan! - šį kartą garsas atsklido iš Odrės burnos. 

Tai buvo pritarimas. Ir bejėgiškas, ir baikštus. 

Odrė įžengė kino mechaniko kabinon, krūpčiodama nuo kiekvieno 
savo žingsnių gurgždesio, ir prisiartino prie Deivido, klūpančio ant ke- 
lių ir atsišliejusio į sieną su angomis. Odrė tikėjosi, kad berniuko akys 
staiga atsimerks - akys, kupinos melsvai elektrinės galios. Dešine ranka 
ji dar kartą suspaudė kišenėje slypinčius can tahus, semdamasi iš jų 
jėgos, po to - nenoriai - juos atleido. 

Odrė atsiklaupė priešais Deividą, sunėrusi priešais save šaltus vir- 
pančius pirštus. Koks šlykštus buvo šis berniukas! O nuo jo sklindantis 
kvapas netgi dar labiau erzino Odrę. Žinoma, kad ji norėjo laikytis ato- 

mėsos ir sugižusio pieno troškinys. 

- Pamaldus berniukas, - ištarė Odrė. - Šlykštus, mažas, pamaldus 
berniukas. 

Jos balsas pakito ir virto nei vyrišku, nei moterišku. Po moters oda 
palei skruostus ir kaktą ėmė šmėkščioti kažkokie juodi šešėliai, tarsi ma- 
ži vabzdžiai būtų plakę savo sparneliais. 

- Štai ką turėjau padaryti, kai tik išvydau tavo rupūžišką veidą. 

Odrės rankos - stiprios ir įdegusios, vietomis subraižytos nuo darbo 
su mineralais - apsivijo apie Deivido Karverio gerklę. Berniuko vokai 
virptelėjo, kai šios rankos užspaudė gerklę ir sustabdė kvėpavimą, tačiau 
tik vieną kartą. 

Tik vieną kartą. 

- Kodėl jūs liovėtės? - paklausė Stivas. 

Jis stovėjo ant scenos įrengtos svetainės viduryje, greta elegantiško 
senovinio gėrimų baro iš “Rato" rančos. Labiausiai šiuo metu Stivas 
troško švarių marškinių. Jis visą dieną buvo kepinamas (per didelė garbė 
pavadinti “Ryder mikroautobuso oro kondicionavimo sistemą nepatiki- 
mai veikiančia), o dabar šalo. Vanduo, kuriuo Sintija plovė jo žaizdas 
pečiuose, tekėjo nugara šaltomis srovelėmis. Stivui bent jau pavyko įti- 
kinti Sintiją, kad ji neplautų žaizdų Bilingslio viskiu. 

- Manau, jog kažką pamačiau, - tyliai ištarė mergina. 

- Kokį nors gražų daikčiuką? 

- Labai juokinga, - atšovė Sintija, o po to sušuko, - Deividai? Deividai! 

Scenoje jie buvo likę vieni du. Stivas norėjo Marinviliui ir Karveriui 
padėti ieškoti berniuko, tačiau Sintija atkakliai reikalavo, kad jis pirmiau 
leistų praplauti, kaip pasakė mergina, “skyles Stivo kailyje". Abu vy- 
riškiai pradingo fojė. Marinvilis žingsniavo spyruokliuodamas, o tai, 
kaip jis laikė šautuvą, priminė Stivui dar vieną seną kino filmą, kuriame 
pražilęs, tačiau herojiškos išvaizdos baltasis medžiotojas skverbiasi per 
džiungles, kuriose tykoja tūkstančiai pavojų, ir galiausiai sėkmingai iš 
stabo, sergstinčio mirusį miestą, kaktos ištraukia durų rankenos dydžio 
smaragdą. “ 

- Ką? Ką jūs pamatėte? 

- Iš tiesų nežinau. Kažką labai keista. Balkone. Trumpą akimirką 
man pasirodė, jog tai - žinau, jūs juoksitės - sklandantis kūnas. 

Ūmai Stivo viduje kažkas pasikeitė. Tai nepriminė įjungiamos švie- 
sos, greičiau situaciją, kai šviesa išjungiama. Stivas pamiršo geliančias 
žaizdas pečiuose, tačiau jo nugara akimirksniu atšalo. Jo vos nepradėjo 
krėsti drebulys. Antrą kartą tą dieną Stivas prisiminė savo paauglystės 

metus Laboke, kai atrodydavo, jog visas pasaulis mirtinai nurimsta, prieš 
atvykstant iš lygumų “Ilenkikams", kurie su savimi dažnai atsinešdavo 
niokojančią krušą ir uraganiškus vėjus. 

- Aš visai nesijuokiu, - atsakė Stivas. - Eikime viršun. 

- Tai tikriausiai buvo tik šešėlis. 

- Aš taip nemanau. 

- Stivai? Ar gerai jaučiatės? 

- Ne. Jaučiuosi taip pat, kaip tada, atvykus į šį miestelį. 

Sunerimusi Sintija pažvelgė į Stivą. 

- Gerai. Tačiau mes neturime ginklo... 

- Krušau aš jį. 

Stivas sugriebė Sintiją už rankos. Jo akys buvo išplėstos, lūpos tvir- 
tai sučiauptos. 

- Tuojau pat. Kristau, čia kažkas vyksta tikrai negera. Negi nejaučiate? 

- Aš... gal kažką ir jaučiu. Ar pakviesti Merę? Ji vis dar tebėra prie 
Bilingslio. 

- Nėra laiko. Arba einate su manimi, arba liekate čia. Turite teisę 
rinktis. 

Stivas timptelėjo savo kombinezono šonus, nušoko nuo scenos, su- 
klupo, įsitvėrė į krėslą pirmoje eilėje, kad atgautų pusiausvyrą, ir 
nuskuodė centriniu taku tarp kėdžių. Sintija bėgo jam pavymui, ir vėl vi- 
siškai nepritrūkdama kvapo. Turėjai pripažinti, jog tos paukštytės varik- 
lis dirbo puikiai. 

Tuo metu iš kasų kaip tik išniro Stivo bosas, Karveris sekė jam iš 
paskos. 

- Mes abu buvome išėję paieškoti į gatvę, - paaiškino Džonis. - Aud- 
ra, be abejonės... Stivai? Kas nutiko? 

Neatsakydamas Stivas apsidairė, pastebėjo laiptus ir nurūko į viršų. 
Stivas patsai stebėjosi, kokiu greičiu ši nelaimės nuojauta jį užvaldė. Ta- 
čiau daugiausiai jis buvo tiesiog išsigandęs. 

- Deividai! Deividai, jei girdi, atsiliepk! 

Tyla. Prieš Stivą stūksojo niūrus, apšnerkštas koridorius, pro tikriau- 
siai buvusio užkandžių baro nišą vedantis balkono link. Koridoriaus ga- 
le į viršų kilo siauri laiptai. Jame nieko nebuvo. Tačiau Stivas aiškiai 
jautė, jog dar visai neseniai kažkas buvo koridoriuje. 

- Deividai! - sušuko jis. 

- Stivai? Misteri Eimzai? - tai buvo Karverio balsas, iš kurio Stivas 
suprato, jog Ralfas yra beveik taip pat išsigandęs kaip ir jis pats. - Kas 
nors negerai? Ar kas nutiko mano sūnui? 

- Nežinau. 

Sintija prasmuko pro Stivo petį ir nuskubėjo koridoriumi prie įėjimo 
i balkoną. Stivas nusekė jai įkandin. Arkos viršuje kabaliojo virvė, kuri 
vis dar šiek tiek sūpavosi. 


305 


- Pažiūrėkite! - mostelėjo ranka Sintija. 

Iš pradžių Stivas pamanė, jog ant grindų guli lavonas, tačiau po to 
pastebėjo sintetinius plaukus. Lėlė. Su kilpa ant kaklo. 

- Ar tai jūs matėte? - paklausė jis Sintijos. 

- Taip. Kažkas ją nuplėšė ir po to tikriausiai nuspyrė. 

Sintija atsuko į Stivą savo išblyškusį ir įsitempusį veidą. Vos girdi- 
mu balsu mergina sušnibždėjo: 

- Viešpatie, Stivai, visa tai man nepatinka. 

Stivas žengė žingsnį atgal, pažvelgė kairėn (bosas 1r Deivido tėvas 
susirūpinę žiūrėjo į jį, spausdami prie krūtinės savo šautuvus), po to 
dešinėn. “Zen, - sušnibždėjo jo širdis... o gal nosis, užuodusi tvyrantį 
“Opiumo" kvepalų aromatą. - Ten. Tai turi būti kino mechaniko kabi- 
noje!" 

Stivas nubėgo prie kabinos, o Sintija ir vėl lipo jam ant kulnų. Stivas 
užkopė siaurais laiptais ir prieblandoje buvo begriebiąs durų rankeną, 
kai Sintija jį sulaikė sučiupdama už kelnių. 

- Berniukas turėjo pistoletą. Jei ji ten viduje, kartu su Deividu, ji da- 
bar gali būti ginkluota. Būkite atsargus, Stivai. 

- Deividai! - suriaumojo Karveris. - Deividai, kaip tu? 

Stivas norėjo atšauti Sintijai, jog nėra kada būti atsargiam, kad lai- 
kas jau išseko tada, kai jie pametė Deividą iš akių... kalboms taip pat ne- 
buvo laiko. 

Stivas pasuko rankeną ir stipriai pečiu stumtelėjo duris tikėdamasis, 
jog jos bus užrakintos ar kaip nors užremtos, tačiau nieko panašaus. Du- 
rys staiga atsivėrė, ir Stivas įlėkė vidun. 

Priešais Stivą, palei sieną su projekcinėmis angomis, buvo Deividas 
ir Odrė. Deivido akys pramerktos, tačiau matėsi tik išvirtę obuolių bal- 
tymai. Jo veidas įgijęs siaubingą lavonišką spalvą, vis dar žalsvą, tačiau 
daugiausia pilką. Po akimis ir palei skruostikaulius driekėsi levandų 
spalvos dėmės. Rankos spazmiškai daužėsi į džinsus. Berniukas tyliai 
švokštė dusdamas. Odrės dešinioji ranka buvo suspaudusi Deivido 
gerklę, nykštys įgrūstas giliai į minkštą audinį žemiau dešiniojo žandi- 
kaulio, o kiti pirštai įsirėmę į kairę pusę. Anksčiau gražus Odrės veidas 
buvo iškreiptas pykčio ir įsiūčio, kokio Stivui dar nebuvo tekę matyti. 
Atrodė, jog šis įsiūtis kažkokiu būdu patamsino Odrės odą. Kairėje ran- 
koje ji laikė 0,45 kalibro revolverį, kuriuo Deividas nušovė kojotą. Mo- 
teriškė iššovė tris kartus, po to pasigirdo tuščias spragtelėjimas. 

Įgriūdamas į kino mechaniko kabiną, Stivas beveik bc abejonės ap- 
saugojo savo ir taip prakiurdytą kailį bent jau nuo dar vienos skylės ir 
tikrai išgelbėjo savo gyvybę. Jis griuvo priekin, kaip žmogus, neteisin- 
gai įvertinęs laiptelių skaičių, ir visos trys kulkos pralėkė Stivui virš gal- 
vos. Viena pataikė į durų staktą, ir į egzotiškus Sintijos plaukus pažiro 
šipuliai. 

Odrė iš nevilties sustaugė. Ji metė tuščią ginklą į Stivą, kuris vienu 
metu ir susigūžė, ir iškėlė ranką, kad jį atmuštų. Po to mergina atsigręžė 
į susmukusį berniuką ir vėl ėmė jį smaugti abiem rankomis, įnirtingai 
kratydama pirmyn ir atgal tarsi lėlę. Deivido rankos staiga liovėsi dau- 
žytis į šlaunis ir tiesiog prigludo prie džinsų klešnių, tokios pat bejėgės 
kaip ir negyva jūros žvaigždė. 

- Bijau, - sušvokštė Bilingslis. 

Tik tiek Merė ir tegalėjo suprasti, tai buvo paskutinis jo ištartas 
žodis. Bilingslio akys, paklaikusios ir kartu kažkaip sutrikusios, žvelgė 
į Merę. Senukas pabandė kažką pasakyti, tačiau pasigirdo tik duslus gar- 
galiavimas. 

- Nebijokite, Tomai. Aš esu čia pat. 

- Ak, ak. 

Senojo veterinaro veidas pasisukiojo į šalis, po to apsistojo ties 
Merės veidu ir tarsi sustingo. Bilingslis giliai įkvėpė oro, iškvėpė... ir 
daugiau nebeįkvėpė. 

- Tomai? ž 

Tvyrojo tyla, tik lauke stūgavo vėjas ir smėlis barbeno į pastato sieną. 

- Tomai! 

Merė papurtė senuką. Jo galva bejėgiškai kadaravo į šonus, tačiau 
akys tebebuvo įsmeigtos į ją, ir Merė pajuto kūnu perbėgantį šaltį. Tokį 
pat žvilgsnį gali pamatyti kai kuriuose portretuose, kad ir iš kurios vie- 
tos į juos žiūrėtum. Iš kažkur - šiame pastate, tačiau iš toli - atskrido 
Marinvilio, šaukiančio Deividą, balsas. Toji hipiška mergina irgi šūka- 
vo. Merė pagalvojo, jog turėtų prie jų prisijungti, padėti ieškoti Deivido 
su Odre, jei jie iš tiesų buvo pradingę, tačiau nenorėjo palikti Tomo, kol 
neįsitikino, kad senukas iš tiesų mirė. Merė beveik neabejojo, jog Bi- 
lingslis nebegyvas, tačiau situacija nebuvo visiškai tokia, kaip rodoma 
per televiziją, kai žmogus Žinai... 

- Ar gali kas padėti? 

Klausiantis ir beveik per silpnas balsas, kad jį būtų galima išgirsti 
per vėjo stūgavimą, privertė Merę pašokti ir užsidengti ranka burną, 
idant sulaikytų besiveržianti klyksmą. 

- Ar gali kas padėti? Ar yra čia kas nors? Prašau, padėkite... aš su- 
žeista. 

Moteriškas balsas. Elenos Karver balsas? Kristau, negi čia ji? Nors 
su Deivido mama Merė bendravo labai trumpai, ji buvo įsitikinusi, jog 
čia Elena, beveik nuo pat tos akimirkos, kai ši mintis atėjo į galvą. Merė 
atsistojo, dar kartą skubiai žvilgtelėjo į vargšo Tomo Bilingslio perkreip- 
tą veidą ir spoksančias akis. Merės kojos buvo nutirpusios, ir ji susvir- 
duliavo, stengdamasi išlaikyti pusiausvyrą. 

- Prašau, - suvaitojo balsas. Jis sklido iš už kino teatro esančio 
skersgatvio. 

- Elena? - paklausė Merė ir staiga pajuto apmaudą, jog nemoka 
kalbėti pilvu. Jai atrodė, kad dabar niekuo negalima pasitikėti, netgi su- 
žeista, išsigandusia moterimi. - Elena, ar tai jūs? 

- Mere! - balsas dabar sklido iš arčiau. - Taip, tai aš, Elena. Ar čia 
jūs, Mere? 

Merė išsižiojo, tačiau vėl užsičiaupė. Ten buvo Elena Karver, Merė 
tai žinojo, tačiau... 

- Ar Deividui nieko nenutiko? - paklausė moteris tamsoje, nuryda- 
ma kylančią raudą. - Prašau pasakykite, jog jam nieko nenutiko. 

- Kiek žinau, taip ir yra. 

Merė priėjo prie sudaužyto lango, aplenkdama pumos kraujo klaną, 
ir pažvelgė pro jį. Už lango stovėjo Elena Karver ir atrodė prastai. Kairę 
ranką prispaudusi dešine, moteris laikė prie krūtinės. Veidas buvo 
išbalęs lyg kreida. Iš apatinės lūpos ir vienos šnervės lašėjo kraujas. 
Elena pažvelgė į Merę tamsiomis, pilnomis nevilties ir vargiai panašio- 
mis į žmogaus akimis. 

- Kaip jums pavyko pabėgti nuo Entredžiano? - paklausė Merė. 

- Aš nepabėgau. Jis paprasčiausiai... numirė. Nukraujavo per visas 
kūno vietas ir numirė. Kai tai įvyko, jis vežė mane automobiliu - manau, 
norėjo nugabenti į šachtą. Automobilis išklydo iš kelio ir apsivertė. 
Užpakalinės durelės atsidarė. Man pasisekė, antraip vis dar tebebūčiau 
mašinos viduje tarsi vabzdys skardinėje. Aš... aš pėsčia atėjau į miestelį. 

- Kas nutiko jūsų rankai? 

- Ji lūžo, - atsakė Elena, dar labiau susikūprindama virš rankos. 

Šioje pozoje buvo kažkas nepatrauklaus; Elena Karver atrodė lyg pa- 
sakų trolis, susikūprinęs virš neteisėtai įsigyto aukso maišo. 

- Ar galite padėti man įlipti vidun? Noriu pamatyti savo vyrą, noriu 
pamatyti Deividą. 

Kažkurioje vidaus kertelėje Merė išgirdo pavojaus signalą, sakantį, 
jog čia kažkas nesiklijuoja, tačiau kai Elena ištiesė sveikąją ranką ir 
Merė pamatė ant jos kraują, sumišusį su purvu, jos gera širdis nugalėjo 
smegenų gilumoje tūnantį pavargusį instinktų driežą. Toji moteris per 
beprotį neteko savo dukrelės, pakeliui į greičiausiai savo žūties vietą pa- 
teko avarijon, susilaužė ranką ir per stūgaujančią vėtrą pėsčia atkeliavo 
į; miestelį, kuriame buvo beveik vien tik lavonai. Ir pirmas jos sutiktas 
žmogus pasiduoda kažkokiems liguistiems įtarinėjimams, atsisakydamas 
įleisti vidun? 

"Na ne, - pagalvojo Merė. - Nieko nebus, - ir po to gal kiek absur- 
diškai pridūrė: - Ne taip aš buvau išauklėta ". 

- Per šį langą neįlipsite. Čia daug stiklo šukių. Kažkas... žvėris įšoko 
pro jį. Paėjėkite truputį toliau palei galinę kino teatro sieną. Prieisite prie 

moterų tualeto. Ten bus geriau. Ten netgi yra dėžės, ant kurių galėsite at- 
sistoti. Gerai? 

- Taip. Ačiū, Mere. Ačiū Dievui, kad jus suradau. 

Elena kažkaip siaubingai nusišypsojo - tame šypsnyje susimaišė 
dėkingumas, pataikūniškas nuolankumas ir tikriausiai siaubas - ir po to 
nuleidusi galvą bei susikūprinusi nušiūravo prie kito lango. Dar prieš 
dvylika valandų ji buvo ponia Priemiesčio Žmona-Motina, keliaujanti 
prie Tahoės ežero praleisti viduriniosios klasės lygio atostogų, kur tik- 
riausiai planavo ant “Viktorijos paslapties" parduotuvėje pirktų apatinių 
rūbų apsivilkti savo kurortinius drabužius iš “Talboto". Dieną degintis 
saulėje su vaikais, naktį užsiiminėti seksu su savo patogiu, gerai pažįsta- 
mu partneriu, siuntinėti namo atvirukus draugėms - puikiai leisti laiką, 
nes oras čia buvo toks grynas, kad žmogus norėjai pasilikti visam laikui. 
O dabar toji moteris atrodė ir elgėsi kaip pabėgėlė, neaiškaus amžiaus 
karo ragana, besitraukianti nuo kažkokios šlykščios kraujo maudynės 
dykumoje. 

Ir Merė Džekson, toji miela mažoji princesė, kuri balsuoja už de- 
mokratų partiją, kas du mėnesiai duoda kraują ir rašo eiles, iš tiesų 
norėjo palikti šią moterį aimanuoti tamsoje, kol ji, Merė, pasitars su vy- 
rais? Ir ką gi tai galėjo reikšti? Tikriausiai, pagalvojo Merė, kad ir ji ka- 
riauja tą patį karą. Taip visi mąsto, elgiasi ir šitaip visiems nutinka. Ta- 
čiau Merė šitaip nesielgs. Tebūnie ji prakeikta, jei šitaip pasielgtų. 

Merė perėjo koridorių, klausydamasi, ar neišgirs iš salės atsklin- 
dančių šūksmų. Nieko nesigirdėjo. Ir tada, kaip tik tuo metu, kai Merė 
pradarė moterų tualeto langą, nuaidėjo trys šūviai. Sienos ir atstumas 
prislopino garsą, tačiau nekilo jokios abejonės, jog tai šūviai. Merė su- 
stingo vietoje, vienodų jėgų tempiama į dvi priešingas puses. Ją apsi- 
spręsti paskatino tylus verksmas, sklindantis iš lauko palei atidarytą mo- 
terų tualeto langą. 

- Elena? Kas jums? Kas nutiko? 

- Aš esu kvaila, štai kas, kvaila! Statydama antrą dėžę susitrenkiau 
savo sužeistą ranką! 

Už lango esanti moteris - pro matinį lango stiklą ji atrodė tik kaip 
neaiškus šešėlis - pradėjo garsiau raudoti. 

- Luktelėkite, ir netrukus būsite viduje, - pasakė Merė, nuskubėdama 
per moterų tualetą prie lango. 

Ji patraukė į šalį tuščius alaus butelius, kuriuos Bilingslis buvo su- 
statęs ant palangės ir jau buvo bekelianti langą aukštyn, svarstydama, 
kaip geriau padėti Elenai įlipti vidun, kad ji daugiau nebesusižeistų, kai 
staiga prisiminė Bilingslio žodžius, esą faras pasidarė aukštesnis. “Die- 
ve brangiausias", - ištarė tada lyg žaibu trenktas Deivido tėvas, kai vis- 
ką suprato. - Ar Elena dabar tokia pati kaip Entredžianas? Kaip tas faras? 

“Gal ji ir susilaužė ranką, - šaltai pagalvojo Merė. - Galbūt tai ir 
tiesa. Tačiau, antra vertus..." 

Antra vertus, šitaip susikūprindamas žmogus labai gerai gali nuslėpti 
savo tikrąjį ūgį, tiesa? 

Dricžas, kuris paprastai tūnodavo tolimiausioje Merės smegenų ker- 
telėje, staiga cypdamas iš siaubo iššoko priekin. Merė nusprendė pasi- 
traukti nuo lango, truputėlį pasvarstyti... tačiau jai nespėjus šito padary- 
ti, stiprūs karšti gniaužtai nutvėrė Merės ranką. Antroji ranka plačiai ati- 
darė langą, ir Merę apleido visos jėgos, kai ji pažvelgė į ją spoksantį išsi- 
viepusį veidą. Tai buvo Elenos veidas, tačiau žemiau šio veido prisegtas 
ženklelis 

(matau, jog esate organų donoras) 

priklausė Entredžianui. 

Čia buvo Entredžianas. Kolis Entredžianas, kažkokiu būdu per- 
sikėlęs į Elenos Karver kūną. 

- Ne! - suklykė Merė, truktelėdama atgal savo ranką ir nepaisydama 
skausmo, kurį sukėlė Elenos nagai, iki kraujų sudraskydami odą. - Ne. 
Paleiskite mane! 

- Tik po to, kai išgirsiu tave dainuojant “Aš išskrendu reaktyviniu 
lėktuvu“, kale, - tarė į Eleną įsikūnijusi būtybė, ir kai ji traukė Merę pro 
vis dar pravirą langą, iš abiejų Elenos nosies šnervių plūstelėjo kraujas. 
Kraujas tarsi tąsios, lipnios ašaros lašėjo ir iš kairės Elenos akies. - Ak 
jau aušta, brėkšta ankstyvas rytas... 

Merė pajuto keistą jausmą, tarsi skristų kitoje gatvės pusėje stovin- 
čios lentų tvoros link. 

- Taksistas pypsina šavo garsinį signalą... 

Merei pavyko atstatyti vieną ranką, tačiau šito nepakako; kakta ji 
trenkėsi į tvorą ir parkrito ant kelių. Galvoje spengė. Merė pajuto, kaip 
kažkas šiltas driekiasi lūpomis ir smakmu. “Sveika atvykusi į sukruvintų 
nosių klubą, paukštyte"', - tarė sau mintyse Merė ir svirduliuodama atsi- 
stojo. 

- Esu tokia vieniša, kad galėčiau veeerktiii... 

Vos Merė spėjo stryktelėti porą šuolių, kai faras (ji vis dar galvojo, 
kad čia faras, tik dabar jis užsidėjęs peruką ir persirengęs) sugriebė ją už 
peties, vos nenuplėšdamas marškinių rankovės, ir apsuko. 

- Pal... - prabilo Merė, tačiau įsikūnijusi į Eleną būtybė sugriebė ją 
už smakro ir smogė į veidą taip, jog Merei aptemo akys. 

Būtybė sugavo susmunkančią Merę ir prisitraukė arčiau. Kai būtybė 
pajuto Merės alsavimą ant savo odos, silpnas nerimas, kuris anksčiau at- 
sispindėjo Elenos veide, išsisklaidė. 

- O Viešpatie, kaip man patinka ši daina, - pasakė būtybė, tarsi grūdų 
maišą užsimesdama Merę ant peties. - Nuo jos mano visas vidus prade- 
da virpėti. Tek! 

Būtybė su savo nešuliu dingo už kampo. Po penkių minučių ap- 
dulkėjęs Kolio Entredžiano “Caprice" vėl važiavo į “Kinijos" šachtą, 

žibintų šviesomis skrosdamas smėlio sūkurius, genamus silpstančio 
vėjo. Kai būtybė važiavo pro Harvio mažų variklių remonto dirbtuvę su 
po ja esančiu vyno rūsiu, danguje pasirodė melsvai baltas mėnulio pjau- 
tuvas. 


PENKTAS SKYRIUS 
1 


Net ir tų dienų, kai gerdavo ir vartodavo narkotikus, Džonio 
Marinvilio prisiminimai gana nemalonūs. 1986-aisiais, važiuodamas Sy- 
no Haterio vadinamojo puotmobilio galinėje sėdynėje (tą penktadienio 
vakarą Synas kartu su Džoniu ir dar trijų žmonių kompanija linksmino- 
si važinėdamas didžiuliu senu 1965 metų laidos “Kadilaku" po Rytų 
Hemptoną), Džonis pateko į sunkią avariją. Synas, kuris buvo per daug 
girtas, kad galėtų paeiti, o ką jau ir kalbėti apie vairavimą, du kartus ap- 
sivertė su savo puotmobiliu, mėgindamas pasukti iš Egamogino skers- 
gatvio į B kelią nemažindamas greičio. Sėdėjusi šalia Haterio mergina 
žuvo vietoje, Syno stuburas sutrupėjo į šipuliukus. Puotmobilis, kurį jis 
dabar vairavo, buvo motorizuotas “Cadding" firmos invalido vežimėlis, 
valdomas smakmu. Kiti susižalojo nesmarkiai, Džonis laikė save laimės 
kūdikiu, nes tik susimušė blužnį ir susilaužė pėdą. Tačiau įdomiausiai, 
jog niekas neprisiminė, kas nutiko. Džoniui tai pasirodė keista, ir jis at- 
sargiai klausinėjo visus išlikusius gyvus, netgi Syną, kuris be paliovos 
verkė ir liepė Džoniui pasitraukti šalin (Džonis nepakluso, kol nepasiekė 
savo; po velnių, svarstė jis, Synas yra kaltas prieš Džonį). Patė Nikerson 
pasakojo, jog lyg per miglą prisimena, kaip Synas prieš pat nelaimę pa- 
sakė: “Laikykitės, dabar truputį pasivėžinsime“, tačiau tai buvo viskas. 
O kitų atmintis sustojo prieš avariją, 0 po to ėmė veikti tam tikrų mo- 
mentu po jos, tarsi kas liudininkų smegenis būtų nupurškęs kažkokiu 
amneziją sukeliančiu rašalu. Pats Synas tvirtino, jog nieko neprisimena 
po to, kai išėjo iš dušo kabinos ir nuvalė nuo veidrodžio garus, kad 
galėtų nusiskusti. Vėliau, aiškino Synas, jo atmintyje viskas aptemo iki 
to momento, kai ligoninėje atgavo sąmonę. Aišku, Synas galėjo ir pame- 
luoti, tačiau Džonis taip nemanė. Tačiau jis pats viską prisiminė. Synas 
pasakė ne “Laikykitės, dabar truputį pasivėžinsime", o "Isikibkite, da- 
bar staigiai suksimės "". Ir tuos žodžius jis ištarė juokdamasis. Jis juokėsi 
net ir tada, kai puotmobilis ėmė suktis vietoje. Džonis prisiminė, kaip 
Patė šaukė: “Mano plaukai! O, kad jį kur šūdas, mano plaukai!“ 17 kaip 
ji dusliai trinktelėdama nusileido ant jo paslėpsnių, kai automobilis ap- 
virto. Džonis prisiminė, kaip stūgavo Brunas Gartneris. Ir tą garsą, kai 
įlūžęs puotmobilio stogas perrėžė Reičelės Timorov galvą iki pat kaklo, 

išskleisdamas kaukolę it kokią kaulų gėlę. Tai buvo traškėjimas, panašus 
į tą, kurį girdi galvoje, kai dantimis traiškai ledo gabalėlį. Džonis prisi- 
minė visą šūdą. Jis suprato, jog tai yra todėl, kad jis - rašytojas, tačiau 
nesuprato, ar tai buvo įgimtas ar išsiugdytas sugebėjimas, priežastis ar 
pasekmė. Džonis manė, jog tai nėra svarbu. Svarbiausia, kad jis su- 
gebėdavo prisiminti visokį šūdą, net jei jis ir būtų toks painus, kaip pas- 
kutiniosios trisdešimt fejerverko sekundžių. Persipinantys dalykai auto- 
matiškai atsiskirdavo ir išsirikiuodavo dar paties įvykio metu tarsi plie- 
ninės drožlės, traukiamos magneto. Iki to vakaro, kai Synas Hateris ap- 
vertė savo puotmobilį, Džonis nenorėjo jokių pokyčių. Jis nenorėjo jo- 
kių pokyčių nuo... iki šio momento. O dabar būtų puiku, jei kas nors 
įšvirkštų truputį rašalo į senas atminties ląsteles. 

Kai Odrė iššovė, Džonis pamatė, kaip šipuliai iš kino mechaniko ka- 
binos durų staktos pakyla į orą ir nusileidžia ant Sintijos plaukų. Jis pa- 
juto, kaip vienas šipuliukas pralekia pro jo dešinę ausį. Džonis taip pat 
pastebėjo, kaip Stivas, parklupęs ant vieno kelio, tačiau nesusitrenkęs, 
ranka atmuša revolverį, kurį sviedė į jį toji moteris. Ji kilstelėjo viršutinę 
lūpą, suurzgė ant Stivo tarsi į kampą įspęstas šuo, nusisuko ir vėl su- 
griebė berniuko gerklę. 

“Paskubėk! - ragino save Džonis. - Paskubėk ir išgelbėk jį! Pasielk 
taip, kaip padarei nušaudamas tą laukinę katę!* 

Tačiau Džonis negalėjo. Jis pajėgė viską matyti, tačiau nesugebėjo 
pajudėti. 

Vėl įvykiai ėmė užgožti vienas kitą, tačiau Džonio protas atkakliai 
bandė juos surikiuoti, išgryninti, suteikti suprantamą formą, lyg ir 
sudėlioti į pasakojimą. Jis matė, kaip Stivas šoka prie Odrės, liepdamas 
jai liautis ir paleisti berniuką, viena ranka suimdamas jos smakrą, o kita 
pagriebdamas už riešų. Tą pačią akimirką Džonis pajuto, kaip kažkokia 
jėga tarsi iš patrankos iššautas sviedinys pro prakaulią merginą sviedžia 
jį kabinos vidun. Žinoma, tai buvo Ralfas, kuris trenkė Džoniui į nuga- 
rą, šaukdamas savo sūnų vardu, kiek leidžia plaučiai. 

Džonis sulinkusiais keliais praskriejo per dvi laiptų pakopas, įsiti- 
kinęs, jog mažų mažiausiai susilaužys visus kaulus, neabejodamas, kad 
berniukas arba miršta, arba jau yra negyvas, būdamas tikras, kad nuo 
įtampos palūžo Odrės Vailer protas ir kad jai vaidenasi, jog Deividas 
Karveris yra arba faras, arba faro kreatūra... ir per visą tą laiką jo akys 
viską fiksavo, o smegenys be paliovos priiminėjo vaizdus ir kaupė juos 
atmintyje. Džonis pamatė, kaip išsiskėte raumeningos Odrės kojos ir tarp 
jų įsitempė sijono audeklas. Džonis taip pat pamatė, jog nusileis greta 
Odrės. 

Jis nusileido ant vienos kojos - tarsi čiuožėjas, kuris pamiršo savo 
pačiūžas. Džonio kelis sulinko. Džonis nesipriešino, nuvirsdamas ant 
moters ir įsikibdamas jai į plaukus. Odrė patraukė galvą, išlaisvindama 

savo plaukus ir mėgindama įkąsti Džoniui į pirštus. Tą pačią akimirką 
(nors Džonio protas, net ir dabar norėdamas sušvelninti šią beprotybę, 
paversti ją kažkuo aiškiu, panašiu į sklandų pasakojimą, atkakliai tvirti- 
no, jog tai įvyko sekančią akimirką). Stivas atplėšė Odrės rankas nuo 
berniuko gerklės. Džonis ant vaiko kaklo pamatė baltas pirštų žymes, ir 
leidosi inercijos jėgos bloškiamas tolyn. Odrė nepataikė jam įkąsti, ir tai 
buvo gera naujiena, tačiau bloga buvo ta, jog Džonis paleido moters 
plaukus. 

Atsitrenkusi į sieną, Odrė išleido keistą gerklinį garsą. Viena Džo- 
nio ranka iki pat peties sulindo į plyšį sienoje, ir vieną klaikią akimirką 
Džoniui atrodė, kad jis visas nukeliaus paskui ranką - pro plyšį, žemyn 
ir sudie. Tai buvo neįmanoma, plyšys žiojėjo per siauras, tačiau Džonis 
vis tiek šitaip pagalvojo. 

Tuo pat metu (jo protas dar kartą ėmė atkakliai tvirtinti, jog tai vy- 
ko po to, tai buvo kitas dalykas, naujas sakinys) Ralfas Karveris suriau- 
mojo: 

- Šalin rankas nuo mano berniuko, kale! 

Džonis ištraukė ranką ir apsisuko, nugara atsiremdamas į sieną. Jis 
pamatė, kaip Stivas su Ralfu tempia klykiančią moterį šalin nuo berniu- 
ko. Išvydo, kaip berniukas susmunka ir.slenka žemyn palei sieną, ir ant 
jo kaklo brutaliai šviečia pirštų žymės. Džonis pamatė, kaip Sintija laip- 
teliais nulipa į kino mechaniko kabiną, stengdamasi Žiūrėti visomis 
kryptimis vienu metu. 

- Čiupkite vaiką, bose! - pūškuodamas sušuko Stivas. 

Jis vis dar tebesigrūmė su Odre, viena ranka laikydamas sugriebęs 
jos riešus, o kita - liemenį. Odrė rangėsi it nesutramdytas mustangas. 

- Čiupkite jį ir išneškite iš... 

Klykdama Odrė išsilaisvino iš Stivo glėbio. Kai Ralfas nerangiai 
pamėgino nutverti ją už kaklo, Odrė delnu atstūmė jo smakrą. Odrė 
jau ketino žengti berniuko link, kai Ralfas jai pagrasino: 

- Tik palieskite jį, ir aš jus nužudysiu. Prižadu. 

"Ak, atsikruškite", - tarė mintyse Džonis, pakeldamas Deividą. Ber- 
niuko kūnas buvo šiltas, suglebęs ir sunkus. Džonio nugara, jau ir taip 
papiktinta kelione motociklu vos ne per visą žemyną, pasiuntė 
perspėjantį signalą. 

Odrė pažvelgė į Ralfą, tarsi tirdama, ar Deivido tėvas 1š tiesų ketina 
įvykdyti savo pažadą, po to įsitempė šuoliui ant Džonio. Tačiau Stivas 
jai sutrukdė, dar kartą sučiupdamas moteriškę. Jis pagriebė ją už lie- 
mens, apsuko ant kulnų, susidurdamas kaktomušomis. Odrė pratisai su- 
kniaukė, ir Džoniui nuo šio garso suskaudo viduriai. 

Besukdamas antrą kartą, Stivas paleido Odrę. Ji nulėkė atatupsta tar- 
si iš laidynės paleistas akmuo, kojomis daužydama į grindis ir vis dar te- 

bekniaukdama. Sintija, kuri stovėjo už Odrės, keturpėsčia parpuolė ant 
grindų taip greitai, lyg patyręs žaidimų aikštelės mušcika. Odrė susidūrė 
su ja blauzdomis ir apvirto, išsitiesdama ant šviesesnio linoleumo ketur- 
kampio, kur anksčiau ilsėjosi antrasis projektorius. Trumpam apsvaigu- 
si Odrė spoksojo į juos pro susivėlusius plaukus. 

- Išneškite jį iš čia, bose! - sušuko Stivas, ranka mostelėdamas į laip- 
telius, vedančius prie kino mechaniko kabinos durų. - Jai kažkas nutiko, 
ji pasidarė panaši į tuos žvėris! 

"Ką tu turi omenyje, sakydamas “panaši""? - paklausė mintyse Džo- 
nis. Ji yra sukruštas žvėris". Džonis išgirdo, ką jam pasakė Stivas, tačiau 
nepajudėjo durų link. Atrodė, jog jis ir vėl prarado sugebėjimą judėti. 

Odrė repečkodama ir ramstydamasi į sienos kampą atsistojo. Jos 
viršutinė lūpa vis dar tebesikilnojo, burna buvo išsiviepusi dantingam 
urzgesiui, o akys lakstė nuo gulinčio ant Džonio rankų ir netekusio są- 
monės berniuko prie Sintijos, kuri dabar taip pat buvo atsistojusi ir pri- 
sispaudusi prie Stivo. Džonis su ilgesiu pagalvojo apie “Rossi" ir 0,44 
kalibro “Ruger" šautuvus. Jie abu stovėjo atremti į bilietų kasą fojė. Iš 
kasos gerai matėsi gatvė, tačiau kadangi kasoje buvo ankšta, šautuvus 
atrodė patogiau palikti fojė. Ir nei jam, nei Ralfui neatėjo į galvą atsi- 
nešti tuos ginklus čia. Džonis dabar tikėjo, jog per šį košmarą patyrė dar 
vieną šiurpulingą pamoką - jie buvo nepasiruošę išlikti gyvi. Tačiau išli- 
ko. Bent jau dauguma. Kol kas. 

- Tek ah lah! 

Moteriškės balsas nuskambėjo ir grėsmingai, ir galingai, visai ne 
taip, kaip anksčiau, kai šis balsas buvo pasakotojos - tylus ir dažnai dve- 
jojantis. Džoniui jis labai priminė šuns lojimą. Ir iš kur tie keisti, plau- 
kiojantys patamsėjimai po Odrės veido oda? Ar Džonis juos iš tiesų 
regėjo? 

- Min! Min! Min en tow! 

Sintija nustėrusi pažvelgė į Stivą. 

- Ką ji sako? 

Stivas papurtė galvą. Tada mergina pažvelgė į Džonį. 

- Tai - faro kalba, - paaiškino jis. 

Džonis nukreipė savo stebėtinai efektyvią atmintį į tą momentą, kai 
faras užsiundė ant jo suopį. 

- Timoh! - šūktelėjo jis Odrei Vailer. - Candy - latch! 

Tai nebuvo visiškai taisyklinga frazė, tačiau tikriausiai ji buvo bent 
Jau panaši; Odrė atsitraukė, ir jos veide trumpam pasirodė labai žmo- 
giška nuostaba. Po to jos lūpa vėl pasikėlė ir akyse suspindo beprotiška 
šypsena. 

- Ką jūs jai pasakėte? - paklausė Džonio Sintija. 

- Ir pats visiškai nenutuokiu. 

- Bose, privalote išnešti iš čia berniuką. Tuojau pat. 

Džonis žengtelėjo atgal, ketindamas kaip tik tai padaryti. Tuo metu 
Odrė įkišo ranką suknelės kišenėn ir kažką suspaudė saujoje. Ji spokso- 
jo į Ji - tik į jį, Džoną Edvardą Marinvilį, garsų rašytoją, necilinį 
mąstytoją - urzgiančio žvėries akimis. Odrė atkišo sugniaužtą kumštį. 

- Can tah! - sušuko ji... 1r nusijuokė. - Can tah, can tak! Esi tuo, ką 
sugebi pasiimti! Žinoma! Can tah, can tak, mi tow! Paimk tai! So tah! 

Kai Odrė atgniaužė delną ir parodė Džoniui, ką siūlo, emocinis kli- 
matas Džonio viduje kaipmat pasikeitė... tačiau vis tiek jis viską regėjo 
ir rikiavo į eilę, kaip ir anuomet, kai apsivertė prakeiktas Syno Haterio 
puotmobilis. Jis viską fiksavo atmintyje tada, kai neabejojo savo 
mirtimi, ir viską fiksavo dabar, kai Džonį užvaldė neapykanta ant rankų 
suglebusiam berniukui; kilo begalinis noras įgrūsti jam ką nors - šiam 
reikalui puikiai tiktų motociklo raktelis - į gerklę ir atidaryti tarsi alaus 
skardinę. 

Iš pradžių Džonis pagalvojo, kad Odrės delne guli trys keistos 
išvaizdos talismanai - panašūs į tuos, kuriuos merginos kartais mėgsta 
prisikabinti prie apyrankių, tačiau per dideli ir per sunkūs. Tai buvo ne 
talismanai, o statulėlės, akmeninės statulėlės, kiekviena maždaug dviejų 
colių aukščio. Viena iš jų buvo gyvatė, o kita - suopis su nuskilusiu spar- 
nu. Paklaikusios, išsprogusios akys spoksojo į Džonį iš balto paukščio 
galvos kupolo. Trečioji statulėlė vaizdavo ant užpakalinių kojų atsisto- 
jusią žiurkę. Visos statulėlės buvo gruoblėtos ir senos. 

- Can tah! - suklykė Odrė. - Can tah, can tak, nužudyk berniuką, nu- 
žudyk jį dabar, nužudyk! 

Stivas žengtelėjo į priekį. Odrė, sutelkusi visą dėmesį į Džonį, pa- 
stebėjo jį tik paskutinę akimirką. Stivas trenkė jai per delną ir išmušė ak- 
menines stalutėles, kurios nuriedėjo į kino mehaniko kabinos kampą. 
Stivas pajuto, kaip jo akys nori atsisukti ton pusėn, kur gulėjo statulėlės. 
Laukdamos Stivo. Jam tereikėjo jas pakelti. 

- Po velnių, išneškite jį iš čia! - suriko Stivas. 

Odrė norėjo paimti statulėles. Stivas sugriebė jos ranką ir nusviedė 
atgal. Odrės oda vėl ėmė tamsėti ir tįsti. Džonis pagalvojo, jog procesai, 
pakeitę Odrę, dabar nori vykti atvirkščia kryptimi... tačiau nelabai 
sėkmingai. Odrė... kas jai darėsi? Traukėsi? Mažėjo? Džonis nesugebėjo 
parinkti tinkamo žodžio. 

- IŠNEŠKITE JĮ IŠ ČIA! - vėl suriaumojo Stivas, plekšteldamas 
Džoniui per petį. 

Tai jį pažadino. Džonis ėmė suktis aplink, ir tuo metu prie jo prisiar- 
tino Ralfas. Jis išplėšė iš rankų Deividą, Džoniui net nespėjus suvokti, 
kas čia vyksta. Ralfas nupūškavo laipteliais, nerangiai, tačiau galingai, ir 
nė karto neatsisukdamas dingo iš kino mechaniko kabinos. 

Odrė stebėjo, kaip Ralfas išeina. Ji sustaugė - dabar šiame stūgsme 
Džonis išgirdo neviltį - ir puolė prie akmeninių statulėlių. Stivas nu- 

bloškė ją atgal. Pasigirdo keistas kažkokio plyštančio daikto garsas, kai 
Odrės ranka atsiskyrė nuo peties. Stivas stovėjo laikydamas Odrės ran- 
ką tarsi viščiuko kulšį. 


9 


Atrodė, Odrė nesuvokia, kas jai nutiko. Vienarankė, su tamsėjančiu 
nuo kraujo dešiniu suknelės šonu, ji veržėsi prie statulėlių, murmėdama 
savo nesuprantama kalba. Stivas sustingo vietoje, dėbsodamas į savo 
rankoje laikomą daiktą - truputėlį šlakuotą žmogaus ranką su “Casio" 
laikrodžiu ant riešo. Bosas taip pat stovėjo sustingęs. Jei ne Sintija, 
vėliau pagalvojo Stivas, Odrė vėl paimtų statulėles. Vienas Dievas te- 
žino, kas būtų atsitikę, jei Odrei būtų pavykę; net tada, kai Odrė nukrei- 
pė visą statulėlių galią į bosą, Stivas juto kažkokias bangas. Tik šį kartą 
jos nebuvo susijusios su seksu. Šį kartą tik kilo noras žudyti, ir nieko 
daugiau. 

Odrei dar nesuspėjus parklupti kampe ir sučiupti savo žaisliukus, 
Sintija juos paspyrė prie sienos su plyšiais. Odrė vėl sustaugė, ir šį sykį 
kartu su garsu iš jos burnos pasklido kraujo purslai. Ji atsisuko veidu į 
likusius kino mechaniko kabinoje, ir Stivas loštelėjo atatupstas, netgi pa- 
keldamas ranką, tarsi norėtų nuo šio vaizdo užsidengti akis. 

Anksčiau gražų Odrės veidą dabar vagojo prakaituotos raukšlės. Jos 
spoksantys akių obuoliai kabėjo besiplečiančiose akiduobėse. Veido oda 
juodavo ir trūkinėjo. Tačiau ne tai buvo baisiausia; baisiausia atsitiko ta- 
da, kai Stivas nutėškė tą šlykščiai šiltą daiktą ir Odrė atsistojo. 

- Aš labai atsiprašau, - pasakė Odrė, ir šiame uždususiame, gestan- 
čiame balse Stivas išgirdo kalbant ne yrančią pabaisą, o realią moterį. - 
Nenorėjau nieko įskaudinti. Nelieskite can tahų! Kad ir ką bedary- 
tumėte, nelieskite can tahų! 

Stivas pažvelgė į Sintiją, o mergina pasižiūrėjo į jį. Stivas išplėstose 
Sintijos akyse perskaitė žodžius: “Aš vieną iš jų paliečiau. Du kartus. Ar 
man pasisekė?" 

“Labai, - mintyse atsakė Stivas. - Tau labai pasisekė. Manau, jog 
mums abiem pasisekė". . 

Odrė nušlitiniavo prie jų, toliau nuo gruoblėtų, pilkų akmeninių sta- 
tulėlių. Stivas užuodė sodrų kraujo ir puvinių kvapą. Jis ištiesė ranką, ta- 
čiau neprisivertė uždėti ją ant Odrės peties ir sustabdyti, nors dabar Odrė 
traukė laiptų ir koridoriaus link... ta pačia kryptimi, kuria Ralfas nusi- 
nešė savo sūnų. Stivas neįstengė prisiversti šito padaryti, nes žinojo, kad 
jo pirštai įsmigs į kūną. 

Stivas išgirdo dunksėjimą ir pliumpsėjimą - tai Odrės kūno dalys 
ėmė skystėti ir kristi žemėn it lietaus lašai. Ji užlipo ant laiptelių ir svir- 
duliuodama žengė pro duris. Sintija žvilgtelėjo į Stivą. Merginos veidas 

buvo išbalęs ir iškreiptas kančios. Stivas apkabino ją per liemenį ir nu- 
sekė paskui Džonį laiptais į viršų. 

Odrė teužlipo tik iki pusės trumpų, tačiau stačių laiptų, vedančių į 
salę antrame aukšte, ir susmuko. Iš jos permirkusios krauju suknelės vi- 
daus sklindantis garsas priminė teškenimą. Tačiau Odrė vis dar buvo gy- 
va. Ji pradėjo šliaužti, o moters plaukai tarsi iš gailesčio uždengė didžią- 
ją dalį jos veido su nukarusia oda. Koridoriaus gale, prie laiptų, vedančių 
žemyn į fojė, stovėjo Ralfas, laikydamas ant rankų Deividą, ir spoksojo 
į besiartinantį sutvėrimą. 

- Nušaukite ją! - suriaumojo Džonis. - Dėl Dievo, kas nors nušauki- 
te ją! 

- Negalime, - atsakė Stivas. - Neturime ginklų, o berniuko revolve- 
ris tuščias. 

- Ralfai, lipkite su Deividu žemyn, - paliepė Džonis, koridoriumi at- 
sargiai artindamasis prie jų. 

Tačiau atrodė, jog būtybės, kuri anksčiau buvo Odrė Vailer, Deivi- 
das nedomino. Ji prisiartino prie arkinio įėjimo į balkoną, ir prašliaužė 
pro jį. Beveik tuojau pat medinės, balkoną laikančios sijos, išdžiovintos 
dykumų klimato ir sugraužtos ne vienos termitų kartos, pradėjo dejuoti. 
Stivas, vis dar apsikabinęs Sintiją per liemenį, nuskubėjo prie Džonio. 
Ralfas prisiartino prie jų iš priešingos koridoriaus pusės. Jie susitiko 
kaip tik pačiu laiku, kad pamatytų, kaip būtybė, apsivilkusi krauju per- 
sisunkusia suknele, įsikimba į balkono turėklus. Odrė buvo peršliaužusi 
per beveik visai subliuškusią sekso lėlę, palikdama ant jos plačią kraujo 
ir kitų sunkiau atpažįstamų skysčių dryžę. Sučiaupta Frydos burna tik- 
riausiai reiškė pasipiktinimą šitokiu elgesiu. 

Tai, kas liko iš Odrės Vailer, vis dar kabinosi į turėklus, vis dar 
bandė pakilti, kad galėtų pralįsti į kitą pusę, kai su dideliu triukšmu ir su- 
keldami dulkių debesis nuo sienos atitrūko balkoną laikančios sijos. Iš 
pradžių jos pasislinko tame pačiame lygyje lyg padėklas ar plūduriuo- 
janti platforma, perlauždamos lentas koridoriaus gale ir priversdamos 
pasitraukti Stivą bei kitus; senas kilimas iš pradžių suplyšo, o po to liko 
žiojėti lyg seisminė įgriuva. Grindlentės supyškėjo, vinys sucypė išsi- 
skirdamos su lentomis, į kurias buvo įkaltos. Po to galiausiai balkonas 
ėmė svirti. Odrė persivertė per kraštą. Trumpą akimirką Stivas dar matė 
iš dulkių kyšančias jos kojas, o po to Odrė išnyko. Netrukus dingo ir bal- 
konas - nukrito it akmuo ir su siaubingu triukšmu atsitrenkė į kėdes. Pa- 
kilo miniatiūrinis grybo formos dulkių debesis. 

- Deividas! - sušuko Stivas. - Kaip Deividas? Ar jis gyvas? 

- Nežinau, - atsakė Ralfas, žiūrėdamas į juos apsvaigusiomis ir 
ašarotomis akimis. - Buvau tikras, kad berniukas gyvas, kai išnešiau jį iš 
kino mechaniko kabinos, tačiau dabar nežinau. Nejaučiu jo kvėpavimo. 

Nuo smūgio atsidarė visos į salę vedančios durys, ir fojė prisipildė 
dulkių, kurias sukėlė nuvirtęs balkonas. Deividą nunešė prie laukujų 
durų, kur iš lauko sklindantis skersvėjis išsklaidė didžiąją dulkių dalį. 

- Paguldykite jį ant žemės, - paliepė Sintija. 

Ji bandė sugalvoti, ką privalo daryti toliau, - po velnių, ką privalo 
daryti pirmiausiai, - tačiau mintys pynėsi galvoje. 

- Ir ištieskite jį. Tegul atsilaisvina jo kvėpavimo takai. 

Ralfas su viltimi žvelgė į merginą, kol Stivas nuleido Deividą ant 
aptriušusio kilimo. 

- Ar jūs ką nors... apie tai išmanote? 

- Nelygu, ką jūs turite omenyje, - atsakė Sintija. - Apie pirmąją pa- 
galbą, įskaitant dirbtinį kvėpavimą, kurio išmokau būdama su “Dukteri- 
mis ir seserimis" - taip. Tačiau jei klausiate, ar ką nors išmanau apie da- 
mas, kurios pavirsta maniakiškais žmogžudžiais ir kurių kūnai po to su- 
yra - ne. 

- Aš jį vienintelį teturiu, mis, - paaiškino Ralfas. - Man tik jis beliko 
iš visos šeimos. 

Sintija užsimerkė ir palinko ties Deividu. Tai, ką ji patyrė, sukėlė di- 
džiulį palengvėjimą - ant savo veido ji pajuto silpną, tačiau aiškų alsa- 
vimą. 

- Jis gyvas. Jaučiu jo kvėpavimą. 

Sintija pakėlė akis į Ralfą ir nusišypsojo. 

- Nesistebiu, kad jūs jo nepajutote. Jūsų veidas sutinęs. 

- Taaip. Galbūt ir dėl to. Tačiau aš buvau toks išsigandęs... 

Ralfas pabandė nusišypsoti Sintijai, tačiau jam nepavyko. Jis garsiai 
atsiduso ir atsišliejo į lentomis užkaltą prekystalį, prie kurio anksčiau 
buvo pardavinėjami saldainiai. | 

- Aš jam padėsiu, - pasakė Sintija, pažvelgdama į išblyškusį berniu- 
ko veidą ir užmerktas akis. - Aš tau ruošiuosi tik padėti, Deividai. Viską 
paspartinti. Leisk man tau padėti, gerai? Leisk man tau padėti. 

Sintija švelniai pakreipė jo galvą ant šono ir krūptelėjo pamačiusi 
ant kaklo pirštų žymes. Su trenksmu nukrito pakibęs balkono gabalas. 
Visi atsisuko ton pusėn, tačiau Sintija savo dėmesį buvo sutelkusi į Dei- 
vidą. Kairės rankos pirštais pražiodė berniuką, palinko į priekį ir dešinės 
rankos pirštais švelniai užspaudė šnerves. Tada priglaudė savo burną 
prie vaiko burnos ir iškvėpė į ją. Deivido krūtinė pakilo šiek tick 
aukščiau, po to nusileido, kai Sintija atleido nosį ir pasitraukė nuo ber- 
niuko. Ji pasilenkė ir tyliai tarė Deividui į ausį: 

- Sugrįžk pas mus, Deividai. Tu mums reikalingas. O mes reikalin- 
gi tau. 

Sintija vėl giliai iškvėpė į Deivido burną ir pakartojo: 

- Sugrįšk pas mus, Deividai. 

Berniukas iškvėpė savo ir jos oro mišinį. Sintija pažvelgė vaikui į 
veidą. Jai pasirodė, kad Deividas ir be pagalbos kvėpuoja giliau, be to, 
Sintija pastebėjo po mėlynomis venomis išvagotais vokais judančius vai- 
ko akių obuolius. Tačiau Deividas vis neprabudo. 

- Sugrįšk pas mus, Deividai. Sugrįšk. 

Džonis apsidairė ir sumirksėjo, lyg būtų ką tik sugrįžęs iš savo ap- 
mąstymų gelmių. 

- Kur Merė? Reikia manyti, ant jos neužgriuvo tas prakeiktas balko- 
nas, ticsa? 

- Kodėl jis turėtų užkristi? - paklausė Stivas. - Merė juk pasiliko su 
senuku. 

- Ir tu manai, kad ji vis dar ten? Po visų klyksmų? Po to, kai tas pra- 
keiktas balkonas atitrūko nuo prakeiktos sienos? 

- Jūs teisus, - sutiko Stivas. 

- Ir vėl prasideda, - pasakė Džonis. - Taip ir žinojau. Eime, manau, 
jog geriau jos paieškoti. 

Sintija nekreipė į juos dėmesio. Ji klūpėjo palinkusi ties Deivido vei- 
du ir atidžiai jį tyrinėjo akimis. 

- Nežinau, kur tu esi, vaikeli, tačiau verčiau pasiskubink atitempti 
savo subinę čionai. Laikas balnoti žirgus ir iškeliauti. 

Džonis paėmė pistoletą ir šautuvą, kurį padavė Ralfui. 

- Likite čia su berniuku ir jaunąja dama, - tarė Džonis. - Mes 
sugrįšime. 

- Taip? O jei negrįšite? 

Džonis kurį laiką dvejodamas žiūrėjo į Ralfą, po to plačiai nusišyp- 
sojo. 

- Sudeginkite dokumentus, sudaužykite radijo siųstuvą ir prarykite 
mirties kapsulę. 

- Ką? 

- Iš kur man, po velnių, žinoti? Spręskite pats. Galiu tik tiek pasaky- 
ti, Ralfai: kai tik surasime ponią Džekson, tuojau pat dingsime iš čia. Ei- 
me, Stivai. Eikime kairiuoju taku tarp kėdžių, nebent trokštum įkopti į 
Balkono kalną. 

Ralfas stebėjo juos pro duris, o po to atsisuko į Sintiją ir savo sūnų. 

- Ar bent kiek numanote, kas galėjo nutikti Deividui? Gal toji kalė 
uždusino jį iki komos būsenos? Deividas turėjo draugą, kuris kartą bu- 
vo patekęs į komos būseną. Jis atsipeikėjo, - visi tvirtino, kad įvyko ste- 
buklas, - tačiau net savo didžiausiam priešui šito nelinkėčiau. Kaip ma- 
note, ar Deividas ne komoje? 

- Nemanau, jog jis apskritai praradęs sąmonę, o ką jau kalbėti apie 
komą. Ar matote, kaip juda jo akių vokai? Jis greičiau miega... arba ap- 
imtas transo. 

Sintija pažvelgė į Ralfą. Jų žvilgsniai trumpam susitiko, o po to Ral- 
fas atsiklaupė pric sūnaus priešingoje nci Sintija pusėje. Jis nubraukė 

nuo antakio sūnaus plaukus, paskui švelniai pabučiavo į tarpuakį, kur 
buvo įsimetusi nedidelė raukšlelė. 

- Sugrįšk, Deividai, - tarė Ralfas. - Prašau sugrįšk. 

Deividas tyliai kvėpavo pro sučiauptas lūpas. Po patinusiais akių vo- 
kais berniuko akių obuoliai be perstojo judėjo. 

Vyrų tualete jie surado vieną negyvą pumą, kurios galva buvo be- 
veik ištaškyta, ir vieną negyvą veterinarą atmerktomis akimis. Moterų 
tualete nieko nerado... arba bent jau taip pasirodė Stivui. 

- Pašviesk čia, - paliepė Džonis. Kai Stivas nukreipė savo prožekto- 
rių į langą, Džonis sukomandavo: - Ne, ne į langą. Į grindis palei langą. 

Stivas nuleido prožektorių ir apšvietė pustuzinį alaus butelių, susta- 
tytų palei sieną lango dešinėje. 

- Daktaro spąstai, - pasakė Džonis. - Nesudaužyti, o tvarkingai susta- 
tyti į šalį. Įdomu. 

- Net nepastebėjau, kad jie dingo nuo palangės. Jūs - šaunuolis, bose. 

- Prieik čia, - paliepė Džonis, prisiartindamas prie lango, pakelda- 
mas jį ir persisverdamas į lauką, o vėliau pasislinkdamas, kad ir Stivui 
užtektų vietos. - Prisimink tą momentą, kai atvykai į šiuos kaimiškų sva- 
jonių rūmus, Stivenai. Ką padarei paskutinę akimirką, prieš įslinkdamas 
į šią patalpą? Ar prisimeni? 

Stivas linktelėjo. 

- Žinoma. Buvome užkėlę vieną dėžę ant kitos, kad būtų lengviau 
įlipti pro langą. Aš nustūmiau viršutiniąją, nes sumečiau, kad tai bus sa- 
votiška rodyklė, jei faras čia pasirodytų ir pamatytų dėžes, sustatytas 
viena ant kitos. 

- Teisingai. O ką matai dabar? 

Stivas pašvietė žibintuvėliu, nors iš tiesų šito nereikėjo - vėjas buvo 
beveik visiškai nurimęs, ir tik atsitiktinės dulkelės skraidžiojo ore. Dan- 
guje matėsi netgi blausūs mėnulio kontūrai. 

- Jos vėl sukrautos, - pasakė Stivas ir sunerimęs atsisuko į Džonį. - 
Kad jį kur šūdas! Kol mes buvome užsiėmę su Deividu, čia sugrįžo 
Entredžianas. Sugrįžo ir... 

“Pasiėmė ją su savimi", - norėjo užbaigti sakinį Stivas, tačiau, pa- 
matęs, jog bosas purto galvą, nutilo. 

- Viskas čia byloja ne tai, - tarė Džonis, paimdamas iš Stivo žibin- 
tuvėlį ir vėl apšviesdamas į eilę išrikiuotus butelius. - Nesudaužyti; tvar- 
kingai sudėti į cilę. Kas tai padarė? Odrė? Ne, ji nuėjo kiton pusėn - Dei- 
vidui iš paskos. Bilingslis? Neįmanoma, įvertinant jo būklę prieš mirtį. 
Vadinasi, lieka Merė. Tačiau ar ji būtų tai padariusi dėl faro? 

- Abejoju, - atsakė Stivas. 

- Aš taip pat. Manau, jog Merė klykdama atbėgtų pas mus, jei čia 
pasirodytų faras. O kodėl dėžės sudėtos viena ant kitos? Truputį asme- 
niškai pažįstu Entredžianą; jis yra ne mažiau kaip šešių pėdų ir šešių co- 
lių ūgio, o gal ir dar daugiau. Šios sukrautos dėžės man perša mintį, jog 
čia buvo žemesnio ūgio žmogus. Tos dėžės - tai spąstai, kad būtų gali- 
ma sučiupti Merę. Gal aš ir per toli nuėjau su savo išvadomis, tačiau... 

- Vadinasi, jų gali būti daugiau. Daugiau tokių kaip Odrė. 

- Galbūt, tačiau nemanau, jog iš to, ką čia matome, galima padaryti 
tokią išvadą. Tiesiog galvojau, kad dėl nepažįstamo žmogaus Merė 
nebūtų patraukusi šių alaus butelių. Net ir dėl stūgaujančio mažo vaiko. 
Žinai ką? Ko gero, ji būtų pasikvietusi mus. 

Stivas paėmė žibintuvėlį ir apšvietė juo Bilingslio ant plytelių nu- 
pieštą žuvį, kuri tamsoje atrodė ir linksmai, ir siaubingai. Nenustebo, kad 
žuvis jam jau nebepatinka. Dabar ji priminė juoką namuose, kuriuose 
vaidenasi, ar klouną vidurnaktį. Stivas išjungė prožektorių. 

- Apie ką galvojate, bose? 

- Daugiau šitaip manęs nevadink, Stivai. Man iš pat pradžių nepati- 
ko šis kreipinys. 

- Gerai. Apie ką galvojate, Džoni? 

Džonis apsidairė, norėdamas įsitikinti, jog vis dar tebėra vieni. Jo 
veidas, kuriame išryškėjo sutinusi ir palinkusi nosis, atrodė ir pavargęs, 
ir įsitempęs. Kai išsitraukė ir prarijo dar tris aspirino tabletes, Stivas pa- 
stebėjo stulbinantį dalyką: Marinvilis atrodė jaunesnis. Nepaisant visko, 
ką jam teko patirti, Marinvilis atrodė jaunesnis. 

Džonis vėl nurijo seilę, susiraukdamas nuo senų tablečių kartumo, ir 
atsakė: 

- Apie Deivido mamytę. 

- Apie ką? 

- Čia galėjo būti ji. Pagalvok sekundėlę. Suprasi, kaip vaiduokliškai 
puikiai viskas atrodo. 

Stivas susimąstė. Ir suvokė, kaip logiškai visa tai paaiškina situaci- 
ją. Jis nežinojo, ar labai Odrės pasakojimas prasilenkė su tiesa, tačiau 
tikrai žinojo, jog kažkuriuo momentu ją... pakeitė akmeninės statulėlės, 
kurias Odrė pavadino can tahais. Pakeitė? Ji buvo apsėsta kažkokios 
siaubingos pasiutligės. Tai, kas nutiko Odrei, galėjo nutikti ir Elenai. 

Stivas staiga pajuto troškimą, kad Merė Džekson būtų negyva. Siau- 
bingas noras, tačiau tokiu atveju kaip šis mirtis būtų geriau, ar ne tiesa? 
Geriau būti negyvai nei apkerėtai can tahų. Geriau nei tai, kas akivaiz- 
džiai nutinka kam nors atėmus can tahus. 

- Tad ką dabar darysime? - paklausė Stivas. 

- Dingsime iš šio miestelio. Bet kokiais įmanomais būdais. 

- Gerai. Jei Deividas vis dar be sąmonės, mes jį panešime. Taip ir 
padarykime. 

Jic abu pajudėjo atgal į fojė. 

Deividas Karveris ėjo Andersono aveniu pro Vakarų Ventvorto vi- 
durinę mokyklą. Ant vienos mokyklos sienos geltonais dažais buvo 
užpurkštas užrašas: “ŠIOJE TYLOJE KAS NORS GALI KILTI". Po to 
pasuko į sankryžą su Ohajo gatve ir nužingsniavo Lokių gatve. Tai bu- 
vo gana juokinga, nes Lokių gatvė ir Lokių gatvės parkas driekėsi nuo 
mokyklos per devynis didelius kvartalus, tačiau sapne viskas buvo įma- 
noma. Netrukus jis prabus savo miegamajame, ir visa tai išnyks. 

Priešais Deividą gatvės viduryje stovėjo trys dviračiai. Jie buvo ap- 
versti aukštyn ratais, kurie sukosi vėjyje. 

- Ir tada faraonas tarė Juozapui: “Aš susapnavau sapną ir girdėjau 
kalbant, jog tu moki aiškinti sapnus“. 

Deividas pažvelgė kiton gatvės pusėn ir išvydo pastorių Martiną. Jis 
buvo girtas ir nenusiskutęs. Vienoje rankoje laikė “Scagram's Seven“ 
viskio butelį. Tarp kojų geltonavo geltona vėmalų bala. Deividas vos be- 
galėjo į jį žiūrėti. Pastoriaus akys buvo tuščios ir negyvos. 

- Ir Juozapas atsakė faraonui: “Ši galia yra ne manyje: Dievas su- 
teiks faraonui guodžiantį atsakymą". 

Pastorius Martinas sveikindamas kilstelėjo butelį, o po to išgėrė. 

- Eik, surask juos, - pasakė Martinas. - Dabar mes pamatysime, ar tu, 
žinai, kur buvo Mozė, kai šviesos užgeso. 

Deividas žingsniavo toliau. Jis norėjo apsisukti, tada atėjo keista, ta- 
čiau įtaigi mintis: jei jis apsisuks, pamatys iš paskos svirduliuojančią 
mumiją, paskendusią debesyje senovinių įkapių bei kvapų. 

Ir berniukas paspartino žingsnį. 

Praceidamas pro gatvėje paliktus dviračius, pastebėjo, kad vienas iš 
besisukančių ratų nemaloniai šaižiai cypė. Tai jam priminė vėtrungę ant 
“Bud's Suds“ baro stogo, tą piktąją dvasią su aukso puodu po pažasčia. 
Tą, kuri buvo... 

Desperacijoje! Aš esu Desperacijoje, ir tai yra sapnas! Besimelsda- 
mas užmigau, aš esu senojo kino teatro viršuje! 

- Tavyje prabus pranašas ir svajotojas, - pasigirdo kažkieno balsas. 

Deividas pažvelgė į kitą gatvės pusę ir pamatė negyvą katę - pumą - 
pakabintą ant greitį ribojančio kelio ženklo. Negyva puma turėjo žmo- 
gaus galvą. Odrės Vailer galvą. Jos pavargusios akys vartėsi sekdamos 
Deividą, ir berniukui pasirodė, kad Odrė bando nusišypsoti. 

- Tačiau jei jis tau pasakys: “Eime ieškoti kitų dievų“, tu privalai jo 
neklausyti. 

Susiraukęs Deividas nusisuko ir čia, savojoje Lokių gatvės pusėje, 
išvydo savo draugo Brajeno namų priemenėje stovinčią Pyragėlį (anks- 
čiau Brajeno namas niekada nestovėjo Lokių gatvėje, tačiau dabar, ma- 
tyt, pasikeitė taisyklės). Sesutė rankose laikė Brangutę Melisą. 

- Ir vis dėlto jis buvo miseris Didysis Bugimenas, - pasakė Pyragėlis. 
- Dabar tu jau tai Žinai, ticsa? 

- Žinau, Pyragiuk. 

- Paspartink žingsnį, Deividai. Tave vejasi misteris Didysis Bugimenas. 

Dabar aštresnis įkapių ir senų prieskonių kvapas pakuteno nosį, tad 
Deividas dar paspartino žingsnį. Priekyje bolavo properša krūmuose, 
ženklinanti įėjimą į Hošimino taką. Paprastai priešais įėjimą nebūdavo 
nieko, nebent kreida išbraižyti “klasės" langeliai ar užrašyta: “Keitė 
mėgsta “Russelo" šokoladą", tačiau šiandien įėjimą į taką saugojo seno- 
vinė akmeninė statulėlė, per didelė, kad galėtų būti can tah, mažasis die- 
vas; tai buvo can tek, didysis dievas. Ji vaizdavo šakalą pakelta galva, 
urzgesiui išsiviepusiu snukiu, pilnomis įsiučio išverstomis akimis. Vie- 
na šakalo ausis buvo arba nuskelta, arba nutrupėjusi. Iš burnos kyšantis 
liežuvis buvo visai ne liežuvis, o žmogaus galva - Kolio Entredžiano 
galva su plačiakrašte skrybėle ir taip toliau. 

- Bijok manęs ir suk šalin nuo šio tako, - pasakė faras, tūnantis šaka- 
lo galvoje, kai Deividas prisiartino prie įėjimo. - Mi tow can de lach: bi- 
jok nesusiformavusiųjų. Be tavojo yra ir kiti dievai - can tah, can tek. Tu 
žinai, jog aš sakau tiesą. 

- Taip, tačiau mano Dievas yra stiprus, - atsainiai atšovė Deividas. 

Jis įkišo ranką į prasižiojusią šakalo gerklę ir sugriebė tą psichode- 
linį liežuvį. Deividas išgirdo, kaip suklykia Entredžianas - pajuto, nes šis 
klyksmas suvirpino jo delną. Netrukus šakalo galva susprogo, sukelda- 
ma begarsį šviesos blyksnį. Liko tik akmeninis griozdas, kurio kūnas 
baigėsi pečiais. 

Deividas žengė taku, suprasdamas, jog pastebi augalus, kurių nieka- 
da anksčiau jam neteko matyti Ohajo valstijoje - spygliuotuosius ir 
būgninius kaktusus, indėniškąją arbatą, rusiškąjį dagį... dar taip pat žino- 
mą vejaričių pavadinimu. Iš palei taką augančių krūmų išniro Deivido 
mama. Jos veidas buvo juodas, susiraukšlėjęs ir priminė senos tešlos gu- 
mulą. Motinos akys buvo įkritusios. Išvydus mamą tokios būklės, Dei- 
vidą užplūdo gailestis ir siaubas. 

- Taip, taip, tavo Dievas yra stiprus, - pasakė mama. - Niekas dėl šito 
nesiginčija. Tačiau pažiūrėk, ką jis padarė su manimi. Ar verta žavėtis 
tokia jėga? Ar verta turėti tokį Dievą? 

Motina atstatė Deividui rankas, kad parodytų pūvančius delnus. 

- Ne Dievas tai padarė, - atšovė Deividas ir pravirko. - Policininkas 
tai padarė. 

- Tačiau Dievas /eido, kad tai įvyktų, - prieštaravo mama, o tuo tar- 
pu vienas akies obuolys iškrito jai iš galvos. - Tas pats Dievas, kuris lei- 
do Entredžianui nustumti Kirsteną nuo laiptų, paskui pakabinti jos lavo- 
ną ant kablio, kad tu jį surastum. Kas tai per Dievas? Nusigręžk nuo jo 
ir apkabink manąjį. Manasis bent jau sąžiningai prisipažįsta esąs Žiaurus. 

Tačiau visas šis pokalbis - ne tik maldavimas, bet ir jo išdidus, gra- 
sinantis tonas - visiškai nesiderino su Deivido atmintyje išlikusia moti- 
na, tad berniukas pradėjo eiti toliau. Privalėjo eiti toliau. Mumija sekė 
jam iš paskos; taip, ji judėjo lėtai, tačiau Deividas manė, jog tai vienas 
iš triukų, kurie padėdavo mumijoms nutverti savo aukas: jos naudodavo 
Senovės Egipto burtus, kad aukoms kelyje pastatytų įvairias kliūtis. 

- Pasitrauk nuo manęs šalin! - suklykė pūvanti, į motiną persikūniju- 
si būtybė. - Pasitrauk, nes antraip aš paversiu tave akmeniu dievo burno- 
je. Tu tapsi can tahu, atsidūrusiu can teko gerklėje! 

- Jūs negalite šito padaryti, - ramiai atsakė Deividas, - ir jūs nesate 
mano mama. Mano mama yra kartu su sesute, jos abi danguje, kartu su 
Dievu. 

- Tai bent juokai! - pasipiktinusi šūktelėjo pūvanti būtybė. Jos bal- 
sas dabar gargaliavo kaip ir faro. Kalbėdama ji spjaudė kraujais ir dan- 
timis. - Dangus yra juokai, apie kuriuos tau gali ištisas valandas postrin- 
gauti pastorius Martinas, jei nupirksi jam alaus ir stipresnių gėrimų - jis 
nė kiek ne realesnis nei Bilingslio nupieštos žuvys ir arkliai! Tik nesa- 
kyk man, jog tu užkibai ant to kabliuko. Tik ne toks protingas berniukas 
kaip tu. O gal užkibai? Ak, Deivi! Net nežinau, juoktis man ar verkti! - 
o iš tiesų būtybė įnirtingai išsišiepė. - Nėra jokio dangaus, jokio pomir- 
tinio gyvenimo... tik ne tokiems kaip mes. Tik dievai - can tekai, can ta- 
kai, can... 

Deividas staiga suprato, kokia buvo tikroji šio painaus pamokslo pa- 
skirtis: sulaikyti jį. Sulaikyti, kad mumija pasivytų ir negyvai pa- 
smaugtų. Deividas žengė žingsnį į priekį, sugriebė kliedinčią galvą ir su- 
spaudė ją tarp savo delnų. Berniukas pats nustebo, jog tai darydamas 
pradėjo juoktis - viskas priminė beprotiškus kabelinės televizijos pa- 
mokslininkų veiksmus; jie sugriebdavo savo aukas už galvų ir stūgauda- 
vo: “Liga, eik šalin! Augly, eik šalin! Reumate, eik šalin! Vardan Krii- 
istaus!'' Vėl be garso plykstelėjo šviesa, ir šį kartą neliko net kūno; Dei- 
vidas vėl stovėjo vienišas take. 

Jis ėjo tolyn, o širdį ir protą graužė gailestis. Berniukas mąstė apie 
tai, ką pasakė toji į motiną įlindusi būtybė. “Nėra jokio dangaus, jokio 
pomirtinio gyvenimo, tik ne tokiems kaip mes." Tai galėjo būti tiesa, o 
galėjo ir nebūti; Deividas nežinojo, kaip patikrinti. Tačiau toji būtybė 
taip pat pasakė, jog Dievas leido nužudyti jo motiną ir sesutę, ir tai bu- 
vo teisybė... ar ne? 

Ką gi, galbūt. Iš kur vaikui suprasti tokius dalykus? 

Priekyje stovėjo ąžuolas su jame įrengtu “Vietkongo stebėjimo pos- 
tu". Medžio papėdėje voliojosi raudonai sidabrinis popierėlis - nuo 
“Trijų muškių"' šokoladuko. Deividas pasilenkė, pakėlė popierėlį, įsikišo 
jį burnon ir užsimerkęs apčiulpė saldaus šokolado likučius. “/mk ir val- 
gyk, - išgirdo jis sakant pastorių Martiną. Šie žodžiai atėjo iš atminties. 

jie nebuvo ištarti, ir tai Deividui sukėlė palengvėjimą. - Tai mano kūnas, 
padalintas tau ir daugeliui kitų." Deividas atmerkė akis, baimindamasis, 
jog vis tiek pamatys girtą pastoriaus Martino veidą ir negyvas akis, ta- 
čiau pastoriaus Martino nebebuvo. 

Deividas išspjovė popierėlį ir užlipo į Vietkongo žvalgybos bokštą, 
burnoje jausdamas saldų šokolado skonį. Lipdamas jis girdėjo rokenro- 
lo muzikos garsus. 

Kažkas sėdėjo platformoje susikryžiavęs kojas ir žiūrėjo į Lokių 
gatvės parką. Jo povyza buvo labai panaši į Brajeno - sukryžiuotos ko- 
jos, delnais paremtas smakras - tad kurį laiką Deividas buvo įsitikinęs, 
kad čia jo draugas, tik suaugęs į jauną vyrioką. Deividas pagalvojo, jog 
tai ne per daug stebina. Nė kiek ne keisčiau nei jo pūvančios motinos 
vaizdas ar puma su Odrės Vailer galva, o be to, po velnių, šis vaizdas 
kur kas mažiau slėgė. 

Per jauno vyriškio petį buvo permestas radijo imtuvas su dirželiu. 
Ne šiuolaikinis, jis atrodė senesnis. Prie odinio imtuvo futliaro buvo pri- 
klijuoti du apvalūs lipdukai, vienas - geltonas - vaizdavo besišypsantį 
vyruką, o antrasis buvo taikos ženklas. Muzika sklido iš nedidelio išori- 
nio garsiakalbio. Garsas skambėjo nestipriai, tačiau jautėsi jėga: puikūs 
mušamieji, žudanti ritminė gitara ir tiesiog tobulas rokenrolo vokalas: 
“Aš jaučiuosi... labai blogai... ir paklausiau šeimos gydytojo... kuo ser- 

gu... 
- Brajau? - paklausė Deividas, įsitverdamas į platformos kraštą ir 


ropšdamasis aukštyn. - Čia tu? 

Vyriškis atsisuko. Jis buvo lieknas, tamsiaplaukis, su “Jankių" beis- 
bolo komandos kepuraite, džinsais, pilkais, be jokių piešinių 
marškinėliais ir dideliais tamsiais akiniais veidrodiniais stiklais - Deivi- 
das juose matė savo atvaizdą. Tai buvo pirmas žmogus, kurį Deividas 
matė šiame... kad ir kas jis būtų... Deividas nežinojo, kaip pavadinti. 

- Brajeno čia nėra, Deividai, - pasakė vyriškis. 

- Tada kas jūs toks? 

Jei vyrukas su saulės akiniais pradėtų pūti ar kraujuoti kaip 
Entredžianas, Deividas skubiai dingtų iš šio medžio, nekreipdamas 
dėmesio į mumiją, kuri galėjo tykoti apačioje. 

- Čia mūsų buveinė. Mano ir Brajaus. 

- Brajenas negali čia būti, - maloniai paaiškino tamsiaplaukis vy- 
riškis. - Supranti, jis yra gyvas. 

- Nesuprantu, - atsakė Deividas, tačiau bijojo, jog suprato. 

- Ką tu pasakei Marinviliui, kai šis bandė kalbėtis su kojotais? 

Deividui prireikė laiko, kad prisimintų, ir tai visiškai nestebino, nes 
tie žodžiai ėjo ne iš jo, 0 per jį. 

- Aš jam pasakiau nekalbėti mirusiųjų kalba. Tik iš tiesų, tai ne aš... 

Vyras su saulės akiniais numojo ranka į šiuos žodžius. 

- Marinvilis kalbėjo su kojotais taip, kaip mes dabar kalbamės su ta- 
vimi: “si em, low en can de lach.'' Ar supranti? 

- Taip. Mes kalbame nesusiformavusiųjų kalba. Mirusiųjų kalba. 

Deividą ėmė krėsti virpulys. 

- Tada ir aš esu miręs... tiesa? Aš taip pat miręs. 

- Ne. Neteisingai. Tu pralcidai vieną ėjimą. 

Vyriškis padidino radijo imtuvo garsą. 

- “Aš kreipiausi į jį: Daktare..." - vyriškis nusišypsojo. - Grupė “Ne- 
naudėliai". Vokalas - Feliksas Kavaljeras. Jėga? 

- Taip, - nuoširdžiai sutiko Deividas. 

Jis pajuto, kad šios dainos galėtų klausytis ištisą dieną. Daina jam 
sukėlė minčių apie paplūdimį ir šaunias merginas su dviejų dalių mau- 
dymosi kostiumėliais. 

Vyriškis su “Jankių" kepuraite dar kurį laiką pasiklausė dainos, po 
to išjungė radijo imtuvą. Kai jis tai darė, Deividas pastebėjo dantytą ran- 
dą ant jo dešiniojo riešo, tarsi šis vyriškis kažkada būtų bandęs nusižu- 
dyti. Po to Deividui šovė į galvą mintis, jog šis vyrukas galėjo padaryti 
kur kas daugiau, nei pamėginti; argi čia nebuvo mirusiųjų buveinė? 

Deividas sutramdė kylantį šiurpulį. 

Vyriškis nusiėmė savo “Jankių" kepuraitę ir nusišluostė ja sprandą, 
vėl užsidėjo ir rimtu veidu pažvelgė į Deividą. 

- Čia yra Mirusiųjų karalystė, tačiau tu - išimtis. Tu esi ypatingas. La- 
bai. 

- O kas jūs toks? 

- Tai visai nesvarbu. Jei jau taip nori, tiesiog eilinis “Jaunųjų ne- 
naudėlių"“ - Felikso Kavaljero - gerbėjų klubo narys, - atsakė vyras. Jis 
apsidairė, atsiduso ir truputį susiraukė. - Tačiau pasakysiu tau vieną da- 
lyką, jaunuoli: manęs visai nenustebintų, jei Mirusiųjų karalystė atsi- 
durtų Kolumbo priemiesčiuose, - jis vėl pažvelgė į Deividą, ir šypsena 
vyriškio veide išblėso. - Manau, pats metas eiti prie reikalo. Neturime 
daug laiko. Kai prabusi, tau truputėlį skaudės gerklę. Ir, beje, iš pradžių 
gal nesusigaudysi, kur esi, jie nori įkelti tave į to mikroautobuso, kuriuo 
Stivas Eimzas atvažiavo miestelin, kėbulą. Jic jaučia stiprų poreikį pa- 
likti “Amerikos vakarus“ - galvok, ką nori - aš negaliu jų per daug kal- 
tinti. 

- Kodėl jūs esate čia? 

- Kad suprasčiau, kodėl tu esi čia, Deividai... bent jau pirmai pra- 
džiai. Tad pasakyk man, kodėl fu esi čia? 

- Aš nežinau, kas jūs toks... 

- Na, tik nereikia, - pertraukė jį vyriškis su radijo imtuvu. Veidrodi- 
niai jo akinių stiklai blykstelėjo saulėje. - Nes jei nežinai, esi giliai 
įklimpęs į šūdą. Kodėl tu esi šioje Žemėje? Kodėl Dievas tave sukūrė? 

Deividas nustėręs žiūrėjo į vyriškį. 

- Na, na, - nekantriai ragino vyras berniuką. - Tai lengvi klausimai. 
Kodėl Dievas tave sukūrė? Kodėl Dievas sukūrė mane? Kodėl Dievas 
sukūrė bet kurį žmogų? 

- Kad jį mylėtų ir jam tarnautų, - iš lėto atsakė Deividas. 

- Gerai, teisingai. Bent jau pirmai pradžiai. O kas yra Dievas? Kaip 
tu suvoki Dievą? 

- Nenoriu atsakyti. 

Deividas pasižiūrėjo į savo rankas, po to į rimtą, įsitempusį vyriškį 
- keistai pažįstamą vyriškį - su saulės akiniais. 

- Bijau nusikalbėti, - Deividas kiek padvejojo, po to išspaudė iš 
savęs tai, ką iš tiesų norėjo pasakyti: - Bijau, jog jūs esate Dievas. 

Vyriškis liūdnai nusijuokė. 

- Tam tikra prasme tai gana juokinga, tačiau nekreipk dėmesio. Ne- 
nukrypkime nuo temos. Ką tu žinai apie Dievo prigimtį, Deividai? Ką tu 
patyrei? 

Labai nenoriai Deividas atsakė: 

- Dievas yra žiaurus. 

Jis vėl pasižiūrėjo į savo rankas ir iš lėto suskaičiavo iki penkių. Kai 
baigė skaičiuoti ir vis tiek nebuvo nutrenktas žaibo, berniukas vėl pakėlė 
akis. Džinsais ir marškinėliais apsivilkęs vyriškis vis dar tebebuvo rim- 
tas ir įsitempęs, tačiau Deividas jo veide neįžvelgė pykčio. 

- Teisingai. Dievas yra žiaurus. Jei tik sulėtini žingsnį, tave galiau- 
siai pasiveja mumija, ir Dievas yra žiaurus. Kodėl jis yra žiaurus, Dei- 
vidai? 

Kurį laiką Deividas nežinojo, ką atsakyti, o po to prisiminė, ką kaž- 
kada pasakė pastorius Martinas - tą dieną kambario kampe be garso vei- 
kiantis televizorius rodė pavasarinę beisbolo žaidėjų treniruotę. 

- Dievo žiaurumas išgrynina, - atsakė Deividas. 

- Mes esame kasykla, o Dievas - šachtininkas? 

- Na... 

- Ir bet kuris žiaurumas yra geras? Dievas yra geras ir žiaurumas yra 
geras? 

- Ne, nei vienas, nei kitas nėra geras! - atsakė berniukas. 

Trumpam apimtas siaubo, jis išvydo kabaliojančią ant kablio sieno- 
je Pyragėlį, po to Pyragėlį, apeinančią šaligatvyje skruzdėles, kad jų ne- 
sutraiškytų. 

- Kas yra žiaurumas, sukeltas blogų paskatų? 

- Nekreipk dėmesio. O kas yra pykčio tėvas? 

- Velnias... o gal tie kiti dievai, apie kuriuos kalbėjo mama. 

- Pamiršk can tah ar can tek, bent jau kol kas. Mes turime sugauti 
stambesnę žuvį, tad susikaupk. Kas yra tikėjimas? 

Tai buvo lengvas klausimas. 

- Tai, ko žmogus viliasi, įrodymas, jog egzistuoja nematomi dalykai. 


327 


- Taip. Ir kokia yra tikinčiojo dvasinė būsena? 

- Aaa... manau, jog meilė ir pritarimas. 

- O kas yra tikėjimo priešybė? 

Tai buvo sunkesnis klausimas - tiesą pasakius, tikras galvosūkis. Pa- 
našiai kaip prakeikti knygų skaitymo testai. Išsirink a, b, c arba d. Tik 
čia nebuvo iš ko rinktis. 

- Nepasitikėjimas? - surizikavo Deividas. 

- Ne. Netikėjimas, o ne nepasitikėjimas. Netikėjimas yra natūrali 
būsena, o nepasitikėjimas - proto padiktuota. O kai žmogus netiki, kokia 
yra tada jo dvasinė būsena, Deividai? 

Berniukas susimąstė ir papurtė galvą. 

- Nežinau. 

- Ne. Žinai. 

Deividas pagalvojo ir suprato žinąs. 

- Netikėjimo dvasinė būsena yra desperacija. 

- Teisingai. Pažvelk žemyn, Deividai. 

Berniukas pasižiūrėjo ir jį apėmė siaubas: “Vietkongo stebėjimo 
postas" jau nebebuvo medyje. Dabar jis sklandė ore virš plačių niūrių 
laukų it iš lentų sukaltas stebuklingas kilimas. Kur ne kur tarp pilkų skur- 
džių augalų matėsi pastatai. Vienas iš jų - treileris, ant kurio priklijuotas 
lipdukas, skelbiantis, kad namo šeimininkas geria “Snapple" vaisvande- 
nius ir vanoja Klintoną; kitas - kalnakasybos kompanijos pastatas, kurį 
Deividas regėjo įvažiuodamas į miestelį, dar toliau matėsi miestelio mu- 
nicipalinis pastatas ir “Bud's Suds" baras. Iš negyvos tankynės spokso- 
jo airiška piktoji dvasia su aukso puodu po pažasčia. 

- Tai - užnuodytas laukas, - paaiškino vyriškis su saulės akiniais. - 
Palyginti su tuo, kas čia buvo, agento Orindžio veikla tėra saldainiukas. 
Šios žemės nebeįmanoma pasaldinti. Ji turi būti išnaikinta - apibarstyta 
druska ir suarta. Ar žinai kodėl? 

- Kad ji išplis? 

- Ne. Ji negali išplisti. Blogis yra ir trapus, ir kvailas, jis miršta ne- 
trukus po to, kai užnuodijama ekologinė sistema. 

- Tada kodėl... 

Niekas nepaslėpta, nėra jokių užrašų, atspausdintų smulkiu šriftu. 
Užnuodytas laukas yra iškrypimas ir iššūkis prieš Dievą. O dabar vėl pa- 
žvelk žemyn. 

Deividas pasižiūrėjo. Pastatai buvo išnykę. Dabar “Vietkongo stebė- 
jimo postas" sklandė virš didelės kasyklos. Iš aukštai ji priminė žaizdą, 
supūliavusią Žemės odoje ir prasismelkusią į gilesnius audinius. Kasyk- 
los kraštai tvarkingais zigzagais kilo aukštyn ir leidosi žemyn tarsi laip- 
tai; Ši vietovė priminė 

(paspartink žingsnį) 

išverstą piramidę. Ant pietiniame kasyklos pakraštyje stūksančių 
kalvų augo pušys, o kasyklos kraštuose žėlė įvairi augmenija, tačiau pa- 
ti kasykla buvo švarut švarutėlė - čia neaugo net kadagiai. Arčiau jų, - 
Deividas numanė, jog tai šiaurinis kasyklos pakraštys, jei užnuodytas 
laukas - Desperacijos miestelis, - apačioje, tvarkingi zigzagai baigėsi. Jų 
vietoje stūksojo akmenuotas šlaitas. Ten, ties žemės nuošliauža, ne per 
toliausiai nuo plataus grįsto kelio, vedančio iš kasyklos, žiojėjo juoda 
skylė. Ją išvydęs, Deividas pasijuto labai nejaukiai. Tartum dykumoje 
palaidota pabaisa žiūrėtų į jį savo viena akimi. Deividui grėsmingai at- 
rodė ir palei duobę stūksanti žemės nuošliauža. Nes ji atrodė kažkaip... 
na... tvarkingai. 

Kasyklos apačioje, tuojau pat už duobės rantytais kraštais, matėsi 
automobilių stovėjimo aikštelė, pilna rūdos vilkikų, ekskavatorių, pikapų 
ir kažkokių vikšrinių transporto priemonių, kažkaip primenančių Antro- 
jo pasaulinio karo tankus. Netoliese stovėjo administracinis pastatas, iš 
kurio stogo kyšojo kaminas. Ant durų kabojo užrašas: “SVEIKI AT- 
VYKĘ Į “BARŠKUOLĘ NR.2". NUO 1951 METŲ MES APRŪPINA- 
ME DARBU IR UŽDIRBAME DOLERIUS NEVADOS VALSTIJAI". 
Metalinio pastato dešinėje stūksojo betono kubas. Ant jo kabojo trum- 
pesnis užrašas: 


„ SPROGMENŲ SANDĖLIS 
PASALINIAMS ĮEITI DRAUDZIAMA 


Tarp šių dviejų pastatų stovėjo apdulkėjęs Kolio Entredžiano “Cap- 
rice“. Durelės vairuotojo pusėje buvo praviros, salone degė šviesa, 
apšviesdama skerdyklą primenantį automobilio vidų. Ant prietaisų sky- 
delio, greta kompaso, buvo įgrūstas plastmasinis meškiukas su linksinčia 
galva. 

Visas šis vaizdas slinko priešais Deivido ir vyriškio akis. 

- Žinai, kokia čia vieta, Deividai, tiesa? 

- Ar tai “Kinijos" kasykla? 

- Taip. 

Jie prisiartino, ir Deividas pamatė, jog kasykla kažkaip dar labiau 
apleista nei užnuodytas laukas. Žemėje nesimatė sveikų akmenų, viskas 
buvo susmulkinta į šlykščiai geltoną žvirgždą. Už pastatų ir automobi- 
lių stovėjimo aikštelės stūksojo didžiulės krūvos dar labiau susmulkintų 
uolienų, supiltų ant juodos plastmasinės plėvelės. 

- Tai - atliekos, - paaiškino Deivido gidas. - Ant plastmasinės 
plėvelės supiltos perdirbtos rūdos atliekos. Tačiau kompanija neketina jų 
šitaip palikti. Supranti, jose dar yra daug vertingų medžiagų: aukso, si- 
dabro, molibdeno, platinos. Ir, suprantama, vario. Daugiausiai vario. 
Šios priemaišos yra smarkiai išsisklaidžiusios rūdoje tarsi įpūsti dūmai. 

Anksčiau buvo ncekonomiška kasti tokią rūdą, tačiau, senkant pagrindi- 
niams pasaulio metalų rūdos telkiniams, tai, kas buvo neekonomiška, 
tampa pelninga. Tie didžiuliai, šiukšlėms rinkti skirti maišai - tai sėsdin- 
tuvai, ant kurių nusėda naudingi mineralai, kuriuos po to tereikia nu- 
gramdyti. Šis procesas vadinamas difuzija. Jie čia ruošiasi kasti tol, kol 
šis buvęs aštuonių tūkstančių pėdų kalnas pavirs dulkėmis. 

- O kas yra tie didžiuliai laiptai, besileidžiantys į kasyklos apačią? 

- Terasos. Jomis aplink kasyklą važinėja sunkusis transportas, tačiau 
pagrindinė šių terasų paskirtis - apsaugoti nuo žemės nuošliaužų. 

- Atrodo, nelabai vykusiai apsaugojo ana ten, - tarė Deividas, 
nykščiu parodydamas per petį. - Ir čia taip pat. 

Jie artinosi prie vietos, kur platūs, į žemę besileidžiantys laiptai bu- 
vo užversti smulkia uoliena. 

- Tai įgriuvęs šlaitas. 

“Vietkongo stebėjimo postas" praskrido virš nuošliaužos. Už jos Dei- 
vidas pamatė kažkokį juodą tinklą, kuris iš pradžių atrodė panašus į vo- 
ratinklį. Kai prisiartino, berniukas išvydo, jog tos juodos gijos - tai poli- 
vinilchlorido vamzdžiai. 

- Tik neseniai kompanija vietoj purkštukų pradėjo naudoti spindu- 
liuotuvus. 

Vyriškis kalbėjo tarsi deklamuodamas. Deividui tai pasirodė jau 
kažkur girdėta ir netrukus jis suprato kodėl: vyriškis kartojo tai, ką jau 
buvo papasakojusi Odrė Vailer. 

- Žuvo keli ereliai. 

- Keli? - paklausė Deividas, kartodamas Bilingslio tekstą. 

- Na, gerai, iš viso apie keturiasdešimt. Nedidelis čia daiktas, jei 
kalbėsime apie rūšies išsaugojimą; Nevadoje netrūksta erelių. Ar matai, 
kuo jie pakeitė purkštukus, Deividai? Tie dideli vamzdžiai - tai paskirs- 
tymo galvutės, galima sakyti, can tekai. 

- Didieji dievai. 

- Teisingai! O tos tuščiavidurės stygos, išsidriekusios tarsi vielos tin- 
klas, yra spinduliuotuvai. Can tahai... Iš jų laša silpna sieros rūgštis. Ji 
išlaisvina rūdą... ir pūdo žemę. Laikykis, Deividai. 

“Vietkongo stebėjimo postas“ pasviro - visai kaip skraidantis kili- 
mas - ir Deividas turėjo įsitverti į lentų kraštą, kad nenuslystų. Jis ne- 
norėjo nukristi į siaubingą išraustą žemę, kurioje niekas neaugo, o nuo 
plastmasinių kauptuvų tekėjo kažkoks bjaurus skystis. 

Jie vėl nusileido į kasyklą ir praskrido virš aprūdijusio metalinio pa- 
stato su kaminu, sprogmenų sandėlio ir krūvos įrengimų, paliktų kelio 
gale. Šlaito viršuje, virš žiojėjančios skylės, driekėsi teritorija, nusėta 
mažesnėmis duobėmis. Deividui pasirodė, jog jų yra apic penkiasdešimt, 
o gal ir daugiau. Iš kickvienos skylės kyšojo po lazdą su geltonu galu. 

- Panašu į didžiausią pasaulyje graužikų koloniją. 

- Tai yra sprogdinimo laukas, o ten matosi sprogdinimo angos, - pa- 
aiškino naujasis pažįstamas. - Čia vyksta aktyvioji kasyba. Kiekvienos iš 
šių angų skersmuo apie trys pėdos, o gylis - apie trisdešimt. Kai ruošia- 
masi sprogdinti, į kiekvieną angą įleidžiamas dinamito strypelis su 
sprogdikliu. Po to įpilama apie porą kamčių ANT - amonio nitrato ir te- 
palo mišinio. Tie šikniai, kurie susprogdino federalinį pastatą Oklahomo 
Sityje, taip pat naudojo ANT. Paprastai jis gaminamas granulėmis, pri- 
menančiomis baltus šratus. 

Vyriškis su “ Jankių" kepuraite parodė į sprogmenų sandėlį. 

- Ten yra daugybė ANT. Ne dinamito, - jį suvartojo tą dieną, kai vi- 
sa tai įvyko, - o ANT. 

- Nesuprantu, kodėl jūs man visa tai pasakojate. 

- Nekreipk dėmesio, tik klausyk. Ar matai sprogdinimo angas? 

- Taip. Jos panašios į akis. 

- Teisingai, tos angos panašios į akis. Jos yra išgręžtos porfyre, tai 
yra kristale. Kai ANT detonuoja, jis suskaldo uolieną. Suskaldytoje uo- 
lienoje yra rūda. Supranti? 

- Manau, jog taip. 

- Šią medžiagą sunkvežimiais atveža į sėsdinimo krūvas, paskirsty- 
mo galvutes ir sėsdintuvus - can tahus ir can tekus - ir tada prasideda 
puvimo procesas. Voilė*, tai ir yra pats puikiausias rūdos sėsdinimo pro- 

Vyriškis parodė į didelę skylę, ir Deividas pajuto, kaip per jo kūną 
perbėga nemalonus, silpnumą sukeliantis šaltis. Atrodė, jog toji skylė 
spokso į jį ir tarsi idiotas kviečia užeiti. 

- Kas tai? - sušnibždėjo Deividas, nors, atrodo, ir pats žinojo atsa- 
kymą. 

- “Barškuolė numeris vienas“. Taip pat dar žinoma kaip “Kinijos" 
kasykla arba “Kinijos" šachta, arba “Kinijos" dreifas. Paskutinioji sprog- 
dinimų serija ją atvėrė. Pasakyti, kad darbininkai nustebo, būtų per men- 
ka, nes niekas iš Nevados kalnakasių netiki ta sena istorija. Praėjusio 
amžiaus pabaigoje “Diablo" korporacija tvirtino, jog “Numeris vienas" 
buvo uždaryta paprasčiausiai dėl to, kad išseko naudingų iškasenų gys- 
la. Bet tai buvo čia, Deividai. Visą laiką. O dabar... 

- Ar joje vaidenasi? - paklausė Deividas nusipurtydamas. - Vaidena- 
si, tiesa? 

- Na taip, - atsakė vyriškis su “Jankių" kepuraite, atsukdamas savo 
sidabrines bereikšmes akis į Deividą. - Žinoma. 

- Kad ir kokiu tikslu mane čia atsigabenote, nieko nenoriu apiė tai 
girdėti! - sušuko Deividas. - Noriu, kad sugrąžintumėte mane atgal! Pas 
tėtį! Aš nekenčiu viso šito! Nenoriu būti Negyvųjų... 


* Štai (pranc.). 

Berniukas nutilo, nes jam į galvą atėjo siaubinga mintis. Šis vyriškis 
pasakė: “Negyvųjų žemė“. Jis Deividą pavadino išimtimi. Tačiau tai 
reiškė, jog... 

- Pastorius Martinas... aš mačiau jį pakeliui į parką. Ar jis... 

Vyriškis trumpai dirstelėjo į savo senovinį radijo imtuvą, po to paž- 
velgė Deividui į akis ir linktelėjo. 

- Praslinkus dviem dienoms po to, kai tu išvažiavai, Deividai. 

- Ar jis buvo girtas? 

- Gyvenimo pabaigoje jis buvo nuolatos girtas. Kaip ir Bilingslis. 

- Ar tai buvo savižudybė? 

- Ne, - atsakė vyriškis su “Jankių" kepuraite, švelniai uždėdamas 
ranką Deividui ant sprando. Ranka buvo šilta, ne mirusio žmogaus. - 
Bent jau tai nebuvo sąmoninga savižudybė. Kartu su žmona jis nuvažia- 
vo į paplūdimį. Ten surengė pikniką. Jis per greitai po valgio nuėjo mau- 
dytis ir nuplaukė per daug toli. 

- Sugrąžinkite mane atgal, - sušnibždėjo Deividas. - Aš pavargau 
nuo visų mirčių. 

- Tas užnuodytas laukas yra iššūkis prieš Dievą, - pasakė vyriškis. - 
Žinau, jog tai šūdas, Deividai, tačiau... 

- Tada leiskite Dievui jį išvalyti! - suriko Deividas. - Jis elgiasi ne- 
sąžiningai, ateidamas pas mane po to, kai nužudė mano mamą ir sesutę... 

- Jis šito nepadarė... 

- Man nesvarbu! Man nesvarbu! Jei jis šito ir nepadarė, tai pasi- 
traukė į šalį ir leido, kad tai įvyktų. 

- Tai irgi netiesa. 

Deividas užmerkė akis ir delnais užsidengė ausis. Jis nenorėjo dau- 
giau nieko girdėti. Jis atsisakė ką nors išgirsti. Tačiau vyriškio balsas vis 
tiek prasiskverbė. Jis buvo nepermaldaujamas. Deividas nesugebėjo 
pabėgti nuo šio balso lygiai taip pat, kaip pranašas Jona neįstengė 
pabėgti nuo Dievo. Dievas buvo nepermaldaujamas lyg pėdsekys šuo, 
užuodęs šviežio kraujo kvapą. Ir Dievas buvo žiaurus. 

- Kodėl tu esi Žemėje? 

Atrodė, jog dabar šis balsas sklinda iš Deivido galvos. 

- Negirdžiu tavęs! Negirdžiu tavęs! 

- Tu atkeliavai į Žemę, kad mylėtum Dievą... 

- Ne! Krušau Dievą! Krušau meilę jam! Krušau tarnystę jam! 

- Dievas negali tavęs priversti daryti tai, ko nenori... 

- Liaukitės! Nenoriu jūsų klausyti ir nenoriu nieko spręsti! Ar girdi- 
te? Ar... 

- Ššš - įsiklausyk. 

Ir ne visai prieš savo valią Deividas ėmė klausytis. 

Džonis jau buvo beketinąs pasiūlyti išvykti, - Sintija galėtų laikyti 
berniuko galvą ant savo kelių, šitaip apsaugodama nuo krestelėjimų, - 
kai Deividas iškėlė rankas ir delnais suspaudė sau smilkinius. Jis giliau 
įkvėpė. Netrukus vaiko akys atsimerkė, ir jis apžvelgė visus susibūrusius 
aplink: Džonį, Stivą, Sintiją ir savo tėvą. Vyresniųjų vyrų veidai buvo 
patinę ir bespalviai, tarsi jie būtų išgąsdinti ir krūpčiojo nuo menkiausio 
garso. Vargani “Išlikusiųjų gyvųjų po Kolio Entredžiano" draugijos liku- 
čiai. 

- Sveikas, Deividai, - tarė Džonis. - Kaip šaunu, kad tu vėl su mumis. 
Tu esi... 

-...Stivo mikroautobuse. Pastatytame netoli kino teatro. Jūs paėmėte 
jį iš “Conoco" degalinės. 

Deividas vargais negalais atsisėdo ir sunkiai nurijo seilę. 

- Ji tikriausiai purtė mane it lošimo kauliuką. 

- Taip, iš tiesų, - pritarė Stivas, atsargiai stebėdamas Deividą. - Ar 
prisimeni, kaip Odrė tai darė? 

- Ne, - atsakė Deividas, - tačiau man papasakojo. 

Džonis žvilgtelėjo į Ralfą, tačiau šis tik lengvai gūžtelėjo pečiais, tar- 
si sakydamas: “Neklausinėkite manęs". 

- Ar turite vandens? Man dega gerklė. 

- Mes labai skubėdami palikome kino teatrą ir išskyrus ginklus nie- 
ko nepasiėmėme, - paaiškino Sintija. - Tačiau turime štai ką. 

Ranka ji parodė į dėžę “Jolt Cola" limonado, iš kurios jau buvo paim- 
ti keli buteliai. 

- Stivas laiko jį po ranka, kad galėtų duoti misteriui Marinviliui. 

- Nuo to laiko, kai mečiau gerti, esu tiesiog pakvaišęs dėl šio limo- 
nado, - paaiškino Džonis. - Būtinai privalo būti “Jolt". Dievas žino ko- 
dėl. Jis šiltas, tačiau... 

Deividas paėmė vieną butelį ir pradėjo godžiai gerti, raukydamasis, 
kai angliarūgštė apdegino gerklę, tačiau dėl to nė kiek nesustodamas. 
Kai trys ketvirtadaliai butelio buvo ištuštinti, berniukas atrėmė galvą į 
kėbulo šoną, užsimerkė ir garsiai nusiriaugėjo. 

Džonis plačiai nusišypsojo. 

- Šešiasdešimt balų! 

Deividas atsimerkė ir nusišypsojo rašytojui. 

Džonis ištiesė buteliuką su aspirino tabletėmis, kurį pasiėmė iš “Pe- 
lėdos" klubo. 

- Gal nori porą? Jos senos, tačiau, atrodo, dar veikia gerai. 

Deividas pagalvojo, paėmė porą tablečių ir užgėrė jas likusiu limo- 
nadu. 

- Išvykstame iš čia, - pasakė Džonis. - Pirmiausiai bandysime važiuo- 
ti į šiaurę - kelią ten blokuoja keli treileriai, tačiau Stivas mano, jog ga- 
lėsime juos apvažiuoti iš treilerių parko pusės. Jei nepavyks, turėsime 
keliauti į pietus, į šachtą, ir ten pasukti keliu, skirtu kasyklos transpor- 
tui, kuris driekiasi į šiaurės vakarus iki pat 50-osios automagistralės. Tu 
ir aš sėdėsime priekyje kartu su... 

- Ne. 

Džonis nustebęs pakėlė antakius: 

- Atleisk, nesupratau? 

- Taip, mes privalome važiuoti į kasyklą, tačiau neišvyksime iš mies- 
telio. 

Deivido balsas buvo užkimęs, tarsi berniukas būtų verkęs. 

- Mes privalome nusileisti į šachtą. 

Džonis žvilgtelėjo į Stivą, kuris tik gūžtelėjo pečiais, po to vėl atsi- 
suko į berniuką. 

- Ką tu turi omenyje, Deividai? - paklausė Stivas. - Savo mamą? Nes 
tikriausiai jai būtų geriau, o ką jau kalbėti apie mus visus, jei mes... 

- Ne, ne todėl... Tėti? - berniukas paėmė savo tėvo ranką. Tai buvo 
keistas suaugusio žmogaus paguodos gestas. - Mama nebegyva. 

Ralfas nusvarino galvą. 

- Ką gi, Deividai, šito mes dar tikrai nežinome, tad privalome nepra- 
rasti vilties, nors manau, labai tikėtina, kad ji negyva. 

- Aš tikrai žinau. Nespėlioju. 

Kryžminėje žibintuvėlių šviesoje Deivido veidas atrodė išvargęs. 
Vaikas įsispitrijo akimis į Džonį. 

- Mes dar turime kai ką padaryti. Jūs tai žinote, tiesa? Dėl to ir lau- 
kėte, kad aš pabusčiau. 

- Ne, Deividai. Visai ne dėl to. Tiesiog nenorėjome rizikuoti ir judinti 
tave, kol neįsitikinsime, kad gerai jautiesi. 

Tačiau širdies gilumoje jis jautė, jog meluoja. Džonį apėmė kažkoks 
keistas, virpantis nerimas. Taip jis jausdavosi kelios dienos prieš prade- 
dant naują knygą, kai suvokdavo, jog ilgiau nebegalima atidėlioti to, kas 
yra neišvengiama, kad netrukus jis vėl atsidurs ant lyno ir gniaužys ba- 
lansavimo kartį, važiuodamas savo kvailu vienračiu. 

Tačiau šį kartą jausmas buvo blogesnis. Kur kas. Džonis pajuto ne- 
suvaldomą norą vožti berniukui per galvą savo “Rossi" pistoleto ranke- 
na, partrenkti jį ant Žemės ir priversti nutilti, kol dar nieko daugiau ne- 
pasakė. “Nekrušk mūsų proto, bemniuk, - tarė mintyse Džonis. - Tik ne 
dabar, kai tunelio gale pradėjome matyti menką švieselę“. 

Deividas pažvelgė į savo tėvą. Berniukas vis dar tebelaikė Ralfo 
ranką. 

- Ji mirusi, tačiau neturi ramybės. Ir neturės jos tol, kol Tekas gyve- 
na jos kūne. 

- Kas yra Tekas, Deividai? - paklausė Sintija. 

- Vienas iš Vintergryno dvynių, - linksmai atsakė už vaiką Džonis. - 
Antrasis yra Tikas. 

Deividas į jį ramiai ir ilgai pasižiūrėjo, ir Džonis nuleido akis. Jis ne- 
kentė savęs už tai, tačiau nieko negalėjo padaryti. 

- Tekas yra dievas, - paaiškino Deividas, - arba demonas. O gal ir 
niekas apskritai, tik paprasčiausias vardas, beprasmis skiemuo - tačiau 
pavojingas niekas, tarsi vėjyje skambantis balsas. Tai visiškai nesvarbu. 
Svarbu yra tai, jog mano mamytė turi gauti ramybę. Tada ji galės būti su 
sesute... na, kur mes visi po mirties pateksime, kad ir kas tai būtų. 

- Sūnau, iš tiesų svarbu yra tai, kad mes privalome iš čia išsinešdinti, 
- paprieštaravo Džonis. Jam vis dar pavyko kalbėti mandagiu balsu, ta- 
čiau pats jame išgirdo nekantrumo ir baimės gaideles. - Vos tik nuvyk- 
sime į Elį, iš karto susisieksime su valstijos policija - po velnių, su FTB. 
Rytoj per pusiaudienį čia bus šimtai policininkų Žemėje ir tuzinai ma- 
lūnsparnių ore, tai aš pažadu. Tačiau kol kas... 

- Mano mamytė mirusi, tačiau Merė - ne, - pertraukė jį Deividas. - Ji 
vis dar gyva. Ji yra šachtoje. 

Sintija aiktelėjo. 

- Iš kur tu žinai, jog ji apskritai prapuolė? 

Deividas vangiai šyptelėjo. 

- Ką gi, pirmiausia jos čia nematau. O visa kita Žinau taip pat, kaip ir 
tai, jog Odrė mėgino mane pasmaugti. Man papasakojo. 

- Kas, Deividai? - paklausė Ralfas. 

- Nežinau, - atsakė berniukas. - Net nežinau, ar tai svarbu. Svarbu yra 
tai, jog jis man kai ką pasakė. Tiesą. Žinau, jog tai buvo tiesa. 

- Pasakėlių laikas baigėsi, drauguži, - nutraukė berniuką Džonis. 

Jo balsas nuskambėjo šiurkštokai. Džonis ir pats tai išgirdo, tačiau 
nepajėgė susivaldyti. Argi tai buvo netikėta? Galų gale juk čia buvo ne 
diskusija apie magiškąjį realizmą ir konkrečiąją prozą. Pasakojimų lai- 
kas baigėsi; atėjo metas nešdintis iš čia. Džonis absoliučiai nenorėjo 
klausytis visokių šūdniekių, skleidžiamų šio mažojo vaiduokliško Jėzaus 
Skauto. 

“Tačiau Jėzaus Skautas kažkokiu būdu išlindo iš savo kameros, nu- 
šovė kojotą, kurį Entredžianas buvo palikęs vietoj sargybinio, ir išgel- 
bėjo tavo apgailėtiną gyvybę, - galvoje pasigirdo Terės balsas. - Galbūt 
tau vertėtų jo paklausyti, Džoni." 

Džonis pagalvojo, jog būtent dėl šito jis ir išsiskyrė su Tere. Čia bu- 
vo visa sukrušta esmė. Ji buvo tiesiog dieviška lovoje, tačiau niekada ne- 
suprato, kada reikia nutilti ir paklausyti, ką sako intelektualiai už ją pra- 
našesni. 

Tačiau žala jau padaryta; dabar Džoniui per vėlu pakeisti minčių ci- 
gą. Jis pastebėjo, jog galvoja apie Bilingslio pasakytus žodžius, kai Dei- 
vidas išsmuko iš kalėjimo kameros. Net ir Houdinis šito nesugebėtų, ar 
ne taip pasakė senukas? Dėl galvos. O dar tas telefonas. Ir kaip jis iš- 
siuntė atgal kojotus. Ir sardinės bei trapūs sausainiai. Jo smegenyse 
blykstelėjo mintis, kad visa tai buvo kažkokie neįkyrūs stebuklai, tiesa? 

Džonis privalėjo liautis šitaip galvojęs. Nes Jėzaus Skautas iš tiesų 
pasiekė tik tai, kad žmonės būtų nužudyti. Prisiminkime Joną Krikštyto- 
ją arba tas vienuoles Pietų Afrikoje, arba... 

Net Houdinis. 

Dėl galvos. 

Džonis suprato, jog nėra prasmės auksuoti leliją ar šokti smegenų če- 
čiotką, ar - tai buvo pats seniausias jo triukas - skirtingais balsais ginčy- 
tis iki absurdo. Akivaizdi tiesa buvo ta, kad jis jau bijojo ne tik faro ar 
kitų jėgų, paleistų į laisvę šiame miestelyje. 

Jis taip pat bijojo Deivido Karverio. 

- Iš tiesų tai ne faras nužudė mano mamą ir sesutę, ir Merės vyrą, - 
pasakė Deividas, pažvelgdamas į Džonį žvilgsniu, vaiduokliškai prime- 
nančiu Terę. 

Šis žvilgsnis atvesdavo Džonį ties beprotybės riba. “Tu žinai apie ką 
aš kalbu, - bylojo tas žvilgsnis. - Puikiai žinai. Tad negaišink manęs, 
stengdamasis sąmoningai būti bukas“. 

- Nesvarbu, kas su manimi kalbėjo, kai buvau be sąmonės, aš žinau, 
jog tai iš tiesų buvo Dievas. Tik Dievas negali apsireikšti žmonėms sa- 
vo tikruoju pavidalu; jis juos mirtinai išgąsdintų ir nieko daugiau nepa- 
siektų. Dažniausiai jis apsireiškia kitu pavidalu. Kaip paukštis, ugnies 
stulpas, degantis krūmas, vėjo gūsis... 

- Arba kaip žmogus, - įsiterpė Sintija. - Žinoma, Dievas moka puikiai 
užsimaskuoti. 

Merginos tonas, bylojantis, kad jai visa tai atrodo logiška, galutinai 
perpildė Džonio kantrybės taurę. 

- Tai visiška beprotybė! - sušuko jis. - Mes privalome išsinešdinti 1š 
čia, negi nesuprantate? Mes stovime prakeiktoje Pagrindinėje gatvėje, 
aklinai užsidarę, ir čia nėra nė vieno lango, pro kurį galėtume stebėti. Jis 
gali būti bet kur - netgi kabinoje, už sukrušto vairo! Arba... na, nežinau... 
kojotai... suopiai... 

- Jis pasitraukė, - tyliai pasakė Deividas. 

Berniukas pasilenkė ir paėmė iš dėžės dar vieną limonado butelį. 

- Kas? - paklausė Džonis. - Entredžianas? 

- Can tekas. Nesvarbu į ką jis įsikūnija - į Entredžianą ar mano ma- 
mą, ar į tą, nuo kurio pradėjo - visada jis išlieka toks pat. Visada jis yra 
can tekas, didysis dievas. Globėjas. Jis pasitraukė. Negi nejaučiate? 

- Aš nieko nejaučiu. 

“Neapsimetinėk," - pasigirdo Džonio galvoje Terės balsas. 

- Neapsimetinėkite, - balsu ištarė Deividas, nenuleisdamas nuo Džo- 
nio žvilgsnio. 

Rankose berniukas laikė limonado butelį. 

Džonis palinko prie Deivido. 

- Ar tu skaitai mano mintis? - paklausė jis beveik maloniai. - Jei skai- 
tai, būsiu labai dėkingas, kad išsinešdinsi iš mano galvos po velnių, sū- 
neli. 

- Aš tik stengiuosi priversti jus paklausyti, - atsakė Deividas. - Jei jūs 
klausysitės, klausys ir visi kiti! Kai mes nesutariame, jam nereikia prieš 
mus siųsti nei can tahų, nei can tekų - jei langas sudaužytas, jis įlįs ir 
sudraskys mus! 

- Liaukis, - atšovė Džonis, - tik nepradėk kaltinti. Čia visai ne mano 
kaltė. 

- Aš nesakau, jog tai - jūsų kaltė. Tiesiog paklausykite, gerai? - Dei- 
vido balse girdėjosi kone maldavimas. - Galite tai padaryti. Laiko turime 
pakankamai, kai jis pasitraukė. Treilerių, kuriais jis buvo užtvėręs kelią, 
taip pat nebėra. Ar supratote? Jis nori, kad mes išvyktume. 

- Puiku! Tad ir padarykime tai, ko jis nori! 

- Verčiau paklausykime, ką mums pasakys Deividas, - įsiterpė Stivas. 

Džonis užsipuolė Stivą: 

- Manau, pamiršai, kas tau moka, Stivai. 

Vos tik šie žodžiai išsprūdo iš burnos, Džonis jais pasišlykštėjo, ta- 
čiau nepabandė susigrąžinti atgal. Jį buvo užvaldęs stiprus, beveik paniš- 
kas poreikis dingti iš čia, šokti prie “Ryder" automobilio vairo ir važiuo- 
ti bet kur, tik ne į pietus. 

- Pats man liepėte nebevadinti jūsų bosu, tad ir vykdau nurodymą. 

- Be to, o kaip Merė? - paklausė Sintija. - Vaikas sako, jog ji gyva. 

Džonis įsiutęs atsisuko į merginą. 

- Jūs galite susikrauti savo lagaminus ir kartu su Deividu keliauti 
Dievo oro linijomis, tačiau aš šią kelionę praleisiu. 

- Mes paklausysime, ką Deividas nori pasakyti, - tyliai tarė Ralfas. 

Deividas nustebęs pažvelgė į jį. Jei Deividas ir tikėjosi, kad jį kas 
nors parems, tai tik jo tėvas. “Aš jį vieną teturiu, - pasakė anksčiau Ral- 
fas “Amerikos vakarų“ fojė. - Jis liko vienintelis iš mano šeimos“. 

Džonis nužvelgė kitus ir liūdnai nustebo, jog visi buvo vieningi; tik 
jis vienas išsiskyrė iš kompanijos. Be to, Stivas savo kišenėje turėjo 
mašinos raktus. Ir vis dėlto berniukas daugiausiai žiūrėjo į jį. Jį. Kaip ir 
visada, žmonės daugiausiai žiūrėdavo į jį, Džoną Edvardą Marinvilį, nuo 
pat to laiko, kai išleido savo pirmąjį romaną, būdamas neįtikėtinai jau- 
nas - dvidešimt dvejų metų. Džoniui atrodė, jog jis jau prie šito pripra- 
to, gal net ir buvo pripratęs, tačiau šį kartą į jį buvo žiūrima kitaip. Džo- 
niui atrodė, jog visi kiti - mokytojai, skaitytojai, kritikai, redaktoriai, su- 

gėrovai, moterys - niekada nenorėjo to, ko prašė šis berniukas - tiesiog 
paklausyti; tačiau Džonis baiminosi, jog klausymasis - tik pradžia. 

Tačiau tos akys ne tik žvelgė į ji. Jos maldavo. 

“Pamiršk tai, vaikeli, - tarė mintyse Džonis. - Kai tokie kaip tu sėda 
už vairo, autobusas visada patenka į avariją". 

“Jei ne Deividas, manau, tavo asmeninis autobusas jau būtų sudužęs, 
- pastebėjo jo galvoje kalių bunkeryje tūnanti Terė. - Manau, jog jau bū- 
tum negyvas ir pakabintas kur nors ant kablio. Paklausyk, ką jis nori pa- 
sakyti, Džoni. Vardan Kristaus, išklausyk!"* 

Ir daug tylesniu balsu Džonis paklausė: 

- Entredžianas išvyko? Tu esi tikras? 

- Taip, - atsakė Deividas. - Taip pat ir žvėrys. Kojotai ir vilkai - jų 
prireikė šimtų, gal netgi tūkstančių - nuvilko treilerius nuo kelio. Parver- 
tė juos ant šono. Dabar dauguma iš jų pasitraukė į mi him - stebėtojo 
ratą. 

Berniukas iš butelio gurkštelėjo limonado. Jo ranka lengvai virpėjo. 
Deividas nužvelgė kiekvieną paeiliui, tačiau jo žvilgsnis vėl sugrįžo prie 
Džonio. Visada turi būti Džonis. 

- Jis nori to paties, ko ir jūs. Kad mes išvyktume. 

- Tada kodėl jis apskritai čia mus atsigabeno? 

- Tai padarė ne jis. 

- Ką? 

- Jis mano, kad tai jis padarė, tačiau taip nėra. 

- Nesuprantu, ką tu nori... 

- Mus čia atvedė Dievas, - paaiškino Deividas. - Kad jį sustabdy- 
tume. 

Po šių žodžių įsivyravusioje tyloje Stivas atitoko besiklausąs, ar nes- 
tūgauja lauke vėjas. Stojo visiška tyla. Stivui netgi pasirodė, kad tolumo- 
je girdi lėktuvą, - normalūs žmonės skrenda į normalias vietas, miega ar- 
ba valgo, arba skaito žurnalą “U. S. News £ World Report", - tačiau tai 
tr viskas, ką girdėjo. 

Džonis pirmasis suardė tylą. Žinoma, taip ir turėjo būti, ir nors rašy- 
tojo balsas buvo toks pat pasitikintis savimi kaip visada, kažkas jo 
žvilgsnyje Stivui nelabai patiko. Stivas pagalvojo, kad jam labiau patin- 
ka paklaikęs Džonio žvilgsnis: išplėstos akys ir išgąsdinto Klaido Barou 
šypsnys, kurie pasirodė Džonio veide, kai šis pridėjo pistoletą prie pu- 
mos austes ir ištaškė žvėries galvą. Stivas puikiai žinojo, kad Džonas 
slepia savyje kažkokį pusiau permatomą nusikaltėlį, - nuo pat kelionės 
pradžios Stivas pastebėjo šių bruožų požymius 1r žinojo, jog Bilas 
Harisas labiausiai baiminosi to nusikaltėliško prado, kai išguldė Penkis 

Įsakymus Džeko Epltono kabinete, - tačiau rodėsi, jog Klaidas Barou ap- 
leido bosą ir paliko kitokį Marinvilį - su pašaipiai pakeltais antakiais ir 
iškalbingą lyg Viljamas F. Baklis. 

- Tu kalbi taip, lyg mes visi turėtume tą patį Dievą, Deividai, - pasa- 
kė Džonis. - Nesirengiu tavęs mokyti, tačiau manau, jog taip nėra. 

- Tačiau taip yra, - ramiai atsakė Deividas. - Palyginti su Teku, jūs ir 
kanibalų genties vadas turėtumėte tą patį Dievą. Jūs matėte can tahus, 
žinau, jog matėte. Ir pajutote, ką jic gali padaryti. 

Džonio burna persikreipė - Stivas pagalvojo, jog bosas pajuto smūgį, 
tačiau nenorėjo šito pripažinti. 

- Gal ir taip, - atsakė Džonis, - tačiau tas žmogus, kuris manc atvežė, 
buvo toli nuo Dievo. Tai buvo stambus šviesiaplaukis policininkas, ser- 
gantis kažkokia odos liga. Jis įkišo į mano kelionmaišį “žolės" maišelį 
ir žvėriškai sumušė. 

- Taip. Aš tai žinau. Tie narkotikai pas jus pateko iš Merės automo- 
bilio. Jis paklojo ant kelio kažką panašų į vinių kilimą, kad mus nutver- 
tų. Kai apie tai pagalvoji, ima juokas, tačiau ne linksmas, o klaikus. Jis 
tarsi vėtra praūžė per Desperaciją, - šaudė žmones, badė juos peiliu, mu- 
šė, mėtė per langus, traiškė savo automobiliu, - tačiau nepajėgė prieiti 
prie mūsų, bet kurio iš mūsų, išsitraukti savo pistoletą ir pasakyti: “Vyk- 
site su manimi". Jis privalėjo surasti... nežinau, koks tai žodis. 

Deividas klausiančiai pažvelgė į Džonį. 

- Pretekstą, - pasufleravo buvęs Stivo bosas. 

- Taip, teisingai, pretekstą. Panašiai kaip ir senuose siaubo filmuose 
vampyras pats negali pasirodyti. Jį reikia prisišaukti. 

- Kodėl? - paklausė Sintija. 

- Galbūt todėl, kad Entredžianas - tikrasis Entredžianas - dar tebetū- 
nojo jo galvoje. Tarsi šešėlis. Arba savo namuose užrakintas žmogus, ta- 
čiau vis tiek dar galintis žiūrėti pro langą ar belsti į duris. Dabar Tekas 
yra mano mamoje - tiksliau, tame, kas iš jos liko - ir mus nužudytų, jei 
tik galėtų... tačiau taip pat galėtų ir iškepti puikiausią pasaulyje citrinų 
pyragą. Jei panorėtų. 

Deividas trumpam nuleido akis. Jo lūpos suvirpėjo. Po to berniukas 
vėl pažvelgė į suaugusius. 

- Iš tiesų nėra labai svarbu, kad jam reikalingas pretekstas mus su- 
čiupti. Labai dažnai yra visiškai nesvarbu tai, ką jis daro ar sako - tai 
nonsensas, impulsas. Tačiau yra raktų įminti jo mįslę. Visada yra. Jis 
pats išsiduoda, parodo savo tikrąjį "aš", kaip ir tas, kuris aiškina, ką ma- 
to rašalo dėmėse. 

Stivas jį pertraukė: 

- Jei tai nesvarbu, kas tuomet svarbu? 

- Kad jis išsirinko mus, o kitiems žmonėms leido nuvažiuoti. Jis gal- 
voja, kad pasirinko mus atsitiktinai, kaip mažas vaikas savitarnos par- 

duotuvėje, kuris griebia bet kurią jo akį patraukusią skardinę ir meta į sa- 
vo mamos vežimėlį, tačiau iš tiesų buvo ne taip. 

- Tai panašu į Mirties Angelą Egipte, ar ne? - paklausė Sintija keistai 
monotonišku balsu. - Tik viskas čia vyksta atvirkščiai. Tai mes esame 
paženklinti, ir pagal šį ženklą mūsų Mirties Angelas - tas vyrukas Ent- 
redžianas - mus sustabdė ir sučiupo. 

Deividas linktelėjo. 

- Teisingai. Tada jis šito nežinojo, tačiau dabar žino, - mi him en tow, 
pasakytų jis, - Mūsų Dievas stiprus, jis yra su mumis. 

- Jei tai rodo, jog Dievas yra su mumis, tikiuosi niekada daugiau 
neatkreipti į save dėmesio, kai Dievas bus blogos nuotaikos, - burbtelė- 
jo Džonis. 

- Dabar Tekas nori, kad mes išvyktume, - tęsė Deividas, - ir jis žino, 
jog mes galime išvykti. Negalioja laisvos valios sutartis. Taip pastorius 
Martinas visada vadindavo šį dalyką. Jis... jis... 

- Deividai? - paklausė Ralfas. - Kas nutiko? Kas negerai? 

Deividas gūžtelėjo pečiais. 

- Nieko. Nesvarbu. Svarbu yra tai, jog Dievas niekada neverčia mū- 
sų daryti, ką jis nori. Jis mums tik pasako, o po to pasitraukia ir stebi, 
kaip viskas susiklostys. Kai pastorius Martinas aiškino apie laisvos va- 
lios sutartį, jo žmona trumpam atėjo pasiklausyti. Tada Stela pasakė, kad 
jos motina vadovavosi tokiu moto: “Dievas sako: imk, ką nori, bet su- 
mokėk". Tekas mums vėl atidarė duris į 50-ąją automagistralę... tačiau 
mes neturėtume išvykti. Jei išvažiuosime, jei paliksime Desperaciją ne- 
padarę to, dėl ko mus čia atsiuntė Dievas, turėsime sumokėti. 

Deividas dar kartą nužvelgė ratu aplink jį susėdusių suaugusiųjų vei- 
dus ir vėl kaip anksčiau sustabdė žvilgsnį ties Džoniu Marinviliu. 

- Aš pasilieku, kad ir kas būtų, tačiau privalome pasilikti visi, jei iš 
tiesų norime jį įveikti. Privalome savo valia atsiduoti Dievo valiai ir bū- 
ti pasirengę numirti. Nes gali taip atsitikti. 

- Tu esi beprotis, berniuk, - pasakė Džonis. - Paprastai man patinka 
žmogaus beprotybė, tačiau tavoji net man atrodo nužengusi per toli. Ne 
dėl to iki šiol išlikau gyvas, kad dabar leisčiausi nušaunamas ar negyvai 
suopių užkapojamas dykumoje. O dėl Dievo, tai man jis mirė 1969-ai- 
siais. Tuo metu per karinės tamybos stotį Džimis Hendriksas grojo “Vio- 
letinį rūką“. 

- Išklausykite likusią pasakojimo dalį, gerai? Ar galite tai padaryti? 

- O kodėl turėčiau tai daryti? 

- Todėl, kad papasakosiu vieną istoriją, - atsakė Deividas, gurkštelė- 
damas limonado ir iš skausmo susiraukdamas, kai nurijo gėrimą. - Įdo- 
mią. Ar paklausysite? 

- Jau sakiau, kad pasakėlių laikas baigėsi. 

Deividas nieko neatsakė. 

Mikroautobuse įsivyravo tyla. Stivas atidžiai stebėjo Džonį. Jei jis 
būtų nors kokiu ženklu išsidavęs, jog nori pajudėti galinių “Ryder'io" 
durų link, Stivas būtų jį sučiupęs. Stivas nenorėjo šito daryti, - jis dau- 
gybę metų praleido roko grupių užkulisių pasaulyje, kur vyravo griežta 
hicrarchija, ir suprato, jog šitaip pasielgdamas pasijaustų tarsi Flečeris 
Kristianas, kuriam Kapitonas Blaitas būtų Džonis, - tačiau sulaikytų 
Marinvilį, jei iškiltų tokia būtinybė. 

Tad Stivas pajuto palengvėjimą, kai Džonis gūžtelėjo pečiais, nusi- 
šypsojo, pritūpė prie berniuko ir pasiėmė butelį limonado. 

- Na, gerai, pratęskime pasakėlės laiką. Tačiau tik šiai nakčiai. 

Džonis pašiaušė Deivido plaukus. Šis gestas, rodantis didelį pasitikė- 
jimą savimi, buvo keistai žavus. 

- Praktiškai nuo to laiko, kai išlipau iš vežimėlio, pasakojimai - ma- 
no Achilo kulnas. Tačiau privalau tau pasakyti, jog noriu, kad šis pasa- 
kojimas baigtųsi žodžiais: “O po to jie gyveno ilgai ir laimingai". 

- Visi mes šito norėtume, - pastebėjo Sintija. 

- Manau, jog vyrukas, su kuriuo susipažinau, man papasakojo viską, 
- vėl prabilo Deividas, - tačiau šiame pasakojime vis tiek tebėra man ne- 
suprantamų vietų. Neryškių arba tiesiog juodų. Galbūt todėl, kad aš jų 
nepajėgiau suprasti, o gal nenorėjau. 

- Pasistenk, kiek gali, - patarė Ralfas. - Mums šito pakaks. 

Deividas susimąstęs pažvelgė į šešėlius ir pradėjo savo pasakojimą. 

- Bilingslis papasakojo legendą, ir manau, jog kaip ir daugumoje le- 
gendų, ten buvo daug netiesos. Visų pirma ne dėl įgriuvos uždarė “Ki- 
nijos“ šachtą. Kasyklą uždarė sąmoningai. Ir tai įvyko ne 1858-aisiais, 
nors būtent tada atgabeno pirmuosius šachtininkus kinus, o 1859-ųjų 
rugsėjį. Kai tai atsitiko, ne keturiasdešimt kinų dirbo po žeme, o pen- 
kiasdešimt septyni, ne du baltieji, o keturi. Iš viso šešiasdešimt vienas 
žmogus. Ir dreifas buvo ne šimto penkiasdešimties pėdų gylio, kaip sa- 
kė Bilingslis, o beveik dviejų šimtų. Ar galite įsivaizduoti? Dviejų šim- 
tų pėdų gylio šachta raguoliuose, kuric bet kurią sekundę galėjo už- 
griūti? 

Berniukas užsimerkė. Jis atrodė neįtikėtinai silpnas, tarsi vaikas, ką 
tik pradėjęs atsigauti po siaubingos ligos ir bet kuriuo metu galintis vėl 
atkristi. Iš dalies šitokią išvaizdą teikė plonas ant veido sudžiūvusio ža- 
lio muilo sluoksnis, tačiau Sintija manė, jog ne vien todėl vaikas atrodė 
taip klaikiai. Ji neabejojo Deivido galiomis, ir merginos visai neslėgė 
mintis, kad Deividą galėjo paliesti Dievas. Sintija užaugo klebonijoje ir 
matė tokių veido išraiškų... tačiau ne taip stipriai išreikštų. 

- Rugsėjo dvidešimt pirmosios popietę, dešimt minučių po pirmos, 
kirtykloje dirbantys vyrai prakirto tai, kas iš pradžių jiems pasirodė ola. 
Atsivėrusios kiaurymės viduje rado krūvą akmeninių statulėlių. Tūkstan- 
čius. Žvėrių, žemųjų žvėrių - timok sen cah - statulėlių. Vilkų, kojotų, 
gyvačių, vorų, žiurkių, šikšnosparnių. Šachtininkai apstulbo pamatę šias 
statulėles ir pasielgė pačiu natūraliausiu būdu: pasilenkė ir pakėlė. 

- Netikęs sumanymas, - sumurmėjo Sintija. 

Deividas linktelėjo. 

- Kai kurie išprotėjo iš karto, užpuolė savo draugus, - po galais, puo- 
lė savo artimuosius, - bandydami perplėšti jiems gerkles. Kiti, ne tik tie, 
kurie buvo šachtos gilumoje ir neprisilietė can tahų, tačiau ir tie, kurie 
buvo netoliese ir juos palietė, išliko normalūs, bent jau kurį laiką. Du iš 
tokių žmonių buvo broliai iš Tsingtao - Čan Lušanas ir Ši Lušanas. Abu 
Jie pažvelgė į olos vidų, kuri iš tiesų buvo požemio rūmų salė. Ji buvo 
apvali tarsi šulinio dugnas. Sienos išdekoruotos snukiais, tačiau nesu įsi- 
tikinęs. Vienoje pusėje matėsi nedidelis statinys, pirin mohas, - atleiski- 
te, nežinau ką tai reiškia, - o viduryje žiojėjo dvylikos pėdų skersmens 
šulinys. Kaip ir tos statulėlės, vaizduojančios žvėris, kurių gerklėse vie- 
toje liežuvių kyšo kiti žvėrys. Can tekai can tahuose ir can tahai can te- 
kuose. 

- Arba kamera kameroje, - įsiterpė Marinvilis. 

Tai sakydamas, jis kilstelėjo antakį, duodamas ženklą, kad juokauja, 
tačiau Deividas rašytojo žodžius sutiko rimtai. Berniukas linktelėjo ir 
pradėjo drebėti. 

- Tai - Teko buveinė, - paaiškino Deividas. - Inis - pasaulio šulinys. 

- Aš tavęs nesuprantu, - švelniai pasakė Stivas. 

Deividas nekreipė į jį dėmesio; savo žodžius jis pirmiausiai skyrė 
Marinviliui. 

- Blogio jėga iš inio įsiskverbė į can tahus taip pat, kaip mineralai 
įsiskverbia į dirvožemį - prasiskverbė į kiekvieną dalelytę it įpūsti dū- 
mai. Ir šis blogis lygiai taip pat įsiskverbė į salę, apie kurią aš kalbu. 
Blogis - tai nc dūmai, tačiau šitaip galbūt lengviausia jį įsivaizduoti. Tar- 
si bakterijos šis blogis įvairiai paveikė šachtininkus. Tie, kurie išprotėjo 
iš karto, užsipuolė kitus. Kai kurių kūnai ėmė keistis taip kaip Odrės gy- 
venimo pabaigoje. Tai buvo tie šachtininkai, palietę can tahus, kai kurie 
iš jų pasiėmė iš karto pilnas saujas, kad galėtų... suprantate... paveikti ki- 
tus. 

Keli šachtininkai ėmė platinti angą, jungiančią šachtą su sale. Kiti 
rangydamicsi bandė patekti vidun. Kai kurie elgėsi tarsi pasigėrę. Dar 
kiti atbėgo per šachtą ir juokdamiesi puolė į duobę. Broliai Lušanai ma- 
tė, kaip vyras kruša moterį, - turiu pavartoti šį žodį, nes tai, ką jie darė, 
buvo visiškai nepanašu į meilę, - laikydami tarp savęs statulėlę. Dantyse. 

Sintija apstulbusi susižvalgė su Stivu. 

- O šachtoje kalnakasiai svaidėsi akmenimis ir stumdėsi, stengdamie- 
si pirmieji prasmukti pro skylę. 

Deividas niūriai nužvelgė susibūrusius aplink jį suaugusius. 

- Tai aš pats mačiau. Vaizdas atrodė savotiškai linksmas it “Trijų ma- 
rionečių" vaidinimas. Ir todėl buvo dar siaubingesnis. Nes buvo linksma. 
Suprantate? 

- Taip, - atsakė Marinvilis. - Puikiai suprantu. Tęsk. 

- Broliai jautė aplink save tą blogį, sklindantį iš požeminės salės, ta- 
čiau ne iš jų vidaus, tada dar ne. Vienas iš can fahų nukrito prie Čano 
kojų. Jis pasilenkė pakelti, tačiau Ši atitraukė brolį nuo statulėlės. Tuo 
metu jie liko vieninteliai, kurie neatrodė išprotėję. Dauguma kitų šach- 
tininkų, iš karto nepaveiktų, buvo nužudyti, o iš skylės kilo kažkoks 
daiktas, panašus į dūmų gyvatę. Vienas iš baltųjų atėjo iš skersinio ša- 
chtos koridoriaus, esančio maždaug už šešiasdešimties pėdų. 

“Dėl ko čia kilo sąmyšis, siauraakiai?“ - paklausė jis. 

Sintija pajuto, kaip pašiurpsta jos oda. Ji ištiesė ranką, ieškodama 
Stivo, ir pajuto palengvėjimą, kai draugo pirštai apsivijo aplink josios. 
Berniukas ne tiesiog pamėgdžiojo gergždžiantį prižiūrėtojo balsą; atro- 
dė, jis iš tiesų kalba kito žmogaus balsu. 

- “Na, vyručiai, gryžty - atgal - dyrbty, jei nenorite, kad paleisčiau 
jums į pilvą kulką". 
do, o Ši atėmė ginklą. Jis pridėjo vamzdį štai čia, - Deividas dūrė smi- 
liumi į savo pasmakrę, - ir ištaškė to vyruko galvą. 

- Deividai, ar tu Žinai, apie ką jie galvojo tai darydami? - paklausė 
Marinvilis. - Ar tavo draugas iš sapno sugebėjo tave nukelti tiek giliai? 

- Aš daugiausiai tik mačiau. 

- Šie can tahai galiausiai turėjo juos įveikti, - pastebėjo Ralfas. - 
Antraip kinai nebūtų nušovę baltojo žmogaus. Kad ir kas būtų vykę ir 
kad ir kaip stipriai jie būtų norėję pasišalinti. 

- Galbūt ir taip, - sutiko Deividas. - Tačiau manau, jog juose taip pat 
buvo Dievas, kaip jis dabar yra mumyse. Dievas galėjo pastūmėti juos 
tam darbui, kurį numatė, nepaisydamas, ar kinai buvo mi en tak, ar ne, 
nes - mi Aim en tow - mūsų Dievas yra stiprus. Ar suprantate? 

- Manau, taip, - atsakė Sintija. - O kas nutiko vėliau, Deividai? 

- Broliai nubėgo į šachtos šulinio priekį, atstatydami prižiūrėtojo pis- 
toletą į kiekvieną, kuris bandė juos sulaikyti. Tokių buvo nedaug; net ir 
kiti baltieji nesivargino dirstelėti į bėgančius brolius kinus. Visi norėjo 
pamatyti, kas ten vyksta, ką ten šachtininkai surado. Šie dalykai juos 
traukė. Jūs tai suprantate, ticsa? 

Visi linktelėjo. 


344 


- Likus maždaug šešiasdešimčiai pėdų iki įėjimo į šachtą, broliai Lu- 
šanai sustojo tr ėmė kapoti kabančią sieną. Jie apie tai nepersimetė nė 
vienu žodžiu; pamatė kirtiklius bei kastuvus ir tiesiog ėmė kapoti. 

- Kas yra kabanti siena? - paklausė Stivas. 

- Šachtos stogas su virš jo esančiu žemės sluoksniu, - paaiškino 
Marinvilis. 

- Jie dirbo lyg pašėlę, - tęsė Deividas. - Toji siena buvo labai netvir- 
ta, ir jos gabalai iš karto pradėjo kristi nuo lubų, tačiau lubos neįgriuvo. 
Iš apačios sklido stūgavimai ir juokas... Žinau žodžius, galinčius apibū- 
dinti girdėtus garsus, tačiau nesugebu apsakyti, kokie jie buvo siaubin- 
gi. Kai kurie iš šių garsų iš žmogiškųjų virsdavo kažkuo kitu. Kartą ma- 
čiau filmą apie gydytoją kažkokioje tropikų saloje, kuris žvėris pavers- 
davo žmonėmis... 

Marinvilis pritariančiai linktelėjo. 

- “Daktaro Moro sala". 

- Garsai, kuriuos girdėjau sklindant iš šachtos gilumos - aš juos gir- 
dėjau brolių Lušanų ausimis - buvo panašūs į garsus iš to filmo, tik čia 
viskas buvo atvirkščiai. Tarsi žmonės virstų žvėrimis. Manau, taip ir bu- 
vo. Manau, can tahai turi tokią galią. Tokia yra jų paskirtis. 

Broliai... aš juos mačiau, du kinai, panašūs vienas į kitą tarsi dvyniai, 
su siaurais it kiaulių uodegos plaukų kuodeliais, kadaruojančiais ant pra- 
kaituotų nuogų nugarų, žvelgiantys į viršų, kapojantys kabančią sieną, 
kuri jau seniai turėjo įgriūti, tačiau neįgriuvo, kas du trys kirčiai atsisu- 
kantys pasižiūrėti, ar kas nors neateina šachtos koridoriumi. Pasižiūrėti, 
ar neateina kokia nors šmėkla. Prieš juos krito didžiuliai lubų luitai. Kar- 
tais tie luitai nukrisdavo ir ant brolių, ant jų galvų - kraujas plūdo per jų 
veidus, kaklus ir krūtines. Tuo metu iš apačios pasigirdo ir kitokie gar- 
sai. Kažkas riaumojo. Tačiau stogas vis tiek neįkrito. Tada gilumoje bro- 
liai pamatė šviesas - gal tai buvo žvakės, o gal žibelės, kurias nešioda- 
vosi pamainos meistrai. 

- Kas... - tarstelėjo Ralfas. 

- Žibaliniai žibintai. Jie panašūs į mažas švytinčias dėžutes, kurias 
odos dirželiais galima pritvirtinti ant galvos. Po apačia reikia padėti su- 
lankstyto audeklo gabalėlį, kad neįkaistų oda. Po to kažkas atbėgo iš 
tamsos, kažkas, ką broliai pažinojo. Tai buvo Juan Ti. Jis buvo linksmas 
vyrukas - mokėjo iš skudurėlių padaryti įvairiausius žvėrelius, kuriais 
linksmindavo vaikus. Juan Ti pasiuto. Tačiau tai dar ne viskas. Jis buvo 
didesnis, toks didelis, jog turėjo susilenkti dvilinkas, kad galėtų bėgti ša- 
chtos tuneliu. Juan Ti svaidė į juos akmenis, keikėsi mandarinų kalba, 
tyčiojosi iš jų protėvių, liepė liautis kirsti sieną. Ši nušovė jį meistro pis- 
toletu. Jis turėjo paleisti ne vieną šūvį, kol Juan Ti galiausiai negyvas 
krito žemėn. Tačiau artinosi: kiti ir šūkaudami reikalavo brolių kraujo. 
Suprantate, Tekas žinojo, ką jie daro. 

Deividas pažvelgė į juos, tarsi mėgindamas įvertinti, ar sustrinkusic- 
ji pajėgia suprasti. Berniuko akys buvo svajingos, pusiau apimtos tran- 
so, tačiau Sintija nė kiek neabejojo, kad Deividas juos mato. Tam tikra 
prasme tai buvo siaubingiausia iš viso to, kas čia vyko. Deividas juos 
matė puikiai... taip pat ir jo viduje glūdinti jėga, toji, kurią Sintija kar- 
tais išgirsdavo aiškinant tas pasakojimo vietas, kurias Deividas galbūt ne 
visiškai suprato. 

- Ši ir Čanas vėl ėmė kirsti kabančią sieną tarsi pašėlę, - prieš mirtį 
jiems taip ir atsitiks, - talžydami ją kirtikliais. Tuo metu, kur dirbo bro- 
liai, lubos panėšėjo į kupolą, - Deividas rankomis nubrėžė lanką, ir Sin- 
tija pastebėjo, kad jo pirštai dreba, - ir jie jau nebevaliojo kaip reikiant 
pasiekti lubų savo kirtikliais. Tad Ši, vyresnysis brolis, užlipo ant jau- 
nesniojo pečių ir kirto toliau. Ant jų pasipylė uolienų kruša, palei Cano 
Lušano kojas susikaupė nuolaužų krūva bemaž iki kelių, tačiau lubos nė 
neketino įgriūti. 

- Ar juos buvo užvaldęs Dievas, Deividai? - paklausė Marinvilis. Da- 
bar jo balse nesigirdėjo jokio sarkazmo. - Užvaldęs Dievas? Kaip tu ma- 
nai? 

- Aš taip nemanau, - atsakė berniukas. - Nemanau, jog Dievas priva- 
lo užvaldyti, dėl to jis ir yra Dievas. Manau, jog broliai norėjo to paties, 
ko ir Dievas - uždaryti Teką žemės gelmėse. Jei pajėgs, įgriauti lubas, 
kad jos atskirtų brolius nuo Teko. 

Kaip ten būtų, broliai išvydo iš šachtos besiartinančias žibeles. Gir- 
dėjo žmonių šauksmus. Jų buvo visa gauja. Ši liovėsi kirtęs kabančią 
sieną ir ėmėsi sekersinių sijų, talžydamas jas kirtiklio pentimi. Šachti- 
ninkai artinosi iš apačios, mėtydami į juos akmenis. Ne vienas iš jų pa- 
taikė į Čaną, tačiau šis tvirtai stovėjo ant brolio pečių. Kai galiausiai 
įgriuvo skersinė sija, kartu įvirto ir lubos. Čaną iki kelių užvertė nuolau- 
žos, tačiau Ši nubloškė į šalį. Jis ištraukė brolį. Čanas buvo smarkiai su- 
daužytas, tačiau niekas nelūžo. Ir broliai atsidūrė saugioje nuogriuvos 
pusėje - tai turėjo būti labai svarbu. Jie girdėjo šachtininkų - draugų, 
pusbrolių ir Čano sužadėtinės - šauksmus, kad išleistų juos į paviršių. 
Čanas netgi pradėjo tempti šalin uolienos gabalus, tačiau Ši jį nustūmė 
ir ėmė ginčytis. 

Suprantate, tuo metu jie dar galėjo vienas kitam kažką įrodinėti. 

Po to pagalbos šauksmai virto stūgavimais, tarsi žmonės, patekę į 
spąstus toje nuogriuvos pusėje, kur buvo Tekas, būtų supratę, kas įvyko. 
Tai buvo garsai... na, žmonių, kurie jau nebebuvo žmonės. Čan su Ši pa- 
sileido bėgti. Bėgdami jie susidūrė su besiartinančiais prie šachtos žmo- 
nėmis - kai kurie iš jų buvo baltieji, kiti - kinai. Nickas neuždavinėjo jo- 
kių klausimų, išskyrus patį akivaizdžiausią, - kas nutiko? - o kadangi at- 
sakymas buvo toks pat akivaizdus, broliai neturėjo ko per daug aiškinti. 
Įgriuvo šachta, užvertė žmones, ir tuo metu visiems mažiausiai rūpėjo 

pora išsigandusių kinų vyrukų, kurie paskutinę akimirką sugebėjo 
pasprukti. 

Deividas išgėrė limonado likučius ir pastatė trečią butelį į šalį. 

- Tai, ką mums papasakojo Bilingslis, - tęsė Deividas, - tai tiesos, 
klaidų ir įžūlaus melo mišinys. 

- Profesionalų kalba tai vadinama legendų kūrimu, - pastebėjo 
Marinvilis įtemptai nusišypsodamas. 

- Šachtininkai ir miestelio gyventojai girdėjo kinų klyksmus, sklin- 
dančius iš už nuvirtusios kabančios sienos, ir nestovėjo sudėję rankų; jie 
bandė atkasti užverstus šachtininkus ir jiems pavyko prasiskverbti pro 
pirmąsias maždaug šešiasdešimt pėdų. Tačiau šachta įgriuvo antrąsyk, ir 
įlūžo dar pora sijų. Tada žmonės pasitraukė ir ėmė laukti, kol iš Reno 
pasirodys ekspertai. Prie įėjimo į šachtą nevyko joks piknikas - tai gry- 
nas melas. Kaip tik tuo metu, kai kalnakasybos inžinieriai išlipo Despe- 
racijos stotyje, šachta įgriuvo dar pora kartų - tikrai smarkiai. Pirmoji 
įgriūva susmuko toje brolių Lušanų nuverstos kabančios sienos pusėje, 
kuri yra link įėjimo į šachtą. Nuolaužos tarsi butelio kamštis užvėrė pas- 
kutiniąsias šešiasdešimt dreifo pėdų. O nuo šio smūgio - nuo šimtų tonų 
uolienų nuolaužų - antroji įgriūva įvirto šachtos gilumoje. Tada riksmai 
liovėsi, bent jau sklidę iš arčiau. Dar prieš kalnakasybos inžinieriams at- 
vykstant iš miestelio rūdai vežioti skirtu vafonu, viskas buvo baigta. Jie 
apžiūrėjo įgriuvusią šachtą, pabadė strypais ir klausėsi pasakojimo. Iš- 
girdę apie antrąją įgriūvą, kuri, pasak žmonių, sudrebino gruntą tarsi Že- 
mės drebėjimas ir privertė arklius trauktis atatupstus, inžinieriai papurtė 
galvas ir pasakė, jog tikriausiai nebeliko ką gelbėti. O jei šachtoje ir li- 
bių, nei yra vilties jų išgelbėti. 

- O be to, tai buvo tik kinai, - pastebėjo Stivas. 

- Teisingai, maži činki-činki kinukai. Dėl šito misteris Bilingslis bu- 
vo teisus. O kol visa tai vyko, išsigelbėję vyrukai kinai jau buvo dyku- 
moje, netoli Rožės uolos, ir jie po truputį ėmė virsti pasiutusiais. Supran- 
tate, galiausiai ir juos tai įveikė. Pasivijo. Ne po trijų dienų, o beveik po 
dviejų savaičių broliai vėl sugrįžo į Desperaciją. Jie įėjo į “Ponių die- 
nos“ barą, - matote, kaip Bilingslio pasakojime tiesa supainiota su me- 
lu? - tačiau nieko ten nenužudė. Ši pasišvaistė neužtaisytu pamainos 
meistro pistoletu, ir tai buvo viskas. Juos partrenkė žemėn visas tuntas 
šachtininkų ir kaubojų. Broliai buvo visiškai nuogi, dėvėjo tik juosmens 
aprišalus. Jie buvo kruvini. “Ponių dienos" bare susirinkę vyrai pagalvo- 
jo, kad tai visų vyrukų, kuriuos broliai nužudė, kraujas, tačiau tai buvo 
netiesa. Broliai visą laiką blaškėsi dykumoje, šaukdamiesi visokius žvė- 
ris... lygiai kaip ir Tekas pasišaukė pumą, kurią jūs, ponas Marinvili, nu- 
šovėte. Tik broliai Lušanai šaukėsi žvėris visai ne dėl to. Jie norėjo val- 

gyti. Jie valgė viską, kas papuola - šikšnosparnius, suopius, vorus, 
barškuoles. 

Deividas pakėlė virpančią ranką pric veido ir nusišluostė pirma kai- 
rę, po to dešinę akį. 

- Man gaila brolių Lušanų. Atrodo, tarsi juos truputėlį pažinčiau. 
Suprantu, kaip jie turėjo jaustis. Kaip jie tam tikra prasme pasijuto dė- 
kingi, kad juos galiausiai visiškai apėmė pasiutimas, ir broliams daugiau 
nebereikėjo apie nieką galvoti. 

Manau, jie būtų galėję praktiškai amžiams pasilikti Desatojos kalnų 
papėdėje, tačiau Tekas teturėjo juodu, o Tekas visada yra alkanas. Jis 
nusiuntė brolius į miestelį, nes nieko kita Tekui nebeliko. Vieną iš bro- 
lių, Ši, nužudė pačiame “Ponių dienos" bare. Čaną pakorė po dviejų die- 
nų, maždaug toje pat vietoje, kur gatvėje stovėjo trys apversti dviračiai... 
ar prisimenate juos? Jis iki pat savo galo kliedėjo Teko kalba, nesusifor- 
mavusiųjų kalba. Čanas nusiplėšė kapišoną sau nuo galvos, tad jį pako- 
rė atviromis akimis. 

- Žmogau, na ir nieko sau vyrukas tas tavo Dievas, - linksmai paste- 
bėjo Marinvilis. - Tikrai žino, kaip reikia atsilyginti už paslaugą, ar ne, 
Deividai? 

- Dievas yra žiaurus, - atsakė berniukas tokiu tyliu balsu, kad jį vos 
buvo galima girdėti. 

- Ką? - paklausė Marinvilis. - Ką tu pasakei? 

- Jūs žinote. Tačiau gyvenimas - tai ne vien mėginimas išvengti 
skausmo. Tai jūs, misteri Marinvili, anksčiau žinojote. Ar ne? 

Marinvilis nudelbė žvilgsnį į autobusiuko kampą ir nieko neatsakė. 

Pirmas dalykas, kurį suvokė Merė, buvo kvapas - salstelėjęs, šlykš- 
tus, vimdantis. “Ak, Piteri, po velnių, - apsvaigusi pagalvojo ji. - Tai šal- 
diklis, viskas sugedo!“ 

Tik tai buvo neticsa; šaldiklis sugedo jų kelionės į Maljorką metu, ir 
tai buvo seniai seniai, prieš persileidimą. Daug dalykų nutiko nuo to lai- 
ko. Tiesą pasakius, daug kas įvyko visai neseniai. Dauguma šių dalykų 
buvo blogi. Na ir kas? 

Centrinėje Nevadoje yra gausybė intensyvių žmonių. 

Kas tai pasakė? Marielė? Merės galvoje tikrai nuskambėjo Marielės 
balsas. 

Nesvarbu, kas pasakė, jei tai - tiesa. O tai juk tiesa? 

Merė nežinojo. Nenorėjo žinoti. Labiausiai ji troško sugrįžti į tamsą, 
iš kurios ištrūkti stengėsi kita Merės dalis. Nes girdėjosi balsai 

(tie vaikigaliai pririję drignių) 

ir garsai 

(girgžt-girgžt-girgžt), 

apie kuriuos Merė nenorėjo galvoti. Geriau tiesiog gulėti čia 1r... 

Kažkas perbėgo jos veidu. Tas gyvis buvo lengvas ir plaukuotas. 
Merė atsisėdo, abiem rankomis grabaliodama savo skruostus. Nežmoniš- 
kas skausmas pervėrė galvą, o akyse į taktą su staiga padažnėjusiu šir- 
dies ritmu ėmė žybčioti ryškūs taškeliai, ir Merė viską prisiminė taip 
ryškiai, kad jai būtų pavydėjęs net Marinvilis. 

Statydama antrą dėžę, susitrenkiau savo sužeistą ranką. 

Palūkėkite, netrukus jūs būsite viduje. 

Ir tada ją sugriebė. Eiena. Ne, toji būtybė, 

(Tekas) 

kuri dėvėjo Elenos kūną. Toji būtybė vožė jai per galvą, o po to bum- 
bum, pranyko šviesos. 

Ir visiškai tiesiogine prasme šviesos vis bar tebebuvo išjungtos. Merė 
turėjo kelis kartus sumirksėti, kad paprasčiausiai įsitikintų, jog yra atsi- 
merkusi. 

“Na taip, mano akys atmerktos, gerai. Gal čia paprasčiausiai tamsu... 
tačiau galbūt tu apakai. Argi tai ne puiki mintis, Mare? Galbūt ji smogė 
taip stipriai, kad tu apak..." 

Kažkas užlipo jai ant rankos. Tas sutvėrimas nubėgo iki rankos vidu- 
rio ir sustojo. Merės oda jautė, kaip jis virpa. Ji pasišlykštėdama 
karktelėjo, prispaudusi liežuvį prie gomurio, ir tarsi pamišusi ėmė mo- 
juoti ranka, tarsi moteris, norinti nuvyti kokį nors įkyrų žmogų. Virpėji- 
mas liovėsi; sutvėrimas dingo nuo rankos. Merė atsistojo, išprovokuoda- 
ma tokį galvos skausmą, kad ausyse net suskambo cimbolai, tačiau Merė 
jo beveik nepastebėjo. Čia buvo kažkokie sutvėrimai, ir Merė neturėjo 
laiko rūpintis paprastu galvos skausmu. 

Ji lėtai atsisuko įkvėpdama tą šleikščiai saldų kvapą, kuris labai pri- 
minė dvoką, pasitikusi ją su Pytu, kai jiedu sugrįžo namo iš miniatosto- 
gų Balcarų salose. Pyto tėvai nupirko jiems šią kelionę, kaip Kalėdų do- 
vaną, praslinkus metams po vestuvių, ir ši kelionė buvo nuostabi... iki to 
momento, kai jie su krepšiais rankose įžengė į namus ir į juos it kumš- 
Čiu trenkė smarvė. Jie prarado viską: du viščiukus, muštinius ir išpjovas, 
Merės nupirktus su gera nuolaida pas mėsininką Brukline, elnienos muš- 
tinius, jiems duotus Pyto draugo Dono, konservuotas žemuoges, kurių 
jie prisirinko Mohonko kalnuose praėjusią vasarą. Šis kvapas... toks pa- 
našus... 

Kažkoks riešuto dydžio daiktas nukrito Merei į plaukus. 

Merė suklykė ir ėmė atžagaria ranka daužyti per tą daiktą. Tai 
negelbėjo, tad Merė perbraukė pirštais per plaukus ir sugriebė tą kažką. 
Gyvis iš pradžių raitėsi tarp pirštų, o po to susprogo. Tirštas skystis išt- 
tryško delne. Merė pirštais išgriebė supliūškusį šeriuotą gyvį iš plaukų ir 
numetė šalin. Ji išgirdo, kaip gyvis į kažką tėkštelėjo. Delnas buvo karš- 

tas, ir jį niežėjo, tarsi Merė būtų prisilictusi prie nuodingosios gebenės. 
Ji patrynė delną i džinsus. 

“Dieve, prašau neleisk, kad aš būčiau kita, - meldė ji mintyse. - Kad 
ir kas nutiktų, neleisk, kad aš baigčiau taip, kaip tas farsas. Kaip Elena". 

Merė sutramdė impulsyvų norą tiesiog nerti į ją supančią tamsą. Jei 
ji taip pasielgtų, turbūt išsitaškytų smegenis, pasileistų žarnas ar persis- 
meigtų ant kokių nors kalnakasybos įrenginių tarsi herojė iš siaubo fil- 
mo. Tačiau net ne tai buvo baisiausia. Baisiausia, kad čia, be sprunkan- 
čių nuo Merės gyvių, galėjo būti dar kas nors. Kažkas, kas laukė, kad 
Merė apimta panikos pultų bėgti. 

Kas laukė ištiesęs rankas. 

Dabar ji pajuto, - gal tai buvo tik vaizduotės padarinys, tačiau Merė 
šitaip negalvojo, - kažką be garso judant aplink. Šlamėjimas iš kairės. 
Slydimas iš dešinės. Staiga užpakalyje pasigirdo tylus klyksmas, tačiau 
jis nutilo Merei net nespėjus surikti. 

“Tą paskutinįjį garsą sukėlė ne gyva būtybė, - ramino save Merė. - 
Bent jau aš taip manau. Tikriausiai tai buvo vėjaričių žolių kuokštas, ku- 
ris atsitrenkė į metalinę sieną ir nuslydo palei ją brūžindamasis. Manau, 
jog esu kažkokioje mažoje patalpoje. Ji mane uždarė mažoje patalpoje, 
šaldytuvas išsijungė lygiai taip pat kaip ir šviesos, 0 produktai šaldytu- 
ve sugedo". 

Tačiau jei Elena buvo Entredžianas naujame kūne, tai kodėl jis/ji tie- 
siog nesugrąžino Merės į tą pačią kamerą, kurion buvo įgrūdęs iš pra- 
džių? Todėl, kad jis/ji baiminosi, jog kiti gali surasti Merę ir ją vėl išleis- 
ti? Tai tokia pat tikėtina priežastis kaip ir bet kuri kita, kokią Merė galė- 
jo sugalvoti, be to, joje ruseno vilties kibirkštėlė. Įsikibusi šios minties, 
Merė, ištiesusi rankas, iš lėto šiūruodama kojomis, ėmė slinkti į priekį. 

Atrodė, šitaip ji eina labai ilgai - ištisus metus. Merė vis tikėjosi, jog 
kažkas ją palies, ir galiausiai kažkas palietė. Šis gyvis perbėgo per jos 
batelį. Merė sustingo vietoje. Gyvis galiausiai pasitraukė. Tačiau po to 
buvo dar blogiau: iš tamsos atsklido sausas tarškesys. Merė žinojo šitaip 
barškant tik vieną gyvį. Garsas visai nesiliovė, tačiau truputėlį pritilo 
kaip cikados svirpimas karštą rugpjūčio popietę. Vėl pasigirdo tylus 
spiegimas. Šį kartą Merė buvo įsitikinusi, jog šį garsą sukėlė vėjaritės 
žolės, slenkančios palei metalo sieną. Merė buvo kalnakasybos kompa- 
nijos pastate. Galbūt toje pačioje metalinėje patalpoje, kur Stivas ir mer- 
gina klaikiais plaukais, Sintija, pamatė juodu taip išgąsdinusią akmeni- 
nę statulėlę. 

Judėk i priekį. 

Negaliu. Čia yra barškuolė gyvatė. Galbūt ne viena. Tikriausiai ne 
viena. 

Tačiau tai dar ne viskas, kas čia yra, geriau judėk, Mere. 


350 


Jos delnas piktai pulsavo toje vietoje, kur susprogo iš plaukų ištrauk- 
tas gyvis. Ausyse dundėjo širdies dūžiai. Kiek galėdama lėčiau, ištiesu- 
si priešais save rankas, Merė vėl ėmė slinkti pirmyn. Ją sekė siaubingos 
mintys ir vaizdai. Ji regėjo priešais save nuo gegnės nukarusią gyvatę, 
storą kaip aukštos įtampos kabelis; gyvatės burna buvo plačiai pražiota, 
joje kyšojo iltys, o dvišakas liežuvis rangėsi į visas puses. Merė į ją bū- 
tų atsitrenkusi ir nesupratusi, kas nutiko, kol nenusileistų ant veido, įš- 
virkšdama savo nuodus ticsiai į Merės akis. Ji taip pat išvydo vaikystės 
laikų demoną, vaiduoklį, kurį Merė kažkodėl vadindavo Obuoliniu Dže- 
ku, susikūprinusį kampe, susigūžusį, išviepusį savo rudą vaisinį veidą, 
laukiantį, kol Merė atkeliaus į jo mirtiną glėbį; paskiausiai Merė užuos- 
tų obuolių sulčių kvapą, persmelktą sugedusio maisto tvaiko, kai vai- 
duoklis ją mirtinai užglėbesčiuotų, apiberdamas veidą drėgnais godžiais 
bučiniais. Taip pat Merė išvydo atsitūpusią kampe ir vizginančią uode- 
gą pumą, tą pačią, kuri nužudė vargšą senąjį Tomą Bilingslį. Ji išvydo 
Eleną, vienoje rankoje laikančią kablį ryšuliams pakabinti, besišypsan- 
čią pro sučiauptas lūpas panašia į kablį šypsena ir tiesiog skaičiuojančią 
laiką, kol Merė prieis arčiau prie iešmo. 

Tačiau labiausiai Merei rūpėjo gyvatės. 

Barškuolės. 

Jos pirštai kažką palietė. Merė aiktelėjo ir vos neatšoko, tačiau tai bu- 
vo tik nervai; šis daiktas pasirodė kietas ir negyvas. Tiesus kraštas ties 
Merės liemeniu. Stalas? Uždengtas cerata? Merė pagalvojo, jog taip. 
Pirštais perbėgo šį daiktą ir prisivertė sustingti, kai ją palietė kažkoks 
judantis gyvis. Jis užropojo ant Merės plaštakos, po to ant riešo, - tik- 
riausiai tai buvo kažkoks voras, - o po to dingo. Merė vėl ištiesė ranką 
ir pajuto, kaip dar kažkas ją tyrinėja, labiau panašus į tai, ką Odrė pava- 
dino “gyvūnija". Ne voras. Šis gyvis, kad ir kas jis būtų, turėjo nagus ir 
kietą paviršių. 

Merė prisivertė nejudėti, tačiau tylėti nepajėgė; desperatiška aimana 
išsprūdo iš jos lūpų. Prakaitas tarsi karštas variklių tepalas nuriedėjo jos 
kakta bei skruostais ir sugėlė akis. Tada ant rankos tupėjęs gyvis 
gnybtelėjo ir išnyko. Merė girdėjo, kaip kaukši į stalą jo velkami nagai. 
Ji vėl ėmė tyrinėti ranka paviršių, įveikdama triukšmingą minčių protes- 
tą. Na ir kas, jei ji liautųsi? Stovėtų drebėdama tamsoje, kol šie paslap- 
tingi garsai išvestų Iš proto, priverstų paniškai bėgioti ratais, kol galiau- 
siai ji į ką nors atsitrenktų ir vėl prarastų sąmonę. 

Merė užčiuopė lėkštę, - ne, dubenėlį, - kuriame kažkas buvo. Sutirš- 
tėjusi sriuba? Jos pirštai užkliuvo už šaukšto. Taip, sriuba. Merė graba- 
liojo toliau, paliesdama druskinę ar pipirinę, po to kažką minkštą ir glež- 
ną. Staiga prisiminė žaidimą, kurį būdama mergaitė žaisdavo stovykloje 
vakarais, kai visi vaikai jau turėdavo miegoti savo lovose. Šis žaidimas 
buvo sugalvotas žaisti tamsoje. Ratu siųsdavo lėkštę su makaronais, o 

vaikai rečitatyvu deklamuodavo: “Tai numirėlio žarnos"; siunčiant lėkš- 
tę su želė, sakydavo: “Tai numirėlio smegenys". 

Merės ranka užkliuvo už kažkokio kieto cilindrinio daikto. Jis nukri- 
to tarškėdamas, ir Merė bematant suprato, kas tai... arba bent tikėjosi, jog 
suprato: žibintuvėlio baterijos. 

“Dieve, prašau, - meldė ji mintyse, nutverdama žibintuvėlį. - Dieve, 
prašau, tebūnie tai daiktas, kokį apčiuopomis jaučiu". 

Lauke vėl pasigirdo cypimas, tačiau Merė beveik nekreipė į jį dėme- 
sio. Jos ranka palietė šaltos mėsos gabalą, 

(tai negyvėlio veidas) 

tačiau Merė beveik nieko nepajuto. Jos širdis daužėsi krūtinėje, gerk- 
lėje, net sinusų ertmėse. 

Ramiau! Ramiau! 

Metalas buvo šaltas, glotnus, jis norėjo išslysti iš rankos, tačiau Merė 
tvirtai jį suspaudė. Taip, žibintuvėlis; Merė pajuto jungiklį, įsirėmusį į 
tarpą tarp nykščio ir smiliaus. 

“Dieve, o dabar padaryk, kad jis veiktų. Prašau. Gerai?" 

Paspaudė jungiklį. Iš platėjančio kūgio pasklido šviesa, akimirksnį 
širdies tvinksniai ausyse mirtinai sustojo. Viskas mirtinai sustojo. 

Stalas buvo ilgas, vienas jo galas nukrautas laboratoriniais įrenginiais 
ir uolienų pavyzdžiais, o kitas uždengtas languota staltiese. Tas galas bu- 
vo padengtas tarsi vakarienei. Ten stovėjo dubenėlis sriubai, lėkštė, sta- 
lo įrankiai ir stiklinė vandens. Didžiulis juodas voras buvo įkritęs į stik- 
linę ir nepajėgė iš jos išsikapanoti; jis nesėkmingai rangėsi ir krabždėsi. 
Retkarčiais ant jo pilvo šmėsteldavo raudonas smėlio laikrodis. Kiti vo- 
rai, daugiausia Juodosios našlės, išdidžiai ropinėjo po stalą. Tarp jų bu- 
vo ir uolų skorpionų, kurie žingsniavo pirmyn ir atgal, tarsi parlamenta- 
rai savo geluonis užrietę ant nugarų. Stalo gale sėdėjo vyras, apsivilkęs 
marškinėlius su užrašu “Diablo kalnakasybos korporacija". Jis buvo iš 
arti nušautas į gerklę. O dubenėlyje Merė savo pirštais lietė visai ne sriu- 
bą, o sukrešėjusį vyro kraują. 

Merės širdis vėl ėmė plakti, tarsi stūmoklis pašėlusiu greičiu varyda- 
ma jos pačios kraują į galvą, ir staiga gelsva žibintuvėlio šviesos vė- 
duoklė virto raudona ir ėmė virpčioti. Moters ausyse pasigirdo aukštu 
balsu tęsiamai dainuojami žodžiai. 

“Nedrįsk apalpti. Nedrįsk...?? 

Žibintuvėlio šviesos spindulys nuslydo į kairę. Kampe, po plakatu: 
“PIRMYN, UŽDRAUSKITE KALNAKASYBĄ, TEGUL TIE NIEK- 
ŠAI SUŠĄLA TAMSOJE!" knibždėjo erzeliuojančių barškuolių lizdas. 
Merė pašvietė žibintuvėliu palei metalinę sieną, apšvietė vorų sambūrius 
(kai kurios Juodosios našlės buvo Merės plaštakos dydžio) ir kitame 
kampe išvydo daugiau gyvačių. Jų dienos sąstingis buvo praėjęs, ir gy- 

vatės rangėsi viename kamuolyje, susiriesdamos lanku, susimazgyda- 
mos ir retkarčiais pakratydamos savo uodegas. 

“Neapalpk, neapalpk, neapalpk..." 

Merė apsisuko su žibintuvėliu rankose, ir kai jo spindulys apšvietė ki- 
tus tris čia su ja esančius kūnus, moteris iš karto suprato kelis dalykus. 
Tai, kad ji atrado, iš kur sklinda blogas kvapas, buvo pats nereikšmin- 
giausias iš visų dalykų. 

Palei sieną susmukę lavonai buvo stipriai apgedę, juose knibždėte 
knibždėjo kirmelių, tačiau lavonai neatrodė paprasčiausiai sumesti. Jie 
gulėjo išrikiuoti... gal net pašarvoti. Jų papurtusios, pajuodusios rankos 
ilsėjosi sukryžiuotos ant krūtinių. Merė pagalvojo, jog viduryje gulintis 
vyriškis iš tiesų buvo juodasis, tačiau nebūtų galėjusi šito teigti tvirtai. 
Merė nepažinojo nei šio vyriškio, nei gulinčio jo dešinėje, tačiau ji tik- 
rai pažino vyrą juodaodžio kairėje, nors kūnas buvo apiręs ir išvarpytas 
kirmėlių. Mintyse Merė išgirdo jo žodžius: “Aš jus nužudysiu“, įpintus 
į tradicinę perspėjimo kalbą. 

Merė pamatė, kaip iš Kolio Entredžiano burnos išbėgo voras. 

Žibintuvėlio spindulys virpėjo, kai Merė dar kartą apšvietė lavonų ei- 
lę. Trys vyrai. Trys dideli vyrai, nė vienas iš jų nebuvo žemesnis nei še- 
šių pėdų ir penkių colių. 

“Žinau, kad esu čia, o ne kalėjime, - pagalvojo Merė. - Ir žinau, ko- 
dėl manęs nenužudė. Aš esu kita eilėje. Kai viskas baigsis su Elena... Aš 
būsiu kita“. 

Merė ėmė klykti. 

An teko menė švytėjo silpna, rausva, tarsi sklidančia iš paties oro 
šviesa. Būtybė, kuri vis dar šiek tiek priminė Eleną Karver, perėjo per 
menę, lydima skorpiono ir vorų smuikininkų palydos. Iš visų pusių ir 
virš galvos į ją žvelgė akmeniniai can tekų veidai. Kitoje pusėje buvo pi- 
rin moh, išsikišęs fasadas, šiek tiek primenantis meksikietišką asjendą. 
Priešais pirin mohą stūksojo duobė - ini, pasaulių šulinys. Šviesa galėjo 
sklisti ir iš jo, tačiau tvirtai šito teigti buvo neįmanoma. Aplink ni ratu 
tupėjo kojotai ir suopiai. Retkarčiais kuris nors paukštis pašiaušdavo 
plunksnas arba kuris nors kojotas pakarpydavo ausimis; jei ne šie jude- 
siai, galėjai pagalvoti, jog žvėrys ir paukščiai taip pat iš akmens. 

Elenos kūnas judėjo lėtai; jos galva buvo nukarusi. Giliai pilve pul- 
savo skausmas. Plonomis čiurkšlelėmis iš kojų tekėjo kraujas. Būtybė į 
Elenos kelnaites buvo įgrūdusi suplyšusius medvilninius marškinėlius, ir 
tai kurį laiką gelbėjo, tačiau dabar marškinėliai kiaurai permirko krauju. 
Būtybei nesisekė, ir ne vieną kartą. Pirmasis kūnas turėjo nediognozuo- 
tą prostatos vėžį, ir puvimas prasidėjo nuo ten, tokiu netikėtu greičiu 

plisdamas po visą kūną, kad būtybė džiaugėsi suspėjusi laiku įeiti į Džo- 
zefsoną. Džozefsonas išsilaikė kiek ilgiau, Entredžianas - beveik idealus 
egzempliorius - dar ilgiau. O Elena? Elena sirgo makšties uždegimu. Tik 
makšties uždegimas paprastoje situacijoje būtų visai nereikšmingas. 
Menkas susirgimas, tačiau jo pakako, kad pradėtų griūti domino kaladė- 
lės, o dabar... 

Ką gi, dar buvo Merė. Būtybė dar nedrįso jos užimti, bent jau nesu- 
žinojusi, ką ketina veikti likusieji. Jei nugalėjo rašytojas ir prišnekino 
juos važiuoti į autostradą, tada būtybė įšoks į Merės kūną, pasiims vie- 
ną iš visureigių (prikrautą kiek tik tilps can tahų) ir patrauks į kalnus. Ji 
jau žinojo, kur keliaus: į vegiečių komuną Desatojoje. 

Kai Tekas atvyks, ten vegiečiai užsibus neilgai. 

Jei viršų paims tas šlykštus pamaldus berniukas ir jie patrauks į pie- 
tus, Merė galės pabūti masalu. Arba įkaitu. Jei tas pamaldus berniukas 
pajustų, kad Merė nebėra žmogiška būtybė, ji nebetiktų nė vienam iš šių 
vaidmenų. 

Būtybė atsisėdo ant ini krašto, įsistebeilijo vidun. Ini buvo piltuvo 
formos, jos šiurkščios sienos artėjo viena prie kitos, kol maždaug dvide- 
šimt penkių ar trisdešimties pėdų gylyje iš dvylikos pėdų skersmens nas- 
rų teliko colio pločio skylė. Iš šios skylės pulsuodama kilo grėsminga 
purpurinė šviesa, beveik per ryški, kad į ją galėtum žiūrėti. Toji skylė 
priminė akį. 

Vienas iš suopių pamėgino padėti galvą ant krauju pradvisusių Elenos 
kelių, tačiau būtybė nustūmė paukštį šalin. Tekas tikėjosi, kad žiūrėda- 
mas į ini gelmes nusiramins, sugebės nuspręsti, ką privalo veikti toliau 
(nes iš tiesų Tekas gyveno ini; Elena Karver tebebuvo avanpostas), ta- 
čiau ini tik sustiprino nerimą. 

Viskas pradėjo krypti grėsmingai bloga linkme. Pažvelgusi atgal, bū- 
tybė aiškiai suvokė, jog tikriausiai nuo pat pradžių prieš ją veikė kita jėga. 

Būtybė bijojo berniuko, ypač dabar, kai jautėsi silpna. O labiausiai 
nuogąstavo, kad jos vėl neįgrūstų atgal pro siaurą ini kaklą lyg džiną į 
butelį. Tačiau taip neturėtų atsitikti. Net jei berniukas čia juos atvestų, 
taip neturėtų atsitikti. Kitus susilpnins abejonės, o bemiuką palauš jo hu- 
maniškas rūpestis, - ypač rūpestis dėl motinos, - o jei berniukas mirtų, 
būtybė vėl galėtų uždaryti duris į išorę, garsiai jomis trinktelėti ir tada 
pasiimti visus likusius. Rašytojas ir berniuko tėvas privalės mirti, tačiau 
būtybė pasistengs suvilioti tuos du jaunesnius žmones ir pasilikti sau 
ateičiai. Vėliau ji galbūt pasinaudos jų kūnais. 

Būtybė linktelėjo pirmyn, nekreipdama dėmesio į kraują, besi- 
sunkiantį taip Elenos šlaunų, lygiai kaip nekreipė dėmesio į byrančius 
dantis ar tris krumplius, kurie susprogo tarsi kankorėžiai židinyje, būty- 
bei sugriebus Merei už smakro. Būtybė pažvelgė į piltuvo formos šulinį 
ir jo apačioje spindinčią susitraukusią raudoną akį. 

Teko akį. 

Berniukas galėtų mirti. 

Juk jis galų gale tėra berniukas... ne demonas, dievas ar išgelbėtojas. 

Tekas palinko giliai į piltuvą su rantytomis kristalo sienomis ir blau- 
sia rausva šviesa. Dabar jis išgirdo garsą, labai silpną, panašų į detonuo- 
jantį niūniavimą. Tai buvo idiotiškas garsas... tačiau taip pat Ir nuosta- 
bus, kerintis. Būtybė užsimerkė ir giliai įkvėpė, įtraukdama į save jėgą, 
stengdamasi įleisti vidun jos kiek galima daugiau, norėdama sulėtinti - 
bent jau laikinai - šio kūno irimą. Būtybei dar kurį laiką reikės Elenos 
kūno. Be to, ji pajuto ini ramybę. Pagaliau. 

- Tek, - sušnibždėjo būtybė į tamsą. - Tek en tow ini, tek ah la, tek ah 
wan. 

Po to ji nutilo. Iš apačios, iš dūzgiančių raudonų ini gelmių, atsklido 
kažkokio slenkančio daikto garsas, panašus į lyžtelėjimą. 


ANTARAS SKYRIUS 
1 


Deividas tarė: 

- Vyras, kuris visa tai man pasakė, - tasai mano vadovas, - paliepė 
jums paaiškinti, jog visa tai nėra likimas. 

Deividas sėdėjo rankomis apsikabinęs kelius ir nuleidęs galvą. 

- Tam tikra prasme, tai baisiausia. Pyragėlis negyva ir ponas Bilings- 
lis, ir visi Desperacijos miestelio gyventojai todėl, jog vienas žmogus 
nepaisė Kalnakasybos darbų priežiūros agentūros instrukcijų, o kitas bu- 
vo per smalsus ir nemėgo sėdėti prie rašomojo stalo. Štai ir viskas. 

- Ir visa tai tau pasakė Dievas? - paklausė Džonis. 

Berniukas linktelėjo galva, net nepakeldamas akių. 

- Tad čia ištisas miniserialas, - pasakė Džonis. - Pirmąjį vakarą rody- 
sime “Brolius Lušanus“, antrąjį vakarą - “Džozefsoną - bėgiojantį sek- 
retorių". ABC televizijos kanalui tai nepaprastai patiks. 

- Ar neužsičiaupsite? - tyliai tarė Sintija. 

- Žiūrėkite, kas prakalbo! - šūktelėjo Džonis. - Šioji jauna moteris, 
šioji tvirtą nuomonę turinti keliauninkė, šis ryškus moteriško pasiryžimo 
pavyzdys dabar viską paaiškins pailiustruodama nuotraukomis ir dar pa- 
leis garsaus roko ansamblio “Pearl Jam" įrašą... 

- Tiesiog užsikruškite ir nutilkite, - įsiterpė Stivas. 

Džonis pažvelgė į jį, iš nuostabos netekęs žado. 

Sutrikęs Stivas gūžtelėjo pečiais, tačiau nesitraukė. 

- Užtenka švilpauti kapinėse. Metas imtis darbo, - pasakė Stivas, paž- 
velgdamas į Deividą. 

- Apic tai aš žinau daugiau, - pasakė berniukas. - Teisybę pasakius, 
žinau daugiau, nei norėčiau. Aš buvau jo viduje. Jo galvoje. 

Deividas trumpam nutilo. 

- Riptonas. Tokia jo pavardė. Jis buvo pirmasis. 

Ir vis dar tebežiūrėdamas pro kelius į savo sportinius batelius, Deivi- 
das ėmė pasakoti. 

Nekenčiantis Kalnakasybos darbų priežiūros agentūros žmogus yra 
Keris Riptonas, naujosios "Barškuolės*' šachtos pamainos meistras. Jis 
keturiasdešimi aštuonerių metų, pliktelėjęs, įkritusiais paakiais, cinikas, 
dažnai kamuojamas įvairių skausmų, žmogus, desperatiškai norėjęs tapti 
kalnakasybos inžinieriumi, tačiau jam nesisekė matematika, tad savo 
karjerą baigė čia, vadovaudamas atvirai kasyklai. Jis kaišioja į gręži- 
nius amonio nitrato ir alyvos mišinį ir vos gali susivaldyti nepasmaugęs 
to pedo iš Kalnakasybos darbų priežiūros agentūros, kai šis čia atvyks- 
ta antradienių popietėmis. 

Šiandien po pietų į kasykloje suręstą biurą iš susijaudinimo švytinčiu 
veidu įbėgo Kirkas Terneris. Jis pranešė, jog paskutinysis sprogdinimas 
atvėrė senosios šachtos dreifą ir kad ten yra kaulų, kuriuos visi gali ap- 
žiūrėti. Riptonas iš karto impulsyviai norėjo surinkti savanorių būrį ir 
nusileisti žemyn. Jo galvoje ėmė knibždėti visokios mintys. Riptonas bu- 
vo per daug patyręs vilkas, kad tikėtų vaikiškais svaičiojimais apie už- 
griuvusias aukso kasyklas ar indėnų meno dirbinius, tačiau išbėgęs kar- 
tu su Terneriu vis tiek slapta apie tai pagalvojo, o taip. 

Prie naujai išsprogdintos duobės stovinčių ir žiūrinčių į atsivėrusią 
akį žmonių būrelis nedidelis - iš viso septyni, įskaitant Ternerį, pamai- 
nos viršininką. Dabar Desperacijos kalnakasybos korporacijoje dirba 
kiek mažiau nei devyniasdešimt žmonių. Kitais metais, - jei išsilaikys tos 
pačios vario kainos ir pavyks išgryninti tokį patį kiekį metalo, - šis skai- 
čius padidės keturiskart. 

Riptonas su Terneriu prieina prie duobės krašto. Iš jos sklinda kaž- 
koks keistas tvaikas, kuris Keriui Riptonui asocijuojasi su akmens dujų 
kvapu, koks sklinda Kentukio ir Vakarų Virdžinijos šachtose. Taip, ten 
yra kaulų. Riptonas mato juos išbarstytus nuožulniuose tamsoje skendin- 
čio senovinio kvadratinio dreifo šlaituose, ir nors visų jų tiksliai neįma- 
noma atpažinti, tačiau jis mato krūtinės ląstos kaulus, kurie tikrai yra 
žmogaus. Kiek tolėliau, kankinamai arti, tačiau vis tiek per toli, kad pa- 
siektų netgi galingo žibintuvėlio šviesos spindulys, guli kažkas panašaus 
į kaukolę. 

- Kas tai? - klausė jo Terneris. - Gal žinote? 

Suprantama, Riptonas žino: tai “Barškuolė Nr. 1“, senoji "Kinijos" 
šachta. Jis prasižioja tai pasakyti, bet vėl užsičiaupia. Tai ne tokių bež- 
džionių kaip Kirkas Terneris reikalas ir juo labiau ne jo komandos vy- 
rukų, savaitgaliais Elyje lošiančių kazino, besivalkiojančių su prostitu- 
tėmis, geriančių... ir kalbančių, reikalas. Tauškiančių ką reikia ir ko ne- 
reikia. Riptonas taip pat negali pasiimti jų šachtos vidun. Jis mano, kad 
tie vyrukai sutiktų leistis žemyn, kad juos gintų smalsumas, nepaisant 
akivaizdžios rizikos (tokia sena šachta, toks netvirtas gruntas, kad jį kur 
šūdas, gali pakakti vien garsesnio riktelėjimo, kad įgriūtų stogas), tačiau 
gandas iš karto pasiektų to smalsaus mažo pedo iš Kalnakasybos darbų 
priežiūros agentūros ausis, ir Riptonas kaipmat prarastų darbą. Tam pe- 
dui (kurio paties per skrybėlę nesimato - taip jį apibūdina Frenkas Ge- 
leris, vyriausiasis kalnakasybos inžinierius) Riptonas patinka nė kiek ne 
daugiau nei jis Riptonui, o meistras, sugalvojęs vadovauti ekspedicijai į 
seniai užgriuvusią "Kinijos" šachtą, gali kaipmat atsidurti federalinio 
teismo suole ir jam gali grėsti penkiasdešimties tūkstančių dolerių bau- 
da bei penkeri metai kalėjimo. Yra ne mažiau kaip devynios raudonomis 
raidėmis išrašytos taisyklės, draudžiančios įeiti į "nesaugius ir nesutvir- 
tintus" statinius. O čia būtent toks statinys ir yra. 

Tačiau tie kaulai ir senos svajonės traukia Riptoną tarsi vaikystės 
balsai, kaip jo neišsipildžiusių ambicijų šmėklos, ir Riptonas supranta, 
jog jis nesiruošia nuolankiai atiduoti "Kinijos" šachtą kompanijai ir 
tiems pimpiams iš federalinių tarnybų, prieš tai pats bent jau nepažvel- 
ges jos vidun. 

Jis duoda nurodymą Terneriui, kuris yra karčiai nusivylęs, tačiau ne- 
siginčija (jis lygiai taip pat puikiai kaip ir Riptonas supranta Kalnaka- 
sybos darbų priežiūros agentūros reikalavimus... o galgi net geriau, nes 
yra sprogdinanti beždžionė), apjuosti atsivėrusią duobę geltona juosta 
su užrašu “[EITI DRAUDŽIAMA"". Po to atsisuka į kitus pamainos vy- 
rus ir primena jiems, kad ką tik atidengtas dreifas, kuriame gali būti is- 
torinių ir archeologinių brangenybių, yra Desperacijos kalnakasybos 
korporacijos nuosavybė. “Netikiu, kad jūs pajėgsite visą laiką išlaikyti 
liežuvį už dantų, - sako jis jiems, - tačiau prašyčiau padaryti man pas- 
laugą ir artimiausias kelias dienas palaikyti savo burnas užčiauptas. 
Neprasitarkite apie tai net savo žmonoms. Leiskite man pranešti virši- 
ninkams. Tai nebus sunku padaryti - Saimzas, revizorius, kitą savaitę at- 
vyksta čia iš Fynikso. Ar padarysite man tokią paslaugą?" 

Vyrai pažada. Žinoma, ne visi sugebės ištesėti savo pažadą net per 
artimiausias dvidešimt keturias valandas, - kai kurie vyrukai visiškai ne- 
sugeba saugoti paslapčių, - tačiau Riptonas mano, jog šachtininkai ger- 
bia ji pakankamai, kad patylėtų bent dvylika valandų... o gal pakaks ir 
keturių. Keturias valandas jis vienas praleis šachtoje, apsiginklavęs ži- 
bintuvėliu, fotoaparatu ir elektriniu vežimėliu, į kurį galės susikrauti 

jam patikusius suvenyrus. Keturias valandas jis praleis su fantazijomis, 
kuriom yra per senas. O jei įgrius stogas po šimto keturiasdešimties me- 
tų ir viską drebinančių sprogimų? Tegul. Jis neturi nei žmonos, nei vai- 
kų, nei tėvų, o du broliai jau ir pamiršo, kad jis gyvas. Tačiau Riptonas 
įtaria, kad jam ir taip nebeilgai liko gyventi. Jau beveik šešis mėnesius 
jaučiasi tarsi pūzras ir visai neseniai pradėjo šlapintis krauju. Negau- 
siai, tačiau ir truputėlis atrodo daug, kai savo kraują pamatai klozete. 

"Jei iš čia ištrūksiu gyvas, - svarsto Riptonas, - galbūt nueisiu pas 
gydytoją. Tebūnie tai ženklas nueiti pas tą prakeiktą gydytoją. Ką į tai 
pasakysi?" 

Terneris, baigęs pamainą, nori nufotografuoti atsivėrusį dreifą. Rip- 
tonas jam leidžia. Atrodo, tai greičiausias būdas jo atsikratyti. 

- Kaip manote, kaip giliai mes išsprogdinome? - klausia Terneris, 
stovėdamas maždaug už dviejų pėdų nuo geltonos juostos ir spragsėda- 
mas savo "Nikon" fotoaparatu - be blykstės padarytose nuotraukose 
matysis tik juoda skylė ir išsibarstę kaulai, kurie gali būti ir elnio. 

- Sunku pasakyti, - atsako Riptonas. Mintyse jis jau rikiuoja įrengi- 
mus, kuriuos pasiims su savimi. 

- Jūs tikriausiai neketinate krėsti jokių kvailysčių, kai išeisiu, tiesa? 
- klausia Terneris. 

- Ne, - atsako Riptonas. - Aš per daug gerbiu prakeiktą kalnakasybos 
darbų saugumą, kad net galėčiau apie tai pagalvoti. 

- Taip, teisingai, - nusijuokdamas pritaria Terneris, o kitos dienos 
paryčiais, apie antrą valandą, gerokai didesnis Kerio Riptono variantas 
įžengs į miegamąjį, kuriame Terneris miegos Su savo žmona, ir nušaus 
miegantį Ternerį. Taip pat ir jo žmoną. Tek! 

Keris Riptonas šią naktį labai užimtas. Jam reikia žudyti (ne vienas 
iš Ternerio sprogdintojų brigados vyrų jau nebeišvys saulės šviesos), dė- 
lioti can tahus, išeidamas iš šachtos jis pasiėmė jų visą maišą - daugiau 
nei šimtą. Kai kurie jų subyrėję į gabalėlius, tačiau Riptonas žino, kad 
net statulėlių fragmentai išsaugo tą keistą, nenuspėjamą galią. Didžiąją 
nakties dalį jis praleidžia dėliodamas šias relikvijas, palikdamas jas 
įvairiuose kampuose, laiškų dėžutėse, automobilių pirštinių skyreliuose. 
Netgi kelnių kišenėse. Taip! Čia beveik niekas nerakina namų, neužsibū- 
na iki gilios nakties, o Keris Riptonas aplanko ne tik Ternerio sprogdin- 
tojų brigados vyrų namus. 

Jis sugrįžta į šachtą, jausdamasis išsekęs it grįžtantis į Siaurės ašiga- 
lį Santa Klausas... tik Santa Klauso darbas baigiasi, kai dovanos išda- 
lintos. Gi Riptonas turi daugiau nei dvi valandas, iki pasirodys pirmieji 
nedidelės Paskalio Martineso šeštadieninės brigados vyrai, tačiau jam, 
be abejo, gaišti nevalia. Kerio Riptono kūnas taip smarkiai kraujuoja, 
kad jis turi į apatinius rūbus prigrūsti tualetinio popieriaus, o pakeliui į 
šachtą du kartus sustoti ir paleisti kraujo čiurkšlę pro Kerio pikapo lan- 

gą. Kraujas aplaško visą automobilio šoną. Brėkštančios dienos švieso- 
je džiūstantis kraujas atrodo kaip tabako sultys. 

Nors ir privalo skubėti, Riptonas sustingsta vietoje, pamatęs automo- 
bilio prožektorių apšviestą šachtos dugną. Jis sėdi išplėtęs akis prie se- 
no automobilio vairo. 

Šiauriniame “Kinijos " šachtos šlaite susirinkę tiek žvėrių, kad jų pa- 
kaktų Nojaus laivui: vilkai, kojotai, strykinėjantys pilkagalviai suopiai, 
pelėdos didelėmis it auksiniai vestuviniai žiedai akimis, pumos, laukinės 
katės, ir netgi kelios pleiskanotos paprastos katės. Čia taip pat yra ir 
laukinių šunų su atsikišusiais šonkauliais, - Riptonas žino, jog dauguma 
jų pabėgo iš tos šiknių komunos, įsikūrusios kalnuose, - o palei jų kojas 
laksto tuntai vorų ir juodaakių žiurkių. 

Kiekvienas išlendantis iš "Kinijos" šachtos žvėris dantyse neša po 
can tahą. Jie blaškosi ir bėgioja šachtos take lyg paklaikusių pabėgėlių 
srautas, ištrūkęs iš kažkokio požeminio pasaulio. Žemiau yra daugiau 
žvėrių, kantriai tupinčių tarsi maisto talonų centro klientai dvi dienas 
prieš Kalėdas - lyg būtų pasiėmę numerėlį ir lauktų savo eilės. 

Tekas nusijuokia Kerio Riptono balso stygomis. 

- Na ir gauja! - sušunka jis. 

Po to privažiuoja prie biuro, Riptono raktu atrakina duris ir nužudo 
naktinį sargą Džo Pradumą. Iš senojo Džo ne kažin koks sargas; jis atei- 
na sutemus ir nieko nenutuokia apie tai, kas vyksta šachtoje, ir nemano, 
jog yra keista, kad Keris Riptonas pasirodo taip anksti. Džo kažką skal- 
bia kampe stovinčioje skalbimo mašinoje; jis sėdi pasidėjęs savo vaka- 
rienę, ir viskas atrodo jauku, kol atvyksta Riptonas ir paleidžia kulką 
jam į gerklę. 

Tai padaręs, Riptonas paskambina į "Pelėdos" klubą. "Pelėda" dir- 
ba dvidešimt keturias valandas per parą (nors tarsi vampyrų klubas nie- 
kada nėra iš tiesų gyvas). Čia Bredas Džozefsonas, kurio oda yra šoko- 
lado spalvos, šešis kartus per savaitę valgo pusryčius... ir visada begė- 
diškai anksti. Dabar šis jo įprotis labai pravers. Riptonas nori, kad Bre- 
das tuojau pat atsirastų čia, kol can tahai neužteršė juodaodžio. Can ta- 
hai yra naudingi daugeliu požiūrių, tačiau jie sugadina žmogų ir jis ne- 
betinka svarbesniems Teko reikalams. Riptonas žino, jog reikalui esant 
galėtų pasiimti ką nors iš Martineso brigados ar net patį Paskalį, tačiau 
jis nori (teisybę pasakius, ne jis, o Tekas šito nori) Bredo. Bredas bus 
naudingas ir kitais požiūriais. 

"Kiek gali išbūti nesugedę sveiki kūnai? - klausia jis savęs, artinda- 
masis prie telefono. - Kiek kūnas gali ištverti, jei jame nėra sultingo vė- 
žio?" 

Jis nežino, tačiau tikisi netrukus išsiaiškinti. 

- "Pelėdos" klubas, - išgirsta jis moterišką balsą - saulė dar nepate- 
kėjusi, ir moters balse girdėti nuovargis. 

- Sveika, Denise, - sako jis. - Kaip krutame? 

- Kas čia kalba? - Denisės balse girdėti įtarimo gaidelės. 

- Keris Riptonas, brangute. Nepažinote mano balso? 

- Jūs labai užkimęs, brangusis. O gal persišaldėte? 

- Regis, peršalau, - atsako jis išsiviepdamas ir nusišluostydamas 
kraują nuo apatinės lūpos, kuris smelkiasi pro dantis. Jis jaučiasi taip, 
tarsi būtų atsipalaidavę visi viduriai ir plūduriuotų kraujo jūroje. - 
Klausykite, brangute, ar pas jus yra Bredas? 

- Sėdi kampe kaip visada ir begėdiškai ryja - keturi kiaušiniai, pakep- 
tos bulvės ir apie pusė svaro pakepinto bekono. Kai jis galiausiai sp- 
rogs, tikiuosi, tai įvyks kur nors kitur. Kodėl jūs ieškote Bredo taip anksti 
šeštadienį? 

- Kompanijos reikalai. 

- Tada užčiaupiu savo burną, kad patekčiau į dangų, - sako Denisė. - 
Ripai, pasirūpinkite savo gerkle. Jūs tikrai kažkuo užsikrėtėte. 

- Vien tik meile jums, - atsako Riptonas. 

- Aha, - atitaria Denisė. 

- Bredai! - girdi jis, kaip barmenė šaukia Džozefsoną. - Telefonas! 
Jums! Skambina ponas Nuostabusis! 

Seka trumpa pauzė, kai Bredas tikriausiai klausia, kas skambina. 

- Pats sužinosite, - atsako Denisė, ir netrukus Bredas Džozefsonas 
paima telefono ragelį. 

Jis pasako "alio" balsu žmogaus, puikiai suprantančio, jog Leidyklų 
atsiskaitymų centro darbuotojai neskambina penktą valandą ryte pra- 
nešti apie laimėtą didžiulę pinigų sumą. 

- Bredai, čia Keris Riptonas, - sako jis. 

Keris žino, kaip prikalbinti Bredą, kad jis čia atvažiuotų; tą mintį jam 
pakišo Kirkas Terneris. 

- Ar turite fotoaparatą savo mašinoje? 

Žinoma, Bredas turi. Greta visų kitų dalykų Bredui labai patinka ste- 
bėti paukščius. Tiesą pasakius, Bredas įsivaizduoja esąs ornitologas mė- 
gėjas. Tačiau Keris Riptonas gali šį rytą kai ką geriau nei paukščiai. 
Kur kas geriau. 

- Taip, žinoma. Koks reikalas? 

Riptonas atsiremia į kampe priklijuotą plakatą, vaizduojantį murziną 
šachtininką, tarsi Dėdė Semas rodantį pirštu ir sakantį: “ "PIRMYN, 
UŽDRAUSKITE KALNAKASYBĄ, TEGUL TIE NIEKŠAI SUSĄLA 
TAMSOJE!' 

- Parodysiu, jei tuojau pat įšoksite į savo mašiną ir atvažiuosite čia, 
- atsako Riptonas. - O jei pasirodysite anksčiau nei Paskalis Martinesas 
ir jo vyrukai, suteiksiu galimybę nufotografuoti tokius dalykus, kurių gy- 
venime dar nesate regėjes. 

- Apie ką jūs kalbate? 

Džozefsono balse girdėti susijaudinimas. 

- Pradžiai apie keturiasdešimt ar penkiasdešimt negyvų kinų kaulų. 
Kaip jums tai patinka? 

- Ką... 

- Vakar po pietų mes atidengėme senąją "Kinijos" šachtą. Ne dau- 
giau kaip dvidešimties pėdų gylyje pamatysite nuostabiausius... 

- Aš jau važiuoju. Jūs niekur nepasitraukite. Po velnių, niekur nepa- 
sitraukite. 

Riptono ragelyje pasigirsta spragtelėjimas, ir jis išviepia savo raudo- 
nas lūpas. 

- Nepasitrauksiu, - sako jis. - Dėl šito gali nesirūpinti. Can de lach! 
Ah ten! Tek! 

Po dešimties minučių Riptonas - kuriam dabar kraujas plūsta iš bam- 
bos, tiesiosios žarnos ir penio - žingsniuoja "Kinijos" šachtos šlaitu. Čia 
jis tarsi pamokslininkas ištiesia rankas ir kalbasi su žvėrimis nesusifor- 
mavusiųjų kalba. Liepia visiems arba skristi šalin, arba pasislėpti šach- 
toje. Nevertėtų, kad Bredas Džozefsonas juos pamatytų. Visiškai 
nevertėtų. 

Po penkių minučių Džozefsonas jau leidžiasi stačiu šachtos šlaitu, sė- 
dėdamas tiesus kaip mietas prie savo seno "Buick'o" vairo. Automobi- 
lio priekyje priklijuotame lipduke užrašyta: “SACHTININKAI ĮEINA 
GILIAU IR BŪNA ILGIAU". Riptonas stebi jį pro priekines biuro duris. 
Bredui taip pat nevertėtų geriau į jį įsižiūrėti, kol dar neprisiartino. 

Dėl to nėra jokių problemų. Bredas žvygindamas padangas sustabdo 
automobilį, pačiumpa tris skirtingus fotoaparatus ir bėga ristele biuro 
link, stabtelėdamas tik pažiopsoti į atvirą skylę. 

- O šventas šūde, čia tikrai "Kinijos" šachta, - sako jis. - Turi būti. 
Ei, Keri! Dėl Dievo, čia netrukus bus Martinesas! 

- Ne, šeštadieniais jie pradeda vėliau, - sako Riptonas išsiviepdamas. 
- Atsivėsink. 

- Taip, o kaip dėl senojo Džo? Jis gali sukelti prob... 

- Sakiau tau, atsivėsink. Džo išvykęs į Reno. Jo anūkėlė pagimdė vaikelį. 

- Gerai! Puiku! Gal nori cigaro? 

Bredas juokiasi it laukinis. 

- Ateik čia, - kviečia Riptonas. - Turiu tau kai ką parodyti. 

- Tai, ką išnešei iš šachtos? 

- Taip, - atsako Riptonas, ir tam tikra prasme nemeluoja, tam tikra 
prasme nori parodyti Bredui, ką išnešė iš šachtos. 

Džozefsonas vis dar susiraukęs apžiūrinėja savo siūbuojančius fotoa- 
paratus, bandydamas išnarplioti dirželius, kai Riptonas jį sugriebia ir 
sviedžia gilyn į patalpą. Džozefsonas pasipiktinęs rikteli. Vėliau jis išsi- 
gas, o dar vėliau Džozefsoną apims siaubas, tačiau dabar jis dar nepas- 
tebėjo Džo Pradumo lavono ir yra tik pasipiktinęs. 

- Sakau tau paskutinį kartą: atsivėsink! - taria Riptonas, išeidamas 
laukan ir užrakindamas duris. - Viešpatie, atsipalaiduok! 

Juokdamasis jis patraukia prie automobilio ir įlipa vidun. Kaip ir 
dauguma vakariečių, Keris Riptonas aistringai įsitikinęs, kad amerikie- 
čiai turi teisę nešiotis ginklą; už sėdynės, ant lentynos, guli šautuvas, 0 
pirštinių skyrelyje pavojingas “Ruger'is", kurį galima lengvai paslėpti. 
Riptonas užtaiso šautuvą ir pasideda jį sau ant kelių. “Rugerį", kuris 
yra užtaisytas, Riptonas paprasčiausiai pasideda ant sėdynės greta sa- 
vęs. Pirmoji mintis buvo užsikišti pistoletą už diržo, tačiau dabar ten vis- 
kas paplūdę kraujais ("Riptonai, idiote, - sako jis sau mintyse, - negi ne- 
žinai, kad tavo amžiaus vyrai privalo vos ne kasmet duoti daktarams pa- 
kutenti savo seną prostatą"), o išmirkyti Riptono pistoletą kraujyje nėra 
gera mintis. 

Kai nesiliaujantis Džozefsono trankymas į biuro duris jį suerzina, vi- 
su garsu paleidžia radiją ir dainuoja kartu su Džoniu Peičeku, savo dai- 
nelėje pasakojančiu, jog buvo savo gerosios mamytės vienintelis vel- 
niūkštis. 

Netrukus geru pusvalandžiu anksčiau nei šeštadieniais priklauso pa- 
sirodo Paskalis Martinesas. Kartu su savimi jis atsiveža Migelį Riverą, 
savąjį amigo*. Riptonas pamojuoja ranka. Paskalis pastato savo auto- 
mobilį kitoje biuro pusėje ir kartu su Migu ateina pasižiūrėti, ką čia vei- 
kia Riptonas šeštadienį, tokiu bedieviškai ankstyvu metu. Riptonas vis 
dar besišypsodamas iškiša šautuvą pro langelį ir nušauna juos abu. Tai 
lengva. Nė vienas iš vyrų nebando pabėgti. Jie miršta su nuostaba vei- 
duose. Riptonas žiūri į juos, prisimindamas savo senelio žodžius apie ba- 
landžius - keleivius, paukščius, kurie yra tokie buki, kad gali juos tupin- 
čius užmušti lazda. Čia visi vyrai turi ginklus, tačiau širdies gilumoje re- 
tas kuris galvoja, jog kada nors šiais ginklais prireiks pasinaudoti. Visi 
jie moka tik pasipuikuoti. Antra, jei norite, per jų skrybėles nesimato 
Žmogaus. 

Po vieną ir po du atvyksta kiti pamainos vyrai - niekas šeštadieniais 
per daug nesistengia nepavėluoti. Riptonas visus juos nušauna ir nuvel- 
ka lavonus už biuro pastato, kur netrukus palei rūbų džiovintuvo išme- 
tamąjį vamzdį jų susikaupia visa krūva - tarsi rąstų. Kai iššaudo visus 
šautuvo šovinius ( "Rugeriui"" amunicijos yra pakankamai, tačiau iš pis- 
toleto nedaug naudos - negali tiksliai pataikyti iš didesnio nei tuzinas 
pėdų atstumo), susiieško Martineso raktus, atrakina jo “Cherokee " ir po 
antklode suranda žavų (ir visiškai neteisėtą) automatinį "Iver Johnson" 
šautuvą. Greta, "Nike" sportinių batelių dėžutėje, guli du tuzinai apva- 
lių apkabų. Atvykstantys šiauriniu šlaitu šachtininkai girdi šūvius, tačiau 


* draugužį (isp.). 

jie mano, kad šaudoma į taikinį, nes šitaip gana dažnai prasideda šeš- 
tadienio rytai "Kinijos" šachtoje. Tai nuostabu. 

Be penkiolikos aštuonios Riptonas jau iššaudęs visus Martineso pa- 
mainos vyrus. Kaip premiją, jis dar gauna vienakojį vyruką, atvykusį iš 
“Bud's Suds" baro pataisyti kavos aparatą. Dvidešimt penki lavonai už 
biuro pastato. 

Gyviai vis pradeda šmirinėti į šachtą ir atgal, pulku pasileisdami 
miestelio link ir dantyse nešdami po can tahą. Netrukus jie liausis, nes 
aušta diena, ir lauks nakties priedangos, kad galėtų tęsti savo darbą. 

Tuo tarpu šachta priklauso jam... pats metas šokti vidun. Jis nori at- 
sikratyti šio nemalonaus yrančio kūno ir, jei laiku nepereis į kitą, nieka- 
da nebegalės šito padaryti. 

Vos tik Riptonas atidaro duris, ant jo puola Bredas Džozefsonas. Jis 
girdėjo šūvius ir klyksmus, kai pirmasis Riptono šūvis netiksliai pataikė 
į auką, ir jis supranta, kad dabar vienintelė išeitis - pulti Riptoną. Džo- 
zefsonas tikisi šūvio, tačiau, suprantama, Keris negali šito padaryti. Jis 
sugriebia Džozefsoną už rankų ir sukaupęs paskutiniąsias savo kino jė- 
gas trenkia juodaodį vyrą į sieną taip smarkiai, kad sudreba visas pas- 
tatas. Žinoma, čia ne tik Riptono jėga, tai - Teko jėga. Tartum norėda- 
mas tai patvirtinti, Džozefsonas klausia, kaip, vardan Dievo, jis tapo 
toks aukštas. 

- Grūdainiai, - sušunka būtybė. - Tek! 

- Ką tu darai? - klausia Džozefsonas, bandydamas išsisukti nuo be- 
siartinančio Riptono veido pražiota burna. - Ką tu d... 

- Pabučiuok mane, gražuoli!- sušunka Riptonas, prispausdamas savo 
lūpas prie Džozefsono lūpų. 

Jis iškvepia orą į Džozefsono burną, o kraujas patikimai užsandari- 
na šį susijungimą. Džozefsonas įsitempia Riptono glėbyje, po to ima pa- 
šėlusiai drebėti. Riptonas vis iškvepia orą, jausdamas, kaip tai vyksta, 
jausdamas, kaip persikelia į Džozefsoną. Trumpą ir siaubingą akimirką 
Teko esybė yra nuoga, įstrigusi tarp alpstančio Riptono ir Džozefsono, 
kuris ima pūstis tarsi didžiulis balionas per Padėkos dienos paradą. Net- 
rukus Tekas jau žiūri ne Riptono, o Džozefsono akimis. 

Būtybė pajunta nuostabų, svaiginantį atgimimo jausmą. Ją yra užp- 
lūdusi ne tik Teko jėga bei tikslas, bet ir energija vyro, pusryčiams su- 
valgančio keturis kiaušinius ir pusę svaro pakepintos šoninės. Šis jaus- 
mas... šis jausmas... 

- Šis jausmas NUOOOSTABUS! - pasipūtėliškai sušunka Bredas 
Džozefsonas. 

Būtybė girdi, kaip grėsmingai traška augantis Bredo stuburas, kaip 
plečiasi šlamėdami tarsi šilkas raumenys, kaip traška lyg aižėjantis le- 
das kaukolės kaulai. Jis porą kartų taip garsiai išleidžia dujas, tarytum 
kas būtų iššovęs starterio pistoletą. 

Būtybė numeta Riptono kūną, kuris atrodo lengvutis tarsi tuščia 
ankštis, ir plačiais žingsniais nužingsniuoja durų link, klausydamasi, 
kaip nuo platėjančių Džozefsono pečių ir ilgėjančių rankų trūkinėja cha- 
ki spalvos marškinių siūlės. Pėdos padidėjo ne tiek daug, tačiau pakan- 
kamai, kad sutrūkinėtų teniso batelių raišteliai. 

Tekas plačiai išsiviepęs stovi lauke. Dar niekada jis nesijautė taip 
puikiai. Pasaulis riaumoja tarsi krioklys. Nežmoniškai didelė erekcija jo 
džinsų priekį paverčia palapine. 

Tekas išsilaisvino iš pasaulių šulinio. Tekas - šaunuolis, jis maitinsis 
ir valdys kaip ir visada valdė šioje dykumoje, kur augalai migruoja, o 
žemė yra įmagnetinta. 

Būtybei belipant į “Buick'ą", Bredo Džozefsono kelnių siūlė praplyš- 
ta iki pat diržo kilpučių. Po to, nusišypsojusi dėl automobilio priekyje 
priklijuoto lipduko “ŠACHTININKAI ĮEINA GILIAU IR IŠBŪNA IL- 
GIAU“, būtybė apvažiuoja biuro pastatą ir pasuka į Desperaciją, pas- 
kui automobilį palikdama besidriekiantį it gaidžio uodega dulkių debesį. 

Deividas nutilo. Jis vis dar tebesėdėjo atrėmęs nugarą į "Ryder" mi- 
kroautobuso sieną ir nuleidęs galvą žiūrėjo į savo sportinius batelius. 
Nuo kalbėjimo jo balsas prikimo. Visi likusieji susibūrė aplink berniuką 
pusračiu, ir Džonis pagalvojo, jog labai panašiai kažkada senieji išmin- 
čiai buvo susispietę aplink Kristų, kai šis aiškino jiems savo mokymą. 
Džoniui geriausiai matėsi toji smulkutė pankiška paukštytė, kurią susiž- 
vejojo Stivas Eimzas, ir toji mergina atrodė lygiai taip pat, kaip jautėsi 
jis pats: užburta, nustebusi, tačiau netikinti tuo, ką girdi. Ir todėl jis ne- 
galėjo nustygti nekalbėjęs. Džonis ketino išsinešdinti iš šio miestelio, ir 
niekas jo nesulaikys nuo šio žingsnio, tik jo senasis ego jaustųsi kur kas 
geriau, jei galėtų tiesiog patikėti, jog berniukas haliucinuoja, pyškina vi- 
sas šias pasakaites iš savo vaizduotės. Tačiau Džonis nemanė, jog būtent 
šitaip yra. 

“Tu puikiai žinai, jog šitaip nėra", - pasakė Terė, jaukiai įsitaisiusi 
savo kalių bunkeryje. 

Džonis pritūpė paimti naują limonado buteliuką, nejausdamas, kaip 
Jo piniginė (tikros krokodilo odos, pirkta “Barncys" parduotuvėje už tris 
šimtus dolerių), kuri jau kyšojo iš užpakalinės kelnių kišenės, galutinai 
išlenda ir nukrenta ant grindų. Džonis paplekšnojo berniukui ranką, lai- 
kančią butelio kakliuką. Deividas šypsodamasis pažvelgė i jį, ir Džonis 
apstulbo pamatęs, koks vaikas išsekęs. Mintyse vėl nuskambėjo Deivi- 
do pasakojimas apie Teką, - tarsi žmogėdrą iš pasakų, uždarytą žemės 
gelmėse ir basinaudojantį žmonėmis it popieriniais puodeliais, nes ne- 

paprastai greitai sudėvi jų kūnus, - ir pagalvojo, ar Deivido Dievas labai 
nuo jo skiriasi. 

- Kaip ten būtų, šitaip jis persikelia, - paaiškino Deividas prikimusiu 
balsu, - pereina kartu su kvėpavimu tarsi sėkla, kurią nubloškia vėjo gūsis. 

- Tai ne gyvenimo, o mirties bučinys, - pastebėjo Ralfas. 

Deividas linktelėjo galva. 

- Tačiau kas pabučiavo Riptoną? - paklausė Sintija. - Kas jį pabučia- 
vo, kai Riptonas nusileido į šachtą? 

- Nežinau, - atsakė Deividas. - Arba man nebuvo parodyta, arba šito 
nesuprantu. Žinau tik tiek, jog tai įvyko šulinyje, apie kurį jums papasa- 
kojau. Jis nusileido į tą kambarį... menę... can tahai jį traukė, tačiau Rip- 
tonui nebuvo leista juos paliesti. 

- Todėl, kad can tahai sugadina žmonių kūnus, ir jie tampa netinka- 
mi Tekui, - pusiau tvirtindamas, pusiau klausdamas įsiterpė Stivas. 

- Taip. 

- Negi Tekas turi materialų kūną? Noriu pasakyti, jog... mes čia ne- 
kalbame tiesiog apie idėją, ar ne? Arba apie dvasią? 

Deividas papurtė galvą. 

- Ne, Tekas yra realus, jis yra būtybė. Šachtoje jis turėjo pereiti į Rip- 
tono kūną, nes negalėjo ištrūkti iš ini - šulinio. Taip, jis turi materialų 
kūną, kuris netilpo šulinyje. Būtybė tegali pasigauti žmones, apsigyven- 
ti juose, paversdama juos can tekais. O kai šie kūnai susidėvi, būtybė 
persikelia į kitus. 

- Deividai, o kas nutiko Džozefsonui? - paklausė Ralfas. 

Jo balsas skambėjo tyliai, Ralfas atrodė visiškai išsekęs. Džoniui 
darėsi vis sunkiau žiūrėti į sūnų ir tėvą Karverius. 

- Jo širdies vožtuvas buvo nesandarus, - atsakė Deividas. - Tai nedi- 
delė bėda. Džozefsonas tikriausiai būtų ilgai gyvenęs, tačiau jį užvaldė 
Tekas, ir paprasčiausiai... - Deividas gūžtelėjo pečiais, - paprasčiausiai jį 
sudėvėjo. Tam teprireikė dviejų su puse dienos. Po to Tekas persikėlė į 
Entredžianą. Policininkas buvo stiprus, ir jo kūnas išlaikė visą savaitę... 
tačiau Entredžiano oda buvo labai šviesi. Žmonės iš jo šaipydavosi, kad 
naudoja kremą nuo saulės. 

- Ir visa tai tau papasakojo gidas? - paklausė Džonis. 

- Taip. Manau, jog būtent gidas. 

- Tačiau tu nesi tikras, kas tai buvo iš tiesų? 

- Beveik žinau. Jaučiuosi taip, tartum privalėčiau žinoti. 

- Ar tu esi tikras, jog šio gido nepasiuntė Tekas? Todėl, kad yra toks 
keistas posakis: “Velnias gali būti malonus“. 

- Jo nepasiuntė Tekas, Džoni. 

- Tegul berniukas kalba, - įsiterpė Stivas, - gerai? 

Džonis gūžtelėjo pečiais ir atsisėdo. Viena jo ranka vos nepalietė išk- 
ritusios piniginės. Tačiau tik vos. 

- Miestelio ūkinių prekių parduotuvės galinėje dalyje yra drabužių 
skyrius, - vėl tęsė pasakojimą Deividas. - Ten daugiausiai prekiaujama 
darbo rūbais: “Levi's" džinsais, chaki striukėmis, aukštakulniais batais ir 
panašiai. Vienam vyrukui, Kurtui Jomenui, dirbančiam - dirbusiam - te- 
lefono kompanijoje, jie rūbus užsakinėja specialiai. Jis yra aukščiausias 
vyras Desperacijoje - šešių pėdų ir septynių colių ūgio. Štai kodėl Ent- 
redžiano rūbai nebuvo suplyšę, kai jis mus sučiupo, tėti. Šeštadienio 
vakarą Džozefsonas įsilaužė į ūkinių prekių parduotuvę ir pačiupo Kur- 
to Jomeno dydžio chaki spalvos kostiumą. Taip pat ir batus. Visa tai jis 
nunešė į municipalinį pastatą ir sudėjo į Kolio Entredžiano rūbų spinte- 
lę persirengimo kambaryje. Suprantate, jau tada jis žinojo, kieno kūnu 
pasinaudos vėliau. 

- Ar jis nužudė policijos viršininką? - paklausė Ralfas. 

- Misterį Rydą? Ne, ne tada. Tai jis padarė sekmadienio vakarą. Be- 
je, tuo metu misteris Rydas jau buvo nereikalingas. Suprantate, Riptonas 
jam buvo palikęs vieną iš can tahy, ir tai sujaukė misterį Rydą. Labai. 
Tuo metu, kai misteris Džozefsonas jį nužudė, misteris Rydas sėdėjo 
prie savo rašomojo stalo ir... 

Aiškiai sutrikęs, Deividas nusisuko į šalį, sugniaužęs dešinę ranką 
vamzdeliu, jis ore padarė kelis staigius judesius aukštyn ir žemyn. 

- Gerai, - įsiterpė Stivas. - Mes suprantame. O kaip Entredžianas? 
Kur jis buvo visą savaitgalį? 

- Jo, kaip ir Odrės, miestelyje nebuvo. Desperacijos policininkai yra 
- buvo - sudarę sutartį su apygardos teisėsaugos organais. O tai reiškia, 
Jog tenka daug keliauti. Penktadienio vakarą, tą vakarą, kai Riptonas iš- 
šaudė sprogdintojų brigadą, Entredžianas buvo Ostine. Šeštadienį jis 
nakvojo Deiviso rančoje. Sekmadienio naktį - paskutinę naktį, kai jis dar 
iš tiesų buvo Kolis Entredžianas, - praleido šošonų genties žemėje. Ten 
jis turi draugą. Manau, jog moterį. 

Džonis nuėjo į "Ryder" autobusiuko galą, o po to apsisuko. 

- Ką jis padarė, Deividai? Ką toji būtybė padarė? Kaip mes atsidūrė- 
me dabartinėje situacijoje? Kaip tai galėjo atsitikti? - Džonis trumpam 
nutilo. - Ir dar vienas klausimas. Ko Tekas nori? Išlįsti iš savo skylės Žže- 
mės gelmėse ir pramankštinti kojas? Pavalgyti kiaulės odelių? Pauostyti 
kokaino ir išgerti “Teguila Sunrise“ kokteilį? Išdulkinti keletą mergai- 
čių, organizuojančių plojimus per Nacionalinės futbolo lygos varžybas? 
Paklausti Bobo Dilano, kokia yra tikroji dainos “Rojaus vartai" žodžių 
prasmė? Valdyti Žemę? Ko? 

- Tai visiškai nesvarbu, - tyliai atsakė Deividas. 

- Ką? 

- Svarbu yra tai, ko nori Dievas. O jis nori, kad mes nuvyktume į “Ki- 
nijos" šachtą. Visa kita tėra... tauškalai. 

Džonis nusišypsojo. Toji šypsena atrodė per daug įsitempusi ir per 
daug skausminga. 

- Štai ką aš tau pasakysiu, šaunuoli: man mažiausiai rūpi, ko nori ta- 
vo Dievas. 

Jis vėl pasisuko į “Ryder'io" galines duris ir jas atitraukė. Po audros 
lauke vėjas buvo visiškai nurimęs, o oras keistai šiltas. Gatvių sankryžo- 
je ritmingai mirkčiojo geltonas šviesoforas. Banguotos smėlio kopos kir- 
to gatvę vienodais tarpais. Padūmavusioje mėnulio ir mirkčiojančio švie- 
soforo šviesoje Desperacija priminė kažkokį avanpostą iš fantastinio fil- 
mo. 

- Negaliu jūsų sulaikyti, jei nusprendėte mus palikti, - pasakė Deivi- 
das. - Galbūt tai galėtų padaryti Stivas ar mano tėtis, tačiau tai neduotų 
jokios naudos. Dėl laisvos valios susitarimo. 

- Teisingai, - pritarė Džonis, - dėl geros senos laisvos valios. 

Jis iššoko pro galines mikroautobuso dureles, susiraukdamas nuo 
skausmo, vėl nudiegusio nugarą. Nosį taip pat vėl ėmė skaudėti. Stipriai. 
Džonis apsidairė, ar nepamatys kur kojotų arba suopių, tačiau nieko 
neišvydo. 

- Atvirai pasakius, Deividai, aš pasitikiu Dievu beveik taip pat kaip 
ir pianinu. 

Džonis šypsodamasis įkišo galvą į mikroautobusą ir pažvelgė į ber- 
niuką. 

- Tu gali juo pasitikėti kiek nori. Manau, vis dar gali sau leisti šią 
prabangą. Tavo sesutė negyva, o mama paversta į dievai žino ką, tačiau 
prieš užsiimdamas tavimi asmeniškai Tekas dar turi tavo tėvą. 

Deividas krūptelėjo. Jo lūpos pradėjo virpėti. Vaiko veidas išsikrei- 
pė, ir jis pradėjo verkti. 

- Šunsnukis! - užriko ant Džonio Sintija. - Sušiktas šunsnukis! 

Ji nubėgo į mikroautobuso galą ir spyrė Džoniui. Šis loštelėjo atgal, 
ir Sintijos mažos kojytės pirštas praskriejo pro Džonio smakrą per kelis 
colius. Jis pajuto kojos judesio sukeltą gūsį. Sintija stovėjo ant mikroau- 
tobuso krašto mosuodama rankomis, kad išlaikytų pusiausvyrą. Tikriau- 
siai ji būtų nuvirtusi į gatvę, jei Stivas nebūtų sugriebęs merginos už pe- 
čių ir sulaikęs. 

- Ledi, aš niekada nepretendavau būti šventasis, - atsakė Džonis. 

Ši frazė pavyko būtent taip, kaip jis ir norėjo, - ji nuskambėjo leng- 
vai, ironiškai ir linksmai, - tačiau giliai viduje Džonis išsigando. Tas 
perkreiptas berniuko veidas, tarsi vaikui būtų smogęs žmogus, kurį jis 
laikė savo draugu. 

- Dink iš čia! - suklykė Sintija. 

Už jos, priklaupęs ant vieno kelio ir nerangiai apsikabinęs sūnų, Ral- 
fas su nuostaba ir tartum negalėdamas patikėti, jog iš tiesų išgirdo šito- 
kius žodžius, žiūrėjo į Džonį. 

- Tu mums nereikalingas, padarysime tai ir be tavęs! 

- Kam apskritai tai daryti? - paklausė Džonis, pasistengdamas stovėti 
taip, kad jo nepasicktų merginos koja. - Štai koks klausimas. Vardan 
Dicvo? Ką jis jums tokio yra padaręs, Sintija, kad visą gyvenimą lauk- 
tumėte, kol paspaus senovinį vidinio ryšio mygtuką ar atsiųs faksą? Ar 
Dievas jus apsaugojo nuo to vyruko, kuris bandė jums nuplėšti ausį, ar 
ano, kuris sulaužė nosį? 

- Tačiau aš čia esu, tiesa? - atžariai atrėžė mergina. 

- Atleiskite, man šito nepakanka. Aš nesiruošiu tapti Dievo komedi- 
jos teatro personažu. Jei tik man pavyks šito išvengti. Negaliu patikėti, 
kad bet kuris iš jūsų rimtai galvojate ten vykti. Ši mintis yra beprotiška. 

- O kaip dėl Merės? - paklausė Stivas. - Ar jūs norite ją ten palikti? 
Ar galite ją palikti? 

- Kodėl gi ne? - atsakė Džonis ir netgi nusijuokė. 

Tai buvo trumpas amtelėjimas... tačiau jis nuskambėjo linksmai, ir 
Džonis pastebėjo, kaip Stivas pasišlykštėjęs nusisuko. Džonis apsižval- 
gė, ar nepamatys kur žvėrių, tačiau kelias vis dar tebebuvo laisvas, be jo- 
kių kliūčių. Tad gal vaikis ir buvo teisus - Tekas norėjo, kad jie išvyktų 
iš miestelio, atidarė jiems duris. 

- Merę pažįstu nė kiek ne geriau nei tuos kurmius iš miestelio, ku- 
riuos jis - toji būtybė, jei jums šitaip labiau patinka, - nužudė. Dauguma 
jų tuo metu jau tikriausiai buvo netekę proto ir net nesuvokė palieką šį 
pasaulį. Nejau nematote, jog visa tai beprasmiška? Jei tau pavyktų, 
Stivai, kokio už tai tikiesi atpildo? Tapti “Pelėdos" klubo nariu iki gy- 
vos galvos? 

- Kas jums pasidarė? - paklausė Stivas. - Jūs priėjote prie tos pumos 
kaip tikras šaunuolis 17 ištaškėte jos galvą. Atrodėte kaip tas sukruštas 
mičiganietis. Tad žinau, jog turite drąsos. Kaip ten būtų, bent jau turėjo- 
te. Kas iš jūsų ją pavogė? 

- Tu nesupranti. Aš tiesiog pasikarščiavau. Žinai, kur glūdi mano 
silpnybė? Jei tik man kas nors suteiks galimybę pagalvoti, aš ja pasinau- 
dosiu. 

Džonis žengė žingsnį atgal. Joks dievas jo nesulaikė. 

- Sėkmės, vyručiai. Kad ir kaip ten būtų, tu, Deividai, esi nepapras- 
tas jaunuolis. 

- Jei jūs pasitrauksite, viskas žlugs, - pasakė Deividas. Jis vis dar 
tebebuvo priglaudęs veidą prie tėvo krūtinės. - Grandinė suirs. Tekas nu- 
galės. 

- Taip, tačiau kai reikės atsiteisti, jis bus mūsų, - atšovė Džonis, vėl 
nusijuokdamas. 

Šis garsas jam priminė kokteilių pobūvius, kur juokdavosi tuo pačiu 
beprasmiu juoku ir laidė tokius pat beprasmius samojus, beprasmiškai 
nedideliam džiazo orkestrėliui grojant beprasmiškus senus standartus, 

tokius kaip “Ar žinai kelią į San Chosė" ar “Tėtušiui patinka mamba'"'. 
Lygiai taip jis juokėsi lipdamas iš baseino “Bel-Air" viešbutyje, vienoje 
rankoje tebelaikydamas alaus butelį. Na ir kas. Džonis galėjo juoktis, 
kaip tik jam sukruštai patinka. Galų gale juk jį kažkada apdovanojo Na- 
cionalinės knygų draugijos premija. 

- Iš automobilių stovėjimo aikštelės prie kalnakasybos kompanijos 
biuro paimsiu mašiną. Važiuosiu it patrakęs, bet pasieksiu Ostiną, o ta- 
da neprisistatęs paskambinsiu valstijos policijai ir pasakysiu, kad Despe- 
racijoje nutiko kažkas labai sušiktai bloga. Po to vietiniame “Best Wes- 
tern" viešbutyje užsakysiu kambarius ir, tikiuosi, jog jūs, vyručiai, pasi- 
rodysite ir jais pasinaudosite. Jei taip padarysite, galėsite gerti mano sąs- 
kaita. Kad ir kaip ten būtų, šį vakarą palieku traukinį. Manau, Despera- 
cija mane visam laikui išgydė nuo blaivybės. 

Džonis nusišypsojo Stivui su Sintija, kurie apsikabinę vienas kitą per 
liemenį stovėjo mikroautobuso gale. 

- Judu elgiatės beprotiškai nevykdami kartu su manimi, ir abu puikiai 
tą suprantate. Kur nors kitur judu galėtumėte puikiai pasireikšti. Aš tai 
matau. O čia tegalite tapti Deivido kanibališkojo dievo can takais. 

Jis nusisuko ir nuleidęs galvą bei stipriai plakančia širdimi ėmė 
žingsniuoti šalin. Džonis tikėjosi išgirsti piktus žodžius, prakeiksmus, 
galbūt net maldavimą sugrįžti. Jis buvo bet kam pasiruošęs, ir galbūt vie- 
nintelis dalykas, kuris galėjo jį sustabdyti, buvo būtent tie žodžiai, ku- 
riuos Stivas Eimzas ištarė tyliu, beveik bespalviu, konstatuojančiu faktą 
žmogaus balsu: 

- Už tai aš jūsų negerbiu. 

Džonis apsisuko, įskaudintas šio paprasto pareiškimo labiau, nei ga- 
lėjo tikėtis. 

- Brangusis, - tarė jis, - aš praradau pagarbą žmogaus, kuris kažkada 
buvo atsakingas už tai, kad Stivenas Taileris būtų išmestas gatvėn. Visa 
tai tėra Žiurkių dulkinimas. 

- Nesu skaitęs nė vienos jūsų knygos, tačiau perskaičiau tą apsakymą, 
kurį man davėte, ir skaičiau knygą apie jus, - pasakė Stivas. - Tą, kurią 
parašė profesorius iš Oklahomos. Spėju, jog jūs visur sukeldavote praga- 
rą ir buvote tikras šūdas savo moterims, tačiau, vardan Dievo, juk jūs nu- 
vykote be šautuvo į Vietnamą... ir šį vakarą... toji puma... kur visa tai 
dingo? 

- Nutekėjo kaip myžalas girtuoklio koja, - atsakė Džonis. - Regis, tu 
netiki, kad taip gali atsitikti, tačiau šitaip būna. Mano myžalo paskutinie- 
ji likučiai ištekėjo 1 baseiną. Kaip tau patinka šis absurdas? 

Deividas priėjo prie mikroautobuso gale stovinčių Stivo ir Sintijos. 
Jis vis dar atrodė išblyškęs ir išsekęs, tačiau buvo ramus. 

- Jis jus jau paženklino, - pasakė berniukas. - Aš leisiu jums pasiša- 
linti, tačiau jūs pats pasigailėsite tai padaręs, kai ant savo odos užuosite 
Teko kvapą. 

Džonis ilgai žiūrėjo į berniuką, visomis, kurių dar buvo likę, valios 
pastangomis bandydamas nuslopinti staiga kilusį norą sugrįžti į mi- 
kroautobusą. 

- Tada aš tiesiog užsipilsiu daugiau skutimosi losjono, - atsakė Džo- 
nis. - Likite sveiki, berniukai ir mergaitės. Gyvenkite teisingai. 

Ir kiek galėdamas sparčiau nužingsniavo tolyn. Dar kiek, ir Džonis 
būtų pasileidęs bėgte. 

Mikroautobuse įsivyravo tyla, visi stebėjo Džonį, kol jis išnyko iš 
akiračio, tačiau ir po to niekas nepratarė nė žodžio. Deividas stovėjo tė- 
vo glėbyje ir galvojo, jog dar niekada nesijautė toks tuščias ir nusivylęs. 
Viskas buvo baigta. Jis pralaimėjo. Berniukas paspyrė tuščią limonado 
buteliuką, akimis sekdamas, kaip jis rieda mikroautobuso sienos link, į 
kurią atsimuša ir sustoja palei... 

Deividas žengė žingsnį pirmyn. 

- Žiūrėkite, Džonio piniginė. Tikriausiai ji iškrito iš kišenės. 

- Vargšelis, - burbtelėjo Sintija. 

- Keista, kaip jis jos nepametė anksčiau, - pastebėjo Stivas. 

Šiuos žodžius jis ištarė kaip žmogus, kurio tikrosios mintys sklando 
visiškai kitur. 

- Aš jam nuolatos kartojau, kad motociklu keliaujantis vyrukas priva- 
lo piniginę prisitvirtinti grandinėle. 

Lengva šypsena sušvito Stivo lūpose. 

- Dabar jam bus sunkiau užsakyti tuos kambarius motelyje Ostine. 

- Tikiuosi, jis miegos toje prakeiktoje automobilių stovėjimo aikšte- 
lėje, - įsiterpė Ralfas, - arba kur nors palei kelią. 

Deividas jų beveik negirdėjo. Jis jautėsi kaip ir tą dieną, būdamas Lo- 
kių gatvės parke - ne tada, kai su juo kalbėjosi Dievas, bet tada, kai Dei- 
vidas suprato, jog Dievas ketina su juo pasikalbėti. Berniukas pasilenkė 
ir pakėlė Džonio piniginę. Kai ją palietė, Deividas galvą sukrėtė tarsi 
elektros smūgis. Iš berniuko krūtinės išsiveržė aimana. Jis atsirėmė į mi- 
kroautobuso sieną, rankoje sugniauždamas piniginę. 

- Deividai? - kreipėsi į jį Ralfas. 

Tėvo balsas sklido iš toli, iš už tūkstančių mylių. 

Nekreipdamas dėmesio į tėvą, Deividas atsegė piniginę. Viename 
skyrelyje glaudėsi pinigai, o kitame - gniužulas popierių: rašteliai, vizi- 
tinės kortelės ir panašiai. Deivido jais nesidomėjo ir nykščiu atsegė 
spaustuką kairėje vidinėje piniginės pusėje, iš kurios išvirto armonika 
sudėtos nuotraukos. Berniukas pajuto, kaip visi kiti susispietė arčiau, kol 
jis apžiūrinėjo nuotraukas, pirštu stumdamas metus atgal: štai Džonis su 
barzda greta gražios tamsiaplaukės moters su aukštais skruostikauliais ir 

atsikišusiomis krūtimis, o čia Džonis su pražilusiais ūsais stovi pric ja- 
chtos turėklų, kitoje nuotraukoje Džonis, susisegęs plaukus į uodegėlę ir 
vietoje kaklaraiščio pasirišęs žabo, stovi greta aktoriaus, panašaus į Po- 
14 Njumeną, kai Njumenui dar nebuvo šovusi mintis pardavinėti raudo- 
ną padažą ir salotų uždarą. Kiekvienoje nuotraukoje Džonis buvo trupu- 
tėlį jaunesnis, jo galvos ir veido plaukai tamsesni, veido linijos mažiau 
įsirėžusios, kol... 

- Čia, - sušnibždėjo Deividas. - O Dieve, čia. 

Jis pabandė išimti nuotrauką iš skaidraus dėklo, tačiau nepajėgė - 
pernelyg stipriai drebėjo rankos. Stivas paėmė piniginę, ištraukė nuot- 
rauką ir padavė ją berniukui. Džonas laikė ją prieš savo akis, apimtas pa- 
garbios baimės - tarsi astronomas, ką tik atradęs naują planetą. 

- Kas čia? - paklausė Sintija, palinkdama artyn. 

- Bosas, - atsakė Stivas. - Jis ten - kaip paprastai bosas sako: “šalyje" 
- praleido beveik metus, rinkdamas medžiagą savo knygai. Manau, 
žurnalams irgi parašė keletą reportažų apie karą. 

Stivas pažvelgė į Deividą. 

- Ar tu nežinojai, kad čia yra ši nuotrauka? 

- Žinojau čia kažką esant, - atsakė Deividas tokiu tyliu balsu, kad ki- 
ti jo beveik neišgirdo. - Kai tik ant grindų pamačiau piniginę. Tačiau... 
tai buvo jis, - berniukas nutilo, paskui pakartojo savo žodžius: 

- Tai buvo jis. 

- Kas “jis"? - paklausė Ralfas. 

Deividas neatsakė, tik spoksojo į nuotrauką. Joje stovėjo trys vyrai 
palei apgriuvusį pastatą iš šlako blokų - sprendžiant iš užrašo lange 
kairėje matėsi motoroleriu važiuojanti mergina. 

Vyrai, stovintys trijulės kairėje ir dešinėje, dėvėjo marškinius trum- 
pomis rankovėmis ir kelnes. Vienas iš jų buvo labai aukštas ir rankoje 
laikė užrašų knygelę. Kitas buvo apsikarstęs fotoaparatais. Stovintis vi- 
duryje vyriškis dėvėjo džinsus ir pilkus medvilninius marškinėlius. Jo 
galvą dengė nustumta ant pakaušio beisbolo kepuraitė su “Jankių" ko- 
mandos užrašu. Ant krūtinės matėsi dirželis, palei šlaunį dėkle kadara- 
vo kažkoks didokas daiktas. 

- Čia jo radijo imtuvas, - sušnibždėjo Deividas, pirštu paliesdamas 
dėklą. 

- Ne, - paprieštaravo Stivas, atidžiau apžiūrėjęs nuotrauką. - Tai 1968 
metų modelio magnetofonas. 

- Kai mudu susitikome Mirusiųjų Žemėje, tai buvo radijo imtuvas, - 
priešgyniavo Deividas. 

Berniukas nepajėgė atitraukti akių nuo nuotraukos. Jo burna išdžiū- 
vo; liežuvis tarsi padidėjo ir tapo nejudrus. Stovintis viduryje vyriškis 
šypsojosi, vienoje rankoje laikydamas akinius nuo saulės veidrodiniais 
stiklais; nekilo jokių abejonių, kas jis. 

Virš vyriškio galvos, virš baro, iš kurio jie tikriausiai ką tik išėjo, du- 
rų kabėjo ranka išvedžiotas užrašas. Sis baras vadinosi “Vietkongo ste- 
bėjimo punktas“. 

Merė neapalpo, tačiau klykė, kol jos galvoje kažkas nutrūko ir jėgos 
apleido kūną. Svirduliuodama nužingsniavo į priekį, prieš savo norą vie- 
na ranka įsikibusi stalo, po kurį šmižinėjo juodieji vorai - našlės ir skor- 
pionai, o ką jau kalbėti apie lavoną su gardžia kraujo sriubos lėkšte prie- 
šais, tačiau Merė dar mažiau geidė žnegtelėti ant grindų veidu į priekį. 

Ant grindų karaliavo gyvatės. 

Ji priklaupė, ranka prisilaikydama stalo krašto. Ši poza buvo kažkaip 
keistai raminanti. Truputėlį pasvarsčiusi Merė suprato, kas sukėlė šį 
jausmą: žinoma, jog Deividas. Klūpėdama ant kelių Merė prisiminė, 
kaip paprastai ir pasitikėdamas savimi berniukas atsiklaupė kameroje, 
kurioje jis buvo uždarytas su Bilingsliu. Mintyse išgirdo Deivido žo- 
džius, ištartus kiek pasiteisinamu tonu: “Ar negalėtumėte nusisukti... aš 
privalau nusimauti kelnes“. Nuo šios minties Merė nusišypsojo, ir šyp- 
sena šioje košmariškoje aplinkoje - kad pajėgė šypsotis šioje košmariš- 
koje aplinkoje - ją dar labiau nuramino. Net nesusimąstydama, Merė pir- 
mą kartą nuo vienuolikos metų pradėjo melstis. Anuomet ji atostogavo 
vasaros stovykloje ir gulėjo kvailame gulte, pilname uodų kvailame me- 
diniame namelyje kartu su būriu kvailų mergaičių, kurios vėliau tikriau- 
siai tapo pagiežingos ir kandžios. Merė nepaprastai pasiilgo namų ir 
meldė Dievą, kad šis atsiųstų mamą, kad ji parsivežtų Merę namo. Da- 
bar Merė gana tvirtai tikėjo, jog čia yra vienui viena. 

- Dieve, - ištarė ji balsu, - man reikia pagalbos. Esu kambaryje, ku- 
riame knibždėte knibžda visokių šliaužiojančių gyvių, daugiausia nuo- 
dingų, ir esu mirtinai išsigandusi. Jei tu esi, būsiu dėkinga už viską, ką 
man padarysi. A... 

Merė ketino ištarti “amen", tačiau išplėtusi akis nutilo, nespėjusi už- 
baigti žodžio. Jos galvoje pasigirdo aiškus balsas - ne jos pačios, Merė 
tuo neabejojo. Tartum kas nors būtų laukęs, ir nelabai kantriai, kad Merė 
prabiltų pirmoji. 

“Niekas čia tavęs nenuskriaus", - pasakė balsas. 

Kitame patalpos gale Merės žibintuvėlio spindulys apšvietė seną 
“Maytag" firmos skalbimo mašiną su rūbų džiovintuvu. Virš jų kabojo 
užrašas: “ASMENINIUS DRABUŽIUS SKALBTI DRAUDŽIAMA! 
TAVO TAIP PAT!" Po užrašą pirmyn ir atgal bėgiojo vorai, spyruok- 
liuodami savo ilgomis kojomis. Dar daugiau jų buvo ant skalbimo ma- 
šinos. Arčiau Merės, ant stalo, mažas skorpionas tyrinėjo likučius voro, 
kurį Merė išplėšė iš savo plaukų. Jos ranka dar tebevirpėjo po šio susi- 

dūrimo - tas vabzdys buvo pritvinkęs nuodų, kurių būtų pakakę mirtinai 
sugelti Merę, jei voras būtų įkandęs, o ne vien apšlakstęs savo nuodais. 
Ne, Merė nežinojo, kieno buvo tas balsas, tačiau jei Dievas šitaip atsa- 
ko į maldas, neverta stebėtis, kad pasaulis taip giliai įklimpęs į šūdą. Nes 
čia daug kas galėjo nuskriausti Merę, daug kas. 

“Ne, - kantriai paprieštaravo balsas, nors Merė tuo metu nukreipė ži- 
bintuvėlio spindulį yrančių lavonų, išrikiuotų ant grindų, krūvon ir pas- 
tebėjo dar vieną besirangančių gyvačių kamuolį. - Ne, šie gyviai negali 
tavęs nuskriausti. Ir tu žinai kodėl". 

- Aš nieko nežinau, - sudejavo Merė, nukreipdama žibintuvėlio švie- 
są Į savo ranką. 

Ranka buvo paraudusi ir tvinkčiojo, tačiau netino. Todėl, kad voras 
jai neįkando. 

Hmmmnm. Tai savotiškai įdomu. 

Merė vėl pašvietė žibintuvėliu į lavonus, išryškindama juos nuo pa- 
ties pirmojo iki krašte gulinčių Džozefsono ir Entredžiano. Šiuos kūnus 
anksčiau apkrėtęs virusas dabar skverbėsi į Eleną. Ir jei ji, Merė Džek- 
son, turėjo tapti eiliniais šio viruso namais, tada čia esantys gyviai iš tie- 
sų negalėjo jos nuskriausti. Jiems buvo nevalia sugadinti prekę. 

- Voras turėjo man įkąsti, - sumurmėjo Merė, - tačiau šito nepadarė. 
Jis leidosi sutraiškomas. Niekas negali čia manęs nuskriausti. | 

Merė isteriškai sukikeno. 

- Mes esame bičiuliai! 

“Tu privalai iš čia ištrūkti, - perspėjo balsas. - Prieš tai būtybei su- 
grįštant. O ji būtinai sugrįš. Netrukus“. 

- Apsaugok mane! - sušuko Merė atsistodama. - Juk tu mane apsau- 
gosi, tiesa? Jei esi Dievas ar Dievo pasiųstas, tu mane apsaugosi! 

Šį kartą nepajuto jokio atsako. Galbūt balso šeimininkas nenorėjo ap- 
saugoti Merės. O gal nepajėgė. 

Visa virpėdama Merė ištiesė ranką stalo link. Juodosios našlės ir ma- 
žesni vorai - Rudieji atsiskyrėliai - išsilakstė į šalis. Skorpionai pasielgė 
taip pat. Vienas netgi nukrito nuo stalo. Panika gatvėse. 

Gerai. Labai gerai. Tačiau nepakankamai. Merė privalėjo iš čia išt- 
rūkti. 

Moteris raižė tamsą savo žibintuvėliu, kol galiausiai surado duris. Ji 
priėjo prie durų nutirpusiomis ir keistai nutolusiomis kojomis, stengda- 
masi neužlipti ant visur šmirinėjančių vorų. Durų rankena pasisuko, ta- 
čiau durys varstėsi ne daugiau kaip per colį. Stipriau spustelėjusi, Merė 
išgirdo tarškesį. Tikriausiai tai buvo pakabinama spyna. Merės ji nė kiek 
nenustebino. 

Ji vėl žibintuvėliu nubrėžė šviesos ratą. Spindulys užkliuvo už plaka- 
to su užrašu “TEGUL TIE NIEKŠAI SUŠĄLA TAMSOJE", aprūdiju- 
sios kriauklės, spintelės su kavos aparatu ir nedidele mikrobangų kros- 

nele už skalbimo mašinos ir rūbų džiovintuvo. Po to ji apšvietė kabineto 
pusę, kurioje stovėjo rašomasis stalas, kelios dokumentų spintos, ant sie- 
nos kabėjo registruojantis laikrodis ir lentynėlė sudėti atvykimo į darbą 
laiko registracijos kortelėms; toliau stovėjo išsipūtusi krosnelė, įrankių 
spinta, gulėjo krūva aprūdijusių kastuvų ir kirtiklių, dar toliau kabojo 
sieninis kalendorius su švicsiaplaukės gražuolės, apsivilkusios bikini, 
nuotrauka. Paskui Merė vėl apšvietė duris. Patalpoje nebuvo langų, nė 
vieno. Ji pašvietė žibintuvėliu į grindis, trumpam pagalvodama apie kas- 
tuvus, tačiau grindys buvo glotniai prigludusios prie gofruotos skardos 
sienų, ir moteris abejojo, ar būtybė, įlindusi į Elenos Karver kūną, duos 
pakankamai laiko Merei prasikasti išėjimą laisvėn. 

“Rūbų džiovintuvas, Mare“. 

Tai buvo jos pačios balsas; turėjo būti, tačiau teprasmenga Merė sk- 
radžiai, jei čia jos balsas... be to, jis nepanėšėjo į atėjusią galvon mintį. 

Tačiau dabar ne pats tinkamiausias metas rūpintis tokiais dalykais. 
Merė nuskubėjo prie rūbų džiovintuvo, jau mažiau kreipdama dėmesį į 
statomas kojas ir sutraiškydama keletą vorų. Prie džiovintuvo yrantys 
kūnai dvokė smarkiau, sodriau, todėl atrodė keista, nes lavonai gulėjo 
priešingoje patalpos pusėje, tačiau... | 

Barškuolė gyvatė su rombo formos galva pakėlė rūbų džiovintuvo 
dangtį ir ėmė rangytis laukan. Tai priminė susidūrimą su šlykščiausiu 
pasaulyje, dėžutėje uždarytu džinu. Gyvatės galva lingavo pirmyn ir at- 
gal. Jos juodos pamokslininko akys įsisiurbė į Merę. Ši žvilgtelėjo atgal, 
po to prisivertė eiti pirmyn ir ištiesė ranką į gyvatę. Merė žinojo, kad ga- 
li klysti dėl vorų ir gyvačių, tačiau kas čia tokio, jei šis didžiulis šliužas 
jai iš tiesų įkąs? Ar mirti nuo gyvatės įkandimo blogiau, nei baigti gy- 
venimą kaip Entredžianas, žudant visus, kas pasipainios po kojomis, ir 
galiausiai susprogti tarsi bombai? 

Gyvatė nusižiovavo, iškišdama panašias į banginio ūsus iltis, ir suš- 
nypštė. 

- Krušau tave, sesute, - tarė Merė. 

Ji sugriebė gyvatę, ištraukė iš rūbų džiovintuvo - gyvis buvo ne ma- 
žiau kaip keturių pėdų ilgio - ir nusviedė šalin. Po to Merė žibintuvėlio 
kotu užtrenkė rūbų džiovintuvo dangtį, nenorėdama pamatyti, kas ten 
dar gali tūnoti, ir atitraukė džiovintuvą nuo sienos. Pasigirdo spragtelė- 
jimas, kai plastmasinis išleidimo vamzdis atitrūko nuo skylės sienoje. Iš 
po džiovintuvo į visas šalis pasklido būriai vorų. 

Merė pasilenkė pasižiūrėti į skylę. Ji buvo kokios pėdos skersmens, 
per siaura išlįsti, tačiau smarkiai aprūdijusiais kraštais, ir Merė pagalvo- 
jo, kad... 

Ji vėl perėjo per patalpą, užlipo ant skorpiono - pasigirdo trakštelėji- 
mas - ir susierzinusi paspyrė už lavonų tūnojusią žiurkę... ir tikriausiai 
jais besigardžiavusią. Merė nutvėrė kirtiklį, sugrįžo prie angos sienoje ir 

rūbų džiovintuvą patraukė dar toliau, kad atsirastų daugiau vietos. Puvė- 
sių kvapas dabar tvoskė dar aitriau, tačiau Merė jo bemaž nejuto. Ji pra- 
kišo pro skylę trumpesnį kirtiklio galą, truktelėjo aukštyn ir sukrykštė iš 
pasitenkinimo, kai įrankis supuvusioje ir surūdijusioje skardoje atvėrė 
beveik aštuoniolikos colių plyšį. 

“Paskubėk, Mere, paskubėk!" 

Ji nusišluostė nuo kaktos prakaitą, įspraudė kirtiklį plyšin ir vėl truk- 
telėjo į viršų. Įrankis taip staigiai išsilaisvino, kad Merė pargriuvo aukš- 
tielninka, paleisdama iš rankų kirtiklį, kuris nudardėjo grindimis. Merė 
pajuto, kaip po jos nugara krebžda vorai, o žiurkė, kurią anksčiau paspy- 
rė, - galbūt viena iš jos giminaičių, - cypdama užropojo ant kaklo. Merė 
pajuto, kaip žiurkės ūsai kutena jos žandikaulį. 

- Atsikrušk! - suriko ji, nusviesdama žiurkę šalin. 

Merė atsistojo, paėmė ant rūbų džiovintuvo viršaus gulintį žibintuvėlį 
ir kaire ranka prisispaudė jį prie krūtinės. Po to pasilenkė ir atlenkė tarsi 
sparnus atvipusius skardos lakštus. 

Merė pagalvojo, kad dabar skylė yra pakankamai didelė. Kaip tik. 

- Ačiū, Dieve, - tarė. - Prašau pabūt dar truputėlį su manimi. Ir jei pa- 
dėsi man iš čia išsikapstyti, pažadu bendrauti su tavimi. 

Moteris atsiklaupė ir pažvelgė pro skylę. Smarvė dabar sklido tokia 
stipri, kad Merė vos neužduso. Ji pašvietė žibintuvėliu. 

- O Dieve! - šaižiai suklykė Merė. - O Kristau, ne! 

Iš siaubo jai pradžioje pasirodė, kad prie pastato, kuriame buvo Merė, 
sienos gulėjo šimtai į krūvą suverstų lavonų, atrodė, jog visas pasaulis - 
tai pabalę, išpurtę veidai, stiklinės akys ir išdraskyti kūnai. Jai bežiūrint, 
suopis, tupėjęs ant vieno lavono krūtinės ir lesęs kito veidą, pakilo į orą, 
mojuodamas sparnais tarsi išdžiaustytomis paklodėmis. 

“Ne tiek daug, kaip tau atrodo, - ramino save mintyse Merė. - Ne tiek 
daug, Mere, vaikeli, ir net jei čia būtų tūkstantis lavonų, tai nieko nepa- 
keistų". 

Tačiau vis tiek kurį laiką neįstengė pajudėti. Skylė žiojėjo pakanka- 
mai didelė, kad galėtum pro ją išlįsti, tuo Merė neabejojo, tačiau ji... 

- Aš ant jų nukrisiu, - sušnibždėjo. 

Žibintuvėlis jos rankoje nevaldomas virpėjo, apšviesdamas skruostus, 
antakius, ausis su kyšančiais plaukų kuokštais, ir Merei pasirodė, jog tai 
filmo “Pamišėlis" baigiamoji scena, kai voratinkliais apkibusi elektros 
lemputė rūsyje ima svyruoti pirmyn ir atgal, slysdama susiraukšlėjusiu, 
panašiu į mumiją negyvos Normano motinos veidu. 

“Tu privalai išeiti, Mere, - kantriai patarė jai balsas. - Privalai išeiti 
dabar, nes paskui bus per vėlu“. 

Gerai... tik Merė neprivalo matyti tos vietos, į kurią nukris. Jokiu bū- 
du. Ypač jei ji šito nenori. 

Merė išjungė žibintuvėlį ir išmetė jį pro skylę sienoje. Išgirdo minkš- 
tą trinktelėjimą, kai žibintuvėlis nukrito ant... na, kai ant kažko nukrito. 

Merė giliai įkvėpė, užsimerkė ir išlindo laukan. Surūdijusi, rantytais 
kraštais skarda ištraukė jai marškinėlius iš džinsų ir subraižė pilvą. 
Moteris dar pasislinko pirmyn ir pajuto, kaip krenta vis dar tvirtai už- 
merktomis akimis. Ji atstatė rankas priešais save. Viena ranka nusileido 
ant kažkieno veido - Merė delnu pajuto šaltą, nekvėpuojantį nosies ga- 
liuką, o jos pirštai prisilietė pric vešlių antakių. Kita ranka įsmigo į kaž- 
kokią šaltą želė. 

Ji tvirtai sučiaupė lūpas, sandariai užgniauždama besiveržiantį garsą 
- klyksmą, o gal pasišlykštėjimo šūksnį. Jei suklyktų, turėtų įkvėpti oro. 
O jei įkvėptų oro, turėtų uosti lavonų, Dievas žino kick išgulėjusių va- 
saros saulės atokaitoje, dvoką. Merė nusileido ant kažkokių slankiojan- 
čių ir leidžiančių iš savęs dvoką daiktų. Įsakiusi sau nepanikuoti ir susit- 
vardyti, Merė nusirideno nuo jų, trindamasi į kelnes delnus, kurie 
pabuvojo kažkokioje želė masėje. 

Dabar ji po savimi pajuto smėlį ir mažus, aštrius akmenukus. Merė 
dar kartą apsivertė atsiguldama ant pilvo, prisitraukė po savimi kelius, 
sugrūdo rankas į aštrų smėlį ir trindama ėmė jas stropiai valyti. Po to at- 
merkė akis ir pamatė žibintuvėlį, gulintį palei kažkieno ištiestą vaškinę 
ranką. Merė pakėlė akis į viršų; ji norėjo - jai reikėjo - dangaus ramybės 
ir švarumo. Danguje spindėjo blyškus mėnulis, į kurį buvo pasvirus iš 
“Kinijos" šachtos kyšanti it velnio šakė aštri 17 plona uola. 

“Aš ištrūkau į laisvę, - tarė sau mintyse. - Bent jau pavyko. Ačiū tau, 
brangus Dieve“. 

Merė keliais nuropojo tolyn nuo lavonų krūvos, vėl prisispaudusi prie 
krūtinės žibintuvėlį ir tebetrindama peršinčias rankas į aštrų žvirgždą. 

Kairėje suspindo šviesa. Merė pažvelgė ton pusėn, ir ją apėmė siau- 
bas, kai pamatė Entredžiano patrulinį policijos automobilį. “Ar malonė- 
tumėte išlipti iš automobilio, misis Džekson? - pasakė jis, ir Merė nusp- 
rendė, jog būtent tada viskas ir prasidėjo, viskas, kuo ji tvirtai tikėjo, iš- 
sisklaidė it vėjo žarstomos dulkės. 

“Jis tuščias, automobilis tuščias, argi nematai?“ 

Taip, Merė matė automobilį tuščią, tačiau siaubas jos neapleido. Bur- 
noje pajuto keistą skonį, tarsi būtų čiulpusi penį. 

Patrulinis policijos automobilis, - apneštas kelio dulkėmis, net ant 
stogo sumontuotas švyturėlis buvo aplipęs smėlio audros liekanomis, - 
stovėjo palei nedidelį betono pastatą, primenantį vaistų dėžutę. Durelės 
vairuotojo pusėje buvo paliktos praviros (Merė matė tą šlykštų plastma- 
sinį meškiuką, pritvirtintą greta kompaso prietaisų skydelyje), todėl au- 
tomobilio viduje degė šviesa. Elena atvežė ją šiuo automobiliu ir po to 
kažkur pasišalino. Elenai reikėjo pakepti kitas žuvis, užmesti kitas meš- 
keres, sutvarkyti kitus reikalus. Jei tik ji paliko raktelius... 

Merė atsistojo ir nuskubėjo prie automobilio, bėgdama susilenkusi it 
kareivis, kertantis niekieno teritoriją. Automobilis dvokė krauju, šlapi- 

mu, skausmu ir baime. Prietaisų skydelis, vairas ir priekinė sėdynė bu- 
vo aptaškyti sukrešėjusiu krauju. Prietaisų skalės buvo neįmanoma įžiū- 
rėti. Keleivio pusėje ant grindų gulėjo akmeninis voras. Tai buvo sena 
apgailėtina statulėlė, tačiau jos vaizdas sukėlė Merei šaltį 1r silpnumą. 

Ne todėl, kad Merė labai sunerimo dėl šios statulėlės; automobilio 
užvedimo spynelė buvo tuščia. 

- Šūdas! - piktai sumurmėjo Merė. - Šūdas, užteptas ant paskrudintos 
duonos! 

Ji pasisuko ir žibintuvėliu apšvietė iš pradžių krūvą kalnakasybos 
įrenginių, o po to kelią, vedantį į šiaurinį šachtos šlaitą. Kelias driekėsi 
plūktos skaldos, ne mažiau kaip keturių eilių pločio, kad juo galėtų pra- 
važiuoti galinga technika, kurią ką tik Merė apžiūrėjo, ir tikriausiai ly- 
gesnis nei toji autostrada, kuria ji važiavo su Piteriu, kai juodu sustabdė 
tas prakeiktas faras... o Merė negalėjo nuvažiuoti policijos patruliniu au- 
tomobiliu, nes neturėjo sukrušto rakto. 

“Jei aš negaliu išvažiuoti, privalau pasirūpinti, kad negalėtų 1r jis. Ar- 
ba ji. Ar kaip ten, po velnių, tą būtybę pavadinti". 

Merė vėl pasilenkė, įkišo galvą mašinos vidun ir susiraukė nuo rūgš- 
taus dvoko (1r taip pat nenuleido akių nuo šlykščios statulėlės, tarsi šioji 
būtų galėjusi šokti Merei į veidą). Ji atlaisvino variklio kapoto kablį ir 
nuėjo prie automobilio priekio. Apčiuopomis suradusi atramstį, Merė 
pakėlė “Caprice" kapotą. Variklis buvo didžiulis, tačiau Merė nesunkiai 
surado oro filtrą. Ji palinko ties filtru, sugriebė centre esančią veržlę su 
sparneliais ir stipriai paspaudė. Nieko nenutiko. 

Iš nevilties Merė sušvokštė ir sumirksėjo, nes prakaitas gėlė akis. 
Truputį daugiau nei prieš metus Merė skaitė savo eiles kultūriniame ren- 
ginyje, pavadintame “Moterys poetės švenčia savo jausmus ir seksualu- 
mą". Ji dėvėjo Donos Karan salone pirktą kostiumėlį ir šilkinę palaidi- 
nę. Jos plaukai buvo neseniai nukirpti, virš antakių puikavosi kirpčiukai. 
Merės ilgą eilėraštį “Mano vaza" tą vakarą labai palankiai sutiko. Žino- 
ma, visa tai buvo prieš istorinį apsilankymą gražiojoje “Kinijos" šachto- 
je, kurioje buvo unikali ir žavinti “Barškuolės Nr. 2“ kasykla. Merė abe- 
jojo, ar kas nors iš žmonių, girdėjusių kaip ji skaito “Mano vazą“ - 


glotniais 
šonais 
kvapi kojelė 
apkraštuota šešėliais 
išlenkta lyg 
pečių linija 
lyg šlaunies iškilumas 
- dabar ją pažintų. Merė pati negalėjo pažinti savęs. 
Jos dešinė ranka, toji, kuria spaudė oro filtro veržlę, peršėjo ir virpė- 
jo. Pirštai nuslydo. Ji skausmingai nusiplėšė nagą ir aiktelėjo. 

- Dieve, prašau padėk man tai padaryti. Kadangi nesugebėčiau atskir- 
ti paskirstymo galvutės nuo alkūninio veleno, tai čia turėtų būti karbiu- 
ratorius. Prašau suteik man jėgų, kad... 

Šį kartą spustelėjus veržlė su sparneliais pasisuko. 

- Ačiū, - šnopuodama ištarė Merė. - O taip, labai dėkoju. Prašau būt 
netoliese. Ir pasirūpint Deividu bei kitais, gerai? Neleisk jiems be manęs 
išvykti iš šios šūdinos skylės. 

Ji nusuko veržlę su auselėmis ir leido nukristi variklio vidun. Merė 
nukėlė nuo strypo oro filtrą ir pamatė karbiuratorių, kuris buvo didelis... 
na, it vaza. Juokdamasi Merė pritūpė, paėmė saują smėlio, nustūmė kaž- 
kokį metalinį daiktelį nuo vienos iš karbiuratoriaus pertvarų ir sugrūdo 
ten smėlį su akmenukais. Ji sugrūdo dar dvi saujas, pripildydama karbiu- 
ratoriaus gerklę, uždusindama jį, ir pasitraukė į šalį. 

- Pažiūrėsime, kaip tu, kale, jį pavairuosi, - pūškuodama ištarė Merė. 

“Paskubėk, Mere, tu privalai skubėti." 

Žibintuvėliu ji apšvietė stovinčią techniką. Tarp didesnių įrenginių 
stovėjo du pikapai. Merė priėjo prie jų ir pašvietė žibintuvėliu į kabinų 
vidų. Nė viename iš sunkvežimukų nebuvo raktelių. Tačiau “Fordo F- 
150" kėbule kartu su kitais įrankiais voliojosi kirvis, kuriuo Merė prakir- 
to abiejų sunkvežimukų padangas. Ji jau buvo benumetanti kirvį šalin, 
tačiau apsigalvojo. Dar kartą pašvietė žibintuvėliu aplink ir šį kartą už 
kampę skylę. 

“Štai. Visų šių nelaimių šaltinis". 

Merė nežinojo, kaip tai suprato, gal tai buvo Dievo balsas ar jos pa- 
čios intuicija, tačiau jai atrodė visiškai nesvarbu. Dabar jai terūpėjo vie- 
nas dalykas: išsinešdinti iš čia po velnių. 

Merė išjungė žibintuvėlį, - jai pakaks ir mėnulio šviesos, bent jau kol 
kas, - ir nužingsniavo keliu, vedančiu iš “Kinijos" šachtos. 


TREČIAS SKYRIUS 
1 


Literatūros liūtas stovėjo prie kompiuterių, išrikiuotų vienam ilgo 
stalo gale, ir žiūrėjo per laboratoriją į galinę sieną, kur ant kablių tarsi 
nacių mirties stovyklos cksperimentų objektai kabojo daugiau nei tuzi- 
nas žmonių lavonų. Viskas atrodė daugmaž taip, kaip nupasakojo Stivas 
su Sintija, tik vienas dalykas skyrėsi: moteris, kabanti po plakatu su už- 
rašu “PRIVALOTE DĖVĖTI ŠALMĄ“", toji, kurios galva buvo taip 
smarkiai atlošta į dešinę, kad jos skruostas lietė petį, klaikiai panėšėjo į 
Terę. 

“Tu žinai, jog čia tiktai tavo vaizduotė, tiesa?" 

Ar jis tai žinojo? Ką gi, galbūt. Tačiau, Dieve!.. Tokie patys auksiniai 
rausvi plaukai... aukšta kakta ir truputėlį pakrypusi nosis. 

- Nekreipk dėmesio į nosį, - ištarė sau Džonis balsu, - tu privalai rū- 
pintis savo paties kreiva nosimi. Tad tiesiog dink iš čia, gerai? 

Tačiau iš pradžių Džonis nevaliojo pajudėti. Jis žinojo, ką privalo pa- 
daryti, - pereiti per patalpą, apieškoti lavonų kišenes ir ištraukti automo- 
bilių raktelius, - tačiau žinoti ir padaryti - tai du skirtingi dalykai. Įkišti 
ranką į kišenę, pajusti jų kojų negyvą odą, kurią nuo Džonio rankos sky- 
rė tik plonas kišenės audinys... naršyti po jų daiktus... ne vien tik auto- 
mobilių raktelius, bet ir kišeninius peiliukus, nagų kirptukus, gal net ir 
aspirino dėžutes... 

“Viskas, ką žmonės nešioja kišenėse, yra svetima, - pagalvojo Džo- 
nis. - Kaip keista". 

„bilietų šaknelės, pinigų segtukus, monetų dėklus... 

- Liaukis, - sušnibždėjo jis pats sau, - tiesiog imk ir padaryk tai. 

Iš radijo imtuvo tarsi šautuvo šūviai sklido elektrostatiniai traškesiai. 
Jau buvo po vidurnakčio, ir vietinės radijo stoties šikniai buvo išėję na- 
mo. Kai patekės saulė, jie vėl sugrįš su eiline Treivio Trito ir Tanios Ta- 
ker dainų pozicija, tačiau jei bent kiek pavyks, Džonas Edvardas 
Marinvilis, žmogus, kurį “Harper's" žurnalas kažkada pavadino vienin- 
teliu reikšmingu Amerikos baltuoju rašytoju, jau bus iš čia dingęs. 

Jei jūs išvyksite, viskas bus baigta. 

Perbraukęs ranka per veidą, tarsi ši mintis būtų buvusi įkyri musė, 
kurią galima nuvyti šalin, Džonis ėmė žingsnuoti per kambarį. Tam tik- 
ra prasme Džonis pametė savo nelaimės draugus, tačiau, antra vertus, jie 
taip pat galėjo iš čia išvykti, tiesa? Gi Džonis juos traukė atgal į pasaulį, 
kur vyrukai nekalba kažkokia nesąmoninga kalba ir nepūva tiesiai tavo 
akyse. Į pasaulį, kur gali tikėtis žmogaus paskutinio smarkaus ūgtelėjimo 
iki aštuoniolikos metų amžiaus. Taip, gerai, dabar jis labiau priminė ne 
literatūros liūtą, o vieną iš tų Pietų Vietnamo respublikos armijos plėši- 
kų, kuriuos matė Kuang Tri kraustančius lavonų kišenes ir ieškančius 
auksinių daiktų, o kartais net praskleidžiančius sėdmenis su viltimi rasti 
deimantą ar perlą, tačiau toks palyginimas per daug šiurkštus... Be to, 
Džonis buvo įsitikinęs, jog šis jausmas netruks praeiti. Galų gale čia jis 
atvyko anaiptol ne kraustyti lavonų kišenių. Jam reikėjo raktų, tinkančių 
aikštelėje stovintiems automobiliams, ir nieko daugiau. Be to... 

Be to, mergina, kabanti po plakatu su užrašu “PRIVALOTE DĖVĖTI 
ŠALMĄ", iš tiesų buvo panaši į Terę. Rausvai šviesiais plaukais ir su 
kulkos skyle chalate. Žinoma, tos dienos, kai Terės plaukai buvo rausvai 
šviesūs, seniai pasibaigė, dabar jic buvo beveik visiškai žili, tačiau... 

Jūs pats pasigailėsite tai padaręs, kai ant savo odos užuosite Teko 
kvapą. 

- Duokite man ramybę, - balsu ištarė Džonis, - necbūkime vaikiški. 

Jis pažvelgė į kairę, norėdamas nukreipti žvilgsnį nuo negyvos blon- 
dinės, tokios panašios į Terę, - tos Terės, kuri sugebėdavo išvesti Džonį 
iš proto vien tik užsimesdama koją ant kojos ar suvingiuodama klubais, 
- ir viltingai nusišypsojo šį tą išvydęs. Ten buvo visureigis. Jis stovėjo 
garažo viduje, ir Džonis pagalvojo, kad jo rakteliai greičiausiai spynelė- 
je. Jei taip yra iš tiesų, Džoniui bent jau nereikės žemintis, besirausiant 
po Entredžiano aukų kišenes. Galbūt šiuos žmones nužudė Džozefsonas, 
tačiau dabar nesvarbu. Džoniui tereikėjo atkabinti priekabą rūdai vežio- 
ti, pakelti garažo duris ir išvažiuoti. 

„kai ant savo odos užuosite Teko kvapą. 

Galbūt ir užuos tą kvapą, tačiau neilgam. Galbūt Deividas Karveris - 
pranašas, tačiau tėra jaunas pranašas; esama dalykų, kurių berniukas tik- 
riausiai nesuprato, net jei ir tiesiogiai bendravo su Dievu. Vienas jų - kad 
srmarvę galima nuplauti. Taip, galima. Tai buvo vienas iš nedaugelio da- 
lykų gyvenime, kuriais Džonis absoliučiai neabejojo. 

Ir, ačiū Dievui, visureigio raktelis buvo spynelėje. 

Džonis įkišo galvą visureigio vidun, pasuko raktelį į padėtį “Papildo- 
mi prietaisai" ir pastebėjo, kad benzino buvo daugiau nei trys ketvirta- 
daliai bako. 

- Vien septynetai, kūdiki, - ištarė jis nusijuokdamas. - Iškrito vien 
septynetai. 

prasta. Paprasčiausias kaištis. Džonis susiras plaktuką... išmuš kaištį... 

“Net ir Houdinis nebūtų sugebėjęs šito padaryti, Marinvili, - tai 
skambėjo senojo girtuoklio balsas. - Dėl galvos. O kaip dėl telefono? O 
kaip dėl sardinių?" 

- O ką sardinės? Tiesiog maišelyje buvo daugiau skardinių nei mes 
galvojome, tik tiek. 

Tačiau Džonį išpylė prakaitas. Šitaip jis kartais prakaituodavo Viet- 
name. Ne nuo karščio, nors ten buvo karšta, ir ne iš baimės, nors žmo- 
gus bijodavai net miegodamas. Dažniausiai tai būdavo kažkoks nesvei- 
kas prakaitas, suvokus, jog netinkamu laiku atsidūrei netinkamoje vieto- 
je kartu su iš esmės gerais žmonėmis, kuric save sugadino, galbūt visam 
laikui, darydami blogus darbus. 

“Neįkyrūs stebuklai", - pagalvojo Džonis ir vėl išgirdo senojo gir- 
tuoklio balsą. Dieve mano, miręs senukas buvo iškalbingesnis nei gyvas. 
“Jei ne berniukas, jūs ir dabar tebetūnotumėte kalėjimo kameroje, tiesa? 
Arba būtumėte negyvas. Arba dar blogiau. O jūs jį palikote". 

- Jei savo striukc nebūčiau nukreipęs kojoto dėmesio, Deividas dabar 
būtų negyvas, - garsiai atsakė Džonis. - Palik mane ramybėje, senas 
kvaily. 

Ant palei sieną stovinčio darbastalio Džonis pastebėjo plaktuką ir nu- 
žingsniavo prie jo. 

“Pasakyk man, Džoni, - išgirdo jis Terės balsą ir sustingo vietoje, - 
nuo kada tu nusprendei įveikti mirties baimę, visiškai atsisakydamas 
rcalaus gyvenimo?“ 

Šis balsas nuskambėjo ne jo galvoje, Džonis tuo buvo įsitikinęs, po 
velnių, jis buvo visiškai tikras. Tai kalbėjo ant sienos kabanti Terė. Ne 
miražas ar haliucinacija, o tikra Terė. Jei Džonis apsisuktų, pamatytų ją 
pakelta galva, skruostas negulėtų nusviręs ant peties. Terė žiūrėtų į jį 
kaip visada, kai Džonis sukrušdavo reikalus - kantriai, nes Džonis 
Marinvilis dažniausiai viską sukrušdavo, ir nusivylusi, nes ji vienintelė 
nuolatos tikėjosi, jog Džonis gali būti geresnis. Tai buvo kvaila, lygiai 
kaip lažintis, kad “Tampa Bay Bucs“ komanda laimės supertaurę. Tačiau 
kartais būdamas su ja - dėl jos - Džonis tapdavo geresnis, pakildavo 
aukščiau nei tai, ką buvo linkęs vadinti savo prigimtimi. Tačiau kai jis 
tokiu tapdavo, kai sublizgėdavo, kai, po velnių, pakildavo virš žemės, ar 
Terė tada ką nors pasakydavo? Na, galbūt: “Perjunk kanalą, pažiūrėki- 
me, ką rodo per PBS“, tačiau tik tiek. 

- Tu netgi dėl rašymo neatsisakei savo gyvenimo, - tęsė Terė. - Tai 
bent jau būtų galima suprasti. Tu atsisakei gyventi, kad galėtum kalbėti 
apie rašymą. Jėzau, Džoni, kur tu nusiritai? 

Virpančiomis kojomis Džonis nusvirduliavo stalo link, ketindamas 
sviesti plaktuką į tą kalę, kad ji nutiltų. Ir tada kairėje išgirdo tylų urzgi- 
mą. 

Džonis pasuko galvą ton pusėn ir išvydo vilką, - galgi tą patį, kuris 
su can tahu nasruose prisiartino prie Stivo su Sintija, - stovintį tarpdu- 
ryje. Spindinčios žvėries akys spitrijo į Džonį. Trumpą akimirką žvėris 
dvejojo, ir Džoniui šmėstelėjo viltis, kad vilkas galbūt jo išsigando ir 
netrukus pasitrauks. Tačiau netrukus iššiepęs nasrus vilkas visu greičiu 
pasileido Džonio link. 

Į Eleną persikėlusi būtybė taip stipriai sutelkė dėmesį į vilką, - ji no- 
rėjo panaudoti žvėrį kerštui prieš rašytoją, - kad ši būsena virto kone 
hipnotine. Tačiau dabar kažkoks netikėtas trikdis, suardęs planuotų įvy- 
kių eigą, išblaškė Teko dėmesį. Trumpam jis paliko vilką toje pat vietoje 
ir sugrįžo prie “Ryder"" mikroautobuso, apimtas siaubingo smalsumo ir 
tamsios pagarbos. Automobilyje kažkas įvyko, tačiau Tekas nesugebėjo 
atspėti kas. Jis jautėsi praradęs orientaciją, tarsi vaikščiotų tamsiame 
kambaryje, su subtiliai perstatytais baldais. 

Galbūt, jei Tekas nesistengtų vienu metu būti dviejose vietose... 

- Mi him, en tow! - suurzgė būtybė, užsiundydama vilką ant rašytojo. 

Tick ir teliks iš žmogaus, galėjusio tapti tokiu kaip Steinbekas: ketur- 
kojė būtybė buvo stipri ir greita, dvikojė - lėta ir silpna. Tekas atitraukė 
dėmesį nuo vilko; Džonio Marinvilo vaizdas iš pradžių pasidarė blausus, 
O po to ir visai užgeso - tuomet, kai rašytojas pasisuko ir išplėstomis iš 
baimės akimis mėgino kažką pagricbti nuo darbastalio. 

Būtybė visas savo mintis nukreipė į mikroautobusą ir jame likusius 
žmones - nors iš tiesų jai rūpėjo vienintelis, kuris tikrai buvo svarbus (jci 
tai ji būtų supratusi anksčiau) - tas šiknius pamaldus berniukas. 

Ryškiai geltonas išnuomotas mikroautobusas tebestovėjo gatvėje, - 
Tekas jį aiškiai matė daugybe vorų ir gyvačių akių, - tačiau Tekas nesu- 
gebėjo pažvelgti vidun. Negi ten nebuvo akių? Nė vieno mažytėlaičio 
šmirinėjančio voro? Ne? O gal tas pamaldus berniukas kliudė įžiūrėti? 

Nesvarbu. Būtybei nubuvo kada dėl šito jaudintis. Jie tūnojo viduje, 
visi, privalėjo tūnoti, ir Tekas turėjo palikti juos ramybėje, nes nutiko dar 
kažkas bloga. Kažkas arčiau namų. 

Kažkas negera nutiko su Mere. 

Kažkaip keistai ir nepatogiai išsekusi, veikiama kažkokios jėgos, bū- 
tybė leido mikroautobuso vaizdui išnykti ir dabar sutelkė visą dėmesį į 
kasyklos biuro pastatą, žiūrėdama neramiai lakstančiomis ten susirinku- 
sių gyvių akimis. Pirmiausia ji pastebėjo patrauktą iš savo vietos rūbų 
džiovintuvą, po to suprato, jog Merės nebėra. Jai kažkaip pavyko išt- 
rūkti. 

- Ak tu, kale! - suriko būtybė, ir iš Elenos burnos ištryško smulkučiai 
kraujo purslai. 

Šio žodžio nepakako išreikšti būtybės jausmus, ir ji perėjo į senąją 
kalbą, siųsdama keiksmus, kol stojosi ant kojų... ir susvirduliavo, vos 
nepraradusi pusiausvyros palei ini kraštą. Jos kūną stulbinančiai greitai 
apleidinėjo jėgos. Dar blogiau, kad būtybė neturėjo kito kūno, į kurį ga- 
lėtų tuojau pat persikelti, jei iškiltų toks reikalas; šiuo metu ji buvo įst- 
rigusi tame yrančiame kūne. Būtybė trumpam pagalvojo apie žvėris, ta- 
čiau nė vienas iš jų šiuo požiūriu netiko Tekui. Persikėlęs Tekas per ke- 
lias dienas mirtinai suardydavo netgi stipriausius žmogiškus indus. Gy- 
vatė, kojotas, žiurkė ar suopis paprasčiausiai susprogtų lyg skardinė, ku- 
rion kažkas įmetė uždegtą dinamito lazdelę, vos tik Tekas spėtų į juos 
persikelti. Vilko kūnas ištvertų gal porą valandų, tačiau šis vilkas buvo 
vienintelis ir, be to, už trijų mylių nuo čia, kur turėjo susidoroti su rašy- 
toju (o gal jau ir vaišinosi juo). 

Tai turėjo būti moters kūnas. 

Tai turėjo būti Merė. 

Į Eleną panaši būtybė prasmuko pro plyšį an teko sienoje ir nuraiša- 
vo prie šviesiai violetinio kvadrato, ženklinančio vietą, kur dabar pasau- 
liui buvo atsivėrusi senoji šachta. Žiurkės, užuodusios iš kvailos Elenos 

makšties tekantį kraują, energingai cypavo palei kojas. Tekas paspyrė 
jas šalin, keikdamasis senąja kalba. 

Pric įėjimo į “Kinijos" šachtą būtybė stabtelėjo ir pažvelgė žemyn. 
Mėnuo jau buvo persiritęs per tolimąjį kasyklos šlaitą, tačiau jo šviesa 
vis dar tebesklido. Ją šiek tiek sustiprino iš policijos patrulinio automo- 
bilio kabinos sklindantis švytėjimas. Pakankamai, kad Elenos akys pa- 
matytų pakeltą mašinos kapotą ir kad dabar Elenos smegenyse tūnanti 
būtybė suvoktų, jog klastingoji os pa kažkokiu būdu sukrušo variklį. 
Kaip jai pavyko ištrūkti iš kasyklos biuro? Ir kaip ji išdrįso tai padaryti? 
Kaip ji išdrįso? 

Pirmą kartą Tekas išsigando. 

Pažvelgusi kairėn, būtybė pastebėjo nuleistas abiejų pikapų padangas. 
Priminė Karverių namą ant ratų, tik dabar nukentėjo būtybė, ir jai tai vi- 
siškai nepatiko. Vadinasi, liko tik sunkusis transportas, ir nors būtybė Ži- 
nojo, kur yra raktai, - vienoje iš biuro dokumentų spintų, - jie negalėjo 
pagelbėti; būtybė nemokėjo vairuoti didžiulių sunkvežimių. Keris Ripto- 
nas būtų mokėjęs, tačiau Tekas prarado visus Riptono sugebėjimus, kai 
persikėlė į Džozefsono kūną. Būdama Elena Karver, būtybė išsaugojo 
kai kuriuos Riptono, Džozefsono ir Entredžiano prisiminimus (jie irgi 
blėso tarsi per ilgai eksponuotos nuotraukos), tačiau neperėmė jų suge- 
bėjimų. 

Ak tu, kale! Os pa! Can fin! 

Nervingai gniaužydamas Elenos kumščius, jausdamas permirkusias 
kelnaites ir į jas įleistus marškinėlius, suvokdamas, kad Elenos šlaunys 
visos kraujuotos, Tekas užmerkė Elenos akis ir ėmė ieškoti Merės. 

- Mi him, en tow! En tow! En TOW! 

Iš pradžių nieko nesimatė, tik juoduma, tik Elenos pilvo gelmes užp- 
lūdusi spazmų banga. Ir siaubas. Siaubas, kad kalė os pa jau paspruko. 
Po to būtybė išvydo tai, ko ieškojo - ne Elenos akimis, o Elenos ausyse 
slypinčiomis vidinėmis ausimis: staiga nuaidėjo nepažįstamas garsas, 
įgijęs moters pavidalą. 

Tai sukantis ratus šikšnosparnis pastebėjo Merę, pūškuojančią keliu 
šiaurinio kasyklos krašto link, ir Merė visai neatrodė kupina jėgų, ji dū- 
saudama gaudė orą ir maždaug kas tuzinas žingsnių atsisukdavo atgal. 
Tikrino, ar jos kas nesiveja. Šikšnospamis gana aiškiai “išvydo" nuo jos 
sklindančius kvapus, ir tai, ką suprato Tekas, teikė vilčių. Nuo Merės 
daugiausiai sklido baimės kvapas. Baimės, kuri smarkiau spustelėjus ga- 
lėjo virsti panika. 

Tačiau Merę nuo kasyklos viršūnės teskyrė kokie keturi šimtai jardų, 
o po to ji pradės leistis nuokalnėn. Ir nors Merė buvo pavargusi bei sun- 
kiai šnopavo, šikšnosparnis neužuodė jos prakaite to metalinio 
priekvapio, kuris reiškia išsekimą. Bc to, Merė nekraujavo kaip nudurta 
kiaulė. O šis beveik niekam tikęs Elenos Karver kūnas kraujavo. Krau- 

javimas nebuvo nevaldomas, - kol kas, - tačiau tokiu netrukus taps.Gal- 
būt buvo klaidinga cikvoti laiką susikaupimui, poilsiui raminančioje ini 
šviesoje, tačiau ar galėjo būtybė pamanyti, jog nutiks šitoks dalykas? 

O gal pasiųsti can toi, kad ją sulaikytų? Tuos, kurie nebuvo žval- 
gyboje kaip mi him dalis. 

Būtybė galėjo tai padaryti, tačiau kokia iš to sukrušta nauda? Ji galė- 
jo apsupti Merę gyvatėmis ir vorais, šnypščiančiomis laukinėmis katė- 
mis ir besijuokiančiais kojotais, tačiau toji kalė tikriausiai pereitų per 
juos, išskirdama į šalis taip, kaip Mozė neva perskyrė Raudonąją jūrą. 
Tikriausiai Merė žino, jog “Elena" negali sužeisti jos kūno nei su can 
toi, nei kokiu nors kitu ginklu. Jei Merė šito nežinotų, ji tebetūnotų su- 
sigūžusi kamputyje kalnakasybos biure, vos gyva iš baimės ir nesuge- 
banti išleisti jokio garso, nes klykė iki užkimimo. 

Kaip ji sužinojo? Ar jai pranešė tas pamaldus berniukas? O gal jai 
pranešė to pamaldaus berniuko, Deivido Karverio, Dievas - can tekas? 
Nesvarbu. Nesvarbu ir tai, jog Elenos kūnas pradeda irti, o Merės turi 
pusės mylios persvarą. 

- Kad ir kaip ten būtų, aš vis tiek ateinu, brangioji, - sušnibždėjo bū- 
tybė, išslinkdama palei vieną iš suolų, palikdama šachtą ir pasukdama į 
kelią. 

Taip. Ji vis tiek ateis. Galbūt šis kūnas subyrės į gabalėlius, kol bū- 
tybė pasivys tą 0s pa, tačiau ji būtinai pasivys. 

Elena pasuko galvą, nusispjovė kraujais ir išsiviepė. Ji jau nebebuvo 
panaši į moterį, kuri norėjo dalyvauti mokyklos tarybos rinkimuose, mo- 
mės“ kavinėje, moterį, kurios giliausios, tamsiausios seksualinės fanta- 
zijos buvo pasimylėti su vyruku iš dietinės kokakolos reklaminio klipo. 

- Kad ir kaip skubėtum, os pa, nuo manęs tu nepaspruksi. 

Kažkoks tamsus objektas tarsi bomba nėrė žemyn, ir Merė delnu 
nubloškė jį šalin. 

- Atsikrušk! - pūškuodama ištarė ji. 

Šikšnosparnis cypsėdamas nuskrido šalin, tačiau nelabai toli. Jis su- 
ko ratus tarsi žvalgybinis lėktuvas, ir Merei į galvą šovė nemaloni min- 
tis, jog būtent tokia ir yra šio šikšnosparnio misija. Pažvelgusi aukštyn, 
virš savęs pamatė kasyklos keterą. Dabar ji buvo arčiau, - gal tik už ko- 
kių dviejų šimtų jardų, - tačiau vis tiek erzinančiai toli. Merei atrodė, jog 
ji plėšte išplėšia kiekvieną oro gurkšnį, be to, įkvėpdama pajusdavo 
skausmą. Jos širdis plakė tarsi plaktukas, ir stipriai dūrė kairįjį šoną. 
Merė galvojo, kad ji yra gana geros fizinės formos, kaip moteris, peržen- 
gusi trisdešimties metų ribą, tačiau negi panašioms situacijoms galima 

pasirengti tris kartus per savaitę mankštinantis “Nordic-Track" ir 
“StairMaster" treniruokliais? 

Staiga smulkus kelio žvirgždas ėmė slysti po jos sportiniais bateliais, 
ir virpančios Merės kojos nespėjo laiku atstatyti pusiausvyros. Nukrisda- 
ma ant vieno kelio, ji sugebėjo nepargriūti veidu į žemę, tačiau jos džin- 
sai suplyšo, ir Merė pajuto, kaip aštrūs akmenukai perrėžia odą, o po to 
šiltas kraujas 1ma tekėti per blauzdą. 

Šikšnospamis dar kartą puolė ją cypdamas ir savo sparneliais plakda- 
mas Merės plaukus. 

- Dink iš čia, bjaurybe! - sušuko Merė ir šį kartą smogė į gyvį kumščiu. 

Pataikė taikliai. Merė pajuto, kaip nuo smūgio lūžta trapus sparnelis, 
ir netrukus pamatė šikšnosparnį besiraitantį ant kelio, žiobčiojantį ir ste- 
bintį ją - arba bent jau taip Merei atrodė - savo mažytėmis bevertėmis 
akutėmis. Merė vargais negalais atsistojo ir užlipo ant šikšnosparnio, 
tarsi paukštis klykaudama iš džiaugsmo, kai išgirdo traškesį po savo 
sportiniu bateliu. 

Besigręždama atgal, Merė pastebėjo kažką apačioje. Kažkoks šešėlis 
judėjo tarp kitų šešėlių. 

- Mere? 

Į viršų kilo Elenos Karver, tačiau tuo pat metu tai buvo ir ne jos, bal- 
sas. Kažkoks gargaliuojantis, prikimęs. Jei per paskutiniąsias šešias ar 
aštuonias valandas Merė būtų neišgyvenusi tikro pragaro, ji būtų pagal- 
vojusi, kad čia šaukia smarkiai persišaldžiusi Elena. 

- Palauk, Mare! Aš noriu eiti su tavimi! Noriu pamatyti Deividą! Mes 
kartu nuvyksime pas jį! 

- Eik po velnių, - sušnibždėjo Merė. 

Ji apsisiuko ir nužingsniavo tolyn, plėšte plėšdama orą ir trindama 
skaudantį šoną. Jei būtų pajėgusi, Merė būtų pasileidusi bėgti. 

- Mere, Mere, nieko tau nepavyks, - sušuko Elena. Galėjai pagalvoti, 
kad ji šaiposi. - Tu negali pasprukti, brangioji, negi šito nesupranti? 

Kasyklos ketera atrodė taip toli, kad Merė prisivertė į ją nebežiūrėti 
ir nudelbė žvilgsnį į savo sportinius batelius. Kai balsas vėl pašaukė 
Merę vardu, atrodė, jog jis sklinda iš arčiau. Merė prisivertė paspartinti 
žingsnį. Prieš pasiekdama keterą, ji dar du kartus pargriuvo, antrą kartą 
taip smarkiai, kad neteko žado, ir jai prireikė kelių labai brangių sekun- 
džių, kad galėtų 1š pradžių atsiklaupti ant kelių, o po to, nuleidus galvą 
bei rankomis pasirėmus šonus, atsistoti. Merė norėjo, kad Elena vėl pa- 
šauktų ją vardu, tačiau nieko neišgirdo. Dabar Merė nebenorėjo atsigręž- 
ti atgal. Ji per daug bijojo to, ką gali išvysti. 

Tačiau galiausiai likus penkiems jardams iki viršūnės Merė atsisuko. 
Elena buvo atsilikusi ne daugiau kaip dvidešimt jardų. Ji be garso alsa- 
vo taip plačiai pražiodinta burna, kad panėšėjo į oro samtį. Su kiekvie- 
nu įkvėpimu ištrykšdavo smulkūs it rūkas kraujo pursla:, visa Elenos pa- 

laidinė buvo permirkusi krauju. Pamačiusi, kad Merė į ją žiūri, Elena iš- 
siviepė, ištiesė ranką ir pamėgino staigiau pajudėti į priekį, kad nutvertų 
Merę. Tačiau nepajėgė šito padaryti. 

O Merė dar galėjo bėgti. Jai suteikė jėgų Elenos Karver žvilgsnis. Ja- 
me nieko žmogiška nebebuvo likę. Visiškai nieko. 

Merė pasiekė šachtos keterą, vos begalėdama alsuoti. 

Čia kelias apie trisdešimt jardų buvo lygus, o toliau leidosi žemyn. 
Juodoje dykumos plynėje Merė išvydo mirkčiojančią geltoną šviesą - 
miestelio centre mirksintį šviesoforą. 

Merė įsmeigė į jį akis ir pasileido bėgti. 

- Ką tu ruošiesi daryti, Deividai? - neramiai paklausė Ralfas. 

Po trumpos susikaupimo valandėlės, kurios metu berniukas tikriau- 
siai tyliai meldėsi, jis pradėjo žingsniuoti pirmyn ir atgal po “Ryder mi- 
kroautobusą. Ralfas instinktyviai užstojo sūnui durų rankeną. Tai pama- 
tęs, Stivas suprato tėvo jausmus, tačiau nemanė, jog šis judesys gali ką 
nors pakeisti. Jei Deividas nuspręs išeiti, jis išeis. 

Berniukas iškėlė piniginę: 

- Grąžinti štai šitą. 

- Ne, šito tu nepadarysi, - užginčijo Ralfas, smarkiai purtydamas gal- 
vą. - Jokiu būdu. Dėl Dievo, Deividai, tu net nežinai, kur dabar šis žmo- 
gus - spėju, jog jis spėjo išvykti iš miestelio. Ir labai gerai, kad taip pa- 
darė - lengvai atsikratėme nereikalingo šlamšto. 

- Aš žinau, kur jis yra, - ramiai atsakė Deividas. - Aš jį surasiu. Jis 
netoliese. 

Kiek padvejojęs, berniukas pridūrė: 

- Iš manęs tikimasi, kad jį surasiu. 

- Deividai? - Stivui jo paties balsas nuskambėjo keistai jaunatviškai. 
- Tu sakei, kad grandinė sutrūko. 

- Tai buvo prieš surandant jo piniginėje nuotrauką. Privalau eiti pas 
jį. Turiu išvykti tuojau pat. Tai vienintelis mūsų šansas. 

- Nesuprantu, - sumurmėjo Ralfas, tačiau pasitraukė nuo durų. - Ką 
ši nuotrauka reiškia? 

- Neturiu laiko, tėti. Nesu tikras, ar sugebėčiau paaiškinti, jei jo turė- 
čiau. 

- Ar mes vyksime su tavimi? - paklausė Sintija. - Mes liekame čia, 
tiesa? 

Deividas papurtė galvą. 

- Jei galėsiu, sugrįšiu vienas arba su Džoniu. 

- Tai beprotybė, - pasakė Ralfas, tačiau šiuos žodžius jis ištarė kaž- 
kaip dusliai, neryžtingai. - Jei pradėsi klaidžioti, tave suės gyvą. 

- Lygiai taip, kaip mane suėdė kojotas, kai išlindau iš kameros, - at- 
šovė Deividas. - Pavojinga yra ne man išeiti, o visiems likti Čia. 

Bemiukas pažvelgė į Stivą, po to į galines “Ryder'io" dureles. Stivas 
linktelėjo ir atitraukė dureles. Įslinkusi į vidų dykumos naktis prigludo 
prie jo veido it šaltas bučinys. 

Deividas prisiartino prie tėvo ir jį apkabino. Ralfo rankos pačios ap- 
sivijo apie sūnų. Deividas pajuto, kaip jį užvaldo milžiniška jėga. Ji per- 
bėgo per kūną it smarkus lietus. Deividas konvulsiškai krūptelėjo tėvo 
glėbyje, aiktelėjo ir žengė atatupstas, atstatęs į priekį pašėlusiai dreban- 
čias rankas. 

- Deividai! - sušuko Ralfas. - Deividai, ką... 

Ir viskas buvo baigta. Tai įvyko staiga. Jėga apleido Deividą. Tačiau 
jis vis dar teberegėjo “Kinijos"' šachtą lygiai taip pat, kaip ir būdamas tė- 
vo glėbyje; tarsi žiūrėtų į ją iš žemai skrendančio lėktuvo. Šachta 
nelyginant apgailėtina alebastro kriauklės skylė švytėjo mėnulio švie- 
soje. 

Berniukas išgirdo vėjo šlamesį ir šaukiantį balsą 

(mi him, en tow! mi him, en tow!) 

Ir tai nebuvo žmogaus balsas. 

Deividas prisivertė apvalyti mintis ir nužvelgė mikroautobuse esan- 
čius žmones - jų dabar liko nedaug, tiek nedaug Išgyvenusių Kolį 
Entredžianą draugijos narių. Stivas stovėjo kartu su Sintija, tėvas buvo 
palinkęs į jį; jiems už nugaros driekėsi mėnesienos užlieta naktis. 

- Kas tai? - paklausė Ralfas. - Kristau visagali, kas bus dabar? 

Deividas pastebėjo iškritusią piniginę ir pasilenkė paimti. Būtų nege- 
rai ją čia palikti, o Dieve, ne. Berniukas norėjo įsidėti ją užpakalinėn sa- 
vo kelnių kišenėn, tačiau prisiminė, kaip piniginė išslydo iš Džonio ki- 
šenės, tad įsimetė ją už marškinių prie krūtinės. 

- Jūs privalote vykti į šachtą, - tarė tėvui Deividas. - Tėti, tu, Stivas 
ir Sintija nedelsdami privalote vykti į “Kinijos" šachtą. Merei reikia pa- 
dėti. Ar supranti? Merei reikia padėti! 

- Apie ką tu čia kalb... 

- Ji ištrūko, dabar ji bėga keliu į miestelį, o Tekas ją vejasi. Jūs pri- 
valote vykti dabar. Tuojau pat! 

Ralfas vėl ištiesė į sūnų ranką, tačiau šįsyk dvejodamas, neryžtingai. 
Deividas lengvai prasmuko pro ranką ir pro galines “Ryder'io" dureles 
iššoko gatvėn. 

- Deividai! - sušuko Sintija. - Ar manai, jog teisinga... mums šitaip iš- 
siskirti? 

- Ne! - sušuko jai Deividas. Berniukas jautėsi sutrikęs, apimtas nevil- 
ties ir daugiau nei truputėlį priblokštas. - Žinau, jog tai atrodo neteisin- 
ga, aš jaučiu tą patį, tačiau nieko kita nebelieka! Prisiekiu! Tiesiog nie- 
ko kita nebelieka! 

- Grįšk atgal! - sumaurojo Ralfas. 

Deividas atsisuko, tamsios vaiko akys susitiko su paklaikusiu tėvo 
žvilgsniu. 

- Važiuokite, tėti. Visi trys. Dabar. Jūs privalote. Padėkite jai! Dėl 
Dievo meilės, padėkite Merei! 

Niekas nespėjo nė prasižioti dar ką nors paklausti, kai Deividas Kar- 
veris apsisuko ant kulnų ir nurūko į tamsą. Bėgdamas mojavo viena ran- 
ka, o kita laikė prispaudęs prie krūtinės Džono Edvardo Marinvilio tik- 
ros krokodilo odos piniginę, pirktą už tris šimtus devyniasdešimt penkis 
dolerius Niujorko “Barneys" parduotuvėje. 

Ralfas taip pat ketino iššokti ir bėgti paskui sūnų. Stivas jį sugriebė 
už pečių, o Sintija per liemenį. 

- Paleiskite mane! - šaukė Ralfas, stengdamasis išsilaisvinti... tačiau 
nelabai smarkiai. Stivui tai suteikė lašelį vilties. - Leiskite man eiti su sū- 
numi! 

- Ne, - atsakė Sintija. - Mes privalome tikėti, jog berniukas žino, ką 
daro, Ralfai. 

- Negaliu ir jo prarasti, - sušnibždėjo Ralfas, tačiau dabar jis atsipa- 
laidavo ir nebesistengė ištrūkti. - Negaliu. 

- Galbūt geriausias būdas tai užsitikrinti, vykdant Deivido 
pageidavimus, - guodė jį Sintija. 

Ralfas giliai įkvėpė oro, po to iškvėpė. 

- Mano sūnus nusekė paskui tą šiknių, - tarė. Atrodė, Ralfas kalbasi 
pats su savimi. Aiškina pats sau. - Jis nusekė paskui tą pasipūtusį šiknių 
atiduoti piniginę, o jei mes paklaustume, kodėl jis taip pasielgė, Deivi- 
das atsakytų, esą tokia Dievo valia. Ar aš teisus? 

- Taip, tikriausiai, - atsakė Sintija, paliesdama ranka Ralfo petį. Ral- 
fas atsimerkė, ir Sintija jam nusišypsjo. - Ir žinote, kas keisčiausia? Tai 
tikriausiai yra tiesa. 

Ralfas pažvelgė į Stivą. 

- Jūs nepaliktumėt jo, tiesa? Paėmęs Merę, negrįžtumėt tuo kasyklos 
transportui skirtu keliu į autostradą palikęs mano berniuką vieną? 

Stivas papurtė galvą. 

Ralfas užsidengė rankomis veidą, susikaupė, nuleido rankas ir įsispit- 
rijo į Stivą su Sintija. Dabar jo veidas atrodė tarsi iškaltas iš akmens, pil- 
nas ryžto, nes visi tiltai buvo sudeginti. Keista mintis šovė Stivui į gal- 
vą: pirmą kartą nuo to momento, kai jis susipažino su Karveriais, Stivas 
tėvo asmenyje įžvelgė sūnų. 

- Gerai, - tarė Ralfas, - leisime Dievui saugoti mano vaiką iki tol, kol 
sugrįšime. 

Ralfas iššoko pro galines mikroautobuso duris ir niūriai pažvelgė į 
gatvę. 
- Tai turi padaryti Dievas. Tas šunsnukis Maninvilis tikrai jo ncapsaugos. 


KETVIRTAS SKYRIUS 
1 


Kai vilkas puolė Džonį, šis prisiminė vaiko aiškinimą, neva šiam 
spektakliui vadovaujanti būtybė nori, kad jie išvažiuotų iš miestelio ir 
būtų laiminga, jei jie šitaip pasielgtų. Gal berniukas ir suklydo... o gal 
Tekas tiesiog pastebėjo galimybę pasiimti vieną iš jų ir dabar ja pasinau- 
dojo. Dovanotam arkliui į dantis nežiūrima. 

“Kaip ten būtų, - pagalvojo Džonis, - esu karališkai iškruštas". 

“Tu šito nusipelnei, brangusis“, - išgirdo jis už nugaros Terės balsą - 
taip, tai buvo Terė, paslaugi iki galo. 

Džonis pamojavo besiartinančiam vilkui plaktuku ir šaižiu balsu, ku- 
rį pats vos pažino, suriko: 

- Dink iš čia! 

Vilkas metėsi į kairę, po to apsisuko siaurindamas ratą, urgzdamas, 
tvirtai įsispyręs užpakalinėmis letenomis, pabrukęs uodegą. Žvėriui be- 
sisukant, vienas jo galingas petys užkliuvo už spintos, ant jos viršaus 
stovėjęs puodelis susvyravo ir nukrito ant grindų suduždamas į šukes. 
Radijo imtuvas nusikosėjo pratisu elektrostatiniu traškesiu. 

Džonis žingtelėjo durų link, įsivaizduodamas, kaip ners pro tvorą prie 
automobilių stovėjimo aikštelės, - teprasmenga visureigis, jis susiras ra- 
tus kur nors kitur, - ir tuo metu vėl pasirodė vilkas nuleista galva, pa- 
šiauštais šeriais, žibančiomis akimis (siaubingai protingomis, siaubingai 
supratingomis). Džonis žengė atatupstas, laikydamas priešais save plak- 
tuką tarsi kardu saliutuojantis karžygis. Jis pajuto, kaip prakaituoja del- 
nas, gniaužiantis guminį plaktuko kotą. Vilkas atrodė didelis, ne mažes- 
nis už vokiečių aviganį. Palyginti su juo, plaktukas buvo juokingai ma- 
žas, tinkamas tik pataisyti lentyną ar įkalti kabliuką paveikslui. 

- Dieve, padėk man, - sumurmėjo Džonis... tačiau nepajuto, kad Die- 
vas čia būtų buvęs; Dievas tebuvo tuščias žodis, kurį ištari matydamas, 
jog šūdas ir yra linkęs paklusti žemės traukos dėsniui bei nukristi ant 
ventiliatoriaus sparnelių. Ne, Dievo nebuvo, nes Džonis - tai ne vai- 
kiūkštis iš Ohajo, kuriam teks dar tris metus laukti, kol pirmą kartą su- 
sipažins su skustuvu; malda teišreiškė tai, ką psichologai vadina “magiš- 
kuoju mąstymu", o Dievo paprasčiausiai nebuvo. 

“O jei Dievas tr būtų, kodėl turėtų čia pasirodyti ir pasirūpinti mani- 
mi? Kodėl jis turėtų rūpintis manimi po to, kai visus kitus palikau tame 
mikroautobusc?' 

Vilkas staiga sulojo ant Džonio. Tai buvo absurdiškas garsas, aukš- 
tas, kokį Džonis būtų tikėjęsis išgirsti iš pudelio ar kokerspanielio. Ta- 
čiau žvėries iltys visai neatrodė absurdiškos. Tirštos baltos seilės ištrykš- 
davo pro jas kartu su kiekvienu amtelėjimu. 

- Dink iš čia! - suklykė Džonis šaižiu virpančiu balsu. - Tuojau pat 
dink iš čia. 

Tačiau vilkas nedingo, o tvirtai įsispyrė į grindis savo užpakalinėmis 
kojomis. Akimirką Džoniui pasirodė, jog vilkas rengiasi tuštintis, kad 
žvėris yra taip pat išsigandęs kaip ir jis ir ketina tuštintis ant laboratori- 
jos grindų. Tačiau sekundės dalį anksčiau nei viskas įvyko Džonis sup- 
rato, jog vilkas rengiasi ne tuštintis, o šuoliui. 

- Ne, Dieve, ne, prašau! - suklykė Džonis ir pasisuko bėgti - atgal, vi- 
sureigio ir ant kablių sustingusių lavonų link. 

Šį judesį jis atliko mintyse, o kūną traukė į priešingą pusę - pirmyn, 
tarsi būtų valdomas nematomų rankų. Džonis nesijautė esąs kažko ap- 
sėstas, tačiau dabar aiškiai pasijuto ne vienas. Jį apėmęs siaubas išnyko. 
Pirmasis galingas instinktyvus impulsas - apsisukti ir bėgti - taip pat iš- 
nyko. Džonis žengė į priekį laisva ranka atsistumdamas nuo stalo. Jis už- 
simojo plaktuku, iškeldamas jį virš dešiniojo peties, ir smogė vilkui kaip 
tik tuomet, kai žvėris šoko ant Džonio. 

Džonis tikėjosi, kad plaktukas nuslys žvėries galva, - maždaug prieš 
tūkstantį metų jis žaidė beisbolą Linkolno parko vidurinėje mokykloje ir 
patyrė jausmą, kai lazda smogė per aukštai į kamuoliuką - tačiau taip 
neįvyko. Tai nebuvo “Excalibur"' kardas, o paprastas “Craftsman" firmos 
įrankis su guminiu kotu, kad būtų patogiau suimti, tačiau plaktukas 
neišslydo iš Džonio rankos. 

Plaktukas pataikė vilkui į tarpuakį mirtinai sužalodamas. 

Pasigirdo garsas, tarsi plyta būtų nukritusi ant ąžuolinės lentos. Žaliai 
spindėjusios vilko akys užgeso; jos virto senais marmuro kamuoliukais, 
o iš praskeltos vilko kaukolės pradėjo plūsti kraujas. Po to žvėris trink- 
telėjo Džoniui į krūtinę, vėl nublokšdamas jį prie stalo, ir Džonis paju- 
to, kaip aštrus skausmas perveria juosmenį. Trumpą akimirką Džonis 
užuodė vilko kvapą - jis buvo sausas, panašus į cinamono ir prieskonių, 
kuriuos egiptiečiai naudodavo preparuoti mumijas. Tą akimirką kruvinas 
žvėries snukis buvo atsuktas į Džonį, o dantys, kurie pagal visas taisyk- 
les turėjo perkąsti Džoniui gerklę, bejėgiškai kyšojo. Jis pamatė žvėries 
liežuvį ir seną pusmėnulio formos randą ant snukio. Po to vilkas susmu- 
ko it sunkus daiktas, suvyniotas į seną prakiurusią vilnonę antklodę. 

Pūškuodamas ir svirduliuodamas, Džonis pasitraukė nuo žvėries. Po 
to jis pasilenkė pakelti plaktuką ir taip nerangiai pasisuko, jog vos nepar- 
griuvo, nes buvo įsitikinęs, kad vilkas vėl pašoks ant kojų ir puls Džonį; 
Džonis negalėjo plaktuku užmušti žvėries, tai buvo absoliučiai neįmano- 
ma, įrankis turėjo praskricti vilkui virš galvos; Džonio raumenys dar te- 

beprisiminė tą jausmą, kai beisbolo lazda išsprūsta iš rankų, puikiai pri- 
siminė. 

Tačiau vilkas gulėjo parkritęs ant grindų. 

“Gal dabar pats metas pakeisti savo nusistatymą dėl Deivido Karve- 
rio Dievo?" - tyliai paklausė Terė. 

Šis garsas buvo su stercoefektais; jis skambėjo ir Džonio galvoje, ir 
sklido nuo sienos, ant kurios kabojo plakatas su užrašu “PRIVALOTE 
DĖVĖTI ŠALMĄ". 

- Ne, - atsakė Džonis, - man paprasčiausiai pavyko pataikyti į tarpua- 
kį, ir tiek. Tai visiškai tas pat, kaip per karnavalą pataikyti į taikinį ir lai- 
mėti savo merginai pliušinį meškiuką. 

“Man pasirodė, tu sakei, kad plaktukas skriejo per aukštai. 

- Ką gi, buvau neteisus. Tu, puikioji kale, man kartodavai šiuos žo- 
džius šešis ar net tuziną kartų kiekvieną sukruštą dieną. 

Džonį nustebino jo paties prikimęs, kone ašaringas balsas. 

- Ar tai nebuvo tavo mėgiamiausia frazė per visą mūsų žavios santuo- 
kos laiką? “Tu neteisus, Džoni, tu neteisus, Džoni, tu esi visiškai sukruš- 
tai neteisus". 

“Tu juos pametei, - tarė Terės balsas, ir Džonį sustabdė ne paniekos 
gaidelės, kurias jis išgirdo tame balse (kuris iš tiesų tebuvo jo paties bal- 
sas, jo paties mintys), o neviltis. - Tu palikai juos numirti. Dar blogiau, 
tu vis tebeneigi Dievą netgi po to, kai jo šaukeisi... ir jis atsiliepė. Kas 
tu per žmogus?" 

- Žmogus, kuris moka atskirti Dievo įtaką nuo paprasto smūgio, - at- 
sakė Džonis moteriai rausvai šviesiais plaukais ir su kulkos skyle chala- 
te. - Žmogus, kuris žino, kada reikia pasakyti “pakaks. 

Džonis laukė, ką pasakys Terė, tačiau nieko neišgirdo. Jis paskutinį 
kartą mintyse apžvelgė tai, kas įvyko, perkratydamas kiekvieną, netgi 
menkiausią, smulkmeną, ir nusprendė, jog viską čia padarė jo ranka, kuri 
tikriausiai dar nepamiršo, kaip reikia lazda atmušti beisbolo kamuoliuką, 
ir paprasčiausias “Craftsman" firmos plaktukas. Nebuvo jokios žydros 
šviesos. Jokių specialiųjų efektų. Jokio Londono filharmonijos simfoni- 
nio orkestro, šimtais smuikų kerinčiai užliejančio garsų foną. Siaubas, 
tuštuma ir neviltis, kuriuos jautė, tebuvo laikinos emocijos; jos praeis. 
Dabar jis atskirs priekabą nuo visureigio, plaktuku išmušdamas jungiantį 
kaištį. Po to užves visureigį ir dings po velnių iš šio klaikaus mažo... 

- Neblogai, šefe, - atsklido balsas iš tarpdurio. 

Džonis staigiai atsisuko. Tarpduryje stovėjo berniukas. Deividas. Jis 
žiūrėjo į vilką. Po to vaikas pakėlė savo rimtą veidą į Džonį. 

- Man tiesiog pavyko, - pasakė Džonis. 

- Jūs manote, jog dėl to? 

- Ar tėvas žino, kad tu išėjai, Deividai? 

- Taip. 

- Jei atvykai čia tikėdamasis mane perkalbėti, tau sušiktai nepasisekė. 

Jis pasilenkė pric sankabos, jungiančios visureigį su priekaba rūdai 
vežioti, ir smogė plaktuku. Džonis nepataikė į kaištį ir stipriai užsigavo 
ranką į metalo kraštą. Jis suriko ir susigrūdo nubrozdintus krumplius į 
burną. Tačiau vis tiek Džoniui prieš tai pavyko mirtinai smogti šokan- 
čiam ant jo vilkui į tarpuakį, jis... 

Džonis nuvijo šalin visas mintis. Jis išsitraukė kumštį iš burnos, tvir- 
čiau sugriebė guminį plaktuko kotą ir vėl palinko prie sankabos. Šį kar- 
tą pataikė gerai - ne visiškai į centrą, tačiau pakankamai tiksliai, kad 
kaištis išslystų ir nuriedėtų per grindis. Jis sustojo palei kadaruojančio- 
mis panašios į Terę moters kojomis. 

“Ir aš taip pat neketinu čia nieko įžvelgti", - tarė jai mintyse Džonis. 

- Jei atvykai čia dėstyti teologiją, tau irgi nepasisekė, - pasakė jis 
Deividui. - Tačiau jei nori kartu su manimi keliauti į Ostiną... 

Džonis nutilo nebaigęs sakinio. Berniukas kažką laikė rankose ir tie- 
sė tą daiktą jam. Tarp Džonio ir vaiko ant laboratorijos grindų tysojo ne- 
gyvas vilkas. 

- Kas tai? - paklausė Džonis, nors pats puikiai žinojo. 

Jo akys dar nebuvo tokios blogos. Staiga Džonis pajuto, kad jam iš- 
džiūvo burna. 

“Kodėl tu mane persekioji? - paklausė jis staiga mintyse, tiksliai ne- 
žinodamas ko, tačiau ne berniuko. - Kodėl negali pamesti mano pėdsa- 
kų? Kodėl negali paprasčiausiai palikti mane ramybėje?" 

- Jūsų piniginė, - atsakė Deividas, nenuleisdamas nuo Džonio akių. - 
Ji mikroautobuse iškrito iš jūsų kišenės. Todėl jums ir atnešiau. Čia yra 
visi dokumentai, kurių gali prireikti, jei pamiršite, kas esate. 

- Labai juokinga. 

- Aš visai nejuokauju. 

- Gerai, tad ko tu nori? - šiurkščiai paklausė Džonis. - Atlyginimo? 
Gerai. Užrašyk savo adresą, ir aš tau atsiųsiu arba dvidešimt dolerių, ar- 
ba savo knygą su autografu. O gal nori Alberto Belo pasirašytos beisbo- 
lo kortelės? Galiu padaryti ir tai. Ką tik nori. Kas tik tau šautų į galvą. 

Deividas trumpam žvilgtelėjo į vilką. 

- Gana geras smūgis vyrukui, kuris iš keturių colių atstumo nepatai- 
ko į nejudantį kaištį. 

- Užtilk, išminčiau, - pertraukė jį Džonis. - Paduok man piniginę, jei 
ketini priciti arčiau. Mesk ją, jei nenori šito padaryti. Arba pasilik tą pra- 
keiktą daiktą sau. 

- Ten yra nuotrauka. Jūs su dviem vyrukais stovite prie užeigos, pa- 
vadintos “Vietkongo stebėjimo punktas“. Manau, jog tai baras. 

- Teisingai, baras, - sutiko Džonis, neramiau gniaužydamas plaktuko 
rankeną ir pajusdamas lengvą dilgtelėjimą nudaužytuose krumpliuose. - 

Aukštas vyras toje nuotraukoje - tai Deividas Halberstamas. Labai gar- 
sus rašytojas. Istorikas. Beisbolo aistruolis. 

- Mane labiau sudomino normalaus ūgio vyrukas viduryje, - pasakė 
Deividas, ir iš karto kažkuri Džonio dalis - giliai giliai viduje tūnanti da- 
lis - suprato, kurlink berniukas kreipia kalbą, ką jis ruošiasi pasakyti, ir 
toji dalis protestuodama sudejavo. - Vyrukas pilkais medvilniniais marš- 
kinėliais ir su “Jankių" komandos beisbolo kepuraite ant galvos. Tas vy- 
rukas man parodė “Kinijos" šachtą iš manojo “Vietkongo stebėjimo 
punkto". Ir šis vyrukas buvote jūs. 

- Kokia nesąmonė, - atšovė Džonis. - Tokia pat nesąmonė kaip ir toji, 
kurią tu be paliovos skleidi nuo to laiko, kai... 

Tyliai, puikiausiai pataikydamas į gaidą ir tebelaikydamas ištiestą 
rankoje piniginę, Deividas uždainavo: 

“Ką gi, tada pasakiau, daktare... ponas gydytojau..." 

Tarsi kažkas būtų smogęs Džoniui į krūtinę. Plaktukas iškrito iš rankų. 

- Liaukis, - sušnibždėjo jis. 

“gal galite man pasakyti... kas mane kamuoja... Ir jis atsakė jė-jė-jė..."? 

- Liaukis! - suriko Džonis, o iš radijo imtuvo pliūptelėjo elektrostati- 
nis traškesys. 

Džonis pajuto, kaip jo viduje kažkas pradeda judėti. Kažkas siaubin- 
ga. Ima slinkti. Tarsi sniego griūtis, šliaužianti paviršiumi, kuris tik iš 
pažiūros atrodo tvirtas. Kodėl berniukas čia atėjo? Žinoma, jis buvo čia 
pasiųstas. Tai ne Deivido kaltė. Iš tikrųjų klausimas yra tas, kodėl siau- 
bingasis berniuko šeimininkas nepalieka nė vieno iš jų ramybėje. 

- “Nenaudėliai"", - pasakė Deividas. - Tik tada jie buvo jauni “Nenau- 
dėliai"'. Felikso Kavaljero vokalas. Labai kietas. Tą dainą jis atliko, kai 
jūs, Džoni, mirėte, tiesa? 

Džonio mintyse ėmė pašėlusiai lėkti vaizdai, Feliksui Kavaljerui dai- 
nuojant dainą “Aš taip blogai jaučiausi'"': Pietų Vietnamo respublikos ar- 
mijos kariai, daugelis iš jų ne aukštesni už amerikiečių šeštokus, prask- 
leidžia lavonų sėdmenis, ieškodami paslėptų brangenybių - šlykštus 
maitėdų siautėjimas šlykščiame kare, can /fahai can tekuose, štai jis su- 
grįžta pas Terę su beždžionc ant pečių ir peršinčiais paslėpsniais, taip 
trokštantis atsikeršyti, kad beveik pametęs protą trenkia jai į veidą oro 
uosto pastate, nes Terė kažką šmaikštaus pasako apie karą (jo karą, pa- 
sak Terės, tarsi Džonis būtų išgalvojęs tą sukruštą reikalą), trenkia taip 
stipriai, kad Terei iš burnos ir nosies paplūsta kraujas, ir nors jų santuo- 
ka dar maždaug metus raišavo, ji pasibaigė Niujorko “LaGuardia" oro 
uosto “United Airlines“ aviakompanijos B pastate nuaidėjus tam smū- 
giui; o štai Entredžianas spardo jį besiraitantį 50-ojoje automagistralėje, 
spardo ne literatūros liūtą ar Nacionalinės knygų draugijos premijos lau- 
reatą, ar vienintelį vertą dėmesio baltaodį Amerikos rašytoją, o pilvotą 
senuką, apsivilkusį per brangia odine striuke, kuris labiau nei bet kuris 

kitas seniai turėjo numirti; Entredžianas, kuris aiškina, jog Džonio sugal- 
votas knygos pavadinimas jį siutina, kad iš pykčio jam norisi vemti. 

- Aš ten negrįšiu, - sako Džonis pakimusiu balsu, - nei vardan tavęs, 
nci vardan Stivo Eimzo ar tavo tėvo, nei vardan Merės, nei vardan bet ko 
šiame pasaulyje. 

Džonis pakelia plaktuką ir ritmingai daužo juo priekabą rūdai vežio- 
ti, kad sustiprintų savo žodžius. 

- Ar girdi mane, Deividai? Tu tuščiai gaišti laiką. Aš nesugrįšiu. Ne! 
Ne! Ne! 

- Iš pradžių negalėjau suprasti, kaip jūs ten atsiradote, - aiškina Dei- 
vidas, tartum būtų neišgirdęs Džonio žodžių. - Tai buvo Mirusiųjų žemė. 
Jūs pats tai pasakėte, Džoni. Tačiau jūs buvote gyvas. Bent jau aš taip 
galvojau. Netgi tada, kai pamačiau randą, - berniukas parodė į Džonio 
riešą. - Jūs mirėte... kada? 1966-aisiais? 1968-aisiais? Manau, tai nėra 
svarbu. Kai žmogus nustoja keistis, nustoja jausti, jis miršta. Nuo to lai- 
ko, kai bandėte nusižudyti, jūs tik stengėtės pasivyti. Tiesa? 

Ir berniukas nusišypsojo su tokia užuojauta, kurios nekaltumo ir ge- 
rumo neįmanoma apsakyti žodžiais. 

- Džoni, - vėl kreipėsi į jį Deividas Karveris, - Dievas gali prikelti iš 
numirusių. 

- Ak, Jėzau, tik šito tu man nepasakok, - sušnibždėjo Džonis. - Aš vi- 
sai nenoriu prisikelti iš numirusių. 

Tačiau Džoniui atrodė, kad jo balsas atsklinda iš kažkur toli ir kad jis 
kažkaip keistai susidvejinęs, tartum kažkokiu būdu perskilęs pusiau. 
Kaip uolienų raguoliai. 

- Per vėlu, - pasakė Deividas. - Tai jau įvyko. 

- Krušau tave, mažasis didvyri. Aš važiuoju į Ostiną. Ar girdi? Į suk- 
ruštą OSTINĄ! 

- Tekas ten bus anksčiau už jus, - perspėjo Deividas. 

Jis vis dar tebelaikė ištiesęs piniginę, tą pačią, su nuotrauka, vaizduo- 
jančia Džonį su Deividu Halberstamu ir Dafiu Pinetu stovinčius prie nu- 
šiurusio mažo baro - “Vietkongo stebėjimo punkto“. Tikros skylės, ta- 
čiau joje buvo geriausias Vietname muzikinis automatas. “Wurlitzer" 
firmos. Džonis mintyse pajuto “Kirin" alaus skonį ir išgirdo “Nenaudė- 
lius“: tratėjo būgnai, tarsi durklu rėžė ausį vargonai; o kaip ten buvo 
karšta, žalia ir karšta, saulė it žaibas, žemė po lietaus pakvipdavo apžel- 
tuke, o ta daina, rodosi, sklido iš visur, iš kiekvieno klubo, kiekvieno ra- 
dijo imtuvo, kiekvieno sušikto muzikinio automato; tam tikra prasme ši 
daina ir buvo Vietnamas: “Aš taip blogai jaučiausi, kad paklausiau šei- 
mos gydytojo, kuo sergu". 

“Būtent ši daina skambėjo, kai jūs numirėte, Džoni, tiesa?" 

- Į Ostiną, - sušnibždėjo Džonis silpnu, gestančiu balsu, vis dar tebe- 
jausdamas tą dvilypumą, tą susidvejinimą. 

- Jei dabar išvažiuosite, Tekas tykos jūsų daugelyje vietų, - aiškino 
Deividas nepermaldaujamu būsimojo kalėjimo prižiūrėtojo tonu, vis dar 
tebelaikydamas ištiestą piniginę, tą pačią, kurioje buvo palaidota toji 
nekenčiama nuotrauka. - Ne tik Ostine. Viešbučių kambariuose. Konfe- 
rencijų salėse. Per prašmatnius pietus, kur žmonės kalba apie knygas ir 
panašius dalykus. Kai būsite su moterimi, nurengsite ją jūs, o mylės Te- 
kas. Ir blogiausia, kad šitaip galbūt gyvensite gana 1lgai. Jūs tapsite can 
de lach - nesusiformavusiųjų širdimi. Mi him can ini. Trečiąja akiduobe. 

- Ne! - pabandė surikti Džonis, tačiau nesugebėjo išleisti jokio garso, 
o kai vėl plaktuku stuktelėjo į priekabą rūdai vežioti, įrankis iškrito jam 
iš rankų. 

Jėgos apleido rankas. Šlaunys suskystėjo, o keliai ėmė linkti. Džonis 
susmuko ant kelių, springdamas nuo besiveržiančio šūksnio. Šis dvily- 
pumo, susidvejinimo jausmas dabar buvo netgi stipresnis, ir nusiminęs 
bei apimtas rezignacijos Džonis suprato, jog tai - tikras pojūtis. Jis tie- 
siogine žodžio prasme dalijo save į dvi dalis. Vienas Džonas Edvardas 
Marinvilis netikėjo į Dievą ir nenorėjo, kad Dievas tikėtų į jį; šioji bū- 
tybė norėjo išvažiuoti, suprasdama, jog Ostinas tebus pirmasis sustoji- 
mas. O antrasis Džonis norėjo pasilikti. Dar daugiau, jis norėjo kovoti. 
Šis Džonis tiek įtikėjo į tą pašėlusį supernatūralizmą, kad norėjo mirti 
Deivido Dieve, sudeginti jame savo smegenis it naktinė plaštakė, pate- 
kusi į žibalinės lempos gaubtą. 

“Nusižudyti! - šaukė Džonio širdis. - Nusižudyti, nusižudyti 

Pietų Vietnamo respublikos armijos kariai, tie karo optimistai, šikno- 
je ieškantys deimantų. Girtuoklis, laikantis rankoje alaus butelį ir šla- 
piais plaukais uždengtomis akimis lipantis iš viešbučio baseino, besi- 
juokiantis blyksint fotoaparatams. Tėrės kraujuojanti nosis po nuste- 
busiomis akimis, iš dangaus aidint pranešimui, jog “United Airlines" 
aviakompanijos 507-ojo reiso į Džeksonvilį keleiviai laipinami į lėktu- 
vą B-7 vartuose. Faras, spardantis jį, besirangantį ant dykumos autostra- 
dos vidurinės linijos. “Tai mane siutina, - pasakė tada faras, - iš pykčio 
man norisi vemti". 

Džonis pajuto, kaip palicka savo kūną, kaip kažkokios svetimos ran- 
kos jį sučiumpa ir tarsi monetą iš kišenės ištraukia iš kūno. Stovėdamas 
tarsi vaiduoklis prie atsiklaupusio vyro, Džonis pamatė, kaip šis ištiesia 
rankas. 

- Aš ją paimsiu, - ištarė atsiklaupęs vyriškis. Jis verkė. - Aš paimsiu 
savo piniginę, grąžink ją man. 

Jis išvydo, kaip berniukas priėjo prie klūpančio vyriškio ir atsiklau- 
pė greta jo. Jis išvydo, kaip klūpantis vyriškis paėmė piniginę ir įsigrū- 
do ją priekinėn savo džinsų kišenėn, kad nekliudomas galėtų sudėti mal- 
dai rankas, kaip buvo padaręs Deividas. 

- Ką aš turiu pasakyti? - verkdamas paklausė klūpantis vyriškis. - Ak, 
Deividai, kaip pradėti, ką pasakyti? 

- Sakykite tai, kas yra jūsų širdyje, - atsakė atsiklaupęs berniukas. 

Tada vaiduoklis pasidavė ir vėl susijungė su vyriškiu. Pasaulį užliejo 
aiškumas, nušviesdamas jį - nušviesdamas Felikso Kavaljero dainos žo- 
džius: “Aš jai pasakiau, brangioji, tai - tikras reikalas, aš karščiuoju, ir 
tu privalai mane išgydyti". 

- Padėk man, Dieve, - tarė Džonis, pakeldamas delnus į akių lygį, kad 
galėtų geriau juos matyti. - Ak, Dieve, prašau padėk man. Padėk man pa- 
daryti tai, dėl ko aš čia buvau atsiųstas, padėk man būti vientisam, padėk 
gyventi. Dieve, padėk man vėl gyventi. 

“Aš tave, kale, tuojau sučiupsiu!'* - triumfuodama pagalvojo būtybė. 

Iš pradžių atrodė, jog tai mažai tikėtina. Prie pat kasyklos keteros bū- 
tybė buvo priartėjusi prie os pa per dvidešimt jardų, - per šešiasdešimt 
trumpučių pėdų, - tačiau toji kalė surado papildomų jėgų ir pasiekė vir- 
šūnę. O pradėjusi leistis šlaitu žemyn, Merė sparčiai sugebėjo padidinti 
atotrūkį nuo dvidešimties jardų iki šešiasdešimties, paskui ir iki šimto 
penkiasdešimties. Nes jau galėjo giliai kvėpuoti, patenkinti deguonies 
stygių. Antra vertus, Elenos Karver kūnas sparčiai seko. Kraujavimas iš 
makšties virto tikru potvyniu, kuris po kokių dvidešimties minučių visiš- 
kai sunaikins Elenos kūną... tačiau jei Tekui pavyks sugauti Merę, visiš- 
kai nesvarbu, kiek bus nukraujavę Elenos Karver palaikai; būtybė turės 
kur persikelti. Tačiau kai būtybė pasiekė kasyklos keterą, kažkas plyšo 
kairiajame Elenos plautyje. Dabar su kiekvienu iškvėpimu iš būtybės iš- 
lėkdavo jau ne tik rausvi smulkučiai purslai, bet ir kraujo, sumišusio su 
Elenos burnos bei nosies audiniais, čiurkšlės. Ir būtybei nebepakako 
šviežio deguonies, kad galėtų sėkmingai persekioti. Tik ne su vienu 
plaučiu. 

Ir tada įvyko stebuklas. Per greitai bėgant stačia nuokalne ir tuo pat 
metu stengiantis pažvelgti per petį, tos kalės kojos susipynė, ji įspūdin- 
gai pargriuvo, atsitrenkė į kelio skaldą ir beveik dešimt pėdų tarsi plū- 
gas slydo žemyn, kol galiausiai sustojo, palikdama paskui save tamsią 
dryžę. Merė virpėdama tysojo veidu į žemę. Žvaigždžių apšviestos jos 
išskėstos rankos atrodė tarsi kokios blyškios potvynio bangos išmestos į 
krantą būtybės. Tekas pamatė, kaip ji bando pariesti po savimi vieną ke- 
Iį. Moteris beveik susirietė, tačiau po to atsipalaidavo ir vėl nuslydo. 

- Štai! Štai! Tek ah wan! 

Tekas privertė Elenos kūną bėgti, statydamas ant kortos paskutinius 
energijos likučius, statydamas ant kortos savo judrumą ir tikėdamasis 
nepargriūti. kaip padarė toji kalė. Dabar būtybei kvėpuojant, Elenos 

gerklėje girdėjosi kažkoks šlapias pukšėjimas, tarsi alyvoje slankiotų 
stūmoklis. Elenos jutiminiai įrengimai vos beveikė, grasindami visiškai 
išsijungti. Tačiau ji dar šiek tiek ištvers. Tik truputėlį. O būtybei trupu- 
tėlio ir tereikėjo. 

Šimtas keturiasdešimt jardų. 

Šimtas dvidešimt. 

Tekas bėgo prie gulinčios kelyje moters, be garso triumfuojančiai 
klykdamas ir visiškai prie jos prisiartindamas. 

Merė išgirdo, kaip kažkas artinasi užkimusiu, gargaliuojančiu balsu 
šaukdamas nesąmoningus žodžius. Ji girdėjo, kaip į skaldą dunksi bate- 
liai. Vis labiau artėdami. Tačiau visa tai jai atrodė nesvarbu. Kaip ir gar- 
sai, kuriuos girdi per sapną. O čia tikrai turėjo būti sapnas... tiesa? 

Pakilk, Mere! Tu privalai pakilti! 

- Negaliu, esu visa subraižyta, be to, jau per vėlu, - sudejavo Merė 
balsui, tačiau ir dejuodama bandė po savimi pariesti kelį. 

Šį kartą triukas jai pavyko, ir Merė vargais negalais ėmė stotis ant 
kojų, stengdamasi paskutinį kartą ištraukti save iš šio sunkio jėgos šuli- 
nio. 

Į Eleną persikėlusi būtybė lėkė visu greičiu. Atrodė, susprogs savo 
rūbuose. Būtybė klykė - tai buvo pykčio ir alkio kupinas staugimas, įpa- 
kuotas į kraują. 

Merė atsistojo ir pati suklykė, nes būtybė staiga puolė žemyn ištiesus 
rankas ir pirštais bandydama ją nutverti. Merė pasileido nuo kalno visu 
greičiu, išsprogusiomis akimis ir begarsiam klyksmui pražiota burna. 

Vimdančiai karšta ranka trenkė Merei tarp menčių, mėgindama įsi- 
kibti į marškinėlius. Merė metėsi pirmyn ir vėl vos nepargriuvo, kai vir- 
šutinė kūno dalis sulingavo praradusi pusiausvyrą, tačiau ranka nuslydo. 

- Kalė! 

Tai buvo nežmogiškas, gerklinis urzgesys, nuskambėjęs visai šalia, ir 
šį kartą ranka įsikibo į Merės plaukus. Ji ir būtų ten likusi, jei plaukai bū- 
tų buvę sausi, tačiau nuo prakaito jie buvo slidūs. Dar kurį laiką Merė 
jautė būtybės pirštus ant savo sprando, tačiau netrukus jie išnyko. Vis il- 
gesniais šuoliais moteris pasileido bėgti žemyn. Dabar jos baimė persi- 
pynė su savotiškai beprotiškų linksmumu. 

Už savęs Merė išgirdo bumptelėjimą. Surizikavusi pažvelgti atgal, ji 
pamatė į Eleną įsikūnijusią būtybę parkrentant žemėn. Ji gulėjo susir1e- 
tusi it sutraiškyta sraigė. Būtybės rankos grabaliojo orą ir vis dar tebeieš- 
kojo moters, kuriai pavyko pasprukti. 

Merė nusisuko ir sutelkė dėmesį į mirksintį šviesoforą. Dabar jis bu- 
vo arčiau... be to, pasirodė ir kitos šviesos, tuo Merė visiškai neabejojo. 

Švietė automobilio priekiniai žibintai, ir jie artėjo prie Merės. Sutelkusi 
į juos dėmesį, moteris pasileido bėgti jų link. 
Ji taip ir nepastebėjo virš jos prasklendusio didžiulio šešėlio. 

Viskas baigta. 

Būtybė beveik visiškai ją pasivijo, - netgi palietė tos kalės plaukus, - 
tačiau paskutinę akimirką Merei pavyko pasprukti. Ir kai ji vėl ėmė tol- 
ti, Elenos kojos susipynė, Tekas pargriuvo ir išgirdo, kaip Elenos kūno 
viduje kažkas plyšta; gulėjo grabaliodamas orą, tarsi jame būtų ieškojęs 
rankenos, už kurios galėtų nusitverti. 

Būtybė apsivertė ant Elenos nugaros ir įsistebeilijo į žvaigždėmis nu- 
sėtą dangų, dejuodama iš skausmo ir pykčio. Šitaip priartėti! 

Ir tuomet būtybė viršuje pastebėjo tamsų siluetą, uždengus; žvaigždes 
tarsi koks sklandantis nukryžiuotasis, ir joje vėl staiga sužibo nauja 
viltis. 

Ji buvo pagalvojusi apie vilką, tačiau atsisakė šios minties, nes vil- 
kas buvo per toli. Visgi būtybė klydo manydama, jog vilkas tėra vienin- 
telis can toi indas, trumpam galintis priimti Teką. 

Dar buvo šis daiktas. 

- Mi him, - sušnibždėjo būtybė mirštančiu, užkimusiu nuo kraujo bal- 
su. - Can de lach, mi him, min en tow. Tek! 

Ateik pas mane. Ateik pas Teką, ateik pas senąjį sutvėrimą, pas ne- 
susiformavusiųjų širdį. 

Ateik pas mane, inde. 

Būtybė iškėlė mirštančias Elenos rankas, ir auksinis erelis plasnoda- 
mas nusileido ant jų, savo grobuoniškomis akimis įsistebeilydamas į 
mirštantį Teko veidą. 

- Nežiūrėk į lavonus, - perspėjo Džonis. 

Jis stūmė priekabą rūdai vežioti šalin nuo visureigio. Deividas jam 
padėjo. 

- Patikėkite, aš į juos nežiūriu, - atsakė Deividas. - Aš jau mačiau tiek 
lavonų, kad užteks iki gyvenimo pabaigos. 

- Sutinku, - pritarė Džonis. 

Beeidamas prie visureigio durelių iš vairuotojo pusės, jis ant kažko 
suklupo. Deividas sugriebė jį už rankos, nors Džonis anaiptol nebūtų 
parvirtęs. 

- Atsargiai, sencli. 

- Palaikyk liežuvį už dantų, vaike. 

Pasirodo, Džonis kluptelėjo ant plaktuko. Jis pakėlė įrankį ir pasisu- 
ko numesti ant darbastalio, tačiau apsigalvojo ir užsikišo guminį plaktu- 
ko kotą už savo kaubojiškų kelnių diržo. Šios kelnės dabar buvo pakan- 
kamai išterliotos krauju ir purvais, kad būtų panašios į tikras, o plaktu- 
kas kažkaip prie jų tiko. 

Metalinių garažo durų dešinėje buvo pritvirtinta valdymo dėžutė. 
Džonis paspaudė mėlyną mygtuką, paženklintą žodžiu “į viršų", minty- 
se pasiruošęs naujiems netikėtumams, tačiau vartai tarškėdami ėmė sk- 
landžiai kilti aukštyn. Į vidų plūstelėjo gaivus ir malonus oras, lengvai 
prisodrintas žolių ir šalavijo kvapo. Deividas įkvėpė pilna krūtine, atsi- 
suko į Džonį ir nusišypsojo. 

- Puiku. 

- Taip. Šok greičiau į šį gražuolį. Pavėžinsiu. 

Deividas atsisėdo į priekinę automobilio, kuris priminė didžiulį gol- 
fo vežimėlį, sėdynę. Džonis pasuko raktelį, ir variklis bematant užsive- 
dė. Bevažiuojant pro atvirus garažo vartus, Džoniui šovė į galvą mintis, 
jog tikrovėje visa tai nevyksta. Tai tiesiog jo naujo romano idėjos dalis. 
Fantastinio pasakojimo, o gal tiesiog siaubo romano. Kažkas, už ko 
Džonas Edvardas Marinvilis gali nusitverti, kad pradėtų knygą. Ne tai, 
iš ko daroma rimta literatūra, tačiau kas čia tokio? Džonį pradėjo slėgti 
metų našta, ir jei jis norėjo imtis ko nors mažiau rimto, turėjo tam teisę. 
Neverta kiekvieną knygą prikimšti tarsi kuprinę ir po to bėgti į kalną, už- 
simetus tą kuprinę ant pečių. Jaunimui ar batuotiems naujokams karei- 
viams tai gal ir tinkamas užsiėmimas, tačiau Džoniui tokios dienos jau 
praeityje. Ir tam tikra prasme Džonis jautė palengvėjimą, kad jos praėjo. 

Ne, viskas čia buvo netikra. Tikrovėje Džonis tiesiog išvažiavo pasi- 
vėžinti savo senu automobiliu su pakeliamu stogu, pasivėžinti su sūnu- 
mi, vaiku, kurio susilaukė būdamas vidutinio amžiaus. Jie važiavo į Mi- 
lės kavinę. Sustabdys automobilį prie ledų langelio, suvalgys po porci- 
ją, ir Džonis vaikui galbūt papasakos keletą istorijų iš savo vaikystės, ne 
tiek daug, kad berniukui atsibostų, Džonis žinojo, jog vaikams nelabai 
patinka pasakojimai, prasidedantys žodžiais “Kai aš buvau vaikas“. Jis 
manė, kad kiekvienas tėtis, kurio galva nėra per daug nutolusi nuo šik- 
nos, tai suprato, tad gal papasakos vieną kitą istoriją, kaip daugiau dėl 
juoko pabandė patekti į beisbolo komandą, ir tebūnic Džonis prakeiktas, 
jei treneris... 

- Džoni? Jums nieko nenutiko? 

Jis pamatė, kad nuvažiavo atbulas iki pat gatvės krašto ir dabar ten 
stovėjo nuspaudęs sankabą ir tuščia eiga dirbančiu varikliu. 

- Ką? Ne. Nieko. 

- Apie ką jūs galvojote? 

- Apie vaikus. Tu esi pirmas, su kuriuo bendrauju po... Kristau, ne- 
bendravau su vaikais nuo to laiko, kai mano jauniausias išvyko studijuo- 

ti į Diuko koledžą. Tu csi šaunus vaikas, Deividai. Truputėlį apsėstas 
Dievo manijos, tačiau kitais požiūriais žiauriai kietas. 

Deividas nusišypsojo. 

- Ačiū. 

Džonis dar kiek pariedėjo atgal, po to apsisuko ir įjungė pirmą pava- 
rą. Kai visureigio šviesos perrėžė Pagrindinę gatvę, Džonis pastebėjo du 
dalykus: vėtrungė, anksčiau styrojusi virš “Bud's Suds" baro, dabar gu- 
lėjo ant žemės ir nebebuvo Stivo mikroautobuso. 

- Jei jie pasielgė taip, kaip tu norėjai, manau, dabar yra pakeliui į čia, 
- pasakė Džonis. 

- Kai jie suras Merę, palauks mūsų. 

- Ar manai, kad ją suras? 

- Dėl to beveik neabejoju. Manau, nieko bloga jai nenutiko. Tačiau 
iki nelaimės buvo visai netoli. 

Deividas pažvelgė į Džonį ir plačiai nusišypsojo. Džoniui vaiko šyp- 
sena pasirodė labai graži. 

- Manau, kad ir jūs iš viso šito sėkmingai išsikapanosite. Galbūt net 
apie tai parašysite. 

- Paprastai aš rašau, kas man nutinka. Truputėlį padailinu, ir viskas 
puikiai pavyksta. Tačiau apie tai... nežinau. 

Jie važiavo pro “Amerikos vakarų“ kino teatrą. Džonis pagalvojo 
apie Odrę Vailer, gulinčią po balkono nuolaužomis. Apie tai, kas liko iš 
šios Moters. 

- Deividai, kiek Odrės pasakojime buvo tiesos? Gal žinai? 

- Didžioji dalis. 

Deividas dabar irgi žvelgė į kino teatro pastatą ištempęs kaklą, kad 
kiek ilgėliau išsaugotų šį vaizdą. Paskui berniukas vėl atsisuko į Džonį. 
Jo veidas buvo mąslus... ir, kaip pasirodė Džoniui, liūdnas. 

- Jūs žinote, kad Odrė nebuvo bloga. Tai, kas jai nutiko, primena že- 
mės nuošliaužą ar potvynį. Kažkas panašaus. 

- Dievo rykštė. 

- Teisingai. 

- Mūsų Dievo. Tavo ir mano. 

- Teisingai. 

- Ir Dievas yra žiaurus. 

- Tr vėl teisingai. 

- Ar žinai, jog kaip vaikas tu turi velniškai sudėtingų idėjų. 

Dabar jie važiavo pro municipalinį pastatą. Čia buvo nužudyta ber- 
niuko sesuo, o motina pagrobta ir nutempta į kažkokią galutinę tamsą. 
Deividas žiūrėjo į pastatą akimis, kuriose Džonis negalėjo nieko perskai- 
tyti, po to pakėlė rankas ir pasitrynė veidą. Šis gestas vėl išdavė Deivido 
amžių, ir Džonį apėmė šokas, kad vaikas toks jaunas. 

- Tų idėjų turiu daugiau, nei norėčiau, - atsakė Deividas. - Ar žinote, 
ką Dievas pasakė Jobui, kai jam galiausiai pabodo klausytis Jobo skundų? 

- Tikriausiai paliepė jam atsikrušti, taip? 

- Taip. Ar norite išgirsti ką nors iš tiesų nemalonaus? 

- Degu iš nekantrumo. 

Visureigis važiavo supustyto smėlio keteromis ir taip kratėsi, kad net 
barškėjo dantys. Džonis priekyje jau matė miestelio pakraštį. Norėjo va- 
žiuoti greičiau, tačiau jungti aukštesnę nei antrą pavarą būtų buvę neiš- 
mintinga, nes priekiniai žibintai apšvietė tik nedidelę kelio atkarpą. Gal 
ir tiesa, kad jie buvo Dievo valioje, tačiau visiems žinoma, jog Dievas 
padeda tiems, kas moka pasirūpinti savimi. Galbūt dėl šios priežasties 
Džonis pasiliko plaktuką. 

- Aš turiu draugą. Jo vardas Brajenas Rosas. Jis yra mano geriausias 
draugas. Kartą mes vien iš metalinių kamščių sudėliojome Partenoną. 

- Iš tiesų? 

- Aha. Truputį padėjo Brajeno tėtis, tačiau beveik viską padarėme pa- 
tys. Šeštadienio vakarais neidavome gulti iki vėlumos ir žiūrėdavome se- 
nus siaubo filmus. Žinote, tuos juodai baltus? Mūsų mėgiamiausia pa- 
baisa - Borisas Karlofas. “Frankenšteinas" buvo neblogas filmas, tačiau 
mums labiau patiko “Mumija". Mes visada erzindavome vienas kitą: 
“Kad jį kur šūdas, mus vejasi mumija, verčiau paspartinkime žingsnį“. 
Tai kvaila, bet juokinga. Suprantate? 

Džonis nusišypsojo ir linktelėjo. 

- Brajenas pateko į avariją. Jį partrenkė girtas vairuotojas, kai Braje- 
nas dviračiu važiavo į mokyklą. Suprantate, buvo be penkiolikos aštuo- 
nios ryto, o tas vyrukas pasirodė girtas iki apsišikimo. Ar galite patikėti? 

- Taip, - atsakė Džonis, - galiu. 

Deividas jį tiriančiai nužvelgė, linktelėjo ir tęsė savo pasakojimą. 

- Brajenui sutrenkė galvą. Labai smarkiai. Sulaužė kaukolę ir pažeidė 
smegenis. Jį ištiko koma, tad neturėjo išgyventi. Tačiau... 

- Leisk man atspėti. Tu meldei Dievą, kad tavo draugas pagytų, ir po 
poros dienų - bingo - tas berniukas vaikšto ir kalba, garbė Jėzui, mano 
Viešpačiui ir išgelbėtojui. 

- Jūs tuo netikite? 

Džonis nusijuokė. 

- Tiesą pasakius, tikiu. Po visko, kas man nutiko po šios popietės, to- 
kia smulkmena atrodo visiškai protinga ir logiška. 

- Aš nuėjau pasimelsti į man ir Brajenui ypač brangią vietą. Ant plat- 
formos, kurią mudu įkėlėme medin. Ją vadinome “Vietkongo stebėjimo 
punktu". 

Džonis rimtu veidu pažvelgė į berniuką. 

- Tu nejuokauji? 

Deividas papurtė galvą. 

- Dabar gerai neprisimenu, kuris iš mūsų sugalvojo šį pavadinimą, ta- 
čiau tą platformą mes šitaip vadinome. Mums atrodė, jog šis pavadini- 
mas iš kažkokio seno filmo, tačiau jei taip ir yra iš tiesų, negaliu prisi- 
minti, iš kokio. Turėjome užrašą ir visa kita. Tai buvo mūsų vietelė, ten 
aš tada nuėjau ir pasakiau, - Deividas susimąstęs užsimerkė, - aš pasa- 
kiau: “Dieve, padaryk, kad jis pagytų. Jei tai padarysi, pažadu, jog ir aš 
tau ką nors padarysiu", - Deividas vėl atsimerkė. - Beveik tą pačią aki- 
mirką jo būklė pagerėjo. 

- O dabar atėjo metas grąžinti skolą. Tai ir yra baisu, tiesa? 

- Ne! Aš sutinku grąžinti skolą. Praėjusiais metais susilažinau su tė- 
čiu iš penkių dolerių, kad “Pacers" komanda laimės NBA čempionatą, o 
kai jie nelaimėjo, tėtis bandė dovanoti skolą sakydamas, jog esu tik vai- 
kas, kad lažinausi vadovaudamasis širdies, o ne proto balsu. Gal jis bu- 
vo ir teisus... 

- Tikriausiai jis buvo teisus. 

-..„tačiau aš vis tiek sumokėjau. Todėl kad žema nesumokėti, jei esi 
skolingas, ir žema nepadaryti to, ką esi pažadėjęs. 

Deividas palinko prie Džonio ir ėmė kalbėti tyliau... tarsi bijodamas, 
kad Dievas jį gali išgirsti. 

- Iš tiesų baisiausia, kad Dievas žinojo, jog čia atkeliausiu, ir jau ta- 
da Jis buvo nusprendęs, ko nori iš manęs. Taip pat jis žinojo, ką privalė- 
siu išmokti, kad galėčiau tai padaryti. Mano tėvai nėra religingi, - mes 
švęsdavome daugiausia tik Kalėdas ir Velykas, - ir iki Brajeno nelaimės 
aš taipgi nebuvau religingas. Iš Biblijos težinojau Evangelijos pagal Joną 
vieną eilutę, kurią fanai nuolatos visiems kaišioja aiškindami, esą Die- 
vas labai myli pasaulį. 

Dabar jie važiavo pro vyno rūsį su nukritusiu užrašu. Vyno cisternos 
buvo nusiritusios nuo pastato sienos ir riogsojo dykumoje, už kokių še- 
šiasdešimties ar septyniasdešimties jardų. Priekyje bolavo “Kinijos" ša- 
chta. Žvaigždžių šviesoje ji panėšėjo į išbaltintą kapinių rūsį. 

- Kas yra fanai? 

- Fanatikai. Tai mano draugo pastoriaus Martino žodelis. Manau, jog 
Jis... manau, kad jam kažkas nutiko. 

Deividas trumpam nutilo ir įsistebeilijo į kelią. Jo kraštai buvo apneš- 
ti smėliu, o priekyje dunksojo smėlio vėpūtiniai. Visureigis juos 
nesunkiai įveikdavo. 

- Kaip ten būtų, iki Brajeno nelaimės nieko nežinojau nei apie Jokū- 
bą, nei apie Izaoko sūnų Izą, nei apie margaspalvį Juozapo švarką, nei 
apie Potifaro žmoną. Tada mane labiausiai domino, - Džoniui pasirodė, 
jog Deividas kalba kaip devyniasdešimtmetis karo veteranas, pasakojan- 
tis apie senovinius mūšius ir seniai pamirštas kampanijas, - ar Albertas 
Belas kada nors iškovos vertingiausio Amerikos lygos žaidėjo titulą. 

Deividas atsisuko į Džonį. Vaiko veidas buvo liūdnas. 

- Blogiausia ne tai, kad Dievas pastatė į padėtį, kurioje aš jam likau 
skolingas, o tai, jog jis sužeidė Brajeną, kad galėtų tai padaryti. 

- Dievas yra žiaurus. 

Deividas linktelėjo, ir Džonis pamatė, kad berniukas netrukus pra- 
virks. 

- Taip, be abejo. Tikriausiai geresnis už Teką, tačiau vis tiek gana 
niekšiškas. 

- Tačiau Dievo žiaurumas taurina... bent jau tokie sklando gandai. 
Tiesa? 

- Ką gi...galbūt. 

- Vis dėlto jis gyvas, tas tavo draugas. 

- Taip... 

- Ir galbūt tai įvyko visiškai ne dėl tavęs. Gal kada nors tavo draugu- 
žis išgydys AIDS arba vėžį. O gal jis nugalės šešiasdešimtyje varžybų iš 
eilės. 

- Galbūt. 

- Deividai, toji būtybė - Tekas - kas ji? Gal žinai? Kokia nors indėnų 
dvasia? Kažkas panašaus į manitu ar į vendigo? 

- Nemanau. Regis, Tekas veikiau liga nei dvasia ar demonas. Indėnai 
galėjo net nežinoti, jog Tekas yra čia apsistojęs, be to, jis čia atsirado 
anksčiau už indėnus. Kur kas anksčiau. Tekas yra senovinė būtybė, ne- 
susiformavusi širdis. O tikroji vieta, kurioje jis tūno, kitoje pusėje sky- 
lės, esančios to šulinio dugne... net nesu tikras, ar ši vieta yra apskritai 
Žemėje, ar normalioje erdvėje. Tekas yra visiškas pašalietis, jis taip ski- 
riasi nuo mūsų, kad net negalime jo aprėpti mintimis. 

Berniukas lengvai virpėjo, o jo veidas dar labiau išblyško. Galbūt tai 
buvo vien žvaigždžių šviesos efektas, tačiau Džoniui jis neaptiko. 

- Jei nenori, neprivalome apie jį daugiau kalbėti, gerai? 

Deividas pritardamas linktelėjo ir parodė ranka į priekį. 

- Žiūrėkite, ten “Ryder'is". Jie sustojo. Tikriausiai surado Merę. Argi 
ne šaunu? 

- Žinoma, - pritarė Džonis. 

Maždaug už pusės mylios nuo jų mikroautobuso žibintai apšvietė py- 
limo pagrindą. Džonis su Deividu važiavo šių šviesų link daugiausia ty- 
lėdami, kiekvienas paskendęs savo mintyse. Džonį labiausiai kamavo 
klausimai dėl jo "aš"; jis jau nebebuvo visiškai tikras, kas jis toks. Džo- 
nis atsisuko į Deividg ketindamas paklausti, ar berniukas nežino, kur dar 
galima būtų surasti sardinių, - jis jautėsi toks alkanas, kad nebūtų nusu- 
kęs nosies nuo šaltų limos pupelių lėkštės, - tačiau staiga pasuko galvą 
priešingon pusėn, pajutęs ore begarsį sprogimą. Susigūždamas jis lošte- 
lėjo savo sėdynėje. Iš Džonio krūtinės išsiveržė prislopintas riksmas. Jo 
burna taip plačiai atvipo, tarytum Džonis būtų užsidėjęs klouno kaukę. 
Visureigis pakrypo į kairę kelio pusę. 

Deividas pasilenkė, sugriebė vairą ir išlygino automobilį prieš pat 
jam nudardant į dykumą. Tuo metu Džonis vėl atmerkė akis. Jis instink- 
tyviai paspaudė stabdį, ir inercijos jėga nubloškė berniuką priekin. Tada 
jie sustojo. Visureigio variklis dirbo tuščia eiga kelio viduryje, ne toliau 
kaip už dviejų šimtų jardų nuo mikroautobuso užpakalinių šviesų. Dei- 
vidas su Džoniu išvydo raudonus ten stovinčių ir juos stebinčių žmonių 
siluetus. 

- O šventas šūde, - sušnibždėjo Deividas, - kad kiek, ir... 

Apsvaigęs ir nustulbęs, lyg matytų pirmą kartą gyvenime, Džonis 
pažvelgė į berniuką. Po to jo akys praskaidrėjo, ir Džonis ėmė trūkčio- 
damas juoktis. 

- Šventas šūdas, teisingai, - pritarė jis. Džonio balsas skambėjo tyliai, 
beveik bejėgiškai - balsas žmogaus, ką tik patyrusio stiprų šoką. - Ačiū, 
Deividai. 

- Ar tai buvo Dievo bomba? 

- Kas? 

- Didžiulė. Kaip toji, Damaske pataikiusi į Saulių, kai jam nuo akių 
nuslinko katarakta, ar kaip tas daiktas vadinasi, ir Saulius vėl praregėjo. 
Pastorius Martinas tai vadina Dievo bombomis. Viena ką tik pataikė į 
jus, tiesa? 

Ir staiga Džoniui praėjo noras pažvelgti Deividui į akis, tarsi bijotų, 
ką jose berniukas gali išvysti. Jis nukreipė žvilgsnį į “Ryder" mikroau- 
tobuso galines šviesas. 

Džonis pastebėjo, jog Stivas apsisukdamas nepasinaudojo nepapras- 
tai plačiu keliu - išnuomotas automobilis tebestovėjo atsuktas į pietus, 
pylimo link. Žinoma, Stivas Eimzas buvo išmintingas senas teksasietis 
ir tikriausiai įtarė, jog dar ne viskas baigta. Jis buvo teisus. Ir Deividas 
buvo teisus, - jie turėjo nuvažiuoti iki “Kinijos" šachtos, - tačiau berniu- 
kas turėjo ir kitų minčių, kurios galbūt buvo ne visai teisingos. 

“Įtempk akis, Džoni, - patarė Terė. - Įtempk akis, kad galėtum žiūrė- 
ti į jį nemirksėdamas. Juk tu tai moki, tiesa?" 

Taip, žinoma, Džonis tai mokėjo. Jis prisiminė, ką kažkada, kai dino- 
zaurai dar vaikščiojo po šią žemę, o Ralfas Houkas buvo Niujorko “Jan- 
kių“ komandos vadybininkas, pasakė jo senasis literatūros profesorius. 
“Melas yra beletristika, - pareiškė tas senas apkerpėjęs driežas, sausai ir 
ciniškai išsiviepdamas, - o beletristika yra menas, vadinasi, visas menas 
yra melas“. 

“O dabar, ponios ir ponai, prašau pasitraukti į šalį, kol pasiruošiu pa- 
naudoti meną, bendraudamas su šiuo nicko neįtariančiu jaunu pranašu". 

Jis pasisuko į Deividą ir liūdnai šypsodamasis sutiko susirūpinusį 
berniuko žvilgsnį. 

- Jokių Dievo bombų, Deividai. Man gaila, kad turiu tave nuvilti. 

- Tada kas jums ką tik nutiko? 

- Man nutiko priepuolis. Viskas tiesiog iš karto supuolė, ir mane išti- 
ko priepuolis. Kai buvau jaunas, jie kartodavosi kas trys keturi mėnesiai. 
Mažieji epilepsijos pricpuoliai. Kai pradėjau stipriai gerti sulaukęs ketu- 
riasdešimtics, - na, gerai, tridešimt penkerių, ir manau, jog dėl to buvo 
kaltas ne vien alkoholis, - priepuoliai vėl ėmė kartotis. Ir tuomet jie bu- 
vo ne tokie silpni. Priepuoliai yra pagrindinė priežastis, dėl kurios sten- 
giuosi neiškrypti iš kelio. Tai, ką tu pamatei, buvo pirmas priepuolis po 
beveik, - Džonis trumpam nutilo, - vienuolikos mėnesių. Šį kartą nei al- 
koholis, nei kokainas niekuo dėti. Tiesiog paprastas stresas. 

Džonis tarškėjo toliau. Dabar jis nenorėjo dairytis; jei šitaip pasielg- 
tų, Deividas galėtų tuo pasinaudoti. Nors visa tai skambėjo beprotiškai, 
paranojiškai, tačiau Džonis tokią grėsmę nujautė. Šis vaikis buvo nuos- 
tabus ir kartu vaiduokliškas... lyg pranašas iš Senojo Testamento, ką tik 
pasirodęs iš Senojo Testamento, dykumos saulės nudeginta oda ir per- 
kaitusiais nuo Dievo suteiktos privačios informacijos smegenimis. 

Geriau nukreipti žvilgsnį į šalį, pasilaikyti jį sau, bent jau kol kas. 

Akies krašteliu Džonis matė, kaip Deividas jį dvejodamas tiria. 

- Ar tai tiesa, Džoni? - galiausiai paklausė berniukas. - Ar jūs nesk- 
leidžiate man kokios nesąmonės? 

- Tikra tiesa, - atsakė Džonis, vis dar nežiūrėdamas Deividui į akis. - 
Jokios nesąmonės... 

Deividas daugiau nebeklausinėjo... tačiau nuolatos dirsčiojo į jį. 
Berniukas jautė šiuos žvilgsnius tarsi švelnius, prityrusius pirštus, slen- 
kančius lango rėmu, bandančius užčiuopti velkę, kuri tą langą atvertų. 


PENKTAS SKYRIUS 
1 


Tekas tupėjo ant šiaurinio kasyklos šlaito, nagais įsikibęs į supuvusią 
seno nugriuvusio medžio žievę. Dabar, tiesiogine prasme turėdamas ere- 
lio akis, jis nesunkiai pastebėjo apačioje stovinčius automobilius. Netgi 
matė du visureigio viduje sėdinčius žmones: rašytoją už vairo, o greta jo 
berniuką. 

Tą šiknių pamaldų berniuką. 

Vis dėlto čia. 

Abu čia. 

Tekas trumpam buvo susitikęs su berniuku, bandė atitraukti jo dėme- 
sį, išgąsdinti, nusiųsti toliau, kol dar vaikas nesurado to, kuris jį čia pa- 
siuntė. Tačiau Tekui nepavyko. “Mano Dievas stiprus", - pasakė berniu- 
kas, ir tai buvo neabejotina tiesa. 

Tačiau dar reikėjo įrodyti, ar berniuko Dievas yra pakankamai 
stiprus. 

Visureigis sustojo netoli geltono mikroautobuso. Atrodė, rašytojas 
kalbasi su berniuku. Beniuko dama, vienoje rankoje laikydamas šautu- 
vą, pradėjo eiti link jų, po to sustojo, kai atviras automobilis vėl pajudė- 
jo į priekį. Dabar jie buvo kartu, visi išlikusieji susibūrė draugėn, ncpai- 
sant Teko pastangų. 

Tačiau dar ne viskas prarasta. Erclio kūnas ilgai neišlaikys, - valan- 
dą, daugiausia dvi, - tačiau dabar jis buvo stiprus, karštas ir energingas, 
išgaląstas ginklas, kurį Tekas sugriebė pačiu intymiausiu būdu. Tekas 
suplasnojo paukščio sparnais ir pakilo į orą, kai dama apkabino savo da- 
mane. (Tekas ėmė sparčiai užmiršti žmonių kalbą, nes maži erelio can 
toi smegenys nepajėgė jos išsaugoti, ir grįžo prie paprastos, bet galingos 
nesusiformavusiųjų kalbos.) 

Tekas apsisuko, prasklendė virš tamsos šulinio, kuris kažkada buvo 
“Kinijos" šachta, vėl apsisuko ir spirale nusileido į juodą dreifo kanalą. 
Nusileidęs garsiai klyktelėjo, kol nagai ieškojo patikimo įsikibti žvirgž- 
do. Dreifo gelmėse, už kokių trisdešimties jardų, švytėjo rausva šviesa. 
Tekas kurį laiką žiūrėjo į ją, leisdamas an tekui pripildyti ir nuraminti 
primityvius paukščio smegenis, po to nustraksėjo į tunelį. Jo kairėje bu- 
vo nedidelė niša. Erelis nusigavo iki jos ir suskleidęs sparnus sustingo. 

Tekas laukė jų visų, tačiau labiausiai pamaldaus berniuko. Jis vienu 
auksinio erelio nagu perplėš pamaldaus berniuko gerklę, o kitu iškabins 
jam akis; pamaldus berniukas numirs anksčiau, nei kuris nors iš jų sus- 
pės suvokti, kas čia vyksta. Anksčiau nei pats os dam supras, kas nuti- 
ko, ar suvoks, jog jis miršta aklas. 

Stivas buvo pasiėmęs antklodę - seną išblukusį pledą - uždengti boso 
motociklą, jei galiausiai Stivu: tektų savo krovininio autobuso kėbule ga- 
benti “Harley'į" Vakarų pakrantėn. Kai Džonis su Deividu privažiavo vi- 
sureigiu, Merė Džekson šia antklode tarsi škotišku šaliu gobėsi pečius. 
Mikroautobuso galinės durys buvo atstumtos, ir Merė sėdėjo nuleidusi 
kojas ant buferio, viena ranka prilaikydama pledą. Antroje rankoje laikė 
vieną iš nedaugelio likusių limonado butelių. Merei atrodė, kad gyveni- 
me nieko saldesnio negėrė. Jos šlapi nuo prakaito plaukai tarsi šalmas 
buvo prigludę prie galvos. Nors ir apsigobusi antklode, Merė visa drebė- 
jo ir jautėsi tarsi per televizijos reportažą rodoma pabėgėlė. Iš gaisro ar 
žemės drebėjimo. Ji stebėjo, kaip Ralfas viena ranka stipriai apkabina 


sūnų, kitoje laikydamas 0,44 kalibro “Ruger" šautuvą, kaip pakelia Dei- 
vidą aukštyn ir vėl pastato. 

Merė nuslinko ant žemės ir lengvai susvirduliavo. Nuo bėgimo vis 
dar virpėjo kojų raumenys. “Aš bėgau nuo mirties, - pagalvojo, - ir nie- 
kada nesugebėsiu paaiškinti nei kalbomis, nei tikriausiai savo eilėraš- 
čiais, ką reiškia bėgti ne dėl medalio ar prizo, ar skubant į traukinį, o 
lekiant nuo sukruštos mirties“. 

Sintija uždėjo ranką jai ant peties. 

- Kaip jūs? 

- Aš atsigausiu, - atsakė Merė, - duokite man penkerius metus, ir aš 
vėl sužydėsiu. 

Stivas priėjo prie jų. 

- Nėra jokio jos ženklo, - pasakė, ir Merė pagalvojo, kad jis turi ome- 
ny Eleną. 

Po to Stivas priėjo prie Deivido su Marinviliu. 

- Kaip laikaisi, Deividai? 

- Gerai, - atsakė berniukas, - taip pat ir Džonis. 

Stivas pažvelgė į vyriškį, kurį ganyti jis buvo pasamdytas, ir abejin- 
gai paklausė: 

- Iš tiesų? 

- Manau, jog taip, - atsakė Marinvilis. - Aš... - prabilo jis, paskui pa- 
žvelgė į Deividą. - Tu jam papasakok, kopūste. Juk turi galvą ant pečių. 

Deividas vangiai nusišypsojo. 

- Jo širdyje įvyko pokytis. O jei jūs ieškojote mano mamos... tos bū- 
tybės, kuri buvo persikėlusi į mano mamą... galite nebeieškoti. Ji ne- 
gyva. 

- Ar tu esi tikras? 

Deividas parodė ranka. 

- Mes surasime jos lavoną maždaug pusiaukelėje į pylimo viršūnę. 

Po to nesėkmingai bandydamas kalbėti dalykiniu tonu, pridūrė: 

- Nenoriu jos matyti. Turiu omenyje tada, kai jūs ją rasite. Tėti, ma- 
nau, ir tau nereikėtų šito matyti. 

Merė priėjo prie jų trindamasi šlaunis, kurias labiausiai gėlė. 

- Elenos kūnas visiškai nualintas, todėl būtybė ir nepajėgė manęs pa- 
gauti. Tad ji vėl nulindo į savo skylę, tiesa? 

- Taaip... 

Merei nepatiko abejonė, nuskambėjusi Deivido balse. Atrodė, berniu- 
kas daugiau spėja nei žino. 

- Ar būtybė turėjo į ką persikelti? - paklausė Stivas. - Ar gyvena ten 
dar kas nors? Koks atsiskyrėlis? Senas aukso ieškotojas? 

- Ne, - atsakė Deividas. 

Dabar jo balsas nuskambėjo ryžtingiau. 

- Būtybė parkrito ir nebepajėgia pakilti, - tarė Sintija, kumščiu mo- 
juodama žvaigždžių nusėtam dangui. - Valiooo! 

- Deividai? - paklausė Merė. 

Berniukas atsisuko į ją. 

- Mes dar visko neužbaigėme, net jei ji ten įlindo? Taip? Mes juk pri- 
valome uždengti dreifą. 

- Pirmiausiai an teką, - atsakė Deividas, linktelėdamas galva, - o po 
to dreifą, teisingai. Užsandarinti jį, kaip buvo anksčiau. 

Deividas dirstelėjo į savo tėvą. 

Ralfas jį apkabino viena ranka. 

- Jei tu sakai, kad reikia, Deividai. 

- Aš pasiruošęs, - tarė Stivas. - Netveriu iš smalsumo pamatyti, kur 
tas vaikinas nusiauna batus ir ant kokios pagalvėlės užkelia pailsinti ko- 
jas. 

- Kaip ten būtų, aš iš pat pradžių ne per daug skubėjau į Beikersfil- 
dą, - įsiterpė Sintija. 

Deividas pažvelgė į Merę. 

- Žinoma. Juk tu žinai, kad Dievas man parodė, kaip iš ten ištrūkti. 
Be to, turiu nepamiršti Piterio. Toji būtybė nužudė mano vyrą. Tiesiog 
privalau atsilyginti už Pytą. 

Tada Deividas pasisuko į Džonį. 

- Turiu šio to paklausti, - tarė Džonis. - Pirma, kas bus, kai visa tai 
baigsis? Kas bus čia? Jei Desperacijos kalnakasybos korporacija sugrįš 
1r vėl ims kasinėti, jie tikriausiai dar kartą atvers “Kinijos" šachtą. Ar ne 
taip? Tad kokia viso šito prasmė? 

Deividas tik nusišypsojo, tačiau Merei pasirodė, kad berniukas paju- 
to palengvėjimą, tarsi būtų laukęs kur kas sunkesnio klausimo. 

- Tai ne mūsų, o Dievo problema. Mūsų uždavinys - iš išorės užda- 
ryti an teką ir tunelį. Po to mes išvažiuosime neatsigręždami atgal. Koks 
yra jūsų antrasis klausimas? 

- Ar galėčiau nusivežti tave pavalgyti ledų, kai visa tai pasibaigs? Pa- 
pasakoti istorijų apie mokyklinius karus? 

- Žinoma. Tik su sąlyga, kad galėsiu paprašyti jus liautis, kai, na, 
suprantate, pasidarys nuobodu. 

- Mano repertuare nėra nuobodžių istorijų, - išdidžiai atkirto Džonis. 

Berniukas kartu su Mere sugrįžo prie mikroautobuso, apsikabinda- 
mas ją per liemenį ir padėdamas galvą ant peties, tarsi ji būtų buvusi jo 
motina. Merė pagalvojo, jog kurį laiką galėtų Deividui atstoti motiną, jei 
jam šito reiktų. Stivas su Sintija įlipo kabinon, Ralfas su Džoniu atsisė- 
do priešais Merę su Deividu ant dėžės, pastatytos ant grindų. 

Kai mikroautobusas sustojo pusiaukelėje į šlaito viršūnę, Merė paju- 
to, kaip Deividas stipriau į ją įsikimba, ir apkabino berniuką per pečius. 
Jie atvyko į tą vietą, kur jo motina - arba, tiksliau, jos kevalas - liovėsi 
egzistuoti. Berniukas tai žinojo lygiai taip pat puikiai kaip ir Merė. Dei- 
vidas pradėjo tankiai ir negiliai kvėpuoti. Merė pridėjo ranką prie vaiko 
skruosto ir be žodžių davė ženklą. Berniukas gana noriai priglaudė gal- 

vą jai pric krūtinės. Lengvas, tankus kvėpavimas per burną nesiliovė, ir 
netrukus Merė pajuto, kaip pirmosios ašaros sudrėkina jos marškinius. 
Priešais ją sėdėjo prisitraukęs kelius prie krūtinės ir rankomis užsiden- 
gęs veidą Deivido tėvas. 

- Nicko baisaus, Deividai, - sumurmėjo Merė, glostydama vaiko gal- 
vą, - nieko baisaus. 

Trinktelėjo durelės. Į žvirgždą sugurgždėjo pėdos. Po to pasigirdo 
silpnas, pilnas siaubo Sintijos balsas: 

- O Jėzau, tik pažiūrėk į ją! 

Stivas: “Nutilk, kvaiša, jie tave išgirs". 

Sintija: “Ateik čia. Padėk man". 

Ralfas atitraukė rankas nuo veido, nusišluostė rankove akis, perėjo į 
tą mikroautobuso galą, kur sėdėjo Merė, ir apkabino Deividą. Deividas 
sugriebė tėvo ranką. Ralfo liūdnos, sudrėkusios akys susitiko su Merės 
akimis, ir ji pati pradėjo verkti. 

Dabar ji už automobilio išgirdo šiūruojant Stivo ir Sintijos žingsnius, 
kai jie vilko nuo kelio Eleną. Stojo trumpa pauzė, po to mergina iš įtam- 
pos suniurnėjo, paskui žingsniai prisiartino. Merė staiga pamanė, kad 
Stivas prieis prie automobilio galo ir berniukui bei jo tėvui ką nors be- 
gėdiškai sumeluos - pasakys kokią nors nesąmonę apie tai, kokia rami 
atrodė Elena, tarsi būtų trumpam užsnūdusi šiuose tyruose. Mintimis ji 
bandė perspėti Stivą: “Nedaryk šito, neik čia ir nesakyk švento melo, ga- 
li tik pabloginti padėtį. Jie buvo Desperacijoje, matė, kas ten dėjosi, ne- 
bandyk jų mulkinti dėl to, ką ten pamatei". 

Žingsniai nutilo. Sintija kažką sumurmėjo. Stivas jai kažką atsakė. Po 
to jie sugrįžo į autobusą, trinktelėjo durelės, suriaumojo variklis, ir au- 
tomobilis truktelėjo pirmyn. Deividas dar kurį laiką pabuvo priglaudęs 
galvą prie Merės krūtinės, po to ją pakėlė. 

- Ačiū. | 

Merė nusišypsojo, tačiau užpakalinės mikroautobuso durelės vis dar 
tebebuvo pakeltos, ir Merė pagalvojo, kad pro jas pateko pakankamai 
šviesos, taigi berniukas pamatė, jog ir ji verkė. 

- Visada tavo paslaugoms, - tarė Merė, pabučiuodama vaiką į skruos- 
tą. - Iš tiesų. 

Ji apsikabino rankomis kelius ir pro kėbulo galą stebėjo, kaip kyla 
dulkių sūkuriai. Merė vis dar galėjo įžiūrėti mirksintį šviesoforą, tą gel- 
toną kibirkštėlę plačioje tamsos plynėje, tačiau dabar ji judėjo priešinga 
kryptimi, toldama nuo jo. Atrodė, jog ir pasaulis - tas, kurį visada manė 
esant vienintelį - dabar irgi tolo nuo Merės. Prekybos centrai, restoranai, 
MTV muzikinis kanalas, treniruotės Goldo sporto salėje, atsitiktinis aist- 
ringas popietės seksas, viskas traukėsi šalin. 

“Ir visa tai taip paprasta, - pagalvojo Merė, - taip paprasta, lyg vieno 
cento moneta iškristų pro skylę kišenėje". 

- Deividai? - paklausė Džonis. - Ar žinai, kaip Tekas pateko į Rip- 
toną? 

Deividas papurtė galvą. 

Džonis linktelėjo, tarsi šitokio atsakymo ir būtų tikėjęsis, ir atsilošė, 
atremdamas galvą į mikroautobuso sienelę. Merė pradėjo suvokti, kad 
jai savotiškai patinka Marinvilis, nors ir kaip ją kartais erzintų. Ir ne vien 
todėl, kad sugrįžo kartu su Deividu; Marinvilis jai savotiškai patiko nuo 
pat... na, tikriausiai nuo to laiko, kai jiedu kartu ieškojo ginklų. O kai 
Džonis nesistengia būti šikniumi, jis gali būti gana įdomus. 

Greta Marinvilio gulėjo 0,30 - 0,06 kalibro šautuvas. Džonis nepakel- 
damas galvos apgraibomis jį susirado, pakėlė ir pasidėjo ant kelių. 

- Įtariu, jog galiu praleisti savo rytdienos paskaitą, - pasakė jis, žiū- 
rėdamas į lubas. - Jos tema turėjo būti “Pūzrai ir buvę literatai: Ameri- 
kos literatūra dvidešimt pirmajame amžiuje“. Privalėsiu grąžinti avansą. 
“Liūdna, liūdna, Khiūdna, Džordžai ir Marta". Tai citata iš... 

- “Kas bijo Virdžinijos Vulf*? - užbaigė jo sakinį Merė. - Edvardas 
Olbis. Šiame autobuse ne visi valkatos. 

- Atleiskite, - pasakė nustebęs Džonis. 

- Tik nepamirškite šio atsiprašymo įrašyti savo dienoraštyje, - kan- 
džiai mestelėjo Merė, nė pati nesuprasdama, apie ką kalba. 

Džonis nuleido galvą, kad galėtų pasižiūrėti į Merę, trumpam susi- 
raukė, po to pradėjo juoktis. Netrukus ir Merė prie jo prisijungė. Paskui 
nusijuokė Deividas, po jo ir Ralfas. Jo juokas buvo keistai spigus tokiam 
stambiam vyriškiui, ir nuo šios minties Merė prapliupo dar smarkiau 
kvatotis. Jai suskaudo subraižytą pilvą, tačiau skausmas juoko nesus- 
tabdė. 

Stivas padaužė į pertvarą. Iš jo duslaus balso negalėjai suprasti, ar 
Stivas sunerimęs, ar irgi juokiasi. 

- Kas ten vyksta? 

Nutaisęs literatūros liūto balsą, Džonis Marinvilis suriaumojo: 

- Užtilk, tu, ilgaragi iš Teksaso! Mes čia diskutuojame apic literatūrą! 

Merė net suklykė iš juoko, viena ranka suspausdama gerklę, o kitą 
užsidėdama ant tvinkčiojančio pilvo. Ji negalėjo susivaldyti tol, kol mi- 
kroautobusas nepasiekė pylimo viršūnės, neperkirto keteros ir nepradė- 
jo kitu šlaitu leistis žemyn. Tada visos linksmybės jai staiga išgaravo. 
Maždaug tuo pat metu ir kiti liovėsi juoktis. 

- Ar jauti? - paklausė Deividas tėvo. 

- Kažką jaučiu. 

Merę ėmė krėsti drebulys, ji pabandė prisiminti, ar drebėjo ir anks- 
čiau, kol juokėsi, tačiau nepajėgė. Taip, jic visi kažką pajuto, Merė dėl 
to nė kick neabejojo. Galbūt jie būtų pajutę ir ką nors daugiau, jei būtų 
anksčiau čia atsidūrę arba privalėję kilti tuo pačiu keliu anksčiau, nei toji 
užpakalyje palikta kraujuojanti būtybė... 

Išmesk tai iš savo galvos, Mare. Išmesk lauk ir užrakink duris. 

- Mere? - kreipėsi į ją Deividas. 

Moteris pažvelgė į berniuką. 

- Tai jau nebeilgai užtruks. 

- Puiku. 

Po penkių minučių - labai ilgų minučių - mikroautobusas sustojo, ir 
kabinos durelės atsidarė. Stivas su Sintija atėjo pric automobilio galo. 

- Šokite laukan, vyručiai, - pasakė Stivas. - Paskutinė stotelė. 

Merė vargais negalais išsiropštė iš kėbulo, krūpčiodama nuo kiekvie- 
no judesio. Jai skaudėjo visą kūną, tačiau labiausiai kojas. Merė pagal- 
vojo, jog tikriausiai apskritai nesugebėtų paeiti, jei dar kick ilgiau pasč- 
dėtų krovininio autobuso gale. 

- Džoni, ar tebeturite tų aspirino tablečių? 

Džonis ištiesė jai vaistų. Merė paėmė tris tabletes, užgerdama jas li- 
monado likučiais. Po to nuėjo prie automobilio priekio. 

Jie buvo “Kinijos" kasyklos dugne. Merė antrą kartą, o visi kiti - 
pirmą. Netoliese stūksojo biuro pastatas; pažvelgus į jį ir pagalvojus, kas 
yra pastato viduje, bei kaip netoli savo egzistavimo pabaigos Merė bu- 
vo tame pastate, jai kilo noras klykti. Po to Merės žvilgsnis užkliuvo už 
policijos patrulinio automobilio su vis dar atidarytomis durelėmis vai- 
ruotojo pusėje, pakeltu kapotu ir oro filtru, gulinčiu šalia kairės prieki- 
nės padangos. 

- Apkabinkite mane per liemenį, - paprašė ji Džonio. 

Džonis taip ir padarė klausiančiai kilstelėjęs antakį. 

- O dabar nuveskite iki štai ano automobilio. 

- Kodėl? 

- Aš ten kai ką turiu padaryti. 

- Mere, juo greičiau mes pradėsime, tuo greičiau užbaigsime, - pers- 
pėjo Deividas. 

- Tai užtruks tik sekundę. Eime, Šekspyre. 

Džonis, viena ranka apkabinęs Merę per liemenį, o kitoje laikydamas 
ginklą, nuvedė ją iki automobilio. Merė nervinosi ir kandžiojo apatinę 
lūpą prisiminusi, kaip šio automobilio galinėje sėdynėje važiavo į mies- 
telį. Kartu su Piteriu sėdėdama už metalinio tinklo pertvaros. Užuosda- 
ma “Old Spice" skutimosi losjono ir metalinį savo baimės kvapą. Be du- 
rų rankenėlių. Be rankenėlių langų stiklams nuleisti. Ir nebuvo į ką dau- 
giau žiūrėti, išskyrus nudegusį Entredžiano sprandą ir tą kvailą tuščiomis 
akimis meškiuką, pritvirtintą prie prietaisų skydelio. 

Merė pasilenkusi įkišo galvą į Entredžiano pradvokusį automobilį - 
tik iš tiesų tai buvo Teko smarvė, dabar Merė tai žinojo - ir nuplėšė meš- 
kiuką nuo prietaisų skydelio. Dabar tuščios can toi akys spoksojo tiesiai 
Merei į akis, tarsi klausdamos, ką galėtų reikšti visos šios kvailystės, ką 
gero Merė nori pasiekti ir kokį blogį sunaikinti. 

- Ką gi, - tarė Merė žaisliukui, - tu išnyksi, kalės vaike, ir tai bus pir- 
masis žingsnis. 

Ji numetė žaisliuką ant šiurkštaus kasyklos grunto ir užmynė jį koja. 
Smarkiai. Merė pajuto, kaip po jos sportiniu bateliu traška žaislas. Tam 
tikra, pačia giliausia, prasme tai buvo dėkingiausias momentas per visą 
šį apgailėtiną košmarą. 

- Tik nesakykite, - pastebėjo Džonis, - jog tai - kokia nors nauja psi- 
choterapijos versija. Simboliškas įtvirtinimas, specialiai sukurtas stresi- 
niams gyvenimo atvejams, kažkas panašus į “dabar aš jaučiuosi puikiai, 
nes tu esi sumaltas į šūdą". Arba... 

- Užsičiaupkite, - nutraukė jo tiradą Merė ne visai šiurkščiai. - O da- 
bar galite nuo manęs atsikabinti. 

- Ar privalau? 

Džonis pajudino ranką ant jos liemens. 

- Aš tik pradėjau susipažinti su topografija. 

- Labai blogai, nes aš nesu žemėlapis. 

Džonis nuleido ranką, ir jie nužingsniavo prie likusiųjų. 

- Deividai? - paklausė Stivas. - Ar tai ta vieta? 

Jis parodė už stovinčių sunkiųjų sunkvežimių ir kairiau nuo aprūdi- 
jusio skardinio pastato su kaminu. Maždaug už dvidešimties jardų įkal- 
nėn žiojėjo kvadratinė skylė, kurią Merė jau anksčiau buvo mačiusi. Ta- 
da ji nekreipė per daug dėmesio į šią duobę, nes turėjo kitų rūpesčių, - 
svarbiausias iš jų išlikti gyvai, - tačiau dabar, žiūrėdama į ją, pajuto kaž- 
ką negera. Silpnumą keliuose. “Ką gi, - tarė sau mintyse Merė, - kaip ten 
būtų, aš susidorojau su meškiuku. Dabar jis jau niekada nespoksos į ga- 
linėn policijos patrulinio automobilio sėdynėn įgrūstus žmones. Bent jau 
tiek“. 

- Taip, - atsakė Deividas. - "Kinijos" šachta. 

- Can tekas can tahe, - tarsi per sapną ištarė jo tėvas. 

- Taip. 

- Ir mes turime ją susprogdinti? - paklausė Stivas. - Įdomu, kaip tai 
padarysime? 

Deividas ranka parodė į betono kubą, stūksantį greta biuro pastato. 

- Pirmiausia turime patekti to statinio vidun. 

Jie nuėjo prie sprogmenų sandėlio. Ralfas timptelėjo ant durų kaban- 
čią spyną, tarsi norėdamas ją įvertinti, po to vėl abiem rankom suėmė sa- 
vo šautuvą. Šachtos tyloje labai skardžiai nuaidėjo metalinis besisupan- 
čios spynos traškesys. 

- Visi pasitraukite atgal, - paliepė Ralfas. - Filmuose tai visada atro- 
do labai šauniai, tačiau kas žino, kaip bus realiame gyvenime. 

- Palaukite sekundėlę, tik sekundėlę, - paprašė Džonis ir nubėgo prie 
“Ryder'io". 

Jie girdėjo, kaip Džonis rausiasi kartono dėžėse, sukrautose palei ka- 
biną, o po to pasigirdo šūktelėjimas: 

- Ak! Štai kur tu pasislėpęs, šlykštyne! 

Jis sugrįžo atgal nešinas “Bell"" firmos motociklininko šalmu su sky- 
du, visiškai uždengiančiu veidą. Džonis padavė šalmą Ralfui. 

- Smegenų kibiras, liukso variantas. Aš jį retai kada dėviu, nes šito 
man per daug. Kai tik užsidedu ant galvos, iš karto apima klaustrofobi- 
ja. Užsidėkite. 

Ralfas taip ir padarė. Su šalmu jis atrodė kaip koks suvirintojas iš 
fantastinio filmo. Kai Ralfas vėl atsisuko į spyną, Džonis nuo jo pasit- 
raukė atgal. Tą patį padarė ir kiti. Merė uždėjo rankas Deividui ant pe- 
čių. 

- Patarčiau jums, vyručiai, nusisukti, - pasakė Ralfas. Per šalmą jo 
balsas nuaidėjo dusliai. 

Merė tikėjosi, jog Deividas ims protestuoti, - įvertinant tai, kad ber- 
niukas per paskutiniąsias dvylika valandų neteko dviejų savo šeimos na- 
rių, nerimas dėl tėvo būtų suprantamas, - tačiau jis neištarė nė žodžio. 
Tamsoje vaiko veidas atrodė kaip neįskaitoma blyški dėmė, tačiau Merė 
nepajuto, kad Deividas jaudintųsi. Pečiai po jos rankomis buvo ramūs, 
bent jau kol kas. 

“Galbūt jis matė, jog viskas bus gerai, - pagalvojo Merė. - Toje vizi- 
joje, kurią regėjo... ar kaip ją pavadinti. O gal..." 

Merė nenorėjo užbaigti šios minties, tačiau nesuskubo jos nuslopinti. 

“gal jis tik žino, jog kitos išeities nėra". 

Įsivyravo ilga - labai ilga - tyla, bent jau taip atrodė Merei, o po to 
pasigirdo šūvis, kuris turėjo nuaidėti, tačiau šitaip neatsitiko. Jis tiesiog 
pasigirdo ir išnyko, garsą sugėrė sienos ir suolai, ir atviros kasyklos slė- 
niai. Po šūvio Merė išgirdo, kaip vieną kartą klyktelėjo paukštis - 
kvyykt! - ir daugiau nieko. Ji spėliojo, kodėl Tekas neužsiundė ant jų 
žvėrių ir kitų gyvių, kaip padarė miestelyje. Todėl, kad jų šešetas buvo 
kažkuo ypatingas? Galbūt. Jei tai tiesa, tuomet Deividas padarė juos 
ypatingus, panašiai kaip vienas puikus žaidėjas pakelia bendrą koman- 
dos lygį. 

Atsisukę jie pamatė Ralfą, palinkusį prie spynos (Merei jis atrodė pa- 
našus į Paimeną, palinkusį prie Mulkio Saimono, iš Hovardo Džonsono 
karikatūrų) ir žvelgiantį pro dengiančią veidą šalmo plokštę. Spyna bu- 
vo persikreipusi ir susukta, jos centre žiojėjo didelė juoda kulkos pra- 
mušta skylė, tačiau kai Ralfas timptelėjo spyną, ji tvirtai tebekabėjo sa- 
vo vietoje. 

- Dar vieną kartą, - tarė Ralfas, pirštu pamodamas jiems nusisukti. 

Jie taip ir padarė, o netrukus vėl pasigirdo šūvis. Šį kartą po šūvio 
paukštis nesuklykė. Merė pagalvojo, jog tas paukštis dabar jau nuskridęs 

toli toli, nors sparnų plasnojimo ji neišgirdo. Tikriausiai ir negalėjo iš- 
girsti, nes ausyse tebeskambėjo dviejų šūvių aidas. 

Kai Ralfas šį kartą timptelėjo spyną, jos auselė iššoko iš išdarkytų vi- 
durių. Ralfas ištraukė spyną iš kilpos ir numetė šalin. Kai nusiėmė Džo- 
nio šalmą, jo veidas švytėjo. 

Deividas pribėgo prie tėvo sumušti su juo delnais. 

- Puikiai, tėti! 

Stivas pravėrė duris ir kyštelėjo į vidų galvą. 

- Zmogau! Tamsiau nei subinėj. 

- Ar ten nėra šviesos jungiklio? - paklausė Sintija. - Patalpa bc lan- 
gų, jungiklis turėtų būti. 

Stivas ėmė apčiuopomis ieškoti, iš pradžių dešinėje, po to kairėje. 

- Saugokitės vorų, - nervingai perspėjo Merė. - Ten gali būti vorų. 

- Štai. Radau, - pasakė Stivas. 

Pasigirdo spraksėjimas, tačiau šviesa neužsidegė. 

- Ar dar kas nors tebeturi žibintuvėlį? - paklausė Sintija. - Savąjį aš 
tikriausiai palikau tame prakeiktame kino teatre. Kaip ten būtų, aš jo ne- 
turiu. 

Nepasigirdo jokio atsakymo. Merė taip pat turėjo žibintuvėlį - tą, kurį 
surado kasyklos biure - ir manė, kad apgadinusi pikapus užsikišo jį už 
džinsų juosmens. Jei šitaip, žibintuvėlis dabar buvo pradingęs. Kirvukas 
taip pat. Tikriausiai bėgdama iš kasyklos ji pametė abu daiktus. 

- Velniava, - nusikeikė Džonis. - Mes nesame skautai. 

- Vienas žibintuvėlis yra mikroautobuse, už sėdynės, - pasakė Stivas. 
- Po žemėlapiais. 

- Tai kodėl tu neini jo atnešti? - paklausė Džonis. 

Kurį laiką Stivas nesijudino iš vietos. Keista veido išraiška, kurios 
Merė nepajėgė suprasti, jis stebėjo Džonį. Džonis tai irgi pastebėjo. 

- K47 Kas nors negerai? 

- Ne, - atsakė Stivas. - Viskas gerai, bose. 

- Tada žingsniuok. 

Stivas Eimzas tiksliai įsidėmėjo laiką, kai jų mažos ekspedicijos pa- 
jėgų grupelės valdymas perėjo iš Deivido į Džonio rankas; tą momentą, 
kai bosas tapo bosu. “Tad kodėl tu neini jo atnešti?" - paklausė Džonis, 
tačiau tai buvo labiau ne klausimas, o pirmas tikras Marinvilio įsakymas 
nuo to laiko, kai jie išvyko iš Konektikuto valstijos - Džonis savo moto- 
ciklu, o Stivas lengvai riedėdamas iš paskos krovininiu autobusu ir ret- 
karčiais užsitraukdamas pigų cigarą. Jis kreipdavosi į Džonį “bose" (kol 
pats Džonis jam liepė liautis), nes tai buvo pramogų verslo tradicija: 
teatre scenos darbininkai meistrą vadino bosu; filmavimo aikštelėje san- 

dėlininkai režisierių vadino bosu; gastroliuojant aparatūros montuotojai 
gastrolių vadybininką ar muzikantus vadino bosais. Stivas tiesiog per- 
kėlė šį vaidmenį iš savo senojo gyvenimo į dabartinį, tačiau iki šiol Džo- 
nio nelaikė bosu, nepaisant jo sodraus sceninio balso, atsikišusio smak- 
ro ir manierų, šaukiančių: “Aš tiksliai žinau, ką darau". O dabar, kai 
Stivas pavadino jį bosu, Džonis neprieštaravo. 

Tad kodėl tu neini jo atnešti? 

Paprastas klausimas, viso labo šeši žodžiai, tačiau viskas pasikeitė. 

Kas pasikeitė? Kas būtent? | 

- Nežinau, - sumurmėjo Stivas, atidarydamas “Ryder" mikroautobu- 
so dureles iš vairuotojo pusės ir pradėdamas naršyti po visokį šlamštą, 
sumestą už sėdynės. - Čia tikra velniava, aš iš tiesų nežinau. 

Žibintuvėlis - ilgu kotu, talpinančiu šešis elementus - gulėjo po sug- 
lamžytų žemėlapių krūva kartu su pirmosios pagalbos vaistinėle ir kar- 
tonine dėžute, kurioje buvo kelios signalinės raketos. Stivas pabandė 
įjungti žibintuvėlį, pamatė, kad jis veikia, ir bėgte sugrįžo pas kitus. 

- Pirmiausia patikrink, ar nėra vorų, - perspėjo Sintija kiek spigesniu 
nei visada balsu. - Vorų ir gyvačių, kaip toje senoje dainoje. O Dieve, 
kaip jų nekenčiu. 

Stivas įžengė į sprogmenų sandėlį ir pašvietė aplink žibintuvėliu, iš 
pradžių nukreipdamas jį į grindis, po to į šlako blokų sienas ir galiausiai 
į lubas. 

- Jokių vorų, - pranešė. - Jokių gyvačių. 

- Deividai, stovėk už durų, - sukomandavo Džonis. - Manau, neverta 
mums visiems čia susigrūsti. O jei ką nors ir pamatysi... 

- Riktelk, - užbaigė už jį Deividas. - Nesirūpinkite. 

Stivas nukreipė žibintuvėlio spindulį į grindų viduryje stovintį užra- 
šą - Jis buvo pritvirtintas prie stovo panašiai kaip užrašai restoranuose, 
skelbiantys: “PRAŠOME PALAUKTI, KOL ADMINISTRATORĖ JUS 
PASODINS*. Tik šiame užraše didelėmis raudonomis raidėmis buvo 
parašyta visai kas kita: 


DĖMESIO DĖMESIO DĖMESIO 
SPROGDINIMO MEDŽIAGOS IR SPROGDIKLIAI 
TURI BŪTI SAUGOMI ATSKIRAI! 

TAI FEDERALINIS REIKALAVIMAS 
NETOLERUOSIME NEATSARGAUS ELGESIO 
SU SPROGMENIMIS! 


Į galinę sieną buvo prismaigstyta strypų. Ant jų kabėjo vielos ir sto- 
ros baltos virvės ritiniai. Detonavimo siūlelio, kaip suprato Stivas. Palei 
kairę ir dešinę sieną, atsuktos viena į kitą tarsi knygų nugarėlės, tik jose 
nebuvo knygų, stovėjo dvi didžiulės medinės dėžės. Viena, su užrašais: 

“DINAMITAS", “SPROGDINIMO GALVUTĖS“" ir “ELGTIS YPA- 
TINGAI ATSARGIAI", buvo pravira, jos dangtis pakeltas tarsi vaikų 
žaislų dėžės. Ant kitos, juodomis raidėmis oranžiniame fone paženklin- 
tos tiesiog “SPROGDINIMO MEDŽIAGOS“, kabojo spyna. 

- Tai - ANA, - paaiškino Džonis, rodydamas į užrakintą dėžę. - Amo- 
nio nitrato ir alyvos mišinys. 

- Iš kur jūs žinote? - paklausė Merė. 

- Kažkur nugirdau, - išsiblaškęs atsakė Džonis. - Tiesiog kažkur išgir- 
dau. 

- Ką gi, jei manote, jog ruošiuosi susprogdinti spyną ant anos dėžės, 
esate bepročiai, - pasakė Ralfas. - Ar kas nors turite minčių, kaip ją nu- 
mušti nešaudant? 

- Tik ne šią sekundę, - atsakė Džonis, tačiau jo balse nesigirdėjo di- 
delio susirūpinimo. 

Stivas nuėjo prie dinamito dėžės. 

- Ten nėra dinamito, - pasakė Džonis vis dar kažkaip keistai ramiu 
balsu. 

Dėl dinamito jis buvo teisus, tačiau dėžė buvo anaiptol ne tuščia. Į ją 
buvo įgrūstas vyriškio, apsivilkusio džinsais ir medvilniniais marškinė- 
liais, lavonas. Jo stiklinės akys spoksojo į Stivą per plaukus, kurie kaž- 
kada tikriausiai buvo šviesūs. Dabar apie jų spalvą buvo sunku spręsti. 

Įveikęs pasišlykštėjimą smarve, Stivas palinko virš lavono, mėginda- 
mas nuo vyriškio diržo nusegti raktų ryšulį. 

- Kas ten? - paklausė Sintija artindamasi prie Stivo. 

Iš lavono pražiotos burnos išlindo vabalas ir nuropojo per smakrą. 
Stivas išgirdo tylų šlamesį. Tikriausiai po šiuo negyvu vyruku buvo dau- 
giau vabzdžių. O gal naujų žavių Stivo draugių - barškuolių gyvačių. 

- Nieko, - atsakė Stivas. - Lik savo vietoje. 

Raktų ryšulys buvo užsispyręs. Kelis kartus nesėkmingai pabandęs 
atsegti prie diržo kilpelės pritvirtintą laikiklį, Stivas paprasčiausiai nut- 
raukė raktus su visa kilpele. Jis užvožė dangtį ir laikydamas rankoje rak- 
tus sugrįžo atgal. Stivas pastebėjo, jog Džonis, kuris stovėjo sandėlyje 
per tris žingsnius nuo durų, susižavėjęs apžiūrinėja savo šalmą. 

- Vargšelis, - tarė Džonis, - aš ji gerai pažinojau. 

- Džoni? Kaip jūs jaučiatės? 

- Puikiai, - atsakė Džonis, pasikišdamas šalmą po pažasčia ir plačiai 
nusišypsodamas Stivui, tačiau jo akys buvo klaikiai keistos. 

Stivas padavė raktus Ralfui. 

- Gal vienas iš jų tiks? 

Ilgai netruko - trečias raktas įlindo į spyną, kabančią ant dėžės su už- 
rašu “SPROGDINIMO MEDŽIAGOS". Netrukus visi penki žvelgė į dė- 
žės vidų. Dėžė buvo pertvaromis suskirstyta į tris skyrius. Kraštiniai 
skyriai buvo tušti, o vidurinis iki pusės prikrautas pailgų, panašių į 

sūrmaišius, daiktų. Keletas grūdelių buvo išbyrėję; Stivui jie priminė iš- 
balintus paukščių šratus. Maišeliai viršuje buvo užrišti virvutėmis. Stivas 
vieną pakėlė. Savo forma jis priminė dešrą, ir Stivui atrodė, jog sveria 
apie dešimt svarų. Ant jo šono juodomis raidėmis buvo užrašyta “ANA". 
Žemiau raudonavo užrašas: “ATSARGIAI: DEGI, SPROGI ME- 
DŽIAGA". 

- Gerai, - tarė Stivas, - bet kaip mes juos susprogdinsime be detona- 
toriaus? Jūs buvote teisus, bose - dėžėje nėra nei dinamito, nei sprogdi- 
nimo galvučių. Tik vyrukas trumpai kirptais plaukais. Manau, sprogdin- 
tojų meistras. 

Džonis iš pradžių pažvelgė į Stivą, po to į kitus. 

- Gal galėtumėte visi kartu su Deividu trumpam išeiti? Noriu pasikal- 
bėti su Stivu akis į akį. 

- Kodėl? - tuojau pat paklausė Sintija. 

- Todėl, kad man reikia, - atsakė Džonis keistai maloniu balsu. - Tie- 
siog vienas neužbaigtas reikaliukas. Turiu jo atsiprašyti. Man sunkiai se- 
kasi atsiprašinėti bet kurioje situacijoje, o stebint publikai gali ir visai 
nepavykti. 

Merė tarė: 

- Nemanau, jog dabar pats tinkamiausias... 

Bosas energingai akimis rodė ženklus Stivui. 

- Nieko baisaus, - įsiterpė Stivas, - tai ilgai neužtruks. 

- Ir neišeikite tuščiomis rankomis, - perspėjo Džonis. - Kiekvienas 
pasiimkite po maišelį šių žaisliukų fejerverkams. 

- Aš manau, jog be detonatoriaus šie žaisliukai tinka tik laužui, - 
burbtelėjo Ralfas. 

- Norėčiau žinoti, kas čia vyksta, - pasakė Sintija. Merginos balsas 
buvo susirūpinęs. 

- Nieko, - ramindamas ją, atsakė Džonis. - Iš tiesų. 

- Nekruškite man smegenų, - niūriai atkirto Sintija, tačiau išėjo kartu 
su visais, pasiimdama maišelį ANA. 

Džoniui nespėjus nė prasižioti, Deividas vėl įsmuko vidun. Ant jo sk- 
ruostų tebebuvo sudžiūvusio muilo likučių, o berniuko akių vokai buvo 
paraudę. Stivas kažkada draugavo su mergina, kuri vartodavo būtent to- 
kios spalvos vokų šešėlius. Deividui ši spalva suteikė veikiau siaubo, o 
ne žavesio. 

- Ar viskas gerai? - paklausė Deividas, mestelėdamas žvilgsnį į Stivą, 
tačiau kreipdamasis į Džonį. 

- Taip. Stivai, paduok ANA maišelį Deividui. 

Deividas mindžikavo vietoje, laikydamas rankoje maišelį, kurį jam 
padavė Stivas, ir susimąstęs žiūrėjo į jį. Staiga berniukas pažvelgė į 
Džonį ir tarė: 

- Išverskite savo kišenes. Visas. 

- Ką... - prabilo Stivas. 

Džonis keistai šypsodamasis jį nutildė. Tai buvo šypsena žmogaus, 
prakandusio kažką kartaus ir tuo pat metu patrauklaus. 

- Deividas žino, ką daro. 

Jis išvertė savo džinsų kišenes, paduodamas Stivui palaikyti jose bu- 
vusį turtą - garsiąją piniginę, raktus, plaktuką, kuris buvo užkištas už dir- 
žo. Džonis pasilenkė, kad Deividas galėtų apžiūrėti jo marškinių kišenę. 
Po to atsisegiojo kelnes ir nuleido jas žemyn. Po apačia Džonis dėvėjo 
melsvas bikini trumpikes. Virš jų karojo nemažas pilvukas. Stivui Džo- 
nis priminė vieną iš tų pagyvenusių turtuolių, kuriuos kartais gali sutikti 
vaikštinėjančius paplūdimyje. Suprasdavai, jog, jie turtingi ne tik todėl, 
kad visada nešiodavo “Rolex" laikrodžius ir “Oakley" firmos saulės aki- 
nius, tačiau todėl, kad išdrįsdavo vaikštinėti užsimovę tuos mažyčius 
sintetinius kiaušių dėklus. Tartum pilvas taip pat būtų turtas, jei tavo pa- 
jamos viršija tam tikrą sumą. 

Tačiau boso trumpikės bent jau nebuvo sintetinės. Paprasčiausios 
medvilninės. 

Džonis iškėlęs rankas apsisuko trijų šimtų šešiasdešimties laipsnių 
kampu, pademonstruodamas Deividui savo sumušimus, po to vėl užsit- 
raukė džinsus. 

- Patenkintas? Jei dar nesi patenkintas, galiu nusiauti batus. 

- Nereikia, - pasakė Deividas, pasitraukdamas šalin. Jo veidas buvo 
susirūpinęs, tačiau pernelyg nesunerimęs. - Gerai, pasikalbėkite. Tačiau 
paskubėkite. 

Ir Deividas išnyko, palikdamas Stivą su Džoniu vienus. 

Bosas pasitraukė į parako sandėlio gilumą, kiek galima toliau nuo du- 
rų. Stivas nusekė iš paskos. Dabar jis užuodė lavono, gulinčio dinamito 
dėžėje, tvaiką, prasismelkiantį pro alyvos kvapą, ir norėjo kuo greičiau 
iš čia dingti. 

- Jis norėjo įsitikinti, jog neturite su savimi can tahų, tiesa? Panašiai 
kaip Odrė? 

Džonis linktelėjo: 

- Jis - išmintingas vaikas. 

- Ir aš taip manau, - atsakė Stivas, šiūruodamas kojomis. Jis pažvel- 
gė į savo pėdas, po to į bosą. - Klausykite, jūs neprivalote atsiprašinėti, 
kad buvote pabėgęs. Svarbiausia, kad sugrįžote. Kodėl mums papras- 
čiausiai... 

- Turiu už daug ką atsiprašyti, - pertraukė jį Džonis. 

Jis pradėjo atgal krautis savo mantą, paskubomis grūsdamas visus 
daiktus į kišenes, iš kurių jie buvo ištraukti. Galiausiai Džonis paėmė 
plaktuką ir užsikišo ji už diržo. 

- Neįtikėtina, kick daug krušliavos žmogus gali pridaryti per vieną 
gyvenimą. Tačiau šiuo požiūriu dėl tavęs, Stivai, aš mažiausiai jaudinuo- 
si, ypač dabar. Tiesiog užsičiaupk ir paklausyk, gerai? 

- Gerai. 

- Ir tai iš tiesų negali ilgai trukti. Deividas jau dabar įtarinėja, jog 
kažką sumaniau; tai dar viena priežastis, dėl kurios jis pareikalavo iš- 
versti kišenes. Ateis laikas, - labai greitai, - kai tu turėsi sugriebti Deivi- 
dą. Kai tai darysi, pasistenk jį tvirtai sučiupti, nes berniukas priešinsis 
kaip pašėlęs. Ir pasistenk, kad jis neištrūktų. 

- Kodėl? 

- Ar tavo draugužė su kūrybiška šukuosena padėtų, jei paprašytum? 

- Tikriausiai, tačiau... 

- Stivai, privalai manimi pasitikėti. 

- Kodėl? 

- Todėl, kad pakeliui į čia mane aplankė apvaizda. Tik gal per stip- 
riai pasakyta; man labiau patinka Deivido posakis. Jis paklausė, ar į ma- 
ne nepataikė Dievo bomba. Atsakiau, jog ne, tačiau melavau. Ar žinai, 
kodėl Dievas galiausiai pasirinko mane? Kad esu beviltiškas melagis? 
Tai savotiškai juokinga, tačiau kartu ir siaubinga, supranti? 

- Kas bus toliau? Ar bent galite nuspėti? 

- Ne, ne visai. 

Džonis viena ranka pakėlė šautuvą, o kita šalmą. Jis žiūrėjo tai į vie- 
ną daiktą, tai į kitą, tarsi lygindamas jų vertę. 

- Negaliu padaryti to, ko norite, - sausai pasakė Stivas. - Aš tiek ju- 
mis nepasitikiu, kad padaryčiau tai, ko norite. 

- Privalai, - pasakė Džonis, paduodamas Stivui šautuvą. - Dabar te- 
turi vien mane. 

- Tačiau... 

Džonis priėjo arčiau; Stivui dabar jis nebebuvo panašus į tą vyriškį, 
kuris Konektikuto valstijoje užlipo ant savojo “Harley-Davidsono", traš- 
kėdamas absurdiškai naujais odiniais rūbais ir iššiepęs visus iki vieno 
dantis, kai fotografai iš žurnalų “Life", “People" bei “Daily News“ dien- 
raščio sukaliojosi aplink jį, spraksėdami savo fotoaparatais. Šie pokyčiai 
buvo kur kas didesni nei kelios mėlynės ir sulaužyta nosis. Džonis atro- 
dė jaunesnis, stipresnis. Iš jo veido išnyko pompastika ir kažkoks siau- 
bingas neapibrėžtumas. Tik dabar, kai šie bruožai išnyko, Stivas supra- 
to, kaip ilgai Džonio veide buvo toji išraiška - kad ir ką jis darydavo, 
Marinvilio dėmesį kaustydavo tai, ko nėra. Koks nors ne vieton padėtas 
daiktas ar neatlikta užduotis. 

- Deividas galvoja, jog Dievas nori jo mirties, idant Tekas vėl būtų 
uždarytas savo butelyje. Taip sakant, paskutinė auka. Tačiau Deividas 
klysta, - tariant paskutinį žodį, Džonio balsas ėmė lūžinėti, ir Stivas 

apstulbęs pastebėjo, kad jo bosas bemaž verkia. - Tai padaryti jam nebus 
lengva. 

- Ką... 

Džonis taip stipriai sugriebė Stivą už rankos, kad šiam net suskaudo. 

- Užsičiaupk, Stivai. Tiesiog sugricbk berniuką, kai ateis laikas. Sp- 
ręsk savo nuožiūra. O dabar eime. 

Džonis pasilenkė, pagriebė už virvutės ANA maišelį ir numetė 
Stivui, o pats pasiėmė dar vieną. 

- Ar žinote, kaip susprogdinti šį šūdą be dinamito ar sprogdiklių? - 
paklausė Stivas. - Manote, jog žinote, tiesa? Tad kaip? Dievas pasiųs 
žaibą? 

- Būtent šitaip galvoja Deividas, - atsakė Džonis, - o po to atsitikimo 
su sardinėmis ir traškiais sausainiais aš visai nesistebiu. Tačiau nema- 
nau, jog įvyks kas nors ekstremalaus. Eime. Mums jau metas. 

Jie išėjo į besitraukiančią naktį ir prisijungė prie kitų. 

Nuokalnės apačioje, dvidešimt jardų žemiau skylės dantytais kraš- 
tais, kuri kažkada buvo “Kinijos" šachta, Džonis visus sustabdė ir palie- 
pė surišti maišelius poromis. Vieną iš šių porų jis užsimetė ant kaklo. 
Maišeliai karojo jam ant krūtinės it švytuoklinio laikrodžio svarsčiai. 
Stivas paėmė kitą porą, o Džonis visai neprieštaravo, kai Deividas paė- 
mė iš tėvo paskutinę porą ir užsimetė sau ant kaklo surištas virveles. 
Ralfas sutrikęs pažvelgė į Džonį. Džonis dirstelėjo į Deividą, pamatė, 
jog berniukas spokso į dreifo skylę, po to pasižiūri į savo tėvą, papurto 
galvą ir prispaudžia pirštą prie lūpų. Tylėk, tėti. 

Matėsi, jog Ralfas dvejoja, tačiau nepratarė nė žodžio. 

- Ar visi pasiruošę? - paklausė Džonis. 

- Kas dabar bus? - paklausė Merė. - Tai yra, noriu paklausti, koks 
mūsų planas. 

- Darysime, ką mums palieps Dievas, - atsakė Deividas. - Štai ir vi- 
sas planas. Eime. 

Juos vedė Deividas, statydamas kojas šonu, kad nepargriūtų lipdamas 
į šlaitą. Cia jau nebebuvo nei plataus, skalda grįsto kelio, netgi takelio, 
o gruntas buvo trapus. Kiekvieną kartą, kai tik pasvirdavo pirmyn, Džo- 
nis pajusdavo po savo batais žvirgždą byrant žemyn. Netrukus jo širdis 
nesiais Džonis gyveno tvarkingai, tačiau daugybė viščiukų (ką jau 
kalbėti apie keletą keptų ančių ir ikrais įdarytų putpelių) dabar vėl lipo 
jam per gerklę. 

Tačiau Džonis jautėsi puikiai. Dabar viskas buvo paprasta. Ir savotiš- 
kai nuostabu. 

Deividas ėjo priekyje, tėvas sekė jam iš paskos. Įkandin sekė Stivas 
su Sintija. Džonis ir Merė Džekson keliavo pačiam gale. 

- Kodėl jūs tebelaikote tą motociklininko šalmą? - paklausė Merė. 

Džonis nusišypsojo. Toji moteris kažkaip keistai priminė jam Terę. 
Tą Terę, kokia ji buvo senais gerais laikais. Jis iškėlė šalmą, užmovęs jį 
ant rankos tarsi lėlę. 

- Neklauskite, kam skamba varpas, - atsakė. - Jis skamba jums, me- 
daus rasele. 

Merė trumpai nusijuokė. 

- Jūs esate beprotis. 

Džonis abejojo, ar būtų pasiekęs tikslą, jei iki jo būtų ne dvidešimt, 
o keturiasdešimt jardų. Kai Deividas priėjo prie rantytais kraštais duo- 
bės, Džonio širdis plakė taip dažnai, jog atrodė, kad krūtinėje kažkas be 
pertrūkių barbena. O jo šlaunys pavirto nelyginant makaronais. 

“Nesuglebk, - įsakė sau Džonis. - Dabar esi finišo tiesiojoje". 

Jis prisivertė paspartinti žingsnį, staiga išsigandęs, kad Deividas gali 
paprasčiausiai įsukti šachton, Džoniui jos dar nepasiekus. Beje, tai buvo 
visai tikėtina. Stivas manė, kad bosas žino, kas čia vyksta, tačiau iš tie- 
sų bosas žinojo labai nedaug. Jis tik gaudavo scenarijų vienu puslapiu 
anksčiau nei kiti. 

Visgi Deividas laukė, ir netrukus visi susibūrė prie įėjimo į šachtą. Iš 
jos sklido drėgnas kvapas, kuris tuo pat metu atrodė ir stingdantis, ir de- 
ginantis. Girdėjo garsą, panašų į aidintį liftų šachtose: kažkokį tylų vėjo 
šnabždesį. 

- Privalome pasimelsti, - baikščiai ištarė Deividas, ištiesdamas abi 
rankas. 

Tėvas paėmė vieną berniuko ranką, Stivas pasidėjo savo šautuvą ir 
paėmė kitą. Merė suspaudė Ralfo ranką, o Sintija Stivo. Džonis atsisto- 
jo tarp dviejų moterų, numetė šalmą sau palei batus, ir šitaip ratas užsi- 
darė. 

- Kieno tėve? - paklausė Deividas. 

- Tėve mūsų, - atsakė Džonis, lengvai įžengdamas į seną maldos ke- 
lią, tartum niekada nebūtų iš jo išklydęs, - kurs esi danguje, tebūnie 
šventas tavo vardas. Teateinie tavo karalystė... 

Prie maldos žodžių prisijungė ir kiti: Merė pirmoji, o dvasiškio duk- 
tė paskutinioji. 

-..„tebūnic tavo valia kaip danguje, taip ir žemėje. Duonos kasdienės 
duok mums šiandien ir atleisk mums mūsų kaltes, kaip ir mes atleidžia- 
me savo kaltininkams. Ir nevesk mūsų į pagundą, o gelbėk nuo pikto. 
Amen. 

Kai ištarė “amen"', Sintija pratęsė maldą šiais žodžiais: 

- Teateinie amžiams tavo karalystė, valdžia ir šlovė, amen. 

Ji sumirksėjo Džoniui savo akutėmis - tai jam pradėjo vis labiau pa- 
tikti - ir paaiškino: 

- Šitaip aš išmokau šią maldą - suprantate, savotiškas protestantiškas 
mišinys. 

Deividas pažvelgė į Džonį. 

- Padėk man pasistengti, - tarė Džonis. - Jei tu esi, Dieve, - o dabar 
aš turiu pagrindą tikėti, jog esi, - padėk man pasistengti ir vėl nepulti į 
silpnybę. Noriu, kad tu labai rimtai pasižiūrėtum į šį mano pageidavimą, 
nes daugelį kartų esu puolęs į silpnybę. O kaip tu, Deividai? Ar nori dar 
ką nors pasakyti? 

Deividas gūžtelėjo pečiais ir papurtė galvą: 

- Viskas jau išsakyta. 

Berniukas paleido rankas, ir ratelis iširo. 

Džonis linktelėjo. 

- Gerai, padarykime tai. 

- Ką padarykime? - paklausė Merė. - Ką padarykime? Prašau man 
paaiškinti. 

- Aš turiu eiti vidun, - atsakė Deividas. - Vienas. 

Džonis papurtė galvą. 

- Ne. Ir nepradėk man savo “Dievas man pasakė“ maldelės, nes šiuo 
metu Dievas tau nieko nesako. Tavo televizoriaus ekrane dabar šviečia 
užrašas “PRAŠAU PALAUKTI". Ar ne tiesą sakau? 

Deividas sutrikęs pažvelgė į Džonį ir apsilaižė lūpas. 

Džonis pakėlė ranką link viliojančios šachtos tamsos ir balsu žmo- 
gaus, darančio didžiulę paslaugą, tarė: 

- Tačiau tu gali eiti pirmas. Ką į tai pasakysi? 

- Mano tėtis... 

- Seks tau iš paskos. Jis tave pagaus, jei pargriūtum. 

- Ne, - paprieštaravo Deividas. Jis atrodė išsigandęs - apimtas siau- 
bo. - Aš šito nenoriu. Aš nenoriu, kad jis apskritai eitų vidun. Stogas gali 
įgriūti ir... 

- Deividai! Visai nesvarbu, ko tu nori. 

Sintija sugriebė Džonį už rankos. Ji būtų iki kraujų suleidusi savo na- 
gus, jei nebūtų jų visiškai nukramčiusi. 

- Palikite jį ramybėje! Kristau, tas vaikas išgelbėjo jūsų sukruštą gy- 
vybę! Ar negalite liautis jį erzinęs? 

- Visai jo neerzinu, - atšovė Džonis. - Šiuo metu jis erzina pats save. 
Prisiminkite, kas čia viskam vadovauja... 

Džonis pažvelgė i Deividą. Bemiukas sumurmėjo sau kažką po nosi- 
mi, per tyliai, kad būtų galima išgirsti, tačiau Džoniui ir nereikėjo išgirs- 
ti - ir šiaip žinojo, ką pasakė Deividas. 

- Teisingai, jis yra žiaurus. Tačiau tu tai žinojai. Tu negali pakeisti 
Dievo prigimties. Nė vienas iš mūsų negali šito padaryti. Tad kodėl tau 
paprasčiausiai neatsipalaiduoti? 

Deividas nieko neatsakė. Jo galva buvo nuleista, tačiau šį kartą ne 
maldai. Džonis pagalvojo, jog tai rezignacija. Tam tikra prasme berniu- 
kas žinojo, kas turi įvykti, ir tai buvo blogiausia. Jei norite, tai buvo 
žiauriausia. “Tai padaryti jam nebus lengva", - pasakė Džonis Stivui pa- 
rako sandėlyje, tačiau ten jis dar ne visai suprato, kaip gali būti sunku. 
Iš pradžių sesutė, po to mama, o dabar... 

- Teisingai, - tarė Džonis sausu kaip žemė, ant kurios jie stovėjo, bal- 
su. - Pirmas eis Deividas, už jo Ralfas, o po to tu, Stivai. Aš seksiu pas- 
kui tave. Šiąnakt - atleiskite, šį rytą - ponios bus paskutinės. 

- Jei mes privalome eiti vidun, aš noriu eiti kartu su Stivu, - pasakė 
Sintija. 

- Gerai, puiku, - iš karto pritarė Džonis, tarsi būtų tikėjęsis išgirsti šį 
pageidavimą. - Mudu galime susikeisti vietomis. 

- Įdomu, kas jums patikėjo vadovauti? - paklausė Merė. 

Džonis žaibiškai tarsi gyvatė atsisuko į ją, ir išsigandusi Merė rizi- 
kingai žingtelėjo atatupsta. 

- Galbūt jūs norite pamėginti? - paklausė jis kažkaip pavojingai links- 
mai. - Nes jei norite, mieloji, sa malonumu jums tai perduosiu. Aš šito 
prašiausi ne daugiau už Deividą. Ką apie tai galvojate? Norite užsidėti 
vado plunksnų kepurę? 

Sutrikusi Merė papurtė galvą. 

- Nusiraminkite, bose, - sumurmėjo Stivas. 

- Aš esu nusiraminęs, - atšovė Džonis, tačiau sakė netiesą. 

Jis pažvelgė į Deividą, po to į jo tėvą, kurie abu stovėjo nuleidę gal- 
vas ir susikibę rankomis, ir tai neramino. Džonis vos begalėjo patikėti, 
kokią beprotybę sau leidžia. Vos begalėjo patikėti? Teisingiau būtų pa- 
sakyti, jog visiškai netikėjo. Kaip kitaip jis galėtų visa tai tęsti, jei nepri- 
sidengtų gailestingu nesupratimo skydu? Kaip bet kuris kitas būtų galė- 
jęs tai tęsti? 

- Gal norite, kad paimčiau tuos maišelius, Džoni? - droviai paklausė 
Sintija. - Atrodote uždusęs ir išsekęs. 

- Nieko man nenutiks. Dabar jau nebetoli. Tiesa, Deividai? 

- Tiesa, - pritarė Deividas tyliu, virpančiu balsu. 

Dabar berniukas ne tik laikė tėvo ranką, bet ir glamonėjo ją it įsimy- 
lėjėlis. Deividas žvelgė į Džonį beviltiškomis, maldaujančiomis akimis. 
Akimis žmogaus, kuris beveik žino. 

Džonis nusuko akis į šalį. Jį pykino, tuo pat metu mušė ir karštis, ir 
šaltis. Susitikęs suglumusį, susirūpinusį Stivo žvilgsnį, Džonis pabandė 
jam dar kartą akimis duoti ženklą: “Tiesiog sučiupk jį. Kai ateis laikas". 
O garsiai ištarė: 

- Paduok Deividui žibintuvėlį, Stivai. 

Kurį laiką Džonui atrodė, jog Stivas nesirengia šito padaryti. Tačiau 
Stivas išsitraukė iš kišenės žibintuvėlį ir padavė jį berniukui. 

Džonis vėl pakėlė ranką šachtos juodumos link. Į negyvą užgesusio 
laužo kvapą ir tylų riaumojimą, sklindantį iš nužudyto kalno gelmių. Jis 
laukė kokio nors guodžiančio Terės žodžio, tačiau ji paliko sceną. Gal- 
būt ir gerai, kad taip padarė. 

- Deividai? - paklausė Džonis virpančiu balsu. - Ar pašviesi mums 
kelią? 

- Nenoriu, - sušnibždėjo berniukas. Po to giliai įkvėpė oro, pakėlė 
akis į dangų, kuriame ką tik pradėjo blėsti žvaigždės, ir sušuko. - Neno- 
riu! Argi nepakanka to, ką jau padariau? Viską, ko tu prašei? Tai nesą- 
žininga! TAI NESĄŽININGA, IR AŠ NENORIU! 

Paskutinius žodžius išrėkė su desperatišku, gerklę draskančiu klyks- 
mu. Merė žengė žingsnį prie bemiuko. Džonis sugriebė ją už rankos. 

- Paleiskite mano ranką, - pasakė ji, vėl žengdama pirmyn. 

Džonis truktelėjo ją atgal. 

- Nurimkite. 

Merė pakluso. 

Džonis pažvelgė į Deividą ir vėl tyliai pakėlė ranką dreifo link. 

Deividas ašarotais skruostais pažvelgė į tėvą. 

- Pasitrauk, tėti. Grįžk į mikroautobusą. 

Ralfas papurtė galvą. 

- Jei tu eini į vidų, eisiu ir aš. 

- Neik. Sakau tau. Tai nieko neduos. 

Ralfas nė nekrustelėjo, tik kantriai stebėjo sūnų. 

Deividas pasižiūrėjo į tėvą, po to į ištiestą Džonio ranką (kuri dabar 
ne tiesiog kvietė, o įsakmiai ragino), apsisuko ir žengė į dreifą. Beeida- 
mas berniukas įjungė žibintuvėlį, ir ryškioje jo spindulio šviesoje Džo- 
nis išvydo skraidžiojančias dulkes... dulkes ir kai ką daugiau. Tai, nuo 
ko būtų suvirpėjusi seno aukso ieškotojo širdis. Žibintuvėlio šviesoje 
trumpam blykstelėjo auksas ir tuojau pat išnyko. 

Ralfas sekė Deividui iš paskos. Už jo ėjo Stivas. Šviesos spindulys 
virpėjo berniuko rankoje, apšviesdamas iš pradžių uolos sieną, o po to 
senovinę atramą su trimis joje išraižytais hieroglifais, - gal tai buvo ko- 
kio seniai mirusio kino šachtininko vardas, o gal jo mylimosios, palik- 
tos bakūžėje prie Po Jango pelkių, - o dar vėliau žemę, ant kurios volio- 
josi krūvos kaulų: suskilinėjusios kaukolės ir šonkauliai, kurie buvo iš- 
sirietę tarsi vaiduokliškai išsiviepusio Češyro katino. Šviesos spindulys 
pakilo į viršų, po to pasuko kairėn. Vėl blykstelėjo auksas, šį kartą aiš- 
kiau ir ryškiau. 

- Ei, atsargiai! - šūktelėjo Sintija. - Čia kažkas yra! 

Tamsoje tarsi sprogimas pasigirdo sparnų plasnojimas. Džoniui jis 
priminė vaikystę Konektikute, kai tirštėjant sutemoms staiga pasigirsda- 
vo iš krūmokšnių pakilusio fazano sparnų plasnojimas. Kurį laiką jautė- 

si intensyvesnis šachtos kvapas, nes nematomi sparnai gūsiais bloškė se- 
novinį orą Džoniui į veidą. 

Merė suklykė. Žibintuvėlio spindulys pakilo įstrižai į viršų ir trum- 
pam apšvietė ore sklandančią šmėklą, kažkokią būtybę su sparnais, spin- 
dinčiomis auksinėmis akimis ir išskėstais nagais. Šios akys buvo nuk- 
reiptos į Deividą, jos troško berniuko. 

- Atsargiai! - suriko Ralfas ir metėsi ant Deivido nugaros, parversda- 
mas sūnų ant kaulais nubarstytos šachtos žemės. 

Berniukui griūnant, žibintuvėlis iškrito jam iš rankų ir dabar skleidė 
tiek šviesos, kad viskas susipainiojo. Jo atspindžiuose judėjo neaiškūs 
šešėliai: Deivido, gulinčio po savo tėvu, ir erelio, sklandančio virš jų. 

- Nušauk jį! - suklykė Sintija. - Stivai, nušauk jį, jis nuplėš Ralfui 
galvą! 

Džonis sugriebė Stivo pakelto šautuvo vamzdį. 

- Ne. Nuo šūvio ant mūsų galvų užvirs visas statinys. 

Erelis suklykė ir ėmė sparnais daužyti Karverio galvą. Ralfas bandė 
nuvyti paukštį kaire ranka. Erelis snapu nutvėrė vieną jo pirštą ir nuplė- 
šė. Po to jo nagai tarsi stiprūs pirštai į tešlą susmigo į Ralfo Karverio 
veidą. 

- NE, TĖTI! - suklykė Deividas. 

Stivas nėrė į susipynusius šešėlius, ir kai jis koja paspyrė nukntusį Ži- 
bintuvėlį, Džonis galėjo aiškiau, nors šito ir nenorėjo, įžiūrėti paukštį, 
įsikibusį Ralfui į galvą. Erelio sparnai nuo žemės ir senosios šachtos sie- 
nų kėlė pašėlusius dulkių sūkurius. Ralfo galva klaikiai lakstė į šalis, ta- 
čiau jo kūnas beveik visiškai dengė Deividą. 

Stivas užsimojo šautuvu, norėdamas trenkti juo paukščiui, tačiau 
buožė atsimušė į sieną. Vietos buvo per mažai. Tada Stivas smogė juo 
tarsi ietimi. Erelis nukreipė į jį savo skvarbų žvilgsnį, nagais tebedras- 
kydamas Ralfo veidą. Uždaroje erdvėje paukščio sparnų plasnojimas ai- 
dėjo nelyginant tylus griaustinis. Džonis pamatė iš jo snapo kyšantį Ral- 
fo pirštą. Stivas vėl dūrė šautuvu ir šį kartą pataikė statmenai. Smūgis 
ereliui iš snapo išmušė pirštą. Jo galvą nubloškė prie sienos. Paukščio 
nagai išsirietė. Vienas įsmigo giliau į Ralfo veidą. Kitas pakilo aukštyn, 
paniro į Deivido tėvo kaklą ir praplėšė jį. Paukštis suklykė, gal iš įs1ū- 
čio, o gal triumfuodamas. Merė suklykė kartu su juo. 


PRAŠAU PADARYT TAIP, KAD JIS NEKANKINTŲ MANO TĖ- 
ČIO! 

“Čia tikras pragaras", - ramiai pagalvojo Džonis, žengdamas į priekį 
ir priklaupdamas. Jis sugriebė Ralfo gerklėn įsmigusį nagą tarsi kokį eg- 
zotiškai šlykštų suvenyrą, aptrauktą aligatoriaus oda, pasuko nagą iš vi- 
sų jėgų ir išgirdo, kaip kažkas plyšta. Virš Džonio Stivas vėl smogė 

šautuvo buože, priplodamas erelio galvą prie sienos. Pasigirdo trakštelė- 
jimas. 

Sparnas trenkė Džoniui į galvą. Vėl viskas kartojosi kaip su suopiu 
automobilių stovėjimo aikštelėje. “Atgal į ateitį", - pagalvojo Džonis, 
paleisdamas nagą ir stverdamas sparną. Paukštis šlykščiai klykdamas 
priartėjo prie Džonio, o kartu su ereliu ir Ralfas, nes nagas tebebuvo į5- 
migęs jam į skruostą iki pat kairiojo smilkinio. Džonis pagalvojo, jog 
Ralfas arba neteko sąmonės, arba jau nebegyvas. Vylėsi, kad jau nebe- 
gyvas. 

Apsvaigęs, tėvo krauju permirkusiais marškiniais, Deividas išlindo į 
viršų. Kad kick, berniukas būtų sugriebęs žibintuvėlį ir nudūmęs į šachtą. 

- Stivai! - suriko Džonis, sugriebdamas erelį už nugarkaulio. Paukš- 
tis muistėsi tarsi neprajodinėtas žirgas. - Stivai, pribaik jį! Pribaik jį! 

Stivas sugrūdo šautuvo buožę ereliui į gerklę. Čia pribėgo Merė, su- 
griebė paukštį už kaklo ir pasuko iš visų jėgų. Pasigirdo duslus trakšte- 
lėjimas, ir ūmai įsmigęs į Ralfo veidą nagas suglebo. Deivido tėvas 
parkrito ant žemės atsirenkdamas į ten gulėjusius šonkaulius ir sutrinda- 
mas juos į dulkes. 

Atsisukęs Deividas pamatė, kad tėvas nejudėdamas guli veidu į že- 
mę. Berniuko akys praskaidrėjo. Jis netgi linktelėjo, tarsi norėdamas pa- 
sakyti: “Maždaug šito ir tikėjausi", po to pakėlė žibintuvėlį. Tik tada, kai 
Džonis sugriebė jį per liemenį, vaikas pradėjo blaškytis. 

- Paleiskite mane! - klykė jis. - Tai mano reikalas! MANO! 

- Ne, Deividai, - atsakė Džonis, tvirčiau suspausdamas berniuką, - ne 
tavo. 

Kaire ranka Džonis sugriebė Deividą už krūtinės ir susiraukė iš 
skausmo, kai vaikas kulnu įspyrė jam į blauzdą, o dešinę tarsi patyręs ki- 
šenvagis įgrūdo berniuko kišenėn. Džonis paėmė iš Deivido tai, kas jam 
buvo liepta paimti... ir kai ką paliko. 

- Jis negali visų pasiimti ir neleisti man užbaigti! Jis negali šito pa- 
daryti! Negali! 

Džonis vėl susiraukė iš skausmo, kai Deividas spyrė jam į kelį. 

- Stivai! 

Stivas su siaubu tarytum užkerėtas žvelgė į erelį, kuris vis dar tebet- 
rūkčiojo ir lėtai plakė vienu sparnu. Paukščio nagai buvo raudoni. 

- Stivai, po velnių! 

Stivas it pažadintas iš miego pažvelgė aukštyn. Sintija klūpojo greta 
Ralfo, bandydama užčiuopti jo pulsą ir garsiai raudodama. 

- Stivai, ateik čia! - suriko Džonis. - Padėk man! 

Priėjęs Stivas sugriebė Deividą, kuris ėmė dar įnirtingiau priešintis. 

- Ne! - Deividas kaip pašėlęs blaškė galvą į šalis. - Tai mano reika- 
las! Mano! Jis negali visų pasiimti ir palikti mane vieną! Ar girdite? Jis 
NEGALI VISŲ PASIIMTI IR... 

- Deividai! Liaukis! 

Deividas nustojo muistęsis ir suglebo Stivo glėbyje kaip marionetė, 
kuriai kažkas nukirpo siūlelius. Jo akys buvo paraudusios. Džonis pagal- 
vojo, kad jam dar nėra tekę matyti tokios nevilties žmogaus veide. 

Motociklininko šalmas gulėjo toje vietoje, kur Džonis buvo jį nume- 
tęs, kai užpuolė erelis. Jis pasilenkė, pakėlė šalmą ir pažvelgė į Stivo 
glėbyje suglebusį berniuką. Stivas kaip ir Džonis jautėsi suglumęs ir 
sugniuždytas. 

- Deividai... - prabilo Džonis. 

- Ar Dievas yra jumyse? - paklausė berniukas. - Ar jaučiate jį, Džo- 
ni? Tarsi ranką? Arba? 

- Taip, - atsakė Džonis. 

- Tada šito nesuprasite klaidingai, - pasakė Deividas, spjaudamas 
Džoniui į veidą. 

Seilės buvo šiltos tarsi ašaros. 

Džonis nesivargino nusivalyti berniuko seilių. 

- Paklausyk manęs, Deividai. Pasakysiu tau, ko dar nesužinojai iš sa- 
vo pastoriaus ar Biblijos. Regis, tai paties Dievo atsiųsta žinia. Ar klau- 
saisi? 

Deividas tiktai žvelgė į jį, nieko neatsakydamas. 

- Tu sakei “Dievas yra žiaurus“, kaip visą gyvenimą Taityje pragyve- 
nęs žmogus pasakytų “Sniegas yra šaltas". Tu žinojai, tačiau nesupratai. 

Džonis priėjo prie Deivido ir delnais palietė šaltus berniuko skruos- 
tus. 

- Ar žinai, koks Dievas gali būti žiaurus, Deividai? Koks fantastiškai 
žiaurus? 

Deividas laukė nieko neatsakydamas. Galbūt klausėsi, o gal ir ne. 
Džonis negalėjo suprasti. 

- Kartais jis priverčia mus gyventi. 

Džonis apsisuko, pakėlė žibintuvėlį ir nužingsniavo dreifo link. 

- Eik pas savo draugą Brajeną, Deividai. Eik pas savo draugą ir tapk 
jo broliu. O tada pats sau įteik, jog kelyje įvyko avarija, sunki, kad kaž- 
koks beprotis girtuoklis pervažiavo vidurinę liniją; namas ant ratų, ku- 
riuo tu važiavai, apvirto, ir tu vienintelis likai gyvas. Taip nutinka nuo- 
latos. Užtenka paskaityti laikraščius. 

- Tačiau tai netiesa! 

- O gali būti ir tiesa. Kai sugrįši į Ohajį ar į Indianą, ar kur dar yra 
tavo namai, paprašyk Dievo, kad padėtų tau visa-tai pamiršti. Kad vėl at- 
sigautum. O dabar esi paleistas. 

- Daugiau niekada nekalbėsiu jokių... ką? Ką jūs pasakėte? 

- Pasakiau, jog esi paleistas, - atsakė Džonis. - Paleistas anksčiau. 

Po to jis pasuko galvą į Stivą. 

- Išvesk jį iš čia, Stivenai. Išvesk iš čia visus. 

- Bose, ką... 

- Gastrolės baigtos, teksasieti. Nuvesk juos į mikroautobusą ir keliau- 
kite sau sveiki. Noriu, kad būtum saugus. 

Džonis apsisuko ir ristele nubėgo žemyn į “Kinijos" šachtą. Priekyje 
Jo šmėsčiojo šviesa. Netrukus ir ji išnyko. 


5 


Nors Džonis ir turėjo žibintuvėlį, vos nepargriuvo ant kažko užlipęs, 
tad sulėtino žingsnį. Kinų šachtininkai buvo išmėtę savo mantą, kai 
bergždžiai bandė pabėgti, o galiausiai sukrito ir patys. Džonis žengė per 
kaulais nusėtą taką, sutrindamas juos į dulkes, ir žibintuvėlio spinduliu 
rėždamas pastovų trikampį, - iš kairės į dešinę, žemyn ir vėl į kairę, - 
kad gerai matytų, kur eina. Išvydo kiniškais hieroglifais išrašinėtas šach- 
tos sienas, tartum po griūties likusius gyvus šachtininkus, besiartinant 
mirčiai, būtų apėmusi rašymo manija. 

Šalia kaulų Džonis išvydo alavinius puodelius, senovines šakutes su- 
rūdijusiais dantimis ir juokingais trumpais kotais, mažas aprūdijusias dė- 
žutes su dirželiais (tikriausiai tai buvo Deivido minėtos “žibelės"'), sudū- 
lėjusius rūbus, elnio odos šlepetes (jos buvo tokios mažytės, kad galėjai 
palaikyti vaikų apavu) ir bent tris poras medinių batų. Ant vieno bato bu- 
vo prilipęs žvakigalis, kuris ten tikriausiai glūdėjo nuo tų laikų, kai Ab- 
raomą Linkolną išrinko prezidentu. 

Ir visur buvo pilna can takų: kojotų su vietoje liežuvio kyšančiais vo- 
rais, vorų su kyšančiomis iš burnų baltomis žiurkėmis, šikšnosparnių išs- 
kėstais sparnais ir šlykščiais kūdikio pavidalo liežuvėliais (tie kūdikėliai 
klastingai skersakiavo). Kai kurie can tahai vaizdavo kažkokias košma- 
riškas būtybes, kokios Žemėje niekada neegzistavo, tokias šlykščias, kad 
Džoniui net suskaudo akis. Jis jautė, kaip can tahai jį šaukia, traukia 
kaip mėnulis per potvynį jūros vandenis. Lygiai taip pat jį kartais trauk- 
davo staiga užėjęs noras gerti ar godžiai suvalgyti saldų desertą, ar lai- 
Žyti švelnų moters burnos aksomą. Can tahai kalbėjo tuo pačiu beprotiš- 
ku tonu, kurį Džonis atpažino iš savo ankstesnio gyvenimo: saldūs, l0- 
giški balsai, siūlantys atlikti nenusakomus veiksmus. Tačiau can takai 
negalėjo paveikti Džonio tol, kol jis jų nepalietė. Jei jam pavyks atsispir- 
ti šiai pagundai, - atsispirti nevilčiai, užsidėjusiai smalsumo kaukę, - vis- 
kas bus gerai. 

Įdomu, ar Stivas juos jau išvedė? Džonis tikėjosi, kad jau, ir vylėsi, 
kad Stivas sugebės juos nuvežti savo mikroautobusu pakankamai toli, 
kai ateis pabaiga. Netrukus čia nuaidės velnioniškas trinktelėjimas. Džo- 
nis turėjo užsimetęs ant kaklo tik du virvelėmis surištus ANA maišelius, 
tačiau ir jų pakaks, tiek Džoniui ir tereikia. Tačiau protingiau buvo šito 
nesakyti kitiems. Saugiau. 

Džonis išgirdo dejones, apie kurias buvo papasakojęs Deividas: tai 
raguoliai cypė ir dejavo, tarsi kalbėtų žemė. Protestuotų prieš jo invazi- 
ją. Priekyje išvydo neryškią rausvą šviesą. Tamsoje buvo sunku nuspėti, 
koks yra iki jos atstumas. Kvapas taip pat buvo stipresnis: senų pelenų. 
Kairėje Džonis pamatė skeletą, - tikriausiai ne kino, nes buvo didelis, - 
klūpantį palei sieną; matyt, tas žmogus prieš mirtį meldėsi. Staiga ske- 
letas pasuko galvą ir apdovanojo Džonį Marinvilį savo dantinga šyp- 
sena. 

- Išeik iš čia, kol dar ne vėlu. Tek ah wan. Tek ah lah. 

Džonis tarsi kamuolį paspyrė kaukolę. Ji subyrėjo (kone išgaravo) į 
smulkius kauliukus. Tada Džonis nuskubėjo į rausvą šviesą, sklindančią 
per plyšį sienoje. Skylė žiojėjo kaip tik tokio dydžio, kad pro ją galėtų 
pralįsti Džonis. 

Jis atsistojo prie plyšio ir žvelgė į šviesą, ne kažin ką galėdamas įžiū- 
rėti iš dreifo pusės. Džonio galvoje skambėjo Deivido balsas, panašiai 
kaip transo apimtam žmogui girdisi hipnotizuotojo žodžiai: “Rugsėjo 
dvidešimt pirmąją, dešimt minučių po pirmos, vyrukai prasiskverbė pro 
plyšį, kurį jie iš pradžių palaikė ola..." 

Džonis nusviedė žibintuvėlį - daugiau jo nebeprireiks - ir prasisprau- 
dė pro plyšį. Kai įžengė į an teką, tas panašus į lifto šachtoje girdėtą 
murmesį, kurio jie klausėsi prie įėjimo į dreifą, užgulė ausis... jis girdė- 
jo gundančius, meilikaujančius, draudžiančius balsus. Aplink visose sie- 
nose buvo iškalinėtos įvairių gyvių galvos: vilko ir kojoto, vanago ir ere- 
lio, žiurkės ir kojoto, tad an teko menė panėšėjo į kažkokią fantastinę 
tuščiavidurę koloną, apšviestą blausia rausva šviesa. Iš kiekvieno gyvio 
burnos kyšojo ne kitas gyvis, o kažkoks amorfiškas ropliškas pavidalas, 
į kurį Džonis vos prisivertė pasižiūrėti... o be to, nelabai ir galėjo ką nors 
pamatyti. Ar tai buvo Tekas? Tekas ini dugne? Galų gale, ar tai buvo 
svarbu? 

Kaip būtybė persikėlė į Riptoną? 

Jei Tekas čia buvo uždarytas, tada kokiu tiksliai būdu jis persikėlė į 
Riptoną? 

Staiga Džonis pastebėjo, jog jis pereina an teką ir eina link ini. No- 
rėjo sustabdyti savo kojas, tačiau pajuto, kad negali šito padaryti. Džo- 
nis pagalvojo, kad ir Riptonas patyrė lygiai tą patį, ir tai buvo lengva. 

Lengva. 

Pailgi maišeliai su ANA kadaravo ant Džonio krūtinės. Mintyse kaip 
patrakę šokinėjo visokiausi vaizdai: Terė pagricbia jį už diržo kilpelių ir 
tvirtai prisitraukia prie savo pilvo, o Džonis patiria tokį orgazmą, kokio 
dar neteko patirti, tačiau viskas nubėga į kelnes, papasakok šitą istoriją 
Ernestui Hemingvėjui; Džonis lipa iš “Bel-Air'? viešbučio baseino, jo 
plaukai prilipę prie kaktos, vienoje rankoje laiko alaus butelį, o aplink 
blyksi fotoaparatai; Bilas Harisas aiškina, kad, pervažiavus visą šalį 

motociklu, gali pasikcisti Džonio gyvenimas ir visa jo karjera... tai yra, 
jei iš tiesų nusiteikęs tai padaryti. Galiausiai Džonis išvydo tuščias pil- 
kas faro akis, spoksančias per galinio vaizdo veidrodėlį, o faras aiškina 
Džoniui, kad šis tikriausiai sužinos daugiau apie pneuma, soma ir sarx 
nei žinojo anksčiau. 

Dėl šito faras buvo teisus. 

- Dieve, apsaugok mane tiek laiko, kad suspėčiau tai padaryti, - išta- 
rė garsiai Džonis ir leidosi įtraukiamas ini. 

Ar jis būtų galėjęs sustoti, jei būtų pabandęs? Galbūt geriau nežinoti. 

Aplink duobę grindyse - Deivido Karverio pasaulių šulinį - voliojosi 
pūvantys gyvių lavonai. Daugiausia tai buvo kojotai ir suopiai, tačiau 
Džonis taip pat išvydo vorų ir keletą skorpionų. Džonis pagalvojo, jog 
šie paskutinieji gynėjai žuvo tuo pat metu kaip ir erelis. Kažkokia jėga 
išmušė iš jų gyvybę panašiai kaip ir Odrei Vailer, kai Stivas išmetė iš jos 
rankų can tahus. 

Iš ini ėmė kilti dūmai... tik tai buvo visiškai ne dūmai, o kažkoks rie- 
bus rudai juodas mėšlas, ir kai jis ėmė rangytis apie Džonį, šis pamatė, 
jog toji materija gyva. Ji panėšėjo į sugniaužtus tripirščius delnus kaulė- 
tų rankų galuose. Tos rankos nebuvo ektoplazminės, tačiau ir ne visai 
materialios. Bežiūrint į šias rankas ir į iškalinėtas figūras, dunksančias 
virš galvos ir iš visų pusių, Džoniui suskaudo galvą, kaip būna vaikui, 
kai šis svirduliuodamas išlipa iš kokio nors labai smarkiai besivartančio 
atrakciono pasilinksminimų parke. Žinoma, jog nuo šios materijos apk- 
vaito šachtininkai. Ji pakeitė ir Riptoną. Į Džonį piktai šnairavo bestik- 
liai pirin moh langai, sakydami jam... ką būtent? Džonis beveik išgirdo 
šiuos Žodžius - 

(cay de mun) 

Išsižiok. 

Ir taip, Džonio buma pražiota, plačiai, kaip pas dantų gydytoją. Pra- 
siutini, iš pykčio man norisi vemti, išsižiok plačiau, cay de mun, tu suk- 
ruštas pražilęs kalės vaike, mes viską sutaisysime, dantys bus kaip nau- 
ji, geresni nei nauji, išsižiok plačiau cay de mun IŠSIŽIOK PLAČIAU... 

Dūmai. Mėšlas. Ar kas ten būtų. Dabar jau rankų galuose buvo ne 
plaštakos, o vamzdeliai. Ne... ne vamzdeliai... 

Skylės. 

Taip, būtent jos. Skylės kaip akys. Trys. Gal ir daugiau, tačiau Džo- 
nis aiškiai matė tik tris. Skylių trikampį, dvi viršuje, viena apačioje, sky- 
les tarsi šnibždančias akis, tarsi įpūtimo skylutes... 

“Teisingai, - pasigirdo Deivido balsas. - Teisingai, Džoni. Įpūsti Te- 
ką į tave, taip kaip jis įpūtė save į Kerį Riptoną, nes tai yra vienintelis 
būdas jam ištrūkti iš šios skylės, kuri yra per maža, kad kas nors kitas, 

išskyrus šį daiktą, kurio dvi skylutės skirtos tavo nosiai, o kita bumai, 
galėtų išlįsti". 

Rusvai juodas mėšlas apsivijo Džonį, jis buvo kartu ir šlykštus, ir vi- 
liojantis, skylės, kurios buvo burnos, burnos, kurios buvo akys. Akys, 
kurios šnibždėjo. Žadėjo. Džonis pajuto erekciją. Ne pats tinkamiausias 
tam metas, tačiau ar yra kas nors Džoniui sukliudęs pajusti erekciją? 

O dabar... siurbimas... Džonis pajuto, kaip kažkas jam iš burnos... iš 
gerklės siurbia orą... 

Jis staiga užsičiaupė ir užsimaukšlino ant galvos motociklininko šal- 
mą. Tą jis padarė pačiu laiku. Netrukus rusvi kaspinai susidūrė su orga- 
ninio stiklo skydeliu veidui uždengti, ir per visą skydelio paviršių pask- 
lido nemalonus šlapias čepsėjimas. Trumpam Džonis išvydo besisklei- 
džiančius čiulptuvus, panašius į bučiniui atkištas lūpas, tačiau netrukus 
jie pranyko, nes viską uždengė rudos purvinos dėmės. 

Džonis ištiesė ranką, sugriebė rudą substanciją, plūduriuojančią prie- 
šais jį, ir pasuko į priešingas puses tarsi gręžtų rankšluostį. Delnus ir 
pirštus nugėlė tarsi adatėlėmis, nutirpo delnai... tačiau rudoji substanci- 
ja išsprūdo iš Džonio rankų, dalis jos nuplaukė atgal į ini, o dalis nula- 
šėjo ant menės grindų. 

Džonis priėjo prie skylės krašto ir atsistojo prie plunksnų krūvos - tai 
buvo negyvas suopis, nukritęs ant kojoto lavono. Džonis pažvelgė že- 
myn, rankomis paliesdamas kadaruojančius ANA maišelius, glostyda- 
mas juos dygčiojančiais, pusiau nutirpusiais delnais. 

“Ar žinote, kaip susprogdinti šį šūdą be dinamito ar sprogdinimo gal- 
vučių? - klausė jo Stivas. - Jūs žinote, tiesa? Arba manote, kad žinote“. 

- Tikiuosi, žinau, - atsakė garsiai Džonis. Per šalmą jo balsas nus- 
kambėjo dusliai ir keistai. - Tikiuosi... 

- TADA ATEIK ČIA! - kažkas sušuko iš apačios paklaikusiu balsu, 
ir Džonis atšoko iš siaubo bei nuostabos. Tai buvo faro balsas. Kolio 
Entredžiano. - ATEIK ČIA! TAK AH LAH, PIRIN MOH! ATEIK ČIA, 
SUKNISTAS BYBLAIŽY! PAŽIŪRĖSIME, KOKS IŠ TIESŲ DRĄ- 
SUS TU ESI! TEK! 

Džonis pabandė žengti žingsnį atgal, gal net manydamas, jog reikia 
visa tai baigti, tačiau mėšlo ūseliai tarsi rankos apsivijo jo kulkšnis ir 
truktelėjo už kojų. Džonis negrabiai nėrė į šulinį kojomis žemyn trink- 
telėdamas galvą į duobės kraštą. Jei ne šalmas, jo kaukolė būtų praskel- 
ta. Džonis prispaudė prie krūtinės maišelius, ir jie atrodė tarsi krūtys. 

Ir tada užėjo skausmas, iš pradžių geliantis, po to deginantis, dar 
vėliau - tarsi kas graužtų Džonį gyvą. Ini buvo piltuvo formos, o apati- 
nė, siaurėjanti, dalis nusėta kvarco kristalų uolienomis ir sutrūkinėjusiais 
raguoliais. Džonis slydo per juos tarsi vaikas, čiuožiantis ledo kalneliu, 
nubarstytu stiklo šukėmis. Jo kojas šick tiek saugojo odiniai šlaunų ap- 
dangalai, o galvą - motociklininko šalmas, tačiau nugarą ir sėdmenis 

sudraskė per kelias sekundes. Džonis išskleidė rankas, kad sulėtintų šį 
slydimą. Akmeninės adatos bematant jas subraižė. Džonis pamatė, kaip 
parausta jo marškinių rankovės, o netrukus jos suplyšo į skutelius. 

- AR TAU TAI PATINKA? - nusišaipė balsas iš ini apačios, ir dabar 
tai buvo Elenos Karver balsas. - TEK AH LAH, TU, KAIŠIOJANTI 
SAVO NOSĮ IŠPERA! EN TOW! TEN AH LAK! 

Šis balsas šėlo ir keikė Džonį dviem kalbomis. 

“Tai beprotiška bet kurioje plotmėje“, - pagalvojo Džonis ir nusijuo- 
kė, apimtas skausmo agonijos. Jis pasviro į priekį, norėdamas arba apsi- 
versti per galvą, arba numirti bandydamas tai padaryti. “Laikas suminkš- 
tinti ir kitą pusę", - pagalvojo jis nusijuokdamas dar garsiau. Džonis pa- 
juto, kaip kraujas tarsi šiltas vanduo liejasi į jo batus. 

Visur aplink jį plaikstėsi rusvai juodi garai, šalmo skydą veidui už- 
dengti ištisai dengė šnibždančios terliojančios čiulptuvų lūpos. Jos pasi- 
rodydavo, išnykdavo ir vėl pasirodydavo besitrindamos į organinį stiklą 
ir gundančiai čepsėdamos. Džonis neįstengė pakelti nugaros, kad persi- 
verstų per galvą. Slydo pernelyg stačiu nuolydžiu. Tada pasisuko ant šo- 
no, įsikibdamas į atsikišusius kristalus, kurie sudraskė jo delnus, tačiau 
Džonis nekreipė į tai dėmesio, nes jam būtinai reikėjo sustoti, antraip jis 
būtų sudraskytas į juosteles. 

Ir staiga viskas liovėsi. 

Džonis sukniubęs gulėjo piltuvo dugne plūsdamas kraujais, ir atrodė, 
jog jo perplėšti nervai beprasmiškai šaukdami stengiasi nuslopinti bet 
kokią logišką mintį. Pažvelgęs aukštyn, Džonis išvydo plačią kraujo dry- 
žę, ženklinančią jo slydimą įstriža, išlinkusia siena. Ant kyšančių krista- 
lų kybojo jo rūbų - marškinių, “Levi's" džinsų ir odinių šlaunų apdanga- 
lų - liekanos. 

Iš skylės, esančios piltuvo dugne, pakilo dūmai, raitydamiesi palei 
Džonio kojas ir bandydami pagriebti jam už tarpušakio. 

- Paleisk, - paliepė Džonis. - Ten vadovauja mano Dievas. 

Rusvai juodi dūmai pasitraukė, šlykščiomis klostėmis susirangydami 
palei Džonio šlaunis. 

- Aš galiu padaryti, kad tu gyventum, - pasigirdo balsas. Džonis pa- 
galvojo, jog visai nenuostabu, kad Tekas yra įstrigęs kitoje piltuvo pu- 
sėje. Siaurėjančios skylės skersmuo buvo ne didesnis kaip vienas colis. 
Rausva šviesa pulsavo, tarsi norėdama jam mirktelėti. - Galiu tave išgy- 
dyti, pastatyti ant kojų, leisti tau gyventi. 

- Taip, tačiau ar gali man padėti gauti prakeiktą Nobelio literatūrinę 
premiją? 

Džonis nusimetė nuo kaklo ANA maišelius ir išsitraukė už diržo už- 
kištą plaktuką. Jis turėjo skubėti. Atrodė, jog yra sudraskytas milijonuo- 
se vietų, ir jau pradėjo jausti temstant protą, nes neteko daug kraujo. 
Džonis vėl prisiminė Koncektikutą, kai paskutiniosiomis kovo ir pirmo- 

siomis balandžio savaitėmis, pradėjus temti, užslinkdavo rūkas. Senieji 
valstijos gyventojai šį metų laiką Dievas žino kodėl vadindavo braškių 
pavasariu. 

- Taip! Taip, aš tai galiu padaryti! - iš raudonos siauros gerklės atsk- 
lidusiame balse pasigirdo nekantrumo gaidelės. Šis balsas taip pat buvo 
išsigandęs. - Bet ką! Galiu užtikrinti sėkmę... parūpinti moterų... galiu 
tave išgydyti, nepamiršk šito! Galiu tave išgydyti! 

- Ar gali prikelti Deivido tėvą? 

Ini įsiviešpatavo tyla. Iš skylės kylanti rusvai juoda migla įsiskverbė 
į žaizdas Džonio nugaroje bei kojose, ir jis staiga pasijuto užpultas elekt- 
rinių ungurių... ar piranijų. Jis suriko iš skausmo. 

- Aš galiu sustabdyti skausmą, - tarė Tekas iš savo mažos skylės. - 
Tau tereikia paprašyti... ir, žinoma, liautis. 

Prakaitas graužė akis, tačiau nekreipdamas į jį dėmesio Džonis išsi- 
šakojusiu plaktuko galu praardė vieną ANA maišelį. Jis pakėlė įpjovą 
virš mažytės skylės, išskleidė maišelio audeklą ir išpylė mišinį per pil- 
tuvėliu sudėtą savo kruviną delną. Raudona šviesa iš karto priblėso, tar- 
tum apačioje tūnanti būtybė būtų išsigandusi, jog gali pati netyčia deto- 
nuoti užtaisą. 

- Tu negali šito padaryti! - suklykė būtybė, tačiau nors jos balsas da- 
bar ir buvo prislopintas, Džonis vis tiek jį išgirdo. - Tu negali, po velnių! 
An lah! An lah! Os dam! Tu, išpera! 

“An lah patį save, - tarė mintyse Džonis. - Ir dar susigrūsk didžiulį 
storą can de lach". 

Pirmas maišelis ištuštėjo. Skylėje, kur anksčiau pulsavo tik juoda ir 
raudona spalvos, Džonis išvydo blyškų baltumą. Vadinasi, gerklė, ve- 
danti į Teko pasaulį... ar plokštumą... ar lygmenį... nebuvo ilga. Kalbant 
fizine matavimo prasme. Ir negi aprimo skausmas nugaroje bei kojose? 

“Tikriausiai jos paprasčiausiai nutirpo, - pagalvojo Džonis. - Tiesą 
pasakius, tai man ne naujiena". 

Pagriebęs antrą ANA maišelį, Džonis pastebėjo, jog vienas jo šonas 
permirkęs krauju. Pajuto, kaip vis silpsta ir į galvą skverbiasi migla. 
Džonis privalėjo skubėti. Lėkti tarsi vėjas. 

Jis plaktuku perplėšė antrą maišelį, stengdamasis nuslopinti galvoje 
aidinčius riksmus; Tekas dabar visiškai perėjo į savąją kalbą. 

Apvertė maišelį virš skylės ir stebėjo, kaip iš jo byra granulės. Užsi- 
pildant gerklei, baltumas vis plėtėsi. Kai maišelis ištuštėjo, viršutinis 
granulių sluoksnis buvo tik per kokius tris colius nuo skylės kraštų. 

“Vietos yra kaip tik tiek, kiek reikia", - pagalvojo Džonis. 

Sulinyje ir virš jo esančiame an teke įsivyravo tyla; girdėjosi tik ty- 
lus šnibždesys. Greičiausiai Džonį kvietė vaiduokliai, uždaryti čia nuo 
1859 metų rugsėjo dvidešimt pirmosios. 

Jei tai tiesa, Džonis buvo nusiteikęs išleisti juos laisvėn. 

Atrodė, visą amžinybę rausiasi savo kišenėse, kovodamas su migla, 
bandančia užtemdyti sąmonę, kovodamas su vis augančiu silpnumu. Pa- 
galiau jo pirštai kažką palietė, nuslydo, sugrįžo atgal, vėl palietė, sučiu- 
po ir ištraukė. 

Tepaluotą žalią šovinį. 

Įstatė šovinį į skylutę ini dugne, ir visai nenustebo, kad jis čia pui- 
kiai tilpo - bukas, apvalus šovinio galas tvirtai atsirėmė į ANA granu- 
les. 

- Dabar tu esi užtaisytas, išpera, - sušvokštė Džonis. 

“Ne, - sušnibždėjo balsas jo galvoje, - ne, tu šito neišdrįsi". 

Pažvelgė į varinį žiedą, dengiantį skylę ini dugne. Jis sugriebė plak- 
tuko kotą, jausdamas, kaip visiškai ima apleisti jėgos, ir prisiminė, ką 
Jam pasakė faras prieš įgrūsdamas galinėn patrulinio policijos automo- 
bilio sėdynėn: “Esi apgailėtinas rašytojas ir dar labiau apgailėtinas vy- 
ras“. 

Laisvos rankos delnu nustūmė šalmą. Jis vėl nusijuokė, iškeldamas 
plaktuką aukštai virš galvos, ir juokdamasis smogė juo į šovinio dugną. 

“DIEVE, ATLEISK MAN, AŠ NEKENČIU KRITIKŲ!" 

Dar suspėjo pagalvoti, ar jam pavyko, ir tuomet į jo klausimą atsakė 
ryškus, begarsis raudonos spalvos blykstelėjimas. Tartum apalpęs jis 
kristų į rožės žiedą. 

Džonis Marinvilis leido sau nukristi, ir jo paskutinės mintys buvo 
apie Deividą - ar Deividui pavyko išeiti iš šachtos, ar jis yra saugioje 
vietoje, ar jam nieko nenutiko dabar, ar jam nieko bloga nenutiks atei- 
tyje. 

“Paleistas anksčiau“, - tarė sau mintyse Džonis, o netrukus ir ši min- 
tis išnyko. 

Negyvi žvėrys ir paukščiai - daugiausia suopiai ir kojotai - gulėjo žie- 
du palei mikroautobusą, tačiau Stivas jų beveik nepastebėjo. Jis tiesiog 
netvėrė savo kailyje, norėdamas kuo greičiau iš čia dingti. Statūs “Kini- 
jos" šachtos šlaitai stūksojo virš jo tarsi kapo duobės kraštai. Stivas pa- 
siekė mikroautobusą kiek anksčiau nei kiti (Sintija su Mere ėjo Deividui 
iš šonų, kiekviena laikydamos berniuką už rankos, nors Deividas, atro- 
do, jau nebesvirduliavo) ir plėšte atplėšė dureles keleivio pusėje. 

- Stivai, ką... - prabilo Sintija. 

- Lipk į vidų! Klausimus uždavinėsi vėliau! 

Stivas kilstelėdamas už užpakalio nustūmė ją ant sėdynės. 

- Pasislink! Palaisvink vietą kitiems! 

Sintija pasislinko. Tada Stivas atsisuko į Deividą. 

- Ar su tavimi nebus vargo? 

Berniukas papurtė galvą. Jo akys buvo bukos ir apatiškos, tačiau ne 
visiškai įtikino Stivą. Deividas buvo ypač išradingas, tai berniukas įro- 
dė dar prieš Stivui ir Sintijai su juo susipažįstant. Stivas įkėlė Deividą į 
automobilį, po to atsisuko į Merę. 

- Lipkite vidun. Truputėlį turėsime susispausti, tačiau jei iki šiol ne- 
laikome savęs draugais, tai... 

Ji įsiropštė į kabiną ir uždarė dureles, o Stivas tuo tarpu apibėgo au- 
tomobilį iš priekio, pakeliui užlipdamas ant negyvo suopio. Atrodė, tar- 
si būtų užmynęs pilną kaulų pagalvės užvalkalą. 

Kiek laiko praėjo nuo to momento, kai bosas pasišalino? Minutė? 
Dvi? Stivas visiškai nesuvokė. Laiko pojūtis, kurį jis galbūt anksčiau tu- 
rėjo, visiškai pradingo. Stivas klestelėjo į vairuotojo sėdynę ir leido sau 
trumputę akimirką paspėlioti, ką jie darytų, jei variklis neužsivestų. At- 
sakymas buvo aiškus - nieko. Stivas pritardamas linktelėjo, pasuko rak- 
telį, ir variklis suriaumojo. Ačiū Dievui, nors dėl to išvengė nežinomy- 
bės. Po sekundės jie jau riedėjo tolyn. 

Stivas apsuko “Ryder'į" dideliu ratu, aplenkdamas sunkųjį transpor- 
tą, parako sandėlį ir lauko biuro pastatą. Tarp šių dviejų pastatų matėsi 
apdulkėjęs policijos patrulinis automobilis atviromis durelėmis ir Kolio 
Entredžiano krauju apšlakstyta priekine sėdyne. Žiūrėdamas į jį, - į jo vi- 
dų, - Stivas pajuto šaltį ir lengvą svaigulį. Šitaip jis jausdavosi žvelgda- 
mas iš pastato antro aukšto žemyn. 

- Krušau tave, - tyliai ištarė Merė, atsisukusi pasižiūrėti į automobilį. 
- Krušau tave. Ir tikiuosi, jog mane girdi. 

Jie užvažiavo ant nelygumo, ir mašina siaubingai subraškėjo. Stivas 
pakilo nuo sėdynės į orą, šlaunimis atsitrenkdamas į vairo apačią, o kak- 
ta trinktelėdamas į lubas. Už pertvaros išgirdo prislopintą traškesį, kai 
daiktai išsilakstė į šalis. Daugiausia boso daiktai. 

- Ei, - nervingai tarė Sintija, - ar tau, didelis berniuk, neatrodo, jog 
per daug spustelėjai? Juk važiuojame uolos viršūne. 

- Ne, - atšovė Stivas. 

Kai jie pradėjo ropštis žvirgždėtu keliu, vedančiu kasyklos krašto 
link, Stivas pažvelgė pro šoninį veidrodėlį. Akimis ieškojo įėjimo į drei- 
fą, tačiau nepamatė - dreifas buvo kitoje mikroautobuso pusėje. 

Maždaug pusiaukelėje iki keteros užvažiavo ant dar vieno, didesnio, 
nelygumo, ir šį kartą visas mikroautobusas kelioms akimirkoms pakilo į 
orą, po to sunkiai nusileido ant amortizatorių spyruoklių. Merė su Sinti- 
ja suklykė; Deividas tylėjo; jis sėdėjo susigūžęs tarp moteriškių, pusiau 
ant sėdynės, pusiau ant Merės kelių tarsi žmogaus dydžio lėlė. 

- Sulėtinkite greitį! - suklykė Merė. - Jei iškrypsite iš kelio, nuriedė- 
sime į pačią apačią! ŠIKNIAU, SULĖTINKITE GREITĮ! 

- Ne, - pakartojo Stivas, nesivargindamas pridurti, jog mažiausiai bai- 
minasi iškrypti iš šio kelio, kuris buvo platus it Kalifornijos automagist- 
ralės. 

Priekyje Stivas išvydo kasyklos kraštą. Dangus dabar jau buvo ne 
juodas, o tamsios ir vis šviesėjančios violetinės spalvos. 

Pro moteriškes ir Deividą Stivas pažvelgė į šoninį veidrodėlį keleivio 
pusėje, ieškodamas tamsios tunelio gerklės dar tamsiame “Kinijos" ša- 
chtos šulinyje, can teko can tahe, tačiau jam jau nebereikėjo vargintis. 
Staiga kasyklos pagrinde sušvito ryškios baltos šviesos kvadratas, tokios 
ryškios, kad buvo neįmanoma į ją žiūrėti. Ši šviesa tarsi degantis kumš- 
tis pliūptelėjo iš “Kinijos" šachtos ir savo negailestingu ryškumu užtvin- 
dė automobilio kabiną. 

- Jėzau, kas tai? - suklykė Merė, ranka užsidengdama akis. 

- Bosas, - tyliai atsakė Stivas. 

Pasigirdo smarkus trinktelėjimas, ir atrodė, jog šis garsas, primenan- 
tis prislopintą artilerijos kanonadą, sklido tiesiai jiems iš apačios. 
Mašina ėmė drebėti tarsi išgąsdintas šuo. Stivas išgirdo, kaip pradeda 
slinkti suskaldyta uoliena ir žvirgždas. Pažvelgęs pro langą, blėstančio- 
je sprogimo šviesoje pamatė, kaip kasyklos pagrindu slysta juodi polivi- 
nilchloridinių vamzdžių tinklai - spinduliuotuvai ir paskirstymo galvu- 
tės. Sujudėjo porfyras. “Kinijos" šachta pradėjo griūti. 

- O Dieve, mus palaidos gyvus, - suaimanavo Sintija. 

- Dar pažiūrėsime, - atsakė Stivas. - Laikykitės. 

Jis iki pat galo nuspaudė akceleratoriaus pedalą, - o iki galo nedaug 
buvo likę, - ir mikroautobuso variklis į tai atsakė piktai riaumodamas. 
“Mes jau beveik pasiekėme, brangusis, - mintyse ragino variklį Stivas. - 
Beveik pasiekėme, dar truputėlį, padėk man, gražuoli, padaryk tai dėl 
manęs...“ 

Jų apačioje be perstojo dundėjo sprogimai, atrodydavo, jog jie kartais 
aprimsta, tačiau ir vėl tarsi banga sugrįždavo. Kai pasiekė kasyklos kraš- 

tą, dešinėje Stivas išvydo nuriedantį šlaitu degalinės dydžio akmens lui- 
tą. Ir tiesiai po jais Stivas išgirdo dar grėsmingesnį nei dundesys, vis 
stiprėjantį šnaresį. Stivas suprato, kad slenka kelio žvirgždas. 
Automobilis važiavo į šiaurę; kelias vedė į pietus. Dar už kelių sekun- 
džių jis įgrius šachton tarsi kiliminis takas. 

- Judėk, kale! - suriko Stivas, kairiuoju kumščiu daužydamas vairą. - 
Judėk dėl manęs! Dabar! Na! 

Tarsi nerangus geltonnosis dinozauras mikroautobusas persiropštė 
per kasyklos keterą. Kurį laiką jic savo sėkme dar abejojo, nes susmul- 
kintas žvirgždas išslydo iš po galinių ratų, ir automobilis iš pradžių sus- 
vyravo į šonus, o po to slystelėjo atgal. 

- Važiuok! - suklykė Sintija, palinkdama į priekį ir įstverdama į prie- 
taisų skydelį. - Ak, prašau važiuok! Dėl Dievo meilės, ištrauk mus iš šio 
prag... 

Ratai vėl sukibo su kelio danga, ir Sintiją nubloškė atgal. Šito paka- 
ko. Kurį laiką automobilio žibintai dar raižė šviesėjantį dangų, tačiau 
netrukus keliauninkai persirito per kasyklos keterą ir pasuko šiaurėn. Už 
jų iš šachtos kilo begalinis dulkių stulpas, tarsi vėl būtų prasidėjusi anks- 
tesnė smėlio audra, tik šį kartą apribota šia vietove. Dulkių stulpas tarsi 
laužo liepsnos veržėsi į dangų. 

Kelionė žemyn šiauriniu pylimo šlaitu buvo beveik be nuotykių. Tuo 
metu, kai jie važiavo per dviejų mylių ilgio dykumos atkarpą, skiriančią 
kasyklą nuo miestelio, dangus rytuose tapo lašišos spalvos rausvumo. O 
kai pravažiavo pro vyno rūsį su nukritusiu užrašu, virš horizonto kyšte- 
lėjo saulės disko kraštas. 

Vos tik pravažiavęs vyno rūsį, pietiniame Pagrindinės gatvės gale 
Stivas paspaudė stabdžius. 

- O, šventas šūde, - tyliai sumurmėjo Sintija. 

- O, motina Makri, - atitarė jai Merė, pridėdama delną prie smilkinio, 
tarsi jai skaudėtų galvą. 

Stivas nepajėgė ištarti nė žodžio. 

Iki šio momento jis su Sintija matė Desperaciją tik tamsoje ar per vė- 
Jyje besidraikančio smėlio uždangą, o tai, ką išvydo dabar, anksčiau te- 
pastebėjo trumpais protarpiais, nes visus jutimus buvo sutelkę į papras- 
tą tikslą išlikti gyvi. Kai stengiesi išlikti gyvas, matai tik tai, ką privalai 
matyti; visa kita lieka už ribos. 

Tačiau dabar Stivas išvydo viską. 

Plati gatvė buvo tuščia, joje vien tingiai ritinėjosi vienintelis vėjari- 
čių žolių kuokštas. Šaligatviai buvo gausiai apnešti smėliu - kai kuriose 
vietose visiškai užpustyti. Kur ne kur blyksėjo sudužusio stiklo šukės. 

Visur skraidė šiukšlės. Užrašai nukritę. Susirangę elektros kabeliai gu- 
lėjo gatvėje - buvo sutraukytos paskirstymo galvutės. “Amerikos vaka- 
rų“ kino teatro tentas gulėjo gatvėje tarsi didinga sena jachta, galiausiai 
sudužusi į uolas. Vienintelė anksčiau išlikusi raidė - didelė juoda “R" - 
ir toji dabar buvo iškritusi. 

O aplinkui voliojosi žvėrių lavonai, tarsi čia būtų išsiliejusios mirti- 
nai nuodingos cheminės medžiagos. Stivas išvydo daugybę kojotų, o 
prie “Bud's Suds" baro durų vingiavo ilga virtinė negyvų žiurkių; kai ku- 
rias iš jų buvo pusiau užklojęs ryto vėjelio žarstomas smėlis. Negyvi 
skorpionai gulėjo ant nukritusios vėtrungės. Stivui jie panėšėjo į kelei- 
vius, išsigelbėjusius sudužus laivui, tačiau mirusius kankinio mirtimi ne- 
gyvenamoje saloje. Suopiai tysojo gatvėje ir ant stogų tarsi suverstos 
suodžių krūvos. 

- Ir tada tu nustatysi žmonėms ribas, - prabilo Deividas. Jo balsas 
skambėjo negyvai, neišraiškingai. - Ir jiems tarsi: “Įsidėmėkite, jog ne- 
galima lipti į kalną". 

Pažvelgęs į galinio vaizdo veidrodėlį, šviesėjančio dangaus fone 
Stivas išvydo stūksantį “Kinijos" šachtos pylimą, už kurio vis dar tebe- 
kilo dulkių stulpas, ir pasipurtė. 

- “Neikite nei prie kalno, nei prie jo papėdės; kas tik palies kalną tik- 
rai mirs: negalima liesti jo rankomis, kas jį palies, pavirs akmeniu arba 
bus nušautas. Kad ir kas tai būtų - žvėris ar kitas gyvūnas, - jis negy- 
vens". 

Berniukas pažvelgė į Merę. Jo veidas suvirpėjo ir pradėjo įgauti žmo- 
giškus bruožus. Vaiko akys buvo pilnos ašarų. 

- Deividai... - prabilo Merė. 

- Aš esu vienui vienas. Ar suprantate? Mes užlipome į kalną, ir Die- 
vas visus išskerdė. Mano šeimos narius. Dabar likau vienas. 

Merė apsikabino Deividą, ir berniukas veidu prisispaudė prie jos. 

- Klausyk, šefe, - tarė Sintija, paliesdama Stivo ranką, - susprogdin- 
kime šį sušiktą miestelį, o po to susiraskime šalto alaus. Ką tu į tai? 

Ir vėl 50-oji automagistralė. 

- Važiuokime šiuo keliu, - pasakė Merė, - mes jau netoliese. 

Jie privažiavo Karverių namą ant ratų. Kai artinosi prie automobilio, 
Deividas vėl įsikniaubė Merei į krūtinę, o ji uždėjo rankas berniukui ant 
galvos ir laikė jį šitaip prispaudusi. Beveik penkias minutes Deividas ne- 
judėjo, atrodė, net nekvėpuoja. Merė galėjo būti tikra, kad berniukas gy- 
vas, tik jausdama jo lėtai riedančias karštas ašaras, drėkinančias marški- 
nėlius. Tam tikra prasme Merė džiaugėsi jas jausdama, manė, jog tai ge- 
ras ženklas. 

Merė pastebėjo, kad dulkių audra praūžė ir pro greitkelį, - vietomis 
Jis buvo visiškai užpustytas smėliu, ir Stivas turėjo kelis kartus įjungti 
žemesnę pavarą, idant persiropštų per sniego vėpūtinius. 

- Ar jie buvo uždarę automagistralę? - kartą paklausė Stivo Sintija. - 
Farai? Nevados viešųjų darbų agentūra? Ar dar kas nors? 

Stivas papurtė galvą. 

- Tikriausiai ne. Tačiau galiu kirsti lažybų, jog praėjusią naktį nedaug 
kas pravažiavo šiuo keliu - dauguma sunkvežimių vairuotojų, kuriems 
tenka kirsti kelias valstijas, užsikasė Elyje ir Ostine. 

- Štai! - sušuko Merė, rodydama į saulės zuikutį, blykčiojantį maž- 
daug už mylios. 

Po trijų minučių jie sustojo prie Deirdros “Acuros". 

- Ar nori eiti su manimi į automobilį, Deividai? - paklausė Merė. - 
Žinoma, jei tas prakeiktas daiktas apskritai užsives. 

Deividas gūžtelėjo pečiais. 

- Negi faras leido jums pasilikti raktelius? - paklausė Sintija. 

- Ne, tačiau jei man pasiseks... 

Merė iššoko iš mikroautobuso pataikydama į smėlio kopą ir nužings- 
niavo prie automobilio. Kai į jį pasižiūrėjo, Merę staiga užplūdo prisimi- 
nimai apie Piterį - Piterį, kuris taip prakeiktinai absurdiškai didžiavosi 
savo monografija apie Džeimsą Dikį ir nė nenumanė, kad planuoto tęsi- 
nio niekada neparašys... 

Automobilio vaizdas Merės akyse susidvejino, po to susiliejo į priz- 
mes. 

Skaudančia krūtine ji alkūne nusivalė akis, atsiklaupė ir ėmė graba- 
lioti po priekiniu buferiu. Iš pradžių Merė negalėjo surasti to, ko ieško- 
jo, ir jai viso šito buvo per daug. Kodėl apskritai nusprendė važiuoti į 
Ostiną šiuo automobiliu įkandin “Ryder'i0"7 Kad užlietų prisiminimai? 
Kad pajustų Piterį? 

Merė priglaudė skruostą prie buferio, - netrukus jis bus per karštas, 
kad galėtum prisiliesti, tačiau dabar tebebuvo išsaugojęs nakties vėsą, - 
ir leido sau pravirkti. 

Moteris pajuto, kaip kažkas tiriančiai paliečia jos ranką, ir apsidairė. 
Greta stovėjo Deividas. Jo išvargęs, susenęs veidas karojo virš plonos 
berniuko krūtinės, aptemptos iškruvintais beisbolo marškinėliais. Ber- 
niukas žvelgė į Merę susikaupęs ir nepaėmė jos rankos, o tik lietė pirš- 
tais. 

- Kas nutiko, Mere? 

- Nerandu mažytės dėžutės, - atsakė ji, šniurkščiodama nosimi. - Ma- 
žytės magnetinės dėžutės su atsarginiu rakteliu. Ji buvo po priekiniu bu- 
feriu, tačiau tikriausiai nukrito. O gal vaikai, kurie pavogė automobilio 
registracijos numerį, pačmė ir dėžutę. 

Merės burna persikreipė, ir ji pravirko. 

Vaikas atsiklaupė greta jos. Net ir pro ašaras Merė regėjo mėlynes 
ant Deivido kaklo, kurias paliko Odrės pirštai, - šlykščias juodai violeti- 
nes lyg audros debesis dėmes. 

- Ššš, Mere, - tildė ją berniukas, grabaliodamas už buferio. 

Merė girdėjo, kaip jo pirštai barbena į metalą, ir staiga jai kilo noras 
sušukti: “Atsargiai! Ten gali būti vorų! Vorų!“ 

Deividas ištraukė mažą pilką dėžutę. 

- Pamėginkite, kodėl gi nepamėginti? Jei neužsives... 

Vaikas gūžtelėjo pečiais, norėdamas parodyti, jog tai nebuvo labai 
svarbu - čia pat stovėjo mikroautobusas. 

Taip, mikroautobusas čia pat. Tačiau Piteris niekada jo nevairavo, o 
Merė dar nors truputėlį norėjo pajusti jo kvapą. Pajusti jį. “Tai puikios 
kantalupės“, - pasakė tada Piteris, paliesdamas jos krūtis. 

Jo kvapo, prisilietimo, balso prisiminimai. Akiniai, kuriuos Piteris 
užsidėdavo vairuodamas. Šie dalykai skaudins, tačiau... 

- Taip, aš važiuosiu su jumis, - pertraukė Merės mintis Deividas. Jie 
abu klūpėjo priešais Deirdros Fini automobilį, atsukę veidus vienas į ki- 
tą. - Žinoma, jei užsives. Ir jei jūs norite. 

- Taip, - atsakė Merė, - aš noriu. 

Prie jų priėjo Stivas su Sintija ir padėjo atsistoti. 

- Jaučiuosi tarsi šimto aštuonerių metų, - pasakė Merė. 

- Nusiraminkite, jūs neatrodote senesnė nei aštuoniasdešimt devyne- 
"ių, - paerzino Stivas ir nusišypsojo, kai Merė pabandė jam kumštelėti. - 
Arjūs iš tiesų norite važiuoti į Ostiną šiuo mažu automobiliu? O jei jis 
užklimps smėlyje? 

- Nesijaudinkime dėl visų dalykų iš karto. Mes net abejojame, ar jis 
užsives, tiesa, Deividai? 

- Ne, - atsidusdamas atsakė Deividas. 

Merė pajuto, kaip berniukas vėl nuo jos tolsta, tačiau nežinojo, ką da- 
ryti. Jis stovėjo nuleidęs galvą ir spoksojo į “Acuros" groteles, tarsi ten 
būtų raktai į visas gyvybės ir mirties paslaptis; jausmai vėl išnyko nuo 
vaiko veido, ir jis tapo tolimas ir susimąstęs. Rankoje Deividas laikė 
laisvai sugniaužęs pilką magnetinę dėžutę su atsarginiu rakteliu. 

- Jei jis užsives, važiuosime vienas paskui kitą, - pasakė Merė Stivui. 
- Aš seksiu jums įkandin. Jei įstrigsime, įšoksime pas jus į mikroautobu- 
są. Tačiau nemanau, jog teks. Tiesą pasakius, tai visai neblogas automo- 
bilis. Jei tik mano prakeikta brolienė nebūtų jo naudojusi kaip narkotikų 
sandėlio... 

Jos balsas pradėjo virpėti, ir Merė tvirtai sučiaupė lūpas. 

- Nemanau, jog teks ilgai keliauti, kol pasicksime ncužpustytą kelią, 
- pratarė Deividas, nepakeldamas akių nuo “Acuros" grotelių. - Trisde- 
šimt mylių? Keturiasdešimt? Po to kelias bus švarus. 

Merė nusišypsojo berniukui. 

- Manau, tu teisus. 

- Yra vienas truputėlį svarbesnis klausimas, - įsiterpė Sintija. - Ką 
mes apie visa tai pasakysime policijai? Turiu omenyje tikrus policinin- 
kus. 

Kurį laiką niekas nepratarė nė žodžio. Po to Deividas, vis tebežiū- 
rėdamas į “Acuros" groteles, tarė: 

- Pradžią. Tegul visa kita sugalvoja patys. 

- Nesuprantu, ką nori pasakyti, - pasakė Merė. 

Iš tiesų ji manė supratusi, tačiau norėjo, kad Deividas kalbėtų toliau. 
Norėjo, kad berniukas bei jie visi ir mintimis, ir kūnu pasišalintų iš čia. 

- Aš papasakosiu, kaip mums nuleido padangas ir blogas faras nuve- 
žė mus į miestelį. Kaip jis įtikino mus važiuoti kartu su juo, paaiškinda- 
mas, neva dykumoje šlaistosi kažkoks vyrukas su šautuvu. Mere, jūs pa- 
pasakosite, kaip faras sustabdė judu su Piteriu. Stivai, jūs pasakosite, 
kaip ieškojote Džonio, ir Džonis jums paskambino. Aš papasakosiu, kaip 
mums pavyko pabėgti, farui išsivedus mano mamą. Kaip nuėjome į ki- 
no teatrą. Kaip jums, Stivai, paskambinome. Po to jūs galėsite papasako- 
ti, kaip atvažiavote į kino teatrą. Būtent ten mes ir praleidome visą nak- 
tų. Kino teatre. 

- Mes apskritai nebuvome nuvažiavę į šachtą, - susimąstęs ištarė 
Stivas, tarsi tikrindamas, ragaudamas Deivido versiją. 

Deividas linktelėjo. Ryškėjančioje saulėje suspindo mėlynės ant vai- 
ko kaklo. Diena jau darėsi karšta. 

- Teisingai, - pasakė Deividas. 

- Atleisk, Deividai, turiu šito paklausti, - o kaip tavo tėtis? Ką pasa- 
kysime apie jį? 

- Išėjo ieškoti mamos. Jis norėjo, kad pasilikčiau kino teatre kartu su 
jumis. Aš taip ir pasielgiau. 

- Ir mes apskritai nieko nematėme, - įsiterpė Sintija. 

- Ne. Nieko. 

Deividas atidarė magnetinę dėžutę, išėmė iš jos raktelį ir padavė jį 
Merei. 

- Ar nepamėginsite užvesti variklį? 

- Tuojau. Ką pagalvos pareigūnai visa tai suradę? Vien negyvus žmo- 
nes ir žvėris. Ką jie pasakys? Kokias padarys išvadas? 

Stivas atsakė: 

- Yra žmonių, kurie tiki, neva penktajame dešimtmetyje netoli nuo 
čia nukrito skraidančioji lėkštė. Ar žinojote apie tai? 

Merė papurtė galvą. 

- Rosvelo mieste, Naujosios Meksikos valstijoje. Jei tikėtume pasa- 
kojimais, netgi išliko gyvų ateivių. Astronautų iš kito pasaulio. Nežinau, 
ar čia yra bent lašelis tiesos, tačiau visko gali būti. Liudininkai pasako- 
ja, kad Rosvele nutiko kažkas labai siaubinga. Kad ir kas ten būtų nuti- 
kę, valdžia viską užglostė. Lygiai taip jie užglostys ir šįsyk. 

Sintija kumštelėjo jam į ranką. 

- Esi gana paranojiškas, sausainiuk. 

Stivas gūžtelėjo pečiais. 

- O dėl to, ką jie pagalvos... galbūt nuodingos dujos. Kažkoks šūdas 
išsiveržė iš žemės gelmių, ir nuo jo žmonės pasiuto. Ir tai nebus labai to- 
li nuo tiesos, ar ne? 

- Taip, - sutiko Merė. - Manau, svarbiausia mums visiems papasako- 
ti istoriją taip, kaip ją bendrais bruožais nupasakojo Deividas. 

Sintija gūžtelėjo pečiais, ir jos veide šmėstelėjo ankstesnės akiplėšiš- 
kos nuostatos “kam šis šūdas rūpi“ šešėlis. 

- Galima pamanyti, jog mums palūžus ir papasakojus teisybę, jie mu- 
mis patikėtų. Ar tai turėjote omeny? 

- Gal ir nepatikėtų, - įsiterpė Stivas, - tačiau aš verčiau praleisčiau še- 
šias savaites ne sėdėdamas melo detektoriaus kėdėje ar spoksodamas į 
rašalo dėmes, o žiūrėdamas į tavo egzotišką ir paslaptingą veidą. 

Sintija vėl kumštelėjo jam į ranką. Šį kartą stipriau. Mergina pamatė, 
kad Deividas stebi jų žaidimą, ir linktelėjo jam. 

- Kaip tu manai, ar mano veidas egzotiškas ir paslaptingas? 

Deividas nusisuko ir ėmė tyrinėti šiaurėje stūksančius kalnus. 

Merė apėjo automobilį ir atidarė dureles vairuotojo pusėje, priminda- 
ma sau, kad prieš pradėdama vairuoti turi patraukti sėdynę į priekį - Pite- 
ris buvo visa pėda už ją aukštesnis. Pirštinių skyrelis žiojėjo atviras nuo 
to laiko, kai Merė jame rausėsi automobilio registracijos pažymėjimo, 
tačiau maža, jį apšviečianti lemputė negalėjo iškrauti akumuliatoriaus, 
tiesa? Ką gi, tai nėra gyvybės ar mirties klau... 

- O Viešpatie, - bejėgišku balsu sušnibždėjo Stivas. - O Viešpatie 
brangiausias, jūs tik pasižiūrėkite. 

Merė atsisuko. Palei horizontą dūlavo “Kinijos" šachtos pylimo šiau- 
rinis šlaitas, kuris iš tolo atrodė visai mažytis. Virš jo tvyrojo gigantiš- 
kas tamsiai pilkų dulkių debesis. Jis kybojo danguje, tačiau vis dar buvo 
sujungtas su šachta padūmavusia bambagysle iš dulkių ir smulkių žemės 
dalelių: į dangų kylančio kalno likučiai, panašūs į užnuodytą dulkių de- 
besį po branduolinio sprogimo. Debesis įgavo vilko kontūrus - su nu- 
kreipta į kylančią saulę uodega ir groteskiškai į vakarus ištemptu snukiu, 
kur naktis piktai traukėsi iš dangaus. 

Snukis atrodė prasižiojęs. Iš jo kyšojo kažkoks kontūras, amorfiškas, 
tačiau vis tiek panašus į roplį. Sis kontūras kažkuo priminė skorpioną, 
podraug ir driežą. 

Can tekas ir can tahas. 

Merė suklykė pro iškeltas price veido rankas. Išverstomis akimis pro 
nešvarius pirštus ji spitrijo į danguje tvyrantį kontūrą 1r purtė galvą, be- 
viltiškai mėgindama nuvyti šį vaizdą šalin. 

- Liaukitės, - ramino ją Deividas, apkabindamas per liemenį. - Liaukitės, 
Mcre. Jis negali mums padaryti nieko bloga. Be to, jis traukiasi. Matote? 

Tai buvo tiesa. Dangaus vilko kontūras ėmė vienose vietose trūkinė- 
ti, kitose sklaidytis, leisdamas prasiskverbti ilgiems auksiniams saulės 
spinduliams, kurie buvo gražūs ir kartu kažkokie juokingi - panašios 
iliustracijos žmogus gali tikėtis biblinio epo pabaigoje. 

- Manau, privalome vykti, - galiausiai tarė Stivas. 

- Manau, mums čia apskritai nederėjo atvykti, - silpnu balsu ištarė 
Merė ir įlipo į automobilį. 

Viduje ji išsyk užuodė savo mirusio vyro skutimosi losjono aromatą. 

Deividas stovėjo stebėdamas, kaip ji patraukia į priekį sėdynę ir įki- 
ša raktelį į spyną. Jautėsi pats nuo savęs nutolęs, tarsi kažkoks sutvėri- 
mas, sklandantis erdvėje tarp tamsios ir šviesios žvaigždės. Jis prisimi- 
nė, kaip namuose sėdėdavo prie virtuvės stalo ir žaisdavo kortomis su 
Pyragėliu. Ir tada pagalvojo, jog už dar vieną galimybę pažaisti kortomis 
su Pyragėliu, - sesutė būtų pasistačiusi obuolių ir spanguolių sulčių stik- 
linę, jis - “pepsio", abu jie kikentų lyg išprotėję, - Deividas sutiktų išvys- 
ti Stivą, ir Merę, ir Sintiją pragare, nors jie ir buvo puikūs žmonės. Jei 
jau toks reikalas, jis sutiktų ir save išvysti pragare. Įdomu, kiek jis skir- 
tųsi nuo Desperacijos? 

Merė pasuko raktelį. Variklis kostelėjo ir beveik iš karto užsivedė. 
Merė nusišypsojo ir suplojo rankomis. 

- Deividai? Pasiruošęs keliauti? 

- Žinoma. Manau, jog taip. 

- Ei? - Sintija uždėjo ranką berniukui ant sprando. - Viskas gerai, ma- 
no vyre. 

Deividas linktelėjo, nepažvelgdamas į ją. 

Sintija pasilenkė ir pabučiavo berniuką į skruostą. 

- Tu turi tai nugalėti, - sušnibždėjo ji Deividui į ausį. - Privalai tai nu- 
galėti, supranti? 

- Pamėginsiu, - atsakė Deividas. 

Tačiau jam atrodė, jog nepajėgs ištverti tų dienų, savaičių ir mėnesių, 
kurie jo laukė. “Eik pas savo draugą Brajeną, - patarė Džonis. - Eik pas 
savo draugą, ir tapkite broliais". Taip, pradžiai tai galbūt ir tiks, o toliau? 

Jame atsivėrė rėkiančios iš skausmo skylės, kurios ateityje rėks dar 
labiau. Viena dėl motinos, kita dėl tėvo, trečia dėl sesutės. Skylės tarsi 
veidai. Skylės tarsi akys. 

Danguje tvyrojęs vilkas išnyko, liko tik letena ir tai, kas galėjo būti 
uodegos galiukas. O ropliško sutvėrimo neliko nė ženklo. 

- Mes tave nugalėjome, - sušnibždėjo Deividas, eidamas prie automo- 
bilio durelių keleivio pusėje. - Mes tave nugalėjome, kalės vaike, štai taip. 

“Tek, - šypsodamasis sušnibždėjo balsas jo smegenų gilumoje. - Tek 
ah lah. Tek ah wan". 

Prisiversdamas Deividas nukreipė nuo šio balso mintis ir širdį. 

“Keliauk pas savo draugą, ir tapkite broliais". 

Galbūt. Tačiau pirmiausia jis vyks į Ostiną. Kartu su Mere ir Stivu, 
ir Sintija. Jis ketino pasilikti su jais kiek įmanoma ilgiau. Jie bent sup- 
ras... ko niekas kitas niekada nepajėgs padaryti. Jie kartu buvo šachtoje. 

Priėjęs prie durelių keleivio pusėje, Deividas išsiblaškęs įkišo meta- 
linę dėžutę kelnių kišenėn. Staiga jis sustojo, laisva ranka, besiekianti 
durelių rankenos, sustingo ore. 

Iš kišenės kai kas buvo dingę; šovinys. 

Vietoje jo kažkas atsirado: standaus popieriaus lapelis. 

- Deividai? - pašaukė jį Stivas pro pravirą mikroautobuso langą. - 
Kas nors nutiko? 

Jis papurtė galvą, viena ranka siekdamas durelių rankenos, o kita 
traukdamas iš kišenės sulankstytą popierėlį. Jis buvo žydras. Ir kažkaip 
pažįstamas, nors Deividas nevaliojo prisiminti, kad vakar kišenėje būtų 
turėjęs ką nors panašaus. Popierėlyje žiojėjo skylė dantytais kraštais, lyg 
jis prieš tai būtų buvęs ant kažko užmautas. Tartum... 

“Palik savo leidimą". 

Tai buvo paskutinieji žodžiai, kuriuos praėjusį rudenį ištarė balsas, 
kai Deividas meldė Dievą, kad pasveiktų Brajenas. Tada jis nesuprato 
kodėl, tačiau pakluso ir užmovė žydrą leidimo lapelį ant vinies. Kai kitą 
kartą vėl pasirodė “Vietkongo stebėjimo punkte“, - kada tai buvo? po sa- 
vaitės? po dviejų? - lapelis buvo dingęs. Gal koks vaikinukas jį pasiėmė, 
kad užsirašytų mergaitės telefono numerį, o gal jį tiesiog nuplėšė vėjas. 
Tačiau... dabar lapelį laikė rankoje. 

“Aš noriu tik meilės, man reikia tik meilės“. 

Pasigirdo kietai jogiškas Felikso Kavaljero vokalas. 

“Ne, - pagalvojo Deividas, - taip negali būti". 

- Deividai? - Atsklido Merės balsas. Iš toli. - Deividai, kas tai? 

“Negali būti", - vėl pagalvojo Deividas, tačiau kai išlankstė lapelį, 
viršuje išspausdinti žodžiai buvo gerai pažįstami: 


VAKARŲ VENTVORTO VIDURINĖ MOKYKLA 
Vilando aveniu, 100 


O žemiau didelėmis plakatinėmis raidėmis parašyta: 
PALEISTAS ANKSČIAU 

Ir galiausiai: 


Anksčiau paleisto mokinio tėvai privalo pasirašyti šį leidimą. 
Leidimą reikia grąžinti į lankomumo registravimo kabinetą. 


Tik dabar lapelyje buvo dar kai kas daugiau - po paskutine spausdin- 
to teksto eilute paskubomis parašyta žinutė. 

Deivido viduje kažkas sujudėjo. Kažkas didelis. Gerklę užspaudė 
spazmai, paskui atsileido, ir iš jos išsiveržė sielvarto aimana. Berniukas 
susvyravo, įsitvėrė “Acuros" stogo, priglaudė kaktą prie rankos ir pradė- 
jo kūkčioti. Kažkur iš toli atsklido atidaromų durelių garsas ir bėgančių 
prie jo Stivo su Sintija žingsniai. Deividas verkė. Mintyse jam iškilo Py- 
ragėlio, laikančios savo lėlę ir besišypsančios jam, vaizdas. Po to išvy- 
do motiną, šokančią grojant radijui skalbimo kambaryje, rankoje laikan- 
čią lygintuvą ir besijuokiančią iš savo paikumo. Po to Deividas prisimi- 
nė tėvą, sėdintį priemenėje ir užsikėlusį kojas ant turėklų, vienoje ranko- 
je laikantį knygą, o kitoje alaus butelį, mojantį jam, sugrįžtančiam iš 
Brajeno, tirštėjančiosc sutemose stumiančiam dviratį takeliu garažo link. 
Deividas pagalvojo, jog visus juos labai mylėjo ir visada juos taip mylės. 

Ir dar jis prisiminė Džonį. Džonį, stovintį ties tamsiu “Kinijos" šach- 
tos kraštu ir sakantį: “Kartais jis priverčia mus gyventi“. 

Deividas verkė nuleidęs galvą ir sugniaužęs kumštyje suglamžytą lei- 
dimą, o tas didžiulis daiktas vis dar tebejudėjo viduje panašiai kaip že- 
mės slinktis... tik gal ne taip baisiai. 

Galbūt galų gale ne taip ir baisiai. 

- Deividai? - tai klausė Stivas, purtydamas jį. - Deividai! 

- Viskas gerai, - atsakė berniukas, pakeldamas galvą ir drebančia ran- 
ka šluostydamasis ašaras. 

- Kas nutiko? 

- Nieko. Viskas gerai. Važiuokite. Mes seksime jums iš paskos. 

Sintija pažvelgė į jį abejodama. 

- Tikrai? 

Deividas linktelėjo galva. 

Jie sugrįžo prie mikroautobuso, vis atsisukdami per petį pasižiūrėti į 
Deividą. 

Deividas pajėgė pamojuoti jiems ranka. Po to įlipo į “Acurą" ir už- 
darė durels. 

- Kas ten buvo? - paklausė Merė. - Ką tu ten radai? 

Ji ištiesė ranką, norėdama paimti standaus žydro popieriaus lapelį, ta- 
čiau Deividas kurį laiką neišleido jo iš savo saujos. 

- Ar prisimenate, kaip faras įstūmė į sulaikytųjų priėmimo patalpą, 
kurioje mes visi buvome? - paklausė berniukas. - Kaip jūs puolėte prie 
šautuvo? 

- Šito niekada nepamiršiu. 

- Kol jūs su juo grūmėtės, nuo rašomojo stalo nukrito šovinys ir nu- 
riedėjo prie manęs. Kai tik pasitaikė proga, aš jį pakėliau. Džonis tik- 
riausiai pavogė jį man iš kišenės, kai buvo prisiglaudęs pric manęs. Ša- 
chtoje. Po to, kai žuvo mano tėtis. Džonis panaudojo šovinį ANA deto- 
nuoti. O betraukdamas iš kišenės šovinį, man įgrūdo štai šitą. 

- Ką įgrūdo? Kas tai? 

- Mano mokyklos Ohajuje leidimas anksčiau išeiti. Praėjusį rudenį aš 
jį užmoviau medyje ant vinies ir palikau. 

- Medis Ohajuje... Praėjusį rudenį... - Merė išplėstomis akimis ir su- 
simąsčiusi žvelgė į Deividą. - Praėjusį rudenį! 

- Taip. Taigi aš nežinau, iš kur Džonis jį gavo... ir nežinau, kur jį lai- 
kė. Kai buvome parako sandėlyje, aš priverčiau jį ištuštinti visas kišenes. 
Bijojau, kad Džonis gali būti paėmęs vieną iš can tahų. Tuo metu jis raš- 
telio neturėjo. Džonis buvo nusirengęs iki pat apatinių rūbų ir tada tik- 
rai neturėjo raštelio. 

- Ak, Deividai, - atsiduso Merė. 

Berniukas linktelėjo ir padavė jai žydrą leidimą. 

- Stivas žinos, ar čia Džonio rašysena. Kertu lažybų iš milijono dole- 
rių, kad tai jo. 


D - - L - i 
Saugokis, kad uepasiuytų wumvija 
I Jonas 4/8 Atmiuk! 


Krutindama lūpas, Merė perskaitė paskubomis iškeverzotą žinutę. 

- Jei turėčiau milijoną, ir aš kirsčiau lažybų, kad tai jo rašysena, - pa- 
sakė Merė. - Ar supranti, ką jis čia cituoja, Deividai? 

Deividas. paėmė iš jos melsvą leidimą. 

- Žinoma. Pirmasis Jono laiškas, ketvirtas skyrius, aštunta eilutė. 
“Dievas yra meilė“. 

Merė ilgai Žiūrėjo į berniuką. 

- Ar tai tiesa, Deividai? Ar tikrai Dievas yra meilė? 

- Žinoma, - atsakė Deividas, sulankstydamas leidimą. - Manau, jog 
Dievas tai -...tam tikra prasme viskas. 

Sintija pamojavo ranka. Merė jai atsakė ir iškėlė nykščius. Stivas pa- 
judėjo, ir Merė nusekė paskui jį. “Acuros" ratai nenoriai įveikė pirmąjį 
smėlio gūbrį, po to ėmė suktis sparčiau. 

Deividas atlošė galvą į sėdynę, užsimerkė ir pradėjo melstis. 


Bengoras, Meino valstija 

DAUGIAMILIJONINIS 
BESTSELERIS 


Besiskverbdami į žemės gelmes, 
kalnakasiai pažadina ten per 
amžius glūdėjusią piktąją dvasią 
ir išleidžia tarsi džiną iš butelio. 
Šėtoniškas jos siautėjimas mažame 
Desperacijos miestelyje šiurpina 
ne vien savo juodąja mistika: 
Kingas nebūtų Kingas, jeigu 
skaitytojo bent laikinai neitikintų 
realiai egzistuojančiu antgamtiniu 
blogiu, su kuriuo gali susidurti 
kiekvienas iš mūsų... 


789986 Il 970446 


